
TARA ROMÂNEASCĂ ŞI MOLDOVA: ÎNCEPUTURILE 


„PRIMA UNIRE ROMÂNEASCĂ”: 
VOIEVODATUL DE ARGEŞ SI TARA SEVERIN! 


ŞERBAN PAPACOSTEA 


În lenta şi îndelungata evoluţie a lumii româneşti de la uniunile 
locale şi regionale — cnezate şi voivodate — la stat — domnie, cuprinderea 
Voivodatului de Argeş şi a Ţării Severinului sub aceiaşi conducere 
politică — „prima unire românească” în formularea lui Nicolae Iorga — a 
fost puntea între vremea continuității etnice şi cea a împlinirii politice în 
forme de organizare superioare, state integrate în sistemul internațional de 


' Dezbaterea cu privire la „întemeierea” Ţării Românești a fost relansată in 
ultimele decenii datorită înnoirilor documentare provenite din arhivele maghiare şi 
interpretării înnoitoare a surselor orientale. Din prima categorie, contribuţia principală 
aparţine istoricului Györffy György, Adatok a romanok XIII szazadi történetéhez és a 
roman allam kezdeteihez /Contributii la istoria românilor în secolul XIII şi la originile 
statului român /, în „Történelmi Szemle”, VII, 1964, 1, p. 1-25 şi 3-4, p. 534-568. Pentru 
a doua categorie sunt de reținut cu precădere: A. Decei, La Horde d'Or et les Pays 
Roumains aux XIII et XIV siècles selon les historiens arabes contemporains, in 
”Romano-Arabica”, 1976, p. 61-62; V. Ciociltan, Hegemonia Hoardei de Aur la 
Dunărea de Jos (1301-1341), în RI V, 1994, 11-12, p. 1099-1118; Idem, Alanii şi 
începuturile statelor româneşti, în RI, VI, 1995, nr. 11-12, p. 935-955. 

Dintre lucrările de referință principale din răstimpul amintit semnalăm: V. 
Achim, Politica sud-estică a Regatului Ungar sub ultimii arpadieni, Bucureşti, 2008; N. 
Constantinescu, Basarab I şi contribuția sa la consolidarea Țării Româneşti, in 
„Argesis, Studii şi Comunicări”, Seria Istorie , XVI, 2007, p. 103-125; M. Diaconescu, 
The Political Relations between Wallachia and the Hungarian Kingdom during the 
Reign of the Anjou Kings, în ,Mediaevalia Transilvanica”, II, 1998, 1, p. 5-42; M. 
Holban, Din cronica relațiilor româno-ungare în secolele XIII-XIV, Bucuresti, 1981 
(culegere de studii); S. Iosipescu, Românii din Carpaţii Meridionali la Dunărea de Jos 
de la invazia mongolă (1241-1243) până la consolidarea domniei a toată Tara 
Românească. Războiul victorios purtat la 1330 împotriva cotropirii ungare, în vol. 
Constituirea statelor feudale româneşti, Bucureşti, 1980, p. 41-96. 

puteri. „Unirea”, al cărei centru politic s-a fixat la stânga Oltului, la 
Argeş, avea să se dovedească nu numai un fapt ireversibil, dar şi, trecând 
prin nenumărate vicisitudini istorice, să devină forţa creatoare a națiunii, a 
prefacerii romaniilor populare în România. „Nu există istorie strict 
națională, iar cea a Românilor e mai puţin decât oricare alta” a spus 
Nicolae Iorga. 

Cadrul internațional, geopolitic, în care s-a înfăptuit unirea dintre 
Voivodatul de la Argeş şi Tara Severinului a fost determinat de hege- 
monia Hoardei de Aur în Europa Central-Răsăriteană şi de refluxul puterii 
Regatului Ungar la sfârşitul secolului XIII şi la începutul secolului XIV. 
În urma marii invazii din 1238-1242, puterea mongolă în Europa, al cărei 
centru s-a fixat pe Volga, la Sarai, a revendicat, nominal cel puţin, stăpâ- 
nirea asupra întregului spaţiu „călcat de copita cailor mongoli.” Ungaria 
s-a sustras soartei de stat vasal, în ciuda invaziilor repetate care s-au 
abătut asupra ei, dintre care cea din 1285 a ajuns până la reşedinţa regală 
de la Buda. În schimb, întregul spaţiu care încadra frontiera estică şi cea 
sudică a regatului, de-a lungul Carpaţilor Răsăriteni şi Meridionali, a fost 
cuprins în aria de hegemonie a Hoardei de Aur. Presiunea mongolă, exer- 
citată constant asupra Ungariei din această poziţie, a accelerat procesul de 
dezagregare a puterii centrale în regat, subminat de formarea unor mari 
unităţi teritoriale autonome, controlate de exponentii marii nobilimi, baro- 
nii, deveniți oligarhi, în tranziția dela dinastia arpadiană la cea angevină. 

În primele decenii ale secolului XIV până spre mijlocul acestuia, 
atât Bulgaria cât şi cnezatele ruse apusene Halici şi Volînia, cuprinse în 
Rutenia, s-au aflat — cele din urmă cu scurte intermitențe de libertate — in 
dependența Hoardei de Aur, fata de care erau îndatorate cu plata tributului 
şi cu ajutor militar. O descriere geografică a Europei — Descriptio 
Europae Orientalis —, datorată unui anonim dominican, care şi-a redactat 
scrierea în anul 1308, a caracterizat astfel poziția geografică şi situația 
politică a celor două puteri; „După aceasta — referire la Serbia — se cuvine 
vorbit despre Bulgaria şi Rutenia, care se mărginesc cu Grecia dinspre 
miazănoapte. Bulgaria este un mare imperiu în sine....”. A ținut odinioară 
— explică autorul — de Imperiul din Constantinopol, dar după aceea a căzut 
sub stăpânirea Ungariei în vremea regelui Andrei; „însă, clătinându-se 
Ungaria, tătarii au ocupat zisul imperiu şi l-au făcut tributar lor; acum se 
află în stare de servitute sub tribut...”. Apoi anonimul autor prezintă 
situația cnezatelor ruse apusene: „lângă această împărăție — referire din 
nou la Imperiul Bizantin — se găseşte şi a doua ţară foarte mare, care se 

numeste Rutenia, care de asemenea este situatä langa Grecia, de aceiasi 
parte de miazănoapte, ca şi Bulgaria, totuşi este deasupra Bulgariei. 
Această ţară a fost înainte sub imperiu, în urmă sub Ungaria, acuma însă 
este tributară tătarilor, ca si Bulgaria..””. Prin întinderea ei până la 
Dunăre, în virtutea relațiilor de suzeranitate-dependenta cu forțele locale 
de la răsărit de Carpaţi — situaţie moştenită de Polonia în raport cu 
Moldova —, Rutenia se afla în contact cu Bulgaria. Ambele însă erau state 
vasale ale Hoardei de Aur încă din vremea marii invazii”. 

Dominația Hoardei de Aur asupra spațiului extra-carpatic a fost 
considerabil consolidată la sfârşitul secolului XIII prin asumarea contro- 
lului asupra cursului inferior al Dunării până la Porțile de Fier. Campania 
întreprinsă de căpetenia mongolă Nogai, factorul efectiv de decizie în 
teritoriile apusene aflate sub dominaţia Hoardei de Aur în ultimul deceniu 
al secolului XIII, a pus capăt stăpânirii ungare asupra acestui segment al 
fluviului. După 1291 încetează şirul banilor unguri de Severin şi, odată cu 
aceasta, a încetat şi controlul coroanei ungare asupra uneia dintre poziţiile 
cheie pentru efortul ei traditional de a-şi extinde hegemonia asupra 
Peninsulei Balcanice“. Din avanpost al expansionismului ungar în direcţia 
Peninsulei Balcanice, Severinul a devenit un loc strategic de îngrădire a 
ofensivei sud-estice a regatului; mai mult încă, odată cu pierderea cetăţii 
Severin, dinastia arpadiană în curs de stingere a renunțat şi la controlul 
asupra Țării Severinului, care fusese atrasă în dependenţa ei în prima 
Jumătate a secolului XIII. „Spaţiul, sporit de Nogai pe seama sa, pe care 
l-a controlat nemijlocit spre sfârşitul vieţii (m. circa 1300), se întindea în 
forma unui semicerc larg, în afara arcului carpatic, din Rutenia până la 


* „Post hec de Bulgaria et Ruthenia dicendum est que circumadiacent Grecie ex 
septentrionali parte: Bulgaria est unum imperium magnum per se...Olim istud imperium 
ad imperium constantinopolitanum pertinebat, et adhuc pertinere deberet, si esset potens 
imperator. Postmodum autem rex Ungarie Andreas dictum imperium sibi subiecit et per 
longum tempus fuit sub dominio regis Ungarie, vaccilante autem Ungaria, tartari 
preoccupaverunt dictum imperium et fecerunt sibi tributarium; nunc servit tartaris sub 
tributo...; Iuxta hoc imperium est alia terra permaxima, que vocatur Ruthenia, que eciam 
similiter adjacet Grecie ex eadem parte septentrionis, sicut et Bulgaria, tamen est supra 
Bulgariam...Olim fuit hec terra sub imperio, postmodum sub Ungaria, nunc autem est 
sub tributo tartarorum quemadmodum et Bulgaria....; Descriptio Europae Orientalis, în 
Izvoarele Istoriei Românilor, I, ed. G. Popa-Liseanu, Bucuresti, 1934, p. 27-28. 

? Pentru dependenţa Ruteniei de Hoarda de Aur, v. B. Zdan, The Dependence of 
Halych-Volyn’ Rus on the Golden Horde, in SEER, 35, 1956-1957, p. 505-522. 

*V. Achim, op. cit., p. 247. 

Portile de Fier ale fluviului. Centrul de comanda optim pentru a controla 
cele două aripi a fost fixat la Isaccea”. 

În acest spaţiu al hegemoniei Hoardei de Aur din care fusese 
înlăturată dominația Regatului Ungar, s-a alcătuit primul stat românesc, 
putere cu afirmare autonomă pe plan internațional. Limitele cronologice 
între care şi-a făcut apariţia acest stat numit ulterior Vlasca Zemlja in 
versiunea cancelariei țării, Ungrovlahia în actele oficiale bizantine, Terra 
Transalpina în cele emise de cancelaria regală ungară sunt anii 1291 şi 
1324. Cel dintâi an marchează sfârşitul Banatului ungar de Severin şi al 
controlului exercitat asupra Țării Severin, cel din urmă an e termenul 
acordului dintre Carol Robert şi Basarab, care a sancționat din partea 
ungară existenţa statului rezultat din contopirea celor două entități 
anterior atestate: Voivodatul de Argeş şi Tara Severin. 

Existenţa acestei entități statale e atestată, e drept indirect, şi 
înainte de 1324 de unele izvoare. O cronică germană rimată din anii 1307- 
1308 aminteşte o căpetenie a românilor "care în toate chestiunile era 
stăpân asupra celorlalți”, căreia voivodul Transilvaniei, Ladislau Kan, i-a 
trimis un sol pentru a obține din partea sa să-l primească în detenţie pe 
ducele Otto de Bavaria, prizonierul său, pretendent la tronul Ungariei”. 
Mult discutata localizare a acestei căpetenii — probabil mare voivod în 
traducere liberă — se situează geografic în spaţiul sud-carpatic, singurul in 
care se constată în primul sfert al secolului XIV o asemenea concentrare 
de forță politică românească. Această localizare la care s-au oprit primii 
comentatori români ai scrierii e întărită de constatarea că mentionata 
căpetenie românească îndeplinea în cazul amintit rolul de factor de 
legătură între voivodul Transilvaniei şi aliații săi sârbi şi bulgari, legătură 
care trecea cu necesitate prin regiunea Carpaţilor Meridionali. Un izvor 
geografic din al doilea deceniu al secolului XIV, recent intrat în circuitul 
istoriografiei române şi încă insuficient integrat în cunoştinţele asupra 
începuturilor Ţării Româneşti, aminteşte la rândul său existența unei 
domnii a românilor, regnado în original: „A şaptea provincie (regiune) 
este Ungaria şi are deasemeni domnie (regnado), sunt multi oameni, nu 
are oraşe mari, se învecinează cu Germania, dealtminteri sunt creştini 
unguri. În aceiaşi provincie sunt românii şi valahii, care sunt două 


5 V, Ciociltan, Alanii şi începuturile statelor româneşti, p. 936. 
$ A. Armbruster, Românii în cronica lui Ottokar de Styria: o nouă interpretare, 
în „Studii”, 25, 1972, 3, p. 463-483. 

neamuri, au domnie (regnado) şi sunt păgâni””. Dar atestarea cea mai 


sigură a existenţei unei puternice entități politice româneşti — stat autonom 
cu acțiune proprie în relațiile internaţionale — provine din cancelaria 
regală ungară. La 26 iulie 1324, regele Carol Robert confirma printr-un 
act emis în favoarea magistrului Martin, fiul lui Bugar, comite de Sălaj, o 
stăpânire de pământ pentru a-i recompensa serviciile aduse coroanei, între 
care sunt amintite repetatele solii întreprinse cu succes la Basarab 
„voivodul nostru transalpin”. Mentiunea documentului regal revelă atât 
existența cât şi puterea ţării în fruntea căreia se afla Basarab, de vreme ce 
regele Ungariei a fost nevoit să negocieze cu „voivodul transalpin”, să-i 
trimită solii repetate, indiciu al complexităţii negocierilor şi al piedicilor 
care au trebuit înlăturate din calea lor pentru a înlesni încheierea 
acordului. 

Clauzele acordului ne sunt doar indirect cunoscute. Din desfăşu- 
rările ulterioare se poate însă deduce că regele a recunoscut realitatea 
statală creiată în teritoriile „transalpine” prin unirea Argeş-Severin, pro- 
babil inclusiv cetatea Severin, obținând în schimb recunoaşterea suze- 
ranitatii ungare din partea celui care era acum marele voivod Basarab. 

Prima afirmaţie se întemeiază pe constatarea că la începutul cam- 
paniei întreprinse şase ani mai târziu, în 1330, de Carol Robert împotriva 
vasalului său, acesta se afla în stăpânirea cetății Severin şi a banatului 
aferent. Până la încheierea păcii între Carol Robert şi Basarab, mijlocită 
de magistrul Martin, conflictul armat între cele două puteri a continuat pe 
cursul Dunării pentru controlul punctelor strategice cheie, Severin şi 
Mehadia. Documente ale cancelariei regale ungare au înregistrat aceste 
înfruntări între, de o parte, români, tătari, bulgari, şi, de altă parte, unguri, 
în deceniile al doilea şi al treilea al secolului XIV. Semnificativ, un docu- 
ment din 1329 care aminteşte luptele din anii precedenţi în această 
regiune, afirmă despre Mehadia că se află „la hotar”, „in confinio 
existente”. Pacea a lăsat aşadar Severinul lui Basarab şi Mehadia 
regelui'%. Carol Robert sacrifica acum nu numai o poziţie strategică dună- 
reană însemnată dar şi o întreagă provincie, „Țara Severin” şi o mare 


TS. Turcus, Prima mărturie străină despre etnonimul român (1314), în „Cele 
Trei Crişuri”, seria a Il-a, p. 6. 

* DRH, D, I (1222-1456), ed. Şt. Pascu, C. Cihodaru, K. G. Gündisch, D. Mioc, 
V . Pervain, Bucureşti, 1977, p. 36. 

” Gyorffy, G., op. cit., p. 551. 

10 M. Holban, vol. cit., p. 100-101. 

directie de politica externa. Faptul a fost receptat profund negativ de o 
parte însemnată a factorilor politici ungari şi a devenit curând un argu- 
ment însemnat în rivalitatile politice interne. 

Cea de a doua afirmație referitoare la raportul suzeranitate- 
vasalitate se întemeiază pe propunerea lui Basarab, comunicată regelui 
după începutul campaniei, de a-i trimite pe unul dintre fiii săi la curte, 
garantie a fidelității, şi nu mai putin pe răspunsul lui Carol Robert care, în 
formă arogant-dispretuitoare, a subliniat dependenţa voivodului fata de el!!. 

Integrarea într-un sistem de alianță — îndeosebi în raporturile cu un 
stat pretins de misiune apostolică — implica şi adoptarea confesiunii 
suzeranului. În acelaşi context a trecut la catolicism Basarab, calificat 
„princeps devotus catholicus” de papa loan XXII în scrisoarea adresată 
voivodului la 1 februarie 1327, aşadar trei ani după atestarea înţelegerii cu 
Carol Robert!?. În optica papalității, pasul înfăptuit de rege, care adusese 
în obedienta Sfântului Scaun un credincios de seamă, era salutar; nu însă 
şi în viziunea aristocrației ungare. 

Se sustrage cunoaşterii noastre interesul special urmărit de rege 
când a încheiat acordul cu Basarab şi avantajul obţinut de el în schimbul 
marelui sacrificiu de putere şi de prestigiu acceptat în cursul laborioaselor 
negocieri cu marele voivod dela Argeş. Se impune însă constatarea că 
pacea cu Basarab a precedat îndeaproape încheierii cu succes a înde- 
lungatei încleştări de aproape un sfert de secol a lui Carol Robert cu 
oligarhii şi în general cu forțele particularismului, cel putin a fazei finale a 
acestei înfruntări, care a readus Transilvania şi, în cele din urmă, pe saşii 
din provincie la supunere faţă de rege”. În lipsa unor indicaţii certe în 
această privinţă în sursele vremii, ne rămâne constatarea reacției puternic 
ostile a unei parti însemnate a aristocrației ungare fata de acordul încheiat 
de rege cu voivodul Basarab, reacție manifestată scurt timp după înche- 
ierea înțelegerii şi constatată şi în anii următori până la deznodământul 
din 1330. Atitudinea fata de Basarab a devenit chiar un punct major de 
cristalizare a raporturilor politice interne în Regatul Ungar în intervalul 
care separă încheierea acordului dintre cei doi conducători şi prima fază a 
conflictului armat din toamna anului 1330, început prin ocuparea cetății 
Severin de ostile lui Carol Robert. 


"1 Chronici Hungarici Compositio Saeculi XIV, ed. Al. Domanovszki, în 


Scriptores Rerum Hungaricarum, ed. Em. Szentpétery, I, Budapestini, 1937, p. 497. 
'? DRH, D, I, p. 39. 
5 G. Kristo, Ardealul timpuriu (895-1324), Szeged, 2004, p. 376-377. 


„Prima unire românească”: Voievodatul de Argeş şi Tara Severin 15 


„Investit” — în terminologia feudală — cu un însemnat teritoriu 
regal — Banatul şi Tara Severin —, Basarab devenise implicit unul dintre 
oligarhii regatului, într-o vreme când specia oligarhilor era în curs de 
anihilare. Contrastul de comportament al regelui a stârnit inevitabil reacția 
propriei sale aristocrații. La 6 august 1325, un act emis de magistrul 
Ladislau, secretar-notar şi „comes capelle domini regis”, înregistra plân- 
gerea unui dregător regal împotriva lui Ştefan, fiul comitelui Parabuch 
cumanul, care, nu mult timp înainte, „l-a ponegrit pe domnul nostru Carol, 
din mila lui Dumnezeu ilustrul rege al Ungariei, şi l-a proslăvit pe Basarab 
Transalpinul, infidel al sfintei coroane a Ungariei, astfel încât /spunea/ că 
puterea domnului rege nu se poate opune şi nu o poate egala pe a acestuia”. 
Controversa iscată pe această temă s-a încheiat cu o agresiune fizică, 
anume încercarea nobilului cuman de a-l ucide pe oponentul său , apărător 
al onoarei regelui Carol Robert. Fidelul regelui a fost salvat în chip 
miraculos de tentativa de omor a agresorului său’. La începutul campaniei 
încă, imediat după ocuparea cetăţii Severin de trupele regale, când a sosit 
solia de pace a lui Basarab, cele două tendinţe s-au înfruntat. Reprezen- 
tantul tendinței moderate, un fruntaş din anturajul regelui, i-a sugerat 
acestuia să accepte oferta voivodului; prea târziu însă, întrucât, sub 
influenţa taberei războinice, regele a hotărât să continue campania, pentru a 
anula concesiile acordate cu câţiva ani în urmă lui Basarab, concesii care 
consacraseră unirea dintre Voivodatul de Arges si Tara Severin”. 

Puternica opoziție a unei parti însemnate a aristocrației ungare fata 
de acordul dintre Carol Robert şi Basarab a avut o dublă motivaţie: sigur 
indignarea provocată de concesiile majore acordate unui „oligarh” căruia 
îi erau lăsate în stăpânire teritoriile ocupate în vreme ce tuturor celorlalți, 
unuia după celălalt, le fuseseră sustrase; poate şi convingerea că era aban- 
donată o direcție majoră a politicii externe inaugurată de dinastia arpa- 
diana în secolul precedent, anume cruciata în Sud-Estul Europei. Telul 
declarat al adepților recursului la forță era anularea concesiilor prece- 
dente, desfacerea entității statale — regnado — aflată sub conducerea lui 
Basarab, readucerea Banatului de Severin, cu tara omonimă, în cuprinsul 
regatului. După succesul inițial al campaniei, Carol Robert, devenit brusc 
din promotor al înțelegerii cu Basarab adversar hotărât al acesteia, a cedat 
cea dintâi achiziție — cetatea Severin şi ,,atinentele” ei — unuia dintre 
nobilii din anturajul său, Dionise Szechy, incitator la război. Nu se 


14 DRH, D, I, p. 37-38. 
'5 Chronici Hungarici Compositio Saeculi XIV, p. 497-498. 

cunoaşte avantajul obținut de celălalt mare incitator la război, voivodul 
Toma Szécényi al Transilvaniei, dar e neîndoielnic că interesul urmărit de 
acesta era însemnat. Tara lui Basarab era prinsă acum din direcția celor 
două arii de contact cu Regatul Ungar: Dunărea în zona Porţilor de Fier şi 
Transilvania. Linia intransigentă a expansionismului ungar în direcția 
Sud-Estului european era astfel pe cale de a fi recuperată iar unirea 
apărată de Basarab părea condamnată; pentru scurt timp însă. 

Înfrângerea oligarhilor şi readucerea stăpânirilor lor sub controlul 
regalității a lăsat nesolutionata problema şi ea foarte spinoasă a rapor- 
turilor dintre puterea centrală a regalității şi prerogativele nobilimii, moş- 
tenire a ultimului secol al dinastiei precedente, cea a descendenților lui 
Arpad. Înfruntarea dintre cele două puteri principale ale statului a trecut 
prin multiple vicisitudini până când raportul dintre regalitatea centraliza- 
toare şi aristocrația privilegiată şi-a găsit soluția de echilibru, fie şi numai 
precar, în timpul celui de al doilea rege angevin, Ludovic I. Una dintre 
aceste vicisitudini a fost înfruntarea dintre Carol Robert şi Basarab. Până 
la declanşarea conflictului cu Basarab, tensiunea dintre Carol Robert şi 
aristocrație a sporit continuu după 1324 şi a culminat în intervalul aprilie- 
septembrie 1330 cu încercarea de suprimare fizică a lui Carol Robert şi de 
înlăturare a dinastiei. 

În cronica ungară redactată în secolul XIV, cunoscută îndeobşte în 
textul păstrat la Viena Cronicon Pictum Vindobonense — sursă narativă de 
interes primordial pentru domnia lui Carol Robert, deşi nu lipsită de 
ambiguitati —, capitolul care relatează campania împotriva lui Basarab e 
precedat de o amplă expunere consacrată atentatului unui nobil de curte la 
viata regelui şi a familiei sale. Nobilul atentator se numea Felician şi 
aparținea unei familii aristocratice ilustre, Zâch. Din anturajul oligarhului 
Mathias Csak, adversar indarjit al regelui, Felician Zach a trecut în cel al 
lui Carol Robert unde s-a bucurat de excepţională trecere, având acces 
liber la rege şi la familia sa. Dar, în luna aprilie 1330, mai exact în ziua de 
17 aprilie a acelui an, inopinat, Felician a pătruns cu o spadă ascuțită în 
camera în care familia regală — regele, regina şi cei doi fii ai lor — luau 
prânzul şi s-a năpustit asupra lor, cu intenția de a-i ucide pe toți. Potrivit 
cronicii, regele, asupra căruia ucigaşul s-a năpustit cel dintâi, a fost salvat 
de regină, care l-a acoperit cu trupul ei, preluând însă lovitura spadei, de 
pe urma căreia a pierdut patru degete. Cei doi fii minori ai regelui au fost 
salvați de pedagogii lor aflaţi de fata, care i-au apărat cu sacrificiul vieții 
lor. În cele din urmă, Felician a fost ucis de un tânăr din personalul 
auxiliar, de faţă la prânzul regal. Înfrântă în plan teritorial, rezistența fata 

de centralizarea puterii regale a adoptat metoda complotului şi a aten- 
tatului împotriva dinastiei străine asupritoare pe care s-a străduit să o 
suprime dintr-o lovitură. 

Represiunea a fost pe măsura atentatului şi a obiectivului atenta- 
torului. Trupul înjunghiat al lui Felician a fost ciopartit, părțile dezmem- 
brate ale acestuia au fost trimise în diverse oraşe ale regatului şi expuse în 
pieţe. Fiul lui Felician, care a încercat să scape prin fugă, a fost prins, ucis, 
ciopartit şi astfel expus, ca şi tatăl său, în public, împreună cu un însoțitor al 
său. Mai odios încă, una dintre fiicele lui Felician, Clara, care se bucurase 
de favoarea reginei în anturajul căreia fusese primită, a fost oribil mutilată 
şi expusă publicului, silită fiind, în starea aceasta, să condamne public fapta 
tatălui ei. O a doua fiică a fost la rândul ei ucisă prin decapitare iar soțul 
acesteia condamnat la închisoare pe viata. La încercarea de a-l ucide pe el 
şi de a-i lichida familia şi odată cu ea şi dinastia, regele a răspuns cu 
nimicirea exemplară, cu expunere publică, nu numai a atentatorului ci şi a 
întregii sale semintii. Reacţia regelui era un avertisment la adresa tuturor 
nemultumitilor — şi nu erau puţini — care ar fi fost tentaţi să recurgă la 
acțiuni asemănătoare celei întreprinse de nobiliul Felician Zâch. Mai mult 
încă, regele a impus chiar organizarea unui proces public, cu participarea 
elitei aristocratice laice şi ecleziastice, care a confirmat condamnarea 
postumă a întregului neam al lui Felician Zäch'*. 

Între relatarea atentatului lui Felician — aprilie 1330 — şi cea a 
campaniei împotriva lui Basarab — septembrie 1330 — cronica ungară 
menţionată inserează câteva rânduri care relatează, în termeni vagi, 
nebuloşi, o călătorie navală întreprinsă de rege, începută favorabil dar 
întreruptă din pricina pericolelor de războaie care îi amenințau regatul din 
toate părțile: „Regele Carol a navigat cu vânturi puternice şi cu catargul 
norocului său a străpuns apele învolburate ale mării conform legămân- 
tului. Dar îndată, destinul schimbător, îndepărtându-se cu fata duşmă- 
noasă, şi-a întors spatele, căci pornindu-se războaie din toate părțile, 
expediția sa a eşuat; mai era şi chinuit de o puternică durere de picioare şi 
de mâini”!”. Fragmentul citat, putin observat de cercetători, face legătura 


'* H, Marczali, Le proces de Félicien Zach. Une cause celebre au XIV’ siècle, în 
RH, CVII, 1911, p. 43-58; B. Homan, Gli Angioini di Napoli in Ungheria, 1290-1403, 
Roma, 1938, p. 138-141. 

17 rex Carolus ventis prosperis navigavit et crispantia maris equora sue 
fortune carina ad votum sulcavit. Sed iam fortuna vertibilis aversa facie valefaciens terga 
vertit, quia undique bellis insurgentibus sua expeditio vincebatur, peduum etiam ac 
manuum dolore nimium torquebatur”, Chronici Hungarici Compositio saeculi XV, 

cronologică între expunerea cazului Felician şi cea consacrată campaniei 
împotriva lui Basarab, poate chiar cu un rost explicativ al acestei din urmă 
întreprinderi. Dar tradiția referitoare la acest scurt interludiu maritim al lui 
Carol Robert în cursul anului 1330 s-a păstrat şi în diverse alte relatări 
ulterioare. Într-o formă mai dezvoltată, tradiția a fost înregistrată în 
scrierea istorică a italianului Antonio Bonfini, istoric de curte al lui Matia 
Corvin, care a avut acces larg la arhivele regale şi la diverse alte surse. 
lată cum apare în relatarea sa faptul amintit de cronicarul anonim din 
secolul XIV: „lar ca să nu fie în deficit fata de pioşenia sa şi ca să nu 
omită ceva fata de respectata sfinţenie, pentru a ispăşi toate greşelile sale 
printr-un sfânt pelerinaj, după consultarea auspiciilor, /regele/ porneşte 
spre Ierusalim în scopul de a vizita Mormântul Mântuitorului nostru. 
Abea înaintase putin navigația sa, când a fost informat prin scrisori de ale 
prietenilor (săi) că noi războaie se pregătesc împotriva lui şi că e iminent 
un foarte greu război al Valahilor, care, credeau ei, /adică autorii scrisorii 
sau ai scrisorilor/ nu putea fi purtat cu succes decât cu participarea 
regelui. Se mai adăuga nu puţină suspiciune cu privire la Feliciani, al 
căror neam care, deşi fusese aproape în întregime nimicit, ar fi recurs din 
nou la ucidere; dacă măcar unii dintre ei ar fi supraviețuit, aceia li se 
păreau de temut. Aşadar regele, oprit de toate acestea, deşi fără voia sa, 
s-a retras totuşi în Panonia din pelerinajul început şi a găsit la înapoiere că 
situații nu mărunte erau turburate, că pacea se strica şi că multi vecini pun 
la cale războaie împotriva sa. Odată înapoiat, multe s-au potolit, iar unii 
care în absenţa regelui unelteau schimbări s-au liniştit. Doar Valahii 
transalpini, sub conducerea lui Basarab, păreau să uneltească un lucru 
temerar”. Urmează relatarea campaniei împotriva lui Basarab în termeni 
similari celor din izvorul originar . 


p. 496. Întorsătura luată de destin în sens negativ şi înfrângerile suferite de Carol Robert 
în urma reprimării atentatului lui Felician Zach, inclusiv în războiul cu Basarab, sunt 
amintite vag şi în Chronicon Monacense; A. Pippidi, La originile Țării Româneşti, în 
RI, s.n., XIX, 2008, nr. 1-2, p. 16. 

18 Verum ne a sua religione deficeret, neve quid spectatae Sanctitatis omitteret, 
ut sancta peregrinatione errata sua omnia expiaret, ex auspicato Hyerosolymam 
proficiscitur, ut Salvatoris Nostri Sepulchrum invisat. Parum navigando processerat, 
quum nova plerosque in ipsum bella moliri, amicarum litteris edocetur, admonetur 
quoque pergrave Valachorum instare bellum, quod haud quaquam prospere sine Regis 
presentia, geri posse credebant. Accedebat haud modica Felicianorum suspicio, qui 
quamvis deleto fere genere, ad interitum rediissent, si qui tamen superfuerant, necnon 
formidolosi videbantur.. Rex igitur his omnibus remoratus, invitus tandem ab instituta 
peregrinatione in Pannoniam se retraxit, invenit secundum reditum non parva misceri, 

Aşadar, Antonio Bonfini, pe baza unei sau unor surse mai amă- 
nuntite decât cronica din secolul anterior, explică pornirea pelerinajului 
regal la Sfântul Mormânt prin dorința regelui de a îndeplini această 
îndatorire creştinească universală şi mai ales de „a ispăşi toate păcatele” — 
între care, desigur, la loc de frunte se afla masacrarea neamului lui 
Felician. Istoricul italian adaugă la motivaţia întreruperii pelerinajului 
regal mişcările — adică neliniştile interne din regat — referire, desigur, la 
sechelele cazului Felician —, existența unor posibili supraviețuitori ai 
familiei condamnate la exterminare şi, între războaiele care îi amenințau 
tara, menționează explicit unele presupuse acțiuni ostile atribuite 
„Valahilor” de sub conducerea lui Basarab. 

O altă tradiţie, înregistrată de un text german mai recent încă, 
invocă chiar refugiul la Basarab a unuia dintre membrii familiei lui 
Felician, scăpat din masacrul general declanşat de Carol Robert împotriva 
neamului lor. După ce semnalează represaliile care au lovit „întreaga 
gintă” a lui Felician („sein ganzes Geschlecht”), autorul scrierii adaugă: 
„Unii care au scăpat s-au dus în Valahia şi l-au determinat astfel pe rege 
să-şi întindă braţul şi împotriva acestui popor, care (însă) nu a putut fi 
dovedit de vreo necredintä. Întrucât atunci Carol a pornit război împotriva 
ducelui din Valahia numit Bazarad, cu uşurinţă şi fără motive temeinice, a 
dat de greu, ca si Cyrus...”””. 

Independent de diversitatea opiniilor în rândurile contemporanilor 
— şi e neîndoielnic că societatea ungară era puternic polarizată în funcție 
de evenimentele din anul 1330 —, firul dramatic a evoluat în funcție de trei 
momente majore: atentatul lui Felicianus, respectiv represiunea regală, 
pelerinajul de ispăşire al regelui, readus în ţară de manifestările de nemul- 
tumire ale aristocrației, şi înfruntarea cu Basarab, deznodământ comun al 


ocium iri interceptum et finitimos plerosque in se bella moliri. Ejus reditu multa 
continuo pacatae sunt, quievere nonnulli qui absente Rege nova moliri cupiebant. 
Transalpini tantum Valachi, Bazarado duce, aliquid temere audere visi sunt.”; Antonio 
Bonfini, Historia Pannonica sive Hungaricarum Rerum Decades, Coloniae Agripinae, 
1690, p. 228-229. M. Holban, op. cit., p. 132 menţionează sumar informaţia lui Bonfini 
ca o simplă înfloritură a relatării campaniei din 1330 din textul Cronicii Pictate. 

1 Kurze Beschreibung und eigentliche Abrisse dero Länder und Festungen so 
der Türke bis dahero in Europa...under sein Joch bracht, sampt der Ungarischen 
Chronica Wilhelmi Dilichii, Cassel, 1609, p. 149. În aceiaşi ani de la începutul secolului 
XVII o altă tradiție conservată afirmă că regele „urmărind câțiva fugari a făcut război lui 
Basarab, domnului Valahiei, desi cei mai prudenti din tabăra sa s-au opus, prevestind 
rezultatul acțiunii...”; L. Gaspar Ens, Rerum Hungaricarum Historia, novem libris 
comprehensa, Colonia Agrippinae, 1604, p. 77. 

unei crize politice profunde în pătura conducătoare a societății ungare. 
Ansamblul acestui complex incendiar s-a desfăşurat între mijlocul lunii 
aprilie 1330 — atentatul lui Felician — şi septembrie-noiembrie 1330, cam- 
pania împotriva lui Basarab. 

Argumentele invocate de „prietenii” regelui pentru a-l determina 
să revină deîndată în tara, cu prețul întreruperii pelerinajului la Sfântul 
Mormânt, asumat prin legământ — fapt grav raportat la mentalitatea vremii 
— au fost aşadar turburările interne, neîndoielnic urmarea cazului Felician, 
el însuşi produs al unei puternice tensiuni politice, şi primejdiile externe, 
cu referire specială la Basarab. Criza prelungită a puterii centrale în 
Ungaria s-a împletit în al treilea deceniu al secolului XIV cu grava 
controversă provocată de compromisul încheiat de Carol Robert cu 
Basarab, considerat oneros pentru Ungaria şi inacceptabil de o parte în- 
semnată a elitei politice. Readus forțat în Ungaria din pelerinajul său, 
Carol Robert a acceptat, între clauzele acordului de împăcare cu nobi- 
limea ţării, anularea înţelegerii încheiate cu Basarab cu câţiva ani în urmă 
şi pregătirea în grabă a acţiunii militare destinate să ducă la îndeplinire 
această hotărâre comună. Hotărârea a rezolvat, fie şi numai parțial, criza 
politică, dar a pregătit Regatului Ungar o catastrofă militară de notorietate 
europeană. Controversa cu privire la atitudinea fata de marelele voivod 
din „țara transalpină” s-a manifestat mai puternic decât în trecut în 
recrudescenta crizei interne din vara şi toamna anului 1330. Adevărate 
sau nu, zvonurile referitoare la pregătirile militare şi la uneltirile politice 
ale lui Basarab au contribuit la decizia regelui de a recurge la soluția 
militară. Adepții recursului la forță au avut câştig de cauză asupra 
curentului moderat. La înclinarea acului balanței în direcția războiului, o 
influență decisivă pare a fi avut voivodul Transilvaniei, Toma Szécsényi, 
colaborator apropiat al lui Carol Robert, factor hotărâtor al supunerii 
provinciei fata de rege, odată cu înfrângerea răzvrătirii saşilor în 1324. 
Oastea voivodatului, în rândurile căreia s-au aflat şi saşii, a constituit unul 
dintre contingentele principale ale puternicei concentrări de forțe militare 
în fruntea căreia a pornit Carol Robert împotriva lui Basarab”. 

Marea armată a fost convocată prin edict regal, ceea ce anunţa o 
acțiune militară majoră, iar, potrivit unui document mai târziu, considerat 


°° Participarea la campanie a saşilor din Medias si din Seica Mare e menţionată 
in DRH, D, I, p. 41-42; a oaspeţilor clujeni, majoritate saşi la aceasta dată, ibidem, p. 42 
-43; rolul corpului de oaste transilvan la campanie rezultă din participarea la loc de 
frunte a voivodului Toma şi din acţiunea îndrăzneață a unei unități transilvane, care a 
reuşit să-l ajungă din urmă pe rege sub castrul Argeş; ibidem, p. 58. 

fals dar, desigur, nu lipsit de importanţă din unghiul de vedere al studiului 
de fata, decizia de a întreprinde această mare operaţie militară a fost 
adoptată în cadrul unui „sfat? — consiliu — „al tuturor prelatilor şi 
baronilor şi al tuturor fruntașilor regatului nostru””". Regele era silit să se 
supună voinţei imperative a nobilimii sau a unei părți semnificative a 
acesteia şi să-şi înscrie politica în raport cu Basarab pe un curs invers 
celui adoptat cu câțiva ani în urmă. 

Telul strategic al acţiunii era recuperarea poziţiilor abandonate lui 
Basarab în virtutea acordului realizat în urma soliilor repetate trimise 
voivodului de Carol Robert, semnalate de mai sus amintita diplomă regală 
din 1324: Banatul de Severin şi Tara Severinului. Aşadar urma să fie 
desfăcută unitatea statală în fruntea căreia se afla „voivodul transalpin 
infidel”, Basarab. Direcția Argeş urmată de oastea regală îndată după 
ocuparea cetății Severin dar şi hotărârea regelui de a-l scoate pe Basarab 
din „ascunzişurile sale”, potrivit cronicii ungare, şi de a-l alunga din 
principalul său centru de putere, confirmă intenţia sa de a pune capăt 
„primei uniri româneşti”. 

La începutul campaniei, îndată după ocuparea cetăţii Severin de 
trupele lui Carol Robert, marele voivod din Argeş a încercat să-şi salveze 
opera prin concesii teritoriale de ultimă oră oferite regelui — cetatea 
Severin şi dependentele sale —, concesii însemnate care însă nu afectau 
unitatea realizată. Programat sau întâmplător, oferta sa a venit în întâm- 
pinarea adepților compromisului din tabăra regală, care, în persoana unuia 
dintre ei, şi-au susţinut opinia chiar în cursul scurtei întrevederi la Severin 
între rege si solul lui Basarab”. Soluţia diplomatică a eşuat, dar dezastrul 


*! G. Györffy, op. cit., p. 565. 

7? Chronici Hungarici Compositio saeculi XIV, p. 497. Înapoiat din expediția sa 
dezastruoasă, Carol Robert a simțit nevoia de a oferi explicații papei în legătură cu cele 
întâmplate. Purtătorul mesajului regal, ministrul provincial al franciscanilor din Ungaria, 
a primit misiunea de a înmâna papei scrisoarea regelui cu relatarea aferentă şi de a-i 
prezenta şi un mesaj oral. Până la eventuala descoperire a acestor texte nu putem decât 
desprinde din succinta replică a papei, datată 5 august 1331, că regele i-a prezentat 
campania din toamna precedentă ca o acțiune militară îndreptată împotriva tătarilor, 
încununată de succes, dar că succesul a fost zădărnicit pe drumul de înapoiere de 
„cursele trădătoare” întinse de adversari nenumiti; prezentare falsă, menită să acopere 
realitatea sau să minimalizeze atacul îndreptat împotriva unui conducător calificat cu nu 
mult timp înainte de papă drept „princeps devotus catholicus”. Tonul reținut al răs- 
punsului papal pare a exprima o nuanță de dezaprobare; DRH, D, I, p. 44. Pentru 
personalitatea emisarului lui Carol Robert la papă, franciscanul Ioan, v. S. Iosipescu, 
Bătălia dela Posada (9-12 Noiembrie 1330). O contribuție la critica izvoarelor istoriei 
de început a Principatului Tării Românești, în RI, s.n., XIX, 2008, nr. 1-2, p. 64-65, 76. 

ostirii ungare a consolidat opera şi poziţia lui Basarab. Evoluţia infruntarii 
armate părea să confirme observaţia nobilului cuman dela curtea regelui 
care, cu câţiva ani în urmă, afirmase că „puterea domnului nostru regele 
nu poate întru nimic să stea împotrivă şi să se compare cu puterea lui 
Basarab”%. 

Nu numai înfrângerea grea suferită în tara lui Basarab în 1330 dar 
şi, mai ales, absenţa unei noi întreprinderi similare din partea lui Carol 
Robert în cursul celor doisprezece ani cât a mai domnit, confirmă spusa 
nobilului cuman. Când a părăsit scena istoriei în 1342, fondatorul dinas- 
tiei angevine a lăsat succesorilor săi sarcina de a reglementa raporturile cu 
„țara transalpină” şi de a încerca să o readucă în aria de dominație sau 
măcar de hegemonie a Regatului Ungar. De partea sa, Basarab nu a încer- 
cat să obţină noi concesii de pe urma victoriei sale. De fapt, pare a fi avut 
loc o recunoaştere, tacită de această dată, a situaţiei anterioare desfăşurării 
conflictului. 

Cât timp Basarab şi-a guvernat efectiv tara — desigur nu e lipsită 
de interes constatarea că el a părăsit scena istoriei aproape concomitent cu 
adversarul său de pe tronul Ungariei, chiar dacă, spre deosebire de acesta, 
el a mai rămas în viață peste un deceniu —, marele voivod dela Argeş şi-a 
menţinut puterea în aria de hegemonie a Hoardei de Aur şi a alianţei 
prezidate de conducătorii acesteia. Indiciul sigur al acestei consecvente e 
participarea oştilor sale la acțiunile militare ale puterii mongole cu centrul 
la Gurile Dunării şi ale aliaţilor ei, îndeosebi bulgarii. În 1330, un corp de 
oaste al lui Basarab a participat la expediţia nereuşită tătaro-bulgară împo- 
triva sârbilor, soldată cu înfrângerea dela Velbujd™, după alte acţiuni 
militare în alte direcții, în aceiaşi constelație politică. 

Basarab nu şi-a extins spre est stăpânirea, în teritoriile din ceea ce 
din secolul precedent se numea Cumania. Nici Câmpulungul nu pare a fi 
fost cuprins în teritoriile supuse marelui voivod de la Argeş. Semnificativ 
pentru limitele aspirațiilor sale politice e faptul că nu şi-a creiat mitropolie 
— aşadar că nu s-a străduit să înalțe rangul scaunului episcopal care fiinţa 
la Arges”, după cum nu a aspirat să transforme întâietatea sa de mare 


7 y, mai sus nota 14. 

# Zakonik Cara Stefana Dusana, 1349, 1354, ed. N. Radoëéié, Belgrad, 1960, 
p. 84; S. Iosipescu, op. cit., p. 74 

* Existența unei episcopii la Argeş, înainte de înființarea Mitropoliei 
Ungrovlahiei, e acum documentar dovedită pe baza unei surse bizantine; v. Dan loan 
Mureşan, Philothée I” Kokkinos, le Patriarcat de Tirnovo et l’origine de la Metropole 
de Hongrovalachie (manuscris). 

voivod în domnie, putere autocrată. Asemenea pretenții teritoriale şi de 
ierarhie ecleziastică şi politică l-ar fi adus neîndoielnic în conflict cu 
puterea mongolă superioară, a cărei hegemonie a respectat-o de-a lungul 
guvernării sale efective, şi în confruntare cu aliații acesteia, taratul sau 
taratele bulgare. Tendinţa de a-şi aşeza şi menţine tara în echilibrul dintre 
cele două puteri dominante în regiune — Hoarda de Aur şi Regatul Ungar, 
caracteristică a politicii lui Basarab dupa 1324 — a prefigurat pe termen 
lung cursul politicii externe a ţării şi a condiţionat succesiunea de înclinări 
spre est şi spre vest în cadrul geopolitic dat. În acest cadru s-a alcătuit şi 
s-a salvat „prima unire românească.” De fapt, aşa s-a născut România ! 


LA NAISSANCE D'UN ETAT MEDIEVAL: LA VALACHIE 
(PREMIERE PHASE) 


Résumé 


La Valachie, noyau originaire de la Roumanie moderne, a manifesté sa 
vocation étatique au passage du XIII au XIV* siècle au cours d’un effort 
remarquable de rassemblement des micro-structures politiques roumaines qui 
végétaient depuis des siècles sous la domination des grandes puissances de la 
région: l’Empire mongol de la Horde d’Or à l’Est, la Hongrie des rois arpadiens 
et ensuite des rois angevins au Nord et à l’Ouest, le Tsarat Bulgare au Sud. Le 
mouvement unificateur des terres roumaines a pris son essor depuis la position 
stratégique d’ Arges, forteresse sise aux pieds des Carpates méridionaux, à l’Est 
de la rivière de l’Olt, siège d’un voivodat (principauté) qui, sous les premiers 
dynastes connus du pays, les Bassarabes, a réussi a soustraire à l’hégémonie du 
royaume hongrois la riche province voisine de l’ouest de Olt, la , terra Ceurin” 
ou Severin. Cette première „union roumaine” — la formule appartient à Nicolae 
Iorga — accomplie vers 1300 a résisté avec succès à la tentative du roi Charles 
Robert de Hongrie de l’annihiler. En effet, en 1330, une grande expédition 
dirigéé par le roi en personne contre le voivode Bassarab dans le but de 
recouvrer les territories perdus et de restaurer sa suzeraineté au Sud des Carpates 
a subi une cuisante défaite. De ce fait, l’existence de la Valachie en tant qu’état 
autonome fut irréversiblement consacrée. Par la suite, au cours des années et des 
décennies suivantes, le nouvel état poussa ses frontières vers l’est pour atteindre 
finalement la région du Bas-Danube et de la mer Noire (deuxième et troisième 
phases, qui feront l’objet d’une étude séparée). 

Sur la base de quelques sources ignorées ou insuffisamment utilisées par 
les historiens des événements ci dessus discutés, notre étude s’efforce d’ élucider 
les raisons de politique intérieure qui ont poussé le roi de Hongrie 
d'entreprendre sa malheureuse expédition contre la Valachie du voivode 
Bassarab. 


CONTRIBUȚII LA ISTORIA DOMNIEI PRINCIPELUI 
RADU I SI A ALCATUIRII TERITORIALE A TARII 
ROMÂNEȘTI ÎN SECOLUL AL XIV-LEA! 


SERGIU IOSIPESCU 


În monumentala sa monografie consacrată lui Mircea cel Bătrân 
(1944), Petre P. Panaitescu schiteaza şi domniile predecesorilor eroului 
său, cu precizarea inițială a faptului că numele de Basarab, nu era numele 
unei familii ci numele de botez al primului din acest neam, „şi în nici un 
act al lor, nici în povestirile contemporanilor nu sunt numiţi niciodată 
aşa”. Lui Radu I, tatăl lui Mircea, îi acordă câteva rânduri, cu regretul 
putinelor ce se ştiu despre acesta. Radu I ar fi avut două soţii, Ana, dupa 
pomelnice, şi Calinichia, amintită în câteva diplome, din care proveneau 
principii moştenitori, Dan şi Mircea, fraţi doar după tată”. Despre Radu I, 
P. P. Panaitescu mai aminteşte în legătură cu întemeierea mănăstirii 
Cozia, clădirile existente fiind datorate însă în exclusivitate lui Mircea cel 
Bătrân, lui Radu I şi Dan I părând a le atribui ctitoria „Coziei Vechi”, de 
la închiderea de odinioară a drumului de pe malul drept al Oltului”. 

În aceeaşi monografie P. P. Panaitescu reconstituia „cucerirea” şi 
apoi pierderea Dobrogei de Mircea cel Bătrân. Împotriva susţinerii lui 
Hasdeu, potrivit căreia Radu I sau chiar Vladislav I ar fi cucerit tara de 
dincolo de Dunăre, sau a lui Dimitre Onciul, ce explica moartea lui Dan I 
în luptele de apărare a Dobrogei împotriva țarului Şişman, P. P. Panaitescu 
tranşează chestiunea cu autoritate. Întemeindu-se pe cronicile turceşti, 
cele traduse la finele secolului XVI de Johannes Lowenklau, şi pe cerce- 
tările lui Petar Nikov şi Petar Mutafciev privitoare la dispariția Bulgariei 
țarului Şişman, el conchidea că Dobrogea a fost cucerită de Mircea cel 
Bătrân de la turci în anul 1389. După aceleaşi izvoare, reputatul istoric 


' Studiul reprezintă forma dezvoltată a unor comunicări prezentate la Institutul de 
Istorie « N. Iorga » în anii 1984 şi 2009, cea din urmă în cadrul programului « Marea Neagră ». 

? P.P. Panaitescu, Mircea cel Bătrân, Bucuresti, 1944, p. 40-42. 

> Ibidem, p. 153-156. 

* Ibidem, p. 208-213. 


„Studii şi Materiale de Istorie Medie”, vol. XXVII, 2010, p. 25-48 

roman plaseaza in anul 1417 caderea sub stapanirea turceasca a Dobrogei 
împreună cu Silistra, odată cu expediţia armatei sultanului Mehmed I 
împotriva Ţării Româneşti a lui Mircea cel Bătrân”. 

Prezentat sobru, cu abundente trimiteri, scenariul „cuceririi” la 
1389 şi pierderii definitive a Dobrogei in 1417 a fost preluat de [storia 
României din 1960, în compendiile şi atlasele „epocii de aur” şi s-a 
perpetuat până astăzi în istoriografia oficială. 

Aceasta împotriva unor varii contribuţii şi chiar surse mai de mult 
sau mai recent publicate care, dacă nu infirmau, măcar nuantau recons- 
tituirea panaitesciana. Spre a da un singur exemplu, — şi pentru că de mult 
s-a constatat eroarea datelor cronicilor otomane pentru evenimentele ante- 
rioare mijlocului secolului al XV-lea —, atenta cercetare a izvoarelor ma- 
ghiare de către Viorica Pervain® a arătat că expediţia sultanului Mehmed I 
la Dunărea de Jos s-a desfăşurat în anii 1419-1420 şi nicidecum la 1417. 
Altminteri ar fi destul de curios ca otomanii şi creştinii să fi purtat 
aceleaşi lupte, împotriva aceloraşi adversari absenţi însă de pe câmpul de 
luptă în anii respectivi. 

* 

Un capriciu istoriografic, explicabil prin exarcebarea ,,renasterei 
naționale”, a pus înaintea evoluţiei moderne a principatelor române un 
întunecat secol al XVIII-lea, „turco-fanariot”, sub care, din păcate, s-au 
scufundat deopotrivă Vechiul Regim românesc şi începuturile prefacerii 
noastre occidentale. Astfel, încă nenumărate informaţii asupra celor două 
epoci ascunse în acest nou ev mediu întunecat îşi mai aşteaptă cercetarea 
şi publicarea. 


La Arhiva Istorică Centrală de la Bucureşti, condica mănăstirii 
Cozia, numărul 209, în eleganta scriere a vremurilor Mavrocordăteşti, 
continuatoare ale celor Brâncoveneşti, adună pe moşii documentele de 
danii ale domnilor, boierilor sau simplilor drept-credinciosi de peste 
vremi pentru străvechea fundație a lui Mircea cel Bătrân. 

Pentru moşia Căbălul, la filele 253-255, este transcris şi hrisovul 
următor: 

„li<su>s întru H<risto>s D<u>mnezeu, binecredinciosul si 
binecinstitoriul şi însuşi stăpânitoriul Im Radul voivod şi domn, cu mila 
lui D<u>mnezeu şi cu darul lui D<u>mnezeu stăpânind şi domnind toată 


5 Ibidem, p. 341-344. 
* Viorica Pervain, Lupta antiotomană a țărilor române în anii 1419-1420, in 
AITAC, XIX, p. 55-79. 

Tara Ungrovlahiei. Bine am voit domnia miea, cu a mea bunăvoință şi cu 
luminată şi curată inima domniei mieale şi am dăruit acest cinstit şi 
împodobit şi prea-cinstit carele iaste preste toate darurile mai cinstit, acest 
hrisov al domniei meale Sfintei Troite şi Sfintei Bune Vestiri ca să le fie 
lor moşie ohabnică Căbălul, carele se întinde de la Săpatul în jos până la 
gura Ialomitii, pre Dunăre. Ori gloabă de se va întâmpla prin acele bălți, 
sau şugubinatu, sau din păstori să fie, măcar şi boiariu câtu de mare sau 
slugi domneşti, toate să fie ale mănăstirii. Încă şi din stupi şi toate alte 
lucruri ce vor fi or câte se vor întâmpla. Acel om carele s-au închinat 
mănăstirii Sfintei Troite ca să fie posluşnicu, anume Tâmpa, carele şi 
acela au dăruit o gârlă, anume Săpatul, nimenea din slugile domniei meale 
să nu supere pre Tâmpul, sau ispravnici sau oricarele dintre boiari, ci 
Tâmpul să fie volnic să-şi ia vama de la Săpatul. Iar de la alte bălți pre 
care om va vriea mănăstirea să puie să aducă venituri mănăstirii, vama de 
peaşte şi vama de stupi şi gloabele şi şugubinele şi de alte lucruri, de 
toate. Pentru aceasta poroncim domniea miea tuturor slugilor domniei 
meale şi fieştecărui giudecătoriu ori pârcălab, fieştecarele să se ferească 
de balta mănăstirii. lar carele va vâna să plătească ce iaste venitul 
mănăstirii. lar în alt chip să nu aibă a-i supăra nimenea său a călca aceasta 
carte a domniei mieale pentru căci am datu domnia mea să fie ohabnică 
pentru sănătatea şi pentru sufletul domniei mieale. Iar carele va supăra 
mănăst<irea> până la un păr, unul ca acela va lua de la domniea mea mai 
mare pedeapsă şi urgie. Încă şi după moartea domniei meale pre carele 
bine va voi D<o>mnul D<u>mnezeu a fi domn Tärii Rumânesti si din 
prea iubiții fiii domniei meale, sau din rudeniile meale sau dintr-alt neam, 
de va cinsti şi va înnoi şi va întări acest hrisov al domniei meale, pre acela 
D<o>mnul D<u>mnezeu să-l cinstească şi să-l întărească şi să-l păzească. 
Iar carele nu va cinsti, nici va înnoi, nici va întări, ci-l va strica şi-l va 
călca, pre acela D<o>mnul D<u>mnezeu să-l strice şi să-i bată aicea 
trupul lui. Iar în veacul cel viitor, sufletul lui să fie despărțit de trupul şi 
de sângele lui H<ristos> şi să aibă parte la un loc cu Iuda şi cu Ariia şi cu 
ceilalți jidovi carii i-au strigat; sângele lui asupra lor şi asupra feciorilor 
lor iarăşi, carele iaste şi va fi în veaci. Amin.” 

Hrisovul nu are nici dată, nici loc de emitere. Dar el se referă la o 
proprietate importantă a mănăstirii Cozia, pentru care se păstrează şi 
originalul slav al unui act al lui Mircea cel Bătrân, de întărire, datat de 
editor la 1404-1406, ca să-i fie Coziei "de ocină şi de ohabă, toate bălțile pe 
Dunăre, începând de la Săpatul până la gura Ialovnitei”, mentionandu-se 

între altele: „şi acolo este un om, anume Tampa, care s-a închinat starețului 
Sofronie, să fie posluşnic mănăstirii, care şi acesta a dăruit o gârlă, Săpatul. 
Nimeni dintre dregătorii domnii mele să nu silească pe Tâmpa, fie că este 
sudet, fie că va fi orice boier, ci Tâmpa să fie volnic să ia vama de la gârla 
Săpatul””. 

Din analiza comparată a celor două hrisoave este evident că dania 
bălților de la Säpatul la gura Ialovnitei/Ialomitei, a moşiei Căbălul de 
Radu voievod şi domn a toată Tara Ungrovlahiei este cea originară, 
anterioară întăririi principelui Mircea cel Bătrân. Cu atât mai mult cu cât 
dania principelui Radu I este făcută celor două mănăstiri, Cozia şi 
Cotmeana, hramurilor Sfintei Troite şi Bunei Vestiri (Blagoveştenia). 
Această împrejurare poate fi şi una dintre explicaţiile pierderii origina- 
lului, şi păstrării, întâmplătoare, a traducerii sale, întăririle ulterioare 
pentru aceeaşi moşie fiind date Coziei singură. 

Ne aflăm aşadar în fata unui hrisov necunoscut, primul act 
intern de la principele Radu I. 

Dar dacă hrisovul a rămas necunoscut, aceasta nu înseamnă că nu 
fusese ştiut, ba inca şi... folosit. Primul volum al seriei Tara Românească 
din Documenta Romaniae Historica, datorat lui Petre P. Panaitescu şi lui 
Damaschin Mioc (1966), cuprinde şi o întărire de la 1 iunie 1421 a lui 
Radu al II-lea Prasnaglava pentru bălțile de pe Dunăre, de la Săpatul până 
la gura Ialomiţei, dăruite de Mircea cel Bătrân mănăstirii Cozia. După 
acest act de la Radu al II-lea s-a păstrat doar o transcriere slavă a 
documentului în condica nr. 712 a Coziei de la Arhiva Istorică Centrală şi, 
după cum suntem asiguraţi de editori, două traduceri, dintre care una ar 
fi... chiar hrisovul de la filele 253-254 al condicii nr. 209. 

Dar măcar şi la o fugară examinare a celor două texte apar deo- 
sebiri flagrante. Actul dat de Radu al II-lea Prasnaglava în 1421 face 
evident referire la un timp de mult trecut când evocă amintirea lui Tâmpa: 
"Şi acolo a fost un om, anume Tâmpa, care şi acela a dăruit o gârlă, 
Săpatul în vremea părintelui domniei mele, Mircea voievod şi în vremea 
egumenului Sofronie, mănăstirii Nucetului, să-i fie spre veşnică pome- 
nire, precum şi părintele meu a binevoit să fie”. În chip cu totul nepermis, 
editorii "completează după traducere” astfel: "Nimeni din slugile mele 
[i.e. Radu Prasnaglava-n.S.I.] să nu supere pe Tâmpul, sau ispravnic sau 
oricarele din boieri, ci Tâmpul să fie volnic să ia vama de la Säpatul””. 


7 DRH.B., vol.I, p. 63, 64. 
8 Ibidem, p. 95-98. 
” Ibidem, p. 97. 

Prin acest artificiu se incerca, de fapt, escamotarea hrisovului de la 
principele Radu I, chiar daca se introducea astfel in documentul pritocit 
editat o vadita contradictie intre cele doua fraze; una despre fostul Tampa 
şi veşnica lui pomenire, şi alta despre slugile lui Radu Prasnaglava care, la 
1421, nu trebuiau să supere pe acelaşi Tâmpa, ce continua să-şi ia — 
probabil post-mortem — vama de la Săpatul. 

Dar acest artificiu nu există în ediția documentelor Ţării Româneşti 
din 1938, datorată aceluiaşi Petre P. Panaitescu. Actul lui Radu Prasnaglava 
din 1421 apare fără completări şi 1 se atribuie o singură traducere veche, 
aceea de la filele 249-250 ale condicii 209 a Coziei!®, care şi corespunde, 
cu adevărat, originalului slav din condica 712 a aceleiaşi mănăstiri. 

Firească este întrebarea ce va fi determinat ciudata schimbare de 
atitudine şi manipularea lui P.P. Panaitescu. O singură explicaţie îmi pare 
posibilă şi ea stă în redactarea de reputatul istoric şi apariția monografiei 
sale Mircea cel Bătrân în anul 1944. Întemeiată pe scenarii mestesugit 
elaborate, prin alegerea discriminatorie a surselor, limpezimea şi aparenta 
rigoare a demonstrațiilor, ea a impus viziunile şi cronologia panaitesciane. 
Există, poate, şi o explicaţie complementară, psihologică, rezidând în 
situația istoricului în anii 1941-1944. 

Resurectia hrisovului lui Radu I distruge astăzi un întreg eşafodaj 
de concluzii istorice. 

În primul rând legat de întemeierea mănăstiri Cozia de către 
Mircea cel Bătrân. De altfel aşa cum mărturisea în actul său de la 22 iunie 
1418 principele Mihail, însuşi fiul marelui voievod de curând dispărut, 
cele două mănăstiri, Cozia şi Cotmeana "sunt întemeiate de bunicul 
domniei mele si de părintele domniei mele”!. Aşadar, potrivit actului, 
Cozia este ctitoria dintâi a principelui Radu I. Un studiu uitat sau neluat în 
seamă al mitropolitului Tit Simedrea a adus o limpezire a succesiunii 
actelor de danie şi a conchis spre recunoaşterea primatului lui Radu I în 
întemeierea Coziei!?. În pofida unor impuneri dogmatice mânate de inte- 
rese obscure şi săpăturile arheologice conduc totuşi spre aceeaşi soluție”. 


10 Documentele Țării Româneşti. I. Documente interne (1369-1490), publicate 
de P.P. Panaitescu, Bucureşti, 1938, p. 125-128, doc. 42. 

1! DRHLB., vol.I, p. 86, 87. 

"2 Tit Simedrea, Din trecutul Bisericii noastre: fost-au două sfinte läcasuri la 
Cozia ?, la titsimedrea.wordpress.com 

'5 După cum a binevoit să-mi comunice odinioară domnul dr. Nicolae Constantinescu, 
autorul săpăturilor arheologice de la Cozia de la sfârşitul anilor 50 ai secolului trecut. 

În al doilea rând este vorba de anii de egumenie ai stareţului 
Sofronie, chipurile urmaşul de mai târziu al egumenului Gavril, pe care 
P.P. Panaitescu şi-a sprijinit, în cea mai mare parte, datarea documentelor 
domniei lui Mircea cel Bătrân şi deci reconstituirea desfăşurărilor politice, 
mai ales scenariul cuceririi Silistrei şi a Dobrogei. Istoricul a ignorat, cu 
sau fără voie, două informaţii documentare esențiale, şi anume actul 
original de la Mircea cel Bătrân datat de el în 1404-1406, potrivit căruia 
Tâmpa s-a închinat cu dania Săpatului egumenului Sofronie!“ şi actul din 
8 ianuarie 1392 prin care, între altele, domnul întăreşte Coziei, acelaşi 
Săpatul până la gura lalomiţei'5. Ceea ce contrazice cu totul succesiunea 
egumenilor Coziei ce o propusese şi plasează dania lui Tâmpa oricum 
înainte de 1392. 

Astfel toate converg spre autenticitatea informaţiilor cuprinse în 
hrisovul principelui Radu I. O dovadă în plus a acestei atribuiri este 
pomenirea la blestem a fiilor domnului, firesc pentru principele Radu I, 
dar ceea ce nu este cazul în actele interne ale lui Radu al II-lea 
Prasnaglava, "Pleşuvul”. 

x 

Dincolo de aceste considerații mai degrabă arhivistice, hrisovul 
principelui Radu I are o deosebită semnificație de istorie geografică. 
Supravietuirea hidronimului Căbălul, al marelui lac, restrâns însă astăzi in 
partea orientală a bălții Ialomiței, din aval de Cernavodă şi în dreptul 
satelor de azi Topalu şi Capidava, localizează dania lui Tampa şi a princi- 
pelui Radu I'°. Faptul că pentru asigurarea stăpânirii tocmai aici a Coziei, 
Mircea cel Bătrân se adresează în mod special chefaliei de Silistra!” 
decriptează extinderea Tarii Româneşti a lui Radu I asupra unei parti a 
fostului despotat al lui Terter, fiul lui Dobrotitä. Desluseste, pentru prima 
dată contururile şi mai vechii stăpâniri bizantine, a Paleologilor restaurati, 
asupra ”insulelor paristriene” de care vorbea Manuel Holobolos'5. Graţie 


14 DRHLB., vol. I, p. 63, 64. 

15 Ibidem, p. 43-44. 

lé Colegul Alexandru Madgearu îmi sugerează legătura posibilă dintre 
denumirea Săpatul şi valurile lui Traian transdobrogene. Acestea erau însă mai la sud; 
este adevărat că in naratiunile otomane medievale şi premoderne ele erau acoperite de 
termenul „hendeq”, şanţuri, ceea ce este întrucâtva diferit; totodată toponimul Säpatul 
evocă de obicei un loc surpat, „săpat” de apele Dunării. 

17! DRH.B, vol. I, p. 64, 65. Documentul este astfel anterior celui datat de P. P. 
Panaitescu la 8 ianuarie 1392. 

'S FHDR, vol. III, p. 454, 455. 

acestor posesiuni din delta interioară a Dunării flota bizantină a putut 
controla până către mijlocul secolului al XIV-lea marele fluviu. 

Cu o remarcabilă intuiţie încă din 1958, într-o contribuție topo- 
nimica şi de geografie istorică, Ion Conea şi Ion Donat au sesizat in parti- 
cularitatile domeniului mănăstiresc al Coziei pe aceste meleaguri, supra- 
vietuirea unor vechi substructuri teritoriale bizantine, ale cetăţii Darstor’’. 
Mai trebuie oare să adăug că prima mențiune într-un act intern a dării 
perperului (părpăritului) întâmpină tot într-un hrisov pentru mănăstirea 
Coziei, de întărire a aceleiaşi danii a bălților de la Săpatul la gura 
Ialovniţei/lalomiţei”%? 

În sfârşit, îmi pare că, asemeni şi altor iniţiative politice ale princi- 
pelui Radu I, şi această extindere a stăpânirii domniei Țării Româneşti se 
poate plasa posterior pierderii Făgăraşului şi imediat după moartea regelui 
Louis I d'Anjou. Hrisovul principelui Radu I păstrat în condica 209 a 
mănăstirii Cozia poate fi din anii 1383-1384, chiar din prima jumătate a 
anului 1385, dacă ar fi să acordăm însemnătate îngrijorării domnului 
pentru sănătatea sa, înainte chiar de soarta sufletului său. 

Atunci, în anii 1383-1385 domnia Ţării Româneşti a desființat 
şi încorporat măcar o parte dacă nu integral despoteia lui Ioan 
Terter, a Drâstorului şi Vicinei. 

x 

Reconstituirea evoluției teritoriale a Țării Româneşti posterioare 
încheierii la 10 septembrie 1382 a vieții şi domniei regelui Ungariei Louis 
I d’Anjou impune desigur o retrospectivă asupra întregului secol al 
XIV-lea cu atât mai mult cu cât istoriografia acestuia continuă să fie 
dominată de ceea ce s-ar putea numi „lecţiile învățate”. 


19 « În actul de danie domnul se adresează, în afara slugilor domneşti, „către 
chefalia din Dârstor ori cine va fi” poruncindu-i să se ferească de acele bălți. Mentiunea 
aceasta ne duce la ipoteza că, mai înainte, balta Ialomiţei a făcut parte din hinterlandul 
cetății Dârstor, de la care a fost luată acum de Mircea sau cel puţin, a reprezentat un 
teritoriu în dispută. O asemenea situație poate fi legată de stări mult mai vechi, din 
vremea în care la Dârstor stăpâneau bizantinii lui Alexis Comnenul, când cetatea avea 
desigur un cap de pod pe malul dimpotrivă şi căuta să ţină sub control această „deltă 
internă” din imediata sa vecinătate, căci tocmai pe acolo constatăm din izvoare că era 
atacată [împărăţia] de populaţiile nomade de la nordul Dunării» (lon Donat, Domeniul 
domnesc în Tara Românească (sec. XIV-XVI), ed. Gheorghe Lazăr, Bucuresti, 1996, 
p. 114. 

2 DRH.B, vol, I, p. 223-224 (hrisov de la Radu cel Frumos din 15 ianuarie 
1467). 

Cel dintâi ce s-a aplecat asupra chestiunii, Bogdan Petriceicu- 
Hasdeu, lipsit de predecesori şi având a judeca documentele accesibile, a 
oferit în faimoasa sa [storie critică (1872-1874) — pe drept cuvânt imediat 
răsplătită de principele Carol I cu o medalie de aur — o reconstituire 
circumstantiata a procesului. 

Al doilea stadiu al cercetării l-a constituit opera de o viata a lui 
Dimitre Onciul. Din păcate asimilarea cercetărilor sale de ştiinţa istorică 
istoriografia românească s-a oprit la lucrările sale tipărite numai până la 
începutul secolului al XX-lea, continuarea investigaţiilor din ultimele 
două decenii ale vieții sale rămânând până astăzi uitată în cursurile sale 
şapirografiate şi poate în manuscrisele ce vor mai fi rămas în urma sa. 

Astfel că, pentru această chestiune fundamentală, istoriografia 
română a rămas, în general, tributară interpretărilor propuse la mijlocul 
secolului trecut de Petre P. Panaitescu şi îmbrăţişate cu fervoare în lite- 
ratura marxistă, materialist-istorică şi cea academică actuală. În plus, ceea 
ce este de remarcat, scenariul panaitescian a fost susținut, chiar dacă 
indirect, de o serie de contribuții cu autoritate, precum acelea ale lui 
Alexandru Elian, menite să pună sub semnul îndoielii influenţa directă a 
Bizanțului asupra țărilor române. 

* 

Important desigur este si punctul de pornire al procesului de uni- 
ficare, acolo de unde un restrâns, dar temeinic si activ domeniu voievodal 
a declansat actiunea la finalul cäreia Tara Româneascä a cäpätat o formä 
teritorială stabilă şi maxima sa extindere în secolul al XIV-lea. 

Dar pentru început este de bună seamă de revăzut, pe temeiul 
ultimelor achiziţii istoriografice, tradiția istorică cuprinsă în Letopisețul 
Cantacuzinesc: 

„lar cand au fost la cursul anilor de la Adam 6798, fiind în Tara 
Ungurească un voevod ce l-au chiemat Radul Negrul voevod, mare herteg 
pre Amlaş şi pre Făgăraş, ridicatu-s-au de acolo cu toată casa lui şi cu 
mulțime de noroade: rumâni, papistaşi saşi, de tot feliul de oameni, 
pogorându-se pre apa Dâmboviţii, început-au a face tara noao. 

Întâi au făcut oraşul ce-i zic Câmpul Lung. Acolo au făcut şi o 
biserică mare şi frumoasă şi înaltă. De acolo au descălecat la Argeş şi iar 
au făcut oraş mare şi ş-au pus şi scaunul de domnie făcând curţi de piiatră 
şi case domneşti şi o biserică mare şi frumoasă. 

lar noroadele ce pogorâse cu dânsul, unii s-au dat pre supt pod- 
gorie ajungând până în apa Siretului şi până la Brăilă; iar alţii s-au tins în 

jos, preste tot locul, de au facut oraşă şi sate până in marginea Dunării şi 
până în Olt. 

Atunce şi Băsărăbeştii cu toată boierimea ce era mai nainte preste 
Olt, s-au sculat cu toții de au venit la Radul vodă, închinându-se să fie 
supt porunca lui şi numai el să fie preste toți. De atunce s-au numit de-i 
zic Tara Rumaneasca/.../""", 

Dintru început tradiția istorică identifică două alcătuiri politice 
rezultate din „descălecate”, una la vest de Olt şi alta la est de râu. Dacă 
prima — Tara Severinului — este mai bine cunoscută grație faimoasei 
diplome a cavalerior Joaniti şi a mănunchiurilor de acte unguresti de la 
1285” şi din prima jumătate a secolului al XIV-lea, editate de eminentul 
medievist maghiar ce a fost György Györffy”, despre cea de-a doua, 
sursele sunt zgârcite în informaţii mai consistente. 

Diploma cavalerilor loaniti de la 1247 atestă în Cumania de la est 
de Olt voievodatul lui Seneslau, a cărui relaţie vasalică mai puțin strânsă 
cu regatul Ungariei se poate datora mai ales dominației Hoardei de Aur. 

Propunerile mai vechi de localizare ale voievodatului lui Seneslau 
au fost amendate de rezultatele cercetărilor arheologice de la Curtea de 
Arges” si de la Cetăţeni pe Dâmbovita”. Cu precădere primele se inteme- 
iază pe concepţia unei evoluţii endogene a procesului de întemeiere 


*! Istoria Țării Româneşti. 1290-1690. Letopiseţul Cantacuzinesc, ed. C. Grecescu 
şi D. Simonescu, Bucureşti, 1960, p. 2. 

2 Pentru punctul meu de vedere privind situaţia Ţării Severinului v. Sergiu 
Iosipescu, Românii din Carpaţii Meridionali la Dunărea de jos de la invazia mongolă 
(1241-1243) până la consolidarea domniei a toată Tara Românească, în Constituirea 
statelor feudale româneşti, Bucureşti, 1980, p. 41-43. 

7 Gyorgy Györffy, Adatok a románok XIII. századi történetéhez és a român 
állam kezdeteihez, I-II, în „Történelmi Szemle”, VII, 1(1964), p. 1-24 şi 3-4 (1964), 
p. 537-568 (datorez traducerea acestor studii regretatei Irina Anton-Manea). 

Nicolae Constantinescu, Curtea de Argeş. 1200-1400. Asupra începuturilor 
Țării Româneşti, Bucureşti, 1984, lucrare fundamentală pentru cercetările arheologice 
din situl bisericii domneşti Sfântul Nicolae de la Curtea de Argeş. 

* Dinu V. Rosetti, Cetăţeni — Arges. Istoricul cercetărilor arheologice (1), în 
"Cercetări arheologice. Muzeul National de Istorie” (mai departe CAMNI), I, 1975, 
p. 261 ş.u.; Lucian Chitescu, Anişoara Sion, Spiridon Cristocea, Cercetările arheologice 
întreprinse la complexul de monumente feudale de la Cetăţeni, județul Argeş, în 
CAMNI, VI, 1983, p. 51-76; Lucian Chitescu, Anca Păunescu, Cercetările arheologice 
întreprinse la complexul de monumente feudale de la Cetăţeni, judeţul Argeş. Locuinta 
voievodală, în CAMNI, VIII, 1986, p. 67-74; Lucian Chitescu, Elemente definitorii ale 
centrului voievodal de la Cetăţeni, puse în lumină de cercetarea arheologică din ultimii 
ani, în CAMNI, IX, 1992, p. 85-90. 


34 Sergiu losipescu 


statală, Basarab I, fiul lui Tihomir fiind, după această interpretare, urmaşul 
lui Seneslau în curțile de la Argeş a căror vechime dovedită arheologic 
scoboară până în jurul anului 1200. 

Tradiția istorică se opune însă acestei reconstituiri. Descălecatul 
de peste munţi, din Amlaş şi Făgăraş s-a făcut în jos pe apa Dâmboviţei şi 
primul oraş întemeiat a fost Câmpulungul. 

Prestigiul Curții de Argeş, rezultatele săpăturilor de la biserica 
Sfântul Nicolae Domnesc de după Primul Război Mondial, ale cercetările 
arheologice întreprinse în anii 1967-1974, m-au făcut să-l cobor pe Negru 
Vodă pe Argeş şi să interpretez fragmentul cronistic al descălecării la 
Câmpulung drept reflectarea mitică a colonizării germane, — justificată de 
vestigiile monumentale, funerare şi epigrafice —, ca şi de persistenta ei 
prin comunitatea catolică locală. 

Împotriva acestei interpretări se pot aduce însă serioase obiecţii, 
până astăzi neluate suficient în seamä”°. Cea dintâi este atestarea epigra- 
fică, din biserica Sfântul Nicolae Domnesc în construcție, a morții marelui 
voievod Basarab I la Câmpulung. Ceea ce ar putea fi o întâmplare, devine 
o problemă prin îngroparea tot la Câmpulung atât a lui Basarab I cât şi a 
fiului său, principele Nicolae Alexandru ( 16 noiembrie 1364), când, 
desigur biserica de la Argeş era terminată”. Mai mult, după partea iniţială 
a letopisetului Istoriile domnilor Țării Româneşti, compilată de Radu 
Popescu vornicul, lui Nicolae Alexandru i se atribuie chiar o origine 
câmpulungeană”, de bună seamă dedusă din alegerea locului său de veci. 

Or acestea nu sunt altceva decât confirmări ale tradiţiei 
descălecatului dintâi la Câmpulung şi a funcţionării mai întâi aici a 
curților şi necropolei domneşti. 


°° Cf. totuşi Denis Căprăroiu, Asupra începuturilor oraşului Câmpulung, in 
HU, t. XVI, nr. 1-2, 2008, p. 37-64. Identificării mai vechi a lui Tocomer, — care acum 
ar fi peceneg sau cuman, — deşi după diplomele angevine, cu un fiu, Basarab, „olacus” 
(„român”) —, cu Negru Vodă, susținută mai recent atât de domnul Neagu Djuvara, în a sa 
Thocomerius — Negru Voda. Un voivod de origine cumană la începuturile Țării 
Româneşti, Bucureşti, 2007, cat şi de dl. Căprăroiu, i se opune însă tradiția istorică dupa 
care Basarabii de la vest de Olt se închină lui Negru Vodă, dintr-o dinastie deci diferită. 

77 Altminteri ar trebui să admitem că edificarea acestei biserici a durat dinainte 
de 1351/1352 şi până după 1364. Iar interpretarea potrivit căreia inscripția morții lui 
Basarab I în biserica Sf. Nicolae de la Argeş în construcție ar fi un tardiv „fapt de 
memorie” îmi pare greu de argumentat. 

# Radu Popescu, Istoriile domnilor Țării Româneşti, ed. Const. Grecescu, 
Bucuresti, 1963, p. 11. 

Organizarea statală românească şi-a subordonat comitatul saxon şi în 
primul rând marele centru comercial de pe cursul superior al Dâmboviţei, 
situat pe comunicaţia esențială cu Tara Bârsei, şi şi-a creat, alături de oraşul 
catolic, curțile voievodale şi prima necropolă, biserica, azi cu hramul 
Adormirea Maicii Domnului. Importanţa comitatului saxon este relevată 
atât de planul urbanistic şi de însemnătatea monumentelor catolice ale 
târgului Langenau cât şi de însăşi piatra de mormânt a probabil utimului 
comite saxon de obedienta arpadiană, Laurencius. Data morții acestuia — 
A.D. 1300 — este astfel şi un termen post quem al instaurării dominației 
voievodale româneşti asupra Câmpulungului, în împrejurările stingerii 
dinastiei Arpadiene. Ceea ce nu însemnă că descălecatul Negrului Vodă nu 
se va fi produs anterior, către 1290-1292 după tradiţiile istorice. 

Un alt indiciu important este oferit de sigiliul Campulungului. 
Deşi cunoscut până acum doar prin amprenta sa pe acte din vremea lui 
Matei vodă Basarab, de la 1637, el are legenda latină — ,,SI[GILLUM] Ħ 
(DE) CAMPO + LONGO ,, iar în câmp, pe un scut german, o pasăre spre 
dreapta, la stânga cu un crai nou surmontat de o stea cu şase raze, la 
dreapta cu un soare punctiform; deasupra păsării, timbrând scutul şi des- 
partind legenda, se află din nou o semilună având între coarne steaua cu 
şase raze”. Sigiliul, stabilit poate chiar în secolul al XIV-lea, dacă nu în al 
XIII-lea, a fost renovat în cel de-al XVII-lea veac, de când data şi tiparul 
său, evacuat cu Tezaurul țării la Moscova în 1916, de unde nu s-a mai 
întors până astăzi”. Opiniile converg spre a considera pasărea de pe 
sigiliul Câmpulungului drept un vultur sau o acvilă”, „amintind armeriile 
de stat inițiale ale Basarabilor, a căror capitală a fost tocmai acest centru” 
(Dan Cernovodeanu)”. 

Ansamblul curților domneşti de la Câmpulung era fortificat cu un 
val din pământ lat de 8-9 metri si sant”, desigur cu palisade şi turnuri de 
lemn. 


” Emil Virtosu, Din sigilografia Moldovei si Țării Româneşti, în DIR, Introducere, 
vol. II, Bucureşti, 1956, p. 153/483. 

* Dan Cernovodeanu, Stiinta si arta heraldică în România, Bucuresti, 1977, 
p. 184 şi pl. CXLIV, de la p. 495,3. 

`l Emil Virtosu, op. cit., in loc. cit. 

3? Dan Cernovodeanu, op. cit., p. 184. 

* Gheorghe I. Cantacuzino, Sp. Cristocea, T. Mavrodin, St. Trambaciu, 
Principalele rezultate ale cercetarilor arheologice la ansamblul fostei curti domnesti din 
Câmpulung din anii 1975-1977, în „Studii şi Comunicări. Câmpulung-Muscel”, 1981, 
p. 24-25. 

Descălecatul inițial, la Câmpulung şi nu la Curtea de Argeş, poate 
să-şi afle una dintre explicații şi în situația Ţării Lovistei şi a cursului supe- 
rior al Argeşului, mai bine controlat de monarhia arpadiană prin familia 
comitilor de Tălmaciu. Cercetările începute de Hasdeu şi mai ales acelea 
ale lui Dimitre Onciul“ asupra acestui ţinut se impun desigur să fie reluate. 

Oricum în etapa de început, dinainte de 1330, domnia de la 
Câmpulung a reuşit să controleze cursul superior al Argeşului şi să preia 
sau să construiască fortificația cu solidul donjon de la Arefu-Cäpätâneni”. 

Incidental, desfăşurarea campaniei oastei ungare sub conducerea 
însuşi a regelui Carol I Robert d'Anjou împotriva Ţării Româneşti în 
septembrie-noiembrie 1330°°, capătă alte contururi în condiţiile noii 
interpretări dată curților fortificate ale marelui voievod Basarab I de la 
Câmpulung, drept reşedinţa de la 1330 a acestuia. 

După o istovitoare înaintare de la Severin la Argeş, forţele regale 
ungare nu s-au mai încumetat să înainteze spre est şi să atace 
Campulungul ci, atrase ori dornice să cucerească sau recupereze cetatea 
Argeşului de la Cäpätâneni-Arefu, şi a Loviştei, indemnate de voievodul 
transilvan Toma de Szécsén, urmaş al comitilor de Tălmaciu, au purces la 
asedierea „castrului Argyas”. Cu atât mai mult cu cât, deşi pe un drum 
lăturalnic, de la cetatea Argeşului se putea efectua retragerea spre 
Transilvania, prin Loviştea şi valea Oltului, ceea ce s-a şi întâmplat după 
dezastrul maghiar final de la 12 noiembrie 1330. 

După victoria în războiul cu Ungaria de la 1330 marele voievod 
Basarab I a continuat să-şi aibă până la moarte reşedinţa la Câmpulung. 

x 


Unificarea teritorială cu banatul Severinului si Lovistea, anterioare 
anului 1330, s-au efectuat în contextul creat în bazinul carpato-dunărean 
după încercarea supremă de afirmare a puterii depline a emirului Noqay 
(1299-1301). 


%4 Dimitre Onciul, Scrieri istorice, ed. Aurelian Sacerdoteanu, vol. II, Bucuresti, 
1968, p. 81-86. 

* Pentru cercetările arheologice de la cetatea Poienari v. Gheorghe I. 
Cantacuzino, Cetăți medievale din Tara Românească în secolele XII-XVI, ed. Il-a, 
Bucuresti 2001; chestiunile ridicate de identificarea si evoluția „castrului Arges”, la 
Sergiu Iosipescu şi Raluca Verussi Iosipescu, Pe plaiurile arefane de la Basarab I la 
magnificul Vlad voievod Tepes, în Vlad voievod Tepes — mit si realitate, Arefu, 2010. 

5 © cercetare critică asupra campaniei, la Sergiu Iosipescu, Bătălia de la 
Posada (9-12 noiembrie 1330). O contribuție la critica izvoarelor istoriei de început a 
principatului Ţării Româneşti, în RI, t. XIX, 1-2 (2008), p. 59-82. 

După tragica moarte a lui Noqay, marele han de la Saray, Toqta, a 
restabilit grabnic controlul Hoardei de Aur la Dunărea de Jos şi în fosta 
zonă de influenţă a emirului ucis. La Isaccea — nod de comunicaţii 
terestre, ale drumului circumpontic, şi danubiano-maritim — a fost instalat 
Tuglubuga“t, unul din fiii hanului Togta. Doar sub aceste auspicii şi chiar 
prin contingentele tătare trimise în Bulgaria”, pretendentul de origine 
cumană Theodor Sviatoslav a izbutit, în cele din urmă (1302), să ia singur 
puterea, eliminînd pe Caga, fiul lui Noqai, anterior înălțat la domnie cu 
sprijinul financiar de la Vicina şi, intern, al mitropolitului de Târnovo. 

În anii 1303-1305 ţarul bulgar, a declanșat războiul cu Imperiul 
bizantin reuşind să ocupe pe litoralul pontic, cetățile Mesembria, 
Anchialos, Sozopolis şi Agathapolis, şi, după ce in 1306 a obținut şi 
sprijinul catalanilor, a impus pacea din 1307 prin care i se recunoşteau 
cuceririle. Atât cât este cunoscută, politica de anvergură a lui Theodor 
Sviatoslav a trebuit să se reducă la obținerea, altminteri notabilă, a ieşirii 
la mare, străjuită de amintitele cetăți. Era de altfel maximul din ce s-ar fi 
putut câştiga în condiţiile apogeului Hoardei de Aur sub marele han 
Ozbeq (1312-1342), a cărui stăpânire efectivă, directă, se întindea până la 
Varna pe țărmul mării Negre. Ea excludea desigur o dominație sau o 
prezență militară bulgară la Cetatea Albă şi în nordul Dunării în vremea 
țarului Theodor Sviatoslav (1302-1323), susținută odinioară de Gheorghe 
I. Brătianu“. 


x Opinia contrara, a lui P.P. Panaitescu, referitoare la afirmarea lui Basarab I in 
vidul de putere creat dupa disparitia lui Noqai, inspirata poate de Gheorghe I. Bratianu, a 
fost reluată de domnul Stefan Ştefănescu şi susținută constant de domnul Virgil 
Ciociltan, în ciuda izvoarelor arabe care afirmă trimiterea imediată a reprezentantului 
marelui han la Dunărea maritimă. 

38 Numele acestuia pare să fi rămas legat de cel al marelui lac Cätläbuga din 
sud-estul Moldovei. 

* Pentru împrejurările de politică generală, v. Sergiu losipescu, Românii din 
Carpaţii Meridionali la Dunărea de jos de la invazia mongolă (1241-1243) până la 
consolidarea domniei a toată Tara Românească, în Constituirea statelor feudale 
româneşti, p. 58-59 şi mai ales p. 68, unde însă trebuie precizat că fluviul Iaiq este Ural 
şi aici se instalase alt fiu al hanului Togta, Ilbasar. 

4 Gh. I. Brătianu, Les Bulgares à Cetatea Albă au début du XIV’ siècle, în 
„Byzantion”, II, 1926, p. 153-168; teza sa a fost demontată de S. Iosipescu, Bulgarii la 
Cetatea Albă în anii 1314, 1316, în Românii in Europa medievală (între Orientul 
bizantin şi Occidentul latin). Studii în onoarea profesorului Victor Spinei, ed. Dumitru 
Teicu şi Ionel Cândea, Brăila, 2008, p. 699-716. 

Grație poziției la Strâmtori a Bizanțului restaurat şi relațiilor 
înnodate de Paleologi cu stăpânitorii de la Saray, în vechea Scythie 
Minoră şi până la Varna, sub faldurile dominației mongole, s-au putut 
menţine şi în a doua jumătate a secolului al XIII-lea şi în primele decenii 
ale celui de-al XIV-lea atât posesiuni patriarhale cât şi forme de organizare 
politică inspirate, suscitate de Constantinopol sau de sorginte bizantină. 

Un act patriarhal, din celebrul şi miraculos păstratul registru din 
anii 1315-1402, cuprinde o listă a posesiunilor patriarhale din părțile 
Varnei. Datată în jurul anului 1320, lista enumeră castelele patriarhale 
Cavarna, Cranea, Chilia sau Lycostomion, Gerania, Dristra, Caliacra”. 
Deoarece principial o cetate sau un ținut nu puteau fi în acelaşi timp sub 
autoritatea Patriarhiei constantinopolitane şi a Mitropoliei de Târnovo, 
implicit, cele dependente de prima nu puteau fi incluse în statul bulgar. 

Cheia situației rezidă însă în descifrarea şi conturarea eparhiei 
mitropoliei Vicinei. 

Căutată de secole pe Dunăre la Mahmudia, Isaccea, Măcin, cetatea 
metropolitană părea sortită să rămână printre oraşele fantomă ale evului 
mediu dacă nu s-ar fi descoperit manuscrisul de la A.D.1296 al faimosului 
portulan pisano-amalfitan Compasso da Navigare, redactat în a doua 
jumătate a secolului al XIII-lea, unde navigatorul pe marea Neagră şi 
Dunărea de Jos era avertizat că de la gura Asperei a marelui fluviu şi până 
la Vicina avea de parcurs 200 de mile”. Indiferent de identitatea Asperei 
cu gârla Împutita din preajma Sulinei, propusă de domnul Petre S. 
Năsturel, transpunerea pe teren a celor două sute de mile nautice plasează 
Vicina mult în amonte pe Dunăre, în sectorul cuprins între Cernavodă şi 
Silistra, ceea ce exclude localizările anterioare la Mahmudia, Isaccea 
sau Măcin. 

Situaţia Vicinei pe Dunăre, în amonte de Dârstor, la începutul 
deltei interioare a fluviului“, lămureşte exceptionalul său rol comercial si 


4 APC, I, LII, II, p. 97; FHDR, IV, 192, 193. 

“2 Bacchisio Raimondo Motzo, I! Compasso da Navigare, Opera italiana della 
meta del secolo XIII, în “Annali della facoltă di lettere e filosofia dell'Universita di 
Cagliari”, Cagliari, VIII, 1947; deşi cercetările mai noi par să acrediteze ideea 
introducerii mai târzii a datelor referitoare la marea Neagră în portulan, totuşi acestea 
sunt oricum mult anterioare anului 1296 (The History of Cartography, vol. I, ed. J.B. 
Harley şi David Woodward, Chicago — London, 1987, p. 382 şi n. 108). 

“5 Singura localizare propusă pe aceste meleaguri în cetatea insulară de la 
Păcuiul lui Soare se datoreşte regretatului nostru profesor Petre Diaconu, Păcuiul lui 
Soare — Vicina, în „Byzantina”, Athinai, 1976, p. 407-448 cu hărți şi planse. 

geopolitic în secolul al XIII-lea şi în prima jumătate a celui de-al XIV-lea. 
Vicina se afla la întretăierea marilor drumuri negustoreşti: acele care 
legau trecătoarea Branului cu Campulungul şi de aici pe Dâmboviţa în jos 
şi Mostiştea — “valea cu poduri” — la vadul Dunării de la Dervent şi mai 
departe prin Deliorman şi Tara Cărvunei la Mare, şi cel naval, danubian. 
Tot aici se încheia la Dunărea drâstoreană uriaşul culoar al stepei venind 
de la Saray pe Volga până la Balcani. 

Din această poziţie deschiderea eparhiei asupra întregii regiuni 
dunărene explică influenţa ei, de la litoralul pontic de la nord de Varna 
măcar până la Nistru şi spre Carpaţi. În cuprinsul ei se aflau castelele 
patriarhale enumerate în actul de la 1320 — Cranea, Gerania,Cavarna, 
Caliacra, Chilia sau Lycostomion, Dristra — ce dau dealminteri conturul 
teritorial, ponto-dunărean, bizantin, al eparhiei. 

Deşi micşorat, un Bizanţ provincial supravietuise pe aceste 
meleaguri şi în secolul al XIII-lea, dependent la început de Imperiul 
de la Niceea, mai târziu de acela restaurat al Paleologilor. 

Încât privesc întocmirile teritoriale de obedientä bizantină din 
nordul istmului ponto-dunărean, cea dintâi a fost colonizarea către 1267, 
prin chibzuita ingaduinté a basileului Mihail al VIII-lea Paleolog a 
turcilor selgiuqizi — nucleul viitoarei populații găgăuze — cu centrul la 
Babadag“. Zona centrală, de stepă aridă, a limitat desigur spre sud extin- 
derea acestei prime colonizări“. 

O altă construcție politică transpare cu precădere din expresia sa 
monetară. La Dunărea maritimă au fost descoperite câteva monede, unele 
având pe o fata un vultur bicefal şi pe alta tamghaua hanilor de la Saray, 
altele, cu aceeaşi tamgha şi pe avers cu o cruce, între brațe cu literele c a T 4, 
Satci/Satce, evident vechiul apelativ al Isaccei, sau monograme — lisus 


“ V, Paul Wittek, Yazioghhi Ali on the Christian Turks of Dobruja, în BSOAS, 
14, 1952, p. 639-668; Jean Deny, Sari Saltug et le nom de la ville de Babadaghi, în 
Melanges Émile Picot, vol. Il, Paris, 1913; Aurel Decei, Problema colonizării turcilor 
selgiucizi în Dobrogea, în idem, Relații româno-orientale, Bucuresti, 1978, p. 169-192 şi 
mai recent Irene Melikoff, Qui était Sari Saltuk? Quelques remarques sur les manuscrits 
de Saltukname, in Studies in Ottoman History in Honour of V. L. Menage, ed. Colin 
Heywood and Colin Imber, Istanbul, 1994, p. 231-238 şi Raluca losipescu, Sergiu 
losipescu, Ștefan cel Mare şi Dobrogea de nord în vremea marelui război cu Imperiul 
otoman, in Ștefan cel Mare şi Sfânt. 1457-1504. Atlet al credinței creştine, Sfânta 
Mănăstire Putna, 2004, p. 317-322 (pentru cercetările arheologice ale lui Sergiu 
Iosipescu din 1997 la turbeaua lui Sari Saltuq de la Babadag) . 

45 V, relatarea lui Ibn Battuta, în Călători străini, vol. I, p. 4-8. 

Hristos, lisus Hristos Nika şi date arabe, citite între 1307 şi 1312*°. Fiind 
vorba de acest important vechi centru danubian, nu se poate ocoli asocierea 
prezenței acestor monede cu consemnarea lui Abulfeda despre situarea 
Isaccei "în tara valahilor şi turcilor” şi ulterior de existenţa unei "ţări valahe” 
la Dunărea maritimă, după relatarea expediției lui Umur beq (1348). 

Cronologic, următoarea menţiune a unei seniorii, dar în partea 
meridională a istmului ponto-danubian întâmpină în opera memorialistică 
a împăratului loan Cantacuzino. Este Tara Cărvunei — Carbona pe hărțile 
nautice italiene din secolul XIV -, al cărui arhonte, Balica, îşi manifesta 
obedienta fata de Casa imperială bizantină a Paleologilor prin trimiterea, 
la 1346, a contingentului său de trupe — sub conducerea fraților săi 
Theodor şi Dobrotitä —, tocmai la Constantinopol, împotriva uzurpatorului 
Ioan Cantacuzino“. 

Dintre structurile politice menţionate, Tara Cărvunei are o tradiție 
politică mai veche, ea apărând şi în privilegiul comercial al împăratului 
Ioan Asan al II-lea pentru raguzani sub numele de Karvunska hora” şi 
chiar mai timpuriu, ea fiind suprapusă teritorial, măcar şi partial, de Tara 
lui Petru din Balcanii maritimi, atestată la finele secolului al XII-lea de 
izvoarele bizantine, componenta sa etnică dominantă fiind 
vlahă/românească”. 


Reconstituirea configurației politico-teritoriale a istmului 
ponto-danubian propusă pentru secolele XIII-XIV se regăseşte şi este 
astfel confirmată, în trăsăturile sale fundamentale, de cea mai veche 
organizare administrativă otomană cunoscută, din primele decenii 
ale secolului al XVI-lea“!. 


“© Ernest şi Irina Oberländer-Târnoveanu, Contribuţii la studiul emisiunilor 
monetare şi al formațiunilor politice din zona gurilor Dunării, în SCIVA, t. 32, 1 (1981), 
p. 89-109. 

“7 Paul Lemerle, L’Emirat d’Aydin, Byzance et Occident, Paris, 1957, p. 129- 
143. 

48 Pentru amănuntele acestei evoluţii v. Sergiu Iosipescu, Balica, Dobrotita, 
Ioancu, Bucuresti, 1985, p. 81-87. 

” Hurmuzaki/Kaluzniacki, vol. P, p. 781. 

°° FHDR, vol. III, p. 399, 435; 255 (pentru etnia răsculaților din Balcanii 
maritimi). 

5l Anca Popescu, Dobrogea otomană (sec. XV-XVI): disocieri teritorial- 
administrative şi cronologice, în Românii în Europa medievală (între Orientul bizantin 
şi Occidentul latin). Studii în onoarea Profesorului Victor Spinei, p. 633-652. 

Momentul de cotitură în situația politică a ținuturilor din Carpații 
sud-estici la Dunărea de Jos şi Marea Neagră avea să se producă către 
1340, prin cucerirea Vicinei de către tătari”. Acțiunea era doar începutul 
unei mari campanii concepute la Saray astfel ca, prin asalturi succesive, 
fortele mongole si ale statelor clientelare să străbată peninsula Balcanică, 
să ia cu asalt Constantinopolul şi să pună stăpânire pe Strâmtori”. La 
Dunărea de Jos, prin ocuparea segmentului occidental final al culoarului 
stepei, prezența mongolă blocase dezvoltarea statală orientală a Ţării 
Româneşti, mărginind-o la o Muntenie, asa cum de altfel au numit-o mai 
întâi ungurii: Havasalföld (Havas/alsoföld =Tara Muntenească de Sus) 

Chiar dacă abandonat prin moartea marelui han Ozbeq 
(1341/1342), proiectul tătar, prin virulenta militară reactivată la Dunărea 
de Jos si însăşi cucerirea Vicinei, reprezentase un grav semnal de alarmă 
pentru stăpânitorii locali. Cel dintâi vizat şi primul care a reacționat a fost 
marele voievod Basarab I. 

Din mandatul tatălui său, fiul şi moştenitorul voievodal Alexandru 
Basarab a depus înaintea regelui Louis I d'Anjou, sosit în 
Transilvania un omagiu „en marche”, cu probabilitate aproape de 
Biertan în iulie 1344". Însemnătatea omagiului depus este dovedită si 
prin introducerea sa distinctă la începutul cronicii domniei regelui 
Ungariei Louis I d‘ Anjou, între marile sale fapte. 

Încât privea pe marele-voievod Basarab I omagiul de la 1344 
însemna renunţarea la iarliqul marelui han tătar de la Saray — acordat 
probabil imediat post 1323, după moartea ţarului de Târnovo, Theodor 
Svetoslav — şi care-i sporise faima până şi printre cumanii din Ungaria”. 

Omagiul de la 1344 salvgarda stăpânirea românească a Țării 
Oltului transilvan şi, mai ales, racorda domnia Basarabilor la ofensiva 
cruciată antitătară, deschizând perspectiva deblocării extinderii spre est a 
Țării Româneşti. Etapa care a urmat anului 1344 se regăseşte în tradiția 


© Vitalien Laurent, Le métropolite de Vicina Macaire et la prise de la ville par 
les Tatares, în RHSEE, XXIII, 1946, p. 225-232. 

Idem, L Assaut avorté de la Horde d'Or contre l'empire byzantin, în REB, 18 
(1960), p. 45-62. 

Pentru analiza împrejurărilor şi locului (vara lui 1344, în preajma Biertanului) 
depunerii omagiului v. S. Iosipescu, Despre unele controverse ale istoriei medievale 
româneşti (secolul XIV), in Rdl, t. 32, 10 (1979), p. 9/1967-13/1971. 

°° DRH.D, vol. I, p. 37-38 (act de la 1325). 

cronicareasca referitoare la intinderea marelui-voievodat ,,pana in mar- 
ginea Dunării”. 

Reconquista antitătară declanşată la sfârşitul iernii 1344/1345, 
desigur prin trecătorile Oituzului şi Putnei vrâncene de forțele voievo- 
datului Transilvaniei, a fost secondată, de bună seamă de aceea a 
Basarabilor pentru eliminarea prezenței mongole din extremitatea 
occidentală a culoarului stepei, din Bărăgan. 

Reuşita acestor ofensive, dacă nu conjugate desigur paralele, avea 
să fie curând sesizabilă în iniţiativa regelui Ungariei din anul 1347 de a 
obţine de la Scaunul papal restaurarea episcopiei Milcoviei. Era 
deopotrivă şi un indiciu că monarhia angevină înțelegea să-şi consolideze 
dominația din zona Carpaţilor de Curbură spre gurile Dunării şi să 
îndiguiască tentatia Basarabilor de a-şi continua reconquista spre nord-est 
şi est în culoarul stepei. 

Succesiunea primului dintre Basarabi, marele voievod loan 
(Ivancu, Iancu), stins la 1351/1352 la curțile sale de la Câmpulung şi 
înmormântat în biserica acestora, a impus renegocierea omagiului de la 
1344 prin soliile episcopului Dumitru de Oradea“. Acordul trebuie să fi 
fost destul de fragil, câtă vreme contenciosul reconquistei fusese lăsat de 
o parte. 

Căci imediat după reuşita campaniilor sale pentru Dalmatia şi 
cucerirea definitivă a provinciei in 1357, regele Louis I şi-a manifestat 
autoritatea şi în zona carpato-dunăreană. Aşa cum remarcase domnul 
profesor Şerban Papacostea în cazul soluționării conflictului ungaro- 
bosniac, soldat cu anexarea regiunii Hlm — prin crearea unui culoar 
angevin spre Adriatica chiar înaintea capturării Dalmației — tot astfel 
regele Louis I făcea un nou act de autoritate impunând la 28 iunie 1358% 
desfăşurarea comerțului braşovean între Ialomiţa şi Siret. Cum libertatea 
comerțului nu se putea exercita decât într-un teritoriu unde exista o 
autoritate efectivă, în stare să garanteze tranzitul, este evident că înainte 
de vara anului 1358 se crease în estul Ţării Româneşti un culoar angevin. 
Dacă la prima vedere a cadrului geografic se poate înţelege că la 
extemitätile sale dunărene, la confluența Ialomiţei şi a cea a Siretului, se 
aflau vaduri vechi şi, neîndoielnic, aşezări în stare să asigure desfacerea 


°° Ibidem, p. 63-65. 

` Ibidem, p. 69-72 (act din 18 februarie 1355). 

58 Serban Papacostea, Orientări şi reorientări în politica externă românească: 
anul 1359, în SMIM, vol. XXVII, 2009, p. 12, 16-17. 

°° DRHLD, vol. I, p. 72 (doc. 39). 

mărfurilor, o chestiune se iveste în privința alcătuirii teritoriale a 
culoarului. Dincolo de atingerea unor porturi cu vocație maritimă, 
«priza » dunăreană a culoarului se poate explica şi prin prezenţa, pe 
celălalt mal, a unei structuri politico-teritoriale receptive comerţului 
patronat de regatul Ungariei. Într-o perspectivă à rebours, pornită de la 
cunoscutul act angevin de la 22 iunie 1368 pentru negotul braşovenilor în 
ținuturile principelui tătarilor Dimitrie“ — evident situate dincolo de 
Dunăre —, se poate presupune că şi la 1358 în nordul istmului ponto- 
dunărean exista o stăpânire unde genovezii, partenerii de nădejde ai 
regelui Ungariei, îşi puteau desfăşura nestingherit activitățile, dacă nu 
chiar o controlau direct”. 

Nu mai putin semnificativă este mărginirea pe Buzău şi Siret a 
frontierei septentrionale a culoarului. Dacă în ceea ce priveşte Buzăul se 
poate lua în considerare existenţa la nord a episcopiei Milcoviei, extinsă 
acum până la Ialomița, limitarea la Siret se poate înţelege prin däinuirea 
dincolo de râu, la răsărit de acesta, a stăpânirii Hoardei de Aur, a tinutu- 
rilor şi țărilor controlate de aceasta. Constatarea ar da şi măsura progre- 
selor procesului de reconchistă antitătară începută la 1345. Siretul con- 
tinua să fie o « frontieră fierbinte », altminteri pentru negustorii transil- 
vani traversarea munților la Oituz sau pe Putna şi drumul pe uscat până la 
Chilia — Licostomo (200 km de la Siret la Chilia) ar fi putut fi chiar mai 
avantajoasă. Analogia propusă de domnul profesor Papacostea între 
culoarul angevin, smuls banului Bosniei, Tvrtko, şi cel dintre Ialomiţa şi 
Buzău, presupune neîndoios o politică de forță în raporturile cu Tara 
Românească. Impunerea culoarului angevin trebuie să fi fost asociată şi 
unei acțiuni regale de consolidare a limitei acesteia spre posesiunile 
marelui voievod de la Câmpulung, cu secuii care vor fi la originea viito- 
rului judeţ muntean Saac sau Săcuieni — desființat abia în vremea 
Regulamentului Organic”. Evident, culoarul angevin bloca dezvoltarea 
teritorială a principatului românesc spre Dunărea maritimă şi actul regal 
ungar nu putea fi perceput decât ca atare la Curtea Basarabilor. 


© Ibidem, p. 90 (doc. 49). 

°! V, cercetarea specială întreprinsă de S. Iosipescu, Génois, tatars et la 
création de la façade maritime des Pays Roumains au XIV siècle, in Enjeux politiques, 
économiques et militaires en Mer Noire (XIV°-XXI° siècles). Études à la mémoire de 
Mihail Guboglu, Brăila, 2007. 

€ Datoresc amabilitätii doamnei Anca Popescu posibilitatea de a fi cercetat 
câteva hărți din secolul al XVIII-lea aduse din arhivele stambuliote, unde configurarea 
judeţului Saac mi-a sugerat funcțiunea acestor vechi aşezări ale secuilor. 

Faţă de aceasta situație principele Ţării Româneşti Nicolae 
Alexandru, căutând desigur o emancipare față de Ungaria şi având 
motivele unei distantäri faţă de Bulgaria” a negociat cu Curtea imperială 
bizantină şi Patriarhia ecumenică marele acord de la 1359%. 

Apoi, însăşi ideea transferării mitropoliei de Vicina la Curtea de 
Argeş nu este întâmplătoare. Nu simpla apropiere a cetăţii de hotarele 
principatului, ci dioceza guvernată de mitropolitul de Vicina era impor- 
tanta spre a fi cuprinsă in Tara Românească. Prin acordul din 1359 
Bizantul ceda principelui roman de la Curtea de Arges drepturile 
sale, acum teoretice, asupra Paristrionului. 

Implicit conturarea in 1358 a culoarului angevin in amonte pe 
Dunăre până la vărsarea Ialomitei în fluviu susține localizarea Vicinei şi 
mai sus pe Dunăre, altminteri la 1359 dacă s-ar fi aflat în aval de con- 
fluenta Siretului, dincolo de culoar, ea nu ar mai fi putut fi în vecinătatea 
Țării Româneşti. 

Dacă pentru moment conjunctura şi raportul de forțe nu erau 
favorabile punerii în valoare a drepturilor concedate, prevederea marelui 
voievod Nicolae Alexandru se dovedea excepțională şi îl înalță printre 
marii principi ai românilor. 

* 

În desfăşurarea ulterioară a evenimentelor, împrejurările din 
istmul ponto-danubian capătă din nou o însemnătate deosebită pentru 
desluşirea extinderii teritoriale a principatului Țării Româneşti. 

Istoria Țării Cărvunei sub arhontele Dobrotita (1348-1384/1385), 
reconstituită mai de mult", necesită astăzi câteva completări. 

Axată pe Caliacra, vechiul Tyrizis, puternica fortificaţie de pe pro- 
montoriul omonim, Tara Cărvunei avea să navigheze între puterea pontica 


& Cercetări înnoitoare in curs sunt întreprinse în această chestiune de domnul 
Dan loan Mureşan. 

“ FHDR, vol. IV, pp. 196-203. 

& V, Sergiu Iosipescu, Balica, Dobrotitä, Ioancu, Bucureşti, 1985. Frumoasa 
carte a profesorului Gheorghi Atanasov, Dobrudjanskoto despostvo. Kăm politeceskata, 
tarkovnata, stopanskata i kulturnata istoriia na Dobrudja prez XIV vek, Veliko Tarnovo, 
2009, — accesibilă prin bunăvoința domnului profesor Serban Papacostea —, prețioasă 
pentru prezentarea cercetărilor arheologice bulgăreşti, urmează îndeaproape reconsti- 
tuirea istoriei lui Balica şi Dobrotitä propusă de mine in 1985, omitand însă orice 
legătură a Dobrogei cu Tara Românească până la „invazia lui Mircea cel Bătrân la 1391 
în despotatul lui Ivanko”. 

genoveza si efortul taratului bulgar de Tarnovo de a-si recupera, mentine 
şi lărgi ieşirea la mare. 

Dar de abia în circumstanţele expediției cruciate a contelui Verde 
din 1366-1367 şi a victoriei româneşti în războiul cu regatul Ungariei de 
la 1368-1369 s-a ajuns la o nouă reglementare teritorială pe litoralul vest- 
pontic, de la Dunărea maritimă la Mesembria. 

Pe temeiul unei sugestii a regretatului Octavian Iliescu, a consta- 
tării prezenţei la Lycostomo în septembrie 1373 atât a guvernatorului 
insulei Luciano di Nigro dar şi a consulului Paolo di Podio, am conchis că 
sub dubla ameninţare — navală din partea galerelor despotului Dobrotiţă” 
si terestră, a oastei Țării Româneşti — genovezii fuseseră nevoiţi să 
abandoneze Chilia nord-dunăreană şi să se retragă în posesiunile lor 
insulare, în castelul Lycostomo. 

Acestea vor fi fost împrejurările din anii 1369-1373 a extin- 
derii stăpânirii domniei Ţării Româneşti de la vechea frontieră de pe 
Ialomiţa, de la 1358, până la Chilia şi a constituirii domeniului acestei 
cetăţi, a stăpânirilor la nord de Dunărea maritimă a Basarabilor, din 
Bugeac. 

Amenințarea acută a navelor despotului asupra posesiunilor geno- 
veze de la gurile Dunării mi s-a părut posibilă doar în măsura existenței 
unor porturi de adăpost pentru galerele lui Dobrotita, a extinderii nordice 
pe litoralul istmului ponto-danubian a despotiei sale. Ipoteza şi-a aflat 
recent confirmarea prin cercetările referitoare la vechea organizare 
otomană a Dobrogei, asa cum apare în primele deftere. Despotia lui 
Dobrotitä se întindea spre nord măcar până la capul Midia şi vărsarea în 
mare a celui mai sudic brat danubian, al Qaraharmanului, comunicaţie 
importantă pentru amenințarea stăpânirilor deltaice genoveze. 

Conform acordului de la Sozopol, din 1367, mijlocit de Contele 
Verde, între împăratul Ioan al V-lea, ţarul loan Alexandru, principele 
Vladislav I Vlaicu şi despotul Dobrotitä, acesta din urmă reuşea să-şi 
extindă semnificativ despotia şi spre sud, pe litoral, până la apanagiul din 
jurul Mesembriei creat pentru Mihail Paleolog, ginerele său. 


°° Octavian Iliescu, Contribuţii numismatice la localizarea Chiliei bizantine, 
p. 209-210. 

7 Giovanna Balbi, Silvana Raiteri, Notai genovesi in Oltremare. Atti rogati a 
Caffa e a Licostomo nel secolo XIV, Genova, 1973, p. 203-209. 

8 Anca Popescu, Vestigii ale organizării Dobrogei preotomane într-un defter 
din anul 1530, în Vocatia istoriei. Prinos profesorului Serban Papacostea, ed. Ovidiu 
Cristea, Gheorghe Lazăr, Brăila, 2008, p. 505-530. 

Nu observasem îndeajuns reflectarea acestor transformări în actele 
patriarhale constantinopolitane. 

Este meritul lui Peter Wirth de a fi restabilit, încă din 1963, prin 
cercetarea cu infraroşii a manuscrisului acestor acte de la Viena, repetarea 
listei castelelor patriarhale menţionate mai sus tocmai în anul 1369%. 
Lista enumera castelele patriarhale Cavarna, Cranea, Chilia sau 
Lycostomion, Gerania, Dristra, Caliacra. 

Descoperirea lui Wirth era dealtfel confirmată de o hotărâre 
sinodală prin care la 24 iulie 1370, Philotheos Kokkinos includea aceste 
castele în mitropolia Varnei™”. Lipsea însă Chilia, de unde asertiunea 
potrivit căreia acesta ar fi fost un semn al ocupării aşezării de genovezi. 

Dar aproape în acelaşi timp avea loc numirea lui Antim ca mitro- 
polit al unei parti a Ungrovlahiei, datorită faptului că „neamul acelui loc s-a 
nimerit să fie numeros şi aproape nemărginit””!. O explozie demografică în 
condițiile ciumei endemice îmi pare însă cu totul îndoielnică. Printr-o jude- 
cată istorică regresivă s-a legat numirea celui de-al doilea mitropolit, de 
Severin, fără ca, de fapt, actul patriarhal să menţioneze acest lucru. Mai 
mult banatul Severinului, cu neînsemnate cezuri fusese cuprins în unifi- 
carea statală românească măcar din 1316 şi ar fi ciudat ca întemeierea unei 
ierarhii eclesiastice ortodoxe la vest de Olt să fi fost până într-atât amânată. 

În virtutea reconstituirii extinderii acum, în anii 1369-1373, a Ţării 
Româneşti la Dunărea maritimă, îmi pare mai firesc să leg tocmai de 
acest eveniment dublarea mitropoliilor principatului”. Dealtfel era 
necesară totodată înființarea unei organizări eclesiastice ortodoxe peste 
măcar o parte a teritoriul vechii episcopii catolice a Milcoviei, intrată sub 
domnia Ţării Româneşti. 

Prin corolar aceasta ar explica şi mărginirea jurisdicției mitropoliei 
de Varna la istmul ponto-danubian, şi intrarea castelului patriarhal de la 
Chilia în noua eparhie ungrovalahă. 

În iunie 1372” erau redate mitropoliei Mesembriei castelele Kozeakon 
şi Emmona din ,,despotia preafericitului despot Dobrotitä”. Titulatura 


© P, Wirth, Nichtenzifferte Rasuren und Tilgungen des wiener 
Patriarchalregister, in BZ, LVI, 1963, p. 20-21. 

” APC, vol. I, p. 528. 

” FHDR, vol. IV, p. 208, 209. 

” Asupra acestei dublări a mitropoliilor Ţării Româneşti am revenit în studiul 
De la Vicina la Curtea de Argeş, prezentat în aprilie 2010 în cadrul programului „Marea 
Neagră” la Institutul de Istorie „Nicolae Iorga”. 

Asupra redatării actului, atribuit de Franz Miklosich si Müller anului 1357, mi-a 
atras atenția regretatul Jean Darrouzés, către care se îndreaptă şi astăzi multumirile mele. 

acordata despotului de actul patriarhal exclude starea conflictuala intre 
imperiu şi principele Dobrotita, actul reprezentând o simplă restaurare a 
unei situații anterioare, castelele patriarhale de la Kozeakon şi Emmona 
făcând parte din mitropolia Mesembriei, câtă vreme despotatul era în 
mitropolia Varnei, ceea ce se şi arăta în hotărârea sinodală'”. Mai mult 
decât chestiunea castelelor patriarhale, actul de la 1372 relevă politica 
despotului Dobrotita de întindere a stăpânirii sale asupra litoralului pontic, 
la Kozeakon şi Emmona, învecinându-se astfel la sud cu apanagiul 
ginerelui său Mihail Paleolog. 

Nu mai insist asupra răsturnării de situație din anii 1376-1382, a 
repercusiunilor războiului de la Chioggia şi a croirii de către fiul despo- 
tului Dobrotita, asasinul Terter, a senioriei sale de la Drâstor — Vicina”, 
despotie prin mila uzurpatorului constantinopolitan Andronic al IV-lea. 

Revenind la chestiunea în discuție, aceea a întinderii domniei de la 
Curtea de Argeş asupra Dunării de Jos şi a Dârstorului, un alt indiciu este 
numismatic. Anume, unele dintre monedele lui Terter au fost surfrapate 
cu marcaje rotunde. Cum însemnele surfrapate isi află analogii în emisiu- 
nile monetare ale principatului Țării Româneşti, se poate si astfel susține 
extinderea domniei de la Curtea de Arges asupra despotiei de uzurpatie a 
fiului rebel si fratricid al lui Dobrotitä, Terter”. 

Şi dealtfel, intrarea sub stăpânirea românească a unor cetăți din 
sud-estul Dunării de Jos este explicit pusă de cronicile turceşti drept 
anterioară anilor 1387-1388, sau chiar dinainte de domnia lui Mircea cel 
Bătrân, dacă ar fi să se dea uciderii principelui Dan I de către țarul Şişman 
la 1385 interpretarea unei lupte pentru apărarea acestor posesiuni 
transdanubiene ale Țării Românești”. 

Şi, în sfârşit, cel dintâi act intern de la principele Radu I, 
dania bălții Căbălul pentru ctitoriile sale de la Cozia si Cotmeana 
vine să confirme această extindere a principatului Țării Româneşti 
peste despotia de uzurpatie a lui Terter şi includerea astfel a Vicinei 
în frontierele româneşti. 


™ APC, I, p. 367. 

” Cf. Petre Diaconu, O formaţiune statală la Dunărea de Jos la sfirsitul secolului 
al XIV-lea, necunoscută pînă în prezent, în SCIVA, t. 29, 2 (1978), p. 185-201. 

76 Cf. S. losipescu, Balica, Dobrotitä, Ioancu, p. 167-168. 

77 Vezi discuţia pasajului la S. losipescu, Invazii otomane în ţinuturile carpato- 
dunăreano-pontice (sec. XIV-XVI), în SMMIM, 13(1980), p. 155-158. 

CONTRIBUTIONS TO THE HISTORY OF THE REIGN OF 
PRINCE RADU I AND THE TERRITORIAL COMPOSITION OF 
WALLACHIA IN THE FOURTEENTH CENTURY 


Abstract 


The study presents the first document issued from the chancellary of the 
prince Radu 1th of Wallachia (about 1374-1384/1385), discovered in Roumanian 
translation in a roll (no. 209) of Cozia monastery from the 18th century, 
conserved at the Romanian National Archives — Bucharest. This document is a 
donation for the monastery of the great lake Căbălul and the surrounding 
territories in the Ialomitza morrast, i.e. the inner Danubian delta, an evidence of 
the appartenence of this region to the Wallachian principality and in the same 
time of the incorporation of the former despoteia of Durostorum-Vicina in the 
Romanian state. 

From this document the study restitutes the etapes of the development to 
East of the Principality of Wallachia during the 14th century in the context of the 
presence on the Law Danube of the Golden Horde under the khans Togta, Ozbeq 
(1312-1341) and Gyani beg. A turning point of this period was the conquest 
arround 1340 of Vicina by the Mongolians and their plan to invade and storm 
Constantinople and the Straits in 1341 (the document was discovered by the late 
Vitalien Laurent). Even if the great plan aborted by the death of Ozbeq, the 
Mongolian presence at Vicina on the Danube, 200 miles in amont from the 
Danube Delta, according the Italian Compasso da Navigare (second half of 13th 
century), was considered a menace by the Romanian prince Basarab 1st (about 
1316-1351/52) and he decided to joint the Hungarian-Polish crusade in the East 
(summer 1344). From this time Wallachian reconquest reach the Ialomitza river 
but was blocked there by the Hungarian territorial corridor, between South-East 
Carpathian to Danube, from Ialomitza to Sereth, created by the king Louis Ist 
d’ Anjou, and covered by the Milcovian catholic bishopric (1347). 

After the Romanian victory in the war against Hungary (1368-1369) the 
joined forces of Wallahian principality and the despoteia of Dobrotitza (1348- 
1384/85) conquered the territories of the former bishopric of Milcovia, the 
domain of Chilia city, and simultanously the North Dobroudja (1369-1372). The 
Genoese authority was confined in the Danube Delta backed on Lycostomo 
castle. The evidence of these territorial changes is sustained by the documents of 
the Patriarchat of Constantinople. During the Chioggia war these achievements 
were contested by a Hungarian-Genoese alliance, but after king Louis’ death 
(1382) the despoteia of Dristor-Vicina (discovered by the late archaeologue 
Petre Diaconu) was incorporated in the Wallahian principality, under prince 
Radu 1°. 


CU PRIVIRE LA INCEPUTURILE ORASELOR 
DIN TARA DE JOS A MOLDOVEI 


LAURENTIU RADVAN 


Circumstantele politice fac ca urbanizarea Moldovei să reprezinte 
un proces cu caracteristici diferite fata de procesul similar din Tara 
Românească. La sud de Carpaţi, oraşele au început să se dezvolte precum 
tara, dinspre munte spre Dunăre, evoluând din aşezări ce gazduiau initial 
curți şi târguri locale, coloniştii fiind un element important în special în 
oraşele sub-montane!. În Moldova, întâlnim de la bun început condiții 
pentru o evoluţie iniţială diferită a unor oraşe. Într-un studiu anterior, am 
încercat să explicăm particularitatile acestui amplu proces în părțile nord- 
vestice ale țării, mai precis în teritoriile ce au format nucleul viitorului stat 
medieval Moldova, în ţinutul Sucevei, dar şi în ţinuturile ce i s-au 
adăugat, viitoarea Tara de Sus”. Studiul de fata îşi propune să continue 
acest demers, de data această mutând centrul de interes spre modul în care 
a decurs urbanizarea ținuturilor din viitoarea Tara de Jos. 

O privire aruncată pe harta medievală a Moldovei, inclusiv pe cea 
transmisă de Dimitrie Cantemir, relevă faptul că Tara de Jos cuprindea 
ținuturile aflate la răsărit de o linie ce traversa aproape în diagonală 
Moldova, de la nord-est spre sud-vest. Această divizare a ținuturilor a 
urmat anumite considerente, în primul rând politice, ce tin de momentul şi 
modul în care teritoriile ce vor forma mai târziu Tara de Jos au fost 
adăugate Moldovei iniţiale. Aceasta, putem spune fără a greşi, a pornit de 
la ținutul Sucevei, unde s-au aflat de altfel primele oraşe şi resedinte ale 
țării, Baia, Siret şi Suceava. De aici, Dragoş şi Sas, ca reprezentanți ai 
regelui Ludovic al Ungariei, apoi Bogdan şi urmaşii săi, ca principi locali 
ce încercau să ducă o politică proprie, au început procesul de întindere a 


' Laurenţiu Rădvan, Orașele din Tara Românească până la sfârşitul secolului 
al XVI-lea, laşi, 2004, p. 65-110. 
Idem, Noi puncte de vedere privind începuturile oraşelor medievale ale 
Moldovei, în SMIM, 27 (2009), p. 279-310. 


„Studii şi Materiale de Istorie Medie”, vol. XXVIII, 2010, p. 49-70 

tării spre sud, est si nord. În teritoriul aflat la sud, ca şi in spaţiul dintre 
Prut, Nistru şi mare, ce a fost mai mult timp sub influență mongolă, stim 
că funcționau deja patru oraşe: Cetatea Albă, Chilia, Orheiul Vechi şi 
Costeşti. Primele două au păstrat un anumit regim de autonomie şi după 
ce au devenit parte a Moldovei, celelalte au fost distruse când au fost 
cucerite şi numai Orhei a avut o evoluţie urbană ulterioară”. [În schimb], 
cercetările arheologice — ce e drept puţine la număr şi publicate cu 
intermitențe — nu au relevat în acest spațiu, pentru perioada de dinainte de 
jumătatea sec. al XIV-lea, existenţa unui număr semnificativ de aşezări 
importante care ar fi putut deveni oraşe. Doar la Bârlad putem spune cu 
certitudine că funcționa o aşezare ce avea la finele sec. al XIII-lea un 
nivel apropiat de specificul pre-urban*. Până la jumătatea sec. al XIV-lea, 
inventarierea sit-urilor arheologice evidenţiază că această regiune nu 
cunoştea o densitate semnificativă din punct de vedere demografic; abia 
după ce acest teritoriu va ieşi de sub controlul mongol se observă o creş- 
tere lentă a numărului satelor, probabil prin colonizare. O situație asemă- 
nătoare cunoaşte regiunea sub-carpatică, cu văile râurilor Bistriţa şi 
Trotus, unde nu întâmplător vom găsi mai târziu colonişti unguri”. 

Despre organizarea administrativă a Moldovei în Tara de Sus şi 
Tara de Jos avem date concrete abia din sec. al XVI-lea, când aflăm ca 
fiecare era condusă de câte un mare vornic, cel din Tara de Sus avandu-si 
reşedinţa la Dorohoi, iar cel din partea de jos, la Bârlad“. Cu toate acestea, 
primele sugestii din izvoare privitoare la aceste două ,,tari” apar imediat 
după domnia lui Alexandru cel Bun. În baza compromisului dintre Ilie şi 


> Datorită spaţiului pe care l-ar ocupa prezentarea situaţiei acestor oraşe, dar şi 
pentru că au atras deja atenţia a numeroşi istorici (N. Iorga, Gh. I. Brătianu, P.P. 
Panaitescu, Serban Papacostea, Ştefan Andreescu, Victor Spinei, Gheorghe Postică etc.), 
ce au produs o literatură destul de bogată — pe care nu o mai menţionăm —, preferăm ca 
în studiul de fata să nu ne ocupăm de aceste centre. 

* Victor Spinei, Începuturile vieţii urbane la Bârlad şi problema berladnicilor, 
în AHAI, XVI (1979), p. 286-287. 

N. Zaharia, M. Petrescu-Dimbovita, Em. Zaharia, Aşezări din Moldova de la 
paleolitic până în secolul al XVIII-lea, Bucureşti, 1970, p. 141-143, 147-148; acordarea 
de locuri „în pustie”, pentru înfiinţarea de sate in DRH, A, I, p. 88, nr. 61; p. 136, nr. 91; 
p. 152, nr. 103 si multe altele. 

* Cronicile slavo-române din sec. XV-XVI publicate de Ioan Bogdan, ed. de 
P.P. Panaitescu, Bucureşti, 1959, p. 28, 173, 176, 183, 186; Grigore Ureche, Letopiseţul 
Țării Moldovei, ed. de P.P. Panaitescu, Bucuresti, 1958, p. 70; Miron Costin, Poema 
polonă, în Opere, ed. de P.P. Panaitescu, Bucureşti, 1958, p. 238; Dimitrie Cantemir, 
Descrierea stării de odinioară si de astăzi a Moldovei, vol. II, ed. de Dan Slusanschi, 
Valentina Eşanu, Andrei Eşanu, Bucureşti, 2007, II, p. 240. 

Stefan, ce a presupus o domnie comună (1435/1436-1442)’, primul şi-a 
exercitat autoritatea în partea de nord-vest, celălalt în sud-est, într-un 
teritoriu bine definit: ţinuturile şi oraşele Vaslui, Tutova, Tecuci, 
Covurluis; se adăuga Chilia, dar şi Cetatea Albă, despre care stim că era 
în posesia lui Ştefan voievod in 1440”. Fiecare domn a avut reşedinţa (Ilie 
la Suceava, Stefan la Vaslui), sfatul şi cancelaria sa !°. Pentru a confirma 
această stare de lucruri, un izvor de la 1562 menționează existența unei 
coroane a Ţării de Jos, ce se afla în tezaurul Moldovei alături de coroana 
mare a tarii'', Aceste sumare informaţii i-au determinat pe unii istorici să 
considere că înainte de definitivarea formării Moldovei ca stat medieval 
au existat două mari structuri politice. Partea de nord-vest ar fi cuprins 
teritoriile în fruntea cărora s-a instalat Bogdan I, în timp ce partea de sud- 
est s-ar fi adăugat ulterior, prin cucerire. Emil Virtosu mergea pe ipoteza 
împărțirii ţării în două între un domn titular şi unul asociat, luând însă în 
considerare existența pentru teritoriul din sud a unui regim aparte cu 
origine în perioada anterioară formării Moldovei”. Victor Spinei afirmă 
că, exceptând regiunea subcarpatică, Tara de Jos s-ar suprapune de fapt 
peste teritoriul luat de domnii Moldovei de la mongoli, iar particularitatile 
locale se datorează menținerii îndelungate sub stăpânirea Hoardei de 
Aur”. Ipoteza sa este confirmată de cercetările arheologice. Numai în 
teritoriul de la est de Siret şi de la sud de o linie ce uneşte bazinele infe- 
rioare ale Bahluiului şi Răutului s-au identificat aşezări cu un tip de cera- 
mică specific teritoriilor Hoardei de Aur’. Această teorie este susținută şi 
de slaba densitate de locuire din această parte a Moldovei, amintită deja 


7 Leon Simanschi, Criza politică din Moldova dintre anii 1432 si 1437, în 
AIX, 33 (1996), p. 23-34; Constantin Rezachevici, Cronologia critica a domnilor din 
Tara Românească şi Moldova. a. 1324-1881, I. Secolele XIV-XVI, Bucureşti, 2001, 
p. 486-491. 

8 Mihai Costăchescu, Documentele moldoveneşti înainte de Stefan cel Mare, 
vol. II, Iasi, 1932, p. 681, nr. 192. 

” I. Bogdan, Inscriptiile de la Cetatea-Albă si stăpânirea Moldovei asupra ei, in 
AARMSI, s. II, 30 (1907-1908), p. 313-325; Grigore Ureche, op. cit., p. 75-76. 
° Emil Virtosu, Titulatura domnilor si asocierea la domnie in Tara 
Românească şi Moldova până în sec. al XVI-lea, Bucuresti, 1960, p. 266-280. 
' Serban Papacostea, La începuturile statului moldovenesc. Consideraţii pe 
marginea unui izvor necunoscut, în Geneza statului în evul mediu românesc, ed. a Il-a, 
Bucureşti, 1999, p. 109, nota 18. 
? Emil Virtosu, op. cit., p. 166-171. 
> Victor Spinei, Moldova in secolele XI-XIV, Chişinău, 1994, p. 385. 
* Ceramica roşiatică-gălbuie (Victor Spinei, Începuturile vieții urbane, p. 286). 

mai sus. Coroborând izvoarele din epocă, Stefan Gorovei susține ca 
integrarea teritoriului din sud, păstrat în cadrul Moldovei sub forma Ţării 
de Jos, s-ar fi făcut în timpul lui Petru I'°, în timp ce Serban Papacostea 
afirmă că acest proces s-a încheiat în timpul lui Roman I, ce nu întâm- 
plător şi-a adăugat la titlu formula de domn „de la munte până la mare”!€. 

Existenţa în sudul Moldovei a episcopiei Milcoviei, dar şi felul în 
care a fost împărțită tara in 1435, ne determină să considerăm că Tara de 
Jos reprezintă o zonă distinctă, conturată prin adăugirea în timp a unor 
teritorii cu regim diferit. Aici intrau: teritoriul subcarpatic, mai precis 
episcopia Milcoviei, ce probabil cuprindea spaţiul dintre Carpați, valea 
Trotuşului şi Siret; parti din viitoarea posesiune a lui Stefan II, cu 
ținuturile de mai târziu Vaslui, Tutova, Tecuci, Covurlui şi întregul spațiu 
dintre Prut şi Nistru (Chilia temporar). Acest din urmă teritoriu cores- 
punde în mare parte cu ultima regiune adăugată Moldovei, înainte de 
1392, sub Petru I sau Roman I. Probabilitatea ca între momentul alungării 
de aici a mongolilor şi integrarea în Moldova acest teritoriu să fi fost 
stăpânit de un domn separat, după cum s-a sugerat, este mică şi nu are 
susținere clară în izvoare". Cunoscutele acte papale din 1370-1371 
confirmă că spaţiul Moldovei era divizat în cel puţin două părţi. În 1370, 
papa Urban V cerea episcopilor din Polonia să cerceteze dacă Latcu 
doreşte cu adevărat să treacă la catolicism şi dacă biserica din Siret poate 
deveni biserică episcopală. Documentul face referire la Moldova şi la 
teritoriul supus la acea vreme domnului: ac totam dictam terram seu 
ducatum Moldaviensem, in quantum ad praefatum ducem pertinet'®. 
Dorinţa papei de a face aici o episcopie © credem că exclude partea de la 
sud de teritoriul Moldovei din graniţele de atunci, ce era deja organizată 


'S Stefan S. Gorovei, Întemeierea Moldovei. Probleme controversate, Iasi, 
1997, p. 117, 200-210. 

16 Serban Papacostea, op. cit., p. 104-112. 

17 Papacostea crede că acest conducător ar putea fi Costea sau Constantin 
voievod, pomenit in Pomelnicul de la Bistrita (Damian P. Bogdan, Pomelnicul 
Manastirei Bistrita, Bucuresti, 1941, p. 50; Serban Papacostea, op. cit., p. 104-112). 
O alta varianta este cea oferita de Stefan S. Gorovei, pentru care Costea este, probabil, 
unul din fiii lui Bogdan si tata al viitorilor domni, Petru si Roman (Stefan S. Gorovei, 
op. cit., p. 111-123). 

'5 Hurmuzaki, Documente, 1/2, p. 160, nr. 124. 

1 După cum se vede din formula documentului, episcopia corespundea cu 
„ducatul” lui Latcu (vezi şi Jan Sykora, Poziţia internațională a Moldovei în timpul lui 
Latcu: luptă pentru independenţă si afirmare în plan extern, in RdE, 29 (1976), nr. 8, 
p. 1148). 

sub forma unei episcopii, a Milcoviei”’. De altfel, in 1371, papa Grigore 
XI numeşte un nou titular atât pentru Milcovia, al cărei scaun rămăsese 
vacant, cât şi pentru nou-infiintata episcopie de la Siret”!. Cele două se 
aflau în jurisdicții diferite. În episcopia din sud activau franciscanii din 
Ungaria, în cea din nord franciscanii din Polonia, fapt ce sugerează şi că 
regimul teritoriilor în care activau era diferit”. 

Teritoriul în care se afla episcopia Milcoviei a intrat sub influenţa 
Ungariei, de unde a trecut, temporar, la Tara Românească (în jurul anului 
1375)”. Controlul pe care regatul l-a exercitat asupra acestei zone explică 
şi lipsa relațiilor dintre Moldova şi Tara Românească până la domnia lui 
Petru I^. Din păcate, cu excepţia unor informaţii insuficient de clare 
legate de o posibilă activitate misionară a franciscanilor, nu cunoaştem 
nimic privitor la felul în care a fost organizat acest spaţiu până spre 
1400”. Nu ne propunem să redeschidem în continuare amplul dosar legat 
de hotarul dintre Moldova şi Tara Românească, ci vom puncta doar 
chestiunile ce ni se par semnificative din perspectiva dezvoltării oraşelor 
în părțile de jos ale Moldovei. De clarificarea acestei chestiuni depinde în 
parte înţelegerea „întârzierii” urbanizării acestei regiuni. 

Unele modificări sau înţelegeri teritoriale la granița dintre 
Moldova şi Tara Românească au avut loc în timpul domniei lui Mircea 
cel Bătrân. Datorită ajutorului dat de acesta lui Alexandru cel Bun, pentru 
a lua tronul, cel din urmă a cedat sau, mai sigur, a confirmat stăpânirea lui 
Mircea asupra regiunii de la sud de oraşul Bârlad şi de râul Trotus*. Cu 
toate încercările de a da o altă interpretare cuvântului Kpan, Kpanna 


°° Dragos Moldovanu, Toponimia Moldovei în cartografia europeană veche 
(cca. 1395-1789), în Tezaurul toponimic al României. Moldova (vol. I, partea 4), Iasi, 
2005, p. XXXIX. 

” Hurmuzaki, Documente, 1/2, p. 174, nr. 133; p. 176, nr. 136. 

“ Hurmuzaki, Documente, 1/2, p. 216-217, nr. 164-165; Viorel Achim, Ordinul 
franciscan în ţările române în secolele XIV-XV. Aspecte teritoriale, în RI, VII, 1996, nr. 
5-6, p. 405-408. Cel mai recent, de acest subiect s-a ocupat Liviu Pilat, Între Roma si 
Bizanţ. Societate si putere in Moldova (sec. XIV-XVI), laşi, 2008, p. 28-52, 56-57. 

* Serban Papacostea, Domni români şi regi angevini: înfruntarea finală (1370- 
1382), în Geneza statului, p. 128-132. 

Ştefan S. Gorovei, Dragoş şi Bogdan, întemeietorii Moldovei, Bucureşti, 
1973, p. 156. 

* Hurmuzaki, Documente, 1/2, p. 216, nr. 164. 

2 Înţelegeri teritoriale pot fi puse si pe seama lui Vlad Uzurpatorul si Stefan I, 
anulate probabil de noile negocieri duse între Mircea şi Alexandru (I. Bogdan, 
Documentele lui Stefan cel Mare, vol. Il, Bucureşti, 1913, p. 334, nr. 146) 

(„margine”)” din privilegiul acordat negustorilor din Liov in 1408, 
prezenţa sa în legătură cu vămile de la Bacău şi Bârlad, cu referire la 
comerțul cu Tara Românească („a lui Basarab”), a fost corect intuită de 
Hasdeu” şi arată că undeva în apropierea celor două aşezări se afla la 
acea vreme hotarul țării. Admitem pentru actul din 1408 că formula 
Kpaunee mire se referă la ultima vamă înainte de hotar, însă dacă acesta 
ar fi fost pe râul Milcov, am avea nu mai putin de 100 kilometri neaco- 
periti de nici o vamă, fapt greu de crezut pentru acea epocă. Alte vămi de 
hotar, precum cele aflate la Tighina, Cetatea Albă, Trotuş sau Hotin, sunt 
menţionate în actul mai sus-citat, astfel că, dacă ar fi existat vămi la sud 
de Bârlad şi Bacău, credem că documentul nu le-ar fi lăsat deoparte. În 
plus, cum se explică că la 25 de ani după emiterea privilegiului mai-sus 
citat, vama de la Adjud, ce se află pe acelaşi drum ca şi Bacăul, este 
menţionată?" 

Cazul oraşului Adjud, dezvoltat putin mai la nord de vărsarea 
râului Trotuş în Siret, vine să susțină realitățile evocate mai sus cu privire 
la situaţia graniţei dintre cele două tari române în jurul anului 1400. Cu 
toate că la acel moment în acest loc funcționa deja o aşezare, în privilegiul 
din 1408 Adjudul nu este pomenit”. Transformările politice şi economice 
din regiune din prima parte a sec. al XV-lea vor impulsiona dezvoltarea 
oraşului. Pentru a trece munții, negustorii din Transilvania foloseau pasul 
Oituz, al cărui statut este greu de precizat: inițial, probabil nu era controlat 
de Moldova”, pentru ca în timpul lui Alexandru cel Bun să treacă sub 
stăpânirea acestuia”. Un act din martie 1410 confirmă această stare de 


27 Petre P. Panaitescu, Mircea cel Bătrân, ed. a Il-a, ed. de Gheorghe Lazăr, 
Bucureşti, 2000, p. 277; Constantin C. Giurescu, Târguri sau oraşe şi cetăți moldovene 
din secolul al X-lea până la mijlocul secolului al XVI-lea, ed. a Il-a, Bucuresti, 1997, p. 
186; Virgil Ciociltan, „Către părțile tataresti” din titlul voievodal al lui Mircea cel 
Bătrân, in ATIAI, 24 (1987), 2, p. 349. 

28 M. Costăchescu, op. cit., vol. II, p. 630, nr. 176. 

” B.P. Hasdeu, Istoria critică a românilor, ed. de Grigore Brancus, Bucuresti, 
1984, p. 13. La acest punct de vedere se raliază şi Şerban Papacostea, La începuturile 
statului moldovenesc, p. 113-114 şi Dragoş Moldovanu, op. cit., p. XXX. 

°° DRH, D, I, p. 304, nr. 207. 

31 S-a descoperit o locuință ce datează de la începutul sec. XIV (Alexandru 
Artimon, Civilizaţia medievală urbana din secolele XIV-XVII (Bacău, Tg. Trotuș, 
Adjud), laşi, 1998, p. 157). 

* Sergiu Iosipescu, Drumuri comerciale în Europa centrală şi sud-estică şi 
însemnătatea lor politică (sec. XIV-XVI), în AIAI, XIX (1982), p. 275. 

3 Dragoş Moldovanu, op. cit., p. XXXV-XXXVI, XLIX. 

lucruri, domnul daruind unor dregatori domnesti si boieri locali, unguri 
dupa nume (Domoncus stolnic, Blaj, Gheleb Miclous), mai multe sate pe 
Casin si Oituz**. Dacă a avut loc vreun compromis între Mircea şi 
Alexandru, acesta a implicat lăsarea Oituzului în stăpânirea Moldovei. 
Ajunşi la Trotuş, negustorii aveau două opţiuni: pentru a merge în nord 
(la Piatra sau Suceava), urmau valea râului Tazläu””; pentru a ajunge la 
Dunăre şi Marea Neagră (la Chilia), mergeau pe drumul ce însoțea valea 
râului Trotus, care a format până pe la 1417 hotarul Moldovei cu Tara 
Românească“. Pentru că traseul acestui drum era pe la sud de râu, printr-un 
teritoriu controlat de Tara Românească, aşezarea de la Adjud era ocolită, 
fiind favorizat probabil Târgul Putnei”. După ce Alexandru cel Bun şi-a 
impus autoritatea şi la sud de Trotuş, negustorii din Transilvania au fost 
încurajați să treacă pe la Adjud. Noua rută comercială (Oituz-Trotuş- 
Adjud-Bacău) va fi oficializată in 1433 de Ilie I, care dă un privilegiul 
comercial saşilor din Sibiu şi din scaunele săsești, ce urmau să dea vamă 
in opido Egydhalma (numele vine din antroponimul maghiar Egyd)”*. 
Mentionarea ca oppidum arată că aşezarea era in curs de a definitiva 
trecerea la stadiul de oraş”. 

Interesant este un detaliu dintr-un act dat în 1412 de Stibor, 
voievodul Transilvaniei, care cere comitelui secuilor şi vameşilor din 
Braşov să nu mai ia taxe vamale de la negustorii din Moldova, adăugând 
un pasaj ce pare la prima vedere minor: „din părțile Moldovei, din părțile 
de sus” (de partibus superioribus)". Stibor făcea referire la scutirile de 
care se bucurau negustorii moldoveni, însă aceste privilegii nu se dădeau 
pentru anumite parti de tara, ci ori pentru o comunitate anume ori pentru 
toți negustorii țării. Autorul actului nu ar fi făcut mențiunea amintită, ce 
are înţeles atât geografic cât şi politic, dacă nu ar fi ştiut de existenţa unei 
situaţii teritoriale deosebite din Moldova: „părțile de jos” nu se aflau la 
acel moment în stăpânirea lui Alexandru. Spre finalul domniei lui Mircea 


** DRH, A, I, p. 40, nr. 28. 

35 Ibidem, p. 150, nr. 101. 

*° Grigore Ureche, op. cit., p. 93; Dimitrie Cantemir, op. cit., II, p. 142. 

37 Si astăzi, configuraţia terenului obligă mare parte din traseul drumului Trotus 
(Oneşti) — Adjud să se desfăşoare pe la sud de râul Trotuş. 

33 DRH, D, I, p. 304, nr. 207. 

* Ca vamă, dar şi ca piaţă locală, Adjud apare şi în confirmarea privilegiului 
pentru polonezi din 1460, ocazie cu care devine post de taxare a postavului ce era dus în 
Tara Românească (I. Bogdan, Documentele lui Stefan cel Mare, vol. II, p. 271, nr. 128). 

DRH, D, I, p. 196, nr. 119. 

cel Bătrân (1417-1418), mai sigur in 1417, când domnul muntean s-a 
confruntat cu un mare atac otoman, Alexandru a recuperat o bună parte 
din ceea ce deținuse vecinul de la sud, probabil până la râul Putna“!, acest 
teritoriu fiind integrat Moldovei“. La această nouă si ultimă înțelegere 
dintre Mircea şi Alexandru trebuie să facă referire tratatul din 1475 
(versiunea de la Buda) dintre Ştefan cel Mare şi Matia Corvinul, în care 
domnul Moldovei dorea să i se garanteze hotarul țării aşa cum fusese 
stabilit prin „privilegiile încheiate de ambele parti de voievozii Alexandru 
şi Mircea”. Primul act ce pomeneşte râul Putna ca parte a Moldovei este 
din martie 1423*. Reglementarea finală a hotarului s-a făcut în urma unor 
acțiuni ale lui Ştefan cel Mare, care ocupă în 1482 Cetatea Crăciuna şi 
stabileşte definitiv graniţa pe râurile Siret şi Milcov”. 

Ca amintire a acestor situații avem scrieri mai târzii, precum 
cronica polonezului Bielski, care atunci când se referă la împărțirea dintre 
voievozii Ilie şi Ştefan precizează că cel din urmă ar fi primit „Ţara de 
Jos, adică cea munteneascä”*. Nu fără temei, Dan al II-lea îl reclama în 
1429 pe Alexandru cel Bun pentru nişte teritorii luate, solii munteni 


*1 Sergiu losipescu, Vrancea, Putna si Basarabia — contribuţii la evoluția 
frontierei sudice a Moldovei în secolele XIV-XV, în Inchinare lui Petre Ş. Năsturel la 80 
de ani, vol. îngrijit de Ionel Candea, Paul Cernovodeanu şi Gheorghe Lazăr, Brăila, 
2003, p. 207-216. Ipoteza unui acord în 1411 este susținută de Anton Paragina în 
Habitatul medieval la curbura exterioară a Carpaţilor, p. 101-111, cu toate că are mai 
puţină susţinere, de vreme ce unii din domnii de mai târziu ai Ţării Româneşti (precum 
Dan II) dau de înţeles că Alexandru cel Bun le-ar fi luat cu forţa teritoriul în litigiu 
(Şerban Papacostea, op. cit., p. 114-115). 

4 Evoluţia politică din acea perioadă a fost excelent analizată de Serban 
Papacostea în op. cit., p. 112-119. 

BT Bogdan, Documentele lui Stefan cel Mare, vol. II, p. 334, nr. 146. 

“ DRH, A, I, p. 77, nr. 53. Interesant este un alt act, din 1426, ce pare să trimită 
la perioada când Moldova si Tara Românească se învecinau pe Trotus. Regele 
Sigismund acorda libertăți locuitorilor din satul Brețcu, dorind astfel să încurajeze 
repopularea satului, ce era la acel moment „lipsit în parte de oameni”. Regele cerea să fie 
lăsaţi să se aşeze aici atât oameni din Moldova, cât şi din Tara Românească (DRH, D, I, 
p. 246, nr. 152). Din Moldova se poate ajunge uşor la Breţcu, prin pasul Oituz sau direct 
peste munţi, din Vrancea, în timp ce oamenii din Tara Românească ar fi avut mult mai 
mult de parcurs pentru a ajunge aici, urmând valea Teleajenului; nu şi dacă se aflau 
dincolo de munți, la sud de Trotus. 

4 Cronicile slavo-române, p. 19; Grigore Ureche, op. cit., p. 101, 106; Serban 
Papacostea, op. cit., p. 111-115; Sergiu Iosipescu, op. cit., p. 205-220. 

4 Istoria moldovenească din Kronika Polska a lui Bielski, trad. de G. I. 
Nastase, in CI, I (1925), p. 118. 

prezentând şi o descriere a hotarelor în litigiu“. O interpolare din cronica 
lui Ureche aminteşte disputele de hotar dintre cei doi vecini: „ară mainte 
au fost având tarale amândouă pricină, că Tara Românească vrea să fie 
hotarul său pân în apa Trotușului”. Dimitrie Cantemir când înşiră 
hotarele Moldovei cu Tara Românească afirmă că acestea ar fi fost 
„odinioară, fl(uviile) Siret si Trotuş”*. În fine, mai multe hărți din sec. 
XVI numesc Valahia partea de sud a Moldovei, in timp ce doar partea de 
nord primeşte numele de Moldavia”. Acest fapte ale istoriei trecute nu 
credem că ar fi rezistat atâta vreme în memoria cronicarilor dacă nu se 
bazau pe o realitate anterioară. 

Dacă am încerca o abordare comparată între Tara de Jos a 
Moldovei şi Oltenia din Tara Românească observăm că prima a cunoscut 
o evoluţie diferită. În Oltenia, cnezatele locale, după ce s-au supus 
domnului de la Argeş, au fost unite şi au primit un statut de autonomie 
extins, ce a dăinuit încă două secole. Autoritatea limitată a domnului Țării 
Româneşti, ca şi puterea mare a banului şi a boierilor locali au avut con- 
secinte asupra urbanizării târzii a acelei regiuni”!. In Tara de Jos, situaţia 
este diferită. Explicaţia vine tocmai din evoluţia politică diferită a zonei, 
datorată dominaţiei mongole. Cele câteva decenii în care Tara de Jos a 
ieşit de sub puterea acestora (după 1367-1368) şi perioada de influență 
muntenească au permis formarea unui specific local, ce însă nu a evoluat 
în felul întâlnit în Oltenia. Singurul element comun dintre cele două 
regiuni este acela că ambele au cunoscut o urbanizare mai târzie, dar din 
cauze diferite. În Oltenia oraşele s-au dezvoltat abia din sec. XVI, când 
domnia a devenit puternică şi a limitat autoritatea marilor familii de boieri 
ce controlau fârgurile locale, confiscându-le moşiile. In Tara de Jos, 
oraşele apar puțin mai devreme, la începutul sec. al XV-lea, tot cu 
sprijinul direct al domnilor, care au adus colonişti şi le-au dat privilegii. 


“7 Serban Papacostea, op. cit, p. 114-115; Dragoş Moldovanu, op. cit., 


p. XXVIII, XXXII. 

48 Grigore Ureche, op. cit., p. 93. 

” Dimitrie Cantemir, op. cit., p. 142. 

°° Dragos Moldovanu, op. cit., p. XXV-XXVI. 

5l Pentru situaţia din Oltenia, vezi Stefan Ştefănescu, Bănia in Tara 
Românească, Bucureşti, 1965, plus capitolul Domeniul Craioveştilor din Ion Donat, 
Domeniul domnesc în Tara Românească (sec. XIV-XVI), Bucuresti, 1996; pentru oraşe: 
Laurenţiu Rădvan, Observaţii privitoare la evoluția Craiovei în secolele XV-XVII, în 
HU, XII (2004), nr. 1-2, p. 95-109. 


58 Laurentiu Radvan 


Doar la est de Prut, unde pericolul mongol inca era prezent, densitatea 
oraselor a ramas foarte redusa. 
* 


Cercetarea modului in care au apärut si evoluat câteva din orasele 
Țării de Jos prezintă situaţii interesante, ce merită să intre in atenția 
cercetătorilor. Din punct de vedere istoriografic, aceste oraşe au fost puţin 
studiate. Cele câteva monografii publicate aparțin unor pasionaţi ai 
locului, mai puţin apropiaţi de cercetarea autentică. Nici la capitolul 
arheologie nu stăm mai bine”. Prima menţiune a Tecucilor este târzie si 
se explică probabil prin faptul că până spre 1417 a făcut parte din 
teritoriul din sudul Moldovei deţinut de Tara Românească. Prima dată 
apare cu prilejul înţelegerii dintre Ilie şi Ştefan voievozi din 1435, fiind 
parte a posesiunilor lui Stefan. În act, Tecuci este numit mucre, fapt ce ne 
face să credem că aici tocmai se instalase, probabil cu susţinerea lui 
Alexandru cel Bun, un grup de colonişti, ce a primit privilegii”. În sec. 
XVII, încă se păstra în oraş amintirea prezenţei unei biserici catolice şi a 
unui mare grup de unguri, care între timp au fost asimilați sau au plecat”. 
În primul act în care este menţionat şoltuzul din Tecuci (numit „voit”) 
apar şi nume cu rezonanță germană: Andreica voit, Gociman”. Ca în 
atâtea alte cazuri, nu se mai ştie nimic despre această comunitate şi despre 
soarta sa. La Tecuci s-a stabilit reşedinţa ținutului cu acelaşi nume, a cărui 
dispunere teritorială prezintă unele particularităţi, având o formă excesiv 
de alungită pe direcţia nord-sud. Cercetarea plasării satelor componente“ 
sugerează o formare târzie, probabil în timpul lui Alexandru cel Bun, 


5 Ca şi în alte oraşe, arheologii s-au interesat mai mult de bisericile şi curțile 
domneşti, nu şi de vechile centre medievale. Cu toate că acestea au trecut prin demolările 
şi restructurările specifice perioadei comuniste, puţine săpături (nici măcar cele de 
salvare) au fost publicate. Doar curtea de la Vaslui şi cetatea de la Bârlad au fost mai 
atent cercetate (vezi notele de mai jos). 

* M. Costăchescu, op. cit., vol. II, p. 681, nr. 192. Pentru termenul miasto, vezi 
studiul nostru: Laurenţiu Rădvan, Note cu privire la terminologia urbană medievală din 
Moldova (termenul miasto), în SMIM, 26 (2008), p. 271-283. 

* Marco Bandini, Codex. Vizitarea generală a tuturor bisericilor catolice de rit 
roman din Provincia Moldova, 1646-1648, ed. de Traian Diaconescu, Iasi, 2006, p. 112. 

5 DIR, A, XVII/1, p. 102, nr. 144. 

°° Un util instrument de lucru in acest sens îl reprezintă lucrarea lui Constantin 
Burac, Ținuturile Țării Moldovei până la mijlocul secolului al XVIII-lea, Bucuresti, 
2002, ce conţine hărți pentru toate ținuturile Moldovei, precum şi o hartă mare a 
Moldovei, cu toate satele. Pentru ţinutul Tecuci, vezi p. 156-164. 

dupa preluarea de catre Moldova a acestui teritoriu. Noul tinut a inglobat 
doua tinuturi mai vechi, unul ce includea satele de pe valea Berhecilor, 
care probabil a ţinut de Moldova, şi un al doilea, parte inițială a Ţării 
Româneşti, cu reşedinţa la Olteni. Ca un compromis, reşedinţa s-a stabilit 
în nou-formatul oraş Tecuci, situat la mijloc, într-o zonă cu mai puține 
aşezări. Din motive încă nedesluşite, aceste două ţinuturi mai vechi nu au 
mai fost considerate viabile şi au fost desființate, iar târgurile ce probabil 
au funcționat la Berheci şi Olteni au decăzut”. 

O dovadă a faptului că sudul Moldovei a avut alt regim decât 
părțile centrale şi de nord o reprezintă şi cazul oraşului Galaţi, situat la 
mică distanță de Brăila. Dependenţa teritoriului în care s-a dezvoltat 
aşezarea de la Galati de Tara Românească a determinat întârzierea 
dezvoltării aici a oraşului, de vreme ce în aceeaşi tara şi pe acelaşi mal al 
fluviului nu puteau fi două oraşe-porturi la mai puțin de 20 km unul de 
altul. Cand Tara Românească a pierdut acest teritoriu, au apărut şi 
condițiile apariției aici a unui târg, apoi a unui oraş (în special după 
cucerirea Chiliei de către otomani). 

Însă şi dacă urcăm pe valea Bârladului, în părțile ce au intrat mai 
devreme sub stăpânirea Moldovei, situaţia se arată diferită de cea din Tara 
de Sus. Oraşul Bârlad este situat pe malul drept al râului cu acelaşi nume, 
lângă un important vad de trecere. Descoperirile arheologice arată că 
acest loc a fost locuit din preistorie până astăzi, însă de un oraş se poate 
vorbi doar de pe la 1400. Numele aşezării a stârnit cunoscutele con- 
troverse ce încercau să facă o legătură cu berladnicii””, pe care nu le mai 
amintim aici, punctul de vedere al lui loan Bogdan întrunind adeziunea 
majorităţii specialiştilor“. La sfârşitul sec. al XIII-lea, la locul numit 
Prodana, se afla o aşezare importantă. S-au descoperit locuinţe, ceramică, 
obiecte de metal, lut şi os şi chiar un cuptor pentru reducerea minereului 
de fier, ce certifică prezența aici a unor meşteşugari. Aşezarea nu s-a 
dovedit viabilă, deoarece se afla situată pe mai multe grinduri, într-o zonă 


°’ DRH, A, III, p. 424, nr. 239; DIR, A, XVI/1, p. 305, nr. 272; p. 463, nr. 420; 
DIR, A, XVI/1, p. 93, nr. 91; C.C. Giurescu, ,, Oltenii” şi Basarabia, in RIR, X (1940), 
p. 130-132. 

58 Victor Spinei, op. cit., p. 279-280. 

*9 Detalii în ibidem, p. 275-277. 

% Joan Bogdan, Diploma bârlădeană din 1134 şi principatul Bârladului. 
O încercare de critică diplomatică slavo-română, in idem, Scrieri alese, ed. de 
G. Mihăilă, Bucureşti, 1968, p. 112-145; Victor Spinei, op. cit., p. 273-283; idem, 
Moldova, p. 177-179. 

inundabilă. Abia după înlăturarea dominaţiei mongole, în deceniul şapte 
al sec. XIV, nucleul zonei locuite s-a mutat pe locul actualului oras°". 

Este greu de spus dacă la Bârlad s-a aflat reşedinţa unui condu- 
cător local. Izvoare ulterioare situează aici reşedinţa marelui vornic al 
Țării de Jos, însă nu pot fi lămurite motivele pentru care domnii de mai 
târziu au ales tocmai această aşezare pentru a îndeplini amintita funcţie”. 
Separat de oraş, a fost descoperită o cetate, fortificată cu val de pământ, 
palisadă de lemn şi un sant de cca. 35 m, pe care Mircea D. Matei o 
consideră târzie, din a doua jumătate a sec. al XV-lea (cca. 1475-1476), şi 
despre care afirmă că a avut o durată de funcționare foarte scurtă“. Cu 
toate acestea, materialul arheologic descoperit este prea bogat pentru a 
susține o existență de mai putin de un deceniu. Probabil a funcționat tot 
secolul XV, fiind distrusă prin incendiere”. Reşedinţa vornicului s-a aflat 
mai degrabă în oraş, într-o curte de unde domnii au emis câteva acte 
(1441-1442, 1460, 1467)® si la care doar câteva izvoare din sec. XVI fac 
referire directă. În 1568, aici este trimis să stea Petru, fratele noului domn, 
Bogdan Lăpuşneanu, iar în 1594 sub dependenţa acestei curți este pus un 
sat confiscat de la un boier hiclean”. Reşedinţa domnească s-a aflat mai 
sigur în locul unde Vasile Lupu va reface în sec. al XVII-lea biserica 
domnească Adormirea Maicii Domnului, pe care tradiția o pune pe seama 
lui Stefan cel Mare. Un plan schiţat al oraşului din 1851 arată că 
biserica (curtea nu mai exista) ocupa un teren distinct în oraş, la nord-vest 
de zona centrală, pe drumul ce venea de la Roman. Acest drum a dat şi 
cursul după care s-a desfăşurat planul oraşului medieval, de-a lungul 
Ulitei Mari, pe direcția vest-est, şi nu nord-sud, direcție luată din sec. 


*! Victor Spinei, Începuturile vieţii urbane, p. 286-287. 

© Cronicile slavo-române, p. 176, 186; Grigore Ureche, op. cit., p. 70; Dimitrie 
Cantemir, op. cit., p. 155, 240. 

% Cetatea de pământ de la Bârlad este menţionată de Bandini (Marco Bandini, 
op. cit., p. 106) şi de Cantemir (Dimitrie Cantemir, op. cit., vol. II, p. 155-156). 

“ Mircea D. Matei, Date noi în legătură cu cetatea de pământ de la Bârlad, în 
SCIV, 10 (1959), nr. 1, p. 117-134; Mircea D. Matei, Lucian Chitescu, Cetatea de 
pământ de la Bârlad. Monografie arheologică, Târgovişte, 2002, p. 148-160. 

% Vezi recenzia la această carte realizată de Adrian Andrei Rusu in AM, 29 
(2006), p. 308-312. 

se DRH, A, I, p. 299, nr. 213; p. 311, nr. 221; II, p. 138, nr. 97; p. 213, nr. 147. 

S DIR, A, XVI/4, p. 117, nr. 144. 

Joan Antonovici, Documente bârlădene, vol. I, Bârlad, 1911, p. 1, nr. 1; 
Nicolae Stoicescu, Repertoriul bibliografic al localităților si monumentelor feudale din 
Moldova, Bucuresti, 1974, p. 84. 

XVIII-XIX. Pe planul din 1900 sunt evidenţiate clar axele oraşului, 
drumurile Iasi-Tecuci şi Roman (bariera Tutovei)-Fălciu. Cercetarea 
acestui din urmă plan surprinde în zona centrală o organizare destul de 
regulată a spaţiului, ce nu credem că se datorează transformărilor din 
perioada post-Regulamentară, ce doar a aliniat clădirile şi a modernizat 
infrastructura; de altfel, acest plan încă evidențiază vechea piaţa centrală, 
din fata bisericii domneşti”, menţionată de la finele secolului al XVI-lea, 
de Martin Gruneweg”’. 

Începuturile ca oraş ale Bârladului datează probabil de la sfârşitul 
sec. al XIV-lea. În privilegiul din 1408 figurează o prevedere cu privire la 
taxarea peştelui ce era adus de la Brăila pe aici de polonezi”. Prevederea 
nu este întâmplătoare, căci negotul cu peste şi alte mărfuri aducea venituri 
importante, atât domniei cât şi locuitorilor oraşelor. Dorind să încurajeze 
dezvoltarea oraşului, Alexandru cel Bun, domnul de atunci, a acordat 
locuitorilor scutire pentru vama mică, ce se regăseşte şi în privilegiul 
oraşului, unul din puţinele din Moldova. Originalul acestui act nu s-a 
păstrat, ci doar o reînnoire parțială din cca. 1494-1495. Domnul păstra o 
taxă simbolică, de un peşte de majă sau căruţă, ce reamintea orăşenilor că 
domniei, dar şi comerțului cu peşte, îşi datorează Bârladul începuturile ca 
oraş”. Importanţa comerțului cu peşte la Bârlad a fost marcată simbolic 
prin includerea a trei peşti în sigiliul oraşului. Semnificaţia celuilalt 
simbol din sigiliul oraşului, un soare, este greu de descifrat. Fiind plasat 
în centru, soarele trimite probabil la o vechime mai mare a aşezării, 
adăugarea peştilor (ce sunt plasați în jurul soarelui) sugerând mai degrabă 
importanţa gestului lui Alexandru cel Bun de a da un privilegiu 
comunităţii de aici”. În reînnoirea din 1494-1495 se precizează că privi- 
legiul este dat „orăşenilor” din „oraşul” Bârlad, pentru ambele cuvinte 
nefiind folosit termenul slavon târg, ci miasto, termen pe care l-am pus in 
legătură cu probabila prezență şi în acest loc a unei comunități de 
colonişti (aduşi probabil de acelaşi Alexandru cel Bun). În rândul lor 


“ Joan Antonovici, op. cit., vol. I, harta din anexă. 

7 George T. Negruti, Planul oraşului Bârlad, Scara 1:5000, 1900-1906, B.C.U. 
Iaşi, h. 677. 

7! Alexandru Ciociltan, Martin Gruneweg prin Moldova, Tara Românească şi 
Dobrogea, în SMIM, 27 (2009), p. 236. 

7? M. Costăchescu, op. cit., vol. II, p. 630, nr. 176. 

7 DRA, A, III, p. 279, nr. 151. 

7 Joan Antonovici, op. cit., vol. IV, 1924, anexa; Emil Virtosu, Din sigilografia 
Moldovei şi Tarii Româneşti, in DIR, Introducere, vol. II, Bucuresti, 1956, p. 477. 

intrau unguri, sasi $i armeni, care s-au adaugat autohtonilor. La sfarsitul 
sec. XVI, când avem primele date despre catolici, mărimea comunități lor 
era în scădere, fiind încă destul de mare fata de alte oraşe din sudul 
Moldovei”. Cu siguranţă, printre primii locuitori ai oraşului s-au aflat şi 
romani; un preot cu nume românesc este amintit încă din 1444”. Ca un 
alt detaliu semnificativ, sigiliul din perioada modernă al comunității 
catolice din Bârlad ar fi cuprins imaginea Sf. Ladislau îngenunchiat, 
privind la Fecioara Maria, aşezată pe un nor”. Nu cunoaştem vechimea 
acestui sigiliu, însă tocmai prezența Sf. Ladislau ridică semne de între- 
bare. Am fi considerat că acest sigiliu este de dată recentă dacă Marco 
Bandini, când aminteşte cetatea de pământ de lângă Bârlad, nu ar fi 
înregistrat o tradiție locală, ce îl includea pe Ladislau: „la două stadii de 
târg se află ruina unei cetatui tătăreşti, pe malul râului Bârlad, unde se 
apăraseră tătarii, pe când sfântul Ladislau, regele Ungariei, îi urmărea 
victorios pe sciți, cam prin anul 1236” [subl. ns.]; aceasta este una din 
cele două menţiuni ale Sf. Ladislau din Codex-ul lui Bandini”. Desi 
situate într-un context istoric greşit, credem că aceste informații trimit 
spre începuturile comunității ungureşti din Bârlad, ce pot fi plasate în 
perioada de formare a oraşului. Cultul Sf. Ladislau luase amploare tocmai 
în sec. al XIV-lea, acesta fiind venerat datorită luptelor duse împotriva 
păgânilor”. 

Bârladul figurează în tratatul din 1412 de la Lublau, încheiat între 
regii Ungariei si Poloniei. În cazul unei împărțiri a Moldovei, Bârladul 
urma să revină regelui Sigismund al Ungariei. Formula forum seu villa 
Berlam („târgul sau satul Bârlad”) din tratat arată că autorii textului nu 
ştiau sigur dacă aici era un sat sau un oraş, însă simpla prezenţă în act 


” Călători străini despre țările române, vol. III, Bucuresti, 1971, p. 639; V, 
p. 179-180, 227-228, 280; Marco Bandini, op. cit., p. 104. În 1604, şoltuzul se numea 
Necola Frăgăul, nume ce nu pare românesc (Gh. Ghibănescu, Surete si izvoade, vol. II, 
Iaşi, 1907, p. 288, nr. 130). 

’° DRH, A, I, p. 351, nr. 248. 

7! Tosif Gabor, Dicţionarul comunităților catolice din Moldova, Bacau, 1996, 
p. 44. 

7 Marco Bandini, op. cit., p. 104-106. Bandini ne mai transmite că bucăţi din 
moastele Sf. Ladislau s-ar fi aflat incrustate pe un crucifix de la biserica catolica din 
Hârlău (ibidem, p. 232). 

” Detalii in Gabor Klaniczay, Holy Rulers and Blessed Princesses: Dynastic 
Cults in Medieval Central Europe, Cambridge, 2002, p. 173-194, 361; Pal Engel, 
Regatul Sfântului Ştefan. Istoria Ungariei medievale, 895-1526, Cluj-Napoca, 2006, 
p. 60-62. 

arată că reprezenta deja un reper, o aşezare demnă de a fi menţionată“. 
Că la acea vreme la Bârlad funcţiona deja un oraş ne dovedeşte prezența 
unor delegați din Bârlad (Burlat) la lucrările conciliului de la Constanz, 
situaţie ce nu ar fi fost posibilă dacă aici ar fi fost o nesemnificativă 
aşezare ruralăs!. În fine, ultima confirmare vine de la menţionarea 
şoltuzului oraşului, una din cele mai timpurii din Moldova, care în 1434 
coresponda pe teme juridice cu reprezentanţii orășenilor din Braşov”. 
Prima menționare a Vasluiului este de la începutul sec. al XV-lea: 
în 1423, un anume Şerbea de la Vaslui figurează ca martor la un act emis 
de Alexandru cel Bun®. Câţiva ani mai târziu, când Ilie si Stefan isi 
împart Moldova (1435), Vasluiul şi ocolul său intră în rândul posesiunilor 
lui Ştefan. La fel ca la Tecuci, pentru Vaslui pisarul actului a folosit 
termenul mucto, probabil deoarece comunitatea de aici căpătase între timp 
un statut privilegiat**. Lipsa unei cetăţi sau a unui oraş cu acest nume în 
lista de la Kiev sau a unei vămi în privilegiul de la 1408 arată că aşezarea 
nu era veche. La dezvoltarea sa a contribuit situarea la o intersecție de 
drumuri: aici se întâlnea o variantă a „drumului moldovenesc”, Iasi- 
Bârlad-Dunăre (prima menţiune pe aici: 1399*°), cu drumul ce venea de la 
Roman“. Datorită distanțelor faţă de oraşele amintite, Vaslui a devenit 
loc de popas obligatoriu. Intensificarea comerțului după emiterea privile- 
giului din 1408 a creat condiţii ca aşezarea aflată aici să prospere, să se 
diferentieze de aşezările din jur şi să atragă atenția domniei. Mai întâi 
devine centrul administrativ al regiunii în care se afla, apoi în acest loc se 
va ridica o curte domnească, fortificată’; acel Serbea din 1423 stătea 
probabil în Vaslui în calitate de judecător (dregător) al domnului. Putem 


* Hurmuzaki, Documente, 1/2, p. 483, nr. CCCCI. 

*! Constantin I. Karadja, Delegații din tara noastră la conciliul din Constanta 
(în Baden) în anul 1415, în AARMSI, seria III, tom VII, 1926-1927, p. 70-71, 82-83. 

* DRH, D, I, p. 309, nr. 210. 

5 Ibidem, B, I, p. 79, nr. 54. 

** Mihai Costăchescu, op. cit., vol. II, p. 681, nr. 192. 

$ DRH, A, I, p. 11, nr. 9; Mihai Costachescu, op. cit., vol. II, p. 630, nr. 176. 

5 Renate Môhlenkamp, Réflexions concernant les débuts de la ville de Vaslui, 
în AHAI, XVIII (1981), p. 4-16. Pe acest drum merge, dinspre Roman spre Vaslui, 
Despot vodă în 1562 (Călători străini, II, p. 145). 

7 Pentru cercetările arheologice desfăşurate la curtea din Vaslui, vezi studiile 
din AMM, I (1979), Al. Andronic, Rica Popescu, Curtea domnească de la Vaslui din 
vremea lui Ştefan cel Mare, în „Muzeul Naţional”, 6 (1982), p. 155-166, şi rapoartele de 
săpătură recent publicate în Cronica Cercetărilor Arheologice din România. Campania 
2001, Bucureşti, CIMEC, 2002, p. 323-328; Campania 2003, p. 362-364 şi următoarele. 

lua aceasta dată ca reper final pentru momentul când locuitorii aşezaţi sau 
chemaţi de domn pentru a se stabili lângă curte au primit un privilegiu. 
Cel care l-a acordat a fost tot Alexandru cel Bun, actul conținând pe lângă 
prevederile obişnuite (libertate personală a locuitorilor etc.), şi o preve- 
dere fiscală specială (scutire de vama mică). La privilegiul lui Alexandru 
face referire formula „legea veche” din reînnoirea drepturilor oraşului, 
dată de Ştefan cel Mare în 1491. Şi acest act conţine prevederea dării 
simbolice a unui peşte de car, la fel ca în cazul orăşenilor din Bârlad. 
Fiind unul din produsele intens vehiculate pe drumul spre Bârlad, după 
cum chiar actul din 1408 ne dă de înţeles, negotul cu peşte a contribuit la 
creşterea oraşului“. Trecerea Chiliei în stăpânirea Moldovei după 1426 a 
impulsionat şi mai mult comerțul cu peşte şi alte mărfuri, mărind impor- 
tanta oraşului”. De altfel, şi aici peştele a fost figurat în sigiliul oraşului, 
în a cărui legendă se precizează că este dat de Ştefan voievod, probabil 
Stefan cel Mare, ce a reînnoit atât privilegiul, cât şi sigiliul”. Populaţia 
oraşului a fost mixtă, formată din unguri, saşi, români şi armeni, însă 
pentru sec. XV-XVI în afara câtorva nume de oameni nu s-au păstrat alte 
informații. Tradiţia locală, înregistrată în sec. XVII, afirma că ungurii ar fi 
fost în număr mare la începuturile oraşului”! În 1589, încă exista un grup 
de catolici, căci Petru Şchiopul trimitea o poruncă către civibus nostris 
ungaris, saxonibus, polonis din mai multe oraşe, inclusiv Vaslui, cerându-le 
să-i primească pe iezuiţi”. O altă confirmare avem in acest sens în 
mărturia lui Martin Gruneweg, din aceeaşi perioadă, ce aminteşte şi piaţa 
oraşului, în care se aflau două biserici de lemn”. Biserica catolică încă 
funcționa la începutul anilor 1600 (şi Quirini o pomeneşte)“, însă în timp 
catolici pleacă, se convertesc sau sunt asimilați, locul lor fiind luat de 
români şi armeni”. 


* Mihai Costăchescu, op. cit., vol. II, p. 630, nr. 176; DRH, A, III, p. 188, 
nr. 96; vezi şi Renate Méhlenkamp, op. cit., p. 15, nota 91. 

* P.P, Panaitescu, Legăturile moldo-polone în secolul XV si problema Chiliei, 
în RSL, III (1958), p. 99-102. 

Maria Dogaru, Un sigiliu necunoscut al oraşului Vaslui din veacul al XVII- 
lea, în HU, 2 (1994), nr. 1, p. 91-96. Din sec. XVII mai apare un sigiliu al Vasluiului, ce 
are ca emblemă două albine (Gh. Ghibănescu, op. cit., vol. XVI, p. 71, nr. CHI). 

°l Marco Bandini, op. cit., p. 100. 

” Hurmuzaki, Documente, XI, B, 1900, p. LXIV. 

% Alexandru Ciociltan, op. cit., p. 236. 

” Călători străini, III, p. 639; IV, p. 42-43. 

% Marco Bandini, op. cit., p. 100-102. Biserica armeană exista in 1551, când 
este distrusă în prigoana iniţiată de Stefan Rares (Grigore M. Buiucliu, Cânt de jälire 
asupra armenilor din tara vlahilor de diaconul Minas Tokatţi, Bucuresti, 1895, p. 39). 

Datorită numelui, începuturile istoriei oraşului Huşi au fost puse 
în legătură cu mişcarea husită. Persecutiile la care au fost supuşi în 
Boemia, Moravia sau Ungaria i-au determinat pe unii husiti să migreze 
spre răsărit, primii ajunşi in Moldova fiind menționați în jurul anului 1420 
in Cronica de la Levoca şi probabil erau slovaci şi unguri”. Alexandru 
cel Bun i-a primit şi le-a permis să se aşeze în oraşele sale. Dintr-o 
scrisoare a episcopului loan de Ryza aflăm că acesta a intrat în conflict cu 
ei, însă domnul i-a protejat, le-a acordat privilegii şi le-a dat loc de case în 
Bacău”. Un alt val de husiti a venit din Ungaria în 1437 şi s-a aşezat în 
Trotuş, un ultim val fiind primit de Ştefan cel Mare (1481-1488). O 
scrisoare a patriarhului de la Constantinopol către Universitatea din Praga 
face referire la husitii ,,refugiati” şi „care locuiesc în Moldova” (1452). 
Fiind sprijiniti de domn, husitii au atras de partea lor pe unii din catolicii 
locului. Pericolul extinderii ereziei l-a determinat pe papa Eugeniu al IV- 
lea să numească pe Fabian de Backa ca inchizitor pentru ţările române, 
Ungaria, Bulgaria, Serbia şi Bosnia în 1446, semnificativ fiind detaliul că, 
dintre țările enumerate, singura la care se oferă informaţii este Moldova, 
despre care se spune că era locuită de „o numeroasă mulțime de oameni 
de rătăcire eretică, şi mai ales [parte] a unei numeroase secte numite a 
husitilor”. Concubinajul se extinsese în rândul preoţilor parohi şi chiar 
printre unii demnitari ai Bisericii, astfel că papa cerea inchizitorului să ia 
măsuri ferme pentru stoparea acestor practici!%. Activitatea husită s-a 
diminuat după 1460, însă terenul era pregătit pentru atragerea către 
Reformă a catolicilor de aici”. 


°° Mihail P. Dan, Cehi, slovaci şi români în veacurile XIII-XVI, Sibiu, 1944, 
p. 84-88; detalii şi în Claudia Dobre, Preaching, Conversion, Ministering and Struggling 
Against Hussites: the Mendicants’ Missionary Activities and Strategies in Moldavia 
From the 13" to the First Half of the 15" Century, în RESEE, XLII (2004), nr. 1-4, 
p. 82. 

” Călători străini, vol. I, p. 64-65; Serban Papacostea, Stiri noi cu privire la 
istoria husitismului in Moldova în timpul lui Alexandru cel Bun, în Idem, Evul Mediu 
românesc. Realităţi politice şi curente spirituale, Bucuresti, 2001, p. 279-286. 

% Marco Bandini, op. cit., p. 94; Radu Manolescu, Cultura orășenească în 
Moldova în a doua jumătate a secolului al XV-lea, în vol. Cultura moldovenească în 
timpul lui Ştefan cel Mare, ed. de M. Berza, Bucuresti, 1964, p. 84-86. Mihail P. Dan, 
op. cit., p. 99-104, 196-206. 

” P.P. Panaitescu, Husitismul si cultura slavonă in Moldova, in RSL, X (1964), 
p. 282-283. 

10 DRH, D, I, p. 388, nr. 278. 

19! Claudia Dobre, op. cit., p. 85. 

Revenind la numele orasului Husi, istoricii s-au divizat in doua 
tabere. O parte susțin că acest nume reprezintă o mărturie clara a stabilirii 
aici a unui grup de husiti, consideraţi chiar întemeietorii aşezării. O 
tradiție locală considera că numele vine din cuvântul maghiar hus, ce 
înseamnă „carne”!%?. În fine, alti istorici pun originea numelui pe seama 
unui antroponim, Husul, ce ar veni din slavă, unde înseamnă »gasca 
Mai multe documente din sec. al XV-lea pomenesc atât un Husul, cât şi o 
aşezare Huseni, însă este dificil de făcut o legătură între aceste date şi 
viitorul oraş, datorită faptului că Husul pare să fie un boier local, cu moşii 
proprii, altele decât oraşul, ce s-a dezvoltat pe o moşie separată, aparti- 
nând domniei. Cert este că domnia a aşezat aici colonişti din Transilvania 
sau restul Ungariei: unguri în viitorul oraş Huşi şi români în satele din 
vecinătate“. Dacă ungurii de la Bârlad sau Vaslui (chiar şi Iasi) par să fie 
minoritari în ansamblul populației oraşului, la Huşi, misionarii care îi 
vizitează în sec. XVI-XVII, după impactul dureros al Reformei, vorbesc 
de un număr foarte mare, ungurii încă formând majoritatea comunității 
oräsenilor ®. Câteva detalii susţin teoria husită. Cu toate că reveniseră 
între timp la catolicism (1571-1591)'%, Andrei Bogoslavié îi numeşte pe 
locuitori husiti şi spune că la începutul sec. XVII încă mai existau oameni 
care cereau să li se dea împărtăşania sub utraque specie'". Sugestivă este 
unica descriere păstrată a sigiliului oraşului, transmisă de Melchisedec în 
sec. XIX: o carte deschisă, ce are pe margini o cruce simplă şi una dublă. 
Nu avem motive să ne îndoim de existența unui astfel de sigiliu. 
Melchisedec ne oferă suficiente detalii pentru a-l accepta: prezenţa pe un 
act în care sunt prezenți ca martori şoltuzul şi orăşenii, menţionarea 
explicită în act a aplicării ,,pecetii târgului”, faptul că lângă pecete nu este 


102 Melchisedec, Chronica Husilor si a episcopiei cu asemenea numire, 
Bucureşti, 1869, p. 14. 

1% Dezbaterea istoriografică cu privire la originea numelui oraşului pe larg în 
Istoria Husilor, ed. de Theodor Codreanu, Galati, 1995, p. 43-56. 

104 În zonă au fost întemeiate mai multe sate de ungureni: Todireni (jud. Vaslui) 
s-a numit Ungureni, iar Ivăneşti, din comuna mai sus-numită, a purtat numele de Huşeni 
(M. Costăchescu, Documentele moldoveneşti de la Bogdan voievod (1504-1517), p. 3, 
nr. 1, vezi şi p. 5 şi 245); Idem, Documentele moldoveneşti de la Ștefăniță voievod 
(1517-1527), p. 134, nr. 27, DRH, A, II, p. 22, nr. 20 (apare un Husul); III, p. 25, nr. 16 
(apare un Husea şi satul Huseni, pe Sărata). 

19% Călători străini, V, p. 27, 75-76, 438; Marco Bandini, op. cit., p. 92. 

1% Mihail P. Dan, op. cit., p. 276-277. 

107 Călători străini, V, p. 7. 

pusă nici o semnătură, deci nu era sigiliul unei persoane, menţionarea 
numelui oraşului etc. Probabil este o reproducere defectuoasă a unui 
sigiliu mai vechi; Melchisedec afirmă că e „desenată foarte rău” şi că 
numele Husilor este scris cu „litere prea naive”"%. Prezenţa ca simbol în 
sigiliul oraşului a unei cărți ar putea avea legătură cu începuturile husite 
ale oraşului, cartea sugerând Biblia. Printre localnici se cunoşteau origi- 
nile comunităţii. Episcopul Baksic vorbeşte de foştii husiti de aici şi de 
felul lor aparte de a se împărtăşi, iar Bandini chiar ne redă o istorie ce 
circula în zonă şi care plasa venirea aici a unor unguri husiti după 1460, 
datorită prigoanei lui Matia Corvin'%. Rămâne de lămurit coincidenta 
dintre numele oraşului, prezenţa acelui Husul şi ungurii ce au păstrat mult 
timp atât tradiţia că au fost adepţi ai husitismului, cât şi obiceiurile reli- 
gioase specific husite. 

Problema cronică a lipsei izvoarelor face dificilă stabilirea 
vechimii comunităţii de la Huşi şi a modului în care s-a dezvoltat oraşul. 
Tradiţia şi sumarele săpături efectuate arată că Ştefan cel Mare a ridicat la 
Huşi o curte domnească. Clădirile acesteia au fost însă construite la 
marginea aşezării, pe un loc unde săpăturile nu au identificat urme de 
locuire anterioară!!0. În 1487, Ştefan emite de aici un act (in Huschy), 
deci probabil la această dată curtea funcţiona!!!. Sunt posibile două 
variante de interpretare legate de începuturile oraşului. Prima ar pune 
oraşul pe seama lui Ştefan cel Mare, mai ales că un ultim grup de husiti a 
sosit în Moldova în timpul domniei sale. A doua situează începuturile 
oraşului in prima parte a sec. XV. La multe din curțile sau bisericile 
domneşti din Moldova cercetările arheologice au arătat că sunt mai vechi 
decât se credea. La Huşi nu s-au întreprins cercetări de amploare, deci nu 
trebuie încă exclusă ipoteza că o curte locală să fi existat aici din timpul 
lui Alexandru cel Bun, care le-a ridicat probabil şi pe cele din vecinătate, 
de la Vaslui şi Bârlad. Aşteptăm ca viitoarele săpături să confirme sau nu 


108 Melchisedec, op. cit., p. 132-133 (sigiliu pus pe un act din 1667, şoltuz fiind 
Peter). 

1% Călători străini, V, p. 229; Marco Bandini, op. cit., p. 94. 

110 Al. Andronic, Eugenia Neamţu, Săpăturile de salvare de la Huşi, jud. Vaslui 
(1984), în MCA, 10, Bucuresti, 1973, p. 275-280; Nicolae Stoicescu, op. cit., p. 381. 

"TT, Bogdan, Documentele lui Stefan cel Mare, vol. IL, p. 379, nr. 168. De curte 
depindea un ocol (DIR, A, XVI/3, p. 139, nr. 179). Curtea de la Huşi a devenit una din 
preferatele domnilor de dupa 1500, intrând astfel în rândul resedintelor domneşti secun- 
dare, alături de Hârlău sau Vaslui. La această curte va muri în 1517 Bogdan al III-lea 
(Cronicile slavo-române, p. 78, 92). 

această ipoteză. Un izvor maghiar din sec. XVI afirmă că în timpul 
regelui Sigismund de Luxemburg husitii ar fi plecat în Moldova, unde 
Alexandru i-ar fi lăsat să întemeieze un oraş, iar ei s-au aşezat la Huşi 
(Hussvărosnak)!!?. Ridicarea oraşului poate fi pusă în legătură si cu 
decăderea Târgului Säratei, situat pe celălalt mal al Prutului! ”. 

Începuturile şi dezvoltarea oraşului au fost determinate de un 
factor întâlnit şi la Cotnari şi Hârlău, cultivarea viței de vie. Zona este 
bogată în vii, iar domnia era interesată să aducă aici meşteri mai bine 
pregătiți în obținerea vinului, mai ales că acesta era o sursă importantă de 
venituri. Argumente suplimentare în favoarea ipotezei că la originea 
oraşului stau coloniştii ne oferă scurtele descrieri ale oraşului, făcute în 
sec. XVII de Bartolomeo Bassetti, episcopul Baksic sau Marco Bandini. 
Aceştia prezintă biserica catolică, numărul enoriaşilor, iar când se referă 
la populația românească, la acea vreme încă inferioară ca număr fata de 
cea catolică, ne precizează că nu locuia în oraş, ci în mahalalele de la 
margine!!*. Prin urmare, grupul de unguri a fost aşezat de la început lângă 
o piaţă centrală!!, dar şi în apropierea curții, al cărei loc a fost preluat abia 
la finele sec. al XVI-lea de o episcopie ortodoxă proaspăt înființată! !€. 
Nucleul urban medieval s-a aflat deci în zona catolică; populația 
românească s-a adăugat ulterior şi a format cartierele adiacente centrului, 
situație întâlnită şi la Cotnari. Locuitorii din Huşi au beneficiat de un 
privilegiu ce le permitea alegerea unui şoltuz!!”. Probabil la început acesta 
era ales numai din rândurile ungurilor, însă pe măsură ce numărul 
românilor a crescut, şoltuzii au început să fie aleşi şi dintre ei. În sec. al 
XVII-lea, când cele două grupuri s-au apropiat ca număr, liderul orăşe- 
nilor era ales un an dintre unguri şi un an dintre români! !5. 


112 Constantin. C. Giurescu, Târguri, p. 249-250. 

115 Melchisedec, op. cit., p. 10; Costică Asăvoaie, Târgul Sărății — un târg 
dispărut?, în AM, 20 (1999), p. 203-206. 

114 Călători străini, V, p. 179, 228-229; Marco Bandini, op. cit., p. 92. Vezi şi 
Melchisedec, op. cit., p. 393-394, 416. 

'15 Piaţa centrală era probabil în zona Halei, lateral de biserica catolică, după 
cum arată o imagine din 1939, ca şi planurile moderne ale oraşului (storia Hușilor, 
p. 162-163; vezi şi Constantin Teodorescu, Planul oraşului Huşi, Scara 1:3000, 1930, 
B.C.U. Iasi h.673, ca şi Planul oraşului Huşi, în Manualul de geografie pentru clasa a 
I-a primară urbana si a Il-a rurală, de V. Saghinescu, ed. III, Iasi, 1885). 

116 Grigore Ureche, op. cit., p. 100; DIR, A, XVII/1, p. 28, nr. 42; Melchisedec, 
op. cit., p. 10-12; Istoria Huşilor, p. 72-78. 

"7 DIR, A, XVII, p. 32, nr. 33; p. 188, nr. 250. 

'15 Marco Bandini, op. cit., p. 92. 

În concluzie, putem spune că, din punct de vedere al urbanizării, 
ținuturile ce au devenit parte a Țării de Jos prezintă anumite particu- 
laritati. Apariţia mai târzie aici a oraşelor a fost marcată de faptul ca 
regiunea nu a cunoscut o densitate mare înainte de a doua jumătate a sec. 
al XIV-lea, a fost mai mult timp sub control mongol, tot acest teritoriu 
intrând mai târziu şi în etape (de la Petru şi Roman I la Stefan cel Mare) 
în componența Moldovei. În al doilea rând, în cazul unei bune părţi din 
oraşe am identificat semne că domnii au apelat la grupuri de colonişti 
pentru a încuraja urbanizarea, mărturiile târzii dând de înţeles că avem de- 
a face mai mult cu unguri, decât cu saşi sau armeni; în schimb, în părțile 
de nord-vest ale țării, ultimele două grupuri au Jucat un rol mai important. 
Cu toate că au apărut după 1400, şi aceste oraşe s-au organizat la fel ca 
celelalte din Moldova, comunitățile primind dreptul de a alege şoltuz, voit 
şi pârgari, în unele cazuri documentele confirmând şi unele scutiri de 
taxe, acordate probabil pentru a încuraja dezvoltarea economică a 
respectivelor aşezări. Cu oraşele din Tara de Jos se încheie amplul proces 
de urbanizare a Moldovei, care, prin intervenția puterii centrale, implica- 
rea unor grupuri de colonişti şi modul de organizare a noilor comunități, 
prezintă mari asemănări cu fenomenele similare din Europa Centrală. 


ON THE EMERGENCE OF TOWNS IN THE 
MOLDAVIAN LOWER COUNTRY 


Abstract 


Political circumstance ascribed specific features to the urbanization of 
Moldavia, as compared to Wallachia. In the Lower Country (the eastern and the 
southern lands of Moldavia), the late emergence of towns can be explained by 
several factors: the area did not present any high density prior to mid-14th 
century and was under prolonged Mongol domination; the rulers of Moldavia, 
from Petru and Roman I, to Stefan the Great, later conquered it gradually. For 
many towns, we have discovered indications that the rulers brought in settlers to 
aid in the urbanization, and resources led us to believe that they were mostly 
Hungarian, rather than Saxons or Armenians; however, in the north-western 
lands of the country, the last two groups had a more prominent role. Even if 
these towns emerged only after 1400, they followed a pattern similar to the 
Moldavian ones in their organization: communities were granted the right to 
elect the soltuz, voit and pârgari, documents confirming in some cases tax 

exemptions, probably granted as an incentive for the economic growth of those 
settlements (in Barlad and Vaslui). The towns in the Lower Country conclude 
the ample urbanization process for Moldavia, which, due to the intervention of 
the central authority, the involvement of groups of colonists and the way the new 
communities were organized, shows great resemblance to similar process in 
Central Europe. 

CONTRIBUTIT PROSOPOGRAFICE SI EPIGRAFICE 


1. Dorin pitarul si Tetraevanghelul sau; 
2. Vasilca „Stroici” de la Probota; 
3. Inscriptiile funerare de la Probota* 


STEFAN S. GOROVEI 


1. Dorin pitarul si Tetraevanghelul sau 

S-a zabovit mai indelung, in ultima vreme, asupra unui personaj si 
a unui manuscris socotite, initial, ca aparţinând vremii lui Stefan cel 
Mare: manuscrisul slav nr. 197 din Biblioteca Academiei Române. Acest 
Tetraevanghel poartă, pe fila 9 verso, o însemnare din care rezultă că a 
fost cumpărat cu 20 de zloți de Dorin pitarul pentru a fi dăruit întru ruga 
sa, a soției sale şi a părinţilor săi, în zilele lui Alexandru voievod. 
Însemnarea este (sau pare a fi) datată doar cu väleatul 7000 (3). 

Episcopul Melchisedec l-a găsit între cărțile Mănăstirii Bistrița şi 
l-a semnalat în 1885, socotind că dania a trebuit să aibă loc în anul 1492 
(7000), în vremea când Alexandru, fiul lui Ştefan cel Mare, tocmai zidise 
biserica din Bacău, în a cărei pisanie, e drept, poartă titlul de voievod. 

Vreme de 118 ani, din 1885 şi până în 2003, s-au formulat câteva 
opinii cu privire la data însemnării dedicatorii. Aceste opinii au fost 
recent trecute în revistă de d-l Alexandru Mares’; ca atare, repetarea refe- 
rintelor ar fi inutilă. E suficient de spus ca A. I. Iatimirski (Jacimirskij) a 
propus (1904, 1905) identificarea domnului cu Alexandru voda Lapusneanu, 
socotind că anul a fost incomplet consemnat. Emil Turdeanu l-a trecut 


* Primele două capitole ale acestui studiu au fost citite în şedinţa din 12 
octombrie 2010 a Filialei Iasi a Comisiei Nationale de Heraldică, Genealogie şi 
Sigilografie a Academiei Române. 

' Alexandru Mareş, Consideraţii pe marginea a două valoroase Tetraevanghele 
slavone, în SMIM, XXI, 2003, p. 209-210. 


„Studii şi Materiale de Istorie Medie”, vol. XXVIII, 2010, p. 71-98 

initial (1943) intre Manuscrisele slave din timpul lui Stefan cel Mare. 
P. P. Panaitescu, însă, acceptând ca văleatul ar fi incomplet, a afirmat, 
fără nici un semn de dubiu, că Tetraevanghelul ar fi fost „scris in Tara 
Românească”, plasându-l, astfel, în anii domniei lui Alexandru al II-lea 
Mircea (1568-1577). Redatarea a fost imediat receptată de specialişti, iar 
Tetraevanghelul lui Dorin pitarul a fost eliminat din rândul manuscriselor 
epocii lui Stefan cel Mare, atât de Mihai Berza’, cât si de Emil Turdeanu’. 

Meritul de a fi redeschis discuţia revine d-lui Ştefan Andreescu. În 
2001, într-o comunicare? prezentată la cel de-al XI-lea Congres de 
Genealogie şi Heraldică (Iasi, 20-23 septembrie 2001) şi publicată spre 
sfârşitul aceluiaşi an“, d-sa a apropiat numele pitarului — necunoscut in 
onomastica boierească a Moldovei veacurilor XIV-XVI” — de acela al 
genovezului Dorino Cattaneo, cămăraş şi vameş al lui Ştefan cel Mare în 
14655, socotind că pitarul omonim ar putea fi un fiu al aceluia. Presupunerea 
privind numele s-a îmbinat cu aceea privind datarea: „Este oare 


? P.P. Panaitescu, Manuscrisele slave din Biblioteca Academiei R. P. R., I, 
Bucureşti, 1959, p. 291, nr. 197. 

> M. Berza, Miniaturi şi manuscrise, în Repertoriul monumentelor şi obiectelor 
de arta din timpul lui Stefan cel Mare, sub redacţia lui M. Berza, Bucuresti, 1958, 
p. 371, nota 2. 

* Émile Turdeanu, L'activité littéraire en Moldavie à l’époque d'Etienne le 
Grand (1457-1504), in RER, V-VI, 1960, p. 30. Studiul a fost reprodus, anastatic, si in 
idem, Etudes de littérature roumaine et d’écrits slaves et grecs des Principautés 
Roumaines, Leiden, 1985, nr. 6, p. 122. Reeditând studiul din 1943, profesorul Turdeanu 
a renunţat la paragraful intitulat Tetraevanghelul pitarului Dorin, 1492 — cf. idem, 
Oameni şi cărți de altădată, I, ediţie îngrijită de Stefan S. Gorovei şi Maria Magdalena 
Szekely, note complementare, traduceri şi postfață de Stefan S. Gorovei, Bucureşti 1997. 
V. şi Valentina Pelin, Manuscrise din domnia lui Ştefan cel Mare (1), în AP, III, 2007, 2, 
p. 109-110. 

5 Un vlăstar genovez între boierii Moldovei (în program); Un vlăstar genovez 
printre boierii Moldovei ? (în tabla rezumatelor). 

° Stefan Andreescu, Din istoria Mării Negre (Genovezi, români si tătari în 
spațiul pontic în secolele XIV-XVII), Bucureşti, 2001, p. 302-305 (În loc de postfață: Un 
vlăstar genovez printre boierii Moldovei ?). 

I „Însuşi numele de «Dorin» dă de gândit, întrucât în indicele numelor de 
persoane întocmit de Alexandru I. Gonta pentru seria A-Moldova a colecţiei Documente 
privind istoria României nu figurează un asemenea nume pentru răstimpul 1384-1625” 
(Ştefan Andreescu, op. cit., p. 304). 

8 Si la 1476 era tot în Moldova, unde se căsătorise, locuind chiar in Suceava — 
cf. Ştefan S. Gorovei, Maria Magdalena Szekely, Princeps omni laude maior. O istorie a 
lui Stefan cel Mare, carte tipărită cu binecuvântarea Înalt Prea Sfintitului Pimen, Arhi- 
episcop al Sucevei şi Rădăuţilor, Sfânta Mănăstire Putna, 2005, p. 143 şi notele 252-254. 

neverosimil să credem că un manuscris a putut fi cumpărat şi dăruit chiar 
în anul «7000»?”. În chip firesc, acest văleat a fost pus în legătură cu 
previziunile despre sfârşitul lumii la împlinirea unui ciclu milenar. 

Începutul clarificării l-a adus, în 2003, d-l Alexandru Mares. Pe de 
o parte, d-sa a dovedit, pe baza filigranelor, că „manuscrisul a fost copiat 
la o dată care se situează în jurul anului 1400, probabil in ultimele două 
decenii ale veacului al XIV-lea sau în primul deceniu al veacului 
următor”, ceea ce înseamnă că, oricum, el iese din cadrele vremii lui 
Ştefan cel Mare. Pe de altă parte, d-sa a reexaminat însemnarea dedica- 
torie, constatând că „data ei este incompletă, după slova-cifră ,3, perfect 
lizibilă, mai fiind notate două slove-cifre, care au fost şterse în împrejurări 
necunoscute [...]. Pe poziţia a treia se mai distinge totuşi extrem de slab 
slova-cifră € (= sy, 

În urma acestei constatări, d-l Alexandru Mareş a conchis, cu 
dreptate, că a doua slovă-cifră (desemnând zecile) a trebuit să fie sau 4 
(60), sau 9 (70), sau îi (80), ceea ce ar da väleaturile 7065, 7075 sau 7085. 
Dat fiind că manuscrisul a fost găsit în Moldova — şi nu avem nici un 
motiv să bănuim o carte călătoare — d-sa a eliminat al treilea văleat (care 
ar fi corespuns numai domniei lui Alexandru Mircea în Muntenia) şi a 
tras concluzia: „Una dintre primele două date pare a fi cea corectă”!?. 
Cum la acea vreme în Moldova încă se folosea stilul de la 1 ianuarie (cel 
de la 1 septembrie fiind introdus în domnia lui Bogdan Lăpuşneanu), 
celor două văleaturi le corespund”? A.D. 1557 şi, respectiv, A.D. 1567. 

În pofida acestor clarificări esențiale, însemnarea dedicatorie a 
Tetraevanghelului lui Dorin pitarul a fost retipărită, foarte recent, tot ca 
aparținând anului 1492'4 

Însă, cum scria regretatul profesor Turdeanu acum o jumătate de 
secol, „le dernier mot appartiendra somme toute à celui qui réussira à 
identifier le «pitar» Dorin”. Căutarea unui personaj numit astfel in 


°’ Ibidem, p. 305. 

° Alexandru Mares, op. cit., p. 211. 

' Ibidem. 

? Ibidem. 

> Aici este singurul punct unde mă despart de demonstrația d-lui Alexandru 
Mares, care transpune văleaturile folosind — inexplicabil — stilul de la 1 septembrie: 
„7065, adică 1556 sau 1557” şi, respectiv, „7075, adică 1566 sau 1567” (ibidem). 

* 1. Caprosu şi E. Chiaburu, Însemnări de pe manuscrise şi cărți vechi din Tara 
Moldovei. Un corpus, editat de ~, I (1429-1750), Iasi, 2008, p. 18. 

` Emile Turdeanu, L'activité littéraire en Moldavie à l’époque d'Etienne le 
Grand (1457-1504), p. 30. 

documentele interne nu a dus la nici un rezultat, ceea ce, totusi, nu poate 
fi un argument negativ, intrucat nu toate persoanele traitoare intr-o anume 
vreme sunt mentionate in documentele acelei vremi: daca n-au fost 
implicate in tranzacții privind stăpânirea pământului şi n-au îndeplinit 
rosturi administrative ori politice, n-au cum să apară în actele timpului 
când au trăit. Este o situație pe care Emil Turdeanu o avusese în vedere în 
1943, referindu-se însă la epoca lui Ştefan cel Mare: „Lipsa numelui lui 
Dorin din documentele timpului ar fi doar un semn că acest boier n-a 
ocupat un loc notabil printre dregătorii tarii”’®. 

Cercetarea prosopografica nu trebuie, de aceea, să se rezume la 
documentele propriu-zise (acte domneşti, mărturii boiereşti, zapise etc.), 
ci e obligată să ia în calcul şi alte izvoare, dintre care unele cu caracter de 
unicitate: însemnări pe cărți, inscripţii, pomelnice etc. Cazul pitarului 
Dorin se plasează în această categorie, foarte ingrată de altminteri. 

O cercetare începută în vremea din urmă şi din care am prezentat 
doar unele rezultate parțiale", m-a pus pe urmele boierilor pribegiti din 
Moldova lui Alexandru Lăpuşneanu. Identificarea unora dintre ei e 
uşurată de consemnarea corectă a numelui (Mateiaş Stârcea, un Hrană, un 
Pilipovschi); pentru alţii, deşi numele a fost consemnat destul de corect, 
identificarea s-a vădit extrem de dificilă (Motocel, „Lenchie”); dar 
numele altora sunt aşa de deformate, încât o identificare pare imposibilă 
(de exemplu, Doedon !). Or, între aceşti boieri destarati — dintre care cei 
mai mulți au şi murit în pribegie — unul pare a purta chiar numele care 
ne interesează. La 25 mai 1565, Alexandru vodă Lăpuşneanu scria 
regelui polon Sigismund August despre unii dintre aceşti pribegi, care 
trecuseră din Ungaria în Polonia şi găsiseră adăpost în casa doamnei 
Dymidecki: „na imie Hrano i Moczcziel y Doryn Bukuczka a Burla 
golophet”!5, adică, în traducerea editorului, „pe nume Hrana şi Motocel si 
Dorin Bucuta si Burlă logofătul”!?. 


'* Emil Turdeanu, Manuscrisele slave din timpul lui Stefan cel Mare, p. 164. 

17 Stefan S. Gorovei, O identificare eronată si urmările corectării ei, comu- 
nicare în şedinţa din 9 decembrie 2008 a Filialei Iasi a Comisiei Nationale de Heraldică, 
Genealogie şi Sigilografie a Academiei Romane — cf. Buletinul Institutului Român de 
Genealogie şi Heraldică „Sever Zotta”, X, 2008, 10-12, p. 10 şi 13 (rezumatul 
comunicării). 

'5 Ilie Corfus, Documente privitoare la istoria României culese din arhivele 
polone. Secolul al XVI-lea, Bucureşti, 1979, p. 262, nr. 135. 

1 Ibidem, p. 263. În această formă (Dorin Bucuta) a fost preluat numele si de 
Gh. Pungă, Tara Moldovei în vremea lui Alexandru Lăpuşneanu, laşi, 1994, p. 111. 

lată un nume necunoscut (până în acest moment) documentelor 
interne din deceniile şase si şapte ale veacului al XVI-lea”. Este el corect?! 

Înainte de ediţia ştiinţifică din 1979, documentul din 25 mai 1565 
mai fusese comunicat, într-o forma rezumată, în 19737; aici, boierii sunt 
Hrană, Motocel, Dorin, Bocotco şi Burlă logofătul. 

Câteva zile mai târziu, la 1 iunie 1565, Lăpuşneanu revenea asupra 
problemei acelor pribegi adäpostiti „ad [...] dominam Dimidecki”, 
numindu-i „Hrana, Moczoczel, Bukothko et Buboczk””. 

Bucuta (Bucuta) este un patronim necunoscut între boierii moldo- 
veni; în schimb, Bocotco sau Bucotco este numele purtat de un boier care 
fusese inițial un sprijinitor al lui Alexandru Lăpuşneanu: ca pârcălab de 
Soroca, Toader Bucotco — dregător de rangul al doilea, dar boier mare 
prin statutul social al familiei sale şi prin înrudiri” — fusese si el prezent 
la jurământul de la Bakuta pe Nistru, la 5 septembrie 1552”; ulterior, 
ajuns clucer, şi-a dăruit satele Iugani şi Tămăşeni, moştenite de la tatăl 
său, Bratul Hrincovici, nepoatei sale, Mărica, fiica lui Lupea Huru, soția 
lui loan vodă”. 

Şi, pentru a completa neîntârziat fişa prosopografică a acestui 
boier — unul dintre cei fără loc în dicționarul dregătorilor! —, adaug că el 
era unchi nu numai al Măricăi Huru, ci şi al mitropolitului Gheorghe 


2 Cf. DRH, A, VI (1546-1570), volum întocmit de I. Caproşu, Bucuresti, 
2008. 

*! Th. Holban, Din domnia lui Lăpuşneanu, în MI, VII, 1973, 2 (71), p. 71. 

2 Tlie Corfus, op. cit., p. 265, nr. 137. 

* Cf. Maria Magdalena Szekely, Sfetnicii lui Petru Rareş. Studiu prosopografic, 
Iaşi, 2002, p. 413-418 (despre Toader Bucotco la p. 415-416; v. şi p. 133) şi spita din 
anexa 43, p. 531. 

# Cf. Gh. Pungä, op. cit., p. 44; documentul a fost editat (cu data ,,august 
1552”) de Th. Holban, Documente externe (1552-1561), in „Studii”, 18, 1965, 3, p. 668 
şi comentat de Const. A. Stoide, O prețioasă culegere de documente externe moldo- 
veneşti, in AIAI, IV, 1967, p. 228 şi nota 5: fiind datat „luni, înaintea Naşterii Sfintei 
Maria”, nu poate fi decât din 5 septembrie 1552. 

DIR, A, XVI/3, Bucureşti, 1951, p.168, nr.222 (30 iulie 1581). Documente 
din anii 1631-1633 arată un grup mai mare de urmaşi (stranepoti colaterali) ai clucerului 
Toader Bocotco (Bucotco): 1631 iunie 21 (CDM, II, Bucuresti, 1959, p. 150, nr. 678), 
1632 decembrie 1 (ibidem, p. 180, nr. 833; DRH, A, XXI, volum întocmit de C. 
Cihodaru, I. Caprosu si L. Simanschi, Bucuresti, 1971, p. 312-313, nr. 250), 1632 
decembrie 6 (CDM cit., p. 180, nr. 834; DRH cit., p. 320-321, nr. 255), 1633 martie 2 
(CDM cit., p. 185, nr. 862; DRH cit., p. 382-384, nr. 298). E vorba de urmasii directi ai 
fratelui sau, Fratian Hrincovici. 

Movilă”, precum şi al fratelui mai mare al acestuia, paharnicul Iurasco 
Movilă”. Aceasta înseamnă că înrudirea lui Toader Bucotco cu 
Movilestii trebuie văzută şi căutată prin filiera Ion Movilă, şi nu — cum 
s-a presupus recent — prin aceea a uneia dintre soțiile sale, anume mama 
mitropolitului Gheorghe”; cu alte cuvinte, Toader Bucotco era un văr al 
logofătului Ion Movilă. Este, cum am spus si cu alt prilej”, o importantă 
direcție de urmat in descâlcirea istoriei mai vechi a Movilestilor. 

În acelaşi an 1565, sultanul a cerut predarea pribegilor moldoveni 
din Polonia: Mateiaş Stârcea, Pilipovschi, Hrană, Toader, Bocotco”!, dar 
pare imposibil de precizat dacä trebuie citit Toader Bocotco sau Toader, 
Bocotco! La fel si în scrisoarea lui Läpusneanu din 25 mai: e de citit Dorin 
Bucuta (Bukuczka), cum a propus Ilie Corfus, sau Dorin, Bocotco, cum a 
dat Th. Holban?! 

Ca atare, nu pot sti daca Dorin este un Bocotco sau daca este 
identic cu Toader Bocotco. Însă potrivirea mare şi raritatea (unicitatea!) 
numelui mă îndeamnă să propun identificarea lui Dorin pitarul cu Dorin, 
boierul pribegit din Moldova lui Lăpuşneanu. Dacă această identificare se 
poate susține, atunci datarea propusă de d-l Alexandru Mareş se restrânge: 
dintre anii 1557 (7065) şi 1567 (7075) va rămâne numai cel dintâi, 
întrucât în 1567 Dorin era deja în pribegie (dacă mai trăia). Aşadar, pare 


°° DIR, A, cit., p. 227, nr. 278 (6 august 1583): ,,Bocotco cliucinic” dăruise vii 
la Horodişte, cu crame, loc de iaz şi de livadă, nepotului său, lui Gheorghe Movilă, care 
le dă Sucevitei. V. şi Maria Magdalena Szekely, op. cit., p. 225 („0 înrudire ... pe care 
încă n-am putut-o lămuri”). 

7 Petronel Zahariuc, Contribuţii la istoria Movilestilor. Mănăstirea Todireni, in 
Movileştii. Istorie şi spiritualitate românească. II. Ieremia Movilă. Domnul. Familia. 
Epoca, carte tipărită cu binecuvântarea Înalt Prea Sfintitului Pimen, Arhiepiscop al 
Sucevei şi Rădăuţilor, Sfânta Mănăstire Suceviţa, 2006, p. 209 (25 octombrie 1605): 
satul Lipnic „iaste danie dumisale, lui lurasco pah(arnic) de la unchiul său, dum(nealui) 
Toader Bucotcă cluc(er), încă până trăia, care acest sat au fost lui cumpărătură de la 
frate-său, Fratiian Hrincovici, din drese de danie de la Ion vodă”. 

% Opinie exprimată de Andrei Pippidi, Ieremia Movilă. Schita de portret, în 
Movileştii. Istorie şi spiritualitate românească, Il, cit., p. 83, nota 26: „clucerul Toader 
Bucotco [...] fiind, desigur, fratele Mariei, soţia lui loan Movilă”. 

# Stefan S. Gorovei, Descendenta domnească a Movileştilor. Observaţii si 
argumente noi (III), comunicare în şedinţa din 5 iunie 2007 a Filialei Iasi a Comisiei 
Nationale de Heraldică, Genealogie şi Sigilografie a Academiei Romane — cf. Buletinul 
Institutului Român de Genealogie si Heraldică „Sever Zotta”, IX, 2007, 4-6, p. 12; 
rezumatul: ibidem, 7-9, p. 13. 

“Th. Holban, Din domnia lui Lăpuşneanu, p. 69. 

foarte posibil ca Dorin pitarul sa fi cumparat Tetraevanghelul in 1557 
spre a-l dărui, dupa toate probabilitățile, Mănăstirii Bistriţa, proaspăt 
rectitorită (1554) de Alexandru vodă Lăpuşneanu. 

E de la sine înţeles că această identificare nu exclude esența ipote- 
zei pe care d-l Ştefan Andreescu a formulat-o pornind tocmai de la carac- 
terul insolit al prenumelui Dorin în mediul moldovenesc: dacă nu avea 
cum să fie fiul lui Dorino Cattaneo, pitarul de la 1557 a putut fi, în 
schimb, un nepot sau un strănepot al aceluia. 

Nu ştiu dacă acesta va fi „le dernier mot” la care se gândea pro- 
fesorul Turdeanu, dar nădăjduiesc să fie măcar o contribuție pentru mai 
deplina clarificare a problemei. 

Cine mai poate şti din ce motiv au fost şterse ultimele două slove- 
cifre ale văleatului din însemnarea pitarului Dorin ?! Poate chiar din 
dorinţa de a face să pară un manuscris din domnia lui Ştefan cel Mare... 
Însă întâmplarea trebuie să îndemne la maximă prudenţă în cazurile 
văleaturilor „rotunde”*!. Rămase necompletate — din pricini care uneori 
pot fi bănuite, iar alteori nu — asemenea văleaturi constituie adevărate 
capcane. Acelaşi văleat ,3 se află şi pe piatra vornicului Nurod, desco- 
perită anii trecuţi la Botoşani, îngăduind construirea unei teorii cu totul 
fantastice prin lipsa de orice temei”. E uşor de imaginat ce frumoase 
teorii s-ar fi putut clădi cu privire la data morţii lui Ştefan cel Mare însuşi, 
dacă — lipsind alte izvoare (cronici şi documente) — istoricii ar fi trebuit să 
se refere numai la inscripția de pe piatra sa funerară, unde este indicat 
doar väleatul „8... 


Fata de ediţiile de până acum” şi folosind fotografia publicată de 
d-l Alexandru Mareş", se poate propune o nouă transcriere a însemnării 
dedicatorii: 


31 Cf. Ştefan Andreescu, op. cit., p. 305. 

3 Am demontat de curând această teorie: Stefan S. Gorovei, Epigrafie, 
genealogie, istorie (II), comunicare în şedinţa din 16 octombrie 2007 a Filialei Iasi a 
Comisiei Nationale de Heraldică, Genealogie şi Sigilografie a Academiei Române — cf. 
Buletinul Institutului Român de Genealogie si Heraldică „Sever Zotta”, IX, 2007, 10-12, 
p. 10 şi 11 (rezumatul comunicării) 

* Melchisedec, Notife istorice şi arheologice adunate de pe la 48 monastiri şi 
biserici antice din Moldova, Bucureşti, 1885, p. 71; Emil Turdeanu op. cit., p. 163; P.P. 
Panaitescu, op. cit., p. 291; I. Caproşu şi E. Chiaburu, op. cit., p. 18. 

%4 Alexandru Mareş, op. cit., p. 217, fig. 6. 

Gin Tetpoeganrea(b) kenna(b) AopHH(b) MHTAP(b) 34 K 3AaT(b) // 
H AAE Ero <BR MOABK>” ce H CRNPAAKHHUH CBOEH H pwAH//TeAcH 
CBOHX(B) BK A(B)HH Aaekäanapa BOEBOA(A) // BCh) AK) TO „aZăc>. 

„Acest Tetraevanghel l-a cumpărat Dorin pitarul pentru 20 de zloți 
si l-a dat <pentru pomenirea> sa şi a soţiei sale şi a părinților sai, în zilele 
lui Alexandru voievod, în anul 7<065>”. 


2. Vasilca „Stroici” de la Probota 

Exemplarele cercetări întreprinse la Probota în vederea restaurării 
ansamblului ctitoriei lui Petru Rareş au adus atât descoperiri însemnate, 
cât şi publicaţii frumoase*®. Într-una dintre ele, am citit, cu surprindere, 
următoarele: „După stingerea familiei ctitorului, mănăstirea devine necro- 
polă boierească, numeroase morminte ale unor dregători şi ale familiilor 
lor regăsindu-se sub pietre de mormânt bogat împodobite, în cripte sau în 
sicrie puse în gropi simple, în pronaos şi în pridvorul închis. Cei mai 
importanţi dintre aceştia aparţineau familiei Stroici”. Afirmația este cu 
adevărat surprinzătoare. „Familia ctitorului” nu s-a stins odată cu moartea 
lui Ştefan Rareş în 1552, ci a păstrat şi mai departe domnia Moldovei, 
într-o continuitate asigurată de sora acestuia, Ruxanda doamna, soţia lui 
Alexandru vodă Lăpuşneanu; ea, Ruxanda, este prezentă la Probota prin 
piatra cu care a acoperit mormântul chiar al acestui frate al ei. Pe de altă 
parte, boieri moldoveni fuseseră îngropați în biserica domnească şi înainte 
de presupusa „stingere a familiei ctitorului”, atât în vremea când ctitorul 
însuşi era încă în viata (si, fără nici îndoială, din chiar dorinţa acestuia), 
precum şi în domnia primului său fiu, Ilias vodă. Este vorba de Fratian, 
pârcălabul de Neamt, mort în 1544 (7052), Nicoară Hara, pârcălabul de 


55 Întregire propusă de P.P. Panaitescu, în funcţie de genitivele care urmează. 

°° Sub raport prosopografic, de o importanță deosebită rămâne studiul d-nei 
Voica Maria Puşcaşu, Lespezile funerare de la Mănăstirea Probota, publicat in AG, II 
(VID, 1995, 1-2, p. 147-157 (1) şi II (VIII), 1996, 1-2, p. 255-268 (Il); în continuare: 
Lespezile funerare (I) şi Lespezile funerare (ID). 

3 Tereza Sinigalia, Mănăstirea Probota, Bucureşti, 2007, p. 8; v. si p. 28 
(versiunea engleză), 48 (versiunea franceză) şi 68 (versiunea germană). 

„Primul personaj a cărui înmormântare în pronaosul Probotei a fost acceptată 

— dacă nu chiar propusă — de Petru Rares”; Voica Maria Puscasu, Lespezile funerare (II), 
p. 267 (decesul este fixat, eronat, în 1545). V. şi ibidem, p. 268: „Înmormântarea unor 
personaje boiereşti în cuprinsul pronaosului Probotei Noi apare ca un act subiectiv — 
initial o manifestare a voinţei (si permisiunii) domneşti, cu ample semnificaţii ţinând de 
acordarea privilegiilor, fie ele şi post-mortem” (subl. aut.). 

Hotin, mort in 1545 (7053) şi Petru Vartic, portarul Sucevei, taiat la 
7 aprilie 1548“, toţi trei înhumați în pronaos”. 

Mai mulți membri ai familiei Stroici au fost îngropaţi în biserica 
Probotei, e drept, însă numai începând cu sfârşitul veacului al XVI-lea şi 
din rațiuni explicate suficient de clar. Primul Stroici îngropat acolo, la 
1589-1590 (7098) a fost ieromonahul Grigorie, cândva (1581) egumen al 
Probotei*”. Au urmat doi dintre copiii lui Simion Stroici, morţi amândoi în 
1596”. Ceilalţi Stroiceşti s-au adăugat în primul sfert al veacului care a 
urmat, în virtutea moştenirii unui drept de ctitorire încă nu suficient 
limpezit”. Aceste înhumări boiereşti, înainte şi după aşa-zisa „stingere a 
familiei ctitorului”, nu schimbă caracterul de necropolă domnească a 
Probotei lui Petru Rareş. De altminteri, în toate bisericile mănăstirești 
destinate să primească trupurile membrilor familiei domnitoare şi-au găsit 
loc şi reprezentanţi ai clerului şi ai boierimii. Probota a fost percepută 
întotdeauna ca fiind domnească (precum spune mitropolitul Dosoftei în 
actul de închinare), ceea ce, de altminteri, a şi blocat orice iniţiativă de 
reparare: „fiind domnească, nime nu cuteza să să facă ctitor”. 

Este posibil ca teoria necropolei boiereşti să se întemeieze pe o 
anumită identificare a unui mormânt din pronaosul Probotei. În afară de 
lespedea funerară a ctitorului“, lucrarea în cauză mai reproduce una 
singură: „Piatra de mormânt a Vasilcăi Stroici”. Despre acest personaj, 


39 Înainte de 17 septembrie (cf. Maria Magdalena Szekely, op. cit., p. 201); 
Voica Maria Puşcaşu, op. cit. (decesul este fixat, eronat, în 1546). 

4 Cf. Maria Magdalena Székely, op. cit, p. 317-318. Piatra care a acoperit 
mormântul său a ieşit la iveală in cursul recentelor cercetări arheologice: Voica Maria 
Puşcaşu, Piatra de mormânt a hatmanului Vartic, in AG, VII (XII), 2000, 1-4, p. 113-122. 

4 Voica Maria Puscasu, Lespezile funerare (II), p. 267. 

“ Ibidem, p. 262. 

* Maria Magdalena Szekely, Contribuţii la genealogia familiei Stroici, în AG, 
I (VD, 1994, 1-2, p. 252; Voica Maria Puscasu, Lespezile funerare (I), p. 154 (cu 
diferenţe de lectură). V. şi partea a treia a prezentului studiu. 

* Maria Magdalena Székely, Noi contribuţii la genealogia familiei Stroici, in 
AG, II (VII), 1995, 1-2, p. 67-70 (cu îndreptările aduse în Sfetnicii lui Petru Rareş, 
p. 177-179 şi anexa 16); Voica Maria Puşcaşu, Lespezile funerare (1), p.155 („familia 
Stroici — şi, în mod special, Simion Stroici — a fost ctitoră la Mănăstirea Probota”); 
eadem, Lespezile funerare (II), p. 268; Ştefan S. Gorovei, Un ctitor uitat la Putna şi 
asocierea la atributele puterii suverane, în SMIM, XXI, 2003, p. 264 şi nota 38. 

* Melchisedec, op. cit., p. 164. 

* Tereza Sinigalia, op. cit., fig. 14. 

“ Ibidem, fig. 17. 

autoarea nu da nici un detaliu (nici macar cronologic) si nici o referinta 
bibliografica. 

Identificarea unuia dintre mormintele din pronaos ca fiind al 
Vasilcai Stroici aparţine d-nei Voica Maria Puscasu (al cărei amplu studiu 
despre lespezile funerare de la Probota nu este nici măcar menţionat în 
bibliografia lucrării) şi s-a întemeiat pe citirea unei pietre funerare care, 
până la recenta restaurare, se păstra în pridvor. Acolo o văzuse, la înce- 
putul veacului XX, şi N. Iorga, care a citit-o astfel: 


»ObH rpOBb ECT [un rând ilegibil] magi cBoen (?) Pachaka nxe 
Bh... ILOBPATA; B ATO ,303 Mp. Hi. 

Adecă: 

„Această groapă este ... copilei sale Vasilca, care la ... Pobrata, în 
anul 7077 [1569], mart 18. 


În 1994”, d-na Voica Maria Puscasu a propus o lectură cu câteva 


completări şi, în funcţie de acestea, o traducere nouă”: 


+ Gh rpoRb ChTBOpH H SKPACH MANA ... MAAH CBOA 
BACHABKA KE BB MOHACTHP Ero BA TlogpaTa B ATW „303 M HT. 

„Acest mormânt l-a facut şi l-a infrumusetat pan ... copilei sale 
Vasilca, care la mănăstirea lui, la Pobrata, în anul 7077 (1569) martie 18”. 


În urma acestei noi lecturi şi traduceri, autoarea a făcut urmă- 
toarele observaţii: 

„Două sunt precizările care pot fi evidențiate. 

În primul rând, cel care a dispus realizarea pietrei funerare pentru 
propria sa fiică avea calitatea de «pan». 

În al doilea rând, înmormântarea s-a făcut în «mănăstirea sa» 
Probota, deci, ctitorie a aceluiaşi personaj. 

Desigur, poate fi vorba numai de un personaj care deţinea calitatea 
de ctitor (de drept sau secundar), fiind «pan» şi nu voievod. Vom reveni 


asupra posibilei identități a personajului””’. 


“SN. Iorga, Inscriptii din bisericile României, I, Bucureşti, 1905, p. 59, nr. 10 (130). 

* În comunicarea prezentată la Simpozionul „Artă şi civilizaţie medievală” 
(Suceava, 25-26 noiembrie 1994), publicată apoi în revista AG (cf. supra, nota 36). 

5 Voica Maria Puscasu, Lespezile funerare (1), p. 152. 

5! Ibidem. 

Această „posibilă identitate” a părintelui Vasilcăi a fost doar 
enunțată (indirect, sumar şi fugar) în acelaşi studiu: „Faptul că decesul 
Vasilcăi intervine în anul 1569 şi că tatăl său, mare boier, se considera 
ctitor al monastirii Probota ne face să presupunem că personajul în cauză 
fusese o soră a lui Lupu şi Simion Stroici”?. Chiar si în absenţa unei 
afirmaţii explicite, presupunerea aceasta indică pe tatăl Vasilcăi în 
persoana lui Ion Stroici, sfetnic al lui Despot vodă”. 

Cum am spus, piatra a fost găsită în pridvorul bisericii“; însă 
locul ei initial, arheologic determinat, era — deasupra unui mormânt fără 
criptă, de unde şi indicativul „înhumarea nr. 8” — în pronaos”, pe latura 
nordică*€. Iată descrierea acestui loc: „înhumarea nr. 8, practicată cu 
sicriu, în groapă simplă: Vasilca, fiica lui Ion Stroici şi soră a fraţilor 
Lupu, Simion şi Gavrilaş Stroici, moartă în anul 1569 (schelet feminin, 
gracil, descoperit in situ, cu un valoros inventar funerar: inel, cercei, 
brose-ace de voal, 30 de nasturi sferici şi platca cu guler a rochiei, totul 
din aur si fir de aur, cu pietre preţioase şi semiprețioase”. Astfel, din tată 
prezumtiv, Ion Stroici a devenit pater certus”, atribuindu-i-se, in 


” Ibidem, p. 155, nota 28. 

5 Pentru acesta, v. Gh. Pungă, Contribuţii la biografia marelui logofăt Luca 
Stroici, în AG, I (VI), 1994, 1-2, p. 185-188. 

* Voica Maria Puscasu, op. cit., p. 157, locul marcat ca nr. 6. 

5 Eadem, Lespezile funerare (11), p. 266. 

°° Eadem, Piatra de mormânt a hatmanului Vartic, cit., p. 119 (fig. 3) si 122 
(fig. 6). 

5 Eadem, Lespezile funerare (II), p. 267. V. şi eadem, Cercetări arheologice la 
biserica Mănăstirii Probota, construită de voievodul Petru Rareş, în „Revista Monu- 
mentelor Istorice”, LXVI, 1997, 1-2, p. 21: „Înhumarea nr. 8, situată lângă peretele 
nordic la est de pilastrul median, practicată în groapă simplă, cu sicriu, cuprindea in situ 
un schelet gracil (în stare proastă de conservare) cu un bogat inventar funerar: inel, 
cercei, broşe, ace de voal, 30 de nasturi globulari şi platca cu guler a rochiei (din 
broderie din fir de aur). Atribuim acest mormânt Vasilcăi, fiica lui Ion Stroici şi soră a 
cunoscuţilor demnitari Luca şi Simion Stroici, moartă în anul 1569” (subl. mea). 

SV. de pildă, Tereza Sinigalia, Voica Maria Puşcaşu, Mănăstirea Probota, 
Bucureşti, 2000, p. 89, fig. 67 („Piatra funerară a Vasilcăi Stroici, aflată initial în 
pronaos”); The Restoration of the Probota Monastery, Helsinki, Paris, 2001, p. 163: 
„Vasilca, daughter of Ion Stroici and sister of high chancellor Luca, high treasurer 
Simion and Gavrilaş, deceased in 1569 (Grave 8)”. ,,Vasilca Stroici, as engraved on her 
tombstone, died in 1568”; p. 165, fig. 286 a-f („Jewellery of Vasilca Stroici”); p. 378 
(„Vasilca, fiica lui Ion Stroici şi soră a marelui logofăt Luca, a marelui vistier Simon [sic!] 
şi a lui Gavrilaş, moartă în 1569 [...]; Vasilca Stroici a murit in 1568, după cum stă 
înscris pe piatra sa funerară”). Tereza Sinigalia, op. cit., p. 91, fig. 17 („Pronaos. Piatra 
de mormânt a Vasilcăi Stroici”). 

consecință, „calitatea de ctitor (de drept sau secundar)”, în baza formulei 
„mănăstirea sa”, formulă despre care s-a spus că a fost citită pe piatra 
funerară a Vasilcăi. 


În toamna anului 2008, căutând la Probota pomelnicul acestei 
mănăstiri, care tocmai fusese identificat la Arhiepiscopia Sucevei şi 
Rădăuţilor”, am încercat şi o reexaminare a pietrelor funerare (al căror 
mister — al unora dintre ele ! — mă atrăsese încă din anii studenţiei“). Am 
regăsit şi piatra Vasilcăi. Noua ei poziţie (e aşezată pe verticală, în micul 
şi elegantul lapidariu amenajat în pridvor) făcea ca, în acea după-amiază 
de octombrie, lumina să cadă într-un mod extrem de propice lecturii. Cu 
uimire am constatat că nu pot citi nicăieri, pe nici una dintre cele patru 
laturi, numele lui Ion Stroici ! De asemenea, nu am putut găsi cuvintele 
care să indice îngroparea fiicei în mănăstirea sa, în Probota. Cu oarecare 
trudă, ajutat şi de soţia mea, mişcând continuu raza unei lanterne, am 
putut citi textul în felul următor: 


Gin rpogs ¢//pTBOpL H oykpaci naib IInkypap BBIBLUIH 
ABWpHIKb // Maat CBOAB // Eaciaka UKE Bh% MOHACTHP  <p>EKOMA 
ILOBpATA R ATW „303 MH FI. 

În traducere: Acest mormânt l-a făcut şi l-a înfrumusețat pan 
Păcurar fost vornic copilei sale Vasilca, care [s-a îngropat] în mănăstirea 
numită Probota în anul 7077 mai 18. Luna nu mi se pare citită cu toată 
precizia: ar putea să fie şi martie, cum au citit N. lorga şi d-na Voica 
Maria Puscasu. 

Se vede ca sapatorul nu era un mare mester, care sa inteleaga 
rostul literelor pe care le săpa. Asa se explică dublarea literei B (CBOAB 
BaciaAkA), prima fiind săpată, probabil, cu intenţia de a începe numele 
copilei; tot aşa se explică absenţa lui p de la începutul cuvântului pekoma, 
omis din cauza literei finale a cuvântului anterior, MONACTHP. 


5 O primă prezentare a izvorului: Stefan S. Gorovei, Un nou izvor genealogic si 
prosopografic: pomelnicul Mănăstirii Probota, comunicare în şedinţa din 13 ianuarie 
2009 a Filialei laşi a Comisiei Naţionale de Heraldică, Genealogie şi Sigilografie a 
Academiei Române — cf. Buletinul Institutului Român de Genealogie şi Heraldică 
„Sever Zotta”, XI, 2009, 1-3, p. 11 şi 12 (rezumatul comunicării). 

% Cf. Ştefan S. Gorovei, Taina mormântului domnesc de la Rădăuți si piatra de 
la Probota, în MMS, XLV, 1969, 5-6, p. 370; v. şi idem, Note istorice si genealogice cu 
privire la urmasii lui Stefan cel Mare, in SMIM, VIII, 1975, p. 197 

Pe de altă parte, şirul de litere monacTripekoma explică în ce fel s-a 
putut ajunge la lectura monacTup ero (mănăstirea sa). 

Identificarea „panului” în persoana lui Ion Stroici s-a datorat, 
probabil, suprapunerii câtorva amănunte: „mănăstirea sa”, numărul mare 
de Stroiceşti îngropați la Probota în baza unui drept de ctitorire, bogăția 
inventarului funerar găsit în groapa presupusă a fi a Vasilcăi... Impre- 
sionistă in fond, această identificare se năruie; odată cu ea, se elimina si 
„mănăstirea sa”, formulă care, involuntar, a generat teoria necropolei 
boiereşti. De altfel, identificarea „comanditarului” lespezii funerare în 
persoana lui Ion Stroici putea fi, cu destulă siguranță, exclusă din capul 
locului, întrucât acest boier trebuise să plece din Moldova în urma căderii 
lui Despot, pe care îl slujise; un document din 9 februarie 1569 îl atestă in 


suita unui cunoscut pretendent al vremii, Stefan Mazga°’. 


Prin urmare, copila Vasilca, îngropată în pronaosul bisericii 
Mănăstirii Probota în primăvara anului 1569 şi probabila posesoare a 
extraordinarelor bijuterii găsite în mormântul ei, nu este fiica lui Ion 
Stroici, ci a vornicului Păcurar: Vasilca Stroici este un personaj care nu 
a existat ca atare. Eliminarea lui Ion Stroici trebuie să îndrume acum 
interesul cercetării spre tatăl real al Vasilcăi, cel care — fiind îndreptăţit 
să-şi îngroape fiica în biserica Mănăstirii Probota — a dispus realizarea 
pietrei funerare. 

Păcurar vornicul pare, azi, a fi un boier obscur“?, uşor de catalogat 
drept un homo novus™. Este, desigur, aceeaşi persoană cu boierul pe care 


ĉl Documentul — datat doar „miercuri în săptămâna lui Artibur, luna februarie, 
9 zile” — a fost publicat în Hurmuzaki-Bogdan, Documente, Supl. II,1, Bucureşti, 1893, 
p. 246-249, nr. CXXVIII (text slav şi traducere franceză), sub anul 1565 şi apoi de Tr. 
Ionescu-Nişcov, Două acte de cancelarie de la Stefan Mazga, in RSI, XV, 1967, p. 248- 
251 (text slav şi traducere românească), sub anul 1569 (trimiterea la ediţia anterioară este 
greşită !); aceasta este şi datarea corectă, întrucât 9 februarie a căzut într-o miercuri 
numai în anul 1569. Pentru istoria acestui pretendent, v. mai ales D. Constantinescu, 
Stefan Măzgă «voievod» şi vremea sa. Contribuţii la istoria politica a Moldovei în 
secolul al XVI-lea, în SCI, III (= CI, XX), 1947, p. 209-245. Un articol recent — care, de 
altminteri, nu aduce nimic nou în acest subiect (lulian Sînzianu, Soarta unui prinț 
pribeag: Ştefan vodă ,, Mäzgä”, în „Opţiuni istoriografice”, VII, 2006, 2, p. 60-66) — 
omite în chip inexplicabil contribuţia acestui predecesor. 

© Nicolae Stoicescu, Dicţionar al marilor dregători din Tara Românească şi 
Moldova, Bucureşti, 1971, p. 322-323, îl omite. 

& Cf. Dinu C. Giurescu, Jon vodă cel Viteaz, ediţia a Il-a, revăzută şi com- 
pletată, Bucuresti, 1966, p. 71: „Marii dregători ai lui Jon vodă au fost [...] oameni noi”. 
Între boierii enuntati, Păcurar este cel de-al doilea. 

documente din răstimpul 13 decembrie 1572 — 10 mai 1573 îl arată ca 
mare vornic al Ţării de Sus™, dregătorie ocupată apoi, din 12 martie 1574, 
de Ion Grumazea®. Va fi murit sau va fi fost înlocuit de Ion vodă. 

Un document din 20 mai 1589 mai aduce o ştire despre acest boier. 
La acea dată, frații Barbovschi (între care şi Toader, viitorul episcop şi 
mitropolit Teodosie Barbovschi) s-au judecat cu Onciul Vrânceanul pentru 
satul Cadubesti din ţinutul Cernăuţilor. Tatăl lor, Ieremia Barbovschi, îl 
vânduse, pentru 1 500 de zloți tătăreşti, lui Păcurar vel vornic, care a 
achitat 700 de zloți, restul urmând să-l dea la primirea documentelor 
satului. În domnia lui Ion vodă, Onciul Vrânceanul s-a judecat cu nepotul 
său Barbovschi, întrucât acesta vânduse şi jumătatea lui de sat; domnul i-a 
dat lui Barbovschi trei termene pentru a plăti lui Păcurar cei 700 de zloți 
ca să-şi recapete satul din care o jumătate o vânduse pe nedrept, dar 
Barbovschi n-a venit la nici un termen. Ca atare, Onciul a dat el „lui 
Păcurar vornicul 100 ughi şi 200 lei bani vechi şi doi cai buni, răscum- 
părând astfel, şi a primit şi ispisocul de cumpărătură de la domnul Bogdan 
Alexandrovici vodă”. 

Intelegem că Păcurar vornicul cumpărase Cadubeştii în vremea lui 
Bogdan vodă Lăpuşneanu, adică în răstimpul 1568-1572 (acelaşi răstimp 
în care se plasează şi moartea fiicei Vasilca şi îngroparea ei în biserica 
Mănăstirii Probota). Suma foarte mare pe care Păcurar a fost dispus să o 
achite pentru cumpărarea Cadubeştilor pare să arate un om bogat — stare 
pe care ar reflecta-o şi minunatele bijuterii cu care şi-a îngropat fiica. 
Dacă la 1569 el se intitula fost vornic, înseamnă că într-o etapă anterioară 


% DIR, A, XVI/3, cit., p. 10 (nr. 17), 11 (nr. 18), 12 (nr. 19), 15 (nr. 22), 17 
(nr. 23), 18 (nr. 24), 21 (nr. 27), 22 (nr. 28), 23 (nr. 29), 25 (nr. 31). Alte două atestări, în 
acelaşi interval cronologic: MEF, II, alcătuitori D. M. Dragnev, A. N. Nichitici, L. I. 
Svetlicinaia, P. V. Sovetov, sub red. L. V. Cerepnin, Chişinău, 1978, p. 307-309, nr. 98 
(februarie 1573) şi MEF, I, alcătuitori P. G. Dmitriev, D. M. Dragnev, E. M. Russev, 
P. V. Sovetov, sub red. L. V. Cerepnin, Chişinău, 1961, p. 82-83, nr. 31 (4 mai 1574). 
Un document anterior acestui interval cronologic, datat 12 martie 1572, pare a-l arăta pe 
Păcurar ca mare vornic al Țării de Jos, dar traducerile ruseşti ale actului contin greşeli 
(CDM, S, 1, Bucuresti, 1975, p. 71, nr. 124). Este, deci, eronată cronologia dată de Dinu 
C. Giurescu, op. cit., tabelul dintre p. 80 şi p. 81, unde Păcurar este arătat ca mare vornic 
al Ţării de Jos şi la 13 decembrie 1572, şi la 28 decembrie 1572; în documentele cu 
aceste date, respectiva dregătorie aparţine lui Dumbravă (DIR, A, XVI/3, cit., p. 10, 
nr. 17 şi p. 12, nr. 19), ca, de altminteri, şi la 20 decembrie (ibidem, p. 11, nr. 18). 

°° Ibidem, p. 30, nr. 39. 

% Teodor Bălan, Documente bucovinene, | (1507-1653), Cernăuţi, 1933, 
p. 105-106, nr. 43. Documentul a fost editat şi în MEF, II, p. 342-346, nr. 110. 

indeplinise dregatoria de vornic, poate nu vornic mare (desi n-ar fi exclus, 
dacă avem in vedere perioadele din care ne lipsesc documentele cu sfat). 

Iată, astfel, că obscurul (până acum) Păcurar mare vornic începe sa 
aibă şi el o fişă în prosopografia veacului al XVI-lea. Era bogat şi se afla 
în oarecari relaţii de rudenie cu familia domnitoare, ca să-şi poată îngropa 
fiica într-o ctitorie domnească la vremea când pe tronul țării stătea însuşi 
nepotul ctitorului şi fără ca el să fie un mare dregător în funcție! 

În absenţa altor informaţii, nu pot spune, nici măcar cu titlu de 
ipoteză, dacă acest personaj are vreo legătură cu tatăl acelui pretendent, 
Gonţea vornicul, care şi-a luat (1528) nume de domn” sau cu „ctitorul” 
fântânii din marginea Iaşilor, care a dat numele cartierului Păcurari. 


Cred că două observaţii pot forma o concluzie comună primelor 
două note. 

Pe de o parte, se vădeşte din plin importanța cercetărilor prosopo- 
grafice, prin care — din firimituri adunate cu multă trudă, e drept — se 
umplu goluri însemnate din cunoştinţele noastre asupra Evului Mediu 
românesc. Dorin pitarul, Toader Bucotco, Păcurar vornicul încetează a 
mai fi simple nume, cu mențiuni unice (sau aproape unice) în izvoare şi 
încep să capete viata. 

Pe de altă parte, se observă că, în chip cu totul neaşteptat, parti- 
cularitatea de cronologie a Moldovei medievale privind începutul anului 
încă este puţin cunoscută, ceea ce îngăduie erori (mici, e drept, dar uneori 
cu consecinţe nebănuite“), ori şovăieli bizare (dacă nu şi ridicole”) a 
căror îndreptare este de neocolit. 


& Cf. I. Minea, Pretendentul Gontea fost vornic. (Contribuţie la istoria lui 
Petru vodă Rareş), în CI, V-VII (1929-1931), p. 355-356; Const. A. Stoide, Pretendenta 
lui Gontea vornicul, în „Arhiva”, 40, 1933, 3-4, p. 132-135. Polemica dintre cei doi 
istorici nu s-a oprit aici — cf. C. Cihodaru, Acte false în colecţia „Documente privind 
istoria României”, seria A (Moldova), I, în AIAI, XXIII, 1986, 1, p. 421, nota 16. 
Personajul, episodul şi documentele aferente (pentru toate, v. C. Cihodaru, op. cit., 
p. 421-422) ar justifica o reluare a cercetării. 

68 Ca în cazul lespezii de la Dobrovăț — Stefan S. Gorovei, O doamnă a Moldovei 
care n-a existat: Nastasia, soția lui Bogdan al III-lea, in AŞUL, 2009-2010, p. 37-49. 

© De pildă, în impozantul şi fastuosul volum The Restoration of the Probota 
Monastery, cit., decesele boierilor Fratian şi Hara sunt plasate, fiecare, în câte trei ani 
diferiți. Astfel, despre Fratian o dată se spune că a murit in 1545 (p. 163 şi 378), iar alta 
dată se indică anii 1543-1544, socotiți ca fiind „corespunzători” văleatului 7052 (p. 203, în 
traducerea inscriptiilor de pe lespezile funerare); despre Nicoară Hara, o dată se spune că a 
murit în 1546 (p. 163 şi 378), iar altă dată se indică anii 1544-1545, „corespunzători” 

Constatarea că in Moldova, până spre domnia lui loan vodă 
(1572-1574), s-a folosit un sistem cronologic mixt — cu era bizantină, dar 
cu stilul de la 1 ianuarie — a fost formulată încă din 1934 şi a fost validată 
în 1956”. Aceasta înseamnă că, în izvoarele scrise ale Moldovei medie- 
vale, văleatul (anul erei bizantine) se transpune în Anno Domini, pentru 
etapa respectivă, scăzându-se 5508 pentru toate lunile, din ianuarie 
până în decembrie. Este o regulă generală, care comportă uneori şi 
excepţii, fiecare excepţie putând avea o explicaţie proprie (mediul, pisarul 
etc.). O încercare, destul de recentă, de a anula această regulă a primit, 
fără întârziere, cuvenita sancțiune”. 


3. Inscriptiile funerare de la Probota 

Fie-mi îngăduit să completez aceste contribuţii prosopografice şi 
să le continui cu altele, de natură epigrafică. Observațiile care urmează 
privesc tot pietrele funerare de la Probota şi inscripțiile lor, stricate şi 
şterse. Subliniez încă o dată meritul deosebit al d-nei Voica Maria Puşcaşu 
în descifrarea acestor inscripţii: observaţiile, completările şi corectările 
mele, din rândurile de mai jos, n-ar fi fost posibile fără descifrările cele 
dintâi ale d-sale. Beneficiez, în această muncă, şi de excelentele fotografii 
realizate de Părintele Timotei Tiron de la Mănăstirea Putna, a cărui price- 
pere în „căderea” luminii a scos la iveală litere altminteri aproape ilizibile 
cu ochiul liber. 

Pentru o mai uşoară înțelegere, socotesc necesar să reproduc nu 
numai lecturile şi traducerile d-nei Voica Maria Puşcaşu, din 1994-1995 


văleatului 7053 (p. 203, în traducerea inscriptiilor de pe lespezile funerare). Ar părea să 
rezulte că Fratian ar fi murit în 1543 sau 1544 sau 1545, iar Hara în 1544 sau 1545 sau 
1546! De fapt, dacă pe pietrele lor funerare stau scrise văleaturile 7052 şi 7053, 
înseamnă că ei au murit în anii (A.D.) 1544 şi, respectiv, 1545. Cu atât mai ciudată apare 
oscilatia în transpunerea anului când a murit Vasilca: 7077 este când 1569, când 1568 
(The Restoration of the Probota Monastery, p. 163 şi 378, ambii ani pe aceeaşi pagină — 
cf. supra, nota 58). 

” Ton Ionascu şi Francisc Pall, Elemente de cronologie, în DIR, Introducere, I, 
Bucureşti, 1956, p. 416-419, cu observaţia că a început mai devreme, în domnia lui 
Bogdan Lăpuşneanu, „după 1568” (ibidem, p. 417). 

7! Alexandru Nichitici, Începutul anului calendaristic în cancelaria statului 
moldovenesc medieval, în „Pergament. Anuarul Arhivelor Republicii Moldova”, II, 1999 
(Chişinău, 2001), p. 217-241. 

” Gh. Pungă, Cu privire la începutul anului calendaristic în Tara Moldovei, in 
Confesiune si cultură în Evul mediu. In honorem lon Toderaşcu, studii reunite de 
Bogdan-Petru Maleon şi Alexandru-Florin Platon, Iasi, 2004, p. 187-196. 

(păstrând şi numerotarea din studiul respectiv), dar şi pe acelea ale lui 
N. lorga, din 1905. 


La Nr. 1, lespedea lui „Somirad”. 

D-na Puscasu arată” că Iorga ar fi citit „A răposat robul lui D-zeu 
Somiradu... ago Ştefan voevod”. De fapt, lorga a dat numai atât: 
npkcTagh ca pas BAH Gomnpaas, cu traducerea „A răposat robul lui 
Dumnezeu Somiradi””*. 

D-na Puşcaşu crede că „lespedea a aparţinut unei fiice a lui Ştefan 
Rareş, cu mare probabilitate”. În 1975, am susţinut că „numele e evident 
greşit citit şi în textul inscripției se întrevede, mai departe, numele lui 
Petru voievod; putem bănui că piatra a acoperit mormântul altui copil al 
lui Rares, mort si el în vârstă fragedă””€. 

D-na Puscasu dă următoarea lectură”: 

+ IlpicraBuca pass Ban Gamqnpa, Aout ... GTegaa BOEBOAA 

. BATO ,3 

Am fost de pärere, altädatä, cä Zamfira trebuie socotitä tot un 
copil al lui Petru Rares si cä în locul acela a trebuit sä fie aceeasi formulä 
ca la piatra de sub Nr. 2 (cea socotită cândva a lui Petru I !!!), anume 
„fiica lui Petru voievod, fiul lui Ştefan voievod cel Bătrân”, 

Trebuie de văzut care este dispunerea spațiului între cuvintele care 


au putut fi recuperate de noua lectură. 


La Nr. 3, lespedea postelnicului Dumsa, fiul Sorei, sora lui Stefan 
voievod. 

Iorga a citit”: math ... Nanin NocTEARHHKA Acest imposibil 
„...năpii postelnic” a fost preluat şi de G. Balş, in monumentalele sale 
lucrări din 1926 şi 1928*. În 1933, Mihai Costăchescu a întregit tacit 


 Lespezile funerare (1), p. 150, nota 12. 

7 N. Iorga, Inscriptii din bisericile României, cit., p. 59, nr. 131. 

7 Lespezile funerare (1), p. 150. 

76 Ştefan S. Gorovei, Note istorice şi genealogice cu privire la urmaşii lui 
Ştefan cel Mare, p. 197. 

7! Lespezile funerare (1), p. 149. 

18 Stefan S. Gorovei, Rude şi înrudiri necunoscute ale lui Petru Rares, în RI, 
VIII, 1997, 7-8, p. 472. 

PN. Iorga, op. cit., p. 61, nr. 138. 

5 G. Balş, Bisericile lui Stefan cel Mare, Bucuresti, 1926, p. 290; idem, Bisericile 
gi manastirile moldovenesti din veacul al XVI-lea 1527-1582, Bucuresti, 1928, p. 345. 

nana Aymen mocTeABNHKa’, completare care a fost acceptată de autorii 
Repertoriului din 1958%. 

D-na Voica Maria Puşcaşu a propus ca în grupul de litere „năpu” 
să se vadă grupul de litere „năşi”55, ceea ce ar preciza şi ar nuanţa textul 
în chip însemnat, în sensul că „personajul (identificat cu Dumsa, nepotul 
lui Stefan cel Mare) avea calitatea de «postelnic al nostru”. 

Însă trebuie să observ că nu ar avea cum să fie „năşi” — adică 
NWH —, înainte de toate pentru că formula înscrisă pe piatră — Acest 
mormânt este al robului lui Dumnezeu, pan... — cere genitivul: mata ... 
NOCTEABHHKA, iar postelnicul(ui) nostru ar fi fost Hauiero MOCTEABHHKA Si 
în nici un caz H'RLH MOCTEABNHKA. Scrierea în ligaturi poate să facă 
anumite litere să pară altele; în cazul de fata, finalul numelui (A)-mMbuuni 
poate fi foarte uşor confundat cu nhun; dar, totuşi, pe piatră se citesc 
foarte clar literele fără ligaturi: mbun, care nu poate fi transcris „năşi”. Pe 
de altă parte, formula postelnicul nostru ar avea sens numai dacă lespedea 
ar fi fost pusă în numele domnului, ceea ce nu este cazul: domnul e 
amintit la persoana a treia, doar în calitatea lui de frate al mamei 
defunctului. 

Trebuie să ne întoarcem la întregirea propusă în 1933 de Mihai 
Costăchescu. Este, de altminteri, singura posibilă, singura logică. 


La Nr. 5%, piatra pusă de Simion Stroici pe mormântul soţiei 
Iftimia şi al fiicei Ana. 

N. Iorga a citit“; 

[GbH rpogb] CRTBOPH H SKkpacH nan Gimion GTponu BEAHKH 
gicTÉpHHK euB KkWkrHHH cRoen Hqimua [nxe npkeTagn CA Kb 
B'RUHEM WBHTRAEM B ATO] 3p... 

şi a tradus*’: 

„[Această groapă] a făcut-o şi a infrumusetat-o Simion Stroici 
marele vistier celei ce a fost doamna sa, Iftimia, [care s-a strămutat la 
veşnicele lăcașuri în anul] 71... [= 159- — 16-]”. 


5! Documente moldoveneşti de la Stefan cel Mare, laşi, 1933, p. 15, nota. 

5 Repertoriul monumentelor şi obiectelor de artă din timpul lui Ştefan cel 
Mare, cit., p. 265, nr. 71. 

5 Lespezile funerare (1), p. 151-152. 

* Ibidem, p. 152. 

55 Sub nr. 4 se află inscripţia de pe lespedea Vasilcäi „Stroici”, care a făcut 
obiectul notei precedente. 

5 N. Iorga, op. cit., p. 58, nr. 126. 

37 Ibidem. 

D-na Voica Maria Puscasu a citit: 

+ GhH POR% COTBOPH H skpacri nan GHmeon GTponHuH BEAHKH 
gacrkpank + km'krumui caoe Honmna n Abiuepii cawen ANNA nxe... 
„PRO 

şi a tradus: 

„Acest mormânt l-a facut şi l-a înfrumusețat pan Simeon Stroici 
mare vistiernic (fostei ?) cneaghinei sale Iftimiia şi fiicei sale Anna care 
... 7129 (1620-1621). 


Eu citesc: 
+ <Omn Kamen> C//TBOpi H Ov/Kpaci nan GHaiwn GTpons 
Beaikiu BicTkpNik BUB KkWB//runi cBoe H//qimia n Abiuepii CBOcH 


finna nxe npk ..... WE -3pKB MC// (restul datei se afla sub rândul cu 
începutul inscripției) 
şi traduc: 


+ Această piatră a făcut-o şi a infrumusetat-o pan Simion Stroici, 
fost mare vistiernic, soției sale Iftimiia şi fiicei sale Anna, care s-a(u ?) 
strămutat la vesnicele lăcaşuri în anul 7122, luna ...... 


Elementul nou pe care îl aduce traducerea aceasta este precizarea 
calităţii lui Simion Stroici de fost mare vistiernic (Beaikin Bic priik 
EHB). N. Iorga a citit corect cuvântul gug, dar l-a interpretat greşit: „celei 
ce a fost” este o formulă neuzuală în epigrafia noastră medievală. 
Tălmăcirea propusă de N. Iorga a influentat-o şi pe cea a d-nei Voica 
Maria Puscasu. 

In ceea ce priveste valeatul, primele trei slove-cifre sunt aceleasi 
în lectura d-nei Puşcaşu şi a mea. Din a patra slovă-cifră, se vede clar 
bucla de sus: nu poate fi decât 8. De aceea, cred că lectura 7122 are mai 
multe şanse de a fi corectă, cu atât mai mult cu cât şi în 1613-1614 (nu 
numai în 1620-1621) Simion Stroici era, în adevăr, fost mare 
vistiernic”. 


55 Lespezile funerare (1), p. 152-153. 

® Ibidem, p. 153. 

°° După datele adunate de Nicolae Stoicescu (op. cit., p. 327-328), Simion 
Stroici a fost mare vistiernic numai de la 1596 până la 1607, rămânând apoi fost 
vistiernic până la moarte. O aşa de lungă absenţă din viaţa politică ar putea să indice o 
boală care l-a făcut inapt pentru activități publice. 

La Nr. 6, piatra lui Simion Stroici, pusă de Lupul Prajescu. 

N. Iorga?" a descifrat 

…… GHAUWH GTPO[HU] ..... ChTBOPH H SKPACH ..... 

Adică (socotind că a putut „să fie piatra de mormânt a vreunui 
copil al lui Simion”): 

„+... Simion Stroici .... a făcut şi a înfrumusețat ...”. 


D-na Puscasu a citit”: 


+ GEH KAMEHTB C'ETBOPH H SKPACH ...... Hn Agnva Ilpaxecke 
ites na...... Gumeon GrTponuir ........ „3pA 

şi a tradus”: 

„Această piatră a făcut-o şi a infrumusetat-o ...... Lupu Prăjescu 


ee panului Simeon Stroici ...... 7130 (1621-1622)”. 


Valeatul propus de d-na Puscasu, 3pa (7130), corespunzator inter- 
valului 1 septembrie 1621 — 31 august 1622, ridică o problemă neasteptata. 
Dacă acest văleat ar fi corect, s-ar putea preciza că Simion Stroici a murit 
chiar în 1622, şi anume între 10 iunie” (când încă era în viata şi dăruia 
țigani lui Lupu Prăjescu şi soţiei sale, Safta”) şi 31 august. Numai că o 
însemnare, aflată pe un manuscris păstrat azi la Leipzig” şi al cărei mesaj 
real l-am pus în lumină cu multă vreme în urmă”, arată că Simion Stroici 
a murit la 27 aprilie 7131, adică in 1623. Admitand că este corectă data de 
zi şi lună (27 aprilie), atunci data întreagă ar putea fi ori 27 aprilie 1622 
(7130), ori 27 aprilie 1623 (7131)! S-ar putea, deci, presupune că ori s-a 
citit rău însemnarea, cu un a în plus la văleat (3paa), ori s-a citit rău piatra, 
omitandu-se acel a final (apa în loc de 3paa), omisiune uşor de înțeles în 


°l N. Iorga, op. cit., p. 58, nr. 127. 

” Lespezile funerare (1), p. 153. 

” Ibidem. 

” DIR, A, XVII/5, Bucuresti, 1957, p. 142-143, nr. 197. 

°° Safta Prajescu era fiica lui lonaşco Ghenghea mare logofăt. Nicolae Stoicescu, 
op. cit., p. 429, o socotea „nepoata lui [Luca] Stroici m. log.”, însă documentele la care a 
făcut trimitere (DIR, cit., p. 142, nr. 197 şi 194-195, nr. 263) vorbesc numai de înrudirea 
cu Simion Stroici. S-ar putea, deci, ca Safta să-i fi fost acestuia o nepoată după soție, 
acea Iftimia, dintr-un neam încă neidentificat. 

°° Cf. Anne E. Pennington, Muzica in Moldova medievală. Secolul al XVI-lea. 
Cu un eseu de D. Conomos, ediţie îngrijită de Titus Moisescu, traducere din limba 
engleză de Constantin Stihi Boos, Bucureşti, 1985, p. 61. 

” În recenzia din AIAI, XXIV, 1987, 2, p. 691. 

lectura unei inscripții şi mai ales a uneia aşa de deteriorate. Însă datarea la 
27 aprilie 1622 se elimină de la sine, întrucât — aşa cum tocmai am arătat 
— Simion Stroici trăia încă la 10 iunie 1622. 

Înainte de a se fi aflat însemnarea de la Leipzig, N. Stoicescu a 
plasat moartea lui Simion Stroici „ante 1623 mart. 7%; însă documentul 
cu această dată” nu-l arată ca trecut din viata, ci, din contra, sugerează ca 
trăia încă: „acel sat mai sus scris îi este dreaptă ocină şi cumpărătură”!%. 
În schimb, avem două documente din cursul aceluiaşi an 1623 din care 
rezultă că în momentul redactării lor Simion Stroici era mort: unul 
datează din 25 iunie 1623 °!, iar celălalt din 23 noiembrie 1623'%; în cel 
dintâi, Miron Barnovschi însuşi vorbeşte despre „răposatul meu unchi”, 
iar în cel de-al doilea (carte domnească), numele lui Simion Stroici e 
însoțit de formula „Dumnezeu să-l iarte”, care ne lasă să înţelegem că 
decesul nu era încă foarte îndepărtat în timp. 

Astfel, trecerea lui Simion Stroici la cele veşnice urmează a fi 
fixată — pe baza documentelor — în anul 1623, după 7 martie şi înainte de 
25 iunie. Or, în acest interval cade şi data însemnării de la Leipzig. 
Întrucât această însemnare! a fost publicată în condiţii care pot lăsa încă 
loc pentru îndoieli, dau aici o reproducere fotografică a ei!” şi o nouă 
transcriere: 


% Nicolae Stoicescu, op. cit., p. 327. 

” DIR, A, cit., p. 194-196, nr. 263; DRH, A, XVIII (1623-1625), volum 
întocmit de I. Caprosu şi V. Constantinov, Bucureşti, 2006, p. 40-43, nr. 29 (text slav si 
traducere). 

'% DIR, A, cit., p.194; DRH, A, cit., p. 42. Despre ambiguitatea din acest 
document, v. si Maria Magdalena Székely, Contributii la genealogia familiei Stroici, 
cit., p. 250. 

'°' DRH, A, cit., p. 137, nr. 92. 

102 Ibidem, p. 182-183, nr. 135. 

103 Aflată pe fila 1 verso a Cod. Slav. 12 de la Biblioteca Universităţii din 
Leipzig. Publicată de Anne E. Pennington în 1978 la Oxford, reprodusă la Bucureşti în 
1985 în versiunea românească a respectivului studiu, semnalată şi discutată în principala 
revistă de istorie de la Iaşi în 1987, această însemnare lipseşte, totuşi, din monumentalul 
corpus editat de I. Caprosu şi E. Chiaburu, Însemnări de pe manuscrise şi cărţi vechi din 
Tara Moldovei, | şi IV (laşi, 2009, cu addenda si corrigenda). 

104 Obtinutä prin amabilul ajutor al d-lui Ovidiu Olar, cercetător la Institutul de 
Istorie „N. Iorga” din Bucuresti; îi mulțumesc şi aici, cu multă căldură. Mulţumesc, de 
asemenea, conducerii Bibliotecii Universităţii din Leipzig pentru promptitudinea cu care 
a răspuns solicitării transmise prin d-l Ovidiu Olar. 

+ Be akr(w) „spaa w(k)c(a)ua an(priaia) // ka nperagn c(a) 
nat(b) Ge//Miwn(6) G'rponi H mpi ErSMENR E<p>MOHAX(B) Aapa4//pie 
// Bh A(b)Hbi Iw Grepan(b) BOEBOAA // TomuoBHu Ha BTopoe 


r(o)e(no)A(cT)Ba ero // Korga npriuiea(b) Ba Bemaa MoagagcKon'”. 


„In anul 7131 luna aprilie 27 a murit pan Semion Stroici şi în 
vremea egumenului Mardarie, în zilele lui Io Ştefan voievod Tomsovici, 
în a doua lui domnie, când a venit în Tara Moldovei”. 


Cu aceste precizări, ne întoarcem la piatra funerară de la Probota, 
pe care, însă, nu am putut identifica aceeaşi lună şi aceeaşi zi ca în 
însemnarea de la Leipzig. În ceea ce mă priveşte, am citit respectiva 
inscripție după cum urmează: 


+ Gun Kamen cb//TROp(H) n sKpacH nan Avnoy Ipmaxecks 
nang // Gimtwi Grp // ........ EMS NAWET BATO -3PAB Mai H 


+ Această piatră a făcut-o şi a infrumusetat-o pan Lupu Prăjescu 
panului Simion Stroici, ...... lui pomenire, în anul 7132 (1624) mai 8. 


Nu am avea, deci, pe piatră data morții lui Simion Stroici, ci data 
când soţul nepoatei sale, Lupu Prăjescu, a făcut (a aşezat) lespedea pe 
mormântul său: la un an după moartea fostului mare vistiernic al 
Moldovei. Faptul pare ciudat. 


La Nr. 8, piatra pusă de Simion Stroici pe mormântul unor copii ai 


Prima lectură se datorează d-nei Maria Magdalena Székely'%: 


T Gun KAMEH(B) CRTBOPH H SKPACH MAH(b) Gumewn GTpons 
BEAHKH ...... // apkeraguck kb B'kunbi WEHTEAEM(S). Bkunbin HY(b) 
NAMAT //. Ap) aCk)Tw „apa MCk)c(Aa)ua anpra Ke, npk//cragnc(k) 
pass B(0)xin Mukoaaïe // Grponu n npkeTagnch pass B(o0)xin // 
Tpuropie Grponu m(B)e(A)ua man Ai. 


1 Din imagine, se vede că segmentul n mpi ervmenh €< p> MOHAX(b) 
Mapaapie a fost adăugat de scriitorul însemnării după încheierea acesteia. Locul firesc al 
acestei precizări este, însă, după indicarea domnului! 

1% Maria Magdalena Székely, op. cit., p. 252. 


Contribuţii prosopografice şi epigrafice 93 


„Această piatră a făcut-o şi a infrumusetat-o pan Simeon Stroici 
mare ... s-au strămutat la veşnicele lăcașuri. Veşnica lor pomenire. În 
anul 7104 (1596), luna aprilie 29, a murit robul lui Dumnezeu Nicolae 
Stroici şi a murit robul lui Dumnezeu Grigorie Stroici, luna mai 14”'°”, 

Lectura d-nei Voica Maria Puşcaşu!%: 

T Gti KAMEN ChTBOPH H SKpACH nan Gumeon GTpoHY BEAHK BI 
TAT (KCIATBHTA) Kb B'ÉUHBE WEHTEAEM ...... BK ...... HH NAMAT 
BATO 3p Alpi KO, MpBETABHA pag Bain Mukoaa Grponu 
npkcragna pa Bin Tprropie Grponu mya ma Ai. 

Traducerea!%; 

„Această piatră a făcut-o şi a infrumusetat-o pan Simeon Stroici 
mare (cca. 60 cm) s-a strămutat la veşnicele lăcaşuri veşnica ei pomenire, 
în anul 7104 (1596) luna aprilie 29. A răposat robul lui Dumnezeu 
Nicolae Stroici şi a răposat robul lui Dumnezeu Grigore Stroici luna mai 
14”. 

Obervatiile pe marginea pietrei, împreună cu lectura şi traducerea 
inscripției, au condus la următoarele comentarii: 

„În consecință, considerăm că în spaţiul acum degradat al 
inscripției era consemnat numele şi calitatea celei pentru al cărei deces 
(intervenit în 29 aprilie) a fost iniţial comandată piatra; în timpul execuţiei 
lucrării de dăltuire a lespezii funerare, au intervenit decesele lui Nicolae şi 
Grigore (în 14 mai). Că lucrurile s-au petrecut întocmai ne-o demons- 
trează următoarele: 

— dacă lespedea urma să comemoreze data decesului celor doi fii 
nominalizați, este greu de crezut că meşterul pietrar ar fi paginat astfel 
inscripția şi motivul decorativ; 

— cu atât mai mult cu cât, dacă admitem cele de mai sus, este greu 
să ne imaginăm cu ce anume informaţii ar fi fost ocupat spaţiul acum 
deteriorat al inscripției; mai mult, specificatia «veşnica ei pomenire» ne 
demonstrează că fusese vorba de un personaj feminin. 

Pentru a încheia acest comentariu — mai amănunţit — cu privire la 
lespedea funerară în discuţie, ne exprimăm părerea că pomul vieții 
reprezentat în câmpul pietrei era, cu mare probabilitate, susținut de cel 


107 Ibidem, cu corectura adusă de autoare în articolul Noi contribuţii la 
genealogia familiei Stroici, cit., p. 71, nota 35. 
1% Lespezile funerare (1), p. 154. 
109 yp; 
Ibidem. 

putin trei maini, cea situata in partea inferioara a reprezentarii fiind, acum, 
iremediabil ştearsă prin degradarea (tocmai in această zonă) a piesei 
discutate”!!0. 


Înainte de a prezenta şi lectura mea, trebuie să fac trei observaţii 
preliminare. 

Mai întâi, mi se pare exclus ca pomul vieţii să fi fost „susținut de 
cel putin trei mâini” (subinteles: posibil chiar patru mâini); se distinge cu 
toată claritatea baza pomului, foarte uşor arcuită, dincolo de care (în jos) 
n-ar mai fi fost loc pentru nimic. 

În al doilea rând, „paginarea” inscripţiei nu are nimic deosebit: 
lespezi funerare în care inscripția continuă în câmpul pietrei nu sunt 
rarisime, una există chiar la Probota (v. mai sus). Această paginare arată, 
însă, un fapt: textul era prea lung pentru o piatră prea mică. În forma 
actuală, degradată, piatra are „o lungime maximă de 82 cm”!!!, Cum din 
imaginea pomului vieţii nu lipseşte nimic, se poate admite că partea 
pierdută ar fi dus lungimea pietrei până spre 100 cm (în fond, acoperea un 
mormânt de copil/copii). 

În al treilea rând, nu mi se pare plauzibilă nici formularea „A 
răposat robul lui Dumnezeu Nicolae Stroici şi a răposat robul lui 
Dumnezeu Grigore Stroici luna mai 14”. Dacă cei doi copii au murit în 
aceeaşi zi, nu mai era necesară repetarea verbului la persoana a treia sin- 
gular, putându-se folosi pluralul: „Au răposat robii lui Dumnezeu Nicolae 
Stroici şi Grigore Stroici luna mai 14”. 

lată ce am citit pe această piatră: 


+ Gon kamen ChTROpH a // SKpacH man GHmewn GTponu 


BEAHKIH BHC ..... (sfârşitul randului spart) // ..... (rând sfaramat) // ..... 
(începutul rândului spart) nphcTasn ..... A Kb BRYNBIM WBHTEAE ..... 
Bun ..... H NAMAT. 


Continuarea în câmpul lespezii, pe patru rânduri, aşezate sub 
cuvintele cu care începe inscripția pe latura ei vestică (f Gun Kamen 
ChTBOPH H): 

B ATW ,3PA MC anpha Ke npk//craguc pass Biti Nukoaac // 
Grpouu n npkeragnc pass Bxin // Tpuropie Grponu mua Mat Ai. 


110 Ibidem, p. 154-155. 
1 Ibidem, p. 153. 

Spărgându-se latura estică, nu numai că lipseşte cu totul rândul al 
treilea (cel mai scurt), dar sunt stricate şi sfârşitul randului al doilea 
(latura nordică) si începutul celui de-al treilea (latura sudică). Pentru 
rândul al doilea, cred că vistiernic a fost scris cu A şi nu cu k, întrucât în 
locul unde este de presupus respectiva literă nu se vede bucla inferioară a 
lui 'k, ci trei picioruşe, dintre care cele exterioare uşor curbate, tipic 
pentru A. Astfel, am avea cuvântul BHCTApHHK. Apoi, după un spațiu 
destul de mic (dar să nu uităm că, prin ligaturi, un spaţiu mic putea fi 
umplut cu multe litere!), se văd părțile inferioare ale unor litere care pot fi 
c sau € şi, respectiv, E, B, bh, h sau ‘k (este vizibilă bucla inferioară); la 
marginea extremă, unde începe spărtura, cred că se distinge latura stângă 
a unui 0. Aş citi co din cuvântul cpoemy (al său) sau cBoHX (ai sai). 
Ținând cont de faptul că în câmpul pietrei sunt menţionaţi doi copii, aş 
opta pentru CBOHYX(b). În acest caz, micul spaţiu dintre BHCTAPHHK(B) şi 
CBOHX(b) nu a putut să conţină decât cuvântul care să indice gradul de 
rudenie al lui Simion Stroici cu cei înhumați acolo. Trebuie să alegem 
între aku, wagu şi, în cazul unei fete, yhipepn. În acest din urmă caz, 
formula ar fi Abiţiepi ceoemy. Însă între sfârşitul cuvântului 
BHCTAPHHK(B) şi grupul de litere co nu se văd, ca urme ale literelor, 
decât câteva bare verticale, care în nici un chip nu ar putea să corespundă 
inconfundabilului grup -&ui- (din eventualul 4"Buiepn). De aceea, cred ca 
în acel mic spaţiu a fost scris A'kTH sau “aan. Atunci, formula întreagă ar 
fi copiilor săi. 

Completarea textului vine de la sine: care s-au strămutat la 
vesnicele läcasuri, veşnica lor pomenire. În aceste condiţii, cred că piatra 
a acoperit mormântul care conținea numai trupurile lui Nicolae şi Grigorie 
Stroici, raposati la distanță de două săptămâni unul de celălalt, iar 
traducerea ar putea fi aceasta: 

Această piatră a făcut-o şi a infrumusetat-o pan Simeon Stroici 
mare vistiernic copiilor săi, care s-au strămutat la veşnicele lăcaşuri, 
veşnica lor pomenire. În anul 7104 luna aprilie 29 a murit robul lui 
Dumnezeu Nicolae Stroici şi a murit robul lui Dumnezeu Grigorie Stroici 
<în> luna mai 14. 


Inscripția aceasta oferă unele informaţii importante pentru istoria 
Stroiceştilor. Mai întâi, cum s-a observat deja, ea arată că „Simion era 
mare vistiernic încă din primăvara lui 1596 şi nu doar din 16 iulie, data 
primului document de cancelarie care-l menţionează în funcţie”!!?. Pe de 


112 Maria Magdalena Szekely, Contribuţii la genealogia familiei Stroici, p. 252. 

altă parte, sunt interesante numele copiilor: lonaşco (cel îngropat la 
Camenita'!’), Ana, Nicolae şi Grigore. Dacă Ionasco şi Grigore tin de 
„stocul” onomastic al Stroiceştilor (bunicul Ion şi unchiul Grigorie, 
egumenul Probotei)''*, în schimb Ana şi Nicolae ar putea să provină din 
familia soţiei lui Simion Stroici, „personaj în privinţa căruia izvoarele tac 
cu încăpăţânare”"!*, constituind un eventual indiciu pentru identificarea ei 
în viitor. 


Cu aceste rectificări epigrafice, numărul Stroiceştilor îngropaţi la 
Mănăstirea Probota se reduce cu doi. 


"15 Ibidem, p. 251 şi 252, nota 14. Intervalul 1 septembrie 1611 — 31 august 


1612, pe care il indică văleatul 7120, poate fi redus, cred, in funcţie de pribegia 
Movilestilor după tragedia de la Cornul lui Sas, la a doua jumătate a lunii iulie şi luna 
august 1612. 

14 Ibidem. 

115 Ibidem, p. 251. 

SOME PROSOGRAPHICAL AND EPIGRAPHIC CONTRIBUTIONS 
Abstract 


The first part of this study deals with the inscription of a Slavonic 
manuscript containing a Four Gospel (Tetraevanghel), a gift to Bistriţa 
monastery from a certain “Dorin pitarul” (bread supplier of the court). The 
colophon which mentioned the donation is from the year 7000 (= 1492). 
Recently it was demonstrated that the chronological evidence was uncompleted 
as long as the last Slavonic sigs were erased. The most probable reconstruction 
seems to be the year 7065 (=1557), because a certain “Dorin Bocotco” was still 
alive. The author conjectures that he could be the (great) grandson of the 
Genoese Dorino Cattaneo, who lived at Stephen the Great’s court. 

In the second part of the article the author discusses the inscription (18" 
of May 1569) on a tombstone in the church of Probota monastery, arguing that 
the tomb belongs to the noble woman Vasilica, daughter of a Pacurar former 
vornic and not of Ion Stroici. 

The last section of the present study puts forward a number of new 
readings of the funerary inscriptions from Probota monastery. 


DESPRE CHIAJNA LA ALEP 


ANDREI PIPPIDI 


Informaţia pe care o vom readuce aici în discuție nu a rămas 
necunoscută istoricilor români. Se va împlini în curând un secol de când a 
fost semnalat un pasaj din relatarea unui călător german care, ajungând în 
Siria, a întâlnit familia domnească a Ţării Româneşti, aflată acolo în exil. 

De la Leonhard Rauwolf, botanist şi medic, s-a păstrat povestirea, 
publicată în 1582 şi 1609, a expediției pe care a întreprins-o în 1573. Ca 
luteran, îşi făcuse primele studii la Wittenberg, înainte de a le continua la 
Montpellier şi Valence, două universităţi vestite pentru studiile medicale’. 
Când a plecat, cu scopul de a descoperi plante medicinale, el şi-a propus 
ca țintă India, dar n-a mai ajuns acolo din cauza falimentului unui cumnat 
al său, căruia-i aparţinea corabia cu care pornise din Marsilia. Călătoria a 
durat totuşi trei ani, vreme în care a vizitat Tripoli, Alep, Bagdad şi 
Ierusalim. Interesul învățatului german se îndrepta către îngrijirea bolna- 
vilor şi către situația culturală din Imperiul otoman (fiindcă n-a ieşit din 
acest spaţiu). Regretul de a nu fi găsit o universitate în toată Grecia arată 
că autorul nu cunoştea dinainte condiţiile care l-au întâmpinat acolo. În 
schimb, notează existenţa şcolilor musulmane, constatând însă că medicii 
turci nu ştiau, ca evreii, alte limbi, care le-ar fi permis să-şi întregească 
pregătirea. Observațiile sale sunt de confruntat cu acelea ale medicului şi 
naturalistului francez Pierre Belon (1517-1564) care, şi el, căutase în 
zadar cărturari greci la Athos, la Salonic şi la Constantinopol, dar, în 
1547, fusese favorabil impresionat de competența „colegilor” turci şi 
evrei“. 


' K.H. Dannenfeldt, Leonhard Rauwolf. A Lutheran Pilgrim in Jerusalem, 
Archiv fur Reformationsgeschichte, LV, 1964, p. 18-36; idem, Leonhard Rauwolf, 
Cambridge, Massachussets, 1968. 

? Pierre Belon du Mans, Les observations de plusieurs singularités et choses 
mémorables trouvées en Grece, Asie, Judée, Egypte, Arabie et autres pays estranges, 
Paris, 1588; ed. Alexandra Merle, Paris, 2001. 


„Studii şi Materiale de Istorie Medie”, vol. XXVIII, 2010, p. 99-103 

Pasajul asupra căruia vom stărui este următorul: „So, I found at 
Aleppo an ancient Queen of Wallachia with her Sons, whereof the 
youngest was born after the King his Father's Death, who is maintained 
by a very small allowance from the Turkish Emperour. She is a very 
discreet woman, and well skill’d in the Turkish and Arabian Languages. 
Her Subjects still hope for her that God Almighty will restore her to them 
again, that so their Slavery may have an end””. 

Acelaşi fragment a fost reprodus în limba germană, după a doua 
ediție a textului, de către N. Bănescu: „Unter andern ich sonderlich zu 
Halepo gefunden ein alte Königin Walachie, mit ihren Söhnen, deren der 
jüngst erst nach ihres Herren tödlichen abgang geboren worden. Die helt 
sich noch da in einer sondern Behausung und lebet von dem geringen 
Eynkommen, das ihr der Turck jahrlichen verschaffet, ist ein verstandige 
Fraw, der Turckischen und Arabischen Sprachen wol kiindig. Haben 
desshalben auch ihre Unterthanen in ihrem Land auff sie noch ein grosses 
auffsehen und sind der gântzlichen Zuversicht unser lieber Gott und Herr 
werde sich jhrer endtlich erbarmen, sie ihnen wider schencken und geben 
oder auffs wenigst mitler zeit ein milterung schicken”. Originalul german 
n-are in plus decat un cuvant despre locuinta harazita exilatilor (,,domiciliu 
forțat”) şi despre venitul neînsemnat pe care sultanul li-l plătea anual. 
Doamna a fost apreciată de vizitatorul ei ca bună cunoscătoare a limbilor 
turcă şi arabă — probabil, conversaţia s-a purtat totuşi în greacă, fiindcă 
mărturisirea nădejdii că românii îşi vor recăpăta în cel mai scurt timp 
libertatea odată cu familia lor domnească nu s-ar fi putut rosti prin 
interpretul otoman. 

Documentele publicate în 1891 în volumul II din colecția Hurmuzaki 
indicau fără greş că era vorba de Chiajna, dar l-au indus în eroare pe 
tânărul, pe atunci, Bănescu, care a crezut că fosta doamnă a Ţării 
Româneşti era mama lui Petru Șchiopul. Identificarea corectă a venit 
imediat, din partea lui N. Iorga’. Acesta a avut prilejul să revină mai târziu 
cu noi precizări, când învățatul belgian Henri Grégoire, venit la Bucureşti 


> John Ray, F.R.S., A Collection of Curious Travels and Voyages, II, London, 
1693, p. 1-396 (fragmentul citat la p. 76). 

* După Reyssbuch dess heyligen Lands (Frankfurt am Mayn, 1609), N. Bănescu, 
Un poeme en grec vulgaire relatif a Pierre le Boiteux de Valachie, Bucarest, 1912, p. 8. 

5 N. Iorga, Un poem grec privitor la istoria noastră, „Neamul Românesc 
literar”, V (1912), p. 577-579. Unele ,,indreptari, lămuriri şi întregiri” au fost adăugate 
de St. Nicolaescu, Petru Vodă cel Tinar si Petru Vodă Șchiopul, o chestiune contro- 
versată din istoria românilor, Bucureşti, 1915. 

cu ocazia celui dintâi Congres international de studii bizantine, a facut 
cunoscută o inscripţie greacă din Asia Mica, de la Konieh, care era chiar 
epitaful lui Petru cel Tinar®. Lespedea se păstrase in altarul unei biserici 
ortodoxe din vechiul oraş bizantin şi apoi selgiucid. Nici Iorga, nici 
Demostene Russo, care, la rândul său, a citat în întregime textul, n-au 
găsit necesar să-i dea şi traducerea. 


+ MvjcOntt, Kópe, tH ç woyH ç roi  Nploôdéov epevrOc lo. 

I1¥tpov BonfBôta 

n£ons OUyypoPAay..ac, vfo? tot lo. M..prio BonBèta, Ka” 

™KOUL>ONKE ceTovg 

+ CoC/, ™v uv^ AUyoUotov 10/, ko” ™“Bao..Aev[olav et [ny] 
/ 


Ky/. 

,Aminteste-Ti, Doamne, de sufletul drept-credinciosului domn Io Petru 
Voevod a toată Ungrovlahia, fiul lui Io Mircea Voevod, şi s-a săvârşit la 
anii 7077, în luna lui august 19 şi a domnit ani 23” (sic) 


S-a presupus o eroare de lectură, xy in loc de 6, pentru cei noua 
ani de domnie, 1559-1568. De fapt, scăzând 23 din 7077, cifra văleatului, 
ajungem la 7054, adică 1546, probabil anul naşterii. Fără ca Petru să fi 
fost oficial coregent împreună cu tatăl său, 1 se atribuia deci o domnie 
neîntreruptă pe durata întregii sale vieţi: o afirmare pe această cale a senti- 
mentului dinastic, punând accentul pe porfirogeneză. 

Văleatul corespunde anului 1569, dar este o greşeală, în loc de 
1568, dată pe care o confirmă numeroase documente: foarte bolnav din 
iunie, când era încă la Constantinopol, îndată după predarea haraciului pe 
care-l adusese la Poartă, Petru murise curând după sosirea la Alep, iar 
vestea a fost anunţată doar la 5 septembrie”. Prin urmare, Rauwolf nu i-a 
mai găsit în viata decât pe cei doi fii mai tineri ai Chiajnei. 

Îi cunoaştem, ei figurează, între fratele mai mare, Petru-Vodă, şi 
mama lor, în şirurile de portrete de la Snagov. Ei au fost desigur repre- 
zentati şi la Curtea Veche din Bucuresti, ctitorie a lui Mircea Ciobanul, pe 
care „o au înfrumusețat şi o au zugrăvit” fiii săi, după cum stă scris in 


SN. Iorga, Mormintul lui Petru-Voda Mircea, în RI, X, 7-9, 1924, p. 180-181. 
Textul a fost reluat de D. Russo, Studii istorice greco-române, I, Bucuresti, 1939, p. 43. 
7 Hurmuzaki, II, p. 586. 

pisania de la 1715*: aşadar, data primei picturi trebuie să fie din anii în 
care Chiajna era regentă, 1559-1565. Snagovul şi Tismana au fost 
zugrăvite în 1563 şi 1564”. Toate cele trei grupuri de portrete — amintim 
că la Snagov ele apar atât în pronaos, cât şi în naos — îi înfăţişează pe 
Radu şi Mircea ca fiind de vârstă aproximativ egală. În orice caz, siluetele 
aliniate de la stânga la dreapta descresc foarte puţin, în ordine ierarhică, 
prioritatea având-o Petru, ca domn titular. Vârsta reală a acestuia a fost 
aproximativ stabilită: născut în 1547'°. Mircea a fost fiu postum, cel mai 
târziu din 1560, deci cu 13 ani mai tânăr. Că mezinul văzut de Rauwolf în 
1573 nu ar fi putut fi altul, născut eventual în afara căsătoriei, o dovedeşte 
un raport al agentului imperial la Poartă potrivit căruia Chiajna, la Alep, 
în 1571, avea numai doi fii!!. Zvonul, din aceeaşi sursă, cum că ei s-ar fi 
convertit la islam, nu merită crezare: dacă ar fi fost adevărat, şi-ar fi 
pierdut orice şansă de a mai ocupa tronul Ţării Româneşti, iar încadrarea 
lor ca muteferrika la curtea sultanului, pentru a li se acorda o pensie, nu-i 
obliga la renegarea religiei creştine. Dovadă, faptul că Alexandru Mircea 
şi fratele său Miloş fuseseră înscrişi cu această funcție militară în 
documente otomane din 1555'7, ceea ce nu-l va împiedica pe primul să 
domnească, iar pe al doilea să-şi aibă portretul în fresca de la Bucovat, 
alături de Petru Şchiopul, ca donatori ai acelei mănăstiri. 

Cât despre surorile lor, domnitele Stanca, Voica, Maria şi Stana, 
chipurile lor încoronate se află în pictura pronaosului de la Tismana. După 
alte informaţii, numele lor ar fi Marina, Stana, Anca, Dobra şi Alexandra’?. 
Numai in legatura cu una singura (Ana? Stanca? Voica?) s-a putut sustine 
că a intrat in haremul viitorului sultan Murad al II-lea’, desigur fiindca 
mama ei sperase astfel să redeschidă fiilor drumul spre tron. Dar trebuie 
să relevăm şi o altă împrejurare care întregeşte istoria acestei generaţii în 
care s-au reunit Musatinii cu dinastia munteană. O fiică a lui Petru Rareş 


EN. Iorga, Inscriptii din bisericile României, 1, Bucuresti, 1905, p. 260-261. 

” Ştefan Andreescu, Portretele murale de la Snagov si Tismana, in BOR, 
LXXXVIII (1970), 1-2, p. 175-190. 

10 Constantin Rezachevici, Cronologia domnilor din Tara Românească şi 
Moldova, I, Bucureşti, 2001, p. 246-247. 

1! Hurmuzaki, II, p. 613. 

1? C, Rezachevici, op. cit., p. 256. 

15 St. Nicolaescu, art. cit., p. 8. 

14 C, Rezachevici, op. cit, p. 254, dar si planga I-4 din arborii genealogici 
anexati. Tot acolo, o Sultana, probabil prin confuzie cu sora ei din haremul lui Murad III. 

cu numele de Ana, deci soră cu Chiajna, a fost vremelnic doamnă a Ţării 
Româneşti, ca soţie a lui Vlad Inecatul in anii 1530-1532. După înmor- 
mântarea lui Vlad la Dealu, văduva s-a adăpostit în Transilvania, unde a 
dat naştere unui fiu cu numele de Bălaş (Balasz), iar acesta, maghiarizat, 
poate fi urmărit în documente până în 1594. Personajul s-a căsătorit cu 
„Stanca Mirce (Mirceoaia)”, despre care aflăm că avea trei fii cu primul ei 
sot, Dumitru Velimirovici. Comentatorii acestei informaţii n-au recunos- 
cut identitatea, totuşi evidentă, a Stancăi. Ca să i se spună ,,Mirceoaia”, ea 
trebuie să fi fost una din fiicele lui Mircea Ciobanul. În sprijinul ipotezei 
noastre vine căsătoria precedentă cu un sârb, fiindcă şi Petru cel Tânăr a 
luat de soţie în 1563 pe fiica lui Nicolae Cherepovici, fost ban de Lugoj şi 
Caransebeş!€. Stanca si Balas erau veri, mamele lor fiind surori; aveau 
aşadar drept bunic comun pe Petru Rareş. 


PRINCESS CHIAJNA AT ALEPPO 
Abstract 


Leonhard Rauwolf, a German botanist and physician who visited Syria 
and the Holy Land in 1573, has told in the account of his travels how he met in 
Aleppo the former princess of Wallachia. Her eldest son, Peter the Young, had 
died in 1568, as soon as he had been sent into exile. His brothers, Radu and 
Mircea, were living together with their mother. She was, according to this 
witness, “a very discreet woman, and well skill’d in the Turkish and Arabian 
languages”. They had to exist in a political framework dominated by the 
Ottoman sultan. 


'S Ibid., p. 184-185, pe baza datelor culese de N. Edroiu, Balas Munteanu 
(Havasely), fiul domnului Țării Româneşti Vlad Vintilă de la Slatina, stăpân al 
posesiunilor Corus şi Popeşti (comitatul Cluj). Ereditate, merit, asimilatie, în AG, III, 
nr. 3-4, 1996, p. 137-144. Rectificarea cu Vlad Înecatul, în loc de Vlad Vintilă, îi 
aparţine lui Rezachevici. 

'© N. Iorga, Elena Cherepovici, doamna lui Petru-Vodă Mircea al Terei 
Româneşti, in RI, XVI, nr. 7-8, 1930, p. 154-157. 


DISPOZIȚIILE TESTAMENTARE 


ALE UNUI BOIER OLTEAN SI ALE SOȚIEI SALE 
(A DOUA JUMĂTATE A SECOLULUI AL XVII-LEA) 


MARIANA LAZĂR 


Viaţa individului şi a familiei în Evul Mediu românesc, relațiile 
dintre membrii ei sau ale acestora cu societatea sau comunitatea in care 
trăiau sunt subiecte care necesită a fi în continuare aprofundate, atât la 
nivelul abordărilor teoretice, cât şi al cazurilor concrete. Referitor la acest 
ultim aspect, nu se poate afirma că destinul unei persoane este reprezen- 
tativ pentru un anumit grup social, dar prezentarea sa oferă o anumită 
imagine asupra vieții unui om din epoca respectivă, cu elemente care se 
regăsesc în existența mai multor persoane provenite din acelaşi mediu 
social, cel nobiliar în cazul supus atenției. 

De remarcat că în structura boierimii române, acest important grup 
social care deţinea puterea politică şi economică şi lua deciziile, exista o 
anumită stratificare, o ierarhizare a poziţiilor. În consecință, pentru a avea 
o imagine cât mai completă a contururilor, dar şi a dinamicii sale inte- 
rioare, obiectul de studiu nu trebuie să-l constituie doar familiile din pri- 
mul eşalon al puterii, ci şi cele care nu ajung sau nu mai reuşesc să dețină 
funcții în divanul domnesc, dar care fac totuşi parte din anumite grupuri 
de solidaritate sau clientelare şi care, tocmai din această poziție, participă 
la distribuirea şi redistribuirea slujbelor şi a beneficiilor. Adordarea 
prezentă are ca subiect tocmai una dintre aceste familii. 

Din parcurgerea testamentului unui boier oltean, Matei Pârdescu, 
au fost sesizate o serie de aspecte, pentru lămurirea cărora era necesară o 
incursiune în timp în existenţa lui şi, implicit, a familiei sale, pentru a-i 
identifica poziția şi raporturile cu ceilalți, atât cele de tip socio-economic, 
cât şi cele afective, care le-au definit viaţa împreună, momentele de cum- 
pănă care l-au marcat pe fiecare individ în parte, modul cum s-au 
constituit şi au funcționat solidaritatile, fie ele de rudenie, de amicitie sau 
de interese şi opțiunile finale. 


„Studii şi Materiale de Istorie Medie”, vol. XXVIII, 2010, p. 105-125 

În această societate ereditatea prin ea însăşi nu asigura automat un 
anumit statut social şi, mai ales, unul politic’. În reuşita socială concurau 
o serie de factori, în care alături de ascendență, un rol esenţial îl dețineau 
proprietatea, sistemul de alianţe, matrimoniale sau de altă natură, precum 
şi capacitatea de a accede în anumite grupuri de putere. 

Matei postelnicul era fiul lui Pană Pârdescu mare clucer, o per- 
soană de origine probabil sud-dunăreană, care reuşise printr-o abilă poli- 
tică de alianțe şi prin inițiative economice profitabile, chiar dacă uneori 
riscante, să-şi depăşească condiția socială şi să pătrundă în rândul boie- 
rimii muntene. Pană se căsătorise cu fiica unui negustor, Albul cupetul si 
a Despei, care a murit însă tânără, probabil către 1645-1646, lăsându-l pe 
Matei orfan de mamă la o vârstă fragedă. În acea perioadă Pană era 
paharnic şi deţinea moşie în Căpreni, Dolj, după care era identificat în 
documentele vremii”. 

În aceste condiţii, din preocupare pentru copilul său, dar şi din alte 
considerente de natură socială, Pană s-a recăsătorit pe la 1648 cu Elina, 
nepoata lui Mihai Viteazul, fiica doamnei Florica şi a lui Preda slugerul 
din Greci. Aceasta fusese la rândul său căsătorită cu Petre clucer, fiul lui 
Aslan vornicul, boier care murise către 1645, lăsându-o „în multă nevoie 
şi datorie”. Gestul Elinei de a se recăsători fusese probabil determinat de 
situația nesigură în care se afla din punct de vedere financiar, preferând 
ocrotirea pe care i-o oferea o căsătorie. Partea de zestre pe care ea o 
aducea în acest mariaj consta mai mult în bunuri mobile şi mai putin în 
proprietăți, deținute de la părinţi sau de la soțul decedat. De altfel, la scurt 
timp i-a şi vândut lui Pană partea sa de moşie din Pârdesti, unde de fapt 
locuia, pentru a-şi achita datoria față de ginere, Udrea comis, fiul lui 
Hrizea mare vistier, rămasă din zestrea fiicei ei, Alexandra”. 

Mariajul lor a presupus o clară delimitare încă de la început a 
averii fiecăruia, dată fiind tocmai poziţia Elinei, „îndatorată şi căzută din 
toate”. În 1656 Constantin Serban le întărea lui Pană si urmaşilor săi atât 
satele şi moşiile deţinute înainte de căsătoria cu Elina, cât şi pe cele 
dobândite de când erau împreună, precum şi pe cele pe care urma să le 


' Cristina Codarcea, Société et pouvoir en Valachie (1601-1654). Entre la 
coutume et la loi, Bucuresti, 2002, p. 185. 

? DRH, B, vol. XXX (1645), întocmit de Violeta Barbu, Marieta Chiper, 
Gheorghe Lazăr, Bucureşti, 1998, p. 175-176, nr. 134. 

> Ibidem, nr. 110, p. 101. 

* Ibidem, vol. XXXIII (1648), întocmit de Gheorghe Lazăr, Constanta Vintilă- 
Ghitulescu, Andreea Iancu, Bucureşti, 2006, p. 100, nr. 109. 

mai cumpere cu banii lui, la care nici Elina, nici neamurile ei nu puteau 
emite vreo pretenţie”. 

Căsătoria cu Elina l-a introdus pe Pană în anumite grupuri de 
solidaritate, cu boierii olteni şi în cel din apropierea lui Matei Basarab, 
domnul însuşi provenind dintr-o importantă familie boierească olteană. A 
dobândit astfel diferite funcții şi a îndeplinit slujbe care i-au facilitat nu 
numai ascensiunea pe scara onorurilor, dar i-au adus şi deosebite avantaje 
materiale, concretizate în politica de achiziționare a tot mai multor sate şi 
moşii. 

De altfel, acest mariaj l-a plasat în anumite vecinätäti, care i-au 
permis să dobândească proprietăți din zonele respective, ca beneficiar al 
dreptului de protimisis®. Principalele sale moşii erau situate în județele 
Olt, Romanati, Dolj. 

În 1648 era cămăraş, funcţie pe care o va deține până la moartea 
bătrânului domn Matei Basarab. Sub Constantin Şerban a fost o perioadă 
cămăraş, ulterior postelnic al doilea”, pentru ca în domniile următoare, până 
la 1670, să fie pe rând mare portar, căpitan de roşii, mare armaş, mare 
stolnic şi mare clucer®. În această perioadă şi-a continuat politica de achi- 
zitionare de bunuri funciare”, a arendat încasarea unor venituri domnesti'®, 
precum oieritul sau dijmăritul, în special din judeţele Olteniei. În acest scop 
sau pentru alte afaceri s-a asociat cu alti boieri din zonă sau cu negustori. 
Cu renumitul negustor Dima chiurcibaşa a avut şi o relaţie de rudenie 
spirituală, ca nas, fiul lui Dima purtând numele fiului lui, Matei". 


5 Catalogul documentelor Țării Româneşti din Arhivele Nationale, vol. VIII 
(1654-1656), întocmit de Marcel-Dumitru Ciucă, Silvia Vătafu-Găitan, Dragoş Şesan, 
Mirela Comănescu, Bucuresti, 2006, p. 428, nr. 949 (= în continuare CDTR). 

€ DRH, B, vol. XXXVII (1653), întocmit de Oana Rizescu, Marcel-Dumitru 
Ciucă, Florina Manuela Constantin, Andreea Iancu, Bucuresti, 2009, nr. 16, 17, p. 16-19, 
nr. 108, p. 122-123, cumpăra rumâni din Pardesti. 

l CDTR, vol. VIII, nr. 192, p. 102, nr. 254, p. 130, nr. 580, p. 278, nr. 631, 
p. 301, nr. 700, p. 325, nr. 729, p. 361, nr. 839, p. 380, nr. 930, p. 418, cumpăra părți din 
satele Turburea, Slavilesti şi Lazul şi cu rumâni. De precizat că acest domn, Constantin 
Serban, era unchiul Elinei, fiica doamnei Ancuta si a lui Nicolae Pătraşcu, fiul lui Mihai 
Viteazul şi fratele Floricăi, şi deci vară cu Elina Pârdescu. 

* Nicolae Stoicescu, Dicționar al marilor dregători din Tara Românească si 
Moldova (sec. XIV-XVII), Bucuresti, 1971, p. 223. 

? DANIC, Mănăstirea Bräncoveni, XVIH/27, cumpără satul Crăişani care apar- 
tinuse lui Mihai Viteazul. 

10 CDTR, vol. VIII, nr. 181, p. 97. 

'' DANIC, Mănăstirea Brâncoveni, XVIIL/33. 

De remarcat ca principalele functii detinute de Pana vizau tocmai 
aprovizionarea curții domneşti sau a oștirii, operațiuni care implicau sume 
deosebite, pentru achitarea cărora a fost uneori determinat să recurgă la 
împrumuturi”. Unele dintre aceste datorii nu a reuşit să le restituie până 
la moartea sa: „fiind în grele slujbe ale tarai, cu multă cheltuială pan 
Țarigrad şi multe alte locuri, au căzut la multă datorie, cât era casa a să 


Pană Pârdescu şi Elina nu au avut împreună copii. Deoarece fiica 
sa era deja căsătorită, Elina şi-a concentrat atenţia şi grija asupra lui 
Matei, pe care „l-au crescut din copilăria lui şi l-au socotit până la vârsta 
lui tocma ca pre un fiiu al ei, precum s-au căzut”! . 

În climatul de securitate, precum şi într-un anumit mediu social 
asigurat de familia sa, Matei a crescut, a legat prietenii şi fratii cu tinerii 
boieri olteni din zonele învecinate, la care va apela în momente mai 
dificile. Unul dintre ei era Preda postelnicul, fiul lui Pătraşco clucerul din 
Tomeni, care îl numea frate’. 

În 1670, în deplinătatea facultăţilor mentale Pană clucer Pârdescu 
îşi redacta diata, mărturisind ca „să să ştie că ajungându-mă vreme de 
bătrâneţe şi de slăbiciune, socotit-am dintru firea mea, până fiindu eu cu 
zile sănătos şi-ntreg cu toată firea şi mintea, tocmitu-mi-am şi mi-am 
aşăzat tot lucrul mieu după moartea mea”, motivația sa principală fiind 
aceea ca „să nu rämâie gâlceavă în urma mea”. Afirmarea deplinei sănă- 
tati mentale era cu atât mai evidentă, cu cât această diată avea mai mult 
caracterul unui act de donaţie adresat soţiei sale, care să-i confere legiti- 
mitate în stăpânirea anumitor bunuri din averea lui, în condiţiile existenţei 
actului domnesc al lui Constantin Şerban care o excludea de la stăpânirea 
bunurilor lui Pană. De altfel, în practica succesorală a vremii se întâlneau 
cazuri în care soțul supravieţuitor dobândea prin testament bunuri deținute 
de cel decedat, chiar dacă nu avuseseră împreună copii'®, însă aici exista 
un copil moştenitor, dintr-o altă căsătorie. Libera dispoziţie în ceea ce 


2 DRH, B, vol. XXXVIII, nr. 19, p. 20, îi restituia lui Ghinea Brätäsanu, 
cumnatul său, cei 550 de ughi imprumutati; din documentele cercetate nu am reuşit să 
identific în ce mod se înrudeau. În 1663 se împrumuta de la Dima chiurcibasa (DANIC, 
Mănăstirea Brancoveni, XXV/5). 

'5 DANIC, Mănăstirea Brâncoveni, XVIIL/33. 

14 DANIC, Mănăstirea Bistriţa, LXIV/340. 

'S DANIC, Mănăstirea Brâncoveni, XXI/4. 

'* Violeta Barbu, De bono coniugali. O istorie a familiei din Tara Românească 
în secolul al XVII-lea, Bucureşti, 2003, p. 160-164. 

priveşte distribuirea averii sale i se părea esențială lui Pană, deoarece „tot 
agonisitul mieu nu mi-au rămas de la părinți, ce mult, putin, am agonisit 
cu slujba mea”. 

Beneficiarii săi testamentari erau fiul, Matei, soția, Elina şi 
mănăstirea Bistriţa, unde dorea să fie înmormântat, deşi casa boierească şi 
domeniul său funciar se aflau în apropierea mănăstirii Brâncoveni. Fiul 
său moştenea cea mai mare parte a averii, dar şi obligaţia de a plăti birul 
şi dările domneşti care le reveneau. 

Buna lor convietuire în timpul căsătoriei, dar şi atenţia acordată şi 
grija purtată fiului său, Matei, l-au determinat pe Pană să îi testeze Elinei 
satul Slăvileşti şi partea lui din Roşiani, cealaltă jumătate stăpânind-o 
Elina, deoarece îl cumpăraseră împreună de la neamul ei. Acestora li se 
adăugau mai multe animale, stupi, precum si „hainele şi sculele ce i-am 
făcut eu, toate să fie ale ei”. Elina dispunea, totodată, liber de zestrea ei 
mobilă. Pană îşi exprima dorinţa ca toate cele dăruite de el să le stăpâ- 
nească Elina cu bună pace de către Matei, „nimica val sau bântuială să 
n-aibă”. Pe Matei îl îndemna „să cinstească şi să miluiască pre jupâneasa 
mea, cum să cade fiului pre mumă”, deoarece ea îl crescuse din pruncie. 

Într-o societate cu o mentalitate religioasă se instituise obiceiul ca 
Biserica să primească o parte din masa succesorală a celui decedat, „partea 
sufletului”, în special dacă era şi bogat şi, în plus, dacă îşi exprima 
anumite preferinţe cu privire la locul de înmormântare şi la practicile 
funerare”. Mănăstirea Bistriţa devenea şi ea beneficiara unei parti din 
averea lui Pană, urmând ca în cazul în care Matei deceda fără descendenți 
direcţi, să mai dobândească şi alte bunuri. În relaţie cu aceeaşi preocupare 
pentru soarta post-mortem a sufletului său, însă identificând comporta- 
mente sociale şi sensibilitati noi, era şi precizarea pe care Pană o insera in 
finalul diatei, ca, în cazul în care Matei murea fără urmaşi, rumânii lui să 
devină oameni liberi, cu părțile lor de moşie; însă sub amenințarea bleste- 
mului le interzicea să se rumânească ulterior, pentru ca să nu „să piarză 
pomeana noastră” "$. 

În actul său Pană nu specificase nimic referitor la importantele 
datorii financiare pe care le contractase la diverse persoane, care se cifrau 


17 Jack Goody, Familia europeană. O încercare de antropologie istorică, Iaşi, 
2003, p. 46-47, 51; Violeta Barbu, op. cit., p. 158-159. 

'5 DANIC, Mănăstirea Bistriţa, LXIV/340. Pană şi-a redactat diata în dublu 
exemplar, unul păstrat la mănăstirea Bistriţa, unde a fost înmormântat, iar celălalt aflat la 
mănăstirea Brâncoveni (DANIC, Mănăstirea Brâncoveni, 1/11). 

la peste 5 500 de taleri, considerând probabil că avea să le plătească cat 
timp mai trăia. Nu a reuşit însă, iar după moartea lui, confruntat cu 
cererile presante ale creditorilor, care-şi solicitau banii, şi neajungând la o 
înțelegere cu mama sa, Matei a apelat la medierea domnului în disputa cu 
aceasta. De precizat că el nu i-a contestat Elinei dreptul de stăpânire 
asupra părții din averea tatălui său pe care acesta i-o donase, ci s-a adresat 
lui Antonie vodă pentru a solicita solidaritate în achitarea datoriilor, după 
cum beneficiaseră şi de moştenirea tatălui şi după cum prevedea şi 
legislația țării. 

Din porunca domnului, mitropolitul Teodosie şi marii boieri, cons- 
tatând că ,,jupaneasa Ilina moşiile şi țiganii şi bucatele pohtiea a le tinea, 
iar datoriilor nu să supunea şi birul încă era tot asupra lui Matei postelnic”, 
decideau „pre dereptate, pre învățătura sfintei pravile” ca Matei să-i retur- 
neze bunurile cuprinse în foaia ei de zestre sau contravaloarea lor, iar el să 
stăpânească toată averea tatălui şi să plătească datoriile. Şi ca să nu se 
arate necuviincios şi să respecte şi îndemnurile părintelui său, „de bună 
voia lui” Matei o poftea „să şază în casa lui, <să o ci>nstească el <şi> să 
o miluiască ca pre a lui mumă până la moartea ei”'’. După această 
dispută, mai mult ca sigur Elina nu a mai rămas să locuiască împreună cu 
fiul său vitreg”. În 1673 ea răscumpăra cu 360 taleri partea lui Matei din 
Roşiani, zălogită de acesta lui Radu logofăt, de la care se împrumutase 
„ca să să plătească de nişte datorii ce au fostu datornic de la tatä-säu””". 

Deşi aparţinea unui grup de solidaritate cu o anumită influență, în 
contextul acutizării disputelor din interiorul boierimii pentru acapararea 
puterii în stat şi restrângerea accesului la dregătorii, Matei Pârdescu nu a 
reuşit să mai atingă performanţele tatălui său în ceea ce priveşte deținerea 
unui anumit statut politic şi nu a dobândit nici o funcţie în divanul 
domnesc. Titlul de postelnic l-a deţinut numai în calitatea sa de fiu de 
boier. Încă de la început a purtat povara datoriei lăsate de Pană clucerul, 
aşa cum mărturisea ulterior, încât „am făcut cum am putut în urma 
dumnealui şi n-am lăsat casa să să pustiiască, ci o am scos den datorie cu 


'9 DANIC, Mănăstirea Brâncoveni, XVIIL/30. 

% DANIC, Mănăstirea Brâncoveni, III/14, disputele dintre ei au mai continuat 
şi ulterior. 

*! DANIC, Mănăstirea Brâncoveni, I/13; Elina va dărui jumătate din acest sat 
mănăstirii Mihai Vodă din Bucuresti, ctitoria bunicului său domnesc, unde dorea să fie 
înmormântată, cealaltă jumătate testând-o fiicei sale, Alexandra (DANIC, Mănăstirea 
Brâncoveni, UI/15). 

munca mea”. Datoria cea mai importantă o avea probabil la Dima 


chiurcibasa, căruia i-a restituit o parte din bani, mai rămânându-i de 
achitat 900 de taleri, cu o dobândă de 20% pe an”. A reuşit să-i mai 
înapoieze numai 200 de taleri până în 1682, atunci când la solicitarea 
jupânesei Stanei, soția lui Dima, şi a fiului ei, Matei postelnicul, 
„neavându bani de unde să-i dau”, le vindea țigani”. Se pare că nici prin 
această vânzare nu a reuşit să achite integral datoria, deoarece, după 
moartea lui, egumenul mănăstirii Brâncoveni, beneficiara sa testamentară, 
le-a mai acordat acestora si alti bani”. 

Pentru fiul său, Pană a vizat o alianță matrimonială în acelaşi mediu 
social şi în rândul boierimii oltene, Matei Pardescu fiind căsătorit cu jupa- 
neasa Caplea, fiica lui Laţco” si a Brandusei din Menti, Mehedinţi. Nu 
detinem informaţii privind momentul căsătoriei lor, probabil încheiată 
înainte de moartea lui Pană şi gândită ca să le asigure o anumită poziţie so- 
cială, dispunând si de o bună situaţie materială”. În afară de zestrea mobilă, 
constituită din podoabe, veşminte, lenjerie, vase „de treaba casei”, Caplea 
mai deținea şi moşii în Menti şi Văgiuleşti, moştenite de la tatăl său, Latco. 

Ambii erau singuri la părinţi, dar inserati într-o reţea de rudenii şi 
de alianţe în interiorul boierimii oltene, la care le putea oferi susținere. 


7 DANIC, Mănăstirea Brâncoveni, XVIII/33. 

3 DANIC, Mănăstirea Brâncoveni, XXV/15. 

# DANIC, Mănăstirea Brâncoveni, XXV/51. 

3 DANIC, Mănăstirea Brâncoveni, XXVI65. 

°° DRH, B, vol. XXX, p. 269, nr. 224; in 1645 Latco era comis şi cumpăra 
moşii în Menti si Vagiulesti, pe care le va moşteni fiica sa. Nu l-am mai regăsit in 
documentele ulterioare. În zapisul Caplei acesta apare ca stolnic, însă nu cunoaştem 
perioada în care a deţinut această funcţie. În 1652 moşie in Menti cumpărau Mihai clucer 
(Argetoianu, devenit ulterior mare stolnic) şi jupâneasa lui Brânduşa. Se poate ca această 
jupâneasă să fie una şi aceeaşi cu mama Caplei, ea recăsătorindu-se probabil dupa 
moartea lui Latco. De altfel, vânzătorii precizau că „o am dat la sângele nostru, nepoată- 
mea Caplea” — asemănarea de nume este izbitoare. Este posibil ca ea să fi reţinut funcția 
tatălui vitreg, acordând-o părintelui său natural (vezi DRH, B, vol. XXXVII (/652), 
întocmit de Violeta Barbu, Constantin Bălan, Florina Manuela Constantin, Bucureşti, 
2006, p. 9%, nr. 114). Într-un document din 1659, Vlad confirma „lelei Brânduşii, care au 
fost jupâneasă răposatului Latco comis”, stăpânirea peste părțile de moşie din Menti şi 
Văgiuleşti, vândute lor de tatăl său, Stroe postelnic din Oteteliş (DANIC, Mănăstirea 
Tismana, LXW/S). 

*7 Dacă acest Mihai clucer a fost tatăl vitreg al Caplei, mai mult ca sigur el a 
mediat căsătoria fiicei sale cu fiul lui Pană Pârdescul, cu care avea relații speciale şi-l 
numea „frate”; erau asociaţi şi cu Giura clucer, ulterior spătar, cumnat cu Preda paharnic 
din Urdari, unchiul Caplei (CDTR, vol. VIII, nr. 150, p. 83, nr. 937, p. 421). 

Caplea era vară cu boierii Urdăreni şi cu cei din Cernaia şi Cătun, 
probabil pe linie paternă“. Din nefericire cei doi nu au avut împreună 
urmaşi sau nu le-au trăit copiii până la maturitate, cu ei stingându-se cele 
două familii din care descindeau, a lui Pană Pârdescu şi a lui Latco. 

Initiat probabil de tatăl său în anumite practici economice şi 
fiscale, Matei Pârdescu nu a mai avut abilitatea acestuia de a se descurca 
sau poate că şi contextul politic şi economic a fost altul. S-a asociat cu alti 
boieri în încasarea sau arendarea veniturilor domneşti, operaţiuni care i-au 
adus şi beneficii, însă din care a rămas şi cu datorii. Sub Duca vodă 
încasase împreună cu postelnicul Radu Ştirbei dijmăritul din judeţele Olt 
şi Vâlcea şi-i rămăsese dator acestuia, bani pe care nu a reuşit nici ulterior 
să-i restituie. După moartea lui, în 1692 Ştirbei s-a adresat domnului cu 
jalba, iar Constantin Brâncoveanu a desemnat boieri jurători care să 
cerceteze pricina. Aceştia au stabilit veridicitatea solicitării, iar mănăstirea 
Brâncoveni a fost obligată să-i achite lui Ştirbei datoria”. 

Împovărat de datorii şi nedispunând de lichidităţi suficiente, 
plătind într-o parte şi împrumutându-se în alta, Matei nu a mai putut să 
cumpere nici o proprietate, singurele achiziţii făcute fiind nişte țigani. În 
schimb, a reuşit până la un anumit moment dat să păstreze în stăpânire 
satele şi moşiile deţinute ca moştenire de la tată. Însă, in 1680 „ajungându 
la lipsă şi la multă datorie, cât n-au mai avut cu ce se plăti de cătră 
datornicii lui”, îi vindea lui Barbu paharnic Urdăreanu o parte dintre 
aceste proprietăți pentru 1200 taleri (sau 800 de ughi)'; cumpărătorul nu 
fusese ales întâmplător, fiind văr cu soția sa. 

Nu detinem detalii asupra raporturilor dintre cei doi soți, dar se 
pare că Matei fie nu i-a adus la cunoştinţă soţiei decizia sa de a vinde 
moşii, fie nu a dorit să o implice în dificultățile financiare cu care se 
confrunta, dorind să-i protejeze sursa de venit pe care o constituia zestrea. 
În legislaţia vremii, zestrea rămânea în stăpânirea femeii, care dispunea 
de libera dispoziție în privința ei, chiar dacă soţul o administra, şi nu 
putea fi grevată de datoriile acestuia”. În acest context, perspectiva de a-i 


# DANIC, Colecţia E. Vârtosu, 1/384; CDTR, vol. VII (1650-1653), întocmit 
de Marcel-Dumitru Ciucă, Silvia Vătafu-Găitan, Melentina Bâzgan, Bucureşti, 1999, nr. 
385, p. 143, aceşti boieri, rudele Caplei, erau Urdărenii, Preda şi fratele său Gherghina, 
fiii lui Stoica postelnic din Urdari, Iacov clucer din Cernaia, Gheorghe vornic din 
Sărdăneşti, şi fratele lui, Preda Cepleanu şi descendenţii lor 

# DANIC, Mănăstirea Brâncoveni, XXI 17, XXV! 65. 

* DANIC, Colecția E. Vârtosu, 1/243. 

3! Cristina Codarcea, op. cit., p. 206-207. 


Dispoziţiile testamentare ale unui boier oltean şi ale soției sale 113 


fi înstrăinat căminul i se părea de neconceput Caplei, care s-a adresat cu 
jalbă domnului, solicitând răscumpărarea lor, ca fiind „mai volnică”, 
„ne-ndurându-se de sat şi de munca ei ce au fost muncit, făcând şi unile şi 
altele pre lân<gă> casa şi socotindu cum va ieşi den munca ei”. În cali- 
tatea sa de instanță supremă, Şerban Cantacuzino, judecând „pre dirept şi 
pre lege”, i-a acordat dreptul de a le răscumpăra, însă impunându-i 
condiţia ca banii să fie „den zestrile ei şi den agonesita ei” şi nu împru- 
mutaţi de la alții. Decizia domnului părea cu atât mai justă, cu cât Barbu 
Urdăreanu era chiar ginerele lui, soțul fiicei sale Elina, şi putea să-l 
favorizeze. Reuşind să dobândească banii necesari, Caplea a intrat în 
deplina stăpânire a satului Slăvileşti, cu case, mori şi rumâni, a părților 
din moşiile Pardesti, Räscäiati şi Balanesti deținute de Matei şi a viilor de 
la Caracal. De atunci, acesta nu mai avea nici un drept asupra lor, „pentru 
că dă cătră dinsul au fostu nişte moşii pierdute pentru ale lui datorii”. 

Despre raporturile ulterioare din interiorul acestei familii nu dis- 
punem de precizări suplimentare, mai mult ca sigur au continuat să con- 
vietuiasca în acelaşi cămin, despovarati o perioadă de presiunea datoriilor. 
În noiembrie 1688, Matei Pârdescu, „fiind eu slab şi temându-mă de 
moarte”, îşi intocmea diata în deplinătatea minţii şi din preocupare pentru 
soarta sufletului său, deoarece fără acest aşezământ „bietul sufletul mieu 
va zăcea la necăutare şi perire”. Este mărturisită aici credința omului 
medieval că nu doar faptele bune, comportamentul potrivit din timpul 
vieții, ci şi intervenţia celor vii prin donaţii şi rugăciuni contribuiau la 
mântuirea sufletului celui decedat”. Tocmai din această perspectivă, în 
lipsa descendenților direcți, conform dorinței lui beneficiara sa testamen- 
tară devenea mănăstirea Brâncoveni, prin intermediul egumenului ei, du- 
hovnic al lui Matei, căruia „mi-am ispovedit păcatele mele” şi în prezenţa 
căruia „mi-am tocmit şi mi-am aşăzat toate ale mele”. 

De remarcat faptul că în testament nu se face nici o referire la 
soția sa Caplea, care trăia în acea vreme şi care nici nu apare ca martor, 
situație nefirească în legislaţia şi în practica vremii. Fie intervenise o 
ruptură între ei, despre care nu detinem informaţii, fie nu dorea să o împo- 
văreze cu cheltuieli suplimentare, legate de înmormântarea şi pomenirea 
sa, ca şi de achitarea datoriilor pe care le mai avea, deoarece normele 


? DANIC, Colecția E. Vârtosu, 1/244. 

2 Jacques Le Goff, Naşterea Purgatoriului, vol. 1, Bucuresti, 1995, p. 34-35, 
208-215. 

%4 DANIC, Mănăstirea Brâncoveni, XVIII/35. 

juridice ale timpului impuneau beneficiarului unei mosteniri preluarea 
tuturor obligaţiilor ce grevau averea testatorului”. Deoarece Caplea 
răscumpărase o bună parte dintre proprietățile lui Matei şi deci îşi avea 
astfel asigurată existenţa, ca stăpână a lor, este posibil să fi existat o 
înțelegere între ei cu privire la destinaţia ulterioară a averii soţului, ceea 
ce nu excludea totuşi prezenţa ei ca martor în validarea testamentului. De 
precizat că în actul de stăpânire conferit Caplei, Şerban Cantacuzino 
interzisese creditorilor lui Matei să solicite de la ea banii datorati de sot, 
„nimeni de nimic să nu o tragă, nici să o bântuiască, nici să aibă treabă cu 
aceste moşii”, ci să-şi recupereze „datoria lui <de> la bărbatul ei Matei 
postelnicul, ce ar găsi dă ale lui”*€. 

În testamentul său Matei îşi exprima mai întâi dorința de a fi 
înmormântat în mănăstirea Brâncoveni, „că acolea mi-am iubit loc mai- 
nainte den viaţa mea”, deoarece în credința creştinului locul de înhumare, 
sacralitatea lui conta în actul de mântuire; în consecință, comunitatea 
monastică prelua responsabilitatile privind înmormântarea şi pomenirea 
sufletului lui, potrivit practicilor şi riturilor funerare ale unei comunități 
ortodoxe, cu diferenţele specifice fiecărei zone”. 

Considerând că „ce vei da milă, aceea vei afla în mâna lu 
Dumnezău”, Matei dona mănăstirii mai multe proprietăți, satele Lazul, 
Tulburea, cu rumâni, Căprenii jumătate, fără rumâni, moşia Crăişani, fără 
rumâni, țiganii cumpăraţi de el. Referitor la țiganii mosteniti de la tatăl 
său, stabilea ca jumătate dintre ei să-i stăpânească mănăstirea Brâncoveni, 
iar cealaltă jumătate să revină mănăstirea Bistrița, pentru pomenirea 
sufletului lui Pană clucer, înmormântat acolo. Din aceleaşi considerente, 
Matei mai dona lăcaşului de cult al Craioveştilor satele Cacoti şi 
Stalpnita, fără rumâni. Totodată preciza că diata tatălui său nu mai avea 
nici o valoare juridică, fiind invalidata de către o judecată domnească, 
deoarece îl lăsase cu datorii şi „rămâind toate ale casăi pre seama mea, 
răscumpărându-le a dooa oară den datorie”, deținea deplina libertate de 
dispoziţie în privinţa lor. Se dovedise totuşi un fiu respectuos, împlinind 


* Violeta Barbu, op. cit., p. 149. 

5 DANIC, Colecția E. Vârtosu, 1/244. 

37 Potrivit documentelor şi mărturiilor de epocă, ritualul de înmormântare 
presupunea anumite cheltuieli, al căror nivel era în direct raport cu poziţia socială şi 
averea celui decedat; urmau pomenirile la a treia zi, la a noua zi, la douăzeci de zile, la 
patruzeci de zile, la jumătate de an, la un an şi, ulterior, din an în an până la trei sau până 
la şapte ani. 

ceea ce considerase de cuviință, potrivit credințelor şi practicilor funerare 
ale vremii, pentru destinul post-mortem al tatălui său, adică mântuirea 
sufletului lui. 

Referitor la datoriile pe care le avea, existau zapisele, fiind dator 
numai finului său Matei, care, în cazul în care nu-i ierta cei 150 taleri pe 
care-i mai avea de restituit, urma să fie despăgubit prin vânzarea unora 
dintre bunurile lui Pârdescu. Întărind diata cu blestem, interzicea tuturor 
celor din neamul lui să-i nesocotească ultimele dorinţe şi să emită vreo 
pretenţie asupra averii sale, pe care o donase celor două mănăstiri'*. 

Probabil că Matei a murit la scurt timp după redactarea diatei, 
fiind înmormântat în mănăstirea Brâncoveni, care a cheltuit pentru cele 
necesare acestui moment 100 taleri. Dobândindu-i proprietățile, egumenul 
a trebuit să-i achite şi datoriile, la Stanca chiurcibăşoaia 450 de taleri şi nu 
150 cum specificase Matei în diată, iar lui Radu Ştirbei 800 de taleri, 
cărora li se adăugau cheltuielile cu judecata de 55 de taleri”. 

De-a lungul timpului, susținută de puterea politică, Biserica a 
devenit unul dintre beneficiarii donațiilor testamentare, uneori în detri- 
mentul familiei şi al grupurilor de rudenie extinse“, poziţie ce a generat 
adesea contestaţii şi uneori dispute în care a fost nevoie de intervenția 
conciliatoare a domniei. O asemenea contestare a îndepărtării de la 
moştenire şi a donatiei numai în favoarea unor mănăstiri o înregistrăm şi 
în cazul de față, iar ea se produce mai târziu, în 1695, după moartea 
Caplei. 

Contestatarul era o rudă îndepărtată a lui Matei, nu se precizează 
dacă pe linie paternă sau maternă, un Gheorghe Morococean ungurul, care 
„căutând el ce ar fi rămas, mult, puţin de ale lui Matei...ca să ia pe unde 
ce s-ar afla”, a constatat că bunurile erau stăpânite de mănăstirile 
Brâncoveni şi Bistriţa şi s-a adresat cu jalba lui Constantin Brâncoveanu. 
Marii boieri desemnaţi de domn au cercetat în primul rând diata şi au 
adeverit că era „bună şi direaptă”, în plus egumenul prezentându-le şi 
zapisele prin care răscumpărase cu banii mănăstirii moşiile zălogite de 


% DANIC, Mănăstirea Brâncoveni, XVIIL/33; mai întocmeşte şi in 27 
decembrie un alt zapis, cu un conţinut asemănător (DANIC, Mănăstirea Brâncoveni, 
XVIII/35). 

* DANIC, Mănăstirea Brâncoveni, XXV/65, egumenul a mai cumpărat mălai 
de 400 de taleri, pe care l-a împărțit țiganilor. 

#0 Jack Goody, op. cit., p. 26. 

Matei in contul datoriilor. Luând in considerare toate aceste aspecte, poate 
şi faptul că Morococeanu era un străin, dregătorii domneşti hotărau ca 
cele două mănăstiri să aibă deplina stăpânirea asupra moşiilor donate de 
Matei Pârdescu. În aceste condiţii, contestatarul „nu să încuteză ca să mai 
zică cevaş... temându-să de acel mare blestem ce scria într-acea diată””!, 
renunțând astfel la orice pretenții. Decizia marilor boieri a fost adusă la 
cunoştinţa domnului, care a reconfirmat mănăstirilor Brâncoveni şi 
Bistriţa, de altfel ctitorii ale lui Constantin Brâncoveanu, stăpânirea peste 
bunurile testate de Matei”. 

Reintorcandu-ne la Caplea, aceasta a mai trăit câţiva ani în urma 
soțului său, locuind probabil în casele din Pârdeşti sau în cele din 
Slăvileşti. Rămasă singură, fără copii şi fără rude foarte apropiate, preocu- 
parea ei finală a vizat, potrivit mentalitatii timpului, mântuirea sufletului 
şi s-a îndreptat către Biserică, pentru a-şi asigura pomenirea post-mortem. 
În normele ce reglementau dreptul succesoral i se acorda femeii o anumită 
libertate în a testa celor pe care-i prefera bunurile sale dotale sau pe cele 
dobândite ulterior, cu atât mai mult cu cât era văduvă şi fără urmaşi 
direcți. 

În 1692 Caplea închina mănăstirii Tismana biserica şi casele din 
Menti, unde egumenul „să puie un călugăr de ai sfintei mănăstiri să facă 
schit”, pentru întreţinerea căruia dăruia moşiile din Menti si Vagiulesti, 
precum şi o parte din viile de la Oreavita, cealaltă parte urmând să revină 
tot schitului după moartea sa. Referitor la această biserică, nu există 
informații clare privind data construirii ei, nici asupra ctitorilor, dacă era 
ctitoria Caplei sau a părinţilor ei”. Clauza pe care jupâneasa o impunea 
viza posibilitatea pentru ea de a veni aici „ca la o casă a noastră până voi 
fi cu zile”. În lipsa descendenților, în momentul final al vieţii Caplea 
apela tot la o comunitate monastică, manifestându-şi dorinţa de a fi 
înmormântată în mănăstirea Tismana, lângă mama sa Brânduşa. Actul de 
danie a fost scris de popa Gheorghe din Pârdeşti şi ca martori, un aspect 
inedit, apar rumâni de ai Caplei din Pârdeşti”. 


4 DANIC, Mănăstirea Brâncoveni, XVIH/37. 

* DANIC, Documente istorice, CLVI/20. 

8 Vezi şi Nicolae Stoicescu, Bibliografia localităţilor şi monumentelor feudale 
din România, I. Tara Românească, Craiova, 1970, p. 423, probabil era o biserică de 
lemn, care a dispărut în secolul al XVIII-lea. 

# DANIC, Mănăstirea Tismana, LXI/6. 

În anul următor Caplea reînnoia donația în favoarea Tismanei, de 
data aceasta în prezenţa egumenului şi a călugărilor de la mănăstirea 
Brâncoveni. Jupâneasa mărturisea că ,muncit-am de am rădicat un 
schitişor întru hramul lui Sfeti Nicolae, pentru sufletul părinților miei...”, 
schit pe care, „ca să nu să părăsească”, îl închina lavrei de la Tismana”. 

În raport cu soţul său, care-şi testase întreaga avere unei mănăstiri, 
Caplea a donat mănăstirii Tismana, unde probabil a şi fost înmormântată, 
numai moşiile pe care le deținuse de la părinți. Celelalte proprietăți, care 
aparținuseră soţului său şi pe care le dobândise prin răscumpărare, au fost 
moştenite de rudele sale colaterale, reliefând încă o dată poziţia şi dreptu- 
rile grupurilor de rudenie extinse, rolul înrudirilor în societate. În acest 
caz nu dispunem de informaţii precise referitor la modalitatea în care 
satele şi moşiile Caplei au ajuns în stăpânirea lor, adică dacă le-au fost 
donate de ea printr-un testament sau dacă le-au revenit după moartea 
acesteia în calitate de rude apropiate, „nerămâindu-i copii de trupul ei, în 
urmă au rămas totu ce au fostu pre seama noastră”, o dată cu averea, 
probabil că familia şi-a asumat, alături de Biserică, şi responsabilitatea 
comemorării ei. 

Barbu Urdăreanu a ajuns astfel coproprietar cu ceilalți veri peste 
satele şi moşiile pe care le cumpărase anterior de la Matei Pârdescu şi pe 
care le răscumpărase Caplea. Le-au stăpânit o perioadă, iar în 1704 Barbu 
împreună cu frații săi, Dumitraşco şi Pană, cu verii, Necula şi Ivanis 
Cătunarii, precum şi cu Preda căpitanul Cernăianul şi verii lui, Barbu şi 
Conda căpitanul, le-au vândut lui Constantin Brâncoveanu, ,,cazandu-i-se... 
a cumpăra, fiind alături cu alte moşii ale măriei sale”. Astfel că, probabil 
datorită numai hazardului, satele şi moşiile Pârdeştilor au ajuns în 
stăpânirea unui domn, şi el un oltean prin tată, Constantin Brâncoveanu şi 
a ctitorilor familiei sale, Brâncoveni şi Bistriţa. 

De remarcat că deşi nu a mai ajuns dregător, precum tatăl său, 
totuşi Matei Pârdescu nu a decăzut din statutul său social, cel de boier şi 
chiar dacă s-a confruntat cu probleme financiare, nefiind, de altfel, 
singurul din vremea sa care a întâmpinat asemenea dificultăți, familia lui 
a păstrat un anumit stil de viata, menținându-și prestigiul în cadrul 
comunității în care trăia. Deşi grevată de datorii, Pană îi transmisese totuşi 


4 DANIC, Mănăstirea Tismana, LXIUI/7. 
4 DANIC, Colecția E. Vârtosu, 1/384; actul nu menționează suma cu care au 
vândut. 

fiului său o avere importantă, constituită în principal din cele două- 
sprezece proprietăţi, dar şi din bunuri mobile, prin valorificarea cărora 
obținuse veniturile care i-au permis să ducă o existență potrivită rangului 
său social. 

Relativ la statutul său, când se fac aprecieri asupra capacităţii sale 
de reuşită socială, trebuie avut în vedere că Matei nu era descendentul 
unor mari boieri, tatăl său fiind primul din familie care ocupase o funcţie 
în divan, nu dintre cele mai importante, datorită calităților sale personale 
şi spiritului de inițiativă. De precizat că pentru ocuparea dregătoriilor, 
aducătoare de prestigiu şi de beneficii, concurenţa era accentuată, iar 
criteriile de selectare destul de complicate, încât descendenți din vechi 
familii boiereşti, deci cu o legitimitate mai mare, precum Buzestii şi 
rudele lor, boierii din Greci, Rudenii sau Cornatenii nu au mai reuşit să 
ocupe un loc în divanul domnesc, altădată dominat de strămoşii lor. 

Din perspectiva unei alte realităţi sociale, cea a familiei, parcurge- 
rea documentelor epocii ne relevă în unele cazuri raporturi relativ 
complexe între indivizii ce o compuneau. Într-o societate în care speranța 
de viaţă era destul de redusă, în care se refăceau căsătorii şi se constituiau 
noi familii, in care convietuiau copii din mariajele precedente, apăreau 
adesea conflicte. Majoritare erau cele patrimoniale, generate de decesul 
unuia dintre soţi, între copii şi părinții vitregi, în special cu mama vitregă 
supraviețuitoare, dar şi între fraţi, pentru moştenirea averii. Stările ten- 
sionate nu aveau cum să nu influenţeze relațiile din interiorul acestor 
familii, cu efecte asupra coeziunii lor. O asemenea dispută a fost consem- 
nată şi în familia Pârdescu, între Matei şi mama sa vitregă, Elina. Dar şi în 
cazul noului cuplu, Matei şi Caplea, deşi mărturiile documentare nu sunt 
explicite, sesizăm cel puţin pentru a doua parte a vieţii lor o anumită 
neîncredere între cei doi soţi, determinată probabil de dificultățile cu care 
s-au confruntat. Este de presupus că şi absenţa descendenților direcți a 
generat dezamăgire, o stare de neîmplinire. 

Semnificativă pentru relaţiile din interiorul acestei familii, pentru 
coeziunea sau lipsa de unitate a membrilor ei este şi măsura în care şi-au 
asumat obligația de a media pentru mântuirea sufletului rudei decedate, 
precum şi opţiunea pentru locul înmormântării, acea solidaritate între vii 
şi morți, care transgresează timpul şi spațiul (imaginat ca „lumea aceasta” 
şi „lumea de dicolo”). Aproape toți au optat pentru ca o comunitate 
monastică să împlinească toate cele potrivite pentru pomenirea lor, iar 
fiecare dintre membrii acestei familii s-au înmormântat în mănăstiri 

diferite, Pană la Bistriţa, Elina la Mihai Vodă, unde dorea să fie înmor- 
mântată şi fiica sa Alexandra, valorizând astfel relația cu copilul, în raport 
cu aceea cu al doilea soţ, Matei la Brâncoveni, iar Caplea, alături de 
mama sa la Tismana, favorizând relaţia cu părinţii. 

Abordarea prezentă a vizat astfel rememorarea în linii esențiale, 
atât cât au permis documentele, a istoriei familiei Pârdescu de-a lungul a 
două generaţii, când de fapt au dobândit un anumit statut social, disputele 
patrimoniale care au marcat raporturile dintre membrii săi, precum şi 
dispoziţiile lor testamentare, influențate de modul în care au convietuit. În 
lipsa descendenților direcți, peste numele său, dar ulterior şi peste al 
satului prin care se identificaseră s-a aşternut colbul uitării. 


ANEXE 
1 1680 (7188) februarie 28, Bucureşti 


+ Annocrien Boxter Tw ILTRPBAN BOEBOAh M POCHOAHHR BRCOE BEMAE 
OVrppogaaykieu, BNSK Beaukaro nokounaro Iw ILlHPBAN BOEBOAh. AABAT POCNOACTEO 
mu ci nogkaenne rocnoacrea mu jupânésii Caplii, jupâneasa lui Matei postelnic 
Pârdescul, fata jupânésii Brânduşii ot Meanti ot sud Mehedinţi, şi cu feciorii ei, 
cati-i va da Dumnezeu, ca să-i fie ei satul Slavilestii ot sud Romanați, tot satul cu 
tot hotarul şi cu tot venitul, den câmpu, den pădure, den apă, şi cu 3 roate de 
moară în apa Oltului şi cu podul şi cu 10 case dă rumâni, anume: Costandin cu 
feciorii lui şi Stancul cu feciorii lui şi Ion cu feciorii lui şi Tatul cu feciorii lui şi 
lanăş cu feciorii lui şi Nistor, fratele lui Ianas, cu feciorii lui şi Cozma cu feciorii 
lui şi Arion cu feciorii lui şi Oprea cu feciorii lui şi Drăghici Cimpoiariul cu 
feciorii lui, şi cu casele boiereşti dentr-acestu sat şi cu toate dichisele casil. 

Si iar să-i fie moşia den Pârdeşti toată partea judecească, carea easte 
hotărâtă si împietrită. Si iar să-i fie moşiia den Pârdeşti care o au fostu cumpărat 
Pană! clucer, tatăl lui Matei postelnic, dă la jupâneasă lui Elina şi cu zapisul ei 
de vânzare şi cu multi boiari mărturie. 

Si iar să-i fie moşiia den Räscäiati si den Bälänesti, toată partea cât au 
ținut Matei postelnic, precum scriu în cărțile de cumpărătoare de la călugării de 
la mănăstirea Hotăranii. 

Si iar să-i fie jupanésii Caplii toate viile de la Caracal, cât tine ingra- 
disul, şi viile de acasa!. 

Aceste moşii şi rumâni şi vii şi cu alalte toate, precum scriu în sus, să le 
tie toate jupâneasa Caplea pre dăplin, pentru că aceste moşii şi vii şi rumâni den 

Slăvileşti şi cu casele şi cu morile, cu podul şi cu alalte cu toate şi cu acéste 
moşii, afară den satul Slăvileştii, carii scriu mai sus, fost-au ale lui Matei 
postelnic Pârdescul, bărbatul jupânesii Caplii, dă le-au ţinut tot cu bună pace. lar 
după acéea, Matei postelnic, el ajungându la lipsă şi la multă datorie, cât n-au 
mai avut cu ce se plăti de cătră datornicii lui şi cu altă nemaiavându ce să mai 
facă, el s-au sculat de au fostu vândut aceste moşii şi vii şi rumâni, toate câte 
sântu mai sus scrise, boiarinului domni<i>i mele Barbului peharnicul 
Urdăreanul, dereptu bani gata taleri 1 200, care să fac ughi 800, şi cu zapis de 
vânzare dă la mâna lui şi cu multi boiari mart<u>rie iscaliti în zapis. Şi au fostu 
luat aceşti bani toţi dăplin la mâna lui, dă au dat în trebile şi la datoriile lui. 

lar după aceea, nu multă vreme trecându, jupâneasa Caplea, jupâneasa 
lui Matei postelnicul Pârdescul, ea ne-ndurându-se de sat şi de munca ei ce au 
fost muncit, făcând şi unile şi altele pre lân<gă> casa şi socotindu cum va ieşi 
den munca ei, n-au vrut să lase? cum să fie vândute, precum le-a vândut bărbatul 
ei Matei postelnicul, ci au venit naintea domni<i>i mele la divan de au avut 
întrebăciune şi para de față cu boiarinul domni<i>i mele Barbul peharnic 
Urdăreanul. Şi aşa zicea jupâneasa Caplea naintea domni<i>i mele în divan, de 
vreme ci au vândut bărbatul ei Matei postelnic Pârdescul, iară ea nu să îndură de 
acel sat Slăvileştii, nici de munca ei, ca să lase? să fie pre mâinile altora striini, 
nici va ieşi den casa ei, ci easte ea mai volnică a face cum va putea dentr-ale ei 
zestre şi dentr-a ei agonesită şi va da toţi banii dăplin câţi scriu mai sus şi pentru 
Slăvileşti şi pentru alalte moşii, pre toate câte sânt mai sus-scrise. 

Într-acéea, domnia mea am socotit şi am judecat pre dirept si pre lege, 
dâmpreună cu toţi cinstitii deregătorii domni<i>i méle şi cu direaptă judecata a 
divanului domni<i>i mele aşa s-au adevărat cum easte mai volnică jupâneasa 
Caplea a darea banii Barbului peharnic Urdăreanul şi a ţinea ea aceste moşii 
toate câte sânt mai sus scrise, căci sânt dăspre bărbatul ei, Matei postelnic şi 
fiindu munca ei dă atâta vreme. Numai atâta am răspunsu domnia mea jupânesii 
Caplii, să fie banii ce va da den zestrile ei şi dân agonesita ei, iar să va lua banii 
altora, să nu fie volnică a înturna banii Barbului peharnic, nici a lua ea aceste 
moşii cu banii altora. 

După aceea, jupaneasa Caplea, ea după judecata domni<i>i mele, făcut-au 
cum au putut si au însemnat toți banii dântr-ale ei ce au avut şi dentr-a ei 
agonisită şi iar au venit cu toţi banii daplin în divan naintea domni<i>i mele, 
fiindu şi boiarinul domni<i>i mele, Barbul peharnic, de față în divan. Deci 
domnia mea iar am judecat dempreună cu tot divanul şi am dat domnia mea 
jupânesii Caplii dă au dat toţi banii dăplin câţi scriu mai sus in mâna boiarinului 
domni<i>i mele Barbului peharnic, precum i-au luat şi bărbatul ei Matei 
postelnicul dă la Barbul peharnic. 

Si să-şi tie jupâneasa Caplea satul Slăvileştii cu casele, cu toate dichi- 
surile şi cu toți rumânii şi cu morile den apa Oltului şi cu podul si cu viile da 

acasa şi cu viile dă la Caracal si cu mosiia dan Pârdesti şi dă la Räscäiati si dă la 
Bălineşti, toate pre dăplin cum scrie mai sus şi cu tot venitul. Iară bărbatul ei 
Matei postelnicul să n-aibă nici cu unile nici o treabă, nici cu venitul mosiilor, 
nici cu nemic, pentru că dă cătră dinsul au fostu nişte moşii pierdute pentru ale 
lui datorii, iar jupaneasa lui Caplea le-au răscumpărat cu direaptă munca ei. 
Aşijderea să fie jupâneasa Caplea în pace de cătră toţi datornicii cui va fi dator 
bărbatul ei, Matei postelnicul, nimeni de nimic să nu o tragă, nici să o bântu- 
iască, nici să aibă treabă cu aceste moşii, deci să-şi caute ei cineşi datoriia lui la 
bărbatul ei Matei postelnicul, ce ar găsi dă ale lui, afară dântr-aceste moşii ce 
scriu mai sus, ei să-şi ia. 

Iar jupâneasa Caplea să-şi tie moşiile aceste cu bună pace, să fie ei moşii 
ohabnice, stătătoare şi neclătite în veci. lar cându ar ajunge jupâneasa Caplea la 
vreo lipsă şi ar vrea să vânză aceste moşii, să n-aibă voie a le vende într-altă 
parte, ci să le vânză iar boiarinului domni<i>i mele, Barbului peharnic. HM 
HCTIPABNHK, CAAM peuu TOCNOACTBA MH. 

Cexe ncgeAnreme nocragatm rocnoAcTBo mu: PaaS NacTSpea BEA Ban, 
Bank BEA Bopuuk, Xpuak gea Bopuuk, PaaS BEA norophT, Bapss8a BEA BucTruep, 
Muyan BEA C'BTAP, Baaasa BEA KaSuep, KocTanAuN EPhNKOBEANSA BEA MOCTEANHK, 
ASMUTPALIKO BEA nexaput, AAUXANAPS BEA cToanuk, Baps8a Bea Komuc. H 
HCNPAENHK, IL'RPEAN BTOPH AOTOŸRET. 

H nanucaX a3, ASmurpamke AoroPET, BB CTOANHUHNOM 8 ESk$peyn, 
m'ceua despSapne RU-ro ANH H OT AAAMA AO NBINEA, Eh VET “pun. 

Tw INIpBAN BOEBOAL, MHAOCTHII BOXIIO rocnoAHN'h. 
Tw INmpBan BOEBOAR <M.p.> 


ImpBan BTOPH AOTOPLT NPOUNTENOM. 


DANIC, Colecţia E. Vartosu, 1/244. 
Orig. rom., pergament, sigiliu mijlociu timbrat. 


 Tlaawn. 
2 Aaca. 
> „Şi ispravnic, însăşi spusa domniei mele. Iată şi martori am pus domnia mea: Radu 
Năsturel mare ban, Badea mare vornic, Hrizea mare vornic, Radu mare logofăt, Barbul 
mare vistier, Mihai mare spătar, Vladul mare clucer, Constandin Brâncoveanul mare 
postelnic, Dumitraşco mare paharnic, Alexandru mare stolnic, Barbul mare comis. Şi 
ispravnic, Şerban al doilea logofăt. 

Şi am scris eu, Dumitraşco logofăt, în scaun în Bucuresti, luna februarie a 28-a 
zi şi de la Adam până acum, în anul 7188 <1680>”. 

2 1688 (7197) noiembrie 20, Brancoveni 


+ Adecă eu, Mateiu postelnic sna Pană clucer Părdescul, facut-am 
această a mea diiată la vreme de slăbiciune, temându-mă de moarte, la sfânta 
mănăstire Brâncoveni, unde easte hramul Uspeniia Bogorodite si la părintele 
Ananiia egumenul şi la tot săborul sfintei mănăstiri, ca să fie de mare credinţă, 
cum să să ştie că fiind eu slab şi temându-mă de moarte, care easte tuturor 
creştinilor de obşte, şi neştiind în ce chip mă voi afla în ceasul morţii mele, că de 
la Dumnezeu multe daruri sânt la om, că unii să biruesc cu limbă slobodă şi-şi 
tocmésc toate până la săvârşitul lor, iar alții mai nainte să trec cu tot graiul. 

Pentru aceea, temându-mă si eu că den munca casei mele va rămânea 
fără pomeană şi bietul sufletul mieu va zăcea la necăutare şi perire, ce am trimis 
la sfintiia sa părintele egumenul Ananiia de la Brâncoveni şi la părinţii de acolo 
de au venit şi mi-au făcut aşezământ încă fiind eu în mente întreagă, pentru 
bietele oasele mele, ca după moartea mea să le ia sfintiia sa să le ducă la sfânta 
mănăstire şi să caute de ticălos sufletul mieu şi de păcatele mele cele grele, 
fiindu-mi sfintiia sa şi duhovnic. 

Într-aceea, eu încă den ce am putut am dat si am miluit sfânta mănăstire 
pentru pomeana si pentru sufletul mieu şi al părinţilor miei, <c>a să pomeneasca 
la sfântul jărtăvnic şi să mă grijască cum să cade, că să zice că ce vei da milă, 
acéea vei afla în mâna lu Dumnezău. Derept accea şi eu încă am adaos la sfânta 
mănăstire Brâncovenii, unde vor zăcea oasele mele, că acolea mi-am iubit loc 
mai-nainte den viata mea, să tie sfânta mănăstire satul Lazul ot sud Doljiu, toată 
moşiia, tot hotarul şi cu rumânii şi Crăişanii, moşie stearpă fără rumâni şi satul 
Turburea ot sud Doljiu, cu toată partea noastră de moşie şi cu vaduri de moară în 
apa Gilortului şi cu rumânii şi cu viia şi moşiia den Căpreni jumătate, fără 
rumâni. 

Dat-am şi la sfânta mănăstirea Bistriţa iar pentru pomeana, unde să odih- 
nesc răpusate oasele părintelui mieu Panii clucer, satul Cacotii, moşie stearpă, 
fără rumâni şi satul Stâpnita iar fără rumâni. Să le stăpânească acéste sate cum s-au 
rânduit, mănăstirea Brâncovenii şi mănăstirea Bistriţa pentru sufletele noastre cu 
pace. Asjderea, şi den ţiganii ce sânt de casă de la tatu-miu, să tie mănăstirea 
Brâncovénii jumătate şi mănăstirea Bistriţa jumătate, afară den Mateiu tiganul 
cioban cu sălaşul lui, căci l-am vândut sfinti<e>i sale mai nainte pe bani gata, cu 
zapis. Şi iar cu ţiganii ce să chiamă Pistrueştii să n-aibă treabă mănăstirea 
Bistriţa, că i-am cumpărat eu cu osteneala mea încă de la banul Radul Năsturel şi 
i-am dat mănăstirei Brâncoveni osăbi, ca să fie unde vor zăcea oasele mele de 
pomeană. Deci, pre această tocmeală şi aşăzământ al mieu să aibă a tânérea 
sfintele mănăstiri ce scrie mai sus şi moşiile şi ţiganii cu pace. 

Iar pentru o legătură ci au fost facut tată-mieu cu bistricenii mai nainte, 
cu nişte scrisori, ca după moartea lui să i să ducă oasele în Bistriţa şi ce s-ar fi 
rânduit pentru daniia lui, să <ia> mănăstirea acele scrisori ale tătâne-mieu, să nu 

să tie în sama. Pentru că, trăind tatä-mieu în urma acelor scrisori lungă viata şi 
fiind în grele slujbe ale täräi, cu multă cheltuială pân Țarigrad şi multe alte 
locuri, au căzut la multă datorie, cât era casa a să strica. lar eu am făcut cum am 
putut în urma dumnealui şi n-am lăsat casa să să pustiiascä, ci o am scos den 
datorie cu munca mea, precum scrie cartea mări<e>i sale lu Antonie vodă şi 
cartea sfinti<e>i sale părintelui Teodosie mitropolit, care am tras judecată la 
divan cum să n-aibă treabă nimenea cu ale casei, scotindu-le eu den datorie. 

Derept aceea, rămâind toate ale casăi pre seama mea, răscumpărându-le 
a dooa oară den datorie, am dat pentru sufletul tătâne-mieu mănăstirei Bistretai 
şi den moşii şi den ţigani, cum scrie mai sus şi la sfânta mănăstire Brâncoveni 
asemene. 

Iar pentru rândul datoriilor încă mărturisesc într-această scrisoare ca să 
n-aibă sfintele mănăstiri după moartea mea val, că eu cui am fost datoriu şi unde 
am eu datorii sânt scrisori, că eu altă datorie nu ştiu necăire, fără cât numai 
finului Matei chiurciubaşea taleri 150 încă den socoteala unor dobânzi, den nişte 
bani ce am fost luat de la dumnealor, care capetele s-au plătit şi dobânda au 
rămas. Deci, de-i vor ierta, bine vor face, Dumnezău să-i ierte şi pre ei, iar 
neputând să-i ierte, să va vende ceva dentr-ale mele şi să va plăti de la toți 
frateste. 

Iar cele ce rămân ale mele, să le tie sfintele mănăstiri pre tocmeala cum 
scrie mai sus, cu pace, fără de nici o gâlceavă, ca să le fie sfintelor mănăstiri de 
ajutoriu şi întărire şi părinților călugări de hrană, iar noao şi părinţilor nostri 
vécinicä pomenire. 

Derept accea, am întărit această scrisoare a mea şi cu blestem, cum de s- 
ar scula cineva cu vreo gâlceavă să-i ispitească a lua cineva ceva den daniia mea 
sau să o strice si să o calce această tocmealä a mea, au den neamul mieu, au 
dentr-altii, măcară cine ar fi, să fie blestemati de Dumnezău şi legați de 318 
sfinți părinţi de la Nechea, afurisiti, anatema, fierul, pietrele, lemnele să să treacă 
şi să putrezască, iar trupurile celor ce s-ar tinde a strica pomeana mea de la 
sfintele mănăstiri să stea întregi şi nedezlegate în veci, de casele şi de 
agonesitele lor să nu să aleagă nemeca, ca praful naintea vântului, lăcaşul lor să 
fie la un loc cu Iuda şi afurisitul Ariia. Amin. 

Si pentru mai adevărată credință, am întărit această scrisoare a mea cu 
iscălitura şi mărturii care să vor iscăli mai jos. 

Si am scris eu, Visarion proegumen ot Argeş, cu zisa dumnealui şi 
mărturisesc. 

Pis noemvrie 20 dni, leat 7197 <1688>. 

Az Matei postelnic Părdescul 

Daniil iermonah cliséar ot B<râncoveni> 

lancul mărturie 
Popa Petre mărturie 
+ Mihail iermonah ot Argeş martor 


124 Mariana Lazar 


Visarion proin egumen ot Arges martor 

+ Vasilie pârcălab ot mănăstirea Brâncoveni mărturie 
Stanciul logofăt mărturie 

Stoica pârcălabul mărturie!. 


DANIC, Mănăstirea Brâncoveni, XVIII/33. 
Orig. rom., hârtie. 


' Semnături autografe. 


3 1692 (7200) martie 23 


+ Adecă eu Caplea Pârdeasca, coc<oa>na lui Latco vel stolnic şi a 
jupânesei Brânduşei stolnicesei din Meanti, dat-am al mieu zapis ca să fie de 
bună credință la mâna sfintiei sale egumenului Atanasie şi la a sfinti<e>i sale 
proegumenului Nicodim şi a tot soborul sfintei mănăstiri de la Tismana că am 
dat muşiia de la Meanti cu viile şi din Vagiulesti parâtea mea to<a>ta şi viile de 
la Oreavita, viile din dos, iar cele din fata până voi trai <să fie> pe sama mea, iar 
dupa mo<a>ratea tot la schit in Meanti. Că am dat aceste moşii să direagă casele 
şi biséreca, să puie un călugăr de <a>i mănăstirii să facă schit, să stăpânească 
acéste 2 moşii şi să ia tot venitul de pe eale din câmp, din păduri, din apă, ca să 
adaoge la sfânta mănăstire Tismana. 

Să avem şi noi a merge ca la o casă a noastră până vom fi cu zile. Şi ce 
va lua de pe ace<le> moşii să fie tot pe sama schitului, să să întărească şi să 
întemeeze până voi fi vie. Şi după mo<a>rtea mea, eu voi întări cu ce voi avea, 
după suf<l>etul mieu, cu tot, ca să mă caute părinți să-mi ducă oasele să le puie 
lângă oasele maicăi mele la sfânta mănăstire, că am dat eu aceste moşii. 

Iară cine s-ar ispiti cu vru gâlceavă să vii la mine până sânt vie şi in 
urma mea cine s-ar scula cu vreo gâlceavă asupra călugărului cari s-ar afla la 
schit să fie afurisit de vlădica Hristos şi de 318 oteti. 

Si când am făcut acest zapis au fost multi megiési marturi. 

Si am scris eu mnogo greaşnic popa Gheorghe, cu învățătura jupanései 
Caplei. 

Measeta martie dni 23, leat 7200 <1692>. 

Şi mai pentru adeverită credința am pus pecetea să crează. 

Eu Caplea Pârdeasca. 
+ Eu Jupa martor. 

+ Eu Nicula rumân martor. 

+ Eu Vâlsan rumânul martor. 

+ Eu Stelea fecior martor. 

+ Eu Oprea armäsäl martor. 
Si aceşti oameni tin de Pârdeşti. 


DANIC, Mănăstirea Tismana, LXII/6. 
Orig. rom., hârtie, sigiliu inelar. 


THE LAST WILLS AND TESTAMENTS OF A BOYAR FROM 
OLTENIA AND HIS WIFE 
(SECOND HALF OF THE SEVENTEENTH CENTURY) 


Abstract 


The history of private life and family in the Romanian Ancien Regime, 
as well as the relationship between family members and their community still 
require further research at theoretical level and within case studies. An important 
avenue of research should concern less the politically powerful families but 
more the second and third rank nobles, who were part of solidarity and client 
networks, distributing and redistributing jobs and benefits. 

In this study the author uses the testaments of Matei Pârdescu, a boyar 
from Oltenia, and his wife Caplea as a departure point for gaining insight into 
their life, following several leads: the relationships between family members and 
their community; the economic and social ties that shaped their life together; the 
affectionate bonds; the highs and lows of marital life; the bonds that were 
created amongs relatives and friends; and the final dispositions of each spouse. 


POLITICA ŞI RĂZBOI ÎN EUROPA CENTRALĂ 


ÎNTRE COROANELE ARPADIENILOR SI ASANESTILOR: 
IMPLICATITLE UNUI DOCUMENT DE LA BELA III 


ALEXANDRU SIMON 


Din vremurile tulburi de la sfârşitul veacului XII, cand frații 
Asänesti i-au desprins pe români şi pe bulgari de Imperiul Bizantin, pare să 
vină un document unic emis de Bela III al Ungariei (1172-1196) în favoarea 
credinciosului comite (conte) Narad (din păcate însă, singura versiune ajunsă 
în secolul XX a donatiei este o copie autentificată, cu greşeli, de la 1417). 

Nos Bela dei gracia rex Hungariae, dantes pro memoria signifi- 
camus quibus expedit universis presencium per tenorem, quod comes Narad 
vir nobilis natione theotonicus ex mitali [astfel in text] progenie oriundus, 
nobis in diversis rebus regis nostri diversa fidelitatem opera exhibuisset, et 
specialiter cum contra furorem Bulgarorum et Rumeorum [astfel in text; 
poate în original avea şi un n] exercitum habuissemus generalem [...] Datum 
Bude, in octavis sancti Michaelis archangeli, anno domini M™ centesimo LIII 
[astfel în textul copiei] (28 septembrie //53! [i.e. 1194?; actul a fost 
confirmat de Béla IV (1235-1270), iar bulgarii au încetat să mai fie o putere 
între 1020 şi 1187, intrând în componenţa Imperiului Bizantin, astfel încât 
regii Bela I (1061-1063) şi Bela II (1131-1141) ies din discuţie ca emitenti 
ai donatiei de fata]). 

Desi era de progenie oriundus (adica venetic), teutonul se remarcase 
mai mult decat altii. Luptase si in Austria (1173-1178), de unde se pare era 
originar, pentru Béla (in război cu ducele Henric II al Austriei, care-l 
sprijinea pe Geza, fratele şi rivalul lui Béla), pierzandu-si stapanirile. Apoi 
adusese şi mai mult de 3 000 de germani în Ungaria (adduxit secum plus 
quam tria millia theotonicorum, per quos maximam partem regni nostri 
desertam fecit populosam). A fost răsplătit cu posesiunile Durugh, Cheh şi 
Lenged din comitatul Abaujvâr (nord-estul Ungariei). Datorită poziției 


„Studii şi Materiale de Istorie Medie”, vol. XXVIII, 2010, p. 127-136 

geografice a domeniilor, donația confirmată anterior de Béla IV (1261), a 
fost autentificată de conventul de la Lelesz, lângă Kosice (1417). Doar 
autentificarea şi copia de la 1417 au supravieţuit secolelor, până la venirea 
armatei sovietice care a distrus arhiva Batthyanyi din Körmend, în care se 
păstrau. Distrugerea, comună tuturor epocilor, a privat cercetarea de poate 
cea mai veche atestare documentară a numelui de români. 

Primii editori ai actului (Imre Nagy şi Istvân Szentpeteryi) l-au 
considerat autentic. Cel dintâi a identificat Rumenorum cu românii (1891), 


' Pentru donația lui Bela III, confirmarea lui Béla IV şi transcrierea de la 1417: 
Hazai okmánytár. Codex diplomaticus patrius Hungaricus, VIII, editor Imre Nagy, 
Budapest, 1891, no. 5, p. 9-11; Regesta regum stirpis Arpadianae critico diplomatica, 
I-1, 1001-1270, editor Imre Szentpétery, Budapest, 1923, no. 157, p. 50. Donatia, ca şi 
alte documente, fusese omisă din colecția Codex diplomaticus Arpadianus continuatus, 
editor Gusztáv Wenzel, I-XII, Pest, 1860-1874. Reproducem textul donatiei (din Arhiva 
familiei Batthyányi, Körmend, Miscell. iur. divers. tang., 209) aşa cum a fost publicat de 
Imre Nagy (singura ediție in extenso), inclusiv marcatiile editorului [igy = astfel in text]. 
Pentru cea mai veche mărturie, din punct de vedere cronistic (în acest context): Şerban 
Turcus, Prima mărturie străină despre etnonimul român (1314), „Cele Trei Crişuri” 
(Oradea), seria a III-a, I (2000), 7-9, p. 1-14 (a se vedea şi Sergiu Iosipescu, La Colonia 
delli Romani Negri che dicono Valacchi. La romanité des Roumains dans la conscience 
européenne du XIV" siècle, RRH (Bucarest), XVIII (1979), 4, p. 673-685). În legătură cu 
poziția geografică si politică a familiei comitelului (dacă n-avem de a face cu un titlu 
austriac, poate de Abaujvár), este de reținut poate si că un urmas al acestuia, Benedict de 
Narad, a fost castelan de Borsod (tot în nord-estul Ungariei) şi apropiat al lui Ladislau IV 
Cumanul (Codex diplomaticus Hungariae ecclesiasticus ac civilis, editor György Féjer, 
VII-3, Supplementare, Buda, 1835, p. 273). Pentru răscoala Asăneștilor: Boris Primov, 
Crearea celui de al doilea țarat bulgar şi participarea vlahilor, în Relații româno- 
bulgare de-a lungul veacurilor (secolele XIII-XIX). Studii, I, editor Eugen Stănescu, 
Bucuresti, 1971, p. 9-56; Nicolae Serban Tanaşoca, De la Vlachie des Assénides au 
second Empire Byzantin, RESEE, XIX (1981), 3, p. 581-594; Răscoala şi statul 
Asăneştilor, editor E. Stănescu, Bucureşti, 1989; Florin Curta, South-eastern Europe in 
the Middle Ages, 500-1250, Cambridge, 2006, p. 357-365. Pentru loca credibilia, în 
cadrul conventurilor şi capitlurilor din regatul ungar medieval: Tamas Kôfalvi, Places of 
Authentication (loca credibilia), în Chronica. Annual of the Institute of History (Szeged), 
II (2002), p. 27-38; Karoly Vekov, Locul de adeverire din Alba Iulia (secolele XII-XVI), 
Cluj-Napoca, 2002; Zsolt Hunyadi, Administering the Law: Hungary's loca credibilia, în 
Custom and Law in Central Europe, edited by Martyn Rady, Cambridge, 2003, p. 25-35. 
Din punct de vedere comparativ, un alt aspect este de menționat aici. Conventul din 
Cluj-Mănăştur, cu peste 3 100 de acte emise (1413-1500), are de aproape patru ori mai 
multe documente cunoscute decât toate domniile din Tara Românească şi Moldova, la un 
loc, în secolul XV. Evident pentru secolele anterioare comparatia este şi mai dura 
(Al. Simon, Ștefan cel Mare şi Matia Corvin. O coexistenta medievală, Cluj-Napoca, 
2007, p. 33-35). 

Cel de al doilea a propus, cu semnul explicit al intrebarii, identificarea lor 
cu rutenii (1923). La 1925, Janos Karacsonyi a inclus donația pe lista docu- 
mentelor ungare false, motivând sumar că stilul actului este de secol XV si 
că la 77153 nu domnea Béla III. Autoritatea lui Karacsonyi explică de ce 
istoricii maghiari nu mai iau în calcul actul ca autentic (din câte se pare, cei 
romani nu se ocupaseră de el nici înainte de „verdict”). Totuşi Karacsonyi a 
omis două aspecte elementare, decurgând din însuşi textul de la 1417. 
Donaţia fusese autentificatä şi întărită de Béla IV. Stilul (ductul cu 
precădere) de la 1417 nu avea cum să nu fie de secol XV, fiind vorba şi de 
o copie făcută in pripă, cu greşeli, cea mai evidentă: anul donatiei (un 
falsificator, mai ales dacă era un copist cu experienţă cum trebuiau să fie 
cei de la conventul de la Lelesz şi-ar fi dat mai mare silinta). Un falsificator 
nici nu s-ar fi complicat cu formula Rumeorum. Ar fi pus fie V<a>lachorum/ 
Olachorum, fie Ruthenorum (denominatiunile curente din regat de peste două 
secole), fie orice altceva. În aceste condiţii, donația trebuie să fie socotită 
drept autentică?. 

Rume<n>orum însă poate fi o greşeală de copist, forma corectă 
inițială fiind Ruthe<n> orum. Posibilitatea este sprijinită de politica rusească 


? Janos Karacsonyi, Hamis oklevelek [Documente false], Kolozsvar, 1925, no. 
60, p. 10-11; Hazai okmánytár, no. 5, p. 10-11; Regesta regum stirpis Arpadianae, I-1, 
no. 157, p. 50. Interesant este că în „prima ediţie” a lucrării sale (Hamis, hibaskelti és 
keltezetlen oklevelek jegyzéke 1400-ig [Lista diplomelor false, datate gresit sau nedatate 
anterioare anului 1400], Budapest, 1902), Janos Karacsonyi (membru al Academiei 
Maghiare de Ştiinţe, ca si Istvan Szentpéteryi şi Imre Nagy) n-a trecut donatia printre 
numeroasele falsuri medievale identificate care au contribuit decisiv la impunerea 
autorităţii sale. Nu este exclus ca în acest context, un rol aparte să-l fi jucat si polemicile 
sale cu parte din autorii romani (Karacsonyi a continuat să muncească şi trăiască la Cluj, 
unde a murit la 1929), motivate şi de „disputa continuității” (în acest context, a se vedea 
şi demonstraţia sa legată de un document controversat la românii din Secuime în secolul 
XIV, demonstrație acceptată de editorii seriei C, Transilvania, din Documente privind 
Istoria României, I, Veacurile XI-XIII, Bucuresti, 1952, p. 375; pentru alte detalii: 
Gusztáv Mihaly Hermann, „Villa nostra olachalis (Egy hamis oklevél utdéleterdl)” 
[Villa nostra olachalis (despre viata de după a unui document fals)], în A többség 
kisebbsége. Tanulmányok a székelyföldi románság történetéről [Minoritatea majoritară: 
studii asupra istoriei românilor din Secuime], editori Nándor Bardi şi G.M. Hermann, 
Csíkszereda, 1999, p. 7-24). În ceea ce priveşte neluarea în seamă a acestui document de 
către istoriografia română, cel mai bun exemplu sunt valoroasele sintezele ale lui Adolf 
Armbruster care folosesc cvasi-exhaustiv toate sursele cunoscute în această materie (cu 
titlu de exemplu: Der Donau-Karpatenraum in den mittel-und west-europäischen 
Quellen des 10.-16. Jahrhunderts: eine historiographische Imagologie, Köln-Wien- 
Graz, 1991; Romanitatea românilor: istoria unei idei, Bucuresti, 1993?) 

a lui Bela III. El a reuşit chiar să se înstăpânească pentru scurt timp asupra 
Haliciului (între 1188 şi 1189/1190) al cărui cneaz detronat, aliatul său, 
Vladimir II îi ceruse ajutorul (după aceea, relațiile au revenit la normal). 
Însă distanța geografică dintre ruteni şi bulgari era şi este imensă. Ei n-au 
fost nici asociați în confruntările dintre Ungaria şi Asăneşti din anii 1190. 
Mai mult, se foloseseşte exercitum (oaste la singular). Aceasta exclude posi- 
bilitatea ca Narad să fi fost răsplătit pentru două campanii distincte, contra 
bulgarilor, respectiv contra rutenilor. Potentiala identificare (nepropusă nici 
de istoricii maghiari) a acelor Rumeorum cu romeii (Romeorum), adică cu 
bizantinii este şi mai putin plauzibilă. Asăneştii s-au revoltat împotriva 
Bizanțului, al cărui aliat Bela III era. A şi intervenit în sprijinul 
Comnenilor (se pare şi că Bela, crescut ca print pe malul Bosforului, a fost 
cel care a introdus crucea dublă, patriarhală, de sorginte bizantină, pe stema 
regatului /atin, apostolic şi marianic, al Ungariei). Ca atare, acei 
Rume<n>orum trebuie să fi fost românii, aliați cu bulgarii, în luptă atât cu 
Bizanțul, cât si cu Ungaria”. 

Revolta Asăneştilor a izbucnit la 1187. Bela III a murit la 1196 
(23 aprilie). Astfel acţiunea lui Narad contra bulgarilor şi românilor şi 
donația din 28 septembrie, trebuiesc plasate în intervalul 1188-1195. Este 
posibil ca anul donatiei să fi fost chiar 1194 (după cum propunea deja 
Nagy). La 1194, conform promisiuni făcute ginerelui său, împăratul Isaac II 
Angelos, de a-l sprijini cu oastea de la Vidin, Béla a trimis trupe contra 
insurgenților. Acțiunea lui Narad poate şi să fi avut loc şi mai devreme 
(1190-1192), în contextul deschis de trecerea împăratului Frederic I 
Barbarossa prin Balcani, în vremea Cruciadei a III-a (atât Asăneştii, cât şi 
Bizanțul au căutat să-i câştige bunăvoința; el a evitat însă să se implice in 


> Pentru epoca şi politica lui Béla III a se vedea cu precădere Gyula Moravesik, 
Byzantium and the Magyars, Budapest-Amsterdam, 1970, p. 85-88; Zoltan J. 
Kosztolnyik, The Church and Bela III of Hungary (1172-1196): The Role of Archbishop 
Lukacs of Esztergom, in Church History: Studies in Christianity and Culture 
(Cambridge), XLIX, 1980, 4, p. 375-386; Ferenc Makk, The Arpäds and the Comneni: 
Political Relations between the Hungary and Byzantium in the 12" Century, Szeged, 
1989, p. 177-185; Paul Magdalino, The Empire of Manuel I Komnenos. 1143-1180, 
Cambridge, 1993, p. 83-92; Paul Stephenson, Byzantium’s Balkan Frontier: A Political 
Study of the Northern Balkans 900-1204, Cambridge, 2000, p. 278-285; Martin Dimnik, 
The Dynasty of Chernigov. 1146-1246, Cambridge, 2003, p. 189-196. Întrucât sursele 
disponibile pentru această perioadă sunt în general relativ puţine şi destul de bine 
cunoscute ori doar citate, limitäm trimiterile in principal la lucrări care contin trimiteri la 
sursele păstrate şi analize speciale şi relevante pe baza acestor informaţii de epocă. 

luptă, mai ales de partea lui Isaac, în ciuda intervențiilor lui Bela, spunând ca 
obiectivul său era Ierusalimul cucerit de Saladin la 1187). Isaac pornise 
contra „confederației balcanice”, a auxiliariilor ei cumani şi a aliatului ei 
Ştefan Nemanja, marele jupan sârb. Deşi a avut susținerea lui Bela cu care 
se şi întâlnise pe Sava (1190 ori 1191), Isaac nu a a obținut succesele dorite. 
Cert este că la 1199, în maniera aproape banală în care câțiva ani mai 
devreme Béla III vorbise în donația sa pentru Narad despre rumeni, 
Inocenţiu III îi scria lui Ioniță Caloian despre strămoşii săi romani. În scurt 
timp, Ionita se lupta oficial pentru coroana sa cu acest argument“. 


* În acest cadru (predominant pe baza materialelor citate în nota precedentă şi a 
bibliografiei acestora), discuţia este de purtat atât pe plan istoriografic, cât şi pe cel al 
analizei (interne şi externe) a surselor de epocă (trebuie subliniat că în absenţa origi- 
nalului sau măcar a autentificării de la anul 1417, toate discuţiile sunt conjecturi). 

4.1. Sub raport istoriografic sunt de reținut în principal două aspecte, primul in 
plan sudic, cel de al doilea în plan nordic. 4././. Datarea evenimentelor balcanice dintre 
marşul lui Frederic I (iarna lui 1189-1190) şi noua ofensivă a lui Isaac II din primăvara 
lui 1195 (în cursul căreia a fost şi detronat şi orbit de fratele său Alexios, punând bazele 
crizei care a dus la „deturnarea” veneto-francă a Cruciadei a IV-a şi la prima cucerire a 
Constantinopolului la 1204) este extrem de problematică, putându-se doar spune că între 
(cel târziu) 1192 şi 1194 (acţiunea ungară) a fost o perioadă de relativă acalmie. 4.1.2. 
Deşi a evitat să se implice formal în conflictul balcanic (bizantino-ungaro-bulgaro-vlah), 
Frederic I l-a sprijinit pe Vladimir II, care scăpase din captivitatea lui Bela III şi fugise la 
împărat. Sustinut diplomatic şi dinastic de Frederic I şi militar de vasalul acestuia, ducele 
Cazimir II al Poloniei, Vladimir II, altminteri un incompetent, a putut reveni pe tronul 
său de la Halici. A rămas cneaz până la moartea sa (1198/ 1199), concentrându-se asupra 
conflictelor ruseşti (în disperare de cauză, împăratul Alexios III Anghelos a apelat apoi 
la succesorul lui Vladimir II, Roman Mstislavié care a intervenit împotriva cumanilor, 
aliații lui Ionita Caloian, care distrugeau poziţiile bizantine din aria estică a Dunării de 
Jos şi până în Tracia). Succesul halician al lui Vladimir II poate fi considerat încă un 
indiciu că la sfârşitul secolului XII (şi la începutul veacului următor), atât puterea 
imperială, cât şi cea papală nu erau interesate să susțină Buda sau Bizanțul, ci mai 
curând adversarii lor, între care un loc de frunte şi-l câştigaseră rumeni-i (pe lângă 
materialele citate anterior, vezi George Vernadsky, History of Russia, Il, Kievan Russia, 
New Haven-London, 1948, p. 271-275, Jan Louis Van Dieten, Niketas Choniates: 
Erläuterungen zu den Reden und Briefen, nebst einer Biographie, Berlin-New York, 
1971, p. 83-85; Simion Franklin, Jonathan Shepard, The Emergence of Rus’. 750-1200, 
London-New York, 2005, p. 364-367; Istvan Vasary, Cumans and Tartars: Oriental 
Military in the Pre-Ottoman Balkans, 1185-1365, Cambridge, 2005, p. 42-46; Victor 
Spinei, The Romanians and the Turkic Nomads North of the Danube Delta from the 
Tenth to the Mid Thirteenth Century, Leiden-Boston, 2009, p. 132-141. 

4.2. Din punct de vedere al analizei sursei, datele sunt cel putin la fel de dificile. 
4.2.1. În calendarul roman, sărbătoarea Sfântului Arhanghel Mihail cade pe 29 
septembrie (chiar daca octavis poate fi o greşeală de copist, greu de crezut totuşi, data in 

Este greu de spus cât din aceasta afirmare şi asumare a romanitätii 
s-a datorat papei Inocenţiu III, respectiv împăratului de Apus Frederic I 
Barbarossa, şi cât a fost rodul unei identităţii locale deja conturate. Sigur 
este însă că urmaşii lui Béla III au făcut tot posibilul să întrerupă legăturile 
dintre Roma şi noile puteri balcanice (Serbia şi Bulgaria-Vlahia), care-şi 
aşteptau coroanele de la papalitate. N-au izbutit decât să întârzie (destul de 
mult totuşi în cazul Serbiei) primirea lor. Roma avea să piardă „partida”, 
când se simţea mai sigură pe ea (cu un împărat latin la Constantinopol), 
datorită conflictelor dintre puterile balcanice, revirimentului bizantin din 
exilul de la Niceea şi rezistenței anti-romane pornite de pe platourile 
Muntelui Athos. La mijlocul anilor 1230, în ajunul marii invazii tătare 
(1241), Roma trebuia să accepte că Ungaria rămânea singurul ei regat 
misionar din sud-estul Europei. Astfel, în preajma anului 1250, regele Béla 
IV a putut lansa „conceptul” de poartă a creştinătăţii aplicat Ungariei şi 
pretinde libertate de la Roma în administrarea, conformă cu realităţile locale 
şi interesele sale, a frontierei creştinătăţii (succesorii regelui Bela IV, fie 
Ludovic I de Anjou, fie Vladislav I (III) Jagiello sau, mai ales, Matia Corvin, 


sine nu poate fi mult anterioară ori ulterioară sărbătorii, cel mai greu de greşit). 4.2.2. În 
acelaşi registru al analizei, ce cuvin reținute şi alte aspecte de ordin documentar şi 
paleografic (întrucât în colecţia DIR. C, în care au fost publicate în anii 1950 actele 
privind voievodatul înainte de mijlocul secolului XIV, sursele figurează doar în 
traducerea lor în română, elementele sunt extrase în primul rând din culegerile maghiare 
anterior menţionate şi din Codex diplomaticus Transsylvaniae. Diplomata, epistolae et 
alia instrumenta litteraria res Transsylvanas illustrantia! Erdélyi okmánytár: Oklevelek, 
levelek és más irdsos emlékek Erdélyi történetéhez, editor Zsigmond Jako, I, 1023-1300, 
Budapest, 1997, cu informaţii suplimentare). 4.2.2.1. În raport cu datarea la 1194 a 
donatiei, in plan paleografic datarea la 1195 este mai putin plauzibilă. LXXXXTIII este 
mai uşor de greşit şi schimbat, cu pierderea zecilor, în LII, decât LXXXXV, caz în care 
greşeala ar fi implicat şi schimbarea lui V în III, mai greu de greşit decât JII, cum se 
scria de obicei IV, în MMI. 4.2.2.2. În cazul în care actul ar fi databil la 1190-1191 sau 
1192 (în raport cu evenimentele de la 1189-1190 ori de la anul 1191) eroarea, provenită 
poate mai mult decât în primul caz din uzura documentului, ar corespunde lecturii 
eronate a unei combinaţii de tip LXXXX (I, I sau HI, care a devenit LI. Datorită 
numărului de X-uri transformate în J, cel mai plauzibilă datare, în acest context timpuriu, 
ar fi la 1190 sau 1191. 4.2.3. Indiferent de datare, se cuvin reținute alte două aspecte. 
4.2.3.1. Sunt destul de puţine la număr cazurile în care în secolele XII-XIII mileniul şi 
secolul sunt marcați ca MC (C) şi nu ca în cazul de fata prin milessimo (M™°) centessimo. 
4.2.3.2. Sunt practic la fel de rare cazurile în care donația survine imediat după conflict, 


din sud a lui Narad să fi avut loc mai devreme (la 1189-1191). 

s-au prelevat şi au dezvoltat „unicitatea” cruciată regală ungară). Aceasta 
însă ar fi putut-o face la fel de bine şi regele Bela III care, înainte de moartea 
sa prematură jurase că va pleca în cruciadă (prin Balcani). 

Înainte de Sigismund de Luxemburg şi Matia Corvin şi după 
„experienţa orientală” a lui Stefan I, Bela III a fost regele ungar cel mai 
apropiat de lumea greacă (bizantină), în care şi-a şi petrecut o bună parte din 
viaţă (1164-1172). În urma tratatului dintre fratele său Stefan III si Manuel 
I Comnenul, Béla a fost trimis ca ostatec la Constantinopol. Tânărul vlăstar 
arpadian a reuşit să câştige simpatia împăratului Manuel L al cărui succesor 
desemnat a şi fost până la naşterea lui Alexios (1166). Mai mult, Bela l-a şi 
însoţit pe Manuel în campaniile sale ungare (1164-1166), când v(a)lahi i-au 
deschis împăratului drumul carpatic în regat, iar alți valahi, în serviciul 
coroanei ungare, i s-au opus. A fost cel mai bun prilej pentru Bela de a-i 
cunoaşte pe diferiți „urmaşi ai Romei”. Ei nu-şi spuneau v(a)lahi, precum 
puterile care-i stăpâneau direct sau nominal, ci români/rumâni. Era unul 
dintre marile motive pentru care cronicari bizantini, obligați măcar parțial să 
le recunoască acea origine, nu aveau adesea vreun cuvânt bun la adresa lor. 
Erau nişte barbari care-i concurau pe bizantini, care la rândul lor nu-şi 
spuneau bizantini ori greci, ci romani/romei. Când a izbucnit şi s-a propagat 
violenta revoltă numită a Asăneştilor, Bela III ştia foarte bine cu ce avea de a 


$ Pentru evenimentele balcanice şi nord-dunărene din ultimii 15 ani ai secolului 
XII: Robert L. Wolff, The Second Bulgarian Empire: Its Origin and History to 1204, în 
Speculum (Cambridge, Mass.), XXIV (1949), p. 167-206; Robert Browning, A New 
Source on Byzantine-Hungarian Relations in the Twelfth Century, BSt (Sofia), II (1961), 
p. 173-214 (pentru 1164-1166); Klaus-Peter Todt, Kaiser Friedrich I. Barbarossa und 
Byzanz, in Hellenika. Jahrbuch fiir die Freunde Griechenlands (Schlitz, Hessen), 
[XXVIII] (1993), p. 132-172. În completare nordică, trebuie amintite articolele Martei 
Font, Ungarn, Polen und Galizien- Wolhynien im ersten Drittel des 13. Jahrhunderts, în 
Studia Slavica Academiae Scientiarum Hungaricae (Budapest), XXX VIII (1993), p. 27- 
39; Eadem, On the Frontiers of West and East: The Hungarian Kingdom and the 
Galician Principality between the Eleventh and the Thirteenth Centuries, în Annual of 
Medieval Studies at C<entral> E<uropean> U<niversity> (Budapest), VI (2000), 
p. 171-180 (problema celor două, în fapt trei, fronturi zonale de expansiune ale regatului 
ungar). Pentru conceptele „misionare” dezvoltate de regatul ungar în urma crizelor 
provocate de invazia tătărească şi de afirmarea Asăneştilor (1190/1200-1250), vezi aici 
Nora Berend, At the Gate of Christendom: Jews, Muslims and Pagans in Medieval 
Hungary, c. 1000-c. 1300, Cambridge, 2001, passim; Eadem, Hungary, The Gate of 
Christendom, in Medieval Frontiers: Concepts and Practices, edited by David Abulafia, 
N. Berend, Aldershot, 2002, p. 195-215. 

face, atât ca rege al Ungariei, cat şi ca fost despotes şi mai apoi (dupa 1166) 
doar kaisar al Imperiului Bizantin. 

Astfel, este poate firesc ca Bela III a fost primul care i-a înregistrat 
pe români ca români (nu este însă exclus ca el să fi avut predecesori în 


é Pentru Béla III şi Bizanțul in mod special în acest context, a se vedea, pe lângă 
sintezele citate anterior ale lui V. Spinei, F. Curta, I. Vasary şi lucrările de la notele 3 şi 
5, şi studiul lui Zoltan Farkas, On the Betrothal of Bela-Alexios, în Acta Antiqua 
Academiae Scientiarum Hungaricae (Budapest), XLIV (2004), 2-4, p. 365-373. Béla III 
este legat de istoria românilor şi într-un alt mod aparte, delicat chiar. Acel Magister P 
(Notarul anonim) a fost adesea socotit un cleric credincios al acestui rege. Modul în care 
şi-a scris lucrarea însă şi felul în care tratează detaliile de la est de Tisa duc mai curând la 
un cleric, tot credincios, al regelui Bela I (Tudor Sălăgean, Tara lui Gelou. Contribuţii la 
istoria Transilvaniei de nord în secolele IX-XT, Cluj-Napoca, 2006; Idem, Consideraţii 
asupra datării Gestei Notarului Anonim al regelui Bela, în Vocatia istoriei. Prinos 
profesorului Şerban Papacostea, editori Ovidiu Cristea şi Gheorghe Lazăr, Brăila, 2008, 
p. 461-480; pentru datarea Gestei în vremea regelui Bela III, vezi Alexandru Madgearu, 
Denumirea Mării Negre în Gesta Hungarorum a Notarului Anonim, în Ephemeris 
Napocensis (Cluj-Napoca), XIX (2009), p. 177-182; şi anterior Idem, The Romanians in 
the Anonymous Gesta Hungarorum. Truth and Fiction, Cluj-Napoca, 2005, p. 15-20). 
Ținând cont de experienţa bizantino-v(a)laha a lui Béla III (numit şi Bela Graecus în 
regatul său de către Simon de Keza în cronica sa de secol XII; Scriptores Rerum 
Hungaricarum tempore ducum regumque stirpis arpadianae gestarum, editor I. 
Szentpétery, I, Budapest, 1937, p. 183: post hunc regnavit Bela Graecus) şi de rumeni-i 
din donația sa către Narad, putem spune că un supus şi apropiat al lui Béla III, cum ar fi 
trebuit să fie acel Magister P, ar fi prezentat diferit lucrurile decât a făcut-o autorul 
Gestei (care pentru românii din regatul ungar, din părţile estice ale acestuia, încă relativ 
slab controlate de autoritatea regală, inclusiv în părțile vestice ale Transilvaniei, folo- 
seşte olachi). Totodată, în contextul acelor ostilitati politice din anii 1190-1210, în care 
Bela III şi urmaşii săi (Emeric, în special, şi Andrei II) s-au situat, inclusiv din punct de 
vedere bizantin, în tabăra diametral opusă Asăneştilor, este greu de crezut că românii au 
răsărit dintr-o dată în regatul ungar la trecerea dintre secolele XII-XIII, de când datează 
primele documente certe care să ateste prezența românilor în regatul Sfântului Ştefan, cu 
aproape trei decenii înainte de ,,persecutiile” ţarului Ioan II Asan (în acest context, a se 
vedea, în egală măsură, datele şi argumentele din Documenta historiam Valachorum in 
Hungaria illustrantia usque ad annum 1400 p. Christum, coordonator Imre Lukinich, 
editori László Galdi, Antal Fekete Nagy, László Makkai, Budapest, 1941; şi din Ioan 
Moga, Les Roumains de Transylvanie au Moyen Age, Sibiu, 1944). Pe de alta parte, 
rumeni-i din donatie sunt dificil de localizat geografic, date fiind numele de olachi 
folosit de Magister P. pentru românii din regatul ungar şi ajutoarele primite de Asăneştii 
de la nord de Dunăre, mai ales de la cumani. Cum şi acţiunile militare pro-bizantine ale 
Budei sub Bela III au avut loc la sud de Vidin, rumeni-i sunt greu de aşezat la nord de 
Dunăre (caz în care, ar fi fost legaţi de cumani, o ameninţare cel puţin la fel de mare 
pentru coroană din punct de vedere al stabilităţii frontierelor răsăritene ale Regatului 
Ungariei, cumanii nefiind însă menţionaţi în donația aflată în discuţie). 

acest plan), nu pentru a flata orgolii ori răsplăti aliați, ci pentru a recunoaşte 
un pericol. Romanitatea românilor va apărea tot mai pronunţat pe parcursul 
secolelor următoare, ajutată de umanism, predominant în contexte politice 
papale (ca în cazul acelor Olachi Romani pe care-i conducea, la 1345, spre 
papalitatea, de la Avignon atunci, Nicolae Alexandru, un drum blocat de 
către regele Ludovic 1 de Anjou). În plan politic, aceşti români nu mai 
puteau conta, altfel decât primii Asăneşti, decât pe un mal al Dunării, în 
sud puterea lor rispindu-se în secolul XIII între greci şi slavi. Atunci, două 
cai par să se fi deschis rumeni-lor. Una ducea spre o istorie de auxiliari sau 
supuşi rebeli (care par să se fi înțeles adesea cel mai bine cu puterile de 
sorginte orientală, cumanii, tătarii ori turcii), cu reuşite mai curând indivi- 
duale, decât „colective”. Celalaltă cale, desprinsă oarecum din prima, şi tre- 
cută şi prin penele atonite strânse de Paisie de Hilandar şi de tradițiile 
bulgare ale vlahilor păroşi izgoniți de Ioan (II) Asan (în anii 1230), pentru ca 
erau catolici şi vorbitori de latină, ducea la afirmarea românilor la nordul 
Dunării. Aici, măcar pentru cei ce vor fi fugit din taratul devenit exclusiv 
bulgar, cel mai sigur loc se găsea, paradoxal, sub autoritatea nominală (mai 
ales) a Sfintei Coroane. El era viitoarea Oltenie’. 


7 Evident orice discuţie privind problema alungării românilor trebuie să por- 
nească de pe baze ştiinţifice echilibrate (din acest punct de vedere, a se vedea abordarea 
propusă de către Stelian Brezeanu, Imperator Bulgariae et Vlachiae. În jurul genezei şi 
semnificației termenului Vlachia din titulatura lui Ionita Asan, RdI (Bucureşti), XXXIII 
(1980), 4, p. 651-674). Este imposibil de acceptat că zeci, sute de mii de oameni puteau 
trece prin teritorii conflictuale fără ca mişcarea lor să fie înregistrată de vreun act. Pe de 
altă parte, este dificil de crezut că, mai ales în zonele (cheie) disputate, stăpânite apoi 
direct de el, elementul românesc s-ar fi putut impune fără o „infuzie” de populaţie în 
raport cu celelalte etnii politice (câteva consideraţii preliminare la Al. Simon, În jurul 
Carpaţilor. Formele şi realitățile genezei statale româneşti, Cluj-Napoca, 2002, p. 10-12). 
Din acest punct de vedere, tradițiile şi legendele bulgare privind condamnarea vlahilor 
pentru latinitatea lor ar putea fi şi ele utile (a se vedea aici şi un pasaj remarcabil, extras 
dintr-o legendă culeasă în secolul XIX în nord-vestul Bulgariei, la Vintilă Mihăilescu, 
Imagini ale celuilalt. O perspectivă antropologică, în Reflecţii asupra diferenţei, editori 
Irina Culic, Istvân Horvâth, Cristian Stan, Cluj-Napoca, 1999, p. 106-107). Cât priveşte 
„problema Olteniei”, nu este nevoie să se forțeze uşi deschise şi să se promoveze 
interpetări hazardate cu mobiluri extra-stiintifice, sursele, indiferent de cât de puţine sau 
de laconice sunt ele, având glasul lor şi nemaitrebuind „forţate să vorbească” (în acest 
sens, din punct de vedere al raporturilor Olteniei/ al nordului ei, al Gorjului, cu Tara 
Hațegului, o analiză lucidă la T. Sălăgean, Note asupra relaţiilor dintre voievodatul lui 
Litovoi si Tara Hațegului, în Studia Varia in Honorem Professoris Stefan Ştefănescu 
Octogenarii, editori Ionel Cândea şi Cristian Luca, Brăila, 2009, p. 115-122). În înche- 
iere, ar fi poate şi de reţinut, atât în raport cu documentul arpadian în discuție, cât şi cu 

BETWEEN THE CROWNS OF THE ARPADIANS AND 
THE ASEN FAMILY: IMPLICATIONS OF A CHARTER 
FROM KING BELA III 


Abstract 


Since the troubled late 12" century, when the Asen brothers separated 
the Romanians and the Bulgarians from the Byzantine Empire seems to have 
survived a unique document issued by Bela III of Hungary (1172-1196) in 
favour of Narad, his faithful count (earl). Unfortunately, however, the only 
version of this donation that has survived to the 20" century is an authenticated 
copy, with errors, dating from 1417. Although of progenie oriundus (i.e., a 
foreigner), the Teuton had stood out from the crowd. He had also fought for Béla 
(who at the time was at war with duke Henry II of Austria, a supporter of Géza, 
Béla’s brother and rival) in Austria (1173-1178), wherefrom Narad seems to 
have come, and had lost his properties. Then he had brought over 3,000 
Germans (adduxit secum plus quam tria millia theotonicorum, per quos 
maximam partem regni nostri desertam fecit populosam) to Hungary. He was 
awarded the properties of Durugh, Cheh and Lenged in Abaujvâr county (north- 
eastern Hungary). Due to the location of these estates, the above-mentioned 
donation, confirmed by Béla IV (1261), was authenticated at the convent of 
Lelesz, near Kosice (1417). Only the authentication and the 1417 copy survived 
the centuries, until the arrival of the Soviet army, when the Batthyanyi archive in 
Körmend, where these documents were kept, was destroyed. Thus, destruction, a 
trait that is common to all periods in history, has deprived the researchers of 
what would perhaps be today the earliest document attesting the word 
Romanian. 


relaţia dintre regalitatea ungară şi românii supuşi acesteia, faptul că, la mai putin de două 
decenii de la autentificarea de către conventul din Lelesz (1417) a donatiei lui Bela III 
[1194] şi a întăririi acesteia de către Bela IV (1261), pentru Sigismund de Luxemburg în 
dispoziţiile sale militare, atât vlahii din Peninsula Balcanică (Croatia), cât şi românii din 
regatul ungar si din ,,dependintele vasalice” ale acestuia figurau ca valahi (Decreta 
Regni Hungariae. Gesetze und Verordnungen Ungarns, [I], 1301-1457, editori Ferenc 
Déry, György Bónis, Vera Bácskai, Budapest, 1976, 1432-1433, Propositiones, art. 
XXI, p. 418, 420: [...] totum regnum Croatie et Walachi in eo existentes, cum potentiis 
eorum [...| waywoda Moldavus contra Turcos et partes Transalpinas, cum tota potentia, 
Saxones, Siculi, nobiles Walachi partium Transsylianarum, cum potentia [...| Despotus 
cum quantis potest Walachi, Sclavi et luanchi, Comani et Philistei). 


ROLUL MILITAR AL NOBILIMII 
ÎN TRANSILVANIA PRINCIARĂ 


FLORIN ARDELEAN 


Sfârşitul Evului Mediu a fost marcat de o serie de schimbări 
profunde ce au afectat pe termen lung civilizația şi cultura europeană. 
Războiul şi organizarea militară au înregistrat în această perioadă poate 
unele dintre cele mai spectaculoase transformări, ce au schimbat nu doar 
caracterul propriu-zis al conflictelor militare, ci societatea europeană în 
întregul ei. Rezultatele cercetărilor din a doua jumătate a secolului al XX-lea 
a determinat mulți istorici să afirme cu un oarecare entuziasm că perioada 
modernă timpurie a cuprins în limitele ei cronologice desfăşurarea unei 
adevărate „revoluţii militare”. Caracterizată prin creşterea importanței 
armelor de foc şi mai ales a artileriei grele, afirmarea superiorității infan- 
teriei, apariția unor noi tipuri de fortificaţie, o nouă organizare internă a 
armatelor precum şi lărgirea corpului de ofiteri', această revoluţie a 
prilejuit schimbări majore şi în ceea ce priveşte rolul militar al nobilimii. 

Deşi războiul modern timpuriu şi-a schimbat destul de radical 
caracterul, ieşind de sub monopolul cavaleriei grele, nobilimea a con- 
tinuat să participe activ la organizarea şi conducerea armatelor. Originea 
nobilă a continuat să fie privită ca un semn al calităților marțiale, asigu- 
rând celor care puteau să dovedească o asemenea origine o ascensiune 
rapidă în ierarhia militară a statelor premoderne. Reprezentanții nobilimii 
au fost atraşi încă de la începutul secolului al XVI-lea în corpul de ofiţeri 


' Frank Tallet, War and Society in Early Modern Europe 1495-1715, London 
and New York, 1992, p. 1-2; Europe 1450 to 1789. Encyclopedia of Early Modern Europe, 
ed. John Dewald, IV, New York, 2004, p. 117-137; Christen Jörgensen, Michael F. 
Pavkovici, Rob S. Rice, Fighting Techniques of the Early Modern World. AD 1500 ~ AD 
1763. Equipment, Combat Skils, and Tactics, New York, 2005, passim; Geoffry Parker, 
The Limits to Revolutions in Military Afairs: Maurice of Nassau, The Battle of 
Nieuwpoort (1600), and the Legacy, în „The Journal of Military History”, nr. 71, 2007, 
331-332; Thomas Arnold, Renaissace at War, London, 2001, p. 17-18. 


„Studii şi Materiale de Istorie Medie”, vol. XX VII, 2010, p. 137-148 

al armatelor permanente, care in această perioadă a avut o evoluţie nume- 
rică ascendentă. În vârful ierarhiei militare s-au poziționat reprezentanţii 
marii nobilimi, care pe lângă prestigiu deţineau şi o putere economică 
semnificativă ce le permitea să susțină financiar regimentele pe care le 
conduceau. Deşi statul se ocupa de finanțarea minimală a armatelor, 
anumite cheltuieli reveneau „patronilor de regimente” care acopereau în 
unele cazuri costuri legate de armament, aprovizionare sau chiar pregă- 
tire. Aceste sacrificii pecuniare erau însă mai apoi răsplătite de monarh 
prin acordarea de beneficii şi onoruri”. În secolul al XVII-lea elita Europei 
de Vest a devenit o nobilime a funcţiilor şi a slujbelor în folosul statului 
absolutist (service nobility). Familiile nobile au început să furnizeze 
statului personalul specializat necesar instituţiilor de conducere, adminis- 
trative, centrale şi locale şi, nu în ultimul rând, armatei. În viziunea noii 
istoriografii, aceste aspecte au dominat evoluţia nobilimii în epoca mo- 
dernă timpurie într-o măsură mai mare decât economia alodială şi creşte- 
rea rolului țărănimii aservite”. 

În cadrul general conturat de aceste linii evolutive, nobilimea 
fiecărui regat european a avut un parcurs specific. Nobilimea daneză, spre 
exemplu, a păstrat în secolul al XVI-lea o puternică identitate de „castă 
războinică”, după cum rezultă din discursul lordului amiral Herulf Trolle, 
învingătorul flotei suedeze care în 1565 ameninţa să îşi extindă controlul 
asupra întregii mări Baltice. Acesta se considera nobil deoarece avea 
datoria de a proteja celelalte Stări ale țării, în schimbul privilegiilor ce i le 
acordase regele. În Danemarca, nobilimea a continuat să participe per- 
sonal în oastea țării până în anul 1661. Aici, ca şi în alte parti, rolul militar 
al nobilimii a fost subminat de revoluţia militară. Nobilimea daneză nu 
mai putea să îşi revendice în exclusivitate profesia armelor deoarece era 
insuficient de numeroasă. În jurul anului 1600, nobilimea reprezenta mai 
putin de un procent din populaţia totală a regatului, mai exact 181 de 
familii cu 1850 de membri, printre care femei, copii şi bătrâni. În dece- 
niile ce au urmat numărul familiilor nobiliare a scăzut şi mai mult deoarece 
Danemarca a pierdut teritorii însemnate în favoarea Suediei. Treptat, 
nobilimea daneză s-a transformat într-o castă extrem de închisă întrucât 


2 Christer Jôrgensen, Michael F. Pavkovici, Rob S. Rice, op. cit, p. 154; 
Europe 1450 to 1789. Encyclopedia of Early Modern Europe, p. 130-131. 

* Hamish M. Scott, Serfdom and Service Nobility, in “The European Nobilities 
in the Seventeenth and Eighteenth Centuries” ed. Hamish M. Scott, II, London and New 
York, 1995, p. 8-10. 

dreptul regelui de a înnobila era restricționat de Consiliul țării, alcătuit din 
cei mai importanţi reprezentanţi ai aristocrației“. O situaţie similară avea 
şi nobilimea suedeză, ce a parcurs în epoca modernă timpurie un proces 
de polarizare care a rezultat în scăderea numărului de familii nobile din 
tara. Până în anul 1620 nobilimea suedeză furniza armatei regale doar un 
singur regiment de cavalerie, alcătuit în exclusivitate din nobili, cunoscut 
sub numele de Adelsfana”. 

În principatele germane, nobilii ce alegeau meseria armelor o 
făceau în calitate de antreprenori militari, adică căpitani de mercenari 
strânşi prin resurse proprii, pe care îi puneau în slujba unui principe 
dispus să îi plătească. Satisfacerea obligaţiilor militare fata de suveran nu 
mai era privită ca şi o obligaţie tradițională, personală, ci mai degrabă ca 
şi o posibilitate de a câştiga o avere considerabilă, statut social şi funcții 
oficiale. Un caz exemplar este cel al brandenburghezului Hans Georg von 
Arnim-Boitzenburg, care s-a dovedit a fi unul dintre cei mai de succes 
generali în Războiul de 30 de Ani. In 1628, Arnim câştiga, în calitate de 
asociat al celebrului general Wallenstein, 24.000 de taleri imperiali, la 
care se mai adăugau profituri ocazionale, generate mai ales de prada de 
război“. Nobilimea germană a suferit schimbări esenţiale în secolul al 
XVII-lea. Ea s-a transformat dint-o elită regională (cu interese şi ambiţii 
locale), din principiu opusă tendinţelor centralizatoare, într-o elită admi- 
nistrativă, politică, diplomatică şi nu în ultimul rând militară, aflată în 
slujba monarhului. În spaţiul german şi nu numai, suportul ideologic al 
acestor transformări a fost filosofia neo-stoică, promovată mai ales de 
Justus Lipsius. Scrierile lui Lipsius susțineau un reviriment moral şi o 
conduită specifică individului dedicat unui tel superior, în acest caz statul 
şi monarhul care îl personifică. Neo-stoicismul, care a găsit o mare 
receptivitate în rândurile corpului de ofiţeri de origine nobilă, însemna 
disciplină personală, rațiune, devotament si un simţ exacerbat al datoriei”. 


* Knud J. V. Jespersen, The Rise and Fall of the Danish Nobility, 1600-1800, în 
“The European Nobilities in the Seventeenth and Eighteenth Centuries” ed. Hamish 
M. Scott, II, London and New York, 1995, p. 44-45. 

$ Richard Brzezinski, The Army of Gustav Adolf. Cavalry, II, Oxford, 1993, 
p. 4; A.F. Upton, The Swedish Nobility, 1600- 1772, in “The European Nobilities in the 
Seventeenth and Eighteenth Centuries” ed. Hamish M. Scott, II, London and New York, 
1995, p. 12-13. 

$ Edgar Melton, The Prussian Junkers, 1600-1786, în “The European Nobilities 
in the Seventeenth and Eighteenth Centuries” ed. Hamish M. Scott, II, London and New 
York, 1995, p. 77. 

7 Ibidem, p. 86-87. 

Cariera militară era pentru nobilimea boemă şi austriacă, o cale 
eficientă de a câştiga avere, reputaţie şi o poziție bună la curtea imperială. 
Majoritatea nobililor, mai ales cei care porneau fără o bază economică 
solidă, serveau la început ca şi ofiţeri inferiori, pentru a ajunge in timp 
proprietari de regimente. Un context favorabil pentru astfel de cariere a 
fost oferit de Războiul de 30 de Ani. Johann Sprock, fiul unui simplu 
ţăran din Paderbon, a reuşit datorită calităților sale militare să parcurgă o 
ascensiune exemplară. La începutul războiului, el s-a înrolat în armata 
bavareză şi a luptat în bătălia de la Muntele Alb în calitate de ofițer de 
cavalerie. Spre finalul războiului, a intrat în serviciul Habsburgilor, 
obținând titlul de baron. Serviciile făcute Curţii de la Viena în Polonia’, 
Pomerania şi Ungaria i-au adus lui Sprock numeroase proprietăţi în sudul 
Cehiei, devenind în timp unul dintre cei mai bogaţi nobili boemi’. 

Nobilimea din principatul Transilvaniei a avut o evoluţie specifică 
în contextul „revoluției militare” şi a celorlalte transformări ce se petre- 
ceau în rândul elitelor sociale din statele europene. Națiunea nobiliară 
ardeleană a fost influenţată de aceste fenomene de anvergură europeană, 
însă a continuat să păstreze într-o bună măsură trăsăturile tradiționale, 
medievale, de castă războinică. 

Tradiția militară a nobilimii s-a conturat mai cu seamă în perioada 
regatului Ungariei, deşi originile legăturii dintre nobilime şi meseria 
armelor erau plasate într-un trecut mitic. Potrivit legilor „scite” — o tra- 
ditie îndepărtată şi în bună parte fictivă, bazată pe credința că maghiarii 
erau descendenți ai scitilor — la început, fiecare membru al poporului era 
considerat liber şi egal în drepturi cu semenii săi, dar cei care au refuzat 
să lupte au fost aspru pedepsiţi, pierzându-și drepturile şi libertăţile. 
Dimpotrivă, cei curajoşi, care au pus mâna pe arme, şi-au păstrat liber- 
tatea străbună, iar urmaşii lor au devenit nobili. Ceilalți, din pricina laşi- 
tăţii, au fost condamnaţi la servitute perpetuă!. Războiul era astfel privit 


* În 1657 Sprok a condus o oaste de 6 000 de soldaţi imperiali împotriva oștilor 
transilvănene ale principelui Gheorghe Rákóczi al II-lea aflate in Polonia. Oastea lui 
Sprok a asediat Cracovia apărată de o garnizoană ardeleană condusă de Ioan Bethlen 
însă a fost respins. Georg Kraus, Cronica Transilvaniei. 1608-1665, Bucureşti, 1965, 
p. 217-218. 

” James Van Horn Melton, The Nobility in the Bohemian and Austrian Lands, 
1620-1780, in “The European Nobilities in the Seventeenth and Eighteenth Centuries” 
ed. Hamish M. Scott, II, London and New York, 1995, p. 115. 

10 Engel Pal, Regatul Sfântului Stefan. Istoria Ungariei medievale 895-1526, 
Cluj Napoca, 2006, p. 366. 

nu doar ca o funcție de bază a nobilimii, ci însăşi esenţa şi justificarea 
supremă a existenţei acesteia ca şi grup privilegiat. Ideologia modernă a 
nobilimii maghiare, implicit cea a nobilimii din principatul Transilvaniei, 
a fost fundamentată pe această „construcţie fictivă”, propagată de cărtu- 
rari influenţi precum Stefan Werbôczy''. Dovadă a perenitatii acestei 
concepții, un secol mai târziu, nobilul ardelean şi mai apoi principe, loan 
Kemeny, afirma la începutul scrierii sale autobiografice că familia sa se 
trăgea din vechii maghiari ce au părăsit Scifia’’. 

Introducerea în Ungaria a modelelor comportamentale curtenesti, 
specifice curților monarhilor absolutişti, a întâmpinat numeroase retineri 
şi chiar aversiuni. Printre motivele ce au determinat această situație, în 
cazul Ungariei regale de după căderea Budei din 1541, erau lipsa unei 
curți regale naţionale şi starea aproape perpetuă de război. Valorile mili- 
tare erau pretuite şi constituiau subiecte favorite ale poeților vremii pre- 
cum Valentin Balassi, care slăvea lupta soldaților maghiari la granița 
turcească. Balassi a murit alături de cei care îi furnizau inspiraţia poetică 
în asediul Esztergomului din 1590. Barbarismul deliberat profesat de 
nobilii maghiari îşi are originea tot în tradiția cultural istorică a „identității 
scitice”, similară în multe privinţe cu „sarmatismul” nobililor poloni. 
Identitatea războinică a nobilimii era exprimată la nivel vestimentar prin 
purtarea pieilor de animale (lup sau chiar piei de animale exotice precum 
leu, pantera) peste hainele obişnuite. În aceeaşi categorie intră şi căciulile 
de blană împodobite cu pene, purtate de unguri, polonezi şi cazaci ”. 

Portul armelor, precum şi al blănurilor de animale sălbatice, era 
etalat cu diverse ocazii solemne. În iarna anului 1644, loan Kemény, pe 
atunci căpitan general al oştirii principelui Gheorghe Rákóczi I, a fost 
trimis în Moldova la nunta fiicei domnitorului Vasile Lupu, cu magnatul 
lituanian Janus Radziwill. Căpitanul general a participat la acest 
eveniment însoțit de un steag de 100 de călăreți, toți nobili, purtând peste 
îmbrăcăminte blănuri de lup. Toţi reprezentanţii țărilor vecine au venit 
însoțiți de oşteni, trimisul regelui polon având un anturaj de 2.000 de 
călăreți şi pedeştrii'”. O asemenea escortă militară nu avea doar scopuri 


' Ibidem, p. 367. 

* loan Kemény, Memorii. 1607-1662, Cluj Napoca, 2002, p. 23. 

> Gabor Klaniczay, Daily Life and the Elites in the Later Middle Ages, the 
Civilized and the Barbarians, in ,,Environment and Society in Hungary”, ed. Ferencz 
Glatz, III, Budapest, 1990, p. 84 

4 Ibidem, p. 85. 

` Ioan Kemény, op. cit., p. 258-259. 

pragmatice, era mai ales un gest simbolic menit să reflecte strălucirea şi 
puterea militară a monarhului pe care îl reprezenta. 

O primire plină de fast 1-a făcut principele Gabriel Bethlen viitoarei 
sale soţii, Ecaterina de Brandenburg, în apropiere de Kosice. Bethlen, prin- 
cipe ce s-a remarcat prin gusturi alese şi înclinație spre lux, era îmbrăcat 
într-un veșmânt tivit cu fire de argint, alb inflorat, în mintean cu guler 
imblanit cu blană de jder, având o pălărie cu pană atât el, cat şi calul sau 
de căpetenie cu pană'€. Principele era însoţit de o adevărată oaste: 6 000 
de călăreți, 1.500 de haiduci îmbrăcaţi în haine albastre şi 500 de musche- 
tari ce purtau uniforme rosii'’. Prin prezenţa acestor soldaţi nu se dorea 
impresionarea principesei ci mai degrabă a solilor imperiali (Brandenburg, 
Bavaria) ce o însoțeau. 

Numirea lui Gheorghe Rákóczi al II-lea în funcția de căpitan al 
cetății Oradea s-a făcut cu multe solemnitati şi fast, începând cu data de 
21 august 1640. La ceremonii au participat soldații din garnizoana cetăţii 
şi haiducii liberi din comitatul Bihor, împărțiți în şase coloane. Aceştia 
erau urmați de o unitate de cavalerie de 200 de oameni, din oastea de 
câmp, înarmaţi cu platoşe, coifuri şi lănci cu flamuri (însemne) albe şi 
roşii. Urmau două steaguri mai mici şi 10 cai cu harnaşamente preţioase. 
Dintre personalităţile de seamă de la curtea princiară se găseau Sigismund 
Kornis şi Ştefan Kassay (comisarii însărcinați de principe cu instalarea 
noului căpitan). Viitorul căpitan de Oradea era însoțit de Paul Bornemisza 
(căpitanul oştilor de curte) şi Gabriel Bakos. Apoi urmau 80 de soldaţi de 
la curte, din care 23 purtau peste veştminte piei de tigru şi leopard. 
Coloana era încheiată de 200 de călăreţi trimişi din Munkacs şi Patak. În 
total, la această paradă au participat 2 500 de soldaţi. Ceremonia a conti- 
nuat cu înmânarea unui steag şi a unei săbii noului căpitan al cetăţii de 
către bătrânul căpitan general Sigismund Kornis. Înmânarea obiectelor 
simbolice a continuat cu o cheie a cetăţii, purtată de celălalt comisar, 
Stefan Kassay, care a ţinut cu această ocazie şi o scurtă cuvântare. 
Soldaţii prezenţi la ceremonie şi-au primit soldele din mâinile comisarilor, 
iar participanții de vază s-au aşezat la un ospăț, nu înainte de a fi salutati 
de artileria din cetate cu 66 de salve de tun. La scurt timp după acest 
eveniment a fost instalat şi Mihail Ibrany la căpitănia cetăţii Săcuieni, în 


16 Ibidem, p. 71. 
M Ionut Costea, Solam virtutem et nomen bonum. Nobilitate, etnie, regionalism 
in Transilvania princiară, Cluj Napoca, 2005, p. 251. 

cadrul unei ceremonii mai modeste'®. În timpul lui Gheorghe Rákóczi al 
II-lea, portul blănurilor de lup în rândul oştenilor a devenit, se pare, un semn 
distinctiv pentru ofițeri. După mărturiile lui Georg Kraus, principele avea 
obiceiul să petreacă mult timp în compania oştenilor săi, mai ales a locote- 
nentilor (hotnogi) ce purtau cu toţii ca semn al rangului lor blănuri de lup'?. 

În cazuri excepţionale, principii, cât şi susţinătorii lor din rândul 
nobilimii, soseau înarmaţi şi însoțiți de suite militare la dietele ţării. In 
februarie-martie 1659, principele Acațiu Barcsay a venit la dieta de la 
Bistriţa însoțit de numeroase trupe din ţară, dar şi străine. Cortegiul său 
era alcătuit după cum urmează: 3 steaguri de soldați din oastea de câmpie 
(milites campestris), apoi 16 steaguri de curteni călăreți din Moldova şi 
Tara Românească, 2 steaguri de tătari (un steag de asemenea osteni 
număra cam 100 de oameni), judele primar al Bistriţei însoţit de circa 300 
de călăreți, 4 steaguri de oşteni de curte (militiae aulicae), 2 steaguri de 
dragoni şi 6 steaguri de seimeni pedeştrii din Tara Românească. La dietă 
au sosit alături de principe şi câțiva nobili importanți: Gabriel Haller, 
Gheorghe Bânffy şi Gheorghe Lăzâr, însoţiţi de o gardă de ieniceri”. 
Înspăimântaţi de această mulțime de soldaţi, locuitorii Bistriţei s-au rugat 
de principe să le interzică să se aşeze în oraş. Prezenţa unei asemenea 
oştiri la o dietă putea fi considerată un atac la adresa drepturilor şi privi- 
legiilor Stărilor, însă este explicabilă în contextul războiului civil purtat 
cu fostul principe Gheorghe Rákóczi al II-lea şi susţinătorii săi. 

Un alt element al identității războinice la nobilii ardeleni era 
exclusivitatea dreptului de a purta arme. Impunerea unei asemenea 
restricții s-a dovedit însă dificilă şi nu întotdeauna utilă, într-o ţară 
afectată aproape anual de conflicte militare. Deşi portul armelor era un 
privilegiu ancestral al nobilimii, legile concrete privitoare la această 
problemă au început să apară abia în secolul al XVII-lea. Prevederile 
dietale care interzic iobagilor portul armelor de orice fel: puşcă, suliță, 
sabie, lance, arc şi tolbă, precum şi interdicția de a umbla călare, încep să 
se generalizeze după evenimentele de la începutul secolului al XVII-lea: 
domnia lui Mihai Viteazul şi guvernarea generalului Basta”!. În deceniile 


'5 Monumenta Comitialia Regni Transsylvaniae, X, 1884, doc. XXXII, p. 298 
(în continuare = MCRT). 

7 Georg Kraus, Cronica Transilvaniei. 1608-1665, București, 1965, p. 188. 

°° MCRT, XII, doc. XXI, p. 157-158. 

2l David Prodan, Supplex Libellus Valachorum, Bucureşti, 1967, p. 100; 
MCRT, VIII, 1882, doc. V, art. XIII, p. 131. 

ce au urmat, această legislaţie a început să se nuanteze. În dieta de la Alba 
Iulia, din mai 1632, erau stabilite câteva excepții de la interdicția de a 
purta arme: darabantii, libertinii, vânătorii şi păstorii, care aveau dreptul 
să poarte arme datorită meseriei ce o practicau”. Dieta din anul următor 
(1633) mai include o excepţie în cazul iobagilor din comitatele Zarand şi 
Bihor, care aveau dreptul de a deţine şi purta arme deoarece se aflau în 
vecinătatea teritoriilor turceşti”. Problema iobagilor posesori de arme nu 
a fost însă înlăturată pe deplin deşi în dieta din aprilie-mai 1638 era impus 
chiar şi un termen (sărbătoarea Sfântului Iacob) până la care toți iobagii 
erau obligaţi să predea armele ce le mai aveau nobililor pe pământurile 
cărora se aflau”. 

Armele erau prezente în viaţa de zi cu zi a nobilului şi ocupau un 
loc însemnat chiar şi în cadrul riturilor funerare. Simbolizând statutul şi 
modul de viata al defunctului, armele erau purtate de participanții la înmor- 
mântare şi erau implicate într-o serie de ritualuri simbolice. Funeraliile 
voievodului Cristofor Bâthory au fost organizate cu mult fast de fratele 
său Ştefan, regele Poloniei. La ceremonie au participat cei mai importanți 
nobili ai ţării, care au alcătuit un cortegiu ce a însoțit sicriul defunctului în 
biserică. Este semnificativ faptul că primii doi nobili ce deschideau acest 
cortegiu funerar erau deţinătorii celor mai importante funcții militare din 
principat: căpitanul de Oradea, loan Giczy, şi banul de Lugoj şi 
Caransebeş, Toma Tornai. Sirul inaltilor demnitari era urmat de un slu- 
jitor apropiat al fostului voievod ce purta o lance şi un scut cu însemnele 
acestuia”. Această ceremonie a fost descrisă cu multe detalii si de către 
nunțiul papal Bolognetti, prezent atunci la curtea princiară. Acesta era 
contrariat de prezenţa oamenilor înarmaţi în biserică şi atribuie acest 
obicei polonezilor. Tot Bolognetti este cel care menţionează, pe acelaşi 
ton de dezaprobare, că la un moment dat în timpul ceremoniei cel care 
purta armele principelui frânge cu mult zgomot lancea ce aparținuse 
defunctului”S. Obiceiuri similare sunt descrise şi de memorialistul Nicolae 
Bethlen, aproape un secol mai târziu. La înmormântările principilor şi ale 
nobililor importanţi, bărbaţii cu ranguri înalte şi apropiaţi defunctului ce 
participau la ceremonie purtau lănci cu vârfurile îndreptate spre pământ. 


7 MCRT, IX, 1883, doc. XI, art. XXI, p. 283-284. 

? Ibidem, doc. XV, art. III, p. 313. 

** Ibidem, X, 1884, doc. XIII, art. IX, p. 140. 

°° Andrei Veress, Documente privitoare la istoria Ardealului, Moldovei si Țării 
Româneşti, II, 1930, doc. 227, p. 244. 

2 Ibidem, doc. 232, p. 250. 

De asemenea, toți nobilii prezenți purtau cele mai bune arme, erau 
îmbrăcaţi în negru şi purtau drapele. La lăsarea sicriului în mormânt, toate 
lăncile erau rupte“. 

Un aspect important al culturii şi literaturii nobiliare în secolele 
XVI-XVII era preamărirea virtuţilor militare. Războaiele împotriva 
turcilor au constituit o sursă de inspirație favorită pentru scriitorii din 
epocă, dar şi pentru creaţia orală, populară. Un caz exemplar este cel al 
poetului Sebestyén Tinódi Lantos care, după căderea Budei, în 1541, a 
rătăcit prin Ungaria adunând relatări despre cele mai importante eveni- 
mente din lupta anti-otomană, imortalizându-le într-o serie de cronici 
rimate (Asediul de la Szeged, Cântec despre asediul de la Eger, Despre 
moartea lui Istvan Losonczi în mlaştinile de la Timişoara, Istoria lui Ali 
pasa de Buda, etc). Asemenea cântece puteau fi auzite la curțile marilor 
nobili, unde erau primiți poeţii rătăcitori, precum Tinódi Lantos. Toate 
lucrările sale au fost adunate şi tipărite la Cluj de Gaspar Heltai sub titlul 
Cronica în 1554, dovadă că lucrările sale erau bine cunoscute şi în mediul 
nobiliar transilvănean”. Opere precum cele ale lui Tinodi aveau un decla- 
rat scop didactic, în acest caz cu o puternică amprentă militară, după cum 
rezultă chiar din prefața realizată de autor la unul din volumele sale de 
poezii: Cărticica de fata am făcut-o nu de alta, ci ca să fie de învățătură 
ostaşilor unguri, care se războiesc, luptă, asediază cetăți şi oraşe sau 
sunt asediați în cetăţi, pentru ca să scape şi cu cinste sa supravieţuiască, 
cum să se opună dușmanului păgân şi cum să lupte cu el”. Acelaşi spirit 
al luptei anti-otomane răzbate şi din opera celui mai cunoscut poet maghiar 
al Renaşterii, Valentin Balassi. O bună parte din creaţia sa poetică are în 
vedere virtuțile militare ale nobilimii. Balassi era reprezentantul unei noi 
aristocrații, ridicate din rândul nobilimii mijlocii, pentru a înlocui vechea 
clasă baronială căzută pe câmpul de luptă de la Mohács”. În anul 1575, 


°7 Nicolae Bethlen, Descrierea vieții sale de către el însuşi, Cluj Napoca, 2004, 
p. 213-214. 

?8 Istvan Bitskey, Courtly Culture in Royal Hungary and Transylvania, în 
„A Cultural History of Hungary. From the Beginings to the Eighteenth Century” 
ed. Laszlo Kosa, Budapest, 1999, p. 253-254: Carol Vekov, Începuturile literaturii 
istorice din Transilvania in limba maghiară in secolul al XVI-lea, în SMIM, IX, 1978, 
p. 92. 

? Apud Carol Vekov, Începuturile literaturii istorice din Transilvania in limba 
maghiară în secolul al XVI-lea, p. 98-99. 

* Ibidem, p. 255; Tibor Klaniczay, La littérature de la Renaissance et la 
noblesse hongroise, în „La Renaissance et la Reformation en Pologne et en Hongrie”, 
Budapest, 1963, p. 251. 

Balassi se afla in oastea pretendentului Gaspar Bekes, ce incerca sa il 
inlature pe Stefan Bathory cu sprijin habsburgic. Armata lui Bekes era de 
altfel alcătuită in mare parte din nobili şi mercenari din Ungaria supe- 
rioară, ostaşi cu o bogată experiență militară în confruntările cu turcii. 
Bekes a fost înfrânt în bătălia de la Sânpaul, iar Balassi a fost capturat de 
ostaşii transilvăneni. Conştient de valoarea prizonierului său, Bâthory l-a 
primit pe acesta la curtea sa de la Alba Iulia, unde a rămas pentru o 
perioadă”!. 

În educaţiei tinerilor nobili şi mai apoi în viata de zi cu zi, practi- 
carea exerciţiilor de natură militară sau asociate cu războiul ocupau un loc 
important. Giovanandrea Gromo, căpitan al gărzii princiare în timpul lui 
Ioan Sigismund Zâpolya, relatează în a sa descriere a Transilvaniei că 
exercițiile fizice şi îndeletnicirile războinice precum: vânătoarea de cerbi, 
vânătoarea cu şoimi şi ereti, dresatul cailor, lupta cu lancea, trasul cu 
archebuza şi arcul, alergatul, săriturile şi lupta voinicească predominau în 
educația tânărului principe”. 

Uneori tinerii nobili învățau meseria armelor departe de casă, la 
curțile unor nobili străini, recunoscuţi pentru virtuțile lor militare. Acest 
obicei era foarte răspândit în secolul al XVI-lea şi cuprindea un areal 
destul de larg ce permitea îmbogățirea experienței militare şi adaptarea 
diverselor stiluri de luptă specifice Europei Centrale şi de Răsărit. Astfel, 
în 1585, regele Poloniei, Stefan Bathory, îi cerea comitelui de Vas, Ferenc 
Nadasdy, să îl găzduiască la curtea sa pe un tânăr din familia Pototki, care 
să înveţe aici „meseria de viteaz”*?. 

În secolul al XVII-lea situaţia a rămas în multe privinţe aceeaşi. 
Pentru tinerii nobili transilvăneni, însuşirea ştiinţelor şi a artelor mergea 
mână în mână cu perfecționarea deprinderilor războinice, ca şi scrima, 
călăritul sau arhitectura militară. În tinereţe, Nicolae Bethlen a vizitat 
multe universități din spațiul protestant german şi nu numai. Pe când se 
afla la universitatea din Utrecht, în anul 1662, nobilul ardelean a luat 
câteva lecții de arhitectură militară de la un belgian care nu cunoştea 
limba latină sau alte limbi decât limba sa maternă. Bethlen participa la 
lecțiile acestui maestru alături de alti cinci tineri. Entuziasmul ce l-a 


*! László Makkai, Andras Mocsy, History of Transylvania, 1, New York, 2001 
p. 740. 

* Maria Holban, Maria Alexandrescu Dresca Bulgaru, Paul Cernovodeanu 
(coord.) Călători străini despre ţările române, IL, Bucuresti, 1973, p. 362. 

5 Andrei Veress, Bathory István erdélyi fejedelem és lengyel király levelezése, 
II (1576-1586), Cluj, 1944, doc. 795, p. 291. 

căpătat pentru această artă l-a determinat mai târziu să traducă din 
germană în latină Arhitectura lui Adam Freytag. Tot în cadrul acestui 
periplu de câţiva ani Bethlen mărturiseşte că, pe lângă teologie, mate- 
matici, istorie, drept şi alte ştiinţe, a luat şi lecţii de scrimă”. 

Nobilimea transilvăneană prezintă câteva similarități cu nobilimea 
celorlalte state europene din perioada modernă timpurie, mai ales cu cele 
din Europa centrală şi nordică, unde elita socială a continuat să joace un rol 
militar important. Însă schimbările fundamentale petrecute în statele abso- 
lutiste au influenţat într-o mai mică măsură evoluția naţiunii nobiliare din 
Transilvania. Aici nobilimea a păstrat, mai ales până la jumătatea secolului 
al XVII-lea, o puternică identitate de castă războinică. Dietele solicitau 
aproape an de an participarea directă a nobilimii la oastea țării în cadrul 
insurecției nobiliare care îi privea pe toți membrii acestei categorii indi- 
ferent de statut sau avere. Trupele nobiliare organizate pe principii terito- 
riale (steaguri de comitate) alcătuiau mai ales trupe de cavalerie cu un 
armament defensiv uşor în timp ce principala armă ofensivă era lancea 
(kôpja). Principalele funcţii militare (căpitan general, căpitanii şi prefectii 
cetăților fiscale, căpitanii oştirii de curte etc.) erau ocupate mai ales de nobili 
în detrimentul celorlalte națiuni privilegiate ale țării. Meseria armelor şi 
modul de viata specific acesteia au rămas pe parcursul secolelor XVI-XVIII 
trăsături dominante pentru elita comitatelor din principatul Transilvaniei. 


THE MILITARY ROLE OF THE NOBILITY 
IN THE PRINCIPALITY OF TRANSYLVANIA 


The “military revolution” brought major changes in European warfare 
during the early modern period. One of the first consequences was the increasing 
role of infantry and gunpowder in the outcome of battles. On the other hand the 
role of heavy cavalry was constantly decreasing, and thus the military role of the 
nobility. The influence of the “military revolution” expanded across Europe and 
beyond, but some regions maintained their particularities in warfare and military 
organization. Such was the case of the principality of Transylvania, were the 
nobility continued to play an important military role despite the elements of 
modernization that were being accepted. The Transylvanian nobles maintained a 
close connection with the military profession as they continued to fulfill their 


34 Nicolae Bethlen, op. cit., p. 96. 

traditional obligation of personal military service. Weapons were also a part of 
daily life and their symbolism accompanied the noble in the essential phases of 
life. War and military life had a great influence on the written culture of the 
Hungarian and Transylvanian nobility imposing some specific literary subjects: 
war, military virtues etc. 


STRAJUIREA NAVIGATIEI PE DUNARE 
ÎN EPOCA OTOMANĂ: DERBENDCILIK-UL! 


ANCA POPESCU 


Termenul derbend este compus din două cuvinte persane: der care 
înseamnă trecătoare” şi bend care are sensul de „a păzi”. Derbendci-ii 
erau aşadar paznici în locuri de trecere, de obicei montane (defilee sau 
pasuri), dar şi fluviale. 

Instituţia derbendcilik-ului face parte din categoria structurilor mili- 
tare teritoriale, cu existență anteotomană, al căror principiu era utilizarea 
grupurilor etnico-religioase locale pentru prestarea unor servicii, de cele 
mai multe de natură militară, în schimbul degrevării de anumite sarcini 
fiscale. Instituţii similare celei a derbendci-ilor erau instituţia martolos-ilor, 
a voynuk-ilor şi a filorici (filurici)-ilor’. Comune tuturor acestor grupuri 


' Documentele pe care se bazează acest studiu mi-au fost accesibile prin stagiul 
documentar efectuat graţie bursei Mellon de care am beneficiat în anul 2009 pentru a 
face cercetări în arhivele istorice otomane de la Istanbul (Osmanlı Başbakanlık Arşivi). 
Exprim şi pe această cale gratitudinea mea Fundaţiei Andrew Mellon precum şi 
Institutului de Studii turceşti din Istanbul (4R/7) care m-a găzduit. 

M.Z. Pakalın, Osmanlı Tarih Deymleri ve Terimleri Sözlüğü (Dicţionar de 
noțiuni si expresii istorice), Istanbul, 1946, vol. I, p. 425. 

? Instituţiile martolos-ilor, voynuk-ilor şi filurici-ilor din Peninsula Balcanică sunt 
cunoscute prin studiile lui Nicoară Beldiceanu, v. N. Beldiceanu, La région de Timok- 
Morava dans les documents de Mehmed II et de Selim IT, RER, 1957, t. II-IV, p. 111-129, 
Idem, Sur les Valaques des Balkans slaves a l’époque ottomane (1450-1550), REI, 
t. XXXIV, 1966, p. 84-132, Idem, Les Roumains des Balkans dans les sources ottomanes, 
RER, 1995-1996, XIX-XX, p. 7-21 (cu bibliografia retrospectiva). O valoroasa cercetare a 
acestui subiect a intreprins, mai recent, Ayse Kayapinar in Les filorici dans la région timoko- 
danubienne à l’époque ottomane (XV°-XVT siècles), vol. Enjeux politiques, économiques et 
militaires en mer Noire (XIV°-XXF siècles). Etudes à la mémoire de Mihail Guboglu, îngrijit 
de Faruk Bilici, Ionel Cândea, Anca Popescu, Brăila, 2007, p. 243-288. Pentru instituția 
derbendci-ilor, în afară de lucrarea clasică a lui Cengiz Orhonlu, Osmanlı Imparatorlugu 'nda 
Derbend Teşkilâtı (Organizarea derbend în imperiul otoman), Istanbul, 1967, v. puncte noi de 
vedere, rezultate din cercetarea registrelor de recensământ ale sancak-ului Vidinului, la Ayse 
Dogan-Kayapinar, Le sancak de Vidin du XVe à la fin du XVIe siècle, Teză de doctorat 
susținută în anul 2004 la Ecole des Hautes Etudes en Sciences Sociales, sub conducerea 
profesorului Gilles Veinstein (consultabilă în manuscris). 


„Studii şi Materiale de Istorie Medie”, vol. XXVIII, 2010, p. 149-168 

specializate sunt nu numai functia (paza unui loc periculos situat la frontiera 
sau in interiorul tarii) sau statutul fiscal (scutiri fiscale in schimbul prestarii 
slujbei de păzitori) dar şi componenţa etnico-religioasa (in general supuşi 
otomani nemusulmani) si mentinerea structurilor ierarhice interne tradi- 
tionale având rolul de interfaţă între autorităţile otomane şi supusii proprii”. 
Spre deosebire de celelalte categorii amintite, în cazul derbendci-ilor, voca- 
bula denominatoare este otomană”. Martolos-ii, derbendci-ii, voynuk-ii şi 
filorici-ii se aflau într-o strânsă interdependenta şi erau chiar intersanjabili, 
statutul lor fiind asemănător ca sarcini şi ca regim fiscal”. 

Instituţia derbendci-ilor fluviali este mai putin cunoscută. Pentru 
derbendci-ii fluviului Dunărea, doar regiunea sancak-ului Vidin a bene- 
ficiat de un studiu aprofundat”. Fără ambiția de a oferi o cercetare com- 
pletă a instituției derbendcilik-ului pentru segmentul dunărean neexplorat 
încă din acest punct de vedere, acela al sancak-ului Silistrei, prezentăm 
aici două porunci otomane inedite, din timpul domniei sultanului 
Süleyman Kanuni (Legiuitorul), care cuprind informaţii foarte interesante 
în legătură cu utilizarea derbendci-ilor în regiunea Dobrogei otomane, cu 
funcționarea instituţiei derbendcilik-ului fluvial precum şi câteva atestări 
topografice importante’, 

Primul document (Anexa, doc. I) este o poruncă sultanală din 
10 august 1565 (13 Muharrem 973) către kadi-ul Brăilei, ca răspuns la o 


* Voynuk-ii puteau fi şi musulmani, eventual creştini convertiți ulterior la Islâm. 
Filurici-ii erau valahi, cum a arătat pentru regiunea timoko-dunăreană N. Beldiceanu, 
Sur les Valaques des Balkans slaves a l’époque ottomane, p. 102-104. Martolos-ii, 
voynuk-ii şi filurici-ii erau beneficiari de bastine adică de posesiuni funciare privilegiate, 
conducătorii lor, însă, erau deținători de timar; v. şi Ayşe Kayapınar, Les filorici, p. 246-251. 

Martolos, cuvânt de origine greacă, din „âmartolos”, care înseamnă om de 
arme, persoană aparținând unei miliții ; voynuk, cuvânt slav, însemnând viteaz, ostean ; 
filurici, cuvânt redând pronunția otomană a cuvântului « florin«, monedă de aur care era 
obligaţia fiscală caracteristică acestei categorii paramilitare, Ayşe Kayapinar, Les 
filorici, p. 259 şi 262. 

é Fie îşi furnizau reciproc personal, fie constituiau masă de recrutare pentru 
celelalte categorii. Un caz elocvent este cel al satului Novasel din kaza-ua Feth-ül-Islam 
(astăzi, Kladovo) care apare într-un registru din 1560 ca sat de filurici dar, mai târziu, 
conform unui registru din 1586, satul e înregistrat cu funcția de derbend, v. Ayşe 
Kayapinar în Les filorici, p. 258 şi 267. 

TV. supra, n. 2. 

* Actele se află într-o condică de porunci din fondul Maliyyeden Miidewver (nr. 
1653) de la Osmanh Başbakanhk Arsivi, din Istanbul. Aceste documente de natură 
economică, fiscală, socială se află copiate în condici, în succesiune cronologică cu alte 
porunci, eterogene ca problematică şi destinatari. 

petiție (‘arz) a acestuia din urmă, pentru rezolvarea unor probleme 
stringente în regiunea Gurilor Dunării. Kadi-ul Brăilei s-a făcut purtătorul 
de cuvânt al unui grup de persoane, anume: emin-ul Brăilei, Ismail, emin- 
ul schelelor Tulcea şi Isaccea, Mustafa, şi căpitanii de corăbii numiţi 
Yahsi, Haci, Abdi, Sinan, Kerim, musulmani, dar şi creştinii Agap (un 
armean: Agop) şi grecul Laskari. De ce toți aceştia, căpitani de corăbii dar 
şi eminii schelelor Tulcea, Isaccea şi Măcin, s-au adresat kadi-ului 
Brăilei, deşi problema sesizată privea regiunea din dreapta Dunării ? Nu 
se poate răspunde acum cu certitudine. Un registru de avariz, din anul 
imediat următor (1566), menţionează Tulcea şi Isaccea drept kaza-le’. 
Atunci, fie în anul 1565 Tulcea şi Isaccea nu erau kaza-le, fie, mai 
probabil, kadi-ul Brăilei avea (încă) o poziţie preeminentă, în problemele 
administrative, între kadi-ii din regiunea nordului Dobrogei şi a Dunării 
maritime”. 

Chestiunea semnalată de către toți aceşti petitionari era starea de 
nesiguranță si de tulburări din zona Deltei Dunării din cauza atacurilor 
unor tâlhari care pandeau şi jefuiau corăbiile la intarea sau ieşirea lor din 
Dunăre. Situația invocată afecta nu numai liniştea localnicilor, dar mai 
ales, un interes de stat major: derularea comerțului prin Gurile Dunării şi 
Marea Neagră. Insecuritatea traficului fluvial aducea mari prejudicii 
fiscului otoman, şi de asemenea, aprovizionării capitalei imperiului. 
Zahereaua nu mai ajungea la Istanbul si de aceea locuitorii metropolei 
treceau prin mari lipsuri (müzayaka). 

Nu se spune explicit cine erau cei care perturbau liniştea locurilor, 
dacă erau supuşi interni sau persoane din afara statului otoman. Docu- 
mentul menționează doar oprirea corăbiilor care circulau pe brațele 
Dunării de către persoane înarmate: „unele corăbii care, ducând provizii 
(zahire) la Istanbul, descarcă mărfurile lor, pe jumătate sau în întregime, 
ies şi trec; aşteptând cu arme, corăbiile sunt oprite iar mărfurile lor suferă 
multe distrugeri şi pagube”. Ne putem gândi şi la atacurile „căzăceşti” 


? Registru de avarız din 1566, în Muhdsebe-i vilayet-i Rum-ili defteri 
(937/1530), Ankara, 2002, vol. II, p. 20. 

10 Cu 20 de ani mai devreme, în anul 1545, Poarta solicita pe emin-ul Brăilei, pe 
atunci atunci, Ahmed, să supravegheze aducerea la îndeplinire a ordinelor privind 
vânzarea averilor fostului domn Radu Paisie al Țării Românești si ale boierilor rebeli, 
ceea ce arată importanța regională a kaza-lei Brăila în secolul al XVI-lea, v. Mihnea 
Berindei, Gilles Veinstein, L’Empire ottoman et les pays roumains, 1544-1545, Paris, 
1987, doc. 60. 

care, pe la mijlocul secolului al XVI-lea, încep să se manifeste in zona 
Gurilor Dunării. Pentru această epocă, termenul de kazak nu avea nici o 
acceptie etnică şi nici statală ci era folosit în sensul său originar vechi- 
turcic de „hoţ, aventurier, vagabond”, desemnându-i pe toţi cei care 
făceau incursiuni militare în zonele de frontieră, episoadele de jaf fiind 
endemice!!. În situaţia evocată de document, perturbatorii puteau fi atât 
turci cât şi tătari sau orice altă extracție etnică din mozaicul dobrogean şi 
din regiunile învecinate. Despre “locuri periculoase” din regiunea sancak- 
ului Silistra şi Akkerman avem numeroase referiri în ordinele sultanale 
către comandanții cetăților din spațiul Dunării maritime (Akkerman, 
Kilia, Brăila, Bender) sau către principatele româneşti, fie pentru stăvi- 
lirea pradaciunilor tâlhăreşti (“harami”, ,,hirsiz”, „eşkrya”), fie pentru a fi 
ajutat vreun agent imperial să treacă nevătămat, fie pentru a se lua măsuri 
generale „împotriva hotilor care săvârşesc räutäti de-a lungul Dunării”, 
etc. În secolul al XVI-lea, fenomenul Airsizlik-ului sau haramilik-ului se 
manifestă pe toată întinderea Dunării de Jos şi Mijlocii: la vadurile de la 
Giurgiu şi Turnu, de asemena în regiunea Vidinului, a Belgradului şi chiar 
a Budei'?. Documentul nostru nu conţine precizări în privinţa identității 


ll Pentru studierea acestui fenomen şi clarificarea acceptiei termenilor utilizaţi 
de izvoarele otomane, v. Mihnea Berindei, Le probleme des “cosaques” dans la seconde 
moitié du XVI siécle; a propos de la revolte de loan Voda de Moldavie, CMRS, XIII, 
1972, p. 338-367; pentru sensul termenului «kozak», p. 339-340; V. si Mustafa 
A. Mehmet, Aspecte din istoria Dobrogei sub dominaţia otomană în veacurile XIV-XVII 
(mărturiile călătorului Evlia Celebi), „Studii”, 1965, nr. 5, p. 1112-1113. 

12 Câteva exemple dintre numeroasele situaţii întâlnite în ordinele şi dispoziţiile 
emise de guvernul otoman către autorităţile locale: o poruncă a sultanului Siileyman 
Kanuni din 1 septembrie 1564 către kadi-ii şi emin-ii schelelor din sancak-ul Silistrei 
pentru a se echipa şăicile aflate la Brăila şi Chilia cu ostaşi de cetate şi cu azapi, v. 
Mustafa A. Mehmed, Documente turceşti privind istoria României, 1455-1774, vol. I, 
Bucureşti, 1976, doc. 57; poruncă din 7-8 august 1565 către voievodul Moldovei, 
Alexandru Lăpuşneanu, în legătură cu „haraminii” care acționau la Chilia, împotriva 
cărora să se ia bărci de la Chilia şi Brăila şi să se înarmeze caiacele din Galaţi, v. Mihail 
Guboglu, Catalogul documentelor turceşti, Bucureşti, 1965, vol. II, p. 39, nr. 109; 
porunci ale lui Selim II către sancakbei-ul Silistrei pentru a se lua măsuri împotriva 
tâlharilor care săvârşeau rautati de-a lungul Dunării între Silistra şi Chlia (10 martie 
1568), către kadi-ii şi aga-lele de besli-ii din Akkerman şi Chilia pentru a-l ajuta pe un 
ceauş al Porții să treacă prin locurile periculoase (2-8 martie 1568) şi către Petru cel 
Tânăr, principele Ţării Româneşti, pentru a rezolva problema răufăcătorilor din cetățile 
Giurgiu şi Turnu (decembrie 1567), doc. în colecţia Mühimme defterleri (Condica 
afacerilor importante), Arhivele Naţionale, Microfilme Turcia, R 15, c. 439, 456, şi 
respectiv 425. 

agenților perturbatori şi a modalitatilor de acţiune dar putem deduce ca 
erau oameni care se ascundeau în insulele şi plaurii Deltei, fără a exclude 
posibilitatea atacurilor dinspre mare la Gurile Dunării”. 

Soluţia propusă problemei banditismului în zona Gurilor Dunării, 
de către oamenii locului, cunoscători ai situaţiei (ehl-i vukuf), este expri- 
mată astfel: „este necesar şi oportun (münasib) să se stabilească, în locul 
numit Prislav, un sat; dacă s-ar face aşa, veniturile mukata“a-lelor!* lor ar 
creşte cu multi aspri, căpitanii de corăbii vor veni în acel loc cu mai bună 
[siguranță], trecând astfel corăbii multe şi, la Istanbul, nu va [mai] fi lipsă 
(miizayaka) de provizii”. Şi, mai departe, se detaliază: „şi, oameni din 
Tara Românească şi Moldova vin şi spun: dacă dările noastre ar fi de 
derbend, vom întemeia 340 de case (hane) mai mult. În felul acesta 
corăbiile vor veni şi noi astfel ne angajăm să veghem trecerea lor astfel ca 
să fie bună”. Aşadar înființarea unui sat de paznici (derbendci) în locul 
numit Preslav/Prislav era remediul la dezordinile din regiunea afectată de 
acțiunile tâlharilor. 

De când datează instituţia derbendci-ilor la Dunărea maritimă? 
Registrele vor da un răspuns precis, în măsura în care s-au conservat şi se 
vor studia sistematic. După codurile de legi otomane (kanun), cea mai 
veche menţiune pentru derbendci-ii din sancak-ul Silistrei o constituie 
stipulatia din vremea sultanului Selim I Yavuz (1512-1520), tatăl lui 


15 Adică este vorba fie de o problemă de brigandaj local efectuat din poziţii 
aflate în Deltă, fie de temutele şi cronicele, de la mijlocul secolului al XVI-lea, atacuri 
ale şăicilor de „cazaci” ale căror baze se aflau în nordul bazinului pontic, nu neapărat în 
Delta Dunării. V., mai nou, Andrei Pippidi, Cazacii navigatori, Moldova şi Marea 
Neagră la începutul secolului al XVII-lea, în vol. Marea Neagră. Puteri maritime — 
Puteri terestre (sec. XIII-XVIII), coord. Ovidiu Cristea, Bucuresti, 2006, p. 276-278. 
Pentru situatia de la Karaharman in aceasta epoca, v. Sergiu Iosipescu, Portul si castelul 
Qaraharman. O contribuţie la navigația pontică in secolele XIV-XIX, în vol. Dobrogea 
1878-2008. Orizonturi deschise de mandatul european, coord. prof. univ. dr. Valentin 
Ciorbea, Constanţa, 2008, p. 116. O paralelă cu pirateria din Mediterana otomană ar fi 
importantă dar din păcate, fenomenele comparabile din Marea Neagră mai au nevoie de 
elucidări documentare. Pentru Mediterana, v. recent, Ovidiu Cristea, Pirat sau reis? O 
dilemă a navigaţiei şi comerțului în relaţiile venetiano-otomane din Mediterana 
Răsăriteană în prima jumătate a secolului al XVI-lea, în vol. Negustorul în Ţările 
Române, între societas mercatorum şi individualitatea mercantilă în secolele XVI-XVIII, 
Cristian Luca (coord.), Galaţi, 2006, p. 265-280. 

14 Mukata‘a, cuvânt arab desemnând grupaje, porţiuni de venituri publice, de 
obicei arendate. 

Süleyman Kanuni, conform căreia în schimbul serviciului de pază, 
derbendci-ii erau scutiţi de impozitele extraordinare (Cavariz-1 divâniye)'?. 

Derbendci-ii proveneau şi ei, ca şi celelalte grupări de pază 
amintite, în primul rând dintre creştini. Din document se vede şi 
posibilitatea recrutării lor dintre supuşii Tarii Româneşti şi ai Moldovei, 
fără îndoială, atraşi în acest serviciu prin avantajele fiscale oferite. Satul 
de derbendci preconizat de porunca lui Siileyman Kanuni ar fi fost să aibă 
inițial 340 de case (hane). Pare mult, deşi nu dispunem de suficiente cifre 
comparative. Ar putea fi vorba de amploarea pericolului dar şi de o func- 
tie cumulată, în ambele situaţii fiind necesare efective sporite'“. Locul 
numit Preslav/Prislav se afla pe malul sudic al brațului Sf. Gheorghe, la 
răsărit de Tulcea, unde Dunărea se împarte în mai multe derivații ale 
braţelor principale. Punctele de ramificare sunt cunoscute cu numele 
turcesc „ceatal”, adică „bifurcarea” (tc. çatal): ceatalul Tulcei, ceatalul Sf. 
Gheorghe. O asemenea poziţie, la ceatal, apăra, atât prin concentrarea 
efectivelor de pază în acest punct de trecere, cât şi prin posibilitatea de a 
le distribui pe braţele şi canalele deltaice, întreaga arie de contact între 
Marea Neagră şi principalele porturi şi vaduri ale Dunării maritime: 
Tulcea, Isaccea, Ismail, Reni (Tomorova), Brăila. 

Atestarea toponimului Preslav/Prislav în anul 1565, prin acest 
document otoman, este foarte importantă pentru reconstituirea existenței 
localității omonime. Fonetismul clar şi specificarea zonei în care s-ar afla 
— în vecinătatea ramificatiei fluviului Dunărea de lângă Tulcea — face 
uşoară identificarea cu Prislava, astăzi numită Nufărul, după ce şi-a mai 
schimbat de două ori numele în trecutul apropiat: Domnița Maria, în peri- 
oada Regatului României, şi Ada Marinescu, în timpul regimul comunist. 
Poziţia strategică importantă a locului, la vadul Dunării Nufarul-Ilganii, a 
făcut să fie ales pentru construirea unor fortificaţii atât în epoca romană 


'S Ahmed Akgündüz, Osmanlı kanunnameleri ve hukuki tahlilleri (Kanun-urile 
otomane şi bazele juridice), Istanbul, 1994, vol. V, p. 468-469: ,,avariz-1 divaniyeden 
mu‘âf ve miisellem olalar”. Este de remarcat că regimul fiscal al derbendci-ilor din 
regiunea Vidinului era mai avantajos, constând în scutirea atât de impozitele extra- 
ordinare cât şi de taxele cutumiare (‘ôrfiyye), v. Ayşe Dogan-Kayapinar, Le sancak de 
Vidin, p. 189-190. 

' Situaţia are analogii în a doua jumătate a secolului al XV-lea, în sancak-ul 
Nikopol: compania (bölük) martolos-ilor care păzeau graniţa (ki kenar bekler) deservea 
un întreg segment dunărean, de la vadul Nikopol-Turnu până la Giurgiu, dispunând de o 
flotă cu personal tehnic şi navigant, Turski izvori za Balgarskata istorija, (XV-XVIv.), 
vol. II, 1966, ed. Nicolai Todorov şi Boris Nedkov, p. 298-333. 

cât şi în cea bizantină”. Raportul privind săpăturile de salvare de la 
Nufarul, întocmit de şeful şantierului arheologic Nufărul, D-na Oana 
Damian, descrie sugestiv avantajele esenţiale ale terenului: „o pantă lungă 
a unuia dintre dealurile Tulcei, ce coboară până la malul drept al braţului 
Sf. Gheorghe sub forma unui promontoriu stâncos alungit care a stran- 
gulat cursul fluviului, având în dreptul său un vad propice trecerii în şi din 
Deltă”!5. Localitatea Prislava apare menţionată în diverse documente 
cartografice din secolul al XVI-lea, al XVII-lea şi al XVIII-lea sub denu- 
mirea de Crislova, Krislow!'?. Numele de Prislava este menţionat în jur- 
nalul călătoriei pe Dunăre a Baronului Von Herbert din august 1779 %. În 
prima treime a secolului al XIX-lea Prislava avea în jur de 60 de case”. 
Cartografia medievală a secolelor XV şi XVI înregistrează şi o altă o 
formă a toponimului: Proslavita. Identificarea Proslavitei cu modernul 
Prislava este acceptată de istoricii Radu Vulpe”, Radu Ştefan Ciobanu”, 
Ion Barnea” şi Anca Gheaţă”5. Un pas mai departe în trecutul Prislavei 
este facut prin identificarea Proslavitei Bruscavica (Bruscavita) din actele 
genoveze ale lui Antonio di Ponzò din secolului al XIV-lea, ceea ce a dus 
la înserierea Prislavei în lista punctelor comerciale genoveze de la Gurile 
Dunării. Săpăturile arheologice întreprinse de Silvia Baraschi la 


17 Dărâmături ale unor fortificații antice şi descoperiri de vietuire bizantină sunt 
notate de episcopul romano-catolic Raymund Netzhammer când ajunge la Prislava în 
periplurile sale dobrogene din 1907 şi 1918, v. Raymund Netzhammer, Antichitäti creştine 
din Dobrogea, ediție îngrijită de Alexandru Barnea, București, 2005, p. 126. 

Îi mulțumesc si pe această cale Doamnei Oana Damian pentru că mi-a pus la 
dispoziție, prin intermediul acestui raport, informațiile arheologice şi cartografice, citate 
mai jos, în legătură cu situl Prislava-Nufărul. 

' Krislow, în lucrările ofiţerilor cartografi austrieci. 

% C, Cihodaru, C., Litoralul de apus al Mării Negre si cursul inferior al 
Dunării în cartografia medievală (secolele XII-XIV), „Studii”, 21, 1968, 2, p. 227 şi n. 
66-69. 

*I AL. P. Arbore, Din etnografia Dobrogei, AnD, IV, 3, 1923, p. 331 (o hartă 
rusă din 1838). 

2 R, Vulpe, Histoire ancienne de la Dobroudja, în La Dobroudja, București, 
1938, p. 395, n. 3. 

3 R. Şt. Ciobanu, Aspecte ale civilizației portuare din Dobrogea la sfârşitul 
secolului al XIII-lea şi în secolul al XIV-lea, „Pontica”, 3, 1970, p. 302, n. 36. 

* 1. Barnea, in Din istoria Dobrogei, vol. III, Bucuresti, 1971, p. 379. 

?> Anca Gheatä, Contribuții noi privind unele aspecte ale societății româneşti 
din Dobrogea, Memoriile Sectiei Istorice, IV, t. 1, 1975+1976, Bucuresti, 1978, p. 78. 

°° Geo Pistarino, Notai genovesi in Oltremare. Atti rogati a Chilia da Antonio di 
Ponzo (1360-1361), Genova, 1971, p. 54, doc. 33, p. 68, doc. 41. 

Nufărul-Prislava au avut drept concluzie stabilirea identității aşezărilor 
Bruscavita-Proslavita-Prislava-Nufarul”’. 

Documentul otoman furnizează informaţia despre un proiect de 
întemeiere a unei aşezări, a unui sat, cu funcția de „paznic la vad”, într-un 
loc numit Prislav, la 1565. Nu se spune nimic precis despre existența 
vreunei localități cu acest nume, anterioară datei acestei porunci, deşi un 
indiciu ne este oferit prin mențiunea că satul de derbendci va reinvia/ 
revitaliza (ihya) locul Prislav. Vechea aşezare, cunoscută din alte izvoare, 
neotomane, începând cu secolul al XIV-lea, se va fi pustiit? Iniţiativa lui 
Siileyman Kanuni se referea la crearea satului otoman pe vechea vatră, 
sau „pe locul Prislav” în sens mult mai larg? Nu se pomeneşte nimic nici 
de vreo cetate sau de urmele ei. Dar, din enunţul documentului este cu 
prisosita re/demonstrată importanţa strategică a „locului Prislav”: « în 
aval de Tulcea, Dunărea fiind divizată, o parte atinge gura Sf. Gheorghe, 
o parte gura Sulina, şi o parte gura Lyko, din această cauză Dunărea fiind 
Joasă (scăzută)”. Dintre cele trei braţe ale Dunării, menţionate de docu- 
ment, doar al Chiliei şi al Sf. Gheorghe erau intens navigate în această 
epocă”. Bratul Sulina nu intra în calcul încă pentru marea navigaţie. 
Bratul Chilia era apărat de cetatea omonimă, din vecinătatea gurii sale, cu 
o asemenea eficacitate încât cetatea a fost numită de cronicarii otomani 
cheia (kilid) ținuturilor răsăritene”. Un incident din timpul domniei lui 
Alexandru cel Bun, petrecut în anul 1428, arată şi alte metode de apărare 
a braţelor Dunării: domnul Moldovei a reuşit să împiedice pătrunderea 
unor corăbii pe braţul Chilia, punând să se construiască, la gura acestuia, 
un obstacol din nave, legate între ele, sau scufundate, care să închidă 
accesul naval’. Doc. I (Anexa, nota 40) sugerează si el, din păcate 


27 Silvia Baraschi, Sur la topographie ponto-danubienne au Moyen Age: I. 
Proslavita, RRH, 28, 1989, 1-2, p.53-68; Eadem, Unele probleme despre Proslavita, 
„Peuce”, 10, 1991, p. 399-409. 

*% V, de exemplu, John Newberie in Călători străini despre ţările române, 
Bucureşti, 1970, vol. 2, îngrijit de Maria Holban, M.M. Alexandrescu Dersca- Bulgaru, 
p. 514-515; Anca Popescu, Circulaţia mărfurilor la Dunărea de Jos reflectată în 
kanunname-le (a doua jumătate a secolului al XVI-lea), RI, 1995, nr. 3-4, p. 272-3. 

* N. Beldiceanu, La Moldavie ottomane à la fin du XV siècle et au début du 
XVI siècle, REI, 2, 1969, p. 240. 

30 certa obstacula posuerit ad Danubium ubi mare intrat et inibi fustes 
fixerat”, text în Codex epistolaris Vitoldi magni ducis Lithuaniae (1376-1430), editat de 
A. Prochaska la Cracovia în anul 1882. V. Serban Papacostea, Kilia et la politique 
orientale de Sigismond de Luxembourg, RRH, nr. 3, 1976, p. 431, n. 33. Termenul 
„fusta-fustae” are atât sensul de trunchi de copac, tärus cat şi pe cel de biremă, deci un 

neexplicit, folosirea de către agresorii danubieni a unor metode de oprire a 
corăbiilor şi ambarcatiunilor care se deplasau pe braţul Sf. Gheorghe. 
Trebuie să ne gândim însă la mijloace mai simple, improvizate, folosind 
avantajele naturale ale terenului de la o „strictură” a fluviului sau de la un 
vad (unde apa era „joasă, scăzută”). În secolul al XVI-lea nu exista pe 
braţul Sf. Gheorghe o cetate la fel de importantă cum era cetatea Chilia. 
Poziția de la Prislava era una foarte potrivită atât pentru a împiedica 
pătrunderile inamice dinspre gura Sf. Gheorghe, cât şi pentru curăţarea 
întregii zone de cuiburile de briganzi deltaici. Mai mult, ea putea constitui 
un element de securitate pentru cetatea Chiliei înseşi, o pază eficientă în 
acest punct înlăturând riscul ca ambarcatiunile de pirați care ar fi pătruns 
pe braţul Sf. Gheorghe să cadă în spatele puternicei cetăţi a lui Stefan cel 
Mare. Comanda deci o cale strategică importantă a Dunării care trebuia 
securizată. lar efectivele mari ale derbendci-ilor de Prislava pot fi expli- 
cate prin importanţa acestei sarcini de îndeplinit. Completarea informaţiei 
despre derbendci-ii de la Gurile Dunării vine în mod fericit prin cel de-al 
doilea document pe care îl prezentăm aici (Anexa, doc. II): o poruncă, din 
acelaşi an, a sultanului Siileyman Kanuni, emisă o lună mai târziu fata de 
prima, adică la 10 septembrie. La Kara Harmanlik sau Karaharman, astăzi 
satul Vadu, la gura omonimă a unei ramificații a brațului Sf. Gheorghe 
(gura Karaharman, Karaharman bogazi), existase o formaţiune de 92 de 
case de derbendci: „înainte vreme, când s-a făcut înregistrarea vilayet- 
ului, satul menţionat avea 92 de case fiind înregistrate în registrul imperial 
cu taxe conform cutumei (“adet üzere) de derbend”. De asemenea, 
derbendci-ii mai sunt menţionaţi la Hârşova în registrul contabil din 
primul deceniu al domniei lui Süleyman Kanuni”!. Fără a avea deocam- 
dată alte precizări asupra amplasării de posturi de derbendci-i la Dunărea 
dobrogeană, nu se poate să nu aducem în discuţie locul numit Dervent 
care, prin nume, evocă instituția derbendicilik-ului. Situat pe malul stâng 
al Dunării, vis-ă-vis de insula Păcuiul lui Soare, dealul Dervent era o 
poziţie strategică ideală pentru controlarea unui străvechi vad de trecere 
dinspre Câmpia Bărăganului spre Dobrogea din împrejurimile Silistrei şi 


tip de corabie. Domnul Virgil Ciociltan a sesizat primul această alternativă de interpre- 
tare. Atât fragmentul din Codex epistolaris Vitoldi cât şi documentele otomane din pre- 
zentul articol nu oferă indicii suficient de clare pentru a opta pentru una sau alta dintre 
acceptii. Analogii istorice mai târzii ar înclina balanța spre ideea de baraj din nave; 
subiectul rămâne deschis deocamdată. Mulţumesc Domnului Şerban Papacostea pentru 
lămurirea textului şi Domnului Sergiu losipescu pentru explicaţiile de istorie militară. 

31 370 numaralı muhâsebe-i vilayet-i Rum-ili defteri (937/1530), p. 412 (124). 

ale Ostrovului“?. Locuită din timpuri preistorice, înălţimea de la Dervent a 
găzduit în secolul al XI-lea şi o fortificație de piatră care făcea pandant cu 
cetatea din insulă a Păcuiului. Păstrarea denumirii de Dervent sugerează 
existența anterioară a unui post de control fluvial din epoca otomană. Cele 
patru poziţii, Karaharman, Prislava, Hârşova şi Dervent, sunt strategic 
valoroase pentru împiedicarea incursiunilor navale nedorite dinspre 
Marea Neagră. Toate patru străjuiesc câte un vad al Dunării. Prezenţa 
instituţiei vozarlık-ului, în anumite locuri pe malul fluviului, arată vocația 
acestora de a controla atât traversarea de pe un mal pe celălalt cât şi tra- 
ficul fluvial. Pentru regiunea care ne interesează aici, această instituţie este 
documentată la Karaharman, Tulcea, Isaccea, Măcin, Hârşova şi Silistra”. 
Vozar-ii erau agenții controlului fiscal, încasau o taxă (vozariyye) pe 
mărfurile care tranzitau prin porturi şi schele având totodată monopolul 
traversării mărfurilor şi a pasagerilor de pe un mal pe altul cu ajutorul 
ambarcatiunilor pe care le dețineau şi administrau. Vozar-ii cunoscuți la 
Dunărea de Jos erau, de asemenea, creştini”. Instituția vozarhk-ului, ca si 
instituția de pază militară a derbendcilik-ului, continuau instituții ante- 
otomane, datau „din vremuri de demult” (kadim el-eyyamdan) şi func- 
tionau „după obicei” (‘adet-i üzere)*. Karaharman, ca şi Tulcea (lângă 


* Petre Diaconu, Dumitru Vâlceanu, Păcuiul lui Soare. Cetatea bizantină, vol. 1, 
Bucuresti, 1972, p. 11-12. 

Pentru vadul de la Karaharman, între terra ferma şi Ostrovul Chituc, 
v. Sergiu Iosipescu, Portul şi castelul Qaraharman. p. 117-118. 

%4 Nicoară Beldiceanu, Le vozarliq: une institution ponto-danubienne, în vol. Le 
monde ottoman des Balkans (1402-1566), Institutions, société, économie, Variorum 
Reprints, Londra, 1976, p. 77-78. 

an Idem, art. cit., p. 80. 

5 V, documentele din Anexă şi N. Beldiceanu, art. cit., p. 75. Problema originii 
vozarhk-ului rămâne deschisă în acest stadiu al cercetărilor. Un alt etimon care s-a 
propus este cuvântul românesc „vad”, de la latinul vadum, din care ar fi derivat „vădar”, 
transformat apoi în vozar, v. Sergiu Iosipescu, recenzie la Nicoară Beldiceanu Le monde 
ottoman des Balkans (1402-1566), în AIIAI, 1979, p. 579-584. Un text din secolul al 
XVII-lea cuprinde expresia praefectus vadorum, v. V.A. Urechiă (ed.), Memoriu asupra 
scrierii lui Bandinus de la 1646. Urmat de text, însoțit de acte şi documente, AARMSL, 
seria a II-a, 1893-1894, Bucureşti, 1895, 16, p. 179. Mai trebuie amintit că, în secolul al 
XV-lea, atât în Tara Românească cât şi în Moldova, funcţiona o instituţie cu acelaşi rol, 
„brodină”, „brudină”, numită aşa de la cuvântul slav „brod” care înseamnă „vad”, 
similară cu „podăritului”, deservită de „podari”, termen slav care denumea pe cei care 
conduceau un pod umblător, v. Instituții feudale din ţările române. Dicţionar, coord. 
O. Sachelarie, N. Stoicescu, Bucuresti, 1988, p. 60 si p. 366. Este de reţinut si 
menţionarea acelor nautai, locuitori ai malurilor Dunării, în timpul unei expediții a 
avarilor lui Baian împotriva slavilor, v. Nicolae Iorga, Le Danube d'Empire, in Mélanges 
offerts a M. Gustave Schlumberger, Paris, 1924, p. 16-17. 

Prislava), precum şi Hârşova erau locuri unde se percepeau taxele de 
trecere pentru corăbii: resm-i ubur, bâc-1 ubur (taxe de tranzit), geçer 
baci, geçid-bâci, resm-i güzar (taxe de trecere). Totodată Karaharman era 
un punct vamal pentru traficul între Dunăre şi Marea Neagră fiind legat 
prin circuite fluviale, pe brațul omonim, cu celelalte centre dunărene până 
la Vidin’. Celelalte posturi vamale otomane pentru traficul fluvial în 
regiunea Deltei Dunării erau la Măcin, Isaccea şi Chilia. La 
Karaharmanik, dubasuri (donbaz) si ladii*’ transportau în sus şi în jos fie 
mari cantități de peşte prins la gura brațului Karaharman (în locul numit 
Bozcih adică, Boazgic), fie vinuri, fie variate alte produse şi mărfuri 
(meta); de asemenea, aici soseau corăbii maritime (derya gemisi) care 
aduceau vinuri de la Trapezunt şi de la Varna şi încărcau cereale“. Cele 
mai multe dintre corăbiile maritime, sosite la Gurile Dunării, transbordau 
încărcăturile lor pe ambarcaţiuni mai uşoare. În documentul I se spune că 
din cauza împărțirii Dunării, în aval de Tulcea, în trei braţe, apele ei sunt 
putin adânci în această regiune şi, de aceea „unele corăbii care, ducând 
provizii (zahire) la Istanbul, descarcă mărfurile lor, pe jumătate sau în 
întregime, ies şi trec”. Locurile de transbordare erau, prin însăşi natura 
operațiunilor, vulnerabile la atacuri piratereşti sau tâlhäresti. 

Porturile importante de la Dunăre (ca şi cele din alte parti ale 
imperiului otoman) dispuneau de mici flote proprii care îndeplineau atât 
funcții economice cât şi militare. Din documentele de tip ,, mühimme” 
avem multe informaţii referitoare la măsurile pentru echiparea şăicilor sau 


*7 Akgündüz, op. cit., vol. VIL, p. 741: Kanunnâme-i iskele-i Karaharmanhk 
(Reglementarea schelei Karaharmanhk), şi p. 737-738: Kanunndme-i iskele-i Tolga ve 
Sakei ve Macin (Reglementarea schelelor Tulcea, Isaccea şi Măcin) şi p. 739-740: 
Kanunnâme-i iskele-i Hirsova (reglementarea schelei Hârşova); v. şi Anca Popescu, 
Schela Măcin în secolul al XVI-lea (după reglementări comerciale otomane), în vol. 
Miscellanea Historica et Archaeologica in Honorem Professoris Ionel Cândea, îngrijit 
de Valeriu Sirbu si Cristian Luca, Braila, 2009, p. 303. 

38 Anca Popescu, Circumscriptii vamale otomane in zona Pontului stâng si a 
Dunării de Jos, în vol. Naţional şi universal în istoria românilor, Bucureşti, 1998, 
p. 312-325. 

* Pentru aceste tipuri de ambarcaţiuni (si bibliografia problemei), v. Anca 
Popescu, Flotila Dunării otomane, SMIM, 2003, p. 151-160. 

“ Hadiye Tunçer, Osmanlı imparatorlugunda toprak hukuku arazi kanunları ve 
kanun açıklamaları (Dreptul funciar în Imperiul Otoman, legile agrare si explicația lor), 
Ankara, 1962, p. 214-215 (reglementarea schelei Karaharmanlık din anul 1597-8); şi 
Reglementarea schelei Karaharmanlık editată de Akgündüz (v. supra), din anul 1570. 
Pentru cele mai recente rezultate şi concluzii ale săpăturilor de la Vadu (Karaharman), 
v. supra, S. Iosipescu, Portul si castelul Qaraharman. p. 115-124. 

a caiacelor aflate în diferite porturi dunărene cu ostaşi de la cetăţi, cu 
azabi, sau despre recrutarea de vaslasi (din rândul martolos-ilor), pentru 
paza Dunării |. Căpitanii acestor flotile avea un rol complemetar 
derbendci-ilor şi martolos-ilor în asigurarea securității traficului fluvial, 
protejarea corăbiilor imperiale (miri gemileri) şi a celor de transport, 
poate chiar sarcini în efectuarea anumitor transporturi ordonate de Poartă. 
Erau atât musulmani cât şi creştini”. Sistemul flotilelor otomane de pe 
Dunăre nu era o noutate. Cronicarul otoman Ibn- Kemal pomeneşte un 
kapudan al Chiliei moldovene care fusese capturat de sancakbey-ul de 
Silistra înaintea începerii operaţiunilor militare otomane din anul 1484. 
Otomanii au folosit ambarcatiunile şi echipajele care funcționau în aceste 
porturi înainte de cucerire, adecvându-le nevoilor lor. Asigurarea secu- 
ritatii comunicațiilor pe Dunăre se mai realiza şi prin patrulele organizate 
de-a lungul malurilor“. Pe la mijlocul secolului al XVI-lea, în cadrul 
marilor reformări organizatorice ale sultanului Kanuni (Legiuitorul), 
flotilele locale au fost puse sub comanda superioară a unui amiral al 
Dunării (Tuna kapudani). Instituţia kapudanhk-ului Dunării este, de 
asemenea, o reutilizare a unui model local preexistent, de data aceasta a 
unui mod de organizare bizantin”. 

Primul document surprinde şi o altă problemă interesantă, de 
geografie istorică. Alături de gurile menţionate, Sulina şi Sf. Gheorghe, 
nu apare, aşa cum ne-am aştepta, gura Chilia ci gura Lyko (Lyko boğazı). 
Aşa înregistrează documentul, după spusele „oamenilor locului care 
cunoşteau situația”. Bineînţeles dezbaterea Chilia-Licostomo versus 


4 Mühimme defterleri, Arhivele Nationale, Microfilme Turcia: poruncă a 
sultanului Selim II, 2 august 1568, către beiul de Akkerman pentru folosirea azapilor din 
Chilia pentru paza pe Dunăre (R15, c. 499); poruncă din octombrie 1593 a lui Murad III 
către beiul de Silistra, pentru reținerea comandantului Ahmed până în primăvară pentru a 
asigura paza braţelor Chilia, Sulina, Sf. Gheorghe, împotriva tâlharilor cazaci care atacă 
corăbiile negustorilor (R20, c. 456); poruncă din aprilie-mai 1594, acelaşi Murad III 
către kapudan-ul de Hârşova despre angajarea de vâslaşi din rândurile martolos-ilor 
pentru apărarea Dunării (R20, c. 501). 

#2 V, Anexa, doc. I. 

8 N. Beldiceanu, La conquête des cités marchandes de Kilia et de Cetatea Albă 
par Bayezid IT, in vol. Le monde ottoman des Balkans, p. 65. Despre flotele maritime si 
fluviale ale principatelor Cărvunei, Țării Româneşti şi Transilvaniei v. N. Stoicescu, în 
Istoria militară a poporului român, vol. II, Bucuresti 1986, p. 75-76. 

“ Shmuelevitz A., The Jews of the Ottoman Empire in the late fifteenth and the 
sixteenth centuries, Leiden-Brill, 1984, p. 162. 

% V, Anca Popescu, Flotila Dunării, p. 159-160. 

Chilia şi Licostomo, problemă de geografie istorică a secolelor XIV şi 
XV, ne vine în minte“. Expresia Lyko boğazı, ar fi fost tradusă automat, 
de orice grec care ştia turceste, cu „Lyko-stomo”. De fapt, lucrurile au 
stat invers, turcii au fost cei care au tradus toponimul aflat din contactele 
lor cu marinarii greci şi, apoi, cu populația locală. Un alt caz de men- 
tionare a gurii Lyko, în sursele otomane, nu cunoaştem până acum. 
Numele Chilia se aplica fie cetăţii fie oraşului, schelei sau „apei””. În 
sursele europene din secolul XVI şi următoarele, Licostomo, deşi nu 
apare frecvent, nu lipseşte. De exemplu în relatarea de călătorie a negus- 
torului englez John Newberie (1585): „am intrat într-o gură a fluviului 
numită Licostomo..şi tara din partea de sud se numeşte Dobrogea iar cea 
dinspre nord se numeşte Moldova”. Intrând apoi pe gura Sf. Gheorghe, 
notează: „şi Licostomo de care ne depărtăm, merge spre apus şi apoi 
deodată, iarăşi spre nord”. Şi trecând de Tulcea: „pe lângă râul Chilia care 
curge spre nord-est”. Mentiunile otomane cunoscute ale gurii Chilia 
(Kili bogazi) datează din primul sfert al secolului al XVII-lea”. Impor- 
tanta mentionarii gurii Lyko din acest document decurge în primul rând 
din natura actului: o poruncă sultanală, un act oficial, bazat pe un altul dat 
de la agenţii locali ai administrației statului otoman. Acest fapt oferă 
garanţii că toponimul era în uz efectiv la acea dată. Aşadar, în secolul al 
XVI-lea, după surse otomane precise, şi după relatări exacte de călătorii 
negustoreşti, o gură a Dunării, a braţului Chilia, poartă numele insulei şi 
al scalei cunoscute din secolul al XIV-lea — Licostomo. Numele 
Licostomo apare de asemenea, în hărți din secolul al XVIII-lea, pentru 
ostrovul de pe brațul Chilia. 

În concluzie: sistemul otoman de controlare a liniei Dunării, aşa 
cum rezultă din segmentele dunărene studiate până acum (regiunea 
Vidinului şi cea Silistrei până la Gurile Dunării) consta în asigurarea unei 
duble supravegheri: pe de-o parte, fiscală şi economică, realizată prin 
instituţiile vămii şi ale taxelor pe circulația fluvială. De cealaltă parte, 


“© Petre Diaconu, ,,Kilia et Licostomo”. Un faux problème de géographie 
historique, «Il Mar Nero», II, 1995-1996 şi Octavian Iliescu, Nouvelles contributions a 
la géographie historique de la mer Noire, in ibidem, I, 1994. 

si, „Apa”, „braţul” Chiliei, în documente din secolul al XVI-lea, v. Muhâsebe-i 
vilayet-i Rum-ili defteri, p. 85; „braţul cetăţii Chilia”, la Evliya Celebi, în Călători 
străini despre ţările române, vol. VI, îngrijit de M.M. Alexandrescu-Dersca Bulgaru şi 
Mustafa Ali Mehmet, Bucureşti, 1976, p. 360. 

48 Călători străini, vol. 2, p. 514. 

” Arhivele Nationale, Microfilme Turcia, R. 79, c. 555, 560. 

controlul militar-naval, articulat pe cetatile danubiene, cu garnizoanele, 
flotilele şi echipajele lor, dar şi pe structuri militare teritoriale de pază, 
satele de derbendci-i şi de martolos-i, care, în schimbul serviciului de 
pază la vaduri beneficiau de scutiri fiscale. Acest sistem economic şi 
militar al Dunării otomane continuă instituţii străvechi imperiale, romano- 
bizantine, dar şi locale, româno-slave. Fluviul imperial („le Danube 
d' Empire” după expresia lui Nicolae Iorga) a transportat în timp tiparele 
funcţiilor sale esenţiale — arteră comercială şi de circulaţie şi frontieră 
militar-politică —, din antichitate până dincolo (prin reminiscente) de 
ultima stăpânire imperială care i-a încadrat malurile, statul osmanlâilor”. 

Cele două documente otomane prezentate au permis numai sur- 
prinderea instituţiei derbendcilik-ului fluvial la Dunărea maritimă. Sunt 
necesare alte cercetări şi descoperiri care vor permite descrierea completă 
a acestui sistem, atât morfologic cât şi funcțional. 


ANEXĂ": 


Doc. I: 

[1] Brâ’il kadısına hüküm yazıla ki: hâliyâ, der gâh-1 muallama, “arz 
gönderüb, Tulça ve Isakça iskelelerine [2] bilfi“il, emin olan Mustafa, ve hâliyâ 
Bra’il emini olan Ismail, ve sefine re’isleri olan [3] Yahşi ve Hacı ve Abdi ve 
Sinan ve Kerim ve Agab ve Laskari nam kimesneler, bu hakire geliib [4] 
Tulça’dan aşağı, Tuna ifraz olub, bir bölük Hizir-1 Eliyas boğazına ve bir bölük 
Soline/Sulina [5] boğazına ve bir bölük Lyko boğazına bulunub, ol sebebden 
Tuna sığ olub, Islambola zahire [6] iledecek gemilerin bazısı yarı yükünü 
çıkarub ve bazısı cem‘i yükünü çıkarmakla geçip çıkardukları [7] yüklerini yarag 
ve yasag (?) ile bekleyub gemileri bağlamak ile bir nice malları telef olub, küllî 
[8] istiraplan mukarrer olmağın Prislav nam mevzi de köy konulması lâzım ve 
münasibdir [9] eğer köy konulacak olursa, mukata“alani nice yük akçe ziyade 
olduğunda gayrı gelen [10] sefine reisleri ol mevzide ahsen vechle geçmeyi küllî 
gemiler gelüb, Isalmbol’a zahire [11] müzayaka çektirmezüz dediklerinden gayrı 
ehl-i vukuf tan bir nice kimesneler gelüb, ve taife’-i Eflak [12] ve Bogdan’dan 
dahi gelüb, eğer rusumumuz derbend olursa, üç yüz kirk ziyade hane [13] 


5 Pentru organizarea bizantină a Dunării cea mai recentă cercetare aparține lui 
Alexandru Madgearu, Organizarea militară a bizantinilor la Dunăre în secolele X-XII, 
Târgovişte, 2007. 

5! Mulţumesc şi pe această cale colegilor Ayşe Doğan-Kayapınar (Ankara), 
Rifat Gunalan (Istanbul) şi Adrian Tertecel (Institutul de Istorie „N. Iorga”) pentru 
bunăvoința de a examina dificultățile paleografice sau sintactice ale acestor documente. 
Orice eroare imi aparține însă, prin opțiunile finale în privința lectiunilor si a traducerii. 

konaruz deyii nice kimesneler gelmegin ve anda gelen gemilerin ahsen vechle 
gecmesini dahi [14] boyunumuza ahruz demeyin “arz olundu, deyü, bildirmissiz. 
Imdi buyurdum ki: hükm-ü şerifim vardukda [15] kaziye “arz eyledigin gibi 
olub, mahall-i mezburun senlemesi lâzım ve mühim ise kimesnenin yaraklusu 
[16] ve yazilusu olmayub ve Eflâk ve Bogdan caniblerinden mümkün olan 
reayadan gôtürdüb, mahall-i [17] mezburu derbend “adeti iizere senledüb ihya 
ettiresiz. Ve kaç nefer kimesne gelüb şenletiirse [18] isimleri ile yazıb, kapuma 
“arz eyleyesiz ki ellerine derbend “adeti üzere muaffiyet için hükm-ü serif verile 
deyu tahriren fi 13 Muharrem sene 973. 


Traducere: 

Să se scrie un ordin kadi-ului Brăilei: în prezent trimițând o petitie (arz) 
la Sublima mea Poartă/sublimul Tron [in care se spune că] „Mustafa, 
actualmente eminul porturilor Tulcea şi Isaccea şi eminul Brăilei, Ismail, şi 
căpitanii de corabie numiţi Yahşi şi Hacı şi Abdi şi Sinan şi Kerim şi Agop şi 
Laskaris, au venit in fata umilului vostru servitor [kadiul] [zicând]: în aval de 
Tulcea, Dunărea fiind divizată, o parte atinge gura Sf. Gheorghe, o parte gura 
Sulina, şi o parte gura Lyko, din această cauză Dunărea fiind joasă (scăzută). 
Unele corăbii care, ducând provizii (zahire) la Istanbul, descarcă mărfurile lor, 
pe jumătate sau în întregime, ies şi trec; aşteptând cu arme şi (? yasag), corăbiile 
[sunt oprite]? iar mărfurile lor suferă multe distrugeri şi pagube ; este necesar şi 
oportun (miinasib) să se stabilească, în locul numit Prislav, un sat; dacă s-ar face 
aşa, veniturile mukata‘a-lelor lor ar creşte cu multi aspri, căpitanii de corăbii vor 
veni astfel în acel loc cu mai bună (maximă) [siguranţă], trecând corăbii multe 
şi, la Istanbul, nu va [mai] fi lipsă/criză (müzayaka) de provizii, după cum 
spuneau „oamenii cunoscători” /expertii (ehl-i vukuf) care au venit. Şi, oameni 
din Tara Românească şi Moldova vin şi spun: dacă dările noastre ar fi de 
derbend, vom întemeia/stabili 340 de case (hane) mai mult. În felul acesta 
corăbiile vor veni şi noi astfel ne angajăm să veghem trecerea lor astfel ca să fie 
bună”. „Aşa au spus”, ati făcut cunoscut. Acum am ordonat precum că: la 
sosirea ilustrei mele porunci, în concordanță cu situaţia pe care ai expus-o in 
petiție [kadi-ului], locul sus-numit trebuie să fie populat şi prosper şi dacă este 
important [să fie acolo] persoane echipate şi înarmate (yaraklu) şi înscrise [in 
registru], aducându-se dintre supusii din părțile Țării Româneşti şi Moldovei 
pentru a popula acel loc, conform cutumei de derbent şi pentru a reînvia/ 
revitaliza (ihya) locul sus-numit. $i câte persoane venind vor fi stabilite acolo, să 
le înscrieţi numele şi să trimiteţi la Poarta Mea un raport, pentru a le da in mana 
un ordin ilustru despre faptul că au scutire [de taxe] conform cutumei de 
derbent. Scris la 10 august 1565. 


5 Neclar: corăbiile erau oprite cu improvizarea unui obstacol pentru înaintare. 

Doc. II: 

[1] Livâ-i Silistre mukata‘ati müfettişi Prevadi kadısı Mevlânâ Hizir’a 
hüküm yazıla ki, hâliyâ kapuma [2] “arz gânderiib Hirsova kazâsina tâbi° Kara 
Harmanlık nâm karye mukâta“asina “âmil-i pay olan Hüdaverdi [3] bendeleri 
geliib ayitdiler ki: karye-i mezbăre sâbikda vilâyet kitâbet olundukda doksan iki 
hâne [4] mevcâd bulunub vak1° olan riisimlarin derbend “âdeti üzere defter-i 
hakaniye kayd eyleyüb halen [5] karye-i mezbâreye külli hâne cem* olub 
sonradan gelüb miitemekkin olanlar dahi riisămlarin derbend [6] kânânu üzere 
vermek isterler dedikde karye-i mezbürun üzerine varilib gôrüldükde fi-1-vâkr" 
[7] vilâyet kitâbet olundukda doksan iki hâne mevcâd olub defter-i hakanide 
rüsûmlari derbend [8] “âdeti üzere mukayyed bulunub halen mu âfiyetleri 
mukâbelesinde hizmetleri dahi olmadigindan gayri sonradan [9] gelüb 
miitemekkin olanlar dahi sa’ir re“âyâ ve berâyâ verdikleri üzere ‘ôsürlerin ve 
sâ’ir riisămlann [10] eda etmeğe te‘allül ederler şöyle ki sonradan gelüb 
miitemekkin olanlar rüsûmlarin sâ’ir re‘aya verdikleri [11] gibi eda ederler 
mukâta“a-i merkim küllî terakki bulmasın emr-i mühim olmağın “arz olundu 
deyu bildirmişsin [12] imdi buyurdum ki hükm-ü şerîfim vardukda mahall-i 
mezbûrun üzerine varılıb ehl-i vukûf ma‘rifetiyle teftis [13] edüb göresiz mezkûr 
karyede vilâyet defterinde derbend rüsûmu vermek üzere kayd olunan [14] 
doksan iki hâne muhâfaza hizmetine vefâ ederse ol takdirce vilâyet defteri 
muktezâsınca derbend kayd [15] olunan hânelerden gayri sonra hâneden içlerine 
gelüb kesret-i re“âyâdan sâyir re'âyâ gibi muktezâyı [16] şer° üzere “6sr-i 
terekelerin ve kânûn üzere alınacak sâlâriyelerin ve rüsûmun emin-1 mezbûra 
aldırıb [17] miri içün zabt etdiresin kimesneyi bi vech dahl ve nizâ“ etdirmeyesin 
şöyle bilesin deyu tahrîren fi 14 Safer sene 973. 


Traducere: 

Să se scrie un ordin lui Mevlâna Hızır, kadiu de Provadia (Prevadi), 
inspector al mukdta‘a-lei livâ-lei Silistrei: în prezent, s-a trimis o petiție (“arz) la 
Poarta Mea: umilul rob Hüdaverdi, care este âmil al părții de mukdta‘a a satului 
numit Kara Harmanlık, depinzând de kaza-ua Hârşova, a venit si a spus 
[următoarele]: înainte vreme, când s-a făcut înregistrarea vildyet-ului, satul 
menționat avea 92 de case, fiind înregistrate în registrul imperial cu taxe 
conform cutumei (“adet üzere) de derbend. În prezent, sunt reunite mai multe 
case. Iar cei care au venit mai târziu (ulterior) şi s-au stabilit [acolo] vor să dea 
[şi ei] dările conform legii (kanun üzere) pentru derbend. Când s-au dus în satul 
menționat au văzut că într-adevăr în momentul înregistrării vildyet-ului existau 
92 de case ale căror taxe erau înregistrate, în registrul imperial, conform cutumei 
derbend (derbend “adeti iizere). În prezent, neavând slujbe [de îndeplinit] 
conform scutirilor [de care beneficiază], cei care au venit mai târziu şi s-au 
stabilit [acolo], au pretextat [aceasta] ca să plătească dările lor şi să dea dijmele 
ca celelalte raiale; şi astfel, cei veniţi şi stabiliți ulterior dau [acum] dările ca 

celelalte raiale. Tu ai făcut cunoscut că s-a făcut “arz [în care s-a scris] că este 
necesar un ordin pentru ca mentionata mukata‘a să nu fie mărită”. 

Acum, am poruncit: 

La sosirea ilustrei mele porunci, mergând în locul menționat, să se facă 
o anchetă prin oameni avizaţi [care cunosc lucrurile, situaţia] şi să vedeţi 
[verificaţi] dacă este adevărat că cele 92 de case înscrise în registrul vi/dyet-ului 
[cu obligaţia] să dea taxe derbend în satul menţionat, fac serviciul de pază. În 
cest caz să se ia pentru fisc (mirie), prin emin-ii sus-numiti, de la casele care, 
conform registrului, sunt [cele] în afară de casele derbend, şi care au venit mai 
târziu şi s-au instalat [între, alături de casele derbend], dijmele din cereale (“6sr 
terekeleri), conform Şeriat-ului, şi dările (resm) şi saldriye, conform legii 
cutumiare (kanun), la fel ca de la celelalte raiale. Nimeni să nu se amestece sau 
să conteste acestea [ordonate], aşa să ştiţi! 

Scris la 10 septembrie 1565. 


POLICING THE DANUBE IN OTTOMAN TIMES: 
THE DERBENDCILIK 


Abstract 


The Ottoman control over the Danube river had a twofold objective. On 
the one hand, it provided means of fiscal control via custom taxes (the gümrük) 
and transit taxes (such as the vozarlik, resm-i ubur, geçer baci, etc.). On the 
other, it ensured military and naval protection, chiefly via the Danubian 
fortresses with their garrisons and flotillas, but also via territorial structures such 
as villages of so-called derbendci. In exchange for the security services they 
provided on the banks of the Danube, the derbendci were tax-exempt. 
Institutions such as these had antecedents in ancient imperial, Roman-Byzantine 
as well Romanian-Slavic arrangements. 

Two previously unknown Ottoman orders issued by the Sultan 
Süleyman Kanuni (dated 10 August and 10 September 1565) contain important 
information on the sites of derbendci villages in regions of Ottoman Dobrudja 
(at Karaharman, today the village of Vadu in Constanta county, and at Prislava, 
today Nufarul in Tulcea county, both on the Sf. Gheorghe arm). They show how 
the institution of the derbendcilik worked, give indications of the derbendcis’ tax 
status and of their roles, and provide interesting evidence for some locations (for 
instance, the “Lyko mouth” of the Chilia arm). 


5 Pasajul este interesant pentru problema prestării efective a derbendcilik-ului 
la Karaharman în aceasta epocă, dar infromatia este insuficientă. 

een, 


Punctele vamale, de trecere (vozar) $i de paza (derbend) pe 
Dunărea maritima (sancak-ul Silistra), sec. XVI. (Desen: Iuliana Barnea) 


MĂRTURII SI INTERPRETĂRI 


CONSIDERAȚII ASUPRA CRONICII 
VENETIANULUI ANTONIO MOROSINI 


ŞERBAN V. MARIN 


Agostino Pertusi arăta la un moment dat, într-unul dintre articolele 
sale de largă consistență, că “în perioada care se scurge de la moartea lui 
Monacis la primii ani ai jumatatii a doua a secolului al XV-lea nu au fost 
istorici care să fi scris despre lucrurile venețiene. Foarte probabil, situația 
locală în aspra climă de război, mai întâi contra Carraresilor şi genovezilor, 
apoi contra lui Francesco Sforza, nu ar fi permis dezvoltarea unei istorio- 
grafii”. Explicaţia istoricului italian conţine, în opinia noastră, două 
inexactitati: în primul rând, motivaţia perioadei de război nu se verifică, 
prin aceea că sunt nu puține situaţiile în care perioadele de criză politică 
nu au putut stopa scrierea istorică: este suficient să ne gândim la perioada 
în care dogele A. Dandolo a elaborat Chronica per extensium descripta, iar 
exemplul este departe de a fi singular; în al doilea rând, A. Pertusi, având 
desigur în gând opera istorică a lui Flavio Biondo şi considerându-l pe 
acesta drept etapă succesivă lui Lorenzo de Monacis, lasă complet 
deoparte cronicile “de consultatie” care au continuat să fie elaborate în 
respectiva perioadă (ne referim aici atât la cronici atribuibile unui autor 
bine determinat, precum Antonio Morosini, Fantino Pisani sau Giorgio 
Delfino, cât şi la nu puţinele cronici anonime ale acestei perioade) şi care 
s-au dezvoltat în paralel cu scrierea mai mult sau mai puţin “oficială” a 
istoriei Veneţiei din acest secol (Lorenzo de Monacis, Flavio Biondo, 
Marcantonio Coccio Sabellico). Despre una dintre aceste din urmă 


' Cf. Agostino Pertusi, Gli inizi della storiografia umanistica nel quattrocento, 
in La storiografia veneziana fino al secolo XVI. Aspetti e problemi (editor Agostino 
Pertusi), Florenta, 1970, p. 269-332 (289). 

Pentru distincția dintre “cronicile de consultatie” şi cele considerate ca 
oficiale, vezi Dorit Raines, Alle origini dell’archivio politico del patriziato: la cronaca 
«di consultazione» veneziana nei secoli XIV-XV”, “Archivio Veneto”, seria a V-a, 150 
(1998), p. 5-57. 


„Studii şi Materiale de Istorie Medie”, vol. XX VII, 2010, p. 169-191 


170 Serban V. Marin 


cronici ne propunem sa vorbim in cuprinsul articolului de fata, anume 
despre scrierea elaborata de Antonio Morosini. 


Manuscrise: 

Manuscrisul autograf al cronicii lui Antonio Morosini” se află în 
prezent la Nationalbibliothek din Viena, aparținând fostei colecţii 
Foscarini şi intrată în posesia Bibliotecii pe atunci imperiale în anul 
1801*, unde s-a considerat că a fost împărțit în două volume (divizare cu 
totul arbitrară”), având cotele CCXXXIV n. 6586 şi CCXXXV n. 6587, 


> Singurele eventuale dubii asupra autografiei lui Morosini au fost manifestate 
de Vittorio Lazzarini, Marino Faliero. Avanti il Dogado — La Congiura, Florenţa, 1963 
[1897], p. 101 nota 4, care vorbeşte de “presupusul [subl. n.] original”, şi de Christiane 
Neerfeld, Historia per forma di Diaria. Venezianische Gegenwartchronistik um 1500, 
Inaugural-Dissertation zur Erlangung der Doktorwiirde der Philosophischen Fakultăt der 
Rheinischen Friedrich-Wilhelms-Universität zu Bonn, Bonn, 2001 [http://hss.ulb.uni- 
bonn.de/ diss_online/phil_fak/2001/neerfeld_christiane/0235.pdf], p. 23 nota 47, care îl 
consideră drept “copie contemporană”; în rest, cei ce au analizat cele două codice 
vieneze de mai jos au considerat acest manuscris ca fiind cel original. 

4 Cf. Freddy Thiriet, Les chroniques vénitiennes de la Marcienne et leur 
importance pour l'histoire de la Romanie greco-venitienne, extras din “Mélanges 
d” Archeologie et d’Histoire, publiés par l’École Française de Rome”, 1954, p. 241-292 
(244); cf. John R. Melville-Jones, în Antonio Morosini, The Morosini Codex (editori 
Michele Pietro Ghezzo-John R. Melville-Jones-Andrea Rizzi), vol. I, Padova, 1999, p. ix; cf. 
Idem, Publishing the Morosini Codex, “Annuario. Istituto Romeno di cultura e ricerca 
umanistica di Venezia”, 4 (2002), p. 177-183 (178). 

5 Cf. J. Melville-Jones, in The Morosini Codex, vol. I, p. ix. 

° Cf. Tommaso Gar, I codici storici della collezione Foscarini conservata nella 
Imperiale Biblioteca di Vienna, “Archivio Storico Italiano”, V (1843), p. 281-430 (304, 
306); cf. Fr. Thiriet, op. cit., p. 273; cf. Idem, La Romanie vénitienne au moyen age. Le 
développement de l'exploitation du domaine colonial vénitien (XH°-XV° siècles), Paris, 
1959, p. 17; cf. V. Lazzarini, op. cit., p. 101 nota 4; cf. Antonio Carile, La cronachistica 
veneziana (secoli XIII-XVI) di fronte alla spartizione della Romania nel 1204, Florenţa, 
1969, p. 55; cf. Silvana Ozoeze Collodo, Attila e le origini di Venezia nella cultura 
veneta tardomedioevale, “Atti dell’Istituto Veneto di scienze, lettere ed arti”, CXXXI 
(1972-73), p. 531-567 (559 nota 106 — o eroare tipografică prezintă cotele 6486-6587); 
cf. E[lyahu] Ashtor, Levantine Weights and Standard Parcels: A Contribution to the 
Metrology of the Later Middle Ages, “Bulletin of the School of Oriental and African 
Studies, University of London”, 45 (1982), 3, p. 471-488 (483, unde nu se prezinta 
numărul cotelor); cf. Reinhold C. Mueller, The Venetian Money Market. Banks, Panics, 
and the Public Debt, 1300-1500, Baltimore, 1997; cf. J. Melville-Jones, loc. cit., vol. I, 
p. ix; cf. Idem, Publishing the Morosini Codex, p. 178 nota 4. Pentru o prezentare 
detaliată a manuscrisului, cf. şi http://www.stejeannedarc.net/chroniques/chronique_morosini.php. 

cel de al doilea începând cu naraţiunea faptelor din anul 1416’. Conform 
descrierii oferite de Tommaso Gar în urmă cu circa 160 de ani, cele două 
codice erau considerate ca fiind dificil de descifrat, însă aflate într-un bun 
stadiu de conservare*. În funcţie de cercetătorii care le-au avut in vedere, 
ele ar număra fie 320 respectiv 330 file’, fie 319 respectiv 293'° sau un 
total de 561 file'!. După cum susţine acelaşi T. Gar, Marco Foscarini 
intrase in posesia celor doua codice la cativa ani dupa publicarea operei 
sale, acesta fiind motivul pentru care dogele-literat, in celebra sa Della 
Letteratura Veneziana de la 1752 nu făcuse nicio trimitere la cronica 
morosiniană'?. 

Încă din secolul al XIX-lea, August Prost remarca absenţa prime- 
lor file ale manuscrisului vienez, acoperind perioada ante-1192'°. Istoricul 
francez nu sesizase însă existența unui scurt fragment referitor la anii 
1094-1108, cuprins în chiar prima filă a codicelui, detaşată de restul 
cronicii’*. În orice caz, primele 48 de file lipsesc!5, iar incipitul cronicii 
(f. 48, conform numerotării originale) este următorul: “Quel luogo fo 
meso in prima mente”!€ şi se referă la dogatul lui Vitale Micheli, mai 
exact la anul 1095". 

În legătură cu acest codice, se mai ştie că, anterior trecerii în pose- 
sia lui Marco Foscarini, fusese deținut de Annibale degli Abati Olivieri 


7 Cf. A. Carile, op. cit., p. 55. 

5 Cf. T. Gar, op. cit., p. 304. 

°? Cf. Ibidem, p. 304, respectiv 306; cf. R[inaldo] F[ulin], Saggio del catalogo 
dei codici di Emmanuele A. Cicogna, “Archivio Veneto”, IV, partea I (1872), p. 59-132, 
337-398 (347). 

10 Cf. Fr. Thiriet, Les chroniques venitiennes, p. 273, care totuşi mărturiseşte că 
nu a putut consulta manuscrisele vieneze. 

1! Cf. J. Melville-Jones, în The Morosini Codex, vol. I, p. ix. 

12 Cf. T. Gar, op. cit., p. 304. 

5 Cf. Aug. Prost, Les chroniques vénitiennes, “Revue des questions 
historiques”, 31 (1882), p. 512-555 (547). 

14 Cf Germain Lefévre-Pontalis, Etude sur Antonio Morosini et son oeuvre. 
Annexes et tables, in Chronique d’Antonio Morosini. Extraits relatifs a l’histoire de 
France (introducere şi comentariu Germain Lefévre-Pontalis, text stabilit şi tradus de 
Leon Dorez), vol. IV, Paris, 1902, p. 41. 

15 Cf. Silvana Collodo, Temi e caratteri della cronachistica veneziana in 
volgare del Tre-Quattrocento (Enrico Dandolo), “Studi Veneziani”, 9 (1967), p. 127- 
151 (129 nota 9); cf. A. Carile, op. cit., p. 56; cf. S. Ozoeze Collodo, Attila, p. 559 nota 
107; cf. J. Melville-Jones, in The Morosini Codex, vol. I, p. xx; cf. Idem, Publishing the 
Morosini Codex, p. 177 nota 2. 

16 Cf. Fr. Thiriet, op. cit., p. 273; cf. A. Carile, op. cit., p. 56. 

17 Cf. Fr. Thiriet, op. cit., p. 273. 

din Pesaro'5. Până la acel moment (anul 1756), nu există nicio mențiune 
despre istoria codicelui!”, iar achiziţionarea sa de către Foscarini a fost 
prea târzie pentru ca acesta să îl includă pe A. Morosini în scrierea sa 
despre literatura venețiană”. Donatia către M. Foscarini este certificată de 
conținutul câtorva file inserate în manuscrisul de la Viena, conținând o 
pagină de titlu şi un eseu introductiv, compus probabil de M. Foscarini 
însuşi”!, care certifică scrierea codicelui de către A. Morosini. Dacă aceste 
amănunte aparțin într-adevăr lui Foscarini, atunci rezultă că împărțirea 
codicelui în două volume, menţionată în această introducere, era deja 
realizată înaintea trecerii codicelui la Viena, contrazicând astfel ceea ce 
John Melville-Jones însuşi sugerase anterior”. 

Codicele de la Viena se încheie cu anul 1433”, într-un mod foarte 
brusc, în mijlocul unei şedinţe a Senatului din 20 noiembrie 1433, 
referitoare la Conciliul de la Basel, cu cuvintele: “[...] e tute le cose fate in 
pezudixio dele raxion e di ocasion de quele lor legitimamente non citade, 
ne legitima” (f. 611). S-a dedus de aici pierderea ultimelor file ale 
manuscrisului” . 

După cum demonstrează J. Melville-Jones, studiul asupra codicelui 
sugerează o scriere continuă pentru perioada ce merge până la evenimentele 


18 Cf, A. Carile, op. cit., p. 55; cf. J. Melville-Jones, în The Morosini Codex, 
vol. I, p. ix; cf. Idem, Publishing the Morosini Codex, p. 178 nota 4. Annibale Giordani 
Olivieri degli Abati (1708-1789), originar din Pesaro, este autorul lucrării Memorie del 
porto di Pesaro, Pesaro, 1774. 

19 Cf. J. Melville-Jones, in The Morosini Codex, vol. I, p. ix; cf. Idem, 
Publishing the Morosini Codex, p. 178 nota 4. 

°° Cf. Idem, în The Morosini Codex, vol. I, p. xi. 

*! Textul acesteia, în T. Gar, op. cit., p. 304-305; de asemenea, în traducere în 
limba engleză, cf. J. Melville-Jones, în The Morosini Codex, vol. I, p. xvii-xviii; amintită 
şi de A. Carile, op. cit., p. 55. 

? Vezi supra, nota 5. 

3 Cf. T. Gar, op. cit., p. 304, 306; cf. R. Fulin, op. cit., p. 347; cf. A. Prost, op. 
cit., p. 547; cf. G. Lefèvre-Pontalis, loc. cit., p. 66, 172, 188-189; cf. Fr. Thiriet, op. cit., 
p. 273; cf. A. Carile, op. cit., p. 55, 56; cf. Maria Maddalena Sarnataro, La rivolta di 
Candia del 1363-65 nelle fonti veneziane, “Studi Veneziani”, serie nouă, XXXI (1996), 
p. 127-153 (127 nota 3); practic, nu înțelegem pe ce bază S. Collodo, Note sulla 
cronachistica veneziana. A proposito di un recente volume, “AV”, seria V, 91 (1970), 
p. 13-30 (15 nota 2) propune anul 1434 ca încheiere a cronicii, criticând semnalările lui 
Lefèvre-Pontalis, Thiriet şi Carile si persistând în această opinie în S. Ozoeze Collodo, 
Attila, p. 559 nota 106, din moment ce manuscrisul este cât se poate de clar în acest sens. 

** Cf. Fr. Thiriet, op. cit., p. 273. 

25 Cf. A. Carile, op. cit., p. 56; cf. J. Melville-Jones, in The Morosini Codex, 
vol. I, p. xx; cf. Idem, Publishing the Morosini Codex, p. 179 şi nota 8. 

din 1413-1414, dupa care este elaborat in fragmente mai scurte. De 
asemenea, hârtia folosită pare să fi provenit din acelaşi pachet până la fila 
479b (descriind evenimente din 1428), după care s-ar fi folosit diferite 
tipuri până la final. Aceste concluzii îl fac pe editorul australian să 
conchidă că prima parte a cronicii ar fi fost în principal copiată mecanic 
din altă cronică sau din alte cronici”. 

Repertoarul lui A. Prost adaugă un alt codice, incomplet (ar 
cuprinde perioada 1290-1422), pe baza informației furnizate de E. A. 
Cicogna”, însă nu avem posibilitatea să identificăm despre care codice ar 
fi vorba. De asemenea, J. Melville-Jones aminteşte de existența unei alte 
copii, incompletă şi extinzându-se doar până la anul 1418, însă chiar 
editorul arată că “prezenta sa locaţie este necunoscută”. Din păcate, nu 
am avut acces la articolul semnat de L. C. O. Vangensten, care presupune 
existenţa unui codice morosinian la Archivio di Stato di Frari”. 

O copie sigură şi totodată fidelă a manuscrisului vienez se află la 
Marciana, în dreptul cotelor M 2048-M 2049 (8331-8332), achiziţionat în 
anul 1889. Catalogul “Ital. VII.” de la Marciana o prezintă drept 
“Morosini Antonio. Cronaca Veneta dall’origine della città fino all 'anno 
1443, divisa in due parti” (adăugând: “E” copia dell originale che 
apparteneva alla Biblioteca Foscarini’), în vreme ce catalogul marcian 
“Soggetti Veneti” o denumeşte drept “Cronaca Morosini fino al 1433”. În 
prezent, se poate consulta doar ca microfilm: Pos. Marc. 135 şi 138 (pentru 
M 2048), respectiv Pos. Marc. 118, 150 (pentru M 2049). Pe pagina de 
gardă a manuscrisului, foarte frumos ornată, se află inscripția: “CRONICA / 
del N(obel) U(omo) / ANTONIO MOROSINI / q(uondam) Marco”. 

S-a observat faptul că această copie a păstrat cu fidelitate conţinutul 
autografului”!, ca şi împărţirea în două volume, însă cuprinzând 1042, 


°° Cf. Idem, în The Morosini Codex, vol. I, p. XI. 

*7 Cf. Ibidem. 

% Cf. A. Prost, op. cit., p. 217. 

°° Cf. J. Melville-Jones, loc. cit., p. IX. 

* Cf. L[angaard] C[onrad] O[ve] Vangensten, Erik af Pommern i Venedig 
1424. Antonio Morosini Kronike og Akstykker fra Archivio di Stato ai Frari, Venedig, 
“Danske Magasin”, 6, I (1913), p. 72-88, apud Mladen Ibler, Count Ivan Anz [sic!] 
Frankopan, the Royal Steward of the Estate in Sweden 1426-1434 [= 
http://www.croatianhistory.net/etf/ibler.doc]. 

3! Cf. A. Carile, op. cit., p. 56; cf. J. Melville-Jones, in The Morosini Codex, 
vol. I, p. IX; cf. Idem, Publishing the Morosini Codex, p. 178; cf. Chr. Neerfeld, op. cit., 
p. 24 nota 47. 

respectiv 1579 pagini”. Copia a fost realizată in 1887-1888 de Giuseppe 
Gallovich, arhivist la Archivio di Stato di Venezia, sub indrumarea 
directorului de atunci al Arhivelor venețiene, Bartolomeo Cecchetti”. 
Erorile, evidentiate de J. Melville-Jones pe parcursul editiei sale, sunt de 
natură minora (ţinând de folosirea majusculelor şi de punctuatie) şi, ca 
urmare, copia executată a stârnit admiraţia editorului australian“. Grafia, 
mult mai accesibilă decât cea a codicelui de la Viena, a făcut ca acest 
manuscris să fie preferat de cea mai mare parte a cercetătorilor care s-au 
referit la cronica morosinianä””, în comparaţie cu cel vienez”. 

Anterior cronicii, se întâlneşte o introducere, care, nefiind 
semnată, se poate datora fie lui G. Gallovich, fie lui B. Cecchetti. Aceasta 
cuprinde două file şi oferă date interesante asupra cronicii morosiniene, 
într-o grafie excelentă: “La presente Cronaca, cosi chiamata dal suo 
Autore, che come si legge a carte 604 di essa, fu ANTONIO MOROSINI 
q(uonda)m Marco, è mancante di cinquanta carte nel principio. Si vede 
pero, che seguendo la pratica degli altri Cronisti, ha scritto succinta- 
mente, seguitando egli ancora la serie, o sia Cronologia de Dogi. In fatti 
nelle cinquanta carte mancanti nel principio si continua l'istoria della 
Cittă di Venezia dalla sua fondazione sino al 1192 in cui fu elletto Doge 
Errico Dandolo. Quanto piu pero se avvicina al tempo, in cui comincio a 
scrivere, tanto piu si va diffondendo nelle notizie. L’anno, in cui l’ha 
principiata puo supporsi probabilmente il 1374 ma certamente non dopo 
il 1380 ed arriva sino a parte del 1433, non potendosi sapere il tempo 
preciso, in cui l’ha terminata, per mancanza di molte carte nel fine. 


32 Cf. Fr. Thiriet, op. cit., p. 273. 

3 Cf. J. Melville-Jones, în The Morosini Codex, vol. I, p. IX; cf. Idem, 
Publishing the Morosini Codex, p. 178; cf. şi Fr. Thiriet, op. cit., p. 273; cf. şi A. Carile, 
op. cit., p. 56, aceştia doi din urmă creditându-l pe B. Cecchetti chiar cu executarea 
copiei. 

34 Cf. J. Melville-Jones, în The Morosini Codex, I, p. IX; cf. Idem, Publishing 
the Morosini Codex, p. 178. 

35 Cf. Léopold Delisle, La cronique d’Antonio Morosini, “Journal des Savants”, 
1895, p. 511-518 apud V. Lazzarini, op. cit., p. 101 nota 4; cf. Camillo Manfroni, La 
marina veneziana alla difesa di Salonicco, “Nuovo Archivio Veneto”, s.n., 20 (1910), p. 
1-70; cf. Fr. Thiriet, op. cit., p. 273-277; cf. S. Collodo, Temi e caratteri, p. 128 nota 6; 
cf. Frederic C. Lane, Pepper Prices Before Da Gama, “Journal of Economic History”, 
28, 4 (1968), p. 590-597 (591 nota 30); cf. M. M. Sarnataro, op. cit., p. 127 nota 3. 

36 Cf. G. Lefévre-Pontalis, loc. cit., passim; cf. A. Carile, Note di cronachistica 
veneziana: Piero Giustinian e Nicolo Trevisan, “Studi Veneziani”, 9 (1967), p. 103-125 
(121 nota 52); cf. Idem, La cronachistica, passim; cf. Raymond-J[oseph] Loenertz O. P., 
Les Ghisi dynastes vénitiens dans l’archipel 1207-1390, Florenţa, 1975, p. 318 notă. 

Il pregio di questa Cronaca, che per altro dal detto anno 1374 
puo dirsi un esattissimo Diario, é inestimabile. In essa si leggono le piu 
minute cose, ed i fatti piu considerabili della Repubblica; le guerre che 
ha intraprese, sia per offesa, che per difesa, cosi sola, che co’ suoi 
collegati, tanto contro alcuna particolare Potenza, quanto contro altri 
Principi uniti; le deliberazioni del Consiglio de’ Pregadi, tacendo quelle, 
che doveano rimaner segrete; [...]. 

Questa Cronaca, o sia Diario, é scritta in lingua Veneziana, con 
parole semplici, alcune delle quali non sono al presente piu in uso. 
Spicca nell’Autore la verita, semplicita, e imparzialita: cose tutte, che da 
pochi degli Scrittori vengono osservate; e finalmente vi si leggono i piu 
veri sentimenti di un Cittadino amoroso verso la Patria, [...]. 

Fu donata nel 1756 a S[ua] Elccelenza] il Signor Cavalier, e 
Procurator Marco Foscarini dal Signor Annibale degli Abati Olivieri di 
Pesaro, suggetto illustre per nascita, e per letteratura, e rilegata per 
maggior comodo in due tomi, col titolo di Parte prima a Parte seconda.” 

Textul cronicii din acest codice prezintă o numerotare a filelor 
datorată bibliotecarilor ulteriori, alături de alte două, originale. 


Datare: 

Imediat după prezentarea unor confruntări veneto-genoveze din 
1403-1404, scrierea pe care o analizăm se transformă în mod vădit, după 
cum apreciează G. Lefévre-Pontalis, într-un jurnal” (cu o altă ocazie, Fr. 
Thiriet*® apreciază că naraţiunea anterioară anului 1410 ar fi fost, ca şi cea 
precedentă, copiată de la cronicarii mai vechi). Ca urmare, se poate 
propune perioada 1404-1433 (anul încheierii scrierii) ca interval în care 
Antonio Morosini să-şi fi redactat cronica, variantă apropiată de cea 
avansată de J. Melville-Jones: circa 1400-1433" şi care face ca ideea 


37 Cf. G. Lefévre-Pontalis, Joc. cit., p. 55-56, 138, 167, 171; cf. Fr. Thiriet, op. 
cit., p. 274; cf. Hans Baron, A forgotten Chronicle of early Fifteenth-Century Venice. 
The copy in Newberry Manuscript F 87.1, in idem, From Petrarch to Leonardo Bruni. 
Studies in Humanistic and Political Literature, Chicago-Londra, 1968 [prima editie, in 
Idem, Essays in history and literature presented by fellows of the Newberry Library to 
Stanley Pargellis, Chicago 1965, p. 19-36], p. 175. Pe de altă parte, Chr. Neerfeld, op. 
cit., p. 24 retine perioada 1415-1433 ca fiind cea care corespunde elementului diaristic. 
În orice caz, in conformitate cu S. Collodo, op. cit., p. 128, “cronica lui Antonio 
Morosini [...] este primul exemplu reuşit de diaristică istorică în vulgară”. 

38 Cf. Fr. Thiriet, La Romanie vénitienne, p. 16. 

Ÿ Cf. J. Melville-Jones, Publishing the Morosini Codex, p. 177. 

contemporaneitatii cu Lorenzo de Monacis“? să fie acceptabilă. S-a mai 
remarcat faptul că jurnalul se îmbogățește rapid dupa 1414". 

Pe de altă parte, informaţia (aparținând probabil lui M. Foscarini) 
anexată la începutul manuscrisului de la Viena şi reluată în introducerea 
copiei marciane presupune că perioada de început a compunerii cronicii ar 
fi fost 1374-1380", motivul acestei ipoteze fiind, conform cu T. Gar, 
“marea extindere a datelor începând din acea perioadă”. A. Carile, după 
ce afirmă că “perioada de compunere trebuie plasată în prima jumătate a 
secolului al XV-lea”, respinge ipoteza lui Gar, arătând că “a atribui un 
arc de timp de 50 de ani pentru compunerea unei cronici pare excesiv” şi 
propune “un an nu foarte departe de cel în care a scris el însuşi, către 
1430”%. Contraargumentul lui Carile nu este însă convingător, din 
simplul motiv că nu există o viteză standard pentru elaborarea unei 
cronici, iar posibilitatea ca Morosini să îşi fi dedicat o bună parte din timp 
scrierii acestei cronici nu trebuie repudiată ab initio. În fond, propunerea 
lui Carile, referitoare la anul 1430 ca început de elaborare a scrierii, ca şi 
cea a lui M. Foscarini, nu sunt decât simple presupuneri. În plus, avem 
dovada că în 1418 cronica lui A. Morosini era cunoscută, chiar dacă într-un 
context total nefavorabil pentru ea, recomandându-se distrugerea unor 
pagini“, fapt care exclude fără echivoc varianta propusă de Carile. Ca 
urmare, considerăm ca justă aprecierea lui G. Lefévre-Pontalis, nu numai 
din perspectiva că apare ca variantă intermediară între celelalte două 
ipoteze, ci bazându-ne pe observația editorului francez potrivit căreia, 
într-adevăr, aspectul scrierii este unul de jurnal şi dovedeşte participarea 
lui Morosini ca martor al evenimentelor. 

În privinţa manuscrisului foscarinian, studiul lui A. Carile îl 
plasează initial la jumătatea secolului al XV-lea“, pentru ca mai târziu, în 
cadrul schemei de derivare, să fie distribuit către sfârşitul aceluiaşi 


4 Cf. John W. Barker, recenzie la John R. Melville-Jones, in The Morosini 
Codex (editori Michele Pietro Ghezzo-John R. Melville-Jones-Andrea Rizzi), I, Padova, 
1999, “Renaissance Quarterly”, 54, 4 (2001), p. 1582-1586 (1582-1583) (1583). 

4l Cf. Fr. Thiriet, Les chroniques vénitiennes, p. 274; cf. J. Melville-Jones, în 
The Morosini Codex, vol. I, p. XI. 

” Cf. Ibidem, p. XVII. 

% Cf. T. Gar, op. cit., p. 304. 

“ Cf. A. Carile, op. cit., p. 56. 

* Cf. Ibidem, p. 56. 

* Vezi infra. 

+7 Cf. A. Carile, op. cit., p. 55. 

secol“. În privinţa lui Fr. Pall, acesta îl consideră pe cronicar ca fiind 
contemporan cu episodul cruciadei de la Nicopol”, în vreme ce B. Kedar 
oscilează între posibilitatea ca Morosini să fi scris în jur de 1400” si 
“începutul secolului al XV-lea””!. De asemenea, O. Cristea îl plasează în 
primele decenii ale secolului”, ca şi H. Hurlburt, care reţine scrierea drept 


“o relatare de început de secol XV”*. 


Paternitate: 

Ne aflăm în fata primei cronici “de consultatie” care să aibă un 
autor bine determinat, cronicarul însuşi devenind personaj al propriei 
scrieri. Parcurgerea ultimei parti a textului dovedeşte “autodeconspirarea” 
lui Antonio Morosini ca autor al scrierii, în trei rânduri: 

1. în cursul narării evenimentelor notate în dreptul perioadei 
aprilie-iunie 1430, povestind despre jefuirea Salonicului, deținut de vene- 
tieni, de către o incursiune turcească, petrecută în martie al aceluiaşi an°*. 


48 Cf. Ibidem, p. 63. 

” Cf. Francisc Pall, Considerazioni sulla partecipazione veneziana alla 
crociata antiottomana di Nicopoli (1396), RESEE, VII, 1 (1969), p. 187-197 (188-189). 

5 Cf. Benjamin Z. Kedar, Merchants in Crisis. Genoese and Venetian Men of 
Affairs and the Fourteenth-Century Depression, New Haven-Londra, 1976 [editia italiana: 
B. Z. Kedar, Mercanti in crisi. A Genova e Venezia nel ‘300, Roma, 1981], p. 40. 

51 Cf. Ibidem, p. 76. 

5? Cf. Ovidiu Cristea, Rivalitatea veneţiano-genoveză in Marea Neagră: campaniile 
lui Giustiniano Giustiniani (1323, 1328), RI, s.n., XV (2004), nr. 1-2, p. 89-106 (92). 

$ Cf. Holly S. Hurlburt, The Dogaressa of Venice, 1200-1500: Wife and Icon, 
New York, 2006. 

* Pentru incursiunea turcească asupra Salonicului şi căderea oraşului, la 1430, a 
se vedea, printre altele: C. Manfroni, op. cit.; Paul Lemerle, La domination venitienne a 
Thessalonique, in Miscellanea Giovanni Galbiati, III = Fontes Ambrosiani 27 (1951), p. 
219-225; Fr. Thiriet, Les Vénitiens à Thessalonique dans la première moitié du XIV 
siècle, “Byzantion”, XXII (1952), p. 323-332; Apostolos E. Vakalopoulos, A History of 
Thessaloniki (traducator T. F. Carney), Salonic, 1972, p. 63-73; Kenneth M. Setton, The 
Papacy and the Levant (1204-1571), vol. 1: The Thirteenth and Fourteenth Centuries, 
Philadelphia, 1976, p. 19-30; George T. Dennis, The Second Turkish Capture of 
Thessalonica, 1391, 1394, or 1430?, BZ, 57 (1964), p. 53-61 [retiparit in Idem, 
Byzantium and the Franks, 1350-1420, Londra, 1982, studiul V]; Speros Vryonis Jr., The 
Ottoman Conquest of Thessaloniki in 1430, in Continuity and Change in Late Byzantine 
and Early Ottoman Society (editori Anthony Bryer-Heath W. Lowry), Birmingham- 
Washington, D.C., 1986, p. 281-321; Donald M. Nicol, Byzantium and Venice. A Study in 
Diplomatic and Cultural Relations, Cambridge, 1988, p. 360-363, 367-371; Donald M. 
Nicol, The Last Centuries of Byzantium, 1261-1453, ediţia a Il-a, Cambridge, 1993, 
p. 334-336, 347-350. Pentru starea de spirit, vezi şi Manuela Dobre, Les Vénitiens dans 

Comentând dezastrul suferit de Republica, autorul se exprimă astfel: “E io 
Ant? M° o vezudo e scrivo de mia man cusy sia la veritade” (f. 520b in 
manuscrisul de la Viena”). Astfel, cronicarul dovedeşte caracterul său de 
martor participant direct la evenimente. Desigur, încă nu avem certitu- 
dinea deplină asupra numelui autorului, datorită prescurtării utilizate: 
dacă prenumele Antonio nu ridică probleme, numele de familie s-ar putea 
translitera la fel de bine Morosini (Morexini, Morexin), ca şi Mocenigo 
(Mozenigo), Martinacio (Martinazzo), Moro, Marcello, Martenigo 
(Martinengo), toate aceste nume figurand in randul caselor patriciene, 
dupa cum la fel de bine putea fi vorba de un nume de simplu cetatean; 

2. pe parcursul lunii iulie a anului 1433, cu ocazia înregistrării 
ştirilor sosite din Istria, mai exact de la Pola, privitoare la convoaiele de 
mărfuri venind de la Alexandria şi Beirut: “Noto fazo mi Ant” Morexin, fo 
de miser Marcho, aver vezudo molte letere vegnude da nostry da Puola 
de le oto galie de marchado, IIIT d’Alexandria e IIIT per Baruto ...” (f. 
604a in manuscrisul vienez). De aceasta data, cronicarul nu mai participa 
direct, ci apelează la mărturia unor scrisori. Însă, în ceea ce ne interesează 
în chestiunea identificării, nu mai lasă loc niciunui dubiu: autorul îşi 
transcrie numele de familie cât se poate de citet, mai mult chiar îşi 
prezintă şi descendența, anume din Marco Morosini”; 

3. la puţină distanţă, tot în iulie 1433, autorul notează: “Trovandome 
mi Ant M° in la gliexia de Sancta Trinità preso la Celestria da mattina e 
avanti terza, aparse uno malissimo tempo con uno fulgaro ...” (f. 630a a 
codicelui de la Viena“), informatie care, din punctul de vedere al identifi- 
cării numelui autorului, ne oferă aceleaşi date ca şi prima referință; în plus, 
Morosini certifică astfel că, la momentul respectiv, se afla la Venetia. 

În privinţa lui Fr. Thiriet”’, preluat apoi de Carile”, trimiterile se fac 
doar la primele două dintre cele trei pasaje evidențiate de Lefèvre-Pontalis 
şi, tot ca un punct negativ, deja se operează transliteratia (Moroxini în loc 


les sources de Thessalonique du XVe siécle, în XX° Congres International des Etudes 
Byzantines: Pré-Actes, I: Séances plénières, Paris, 2001, p. 271-278. 

°° Cf. G. Lefévre-Pontalis, loc. cit., p. 103; cf. J. Melville-Jones, Publishing the 
Morosini Codex, p. 177 nota 3; amintit in treacat si in R. Fulin, op. cit., p. 347. 

é Primul care a remarcat acest pasaj a fost T. Gar, op. cit., p. 304, 305, preluat 
apoi de G. Lefévre-Pontalis, loc. cit., p. 104 şi enumerat şi în R. Fulin, op. cit., p. 347. 

°7 Cf. G. Lefévre-Pontalis, loc. cit., p. 104-105. 

58 Cf. Fr. Thiriet, op. cit., p. 274-275. 

°° Cf. A. Carile, op. cit., p. 55. 

de Mor”), ceea ce ar putea induce în eroare. De asemenea, J. Melville-Jones 
nu remarcă decât prima dintre cele trei informaţii“. 

În orice caz, atunci când îşi exprima nădejdea apariţiei unei ediţii 
complete a cronicii, G. Lefevre-Pontalis spera totodată şi în adăugarea 
unor alte posibile indicii asupra autorului“. 


Despre viaţa lui Antonio Morosini: 

În analiza altor cronici cu autor bine determinat, se identifică situaţii 
în care, prin recurgerea la documente sau la memorii, se poate reconstitui în 
bună măsură viața acestuia, în special în situația în care acesta a fost un 
personaj marcant al vremii sale, fie sub aspect politic, fie cultural (Andrea 
Dandolo, Lorenzo de Monacis, Flavio Biondo, Marcantonio Sabellico, 
Marino Sanudo, Giovanni Giacomo Caroldo); în alte cazuri însă, autorul nu 
este cunoscut decât strict din perspectiva cronicii în sine (Martino da 
Canal). În privinţa lui A. Morosini, acesta se află cumva la mijlocul dis- 
tantei; nefiind un personaj de prim ordin (chiar dacă aparținând unei familii 
patriciene), se pot totuşi depista unele scurte fragmente despre viata sa”. 

Astfel, tatăl său, Marco Morosini şi-a dictat testamentul la 
1 octombrie 1368, iar mama lui Antonio, Catterina, la 29 mai 1377, pe 
când era deja văduvă“. În plus, testamentul cronicarului nostru însuşi 
certifică faptul că Marco Morosini era deja încetat din viata in prima lună 
a anului 1377% (aşadar în martie, conform more veneto). Tot în legătură 


5 Cf. J. Melville-Jones, in The Morosini Codex, vol. I, p. xviii; cf. Idem, 
Publishing the Morosini Codex, p. 177 nota 3. in pofida tuturor acestor evidente, E. 
Ashtor, Profits from Trade with the Levant in the Fifteenth Century, BSOAS, 38 (1975), 
2, p. 250-275 (270) foloseşte expresia “autorul cronicii Morosina”, sugerând astfel o 
oarecare îndoială asupra atribuirii către Antonio Morosini. 

ê! Cf. G. Lefévre-Pontalis, loc. cit., p. 105. 

© Afirmația prin care Jean-Claude Colrat, A Study of Jeanne d’Arc’s Standard 
[= http://www.stjoan-center.com/j-cc/] o face referitor la Morosini, anume că este vorba 
de un “negustor italian”, o considerăm ca superficială, izvorâtă probabil din stereotipul 
de a stabili un permanent semn de egalitate între un personaj provenit din Veneţia şi 
îndeletnicirea de negustor. 

& Cf. Archivio di Stato di Venezia [în continuare, ASV], Sezione Notarile, 
notar Giacomo Gezzo, busta 562. 

4 Ibidem, notar Marino, busta 115. 

$3 Apud G. Lefèvre-Pontalis, loc. cit., p. 115; cf. si J. Melville-Jones, op. cit., 
p. 178; pentru mai multe detalii despre Marco Morosini, nu toate sigure, dat fiind că nu 
era singurul care să poarte acest nume în ultimul sfert al veacului al XIV-lea, vezi G. 
Lefèvre-Pontalis, loc. cit., p. 113-115. 

cu tatăl lui Antonio, J. Melville-Jones afirmă că era fratele dogelui 
Michele Morosini (1382), însă nu ne oferă nicio trimitere bibliografică 
în acest sens. Despre alti membri apropiaţi ai familiei, se pot extrage câteva 
foarte succinte informaţii din cronica însăşi: astfel, se remarcă faptul că 
Antonio avea o soră, măritată cu Francesco Cornaro din Santa Fosca (cf. 
f. 515a%), şi un frate, Giusto, tată a doi fii, Benedetto şi Lorenzo, şi care în 
1431 activa ca sopracomito pe galera de Coron (cf. f. 566a%). 

In ceea ce priveste anul nasterii lui Antonio Morosini, s-a afirmat 
că ar fi fost “probabil în jur de 1365”°”, “de-a lungul a cinci ani înainte de 
4 decembrie 1368”, “1365/68”! sau “în jur de 1368”” sau de-a dreptul 
anul 1364”, iar cel al încetării din viaţă “putin după 1433” sau “după 
143475. Însă toate aceste date nu au nicio bază documentară, după cum 
lipsită de evidență este şi informaţia după care ar fi fost căsătorit “însă 
fără să se ştie să fi avut vreun copil””, ca şi cea a accederii sale în Marele 
Consiliu la 4 decembrie 13887 sau cea care, în termeni generali, îl reține 
drept “negustorul-cronicar venetian Antonio Morosini” sau “negustorul 
diarist””. În schimb, avem certitudinea existenţei testamentului său“, 


°° Cf. J. Melville-Jones, in The Morosini Codex, vol. I, p. IX; cf. Idem, 
Publishing the Morosini Codex, p. 177. 

$7 Apud Idem, in The Morosini Codex, vol. I, p. XVIII. 

63 Apud A. Carile, op. cit., p. 55-56; J. Melville-Jones, loc. cit., vol. I, p. XVIII. 

© Cf. Ibidem, vol. I, p. ix; cf. si J. W. Barker, recenzie cit., p. 1582; cf. si 
Guillaume Saint-Guillain, Les conquerants de l'Archipel. L'Empire latin de 
Constantinople, Venise et les premiers seigneurs des Cyclades, în Quarta crociata. 
Venezia-Bisanzio-Impero latino (editori Gherardo Ortalli-Giorgio Ravegnani-Peter 
Schreiner), I, Veneția, 2006, p. 125-237 (p. 169): “către 1365”. 

” Cf. J. Melville-Jones, Publishing the Morosini Codex, p. 178. 

7! Cf. Chr. Neerfeld, op. cit., p. 23. 

” Cf. R. Fulin, op. cit., p. 348, pe baza informaţiei, pe care nu am putut-o 
verifica, conform căreia ar fi fost admis în Marele Consiliu la 4 decembrie 1388; cf. şi 
A. Carile, op. cit., p. 155 nota 8. 

75 Cf. Chr. Neerfeld, op. cit., p. 23. 

Cf. R. Fulin, op. cit., p. 348; cf. şi A. Carile, op. cit., p. 155 nota 8. 

15 Cf. G. Saint-Guillain, op. cit., p. 169. 

76 Cf. J. Melville-Jones, in The Morosini Codex, vol. I, p. IX. 

77 Cf. Idem, Publishing the Morosini Codex, p. 177. 

8 Cf. B. Z. Kedar, op. cit., p. 40. 

” Cf. Ibidem, p. 76. 

5 Cf. ASV, Sezione Notarile, notario Giacomo Ghezzo busta 562 apud 
Melville, Publishing, p. 177 nota 3. 

redactat la o vârstă fragedă, anume în 1377, imediat după moartea tatălui, 
şi reînnoit în 1384. 

În fapt, pentru persoana lui Antonio Morosini, se pot desprinde 
doar două date exacte, pe baza relatărilor din propria sa cronică. Astfel, 
aflăm că a fost prezent la Salonic în 1430, asistând neputincios la jefuirea 
oraşului de către turci. Şi tot din scrierea sa se deduce că în iulie 1433 se 
afla la Veneţia. 

Despre el şi despre cronica sa, documentele conservate în Arhivele 
Veneţiei mai divulgă un detaliu, anume că autoritățile venețiene aveau la 
cunoştinţă, în 1418, faptul că el lucra la o cronică. În urma unui probabil 
denunt, la 7 iulie 1418, o moțiune propusă de Bulgaro Vitturi, Francesco 
Pisani şi Lorenzo Veniero, aprobată în unanimitate, a condus la inves- 
tigarea operei lui A. Morosini, motivul constituindu-l “unele treburi 
cauzatoare de scandal”; ca urmare, s-a luat inițiativa ca anumite pagini ale 
cărţii să fie arse% 

Practic, acestea sunt singurele referiri la cronica lui Morosini care 
au supraviețuit în documente oficiale, lipsa unor informaţii mai bogate 
conducându-l pe J. Melville-Jones la concluzia că autorul nu ar fi fost un 
personaj proeminent în viata politică“. Nu se ştie care pagini anume se 
aflau în vizorul vigilent al Consiliului celor Zece. După Melville-Jones, 
nu poate fi vorba de cele 48 de file de la început, pe motivul că acestea ar 
fi o simplă copie după alte cronici (este vorba de cele identificate de 
A. Carile ca făcând parte din “familia B”)**, şi nici despre cele din final, 
care tratează evenimente din mai-iunie 1433, aşadar ulterioare deciziei 
autorităților“. Dacă explicaţia pentru acestea din urmă este cât se poate de 
veridică, precizăm că nu putem decât bănui că începutul scrierii ar fi fost 
tratat în aceeaşi manieră ca şi codicele familiei B; chiar dacă o propunem 


81 Cf. J. Melville-Jones, op. cit., p. 178. 

5 Cf. ASV, Cons. dei X, Misti 52: 184r şi 187r; pentru traducerea în engleză a 
textelor celor două decizii, vezi J. Melville-Jones, in The Morosini Codex, vol. I, p. XIX; 
despre acelasi episod, cf. si V. Lazzarini, Marino Faliero, p. 101; cf. si Giorgio Cracco, 
Società e Stato nel medioevo veneziano (secoli XII-XIV), Florenţa, 1967, p. 452; cf. şi 
Gino Benzoni, Scritti storico-politici, in Storia di Venezia. Dalle origini alla caduta 
della Serenissima, vol. IV: Il Rinascimento. Politica e cultura (editori Alberto Tenenti- 
Ugo Tucci), Roma, 1996, p. 757-788 (759). 

5 Cf. J. Melville-Jones, Publishing the Morosini Codex, p. 177. 

* Pentru “familia cronistică B”, vezi infra. 

55 Cf. Idem, în The Morosini Codex, vol. I, p. XX. 

cu titlu de posibilitate, nu trebuie exclusa ipoteza ca acele prime pagini sa 
fi inclus, pe lângă perioada originilor şi a primelor secole de istorie 
venețiană, chiar dacă prezentată în maniera “familiei B”, şi eventualele 
“fapte scandaloase”. 


Surse: 

Aprecierea potrivit căreia cronica morosiniană face parte din 
“familia B”* se bazează pe similitudini atât de clare, încât s-a conchis că 
reconstituirea acelor file pierdute nu ar mai constitui nicio problemă“, 
fidelitatea fata de manuscrisul M 102 (atribuit lui Enrico Dandolo) fiind 
mai mare chiar decât în cazul altor codice ale “familiei B” (M 89, M 
559%) şi ajungându-se chiar la aprecierea că “versiunea originală a lui 
Enrico Dandolo s-ar păstra tocmai în cronica lui Morosini”*”?, desi, in alte 
situatii, se noteaza absenta din cronica lui E. Dandolo a unui pasaj refe- 
ritor la alegerea lui Giovanni Delfino ca doge, care în schimb se regăseşte 
în A. Morosini”. De asemenea, s-a remarcat diferenţa de viziune asupra 
poziției omului în lume, optimistă în cazul lui E. Dandolo, cu totul diferită 
la Morosini, care accentuează rolul inevitabilului, al destinului”. În 
schimb, G. St.-Guillain propune un text comparativ al cronicii noastre cu 
versiunea din manuscrisul ambrosian H 85 inf al “cronicii lui Enrico 
Dandolo”, ca şi cu anonima M 798, privitor la cucerirea insulelor din 
Egee de către venețieni”, căutând astfel să demonstreze influenţa cronicii 
lui “E. Dandolo” asupra celorlalte două”. Această dependenţă este notată 
si de Chr. Neerfeld”’, fără însă a se preciza la care dintre manuscrisele 
trecute sub numele lui Enrico Dandolo face trimitere. 

În ce ne priveşte, consecventi principiului de a analiza strict ceea 
ce avem la dispoziţie, nu ne hazardăm spre asemenea concluzii. În orice 


5 Cf. A. Carile, op. cit., p. 55, 56, 199. 

57 Cf. S. Collodo, op. cit., p. 129 nota 9, 134, 145 nota 78; cf. Idem, Attila, p. 559. 

5 Cf. Eadem, Temi e caractteri, p. 134; pentru relaţia cu “Enrico Dandolo”, cf. 
şi D. Raines, Alle origini dell archivio politico del patriziato, p. 33 nota 97; cf. şi J. 
Melville-Jones, loc. cit., vol. I, p. X; vol. II, Padova, 2000, p. VII, VIII; cf. si Idem, 
Publishing the Morosini Codex, p. 179. 

5 Cf. S. Collodo, op. cit., p. 145 nota 78. 

% Cf. Ibidem, p. 145. 

°l Cf. Ibidem, p. 149 nota 108. 

* Cf. G. Saint-Guillain, op. cit., p. 169-171. 

% Cf. Ibidem, p. 137, 169, 172, 186 nota 148. 

** Cf. Chr. Neerfeld, op. cit., p. 23. 

caz, pe baza acestei apartenente, s-au analizat comparatii cu cronica 
atribuită lui Enrico Dandolo, considerată ca punct de pornire al acestei 
familii, referitoare, de exemplu, la expediţia lui Giacomo Delfino în 
România la 1262%. Pe de altă parte, fidelitatea fata de E. Dandolo se 
extinde şi asupra continuării extrase de E. Dandolo din Caresini”’, desi 
anterior acesta din urmă fusese văzut ca sursă directă pentru Morosini”, 
pentru perioada de la alegerea dogelui Lorenzo Celsi (1361) până la anul 
1383, mai degrabă în varianta tradusă în vulgară a acesteia”. Ca urmare, 
G. Lefèvre-Pontalis oferă texte comparative Morosini-Caresini””. 
Clasificările lui A. Carile plasează codicele Foscarini CCXXXIV 
(6586) in “categoria B”, axată în jurul presupusului cronicar Enrico 
Dandolo'%, în acelaşi sens abordând chestiunea şi R.-J. Loenertz, care 
plasează cronica morosiniană în “familia B1”, alături de codicele Ambros. 
H 85 inf, Ci 2831, Ci 2832, M 102, Viena 6580, M 559, Co 589, Co 873 şi 
Gradenigo 53'°'. În ceea ce ne priveşte, am grupat cronica în “categoria 4”, 
alături de M 102 (pseudo-E. Dandolo) şi M 559 (pseudo-Delfino), privind 
modalitatea de descriere a următoarelor evenimente: alegerea patriarhului 
Tommaso Morosini”, campania pe coasta adriatică în Ragusa, Durazzo şi 
Corfă'%, alegerea primului împărat latin pe tronul din Constantinopol!, 
obținerea titlului de Dominus de către dogele Enrico Dandolo şi presupusa 


% Cf. R.-J. Loenertz, op. cit., p. 317 notă. 

% Cf. A. Carile, op. cit., p. 55 nota 4; cf. R.-J. Loenertz, op. cit., p. 318 notă. 

°7 Cf. G. Lefévre-Pontalis, loc. cit., p. 156-167; cf. Fr. Thiriet, op. cit., p. 274; 
cf. S. Collodo, op. cit., p. 134; cf. A. Carile, op. cit., p. 56; cf. J. Melville-Jones, in The 
Morosini Codex, vol. I, p. X; vol. II, p. VII; cf. Idem, Publishing the Morosini Codex, 
p. 179. 

”% Cf. Rinaldo Fulin, La Cronaca di Raffaino Caresini tradotta in volgare 
veneziano nel secolo XIV. 

” Cf. G. Lefèvre-Pontalis, Étude, p. 159 (despre revolta Cretei), 161-164 
(despre razboiul Chioggiei); 165-166 (despre achizitionarea Argosului si a Nauplion la 
1388). 
% Cf. A. Carile, op. cit., p. 55-56. Pentru schema de derivare, cf. Ibidem, p. 63. 
0l Cf. Ibidem, p. 214. Pentru familia B, cf. Ibidem, p. 213-215. 
02 Cf. Serban Marin, The First Venetian on the Patriarchal Throne of 
Constantinople. The Representation of Tommaso Morosini in the Venetian Chronicles, 
“Quaderni della Casa Romena”, 2 (2002), p. 49-90 (64-65). 
% Cf. Ibidem, p. 78-79. 
Cf. Idem, The Venetian ‘Empire’. The Imperial Elections in Constantinople 
on 1204 in the Representation of the Venetian Chronicles, “Annuario. Istituto Romeno di 
cultura e ricerca umanistica di Venezia”, 5 (2003), p. 185-245 (p. 218-219). 

revenire a sa la Veneţia'%, episodul de la 1261'°°. De asemenea, am notat 
faptul că episodul, atât de larg dezvoltat de cronica atribuită lui Daniele 
Barbaro, al presupusei intenţii a dogelui Pietro Ziani de a strămuta institu- 
tiile statului la Constantinopol, este prezent, in forme mai succinte, şi in 
cronica noastră, precum şi în următoarele cronici: “Agostini-Tiepolo”, 
pseudo-Savina, M 551, M 1800, M 71 mee 

Pentru o vreme, Nicolò Trevisano a fost apreciat ca autor de 
Cronică, iar existența autentificată a acestuia, ca procurator de San Marco 
şi ca provveditore în Candia în vremea insurecției cretane din 1363, 
conducea la opinia conform căreia respectiva cronică ar trebui datată în a 
doua jumătate a secolului al XIV-lea. Dat fiind că aceasta prezintă afi- 
nitati şi cu scrierea lui Morosini, o consecință a fost considerarea lui 
Trevisano ca sursă a acestuia, fie şi numai până la momentul încetării din 
viata a dogelui Giovanni Delfino (1356-1361), chiar dacă opera consi- 
derată ca aparţinând lui Trevisano ar mai fi continuat până la 1367. Este 
opinia îmbrăţişată de G. Lef&vre-Pontalis'%, care oferă şi câteva compa- 
ratii de text!%. De asemenea, au fost indicate si similitudini în erorile 
cronologice sau în dialect!!°. După cum cu justete a remarcat S. Collodo, 


105 Cf, Idem, Dominus quartae partis et dimidiae totius Imperii Romaniae. The 
Fourth Crusade and the Dogal Title in the Venetian Chronicles’ Representation, 
“Quaderni della Casa Romena”, 3 (2004), p. 119-150 (130-131, 140). 

1% Cf. Idem, Venetia si căderea unui imperiu. Reprezentarea momentului 1261 
în cronistica venețiană, RI, s.n, 14 (2003), 3-4, p. 211-254 (218-219). 

107 Cf, Idem, The Venetian Community — between civitas and imperium. A 
Project of the Capital’s Transfer from Venice to Constantinople, According to the 
Chronicle of Daniele Barbaro, “European Review of History/Revue européenne 
histoire”, 10 (2003), 1, p. 81-102 (90-91 şi notele 29-34 — pentru Morosini, nota 29); 
cf. Idem, Comunitatea venețiană — între civitas şi imperium. Un proiect de transfer al 
capitalei de la Veneţia la Constantinopol, în conformitate cu cronica lui Daniele 
Barbaro, SMIM, 20 (2002), p. 139-159 (152-154 notele 29-34 — pentru cronica noastră, 
nota 29). 

1% Cf. G. Lefévre-Pontalis, loc. cit., p. 142-155; cf. şi Fr. Thiriet, op. cit, 
p. 274; cf. şi A. Carile, op. cit., p. 56; cf. si B. Z. Kedar, op. cit., p. 182 nota 54; cf. si 
J. Melville-Jones, in The Morosini Codex, vol. I, p. X; cf. si Idem, Publishing the 
Morosini Codex, p. 179; cf. si J. W. Barker, recenzie cit., p. 1583; cf. şi Chr. Neerfeld, 
op. cit., p. 23-24 (pentru perioada ante-1400). 

' Cf. G. Lefèvre-Pontalis, loc. cit., p. 145 (referitor la fila iniţială a lui 
Morosini, detaşată de rest, narând despre dogii V. Falier, V. Michiel şi O. Falier), 146- 
150 (despre Cruciada a IV-a), 150-152 (despre razboiul cu Genova din 1350), 152-155 
(despre confruntarea de la Portolongo). 

110 Cf. Ibidem, p. 146. 

este însă mai probabil ca autorul cronicii atribuite lui N. Trevisano să se fi 
bazat pe A. Morosini, dacă nu chiar de-a dreptul pe “Enrico Dandolo”!!. 

De asemenea, au fost amintite printre posibile surse pentru 
Morosini şi scrierile lui Martino da Canal''?, Andrea Dandolo'”, 
Venetiarum Historia "*, Raffaino Caresini!!5, Lorenzo de Monacis!€, fără 
însă a se dezvolta acest subiect. 

În orice caz, în legătură cu pasajul referitor la perioada 1388-1404, 
editorul francez al cronicii mărturiseşte că nu se poate identifica sursa 
cronicii lui Morosini''’, retinandu-l, în consecință, ca original! 5. 

Pentru perioada contemporană autorului, se poate afirma origi- 
nalitatea sa si utilizarea de documente oficiale'’’, însă, după cum just a 
sesizat Fr. Thiriet, aceasta nu trebuie neapărat să presupună un acces 
privilegiat al lui Morosini la arhivele Republicii, ci se poate avea în 
vedere şi faptul că respectivele documentele ar fi fost aduse între timp la 
cunoştinţa publicului”. El aminteşte întâmplări de toate genurile, inclu- 
siv zvonuri; în orice caz, unele dintre ele nu găsesc corespondent în docu- 
mentele oficiale, astfel încât acestea nu ar fi supraviețuit altminteri!”!. În 
plus, autorul a inserat textele latine ale unor documente (de exemplu, 
instrucțiunile pentru locuitorii venețieni din Creta sau epitafele dogilor); 
acest fapt a fost apreciată de J. Melville-Jones ca “o decizie nu tocmai 
fericită, dat fiind că înţelegerea latinei de către el nu era bună”. Printre 


11 Cf. S. Collodo, op. cit., p. 129. 

12 Cf. J. Melville-Jones, in The Morosini Codex, vol. I, p. X; cf. Idem, 
Publishing the Morosini Codex, p. 179; cf. J. W. Barker, recenzie cit., p. 1583. 

5 Cf. Fr. Thiriet, op. cit., p. 274; cf. A. Carile, op. cit., p. 56; cf. J. Melville- 
Jones, in The Morosini Codex, vol. I, p. X; cf. J. W. Barker, recenzie cit., p. 1583. 

14 Cf. S. Collodo, op. cit., p. 134. 

5 Cf. M. M. Sarnataro, op. cit., p. 146 nota 120; cf. Chr. Neerfeld, op. cit., 
p. 23-24 (pentru perioada ante-1400). 

16 Cf. J. Melville-Jones, loc. cit., vol. I, p. x; cf. Idem, Publishing the Morosini 
Codex, p. 179; cf. J. W. Barker, recenzie cit., p. 1583. 

17 Cf. G. Lefévre-Pontalis, loc. cit., p. 167. 

18 Cf. Ibidem, p. 167-168. 

19 Cf. Fr. Thiriet, op. cit., p. 275, 276; cf. J. Melville-Jones, in The Morosini 
Codex, vol. I, p. x; cf. Idem, Publishing the Morosini Codex, p. 179; cf. Chr. Neerfeld, 
op. cit., p. 24. 

20 Cf. Fr. Thiriet, op. cit., p. 275. 

21 Cf. J. Melville-Jones, in The Morosini Codex, vol. I, p. x. 

2 Cf. Ibidem, vol. I, p. x; vol. IL, p. viii. 

altele, Morosini a transcris in cronica sa si raportul lui Pietro Loredan, 
referitor la victoria acestuia asupra turcilor la Gallipoli, de la 1416'”. 

De asemenea, ca un veritabil diarist pentru această a două parte a 
scrierii, Antonio Morosini s-a bazat în principal şi pe informațiile directe 
pe care le-a putut culege!??. 


Influențe: 

Printre cronicile care ar fi folosit opera lui Antonio Morosini s-a 
vehiculat cronica lui Zorzi Dolfin (Giorgio Delfino), care, “deşi mai scurtă 
şi mai putin colorată [decât Morosini, n. n.]"%, urmează aceeaşi metodă de 
compoziţie şi reproduce cu conştiinciozitate indicaţiile lui Morosini “5, ceea 
ce este ilustrat prin comparatia referitoare la episodul ambasadei genoveze 
din 14131%. Acest tip de dependenţă este cumva atenuat de H. Baron, care 
apreciază că Morosini ar fi fost doar consultat de Z. Dolfin!%, acelaşi tip de 
raport fiind valabil şi pentru cronica M 20341, cu precizarea suplimentară 
că anonimul cronicar al M 2034 ar fi un fel de “counterpart” pentru 
semicontemporanul său Morosini, prin aceea că acordă mai multă atenție 
evenimentelor de natură economică şi comercială'*. 


1233 Cf A. Carile, Note di cronachistica veneziana, p. 120; cf. Idem, La 
cronachistica veneziana, p. 140; pentru acest raport, cf. şi Sophie Antoniadis, Le récit du 
combat naval de Gallipoli chez Zancaruolo en comparaison avec le texte d’Antoine 
Morosini et les historiens grecs du XV’ siècle, in Venezia e l'Oriente fra tardo Medioevo 
e Rinascimento (editor Agostino Pertusi), Florenta, 1965, p. 267-281 (271). Pentru 
eveniment, vezi S[amuele] Romanin, Storia documentata di Venezia, 10 volume, 
Venetia, 1853-1861, vol. IV, p. 70-74; C. Manfroni, La battaglia di Gallipoli e la 
politica veneto-turca (1381-1420), “Ateneo veneto”, XXV/2 (1902), 1, p. 3-34 si 2, 
p. 129-169; Ismail Hakkı Uzunçarsili, Osmanli tarihi, 4 volume, Ankara, 1982-1983 
[ediţia princeps: Ankara, 1943-1959], p. 349-359; Franz Babinger, Le vicende veneziane 
nella lotta contro i turchi durante il secolo XV, in Aufsaetze und Abhandlungen zur 
Geschichte Suedosteuropas und der Levante, 1, München, 1962, p. 240-253 (240-242); 
Joseph von von Hammer[-Purgstall], Geschichte des osmanischen Reiches, I, Graz, 
1963, p. 368-371; S. Antoniadis, op. cit.; Colin Imber, The Ottoman Empire 1300-1481, 
Istanbul, 1990, p. 77-82. 

** Cf. Fr. Thiriet, op. cit., p. 276. 

?5 Cf. Ibidem, p. 288. 

°° Cf. Ibidem; cf. şi G[ino] L[uzzatti], recenzie la Fr. Thiriet, Les chroniques 
venitiennes, in “Archivio Veneto”, LXXXIV, seria a V-a, 89-90, vol. LIV-LV (1954), 
p. 126-128 (128). 

27 Cf. Fr. Thiriet, op. cit., p. 288. 

# Cf. H. Baron, op. cit., p. 178. 

# Cf. Fr. C. Lane, Andrea Barbarigo, Merchant of Venice, Baltimore, 1944, 
p. 151; cf. H. Baron, op. cit., p. 176, 178. 

30 Cf. Ibidem, p. 177; cf. în acelaşi sens si Fr. Thiriet, op. cit., p. 253. 


Consideratii asupra cronicii venetianului Antonio Morosini 187 


De asemenea, cronica lui Pietro Delfino, personaj care “intra in 
viaţă atunci când A. Morosini îşi încheia zilele”!”!, a fost văzută ca 
preluând numeroase informaţii din Morosini. Analogiile dintre cele două 
scrieri sunt frapante şi continue'"?, astfel încât tentatia unor comparații nu 
a putut fi evitatä *. Primul care să aducă în discuţie acest paralelism a fost, 
indiscutabil, Em. A. Cicogna, care precizează că “o cronică venețiană, 
care trece sub numele unui autor al său, Antonio Morosini, nu este, din 
câte mi se pare, decât Cronaca Dolfina extinsă, nu abreviată, [...]”'**, desi 
apoi restrânge “marea asemănare” doar la perioada ulterioară anului 
1290'*, mai aproape de zilele noastre H. Baron!” referindu-se la sfârşitul 
secolului al XIV-lea şi începutul secolului al XV-lea pentru reproducerea 
aproape ad litteram a scrierii lui Morosini. După ce considerase cronica 
lui Morosini drept un simplu transumpt al “Dolfinei” 7, E. Cicogna are 
unele îndoieli asupra raportului dintre cele două scrieri, precizând că “nu 


aş putea într-adevăr spune cu siguranță dacă Antonio Morosini ar fi copiat 


3 sats es i 95138 
cronica lui Pietro Dolfin sau daca Dolfin ar fi copiat de la Morosini” ~”, 


însă in final acceptă, din motive cronologice, că Morosini a stat la baza 


celeilalte cronici!"”. 


Influența morosiniană asupra lui P. Delfino a condus şi la cea, 
A 3 ui . 7 i 5 P 140 IS 
indirectă, asupra Vite de’ duchi a lui Marino Sanudo ™. Se cunoaşte ca 


B1 Cf. G. Lefévre-Pontalis, loc. cit., p. 175. 

132 Cf. Ibidem; pentru această derivare, cf. si R. Fulin, op. cit., p. 348 ş.u.; cf. şi 
G. Lefèvre-Pontalis, loc. cit., p. 172; cf. şi Roberto Cessi, Introduzione, în Petri Delphini 
Annalium Venetorum Pars quarta (editori Roberto Cessi-Paolo Sambin), Venetia, 1943, 
p. XXVII, XXVIII, XXIX; cf. V. Lazzarini, op. cit., p. 102; cf. H. Baron, op. cit., p. 176, 
177, 191; cf. A. Carile, op. cit., p. 155 şi nota 8; cf. Eric Cochrane, Historians and 
Historiography in the Italian Renaissance, Chicago-Londra, 1981, p. 63; cf. J. Melville- 
Jones, în The Morosini Codex, vol. I, p. XI. 
3 Cf. R. Fulin, op. cit., p. 349-350 (pentru evenimente din anii 1290, 1330, 
1347, 1350, 1354, 1405 şi 1410); cf. G. Lefèvre-Pontalis, loc. cit., p. 176 (despre 
cutremurul din 1348), 176-177 (despre furtuna din 1410). 
%4 Cf. R. Fulin, op. cit., p. 347. 
35 Cf. Ibidem, p. 348; cf. si A. Carile, op. cit., p. 155. 
°° Cf. H. Baron, op. cit., p. 176. 
37 Cf. R. Fulin, op. cit., p. 342. 
38 Cf. Ibidem, p. 348. 
° Cf. Ibidem. 
4 Cf. G. Lefèvre-Pontalis, loc. cit., p. 183, 187, 191; cf. S. Collodo, op. cit., 
p. 128; cf. H. Baron, op. cit., p. 175-177, 191, 193; cf. Fr. Pall, op. cit., p. 189, 194; cf. 
E. Cochrane, op. cit., p. 63; cf. Chr. Neerfeld, op. cit., p. 69 nota 149. 

aceasta din urma scriere face repetate trimiteri la Cronaca Dolfina, motiv 
pentru care s-a apreciat chiar ca “prin textul lui Dolfin, [Sanudo] si-a 
primit de fapt inspiraţia de la Morosini”'*'. S-au comparat pasaje între 
Morosini şi Sanudo, referitoare la achiziționarea Argosului şi a 
Nauplion *, intrarea restului Albaniei sub dominație venețiană la 13941%, 
dezbaterile din Senat asupra Conciliului de la Basel (explicitul lui 
Morosini)!“ etc. Cu toate acestea, influența lui A. Morosini asupra lui 
Sanudo rămâne indirectă, prin intermediari (P. Delfino), atâta vreme cât 
nicăieri în Vite nu se întâlneşte menţionarea sau citarea unei cronici sau 
opere a lui Antonio Morosini'%. 

De asemenea, a fost notată o strânsă dependenţă a textului 
morosinian fata de cronica atribuită lui Gasparo Zancaruolo, în principal 
de către Fr. Thiriet'*° şi S. Antoniadis!*, chiar dacă cei doi autori ezită în 
a stabili anterioritatea lui Morosini față de cronica atribuită lui 
Zancaruolo. 

Considerându-l pe N. Trevisano ca sursă a lui Morosini, G. 
Lefévre-Pontalis ne oferă numeroase date asupra acestei relatii'**, atâta 
doar că raportul trebuie inversat, în sensul că Morosini a constituit baza 
scrierii atribuite lui Trevisano!”. 

De asemenea, s-au avut în vedere şi câteva cronici anonime care 
s-ar inspira vizibil din Morosini, precum M 461%, M 2448! M 511% sau 
87.1. de la biblioteca Newberry'™’. 


11 Cf. G. Lefévre-Pontalis, Joc. cit., p. 183. 

” Cf. Ibidem, p. 185-186. 

*® Cf. Ibidem, p. 186-187. 

“ Cf. Ibidem, p. 189. 

45 Cf. Ibidem, p. 183; cf. H. Baron, op. cit., p. 176. 

#6 Cf. Fr. Thiriet, op. cit., p. 260, 288. 

“7 Cf. S. Antoniadis, op. cit., p. 271. 

48 Vezi supra. Pentru Trevisano ca sursă, pentru perioada anterioară lui 1400, 
cf. şi Chr. Neerfeld, op. cit., p. 23-24. 

” Cf. S. Collodo, op. cit., p. 129. 

°° Cf. Fr. Thiriet, op. cit., p. 256, pentru perioada post-1375. 

>! Cf. Ibidem, p. 260. 

Cf. A. Carile, Note di cronachistica veneziana, p. 121; cf. Idem, La 
cronachistica veneziana, p. 141. 

5 Cf. H. Baron, op. cit., p. 180, furnizând şi pasaje referitoare la anii 1403, 
1410, 1417, 1430-1433 şi conchizând totuşi că nicăieri nu apare nici cea mai uşoară 
similitudine. 

Editii: 

Cronica lui Antonio Morosini a cunoscut o editare parțială, datorată 
lui L. Dorez si G. Lefèvre-Pontalis, sub titlul Extraits de la cronique de 
Morosini relatifs à l’histoire de France, apărută la Paris, în patru volume 
(dintre care, volumul IV este rezervat studiului operei şi autorului, realizat 
de Pontalis), bilingvă (dialectul venet-franceză). Iniţiativa celor doi 
editori, sub auspiciile Societăţii pentru Istoria Franței, a fost desigur läu- 
dabilă, însă ea s-a redus, după cum denotă şi titlul, la editarea exclusivă a 
pasajelor referitoare la sau tangentiale cu istoria Franţei. Faptul este 
explicabil, prin prisma bogăției de informaţii pe care Morosini le furni- 
zează cu privire la episoade dragi istoriei franceze (Războiul de 100 de 
ani, Ioana d'Arc etc.) 

Ar mai fi de notat ca, în paralel cu apariţia ediţiei lui Lefèvre- 
Pontalis şi Dorez, Nicolae Iorga a publicat câteva scrisori extrase din 
partea diaristică a cronicii lui Morosini, referitoare la operațiunile militare 
veneto-otomane în contextul ocupării Salonicului de către turci, în cadrul 
operei sale, Notes et extraits pour servir à l’histoire des croisades au XV 
siècle, Paris, 1899-1902. O intentie la acelasi nivel, in sensul publicarii 
unor scrisori ataşate cronicii, a fost exprimată şi de B. Z. Kedar'™*. De 
asemenea, R.-J. Loenertz a editat un scurt fragment, referitor la expeditia 
din 1262 a lui Giacomo Delfino in Romania’. 

În studiul său asupra cronicii, G. Lefévre-Pontalis îşi exprimă 
speranța unei publicări integrale a cronicii'®°. Cu toate acestea, editorul 
este cumva criticat de Fr. Thiriet pentru publicarea doar parțială a scrierii: 
“Ar fi convenabil, în acelaşi timp, a se publica tot ceea ce priveşte acele 
perioade, iar nu extrase referitoare la cutare sau cutare afacere, la cutare 
sau cutare regiune, [...]. [...], o publicare fragmentară nu permite să se 
sesizeze unitatea şi originalitatea cronicarului ...”, conchizându-se: “A se 
publica extrase relative la Orient sau cele referitoare la Occident înseamnă 
a se condamna la a nu se vedea ce loc ocupă în politica şi în economia 
venețiană Orientul şi Occidentul”!*. Calculele lui J. Melville-Jones 
conduc la un procent de 15% din ansamblul cronicii ca fiind publicat în 
ediţia sa franceză!” 


154 Cf. B. Z. Kedar, op. cit., p. 223 nota 59. 

155 Cf. R.-J. Loenertz, op. cit., p. 318. 

156 Cf. G. Lefévre-Pontalis, loc. cit., p. 105. 

157 Cf. Fr. Thiriet, op. cit., p. 292; în acelaşi sens, cf. si Ibidem, p. 279. 
158 Cf. J. Melville-Jones, Publishing the Morosini Codex, p. 177, 180. 

Lipsa unei ediţii integrale a fost resimțită de-a lungul timpului'”’, 
arătându-se că “este uimitor că o atât de bogată sursă de informaţii nu a 
fost niciodată pe de-a-ntregul disponibilă cercetătorilor, [...]”1%. Ca 
urmare, B. Z. Kedar, de exemplu, a utilizat, pe lângă ediția parţială a lui 
Pontalis, şi manuscrisul M 2048'°', în vreme ce R. C. Mueller trimite pe 
scară largă chiar la manuscrisul vienez original ©. 

În acest context, întreprinderea iniţiată în ultimii ani de John R. 
Melville-Jones, Michele Pietro Ghezzo şi Andrea Rizzi, sub egida 
Archivio del Littorale Adriatico, se constituie într-o completare binevenită 
a acestei lacune. Este vorba de o ediţie bilingvă (venetă-engleză). În 
legătură cu titlul, editorii au optat pentru varianta The Morosini Codex, 
considerat, pe bună dreptate, ca neutru şi astfel “împăcând” partea 
propriu-zis cronistică şi cea diaristică a codicelui!“. Până în prezent, au 
apărut primele trei volume, publicate în 1999 (mergând până la 1354, 
odată cu încheierea dogatului lui Andrea Dandolo), 2000 (perioada de la 
1354 la 1400, adică de la dogatul lui Marino Falier până la cel al lui 
Antonio Venier) şi 2005 (perioada 1400-1407, corespunzând primilor ani 
ai dogatului lui Michele Steno), editorul australian prognozând un total de 
şase volume!S*. Este ediția la care fac trimitere, în mod firesc, studiile mai 
recente'%5, în vreme ce ediţia lui L. Dorez şi G. Lefévre-Pontalis devine 
tot mai neglijată. De asemenea, J. Melville-Jones semnalează intenția unei 
ediţii în italiană, sub egida Fondazione Centro Italiano di Studi sull’ Alto 
Medioevo di Spoleto, avându-l ca promotor pe Andrea Nanetti de la 
Universitatea din Bologna %. 


* Cf. S. Romanin, op. cit, vol. III, p. 182; cf. Fr. Thiriet, La Romanie 
vénitienne, p. 16; cf. S. Collodo, op. cit., p. 128 nota 6; cf. H. Baron, op. cit., p. 176, 180; 
cf. A. Carile, op. cit., p. 56; cf. S. Collodo, Note sulla cronachistica veneziana, p. 14; cf. 
D. M. Nicol, Venezia e Bisanzio, [Milano], 1990 [editia originalä, Byzantium and 
Venice. À Study in Diplomatic and Cultural Relations, Cambridge, 1988], p. 583 nota 7. 
© Cf. J. Melville-Jones, in The Morosini Codex, vol. I, p. x. 

SI Cf. B. Z. Kedar, op. cit., p. 228. 

S Cf. R. C. Mueller, op. cit., passim. 

° Cf. J. Melville-Jones, loc. cit., vol. I, p. X; cf. Idem, Publishing the Morosini 
Codex, p. 178. 

* Cf. Ibidem. 

°° Vezi si J. W. Barker, recenzie cit. 

°° Cf. J. Melville-Jones, în The Morosini Codex, vol. III, Padova, 2005, p. VII; 
cf. şi mesajul e-mail primit de la John Melville-Jones, datat 20 iulie 2006. 

SOME CONSIDERATIONS WITH REGARD TO THE 
VENETIAN CHRONICLE OF 
ANTONIO MOROSINI 


Abstract 


Among the around 1,000 codices representing the Venetian chronicles 
written between the 11" and 18" centuries, the author of this paper selected the 
chronicle written by Antonio Morosini. Along with other Venetian historical 
writings, this particular one was regarded by Freddy Thiriet as so important that 
it should be edited with priority. The present paper makes an examination of the 
two main manuscripts that include this chronicle, meaning the original preserved 
at the Austrian National Library in Vienna and a very late copy made towards 
the end of the 19* century by those that directed Marciana National Library at 
those times. The proofs demonstrating the paternity and the date of the chronicle 
are also investigated in this paper, along with the place taken by it in the 
ensemble of the Venetian historical writing. This latter is sustained by the 
analysis of the sources that it relies on and of its more or less possible influences 
upon other chronicles. All these respects are the result of an attempt of taking 
into consideration as more as possible modern works dealing directly or only 
tangentially with the Venetian chronicles. 


CATEVA DOCUMENTE DE LA NEAGOE BASARAB 


PETRONEL ZAHARIUC 


Acum doi ani am publicat in SMIM patru acte inedite din secolul 
al XV-lea privitoare la istoria Țării RomAnesti'. Continuăm, acum, cu alte 
şase documente de la Neagoe vodă Basarab, dintre care patru necunoscute 
şi două cunoscute doar datorită unor scurte rezumate, păstrate într-o 
condică de documente a mănăstirii Mihai-Vodă de la Arhivele Naţionale 
din Bucureşti. Aceste documente fac parte din fondul de documente 
româneşti, aflat în arhiva mănăstirii Simonopetra de la Muntele Athos, şi 
au fost semnalate de cercetătorii Dumitru Nastase şi Florin Marinescu, în 
catalogul sumar al acestui fond”. 

I. 1513 (7021) martie 10, Târgşor. <Neagoe> Basarab voievod 
şi domn al Țării Româneşti, fiul lui Basarab voievod, întăreşte mănăstirii 
Bolintin cu hramul Buna Vestire stăpânirea asupra satele Pileşti, Bucşanii 
la Argeş şi o parte din Ogrăzeni, moara de la Neajlov, cu loc de faneata, 
şi 24 sälase de ţigani. Pentru unul dintre sălaşele de țigani, mănăstirea s-a 
judecat cu Mane Negrul şi cu fiii acestuia, dar datorită faptului că aceştia 
din urmă nu au reuşit să aducă 12 boieri jurători, mănăstirea a câştigat. 

Acest hrisov completează numărul mic de documente emise de 
cancelaria lui Neagoe Basarab în anul 1513 (doar cinci sunt cuprinse în 
DRH). Hrisovul a fost dat, din „minunatul” oraş Târgsor, mănăstirii Bolintin, 
la 10 martie, după ce cu o zi înainte, din Bucureşti, domnul dăduse un hrisov 
asemănător mănăstirii Snagov. Actul contribuie la cunoaşterea istoriei 
mănăstirii Bolintin şi a fost dat de Neagoe Basarab, datorită faptului că 
egumenul i-a infatisat actul mai vechi, din 4 septembrie 1474, dat mănăstirii 


* Acest studiu face parte dintre rezultatele proiectului de cercetare CNCSIS- 
UEFISCSU, PNII-IDEI, nr. 75/2008. 

' Petronel Zahariuc, Patru documente inedite din secolul al XVI-lea privitoare 
la istoria Ţării Româneşti, în SMIM, vol. XXVI, 2008, p. 163-176. 

? D. Nastase, F. Marinescu, Les actes roumains de Simopetra (Mont Athos). 
Catalogue sommaire, Manoutios, Athenes, 1987, p. 16-17, nr. 9-13. 


„Studii şi Materiale de Istorie Medie”, vol. XX VII, 2010, p. 193-213 

A 


de „unchiul” domnului, Basarab voievod „cel bătrân” (Laiotă Basarab). 
La această vreme, egumen al mănăstirii era Sava; acesta a fost al treilea 
egumen cunoscut al mănăstirii Bolintin, după Samuil şi Dionisie”. 
Totodată, documentul cuprinde în Sfatul domnesc pe Barbul Craiovescul, 
care apare fără dregătorie, deşi în aceşti ani el a deţinut dregătoria de mare 
ban, alături de Detco, care apare cu dregătoria de ban’. 

II. 1516 (7025) octombrie 17, Braneti. <Neagoe> Basarab 
voievod si domn al Țării Româneşti, fiul bunului Basarab vv., întăreşte 
mai multor oameni stăpânirea asupra unor părți din Rumâni. 

Documentul completează zestrea săracă a documentelor emise în 
anul 1516 (şase documente cuprinse în DRH), contribuind astfel la o mai 
bună cunoaştere a istoriei politice şi sociale din această vreme. 

III. 1517 (7025) iulie 19, Piteşti. <Neagoe> Basarab voievod şi 
domn al Ţării Româneşti, fiul preabunului şi marelui Basarab vv., 
dăruieşte mănăstirii Bolintin, unde este hramul Buna Vestire, un obroc 
anual de 700 de aspri, pe care călugării urmau să-l ia în ziua de Sf. 
Petru, pentru că a văzut mănăstirea sărăcită si a vrut să urmeze 
ctitorilor. Călugării erau datori să-i facă domnului, mai multe slujbe şi 
pomeniri, atât în viaţă, cât şi după moarte. 

Hrisovul este solemn, conţinând un formular diplomatic fastuos, 
asemănător cu hrisoavele de danie date de Vlad Călugărul pentru mănăstirea 
Hilandar (1492 noiembrie) şi Radu cel Mare, pentru mănăstirea Govora 
(1497 martie 22) şi mănăstirea Sf. Ecaterina de la Muntele Sinai (1497 
septembrie 15%; arenga hrisovului emis de Neagoe Basarab este identică 
cu cea cuprinsă în hrisoavele predecesorilor săi, pe care Dan Zamfirescu 
şi G. Mihăilă le-au grupat în „tipul 3”. Acelaşi formular a fost folosit de 


? Petronel Zahariuc, op. cit., p. 170-171, nr. III. 

* Constantin Bălan, Hrisoavele mănăstirii Bolintin din 1453 si 1479, in In 
honorem Paul Cernovodeanu, ed. Violeta Barbu, Bucuresti, 1998, p. 89-90; Petronel 
Zahariuc, op. cit., p. 166, 170-171. 

N. Stoicescu, Lista dregătorilor din Sfatul domnesc al Țării Româneşti, 
SMIM, IV, 1960, p. 566; idem, Dicţionar al marilor dregători din Tara Românească şi 
Moldova (sec. XIV-XVII), Bucureşti, 1971, p. 17. 

$ DRH, B, I, vol. întocmit de P. P. Panaitescu şi Damaschin Mioc, Bucureşti, 
1966, p. 377-380, nr. 235; p. 443-446, nr. 273; p. 453-456, nr. 279. 

7 Învățăturile lui Neagoe Basarab către fiul său Theodosie. Text ales şi stabilit 
de Florica Moisil şi Dan Zamfirescu. Cu o nouă traducere a originalului slavon de 
G. Mihăilă. Studiu introductiv şi note de Dan Zamfirescu şi G. Mihăilă, Bucureşti, 1971, 
p. 90. 

Neagoe Basarab pentru hrisovul din 12 iunie 1517, prin care daruieste 
mănăstirii Corbii de Piatră un obroc anul de 700 de aspri”, si la 30 
octombrie 1517, atunci când întăreşte mănăstirii Govora stăpânirea peste 
întreaga ei avere”. 

În anul 1517, cancelaria domnească a lucrat cu mult mai mult 
decât în anii anteriori. În aceeaşi zi, 19 iulie, Neagoe Basarab, tot din 
Piteşti, a mai dat un hrisov de întărire pentru stăpânirea unei ocini din 
Groşani'”, pentru ca, la 23 august, după câteva zile de la sfinţirea ctitoriei 
sale de la Curtea de Argeş, să dăruiască mănăstirii Hilandar de la Muntele 
Athos, un obroc anual de 7 000 de aspri!!. 

IV. 1518 (7027) septembrie 3, Curtea de Argeş. <Neagoe> 
Basarab voievod şi domn al Ţării Româneşti, fiul preabunului şi marelui 
Basarab voievod, întăreşte lui Costie vataful şi fratelui lui, Crăciun, şi 
fiilor lor, stăpânirea peste parti din satele Petreşti şi Româneşti. 

Acest document arată faptul că Neagoe Basarab a zăbovit mai 
multe săptămâni la Curtea de Argeş, unde a ajuns în august 1517 la 
hramul mănăstirii sale (Adormirea Maicii Domnului); la 16 august 1518, 
a judecat o pricină a mănăstirii Nucet!?, pentru ca la 3 septembrie să 
întărească boiernaşilor de mai sus stăpânirea peste cumpărăturile lor. 

V. <1520> ianuarie 16, Târgovişte. <Neagoe> Basarab voievod 
şi domn al Țării Româneşti, fiul marelui şi preabunului Basarab voievod, 
întăreşte lui jupan Diicul comis stăpânirea peste o parte din Spantov, 
partea lui jupan Calotă vornic, pentru că jupan Calotă vornic l-a 
„ înfrățit” pe jupan Diicul comis peste această parte de ocină. 

Acest document contribuie la completarea informaţiilor despre 
neamul boierilor din Izvorani; unul dintre membri acestei familii, comisul 
Diicul!5, fiind beneficiarul acestei „înfrățiri” cu marele vornic Calotă, 
pentru stăpânirea părţii din moşia Spantov. 


* DRH, B, II, vol. îngrijit de Stefan Ştefănescu si Olimpia Diaconescu,, 
Bucureşti, 1972, p. 295-297, nr. 153. 

? Ibidem, p. 310-319, nr. 163. 

10 Ibidem, p. 303-304, nr. 159. 

'! Ibidem, p. 304-306, nr. 160. 

'? DRH, B, II, p. 335, nr. 174. 

15 Vezi şi Stefan Andreescu, Boierii lui Radu vodă de la Afumaţi. Observaţii 
asupra pomelnicului mănăstirii Argeşului, în idem, Perspective medievale, Bucureşti, 
2002, p. 68; Petronel Zahariuc, O biserică veche din Bucureşti şi neamul doamnei Anca, 
în Vocatia istoriei. Prinos profesorului Serban Papacostea, vol. îngrijit de Ovidiu 
Cristea, Gheorghe Lazăr, Brăila, 2008, p. 691-701. 

Totodata, publicarea acestui document, ne ofera prilejul de a 
îndrepta o eroare strecurată atunci când am publicat documentul din 
12 decembrie 1466; intitulatia acelui document este următoarea: „f Cu 
mila lui Dumnezeu, lo Radul voievod şi domn a toată Tara Rumânească, 
feciorul lui Vlad marelui voievod”. În comentariul hrisovului din 
12 decembrie 1466 am folosit intitulatia corectă, dar în textul documen- 
tului, din greşeală, a apărut intitulatia documentului din <1520> ianuarie 
16, pe care îl publicăm acum'*. Această greşeală (pe jumătate!) a făcut 
posibilă apariția unei întrebări privitoare la existența unei schimbări de 
domnie in Tara Românească în doua jumătate a anului 1466'°. Întrebarea 
primeşte, acum, răspuns negativ. 

VI. 1521 (7029) mai 14. <Neagoe> Basarab voievod şi domn al 
Țării Româneşti, fiul bunului Basarab voievod, întăreşte lui Mănea si 
fiilor săi, stăpânirea peste o parte din Buăra de Sus şi peste altă parte, 
din acelaşi sat, pentru care s-a înfrățit cu sora lui, Dobra; soțul Dobrei, 
Cernat, nu făcea parte din această înfrățire. 


DOCUMENTE 
I. 1513 (7021) martie 10, Targsor 


+ M(u)a(o)erur E(9)xi, Tw Fac(a)paña BOEROA<A H TOCHIOAHNR 
BmC>10u Beman OVrPWBAAXIUCKOU, Chih AOBPASTO ACApABA = BOEROAT. 
AagaT TOCHOACTRS MH Cie nsBeakuie r(9)en(9)AcTB(4) MU c(BAÏTOMS 
monactupy WT c(ab)rk <mcre, NA u>îmu BOAuHTUN, XPAMS xe u 
WBHTEAIS Ipke(ak) Thu <BRAAAbYUUU NALIH H Roropoanye>! 
IIpichoACk)ebu Mapin n caagnou un u(n)crueu eu Ba(a)roskipenie, n 
<erv>'meny, Kip GARS, H BACEM BPATIAM Epe XKUBSIJIUX Bh CB(E)TA 
<MONACTHpY>", MKO AA UM ECT Bh IIOAPSUÏEM CEAA H UEARAÏ AUHTANU. 
Geaa, n<o umen>'s: Munein BCH Ch BRCEM XOTAPOM, H BOAENHLY 
wt NWkxac<g>' n <m>'ecro WT ceno Koc(A), n BSKIIANH BACH WT 
Aprum, u % GOrpnaknn Aea Ueroga B<RCH cAM> vio ECT MPHASXHA BHA 


14 Idem, Patru documente inedite din secolul al XVI-lea privitoare la istoria 
Țării Româneşti, p. 165-166, 169. 

'S Alexandru Simon, O schimbare de domnie in Tara Românească in a doua 
jumătate a anului 1466?, anexa II, la Valahii la Baia. Regatul Ungariei, domnia 
Moldovei şi Imperiul otoman în 1467, în AIX, t. XLVI, 2009, p. 147-148. 

Baankva, c(bINK eres, KAKO AA ecT B(9)XKECTENHIH <HNO> KOM Bh 
N9TpEES HU Bh MHS, A POAHTEAKM EMS Bh B'RUNOU BACIOMUNANI<E. 
Ye>'akat ayurann, no umens: Dinka ch Aemamu clh), n Nan ch 
AELAMH c(u), Gre<ura>! ch AEUAMH c(u), u Aparcun ch AELAMH clh), 
n Aanuloa ch AELAMH c(u), Aparomup ch Aeuamu c(h), <B>‘ anakun 
Ch AELAMH C(H), RAAUKSA ch AELAMH cln), PAASAN ch egaman c(u), 
<FA> IEOR Ch Acuamu cln), Tpnak ch Aeuamn cln), Ronapk ch 
Aeuamu c(u), npk ch Aeuamn c(u), Rosan ch Aeuamu c(n), Aaa ch 
AELAMH c(u), Paaya Aaaukes ch AELAMH c(n), H BPAT(0)MY AAAU<KEB 
h>! Aewamn c(u), Godponie Paaya ch aeyamn c(u), Muyo ch 
Aewamun c(u), BSASBAn ch Aeuamu c(h), Ap<sme> ch Aeuamu c(u) 
Gaag ch AelAMH c(U), U PRASKSA ch AELAMH c(h), H BPAT(O)MY ... 
ch egaman c(u). Tlonex(e), cor TIA Baek ceia n yenki AUHrANH 
C(BAÏTOMS MONAC<THP> Y crape H NPARE WUHNE, A'RAUNE. 

Morom, umane ch npkanie Ka<ay>'rapw cm c(hi)NOBH AÂane 
Nerpya 34 paat EAUN YeakA auran, no ume Muyo ch AEL<AMH cu>'. 
Tako, r(oens)Acrae mu AAAOX c(hI)HOROM Mane Nerpyay Bi Bowkpn n 
c(O)poK nscragu r(ocre)AcTBS mu NA G(BA)TOE Bmanecenie T(o)c(noa)a 
B(or)a, Gnac(a) n(amere, T(ucyc)# X(pu)era, T<ako Ne>'morome Ao 
NECTH BOAKPH MA c(O)pOK, HAGKE MM HEX OCTA<EUTH ...> MH, ANY 
WCTAILIE WT sakona. Tepe, cyang rocris)ACTBS MH ch u(H)CTUTU 
BOAK pH <Namu>! u BUAEX r(ocrio)AcRO MH HW KHUrS SUS r(O)c(NSACT)BO 
MH, CTApOMY Rac(a)paB BOH<BOAA>, KAKO ECT CTAPA H MpaBA WUHNA 
Abanna C(BA)T(S)MS MOHACTHPY. 

Gero p<aai, Aa>'aoy M r(o)c(noac)TRO MH WAKO AA UM ECT B'h 
WUHNS H B'h WXABY B(0)X(E)cTBHhii HHOKOM, ANA POAÏTEAEM N(A)LIHM 
¢(BA)TONOYNBINHY Bh BKYNOH BRCHOMH<HA> Hie. 

Toro paAï, WHXTO AA UX NecwwkeT BANTORATH Tkg cea n 
AU<UP>' AHH MONACTHPCKH HH CSYAUH, NH BHPYTH, NH MOBOANHKApH, HH 
APMALIH, <N>'H ANPOZH WT KS XN, HH CASTE ABPONHKOBH, HU HN 
HUXTO <cay> rag WAH WT NPABHTEAEX M(O)C(NOAC)TES MH NOCHAAEMUX 
no m(u)a(o)erex M NO PABOTAX <TOCIIOACTRA mu>', NOHEXE BAPE KTO 
CE BH MOKYCHA HX BANTOBATU HAH NO<3ABABHTH>! HY, AIE AA BAAC 
CAHN, A TO TAKOBATO U(h)A(ORK)KA HMAT BRCTIPIETH <BEAUKO> 349 U 
wpro wt  P(O)C(NSAC)TBO MH, mkoxe NewEPNHK un NphCTSIINUK 
<cne>'my norenknio r(o)c(noacT)sa mu. M no nker. 

Gexe u crka(u)redie: xYnan <Rapssa Kpanes>'cku,  XKS1IAN 
AATKO BAH, xgnan HaaoT(B) ABOPNHK, xgnan Hegan A<oreper>", 


’ 
1 

KSTNAN  XapgaT  BucTiiap, Paaya cnatap, SAP  BEAUKH apmam, 
<Apmruu>* EX APNUK, Xamza Komne, BapBsa cToanuk, Paaya n GOnue 
BEAU<KU CTPA> TOPNHLU. 

H ash,  CRAGAABIIATO H PYKONHMCBIIATS  ...1,  MHCAX 
MA4(H)PRTAX Eh AHBHEU BApo © Tpriop, MCk)c(a)ua mapr(ïe) 
Alb)u(u), BC) akto) ;3Ka. 

H UcnpaëNuK XSNAN GUN THETH AOTO4ET. 

+ Iw RacapaBa BOEROAA, MUAOCTIA ROXÏA, MOCTOAUNE. 


H 
i 


+ Din mila lui Dumnezeu, Io Basarab voievod si domn a toată Tara 
Ungrovlahiei, fiul bunului Basarab voievod. Dat-am domnia mea această? 
poruncă a domniei mele sfintei mănăstiri de la sfântul loc’, pe nume Bolintin, 
hramul şi lăcaşul Preasfintei Stăpânei noastre şi de Dumnezeu Născătoare, 
pururea Fecioară, Maria, şi slăvitei şi cinstitei ei Bune Vestiri şi egumenului, 
chir Sava, şi tuturor fraţilor câţi viețuiesc în sfânta mănăstire!, ca să le fie lor 
supuse satele şi sălaşele de ţigani. Satele, anume: Pileştii toţi cu tot hotarul, şi 
moara de la Neajlov şi locul de cosit fân, şi Bucşanii toţi de la Arges, şi la 
Ogrăzeni, toată partea lui Cega, pe care a închinat-o singur Vlaicul, fiul lui Cega, 
pentru ca să fie dumnezeieştilor călugări de trebuinta şi de hrană, iar părinților 
lui întru veşnică pomenire. Sălaşele de țigani, anume: Fiica cu copiii săi, şi Nan 
cu copiii săi, şi Stoica cu copiii săi, şi Dragsin cu copiii săi, şi Manciul cu copiii 
săi, Dragomir cu copiii săi, Bădileci cu copiii săi, Vlaicul cu copiii săi, Radoian 
cu copiii săi, Baboiu cu copiii săi, Grădea cu copiii săi, Condrea cu copiii săi, 
Oprea cu copiii săi, Boban cu copiii săi, Lal cu copiii săi, Radul al lui Dadica cu 
copiii săi şi fratele lui Dadica cu copiii săi, Sofronie Radul cu copiii săi, Miho cu 
copiii săi, Bolovan cu copiii săi, Drume cu copiii săi, Slav cu copiii săi, şi 
Răducul cu copiii săi şi fratele ...' cu copiii săi. Pentru că, acestea toate, satele si 
sălaşele de ţigani, sunt ale sfintei mănăstiri vechi şi drepte ocine, dedine. 

După aceea, au avut pâră călugării” cu fiii lui Mane Negrul pentru un 
sălaş de țigani, anume Miho cu copiii săi. Astfel, domnia mea am dat copiilor lui 
Mane Negrul 12 boieri şi sorocul l-am pus domnia mea la Sfânta Înältare a 
Domnului Dumnezeu, Mântuitorul nostru, lisus Hristos, astfel nu au putut să 
aducă boieri la soroc, unde lor nu li s-a pus ...', ci au rămas de lege. De aceea, 
am judecat domnia mea cu cinstitii noştri boieri şi am văzut domnia mea si 
cartea unchiului domniei mele, a bătrânului Basarab voievod, precum este veche 
şi dreaptă ocină, dedină, sfintei mănăstiri. 

Pentru aceasta, am dat şi domnia mea ca să le fie dumnezeieştilor 
călugări de ocină şi de ohabă, iar părinţilor noştri sfinți raposati pentru veşnică 
pomenire. 

Pentru aceea, nimeni să nu îndrăznească a bântui aceste sate şi țigani ai 
mănăstirii, nici judeti, nici birnici, nici podvodnicari, nici armaşi, nici aprozi de 

cuhnie, nici slugile vornicilor, nici nimeni altul dintre slugile sau dintre 
dregătorii domniei mele trimişi după milostenii şi după muncile domniei mele, 
pentru că oricine s-ar încumeta să-i tulbure sau să-i împiedice, chiar cât un fir, 
un asemenea om va primi mare rău şi urgie de la domnia mea, ca un 
necredincios şi călcător al acestei porunci a domniei mele. Altfel să nu fie. 

lată şi mărturii: jupan Barbul' al Craiovei, jupan Datco ban, jupan 
Calotă vornic, jupan Ivan <mare>' logofăt, jupan Harvat vistier, Radul spătar, 
Udrea mare armaş, <Drăghici>* mare paharnic, Hamza comis, Barbul stolnic, 
Radu şi Oncea mari stratornici. Ispravnic, jupan Sin al treilea logofăt. 

Si eu, intocmitorul şi scriitorul cu mâna, ...', am scris şi am însemnat în 
minunatul oraş al Târgşorului, martie 10 zile, anul 7021 <1513>. 

+ Io Basarab voievod, din mila lui Dumnezeu, domn. 


Arhiva Mănăstirii Simonopetra, Muntele Athos (Grecia). Orig. slavon, 
pergament (31,5/36 cm.), cerneală neagră, monograma în chinovar, rupt la îndoituri şi 
pătat, cerneala ştearsă în câteva locuri, sigiliu domnesc mijlociu timbrat, căzut; pe v. 
însemnare in limba rom.: “ft Acesta este hrisovul Cegăi carii au dat partea de ocină de la 
Ogrăzeni” şi două însemnări greceşti; trad. din 1775 de Costandin dascăl slovenesc, care 
spune: “unde a fost uricul spart şi şters am lăsat loc şi aicea în izvod”; trad. in limba 
franceză din sec. XIX; două rez., unul în limba română şi unul în limba franceză, din sec. 
XIX (toate la Simonopetra); un rez. la DANIC, M-rea Mihai Voda, VIII/70, f. 3v.-4 (cu 
data de an greşită 1517 <7025>). 


EDIȚII: I. lonaşcu, Vechimea mănăstirii din Pădurea cea Mare de la Bolintin, 
în RIR, VII, 1937, p. 334, nr. VI (rez. după rez. de la DANIC, cu data de an greşită: 
1517); DRH, B, II, p. 292, nr. 150 (rez. după rez. de la DANIC, cu data de an greşită). 


' Pătat şi rupt. 

? Pătat; completat după intitulatia şi începutul altor documente emise de Neagoe Basarab, 
ținând seama şi de câte cuvinte pot intra în spațiul înnegrit. 

© Pătat şi rupt; completat după alte documente de danie pentru mănăstirea Bolintin. 

* Pătat şi rupt; completat după traducerea din 1775. 

5 Aşa în text; cuvânt românesc în textul slavon. 

° Rupt; completat după actul din 23 martie 1513 (DRH, B, IL, p. 239-240, nr. 117). 

II. 1516 (7025) octombrie 17, Braneti 


+  Au)a(o)crmo  B(o)xïlo, O Tw Bacapaga O ROEROAA n 
r(o)e(ne)A(u)mn Bacon Semanit <OVrrpwBaayiuckeu, Chih  A9>1Bp<Are 
Ra>'capas B(O)eROAT. AagaT r(o)c(noacT)BO MU cle  nosenkNiE 
r(o)en(o)acra(a) mu Kasan .... u Bank, n pue, u CTunucaag 4 Ch 
NHY c(BI)HOBH, AKO AA <UM ect Y>! PS<MENH> KOAHKO ECT NHY, 
nonexk(€) WM ecT cTapA HN mpaBA w4nna, ACAHNA. M Huur ch 
(nou c(u) u A<a>'HY cm c(hDNOBH c(H) AA um ecT  PSMRNH 
KOAUKOS ecr Tunrer(u), monex(e) MY ecr CTAPA HU PABA WYHHA, AAH 
AAN AA ecr maA(h) TpeTH AeA. H BABA CTmHA€ H ch Nuy C(hI)NOBH, 
no umens: Aparou, n Aparomup, u Aanomup u Paaocaag u GTAN, n 
c(hI)NOBH PAAVAWB, NO Hume AparoT(h) un Cranusa, AA UM ECT y 
PSMBHH, KOAUKO ecT AGA GTANSB(U), nonex(e) MY ECT CTAPA M MpPABa 
WUHNA, AEAÏNA, AAH C(bI)NOBH PAAVAWE AA CST HAA(h) mecra AGA WT 
AEA Grandes; H MAK, AA HM ECT BRCEM Y PSM LN WT MOACBHNS WT 
AEA AUMUMUTpPOB, HAA(h) UIECTH AEA, MOnexK(E) HM ECT MpABA WUHNA, 
AEAUNA. 

Cere pai, HM AAASX M F(O)C(NSA)CTBO MU, MKO AA HM ECT Bh 
WUHHS H WYAB(h). 

H nak, Crnnae ch <chino>'sH, M BYNae ch c(bI)NOBH cl) n 
Nană ch c(bI)NOBH AA UM ecr % PSARNH WT Aea NANY MOASRUNY, 
<no>'ne<xe>' ecT um crapa n npaka. M Monaph ch c(hi)nogn c(u) n 
ch ANencelo MS, Aparomup n Kpauion, ch HHX C(HI)NOBH, AA HM ECT Y 
PYWhHH EANA SKE YO UM ecT AEAUNS, aan Tlonaph n Aparomup 
MAACB) noa, a Bpaulon MAA(b) ApST noaogmna. M è gh NH% BRCEM 
NIPRAAAUKE AA WkeT, A NY AA CST BNSKOMR M NPhRENSUETWM um. H 
NE WT KOTOXKE NENOTHKNOBENS, NO peu(€) r(o)enoa)crra MH. 

Caeateax(e): nan Rasya BAN, Kaawt(h) AgOpNHK,  XApBAT 
aoropeT, Paay cnaTap, Anmutps BUCTHIAP, Aparuy nexapnuk, XAM3A 
KOMUC, 2KUTHAN CTOANHK. 

Uc(npagnuk) cam r(ocrea)cTss au. 

Tuc # Bpaneu, wx(romapie) 317, B(m) akr(s) are. 

+ Iw BACApABA BOEROAA, MHACCTIA ROXÏA, TOCOAUNE. 


+ Din mila lui Dumnezeu, Io Basarab voievod şi domn a toată Tara 
Ungrovlahiei, fiul! bunului Basarab voievod. Dă domnia mea această poruncă a 
domniei mele lui Căzan ...! şi Badea, şi Iarciu, si Stanislav şi cu fiii lor, ca să le 
fie lor în Rumâni cât este a lor, pentru că le este veche şi dreaptă ocină, dedină. 

Si lui Țintea cu fiii săi şi lui Dan cu copiii sai să le fie în Rumâni, cât este a lui 
Țintea, pentru că le este veche şi dreaptă ocină, însă Dan să fie peste a treia 
parte. Şi baba Stana şi cu fiii ei, anume: Drăgoi, şi Dragomir, şi Lalomir, şi 
Radoslav şi Stan, şi fiii lui Radul, anume Dragotă şi Stanciul, să le fie lor în 
Rumâni, cât este partea Stanei, pentru că le este veche şi dreaptă ocină, dedină, 
însă fiii lui Radul să fie peste a şasea parte din partea Stanei; şi iarăşi, să le fie 
lor tot în Rumâni din jumătate din partea lui Dimitrie, peste a şasea parte, pentru 
că le este dreaptă ocină, dedină. 

De aceea, şi domnia mea le-am dat, ca să le fie de ocină şi de ohabă. 

Şi iarăşi, Stanei cu fiii, şi Bunei cu fiii săi şi Nană cu fiii să le fie în 
Rumâni din partea lui Nanu jumătate, pentru că le este veche şi dreaptă. Şi 
Popară cu fiii săi şi cu nepoţii lui, Dragomir şi Crăciun, cu fiii lor, să le fie lor în 
Rumâni de acum o <parte> pentru că le este dedină, însă Popară şi Dragomir 
peste jumătate, iar Crăciun peste altă parte. Iar la ei prădalica să nu fie, ci să fie 
nepoților şi stranepotilor lor. Şi de nimeni neatens, după spusa domniei mele. 

Martori: jupan Barbul ban, Calotă vornic, Harvat logofăt, Radu spătar, 
Dumitru vistier, Drăghici paharnic, Hamza comis, Jitian stolnic. Ispravnic însăşi 
domnia mea. 

S-a scris în Braneti, octombrie 17, în anul 7025 <1517>. 

+ Io Basarab voievod, din mila lui Dumnezeu, domn. 


Arhiva Mănăstirii Simonopetra, Muntele Athos (Grecia). Orig. slavon, 
pergament (25/27 cm.), cerneală neagră, monograma în chinovar, rupt la îndoituri şi 
pătat, sigiliu domnesc mijlociu timbrat, căzut; pe v., o însemnare grecească. 


' Pätat, completat după intitulatia altor documente emise de Neagoe Basarab, ținând 
seama şi de câte cuvinte pot intra în spaţiul înnegrit. 

III. 1517 (7025) iulie 19, Pitesti 


+ Race C(ek)Tomy B(6)x(e)cra(e)nomy nscakAsemie TTncanito, 
PERUISMS: ,,M(H)A(O)CTH XOI]I<v, a>'ne KUPT(h)BR”, HU MAKH: „AKO 
M(u)ACo)eTiVWkMH  wwkipaer ca orpken” n naku: O „BA(A)X(e)nu 
M(H)A(O)CTHBH KO TH MOM(H)AOBANBI BACT”, TAKOKE M Npop(o)ueckaa 
A(S)xS NacHIenaa gera rA(a)r(s)alo:  „„BA(A)XEN MYX MUASEH EWC 
A(b)Nb NACAAKAAET CA r(6)c(no)ACTEH”. 

Gia osò wT B(0)x(e)cr<genars> Ilucania wekaerme, naku 
caumayom  npop(o)uecka, rala)(ro)aoya A(s)xomb Gleb) THAWE: „iko 
BEO CAHIIUTE UA<p> Te n passavkuTe, HABHKNRTE, CYĄHE  KONLEM 
SEMAE, B'HHSIIHTE, APbXEINEH MHOXECTBA H MPhAEIIEH CE W HAPOA EX 
ABUR, AKO AANA BCT T(OCNSAJA APR<K> ABA BAM UM  CHAA WT 
Bemmkro”. Pass MhBIE BO KO BCA Bh PKA B(0)XiH COT H eauko 
XET KOMSXKAS WT HAC IIOAABAIOT; Nh BO BAAXKEN H  TPhBAAKEN 
HKE BOTOAANNOE B(O)TATKCTRO AOBPh PACTAUAET H A'RAAET gh TAuNk 
B(O)rORLPSUENT EMY TA<AZ ANT, IKO YEO SCAHIIUT BA(Aru YEO u 
CAAAKH WN Adc PAAOBANIE: „BA(A)ru pase n BEPNH BRNHAN Bh PAAOCT 
T'(ocnoa)a <cr>'oere”. Cita CHIIHIABINE, HOA(S)BAET NAM BhHUMATU WT 
3AELINUX MKO MAAGBPEMENNAA H MIPEXOAHA CYT, KOKE HMET: ,,B'hCAKA 
CAABA AOBPRMENA ecr HISA(O)BAIIEXK(E) NAM MOPEBNOBATH  Np'EXANHM 
BA(A)rOuECTHBUUM HU c(BK)TONOUHBIINM r(s)cn(s)AAMR, HKE  3EMHAA 
aosph  Yerpo<ugmegm>! cia AoBpk npknpogoauile, cHMH ZEMNHMH 
n(e)B(e)cnaa  npHWBPÉTINE  BA(ArA un cng  MACABAOBALIE A  3EMHA 
SEMHHHA  WCTABHIN(E) 

Ce sso M 43h, uxe Bh X(pu)cra B(or)a, BA(A)regkpuuu n 
BA(A)rou(h)cTHBHH n X(pu)eTOABHR<HH>' n CAMOAPRKABHHH Tw 
Rac(a)paba  BOSEBOAA, «= 9) Kilo) M(U)A(S)cTIIo, = r(9)c(NO)A(H)Nb BACON 
Zeman $Srrpesaaxnnckon, c(b)Nh npkaosparo n BEAMKATO Bac(A)pABA 
BOEROA, SCPhAIEM M XEAANIE BWKAEAKXYOM Kh  B'HCEUURCTHUM H 
B(0)xXiuMm UP(H)K(O)BAM, no TIPOP(O)HECKOMY CAORS: ,,HMXKE WEP<A3OM 
KEAAE>T <E>AENR NA HCTOUHUKU BOA<NIie”’. Bu A kRINE SBO MKO pdt 
namng rpkyoe YAMAAUIIE ce Ba(a)rouecTugaa  r(o)cn(s)AA, nxe 
B(0)x(e)crauie u ceCk)y(e)nie Up(h)K(O)BH <Bm>CTABAMAXY H MHAOBAXS 
u SKPAIIAXS,  Măunaue <HXE Bh cR>'KT(O)MY mere csing, 
c(Bk)T<aroxe LP'HKOB, XPAMA u WBHTKAU C>(&k)r<ku 
R>'a(a)rogkiente  T(ocnsa)a B(or)a u Gn(a)ca mame<re  Tucycs>" 
X(pu)era”, <Mmona>crupy Napauaema ESAUNTUNS, Sapkxom wecupkeu 

n <xe>'aaniem  B'RKEAEXOM  HEWCTABHTU, HA NAsH<p>laTH <u>! 
m(u)asga<r>1u, <u NOCARANIA YTHTOPH HAPHLATH ce. 

Gero padi, BCE CPA Eh CHPNOMXOM HASHBATH ce HACk<ANHX 
x>'ture<pu>'  c(B&)rOMuS  MONACTUPS. Aa  NPHHAST  ErSMEN 
KATAP<OAHHY, NO WeHYAIO>?, HA IleTpog A(H)Hh AA Y3HMAWT WE<poK> 
ce<kTOMY>  MOHACTHPS, n<o ww acmpH’, AA ecr na  SKkpknnenie 
cRKTOMY MOHACTHPY, HA NS Tp(b)BS NOXkAAMR (Bk) TOMS Akers, 
TOMS H B(O)X(E)CTBHUX HNOKOM Bh MHIS, A NAM BHIIE PEUENHM, AA 
uN S<mkeTR KAT>'A NeAKAH, EAUN A(b)Nh, BENEP, NApAKAHC Ch 
KOAHEOM, A YTph <cekTa ae> TY<Prie ch>' NPHACBKOSM H KOAH> BOM, 
H AOÔKAE <BEYAEMh Bh KUBHX>”: H NO nawng NPBCTABAENTE, AA Hi ce 
MOET,  KATATOAUNE, HA EAUN  ACh)Nh, BSAHS KOH  <AkHk,  BEUEP, 
nmapakanc>? nenop(o)unu ch KOAHROM u NPHAGBKOM, A STP c(B&)TA 
AeTspr<ie>* chBOPNO M Ch MIPHAGBKOM H AA NH CE YHNHT NA Ab 
Tpaness, mKOxK(e) u c(Bk)TonousIUX NPEXAE NAC BHBUIHX XTHTOPH, 
AAN NENOKOAKBHMO, ASHAGKE CT<OUT CRkTA MOoNac> TH. 

A <ape>' KTO HEAPREUT H HETROPHT MOABY IO 3A€ 
NAMECTUXMO, AA AACT WTBETH npea H(o)rown. 

H che, EAUKO peKOXOM, TAKS no CHAK B'H3MOTOYOM, AA ce 
AABAT WCTABHXOM. H TAROXAE, M NAWE CHNOBE NO NAWE <CHMPRTH 
aa>! TROPUT, AONAGKE HX S3AphXuT l(ocroa)k R(or)k XHBEX n Bh 
B(O)rOAApOBANNO HX BaacT. Kako H(or)h U3kBOAUT BATH CHA BHIE 
PEUENHM HAAÉCTHHK, A WN TAKO H AA TBOPHT H AA HCNAbNHT NAIME 
WEKIJANTE H AA NOUETET H STEPRAUT <H chypaHHT>! CM  XPHCORYA 
r(o)cn(o)AcTBA mu, A TOn T(ocnoa)k R(sr)h AA noueTeT H ChYPANHT H 
skpaknuT; WKE cA WCNABNUT AA MS AAT l(ocnoa)k R(or)k 3A€ 3Eemna 
ACEpk n MUPNA npknpogsangwn, H(E)B(E)cHA Balara MOASYNTH H AA 
CIOASBUT ero exe WT Aec<Nvlo Groe>'ro, npkaAcTomNia eroxke BAH H 
NAM rpkumnn NOASuuTu u CR NPRKANIMH BA(A)rOU<UCTUEHAU> n 
c(B'&)ronouuguiu XTHTOPH WT X(pu)cTa, amun. 

Tuc + [urap(u), mCk)c(a)ua walie) 67, wr faama 'Teksiţiu 
Bh AkT(0) {3Ke. 

+ Iw BACApABA BOEROAA, MUASCTIA ROXÏA, MOCHOAUNE. 


+ Urmând întru totul Sfintei, dumnezeiestii Scripturi, care spune: „milă 
voiesc, iar nu jertfă”, şi iarăşi „cu milostenii să curăță păcatele” şi iarăşi: „fericiţi 
cei milostivi că aceia se vor milui”, precum şi gura proorocului cea plină de Duh 
spune: „fericit bărbatul care miluieşte, în fiecare zi se îndulceşte de Domnul”. 

Acestea dar cunoscandu-le din dumnezeiasca Scriptura, iar am inteles de 
la prooroc, care spune cu Duh Sfant: ,,Auziti, imparati, si intelegeti, invatati-va, 
judecătorii ai marginilor pământului, pricepeti, stăpânitori ai mulțimilor şi cei ce 
vă mândriti cu popoarele şi limbile, că stăpânirea va este data de la Domnul si 
puterea de la Cel-de-Sus”. Înţelegând dar că toate în mâna lui Dumnezeu sunt şi 
cât voieşte, fiecăruia din noi fi dăruieşte; ci fericit însă si de trei ori fericit este 
acela care cheltuieşte bine bogăţia dată de Dumnezeu şi foloseşte în taină talantul 
încredinţat de Dumnezeu, încât să audă acel bun şi dulce glas de bucurie: „Slugă 
bună si credincioasă intră în bucuria Domnului tău”. Acestea auzind, se cuvine să 
înțelegem despre lucrurile de aici că sunt scurte şi trecătoare, precum se spune: 
„orice mărire este vremelnică şi se cade să râvnim domnilor binecinstitori şi sfânt 
raposati dinaintea noastră, care bine şi-au orânduit cele pământeşti, bine le-au 
petrecut, dobândind cu acestea pământeşti bunurile cereşti şi moştenindu-le pe 
acestea, iar pe cele pământeşti le-au lăsat pământului”. 

lată dar si eu, cel întru Hristos Dumnzeu, binecredinciosul şi 
binecinstitorul şi de Hristos iubitorul şi de sine stăpânitorul, lo Basarab voievod, 
din mila lui Dumnezeu, domn a toată Tara Ungrovlahiei, fiul preabunului şi 
marelui Basarab voievod, cu sarguinta şi cu dorire am râvnit către atotcinstitele 
biserici ale lui Dumnezeu, după cuvântul proorocului: „în ce chip doreşte cerbul 
izvoarele apelor”. Văzând dar ca pentru păcatele noastre s-au imputinat binecin- 
stitorii domni, care au ridicat şi au miluit şi au înfrumusețat dumnzeieştile şi 
sfintitele biserici, iar mai cu deosebire cele aflate în sfântul loc, sfânta biserică, 
hramul şi lăcaşul” Sfânta Buna Vestire a Domnului Dumnezeu şi Mântuitorului 
nostru Iisus Hristos5, mănăstirea numită Bolintin, am văzut-o sărăcită si cu 
dorire am râvnit să nu o lăsăm, ci să o căutăm şi să o miluim a nu o lăsa, ci a o 
căuta şi a o milui, şi să ne numim ultimii ei ctitori. 

De aceea, din toată inima am râvnit a ne numi ctitor ctitor următor al 
sfintei mănăstiri. Să vină egumenul în fiecare an, după obicei”, la ziua 
<Sfântului> Petru, să ia obrocul sfintei mănăstiri, câte 700 aspri, să fie de 
întărire sfintei mănăstiri”, la trebuinta şi nevoile acestui sfânt loc, şi dumne- 
zeieştilor călugări de hrană, iar nouă celor mai sus spuşi, să ne cânte în fiecare 
săptămână, într-o zi, seara, paraclis cu colivă, iar dimineaţa sfânta liturghie cu 
băutură şi colivă, cât timp vom fi în viaţă”; iar după moartea noastră, să ni se 
cânte, în fiecare an, într-o zi, fie orice zi, seara, paraclis” desăvârşit cu colivă şi 
băutură, iar dimineața sfânta liturghie cu sobor şi cu băutură şi la zi să ni se facă 
masă ca şi sfânt raposatilor ctitori, care au fost mai înaintea noastră, însă 
neclintit, până când va sta sfânta mănăstire. 

Iar dacă cineva nu va tine şi nu va face rugăciunea ce am azeşat, să dea 
răspuns înaintea lui Dumnezeu. 

Şi acestea, câte am spus, cât ne-a stat în putere, am lăsat să se dea. De 
asemenea, şi fiii nostri să facă după moartea noastră, cât îi va tine Domnul 
Dumnezeu în viață şi în stăpânirea dăruită de Dumnezeu. Pe cine va voi 

Dumnezeu să-l lase urmaş al acestora mai sus spusi, iar el astfel să facă şi să 
împlinească făgăduinţa noastră şi să cinstească şi întărească şi păzească! acest 
hrisov al domniei mele, iar pe acela Domnul Dumnezeu să-l cinstească şi să-l 
păzească şi să-l întărească; care va împlini acestea să-i dea Domnul Dumnezeu 
aici să cârmuiască cele pământeşti cu bine şi cu pace, să dobândească bunurile 
cereşti şi să se învrednicească să stea la dreapta Lui, pe care să o dobândim şi noi 
păcătoşii şi împreună cu mai dinainte binecinstitorii şi sfânt raposatii ctitori întru 
Hristos, amin. 

S-a scris în Piteşti, în luna iulie 19, de la Adam curgerea anilor 7025 
<1517>. 

+ Io Basarab voievod, din mila lui Dumnezeu, domn. 


Arhiva Mănăstirii Simonopetra, Muntele Athos (Grecia). Orig. slavon, 
pergament (37/54,5 cm.), cerneală neagră, invocatia simbolică, inițiala şi monograma 
ornate în chinovar, rupt la îndoituri, cerneala ştearsă în câteva locuri, sigiliu domnesc 
atârnat, căzut; pe verso, o însemnare contemporană: t GOBPOK WY ACTIPH, paat napakanc 
(„f Obroc 700 aspri, pentru paraclis”), o însemnare din secolul al XVII-lea: „Pentru 
mănăstirea Bolintinul” şi o însemnare din secolul al XIX-lea în limba greacă; trad. din 
1775, cu omisiuni, făcută de Costandin dascăl slovenesc; rez. la DANIC, M-rea Mihai 
Vodă, VIII/70, f. 4. 


EDIȚII: I. lonaşcu, Vechimea mănăstirii din Pădurea cea Mare de la Bolintin, 
p. 334, nr. VII (rez. după rez. de la DANIC); DRH, B, II, p. 303, nr. 158 (rez. dup rez. de la 
DANIC). 


' Rupt şi pătat. 

Urmează un spațiu liber, în care diacul a desenat cinci grupuri de puncte dispuse în 
cruce. 
> Rupt şi pătata; completat după hrisoavele din 12 iunie 1517 (DRH, B, II, p. 295-297, 
nr. 153) şi 1492 noiembrie (ibidem, I, p. 377-380, nr. 235). 
4 Şters. 
> Hramul a fost scris greşit de diac; formula obişnuită este următoarea: „Buna Vestire a 
Sfintei Stăpânei noastre Născătoare de Dumnezeu, pururea Fecioară Maria”. 
* Suma de bani, după însemnarea de pe verso si după actul din 12 iunie 1517, prin care 
mănăstirea Corbii de Piatră primeşte acelaşi obroc. 
7 Potrivit traducătorului din 1775, hrisovul ar fi fost scris de „Oprea grămătic”, dar 
nicăieri în textul acestui document nu se găseşte acest nume. Totuşi, se poate ca numele 
să fi fost scris pe un colt al pergamentului, astăzi rupt. Un Oprea grămătic a scris mai 
multe acte în cancelaria domnească, după sfârşitul domniei lui Neagoe Basarab, printre 
acestea se găseşte şi unul cu un formular diplomatic asemănător, fiind vorba despre un 
act de danie către mănăstirea Hilandar de la Muntele Athos, dat de Vlad Vintilă voievod, 
la 27 aprilie 1534 (DRH, B, III, vol. întocmit în cadrul Seminarului de paleografie slavă, 
condus de Damaschin Mioc, Bucureşti, 1975, p. 290-293, nr. 178). 

IV. <1520> ianuarie 16, Targoviste 


+ Cu mila lui D(u)mnezeu, lo Basab v(oie)v(o)d şi domn a toată Tara 
Rumânească, feciorul marelui şi preabunului Basarab v(oie)v(o)d. Dat-am 
domnia mea această poruncă a domniei mele slugii şi boierului domnii mele, 
jupan Diicul com(i)s, ca să-i fie lui în Spantov, partea lui jupan Calotă dvor(nic), 
oricâtă are, toată, pentru că au venit jupan Calotă dvor(nic) înaintea domniei 
mele de au însoţit pre jupan Diicul com(i)s şi pre feciorii lui ca să-i fie lui 
feciori, în veci. Şi domnia mea i-am iertat calul. 

Pentru aceasta, am dat şi domnia mea jupanului Diicul com(i)s şi 
feciorilor lui ca să le fie lor de moştenire şi ohabnică lor şi feciorilor lor şi 
nepoților şi stranepotilor lor şi oricâruia dintru dânşii i să va întâmpla mai nainte 
moarte, iar între dânşii vânzare să nu fie ci aşa să rămâie. Şi de cătră nimenea să 
nu să clătească, după zisa domniei méle. 

Mărturii: jupan Barbul banul, i jupan Calotă dvor(nic), i jupan Harvat 
log(o)fat, Dumitru vist(ier), Radul spat(ar), Drăghici pah(arnic), Hamza com(i}s, 
Badea i Neagoe marii postelnici. 

S-au scris în scaunul cetăţii Târgoviştei, ghenuarie 16 d(â)ni. 

Ispravnic Badea post(elnic)'. 


+ S-au tălmăcit asemenea după cartea domnească cea sârbească. Az, 
Costandin diacu slov(enesc), i zăpisah, leatu 1775. 


Datat după componenţa Sfatului domnesc: între iunie 1517 şi august 1520, mari 
postelnici au fost Badea <Bădica> şi Neagoe <fiul lui Socol> (N. Stoicescu, Lista 
dregătorilor din Sfatul domnesc al Țării Româneşti, p. 580), şi după prezenţa in 
Târgovişte a lui Neagoe Basarab: în anii 1518 şi 1519, domnul a stat, în luna ianuarie, în 
Piteşti. 


Arhiva Mănăstirii Simonoeptra, Muntele Athos (Grecia). Trad. românească de 
Costandin dascăl slovenesc din 1775. 


1 A v A 
Urmează un cerc, având următoarea însemnare: „pecetea”. 

V. 1518 (7027) septembrie 3, Curtea de Arges 


+ Cu mila lui D(u)mnezeu, Io Basab v(oie)v(o)d şi domn a toată Tara 
Rumânească, feciorul preabunului şi marelui Basarab v(oie)v(o)d. Dat-am 
domnia mea această poruncă a domniei méle slugii domnii mele Costie vataful 
cu feciorii lui şi frätine-säu Crăciun cu feciorii lui, ca să le fie lor moşie la 
Petreşti partea lui Neagoe şi partea Vişii toată oricâtă să va alege, pentru că o au 
cumpărat Costea şi frate-său Crăciun de la Vişa şi de la Neaga, drept 400 aspri 
gata. 

Şi iar să fie Costei şi cu feciorii lui şi lui Crăciun cu feciorii lui la 
Petreşti jumătate din moşiia Petreştilor partea lui Stăncilă şi partea lui Stănislav 
şi a Radului toată, pentru că o au <cum>'parat Costea şi frate-säu, Crăciun, de la 
Stăncilă şi de la Stănislav şi de la Radul, drept 700 aspri. 

Si iar să fie Costii cu feciorii lui şi frätine-säu, Crăciun, cu feciorii lui la 
Româneşti, din moşiia lui Roman jumătate, pentru că o au cumpărat Costea şi 
frate-său, Crăciun, cu feciorii lui de la Stăncilă şi de la Stănislav şi de la Radul, 
pentru 100 aspri. 

Şi iar să fie şi altă jumătate, partea lui Roman toată, pentru că o au 
cumpărat Costea şi frate-său, Crăciun, de la Stănimir, drept 150 aspri. 

Si iar să fie lor la Petreşti din partea lui Dragoslav trei parti, pentru că o 
au cumpărat Costea şi Crăciun de la Stănimir, drept 200 aspri. 

Pentru aceea, am dat lor şi domniia mea ca să le fie lor moşiile stătătoare 
şi ohabnice lor şi feciorilor lor şi nepoților lor şi stränepotilor lor şi de nimenea 
să nu să clătească după zisa domniei mele, nici întru dânşii prigonire să nu fie, ci 
să fie celor ce or rămâne dintru dânşii. 

lată dar şi mărturii am pus domniia mea pe jupan Barbul Craiovescul i 
jupan Calotă vel dvor(nic) i jupan Harvat vel log(o)f(et) i jupan Dumitru vel 
vist(ier) i Radul spat(ar) i Drăghici pah(arnic) i Hamza com(i)s i Jitiian stol(nic) 
i Pârvul port(ar) i Badea i Neagoe marii postelnic. 

S-au scris la Curtea de Argeş, în luna lui sept(embrie) 3 d(a)n(i), de la 
Adam cursul anilor 7027 <1518>. 

Is(pravnic) Vlaicul pah(arnic) i Cocora. 


+ S-au tălmăcit asemenea după cartea domnească cea sârbească. Aa, 
ROCTANAUN AHAKS CAOB(ENECK), H 3mnucAk, AEATS 1775 („Eu, Costandin diacul 
solovenesc, şi am scris, anul 1775”. 


Arhiva Mănăstirii Simonopetra, Muntele Athos (Grecia). Traducere românească 
de Costandin dascăl slovenesc din 1775, într-o condică de documente. 


l Omis. 

VI. 1521 (7029) mai 14 


+  Mu)a(oerio  Bo)xmis, Tw Bacla)pab O BOROAA 4 
r(o)en(o)A(W)Nb Bacon  3emau  OVrTPWBAAXIHCKON,  c(hi)Hh  ASBparo 
Bac(a)pas BOHBOAA. AABAT r(o)c(noa)erse mu Amr cm c(bI)NOBH c(h), 
lAKO AA uM eT & Hempa ASAN Bape KOAUKO ECT ... H3EPAT CE, 
Aea Alma, monex(e) MS ecT <eT>"apa n npaka WUHNA, Abanna. H 
norom, NpiuAe Mank npea r(o)c(no)acTRO MH MA SASXKHIIE CECTPH cu, 
no ume Aospa, H Ch C(HI)NOBH EH, NAA(h) Mera AeA 8 Byzxpa Abant, 
NAA(%) YeT(B)PRTH AEA. H r(9)c(NSA)CTBY MH AAAOII(E) KON. 

fan MSx(H) Aospen’, Yepnats, AA WkeT BOMEN AA CH 
SAOXUT BPATIA NAA(h) cCilo WHHHY, A NS AA ecT KAKO ecT SAOXHA 
Munk cecrpy cu, Assph, ch C(HI)NOBH EH, HAA(h) YET(B)PLTH AEA. 

Gero padi, HM AAASX H P(o)c(NOAcTRO MH WAKO AA ecT Bh 
WUHNS H Bh WXAB(H), NHM, H C(HI)NOBOM HM, BHSKOM H NPÉBNSKOM 
nm. M gù% HUX nphAaanka AA WkeT, A NY AA ecr weraguium. M Hu 
WT KOTOX(E) NENOTHKNORENS, NO (0)ph(3M6) r(s)c(no)ACTBA MU. 

Grea (h)Tean: XSAN YAapk ABOPHHK, H <K> YMAN [peAA BAN, H 
XSNAN XAPBAT ASrod(e)T, u Xamza cnatap, n ASMUATPS BHCTIAp, n 
Kurian croanuk, u Aparuu <ne>'Xapnuk, u Rayk komune u Wkroe 
NOCTEANHK. 

Uc(npagnuk) TSaop rpam(ATHK) WT rpaxaleckomy). 

Tuc(a) man AT A(R)H(u), <Bm>7 akr(0) ;3RS. 

+ Iw RacapaBa BOEROAA, MHACCTIA ROXÏA, TOCHOAUNE. 


+ Din mila lui Dumnezeu, Io Basarab voievod şi domn a toată Tara 
Ungrovlahiei, fiul bunului Basarab voievod. Dă domnia mea lui Mänea şi fiilor 
săi, ca să-i fie în Buăra de Sus, oricât ...! se va alege partea lui Mănea, pentru că 
le este veche şi dreaptă ocină, dedină. Şi după aceea, a venit Mănea înaintea 
domniei mele după ce s-a aşezat cu sora sa, anume Dobra, şi cu fiii ei, pentru 
altă parte în Buăra de Sus, pentru a patra parte. Şi domniei mele au dat un cal. 

Însă soţul Dobrei*, Cernat, să nu aibă voie să se aşeze frateste peste acea 
ocină, şi nici să fie cum şi-a aşezat Mănea cu sora sa, Dobra, cu fiii ei, peste a 
patra parte. 

De aceea, le-am dat şi domnia mea ca să le fie de ocină si de ohaba, lor, 
şi fiilor lor, nepoților şi stranepotilor lor. Şi la ei prădalica să nu fie, ci să fie 
celor rămaşi ai lor. Şi de nimeni neatins, după porunca domniei mele. 

Martori: jupan Udrea vornic şi jupan Preda ban şi jupan Harvat logofăt 
şi Hamza spătar şi Dumitru vistier şi Jitian stolnic şi Drăghici paharnic şi Badea 
comis şi Neagoe postelnic. Ispravnic, Tudor grămătic al cetăţii. 

S-a scris, mai 17 zile, <in>' anul 7029 <1521>. 
+ Io Basarab voievod, din mila lui Dumnezeu, domn. 


Arhiva Mănăstirii Simonopetra, Muntele Athos (Grecia). Orig. slavon, 
pergament (27,1/38,5 cm.), cerneală cafenie, monograma în chinovar, rupt puţin la 
îndoituri şi innegrit, sigiliu domnesc mijlociu timbrat, căzut; pe v., o însemnare rom. din 
sec. XVII: “Bocşan” şi însemnări greceşti. 


| Neclar. 


? Înnegrit, pentru că se află pe îndoitura pergamentului. 
> Nume scris deasupra rândului. 

CERTAIN DOCUMENTS BY NEAGOE BASARAB 
Abstract 


In this study the author publishes six internal (Wallachian) documents 
issued by the chancery of Neagoe Basarab, which were preserved in the archives 
of Simonopetra monastery of Mount Athos. The texts were originally discovered 
by researchers Dumitru Nastase and Florin Marinescu. Of these documents, four 
are unpublished, while two are known by short abstracts in the prothocols of the 
Mihai-Voda monastery currently kept at the National Archives in Bucharest. The 
six documents are dated as follows: 1513 March 10; 1516 October 17; 1517 July 
19; 1518 September 3; <1520> January 16; and 1521 May 14. Two of the 
documents concern the estates of Bolintin monastery, one of the oldest monastic 
communities in Wallachia. The other documents are princely confirmations of 
grants over villages. 


CATALOGUL DOCUMENTELOR LUI RADU LEON 
AFLATE IN COLECŢIILE MUZEULUI 
MUNICIPIULUI BUCUREŞTI 


GRINA-MIHAELA RAFAILĂ 


Cum favoritul grupării Leurdenilor la tronul muntean, obscurul 
boier Dumitraşcu Buzoianu din Capatanesti, nu era pe placul Porții se va 
decide numirea, în locul pribeagului Grigore I Ghica, a grecului tarigradean 
Dimitrie Stridie, care se declarase fiu al lui Leon Tomşa, cu numele de 
Radu Leon. Prin această numire se spera ca noul Vodă să joace rolul unui 
arbitru, care să unească pe membrii celor două facțiuni boiereşti, fără a se şi 
reuşi în acest sens. Deşi a încercat să distribuie cât mai echitabil posibil dre- 
gătoriile țării, politica sa de compromis a stârnit indignarea tuturor. Pe de 
altă parte, tara era tot mai mult nemulțumită de numărul mare de cămătari 
greci care storceau financiar cât şi de luxosul trai afişat. Un nou val de fisca- 
litate a urmat în anul 1667 cu prilejul reconfirmării sale în tron, după trece- 
rea celor 3 ani, care a devenit un obicei pentru Poartă şi a cărei sumă se ri- 
dica aproape de suma plătită pentru preluarea domniei de către un candidat. 

Între timp Cantacuzinii reuşiseră reabilitarea marelui postelnic, 
ucis, fără judecată, în trapeza mănăstirii Snagov, la 20/30 decembrie 
1663. Cum principalul vinovat Stroe Leurdeanu nu fusese pedepsit de 
noul domn, şi mai mult moartea în condiţii suspecte la Constantinopol a 
lui Drăghici Cantacuzino, în 1667, au declanşat o adevărată răscoală 
împotriva lui Radu Leon către sfârşitul anului următor, care a dus în final 
la mazilirea sa. Cu sprijinul marelui spătar Şerban Cantacuzino, în calitate 
de comandant al oastei, partida Cantacuzinilor a lansat zvonul conform 
căruia Radu Leon ar pregăti uciderea boierilor pământeni. Nevoit să 
cedeze şi în urma negocierilor purtate la Mitropolie, întărite prin jura- 
mânt, domnul se angaja să-i alunge pe greci, să îndepărteze garda dom- 
nească şi să asculte de sfaturile boierilor. Deşi înțelegerea era întărită şi de 
un hrisov emis la 9/19 decembrie 1668 împotriva grecilor, care repeta 
întrutotul prevederile celui emis de către Leon Tomşa în 1631, conflictul 


„Studii şi Materiale de Istorie Medie”, vol. XXVIII, 2010, p. 215-229 

nu s-a stins deoarece Radu Leon a refuzat să promită şi menținerea in dre- 
gătorii a boierilor răzvrătiți. Simtindu-se amenințați, Cantacuzinii au decis 
trimiterea unei delegaţii, de circa 200 de persoane din ambele grupări, la 
Poartă care să ceară îndepărtarea domnului şi a grecilor săi. Aceştia s-au 
infatisat sultanului Mehmed IV la Ieniser, în Tesalia, la începutul lunii 
ianuarie 1669, plângându-se de rautatile grecilor şi ale domnului, cerând 
totodată alegerea unui cârmuitor dintre boierii pământeni. În aceste con- 
ditii, în februarie, se decide trimiterea unei misiuni condusă de caima- 
camul marelui vizir, Kara Mustafa, care să se informeze asupra situației 
din tara. Cumpărată cu iscusinta de către un om al boierilor adverşi se 
decide mazilirea lui Radu Leon la începutul lunii martie 1669 şi înlo- 
cuirea sa cu blajinul şi vârstnicul Antonie Vodă din Popeşti. 

Cu o parte din banii strânşi din dăriile țării domnul a reuşit sa 
zugrăvească ctitoria lui Constantin Şerban din dealul Mitropoliei, care din 
vara anului 1668 a devenit sediu al Mitropoliei Țării Româneşti. De 
asemenea se va îngriji şi de construcția locuinţei mitropolitului împreună 
cu paraclisul Sf. Gheorghe şi va înălța între anii 1664-1667 biserica 
Slobozia, cu hramul Sf. Dumitru, lângă crucea de pe mormântul colectiv 
ce amintea de lupta lui Leon Tomşa cu boierii răsculați în 1631, pe care 
de altfel a şi reparat-o. 

Colecţia de „Documente” a Muzeului Municipiului Bucuresti 
este beneficiara a doar 39 de documente, numai pe hârtie, care provin din 
timpul acestei domnii. Avem doar o singură copie a unui regest, restul 
fiind acte originale, dintre care unele au şi copii de epocă sau moderne. 
Predomină zapisele încheiate de către bărbaţi pentru diverse moşii, ocine 
sau vaduri de apă, la care se adaugă şi femei vânzătoare, singure — 
Neacşa, fata lui Negoi din Dărmăneşti şi Dumitra, fata lui Riga portar, fie 
însoţite de soți — dar li se şi întăresc proprietăți, cum se întâmplă în cazul 
jupaneselor Creaţa şi Ancuta, soția lui Jipa fost mare aga. De asemenea 
avem şi un document emis de către reprezentantul autorității locale 
bucureştene, în persoana lui Gherghina judeţul, care împreună cu cei 12 
pârgari întăresc, la 18 iunie 1665, stăpânirea unui loc de casă în Capitală. 
Actul este fixat pe suportul papetar de către Vlădilă grămătic de la 
biserica domnească şi validat cu sigiliu în negru de fum care înfăţişează 
scena Bunei Vestiri, de altfel stema oraşului în acea vreme. 

Dintre aşezările monastice ale ţării în timpul domniei lui Radu 
Leon mănăstirea Sadova este beneficiara a două întăriri domneşti, 
reconfirmări ale domnilor antecesori, a daniilor făcute de către ctitorii ei, 
ca şi mănăstirile bucureştene Mihai Voda şi Sf. Ecaterina. Trebuie să remarc 

faptul că cele mai multe acte (28) menționează şi numele celor care le-au 
scris — logofeti (Stoica Ludescu, Badea, Anghel, Radu, Goran Olănescu, 
Manta sau Matei), preoți (Sen din Copăceni, Stan din Albeşti sau Neacşu 
din Lipăreşti), sau oameni simpli stiitori de carte, ca de pildă Stan, 
Crăsteian, Alecse, Donosie ş.a. 

Actele acestei domnii sunt validate cu sigiliul mijlociu (9) sau sigiliu 
inelar domnesc aplicat în ceară sau chinovar, la care se adaugă sigilii 
inelare în cerneală si negru de fum aparținând diversilor boieri martori cat 
şi semnături digitale ale celor prezenți la incheirea tranzacţiilor. Locul de 
emitere preferat a fost oraşul de reşedinţă Bucuresti (10 acte), care 
menționează şi membrii sfatului domnesc, unul este emis la Las (j. Brăila), 
pe când restul nu au specificat acest lucru. În ce priveşte valorificarea 
anterioară si din bibliografia cercetată până în prezent doar 15 doc. au 
văzut lumina tiparului sub diverse forme — ediții, regeste, mențiuni sau 
facsimile sau au beneficiat de aprecierea publicului prin expunerea în 
cadrul unor expoziții temporare, cum a fost şi cea din vara anului 2006 
intitulată „Mărturii sigilare”. 


1. 1665 (7173) ianuarie 30, Bucureşti. Radu Leon domnul Țării 
Româneşti întăreşte mănăstirii Sadova cu hramul Sf. Nicolae, egumenului 
Ştefan şi tuturor călugărilor stăpânirea satului Nedeia, j. Dolj, împreună cu 
toți rumânii care fuseseră däruiti de către bătrânii ctitorii Craiovesti, aşa 
cum se menţiona în cărțile lui Vlad Vodă din leat 7038 şi a lui Radu Voda 
din leat 7050. Martori: Ghiorghie mare ban, Stroe mare vornic, Radu 
Cretulescul mare logofăt, Mareş mare vistier, Drăghici mare spătar, Neagoe 
Săcuianul mare clucer, Şărban Cantacuzino mare postelnic, Badea mare pa- 
harnic, lordache mare stolnic, Papa mare comis, Ivaşco Ştirbei mare slujer 
şi Stoia mare pitar. Ispravnic: Radu al doilea logofăt. Scrie Alicsandru. 

M.M.B., nr. 30 526 

Orig. rom., hârtie difolio cu filigran (44 x 29), invocatia simbolică, litera inițială 
şi monograma domnească scrise cu chinovar şi ornate vegetal, sigiliu mijlociu domnesc în 
ceară roşie, timbrat, cusut. Provine de la Epitropia Asezamintelor Brâncoveneşti. 


2. 1665 (7173) aprilie 8, Tas. Dima spătar, fiul lui Pătru ceaprăzar, 
vinde lui Teofil cupet partea sa de moşie de la Răstoaca cu suma de 1 taler pol. 
M.M.B., nr. 28 348 


Orig. rom., hârtie difolio cu filigran (31,5 x 21,5), o semnătură digitală in 
cerneală. Provine de la Epitropia Aşezămintelor Brancovenesti. 

3. 1665 (7173) mai 20, Bucureşti. Radu Leon domnul Ţării 
Româneşti întăreşte lui Ghiorghie mare ban şi jupânesei lui, Maria, fata 
lui Ivaşco medelnicer şi a Slamnei, stăpânirea satului Uda, j. Arges, 
împreună cu vii şi rumâni, care fuseseră date de zestre soţiei de către 
părinţi. Martori: Stroe mare vornic, Radu Cretulescul mare logofăt, Mareş 
mare vistier, Drăghici mare spătar, Neagoe mare clucer, Şărban mare 
postelnic, Badea mare paharnic, Iordache mare stolnic, Papa mare comis, 
Ivaşco mare slujer şi Stoia mare pitar. Ispravnic: Radu Toma Năsturel al 
doilea logofăt. Scrie Alexandru. 

M.M.B., nr. 26 927 

Orig. rom., hârtie difolio cu filigran (43 x 29), invocatia simbolică, litera inițială 
şi monograma domnească scrise cu chinovar şi ornate vegetal, sigiliu mijlociu domnesc 


în ceară roşie, căzut. Are copie modernă din 1897, unde apare cu ziua de ,,5”. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 222 (nr. 704), însă apare cu ziua de ,,5”; ment.: N. Stoicescu, Dicţionar al marilor 
dregători din Tara Românească şi Moldova. Sec. XIV-XVII, Bucureşti, 1971, p. 118, 
n. 1; p. 178, n. 10; p. 201, n. 2 sin. 8. 


4. 1665 (7173) mai 28. Stan Copăceanu împreună cu fin lui, Nan, 
Toader, Ruse şi Dima; cu fratele lui, Vlad, şi Neacşu cu nepoţii lui, Vlad si 
Dumitraşco, vând lui Dumitraşco logofăt şi jupânesei lui, Ioana, jumătate 
de funie împreună cu vad de moară din moşia Copăceni cu suma de 3 200 
bani. Martori: Stoica Titeanul vornic, Stroe postelnic din Drăgeşti, fiul lui 
Necula pitar din Dragesti, Nedelco peharnic, fiul lui Marica Boteanul, 
Vlădimir ceauşul de Pogorăşi, Paraschiva paharnic de Cepturoaia, Costea 
logofăt din Craiova, Badea [..]! din Chiiujdeni, Brătia logofăt, Ion stolnic, 
Pahome spătar, Alecsandru logofăt, Negoiţă logofăt, Ion [...]' logofăt, 
Vladimir ceausul şi [...]' din Dragesti. Scrie Alexandru din Săteni. 

M.M.B., nr. 28 433 


Orig. rom., hârtie difolio cu filigran (31 x 21), 10 semnături digitale in 
cerneală. Provine de la Epitropia Asezamintelor Brancovenesti. 


5. 1665 (7173) iunie 17, Bucureşti. Radu Leon domnul Ţării 
Româneşti întăreşte lui Ivaşco postelnic, fiul lui Ghiorghie mare ban din 
Băleni, şi jupanesei lui, Maria, stăpânirea peste partea de ocină a lui 
Ivasco medelnicer din Olteniti împreună cu toţi rumânii, care au fost de 
zestre ai jupânesei Slamna, viile de la Piteşti, doi rumâni cu feciorii lor şi 


! Semnătură indescifrabilă. 

pe tiganca Ioana cu doi copii ai ei. Martori: Gheorghie mare ban, Stroe 
mare vornic, Radu mare logofat, Mares mare vistier, Draghici mare 
spatar, Neagoe mare clucer, Sarban mare postelnic, Badea mare paharnic, 
Iordache mare stolnic, Papa mare comis, Ivasco mare slujer şi Stoia mare 
pitar. Ispravnic, Radu al doilea logofat. Scrie Stan. 

M.M.B., nr. 27 234 

Orig. rom., hartie difolio cu filigran (43,5 x 29), invocatia simbolica, litera initiala 
şi monograma domnească scrise cu chinovar, sigiliu mijlociu domnesc in ceară roşie, 
căzut. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 34-35 (nr. 132); ment.: N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucureşti, 1971, p. 201, n. 3. 


6. 1665 (7173) iunie 18. Gherghina judeţul oraşului Bucureşti 
împreună cu 12 pârgari întăresc jupânesei Creaţa şi fiilor ei un loc de casă 
în oraş, care fusese cumpărat de la Petru, fiul lui Dumitru abagiu, cu suma 
de 35 ughi. Martori: Vartolomei cojocar, fiul popei Ivan cel bătrân, 
Tudori cojocar, Vasilie abagiu, Bădica cizmar, Albul, feciorul lui Dobre 
călăraş, Hristodor abagiu şi Iane Breja. Scrie Vlădilă grămătic de la 
biserica domnească. 

M.M.B., nr. 49 148 

Orig. rom., hârtie difolio cu filigran (30 x 43,5), sigiliul oraşului Bucureşti in 
negru de fum. Provine de la Epitropia Asezamintelor Brancovenesti. 

Bibliografie: ed.: Documente privind istoria oraşului Bucureşti, red. resp. FI. 
Georgescu, Muzeul de istorie a oraşului Bucuresti, 1960, p. 34-36 (doc. 6) cu facs.; facs.: 


Documente feudale privind istoria oraşului Bucureşti şi a satelor învecinate, aflate în 
colecţia Muzeului Municipiului Bucureşti, coord. dr. Ionel Ionita, Bucuresti, 2006, p. 24. 


7. 1665 (7173) iulie 23, Bucureşti. Radu Leon domnul Țării 
Româneşti întăreşte lui Teofil negutätor stăpânirea ocinei din satul 
Mătăsari, de pe Răstoaca, care fusese cumpărată de la Dima spătar, fiul 
lui Pătru ceaprăzar, cu suma de 80 taleri. Martori: Gherghe Băleanul mare 
ban al Craiovei, Stroe mare vornic, Radu Creţulescu mare logofăt, Mareş 
mare vistier, Drăghici mare spătar, Neagoe mare clucer, Iordache mare 
stolnic, Badea mare paharnic şi Şerban mare postelnic. Ispravnic: Radu 
Năsturel al doilea logofăt. Scrie Dumitraşco logofăt. 

M.M.B., nr. 28 349 

Orig. rom., hârtie difolio cu filigran (42,5 x 28,5), invocatia simbolică, litera 
inițială şi monograma domnească scrise cu chinovar, sigiliu mijlociu domnesc în ceară 
roşie, căzut. Provine de la Epitropia Asezamintelor Brancovenesti. 

8. 1665 (7174) decembrie 25. Dona Pepano cupet vinde lui 
Gheorghie mare comis partea sa de ocină din Copăceni, de pe Răstoaca, j. 
Dâmboviţa, pe care o cumpărase de la Barbu căpitan şi Pătru cämäras, fiii lui 
Danciu postelnic, cu suma de 80 taleri. Martori: Gheorghie Băleanul mare 
ban, Drăghici mare spătar, Neagoe mare sluger, Stoica, Vintilă Bucşanul, 
Stroe Parepa, Antonie postelnic din Negoeşti, Ivan Vucmir, Stoian căpitan. 


M.M.B., nr. 28 434 
Orig. rom., hârtie difolio cu filigran (30 x 21), un sigiliu inelar în cerneală. 


Bibliografie: ment.: N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucureşti, 1971, p. 127, n. 3. 


9. 1666 (7174) februarie 15. Mâinea, fiul unchiaşului Vălcu din 
Dărmăneşti, j. Prahova, vinde lui Stroe vornic 10 stj. de ocină din satul 
Dărmăneşti, cu suma de 600 bani. Martori: Ianachi cupet. Scrie Cârsteian. 


M.M.B., nr. 13 919 
Orig. rom., hârtie difolio cu filigran (29,5 x 21), sigiliu inelar în negru de fum. 


10. 1666 (7174) martie 13, Bucureşti. Radu Leon domnul Ţării 
Româneşti întăreşte schimbul moşiei Mägureni, j. Prahova, dăruită 
Sfântului Mormânt de către jupâneasa Neacşa a lui Gherghe logofăt din 
Măgureni, cu moşia Stoiceşti a lui Drăghici mare spătar. Martori: Gheorghe 
Băleanu mare ban, Mareş mare vornic, Radu Creţulescu mare logofăt, 
Ianache mare vistier, Neagoe mare clucer, Dumitrache mare stolnic, Gherghe 
mare comis, Neculae Sofialău mare paharnic, Şerban mare postelnic. 
Ispravnic, Radu Năsturel al doilea logofăt. Scrie Stoica Ludescu logofăt. 


M.M.B., nr. 27 068 
Orig. rom., hârtie difolio cu filigran (31 x 21). Are copie rom. din 1817. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 54-55 (nr. 191); ment.: N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucuresti, 1971, p. 137, n. 1. 


11. 1666 (7174) martie 20. Mihnea, fiul lui Sava şufar din Furduiesti, 
vinde lui Radu al doilea logofăt 300 stj. de moşie din Ciumernic cu suma 
de 18 ughi. Martori: Mihai căpitan şi Mihai logofăt. Scrie Badea logofăt. 

M.M.B., nr. 25 456 

Orig. rom., hârtie difolio cu filigran (30,5 x 21), o semnătură digitală in 
cerneală. Provine de la Epitropia Aşezămintelor Brancovenesti. 

Bibliografie: facs.. Documente feudale privind istoria oraşului Bucureşti şi a 


satelor învecinate, aflate în colecția Muzeului Municipiului Bucureşti, coord. dr. Ionel 
Ioniță, Bucureşti, 2006, p. 24. 

12. 1666 (7174) mai 25. Cârstea clucer din Sateni, Vintilă clucer 
din Bucsani, Badea clucer din Bucsani, Radu logofat din Bilceresti, Nica 
căpitan din Săteni, Stoica iuzbasa din Lazuri, Vasilie iuzbaşa din Razvad, 
Cârstea iuzbaşa din Contästi, Nedelco paharnic din Târgovişte, Anghel, 
fiul lui Ghinie din Târgovişte, Ivan, fiul lui Tatul din Muşceleni şi 
Pătraşco paharnic din Cârsteşti hotărăsc părțile de moşie din Băleni ale lui 
Gherghe banul şi ale nepoților lui, Matei, Socol şi Ivaşco. 

M.M.B., nr. 27 207 


Orig. rom., hârtie difolio cu filigran (20,5 x 15), sigiliu mijlociu domnesc în 
chinovar. 


13. 1666 (7174) iunie 7. Doisprezece boieri hotărnicesc o ocină în 
Băleni disputată de către Gherghie mare ban şi nepoţii lui, Matei, Ivaşco şi 
Socol. Martori: Cârstea din Săteni, Vintilă vornic din Bucşani, Radu Şerban 
logofăt, Nedelco paharnic din Târgovişte, Badea clucer din Bucşani, 
Crăstea iuzbaşa din Contesti, Pătraşco paharnic din Cârsteneşti, Vasilie 
iuzbaşa din Răzvad, Anghel logofăt, Stoichiti iuzbaşa din Lazuri, Nica din 
Săteni şi Ivan din Musceleni. Scrie Anghel logofăt din Târgovişte. 


M.M.B., nr. 27 233 
Orig. rom., hârtie difolio cu filigran (30 x 21), 12 sigilii inelare în cerneală. 


14. 1666 (7175) octombrie 8. Neacşa, fata lui Negoi din 
Dărmăneşti, vinde lui Stroe vornic 43 stj. din moşia Dărmăneşti cu câte o 
jumătate de taler pe stj. Martori: popa Stoica din Filipeşti, popa Dumitru 
din Filipeşti, Stoica ceauş din Dărmăneşti, Coman din Dălbăneşti, Calotă 
pârcălab, popa Mitru şi Alexea. Scrie Alexe. 


M.M.B., nr. 13 918 
Orig. rom., hârtie difolio cu filigran (20,5 x 16,5), 6 semnături digitale în cerneală. 


15. 1666 (7175) decembrie 17. Radu Leon domnul Ţării 
Româneşti porunceste celor 6 boieri: Bălan cupet, Sima clucer, Ghincea 
slujer, Manu staroste, Iane clucer şi Iane popa să judece pricina de bani 
ivită între Vâlcu logofăt împreună cu fraţii lui şi Panait vameş. De 
asemenea să judece şi pentru pricina dintre Vâlcu logofăt şi fraţii lui cu 
popa Iorga şi Mavranghel’. 

M.M.B., nr. 26 907 


Orig. rom., hârtie folio cu filigran (21 x 14,5), sigiliu mijlociu domnesc în 
chinovar. Are copie modernă. 


? Citire probabilă. 

16. 1667 (7175) ianuarie 10. Oancea portărel din Gemenile 
împreună cu fiii lui, Tudor şi Panait, dau zapis de mărturie la mâna lui 
Radu Creţulescu mare logofăt pentru suma împrumutată de 30 ughi pentru 
care au pus zălog pe rumânul Oprea din Gemenile împreună cu doi feciori 
şi cu delnita lui, angajându-se să plătească până la Paşti. Scrie Alexe. 

M.M.B., nr. 26 921 


Orig. rom., hârtie difolio cu filigran (30,5 x 21), 3 semnături digitale în cerneală. 
Are copie modernă. 


17. 1667 (7175) ianuarie 16. Barbu căpitan împreună cu fratele 
lui, Pătru cămăraş, fiii lui Danciu Părăianu postelnic, vând lui Gheorghe 
mare comis din Drugăneşti partea lor de moşie din Copăcenii de Sus 
împreună cu o jumătate de moară din apa Răstoacei, care fusese cum- 
părată de la Pătru ceauş din Băleni, ginerele lui Socol clucer, cu suma de 
70 ughi. Martori: Gheorghie Băleanul mare ban, Mares mare logofăt, 
Radul Creţulescu mare logofăt, Drăghici mare spătar, Şerban mare 
postelnic, Curuia medelnicer, Stoian mare pitar, Hriza logofăt, Ivaşco 
clucer, Stroe postelnic, Radul Năsturel al doilea logofăt, Staico Bucşanul 
logofăt, Muşat căpitan, Danciu paharnic, fiul lui Mihnea şi [... ]” al doilea 
COMIS. 

M.M.B., nr. 28 435 


Orig. rom., hârtie difolio cu filigran (42 x 28,5), un sigiliu inelar în cerneală. 
Provine de la Epitropia Aşezămintelor Brâncoveneşti. 


Bibliografie: ment.: N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucureşti, 1971, p. 115, n. 13 si p. 163, n. 18. 


18. 1667 (7175) ianuarie 23. Neacşu, Toader, Dima, Rusă, 
Vladul, fiii lui Manea, Vlad şi Dumitraşco, fiul lui Stănimir din Copăceni, 
vând lui Dumitraşco logofăt şi jupânesei lui, Ioana, o jumătate de funie de 
ocină din Copăceni împreună cu vad de moară cu suma de 3 200 bani. 
Martori: Stroe postelnic din Crov, din Copăceni: Voină däräbant şi fratele 
lui, Tatul, Steful, Stan, Dumitru, Neacşul, Stroe postelnic din Drägesti, 
Apostol din Voineşti, Mircea, Andrei logofăt, Stanimir, Dumitru, Stan din 
Suseni şi Bădilă. Scrie popa Sen din Copăceni. 

M.M.B., nr. 28 436 


Orig. rom., hârtie folio cu filigran (30 x 21,5), 11 semnături digitale in 
cerneală. Provine de la Epitropia Aşezămintelor Brâncovenesti. 


3 Semnătură indescifrabilă. 

19. 1667 (7175) februarie 14. Dragomir, fiul unchiaşului Dobren 
cel Negru din Tătărăi, vinde lui Hărsu, fratele lui Gradea, 30 stj. de ocină 
din Tătărăi cu suma de 5 ughi. Martori: din Tătărăi: uncheşul Fuga, 
Dobrin, Negre, Stan, Ursul, Lepădat, Oprea Drumescul, Tatul din Albeşti, 
Brătian, Neagoe şi Călin din Bueşti. Scrie popa Stan din Albeşti. 

M.M.B., nr. 27 316 


Orig. rom., hârtie difolio cu filigran (30 x 21), 10 semnături digitale in 
cerneală. Provine de la Epitropia Aşezămintelor Brancovenesti. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 9 (nr. 26). 


20. 1667 (7175) martie 10. Udrea dă zapis de împărțire frateasca 
lui Barbu, pentru 20 stj. de moşie din Lipăreşti şi pentru o vacă cu lapte în 
valoare de 2 ughi. Martori: Toader din Lipăreşti, Ralea, Fătul, Dragul, 
Neagoe, Stoica, Paraschiva, Stoica, fratele lui Paraschiva, şi Sintion din 
Nănişori. Scrie popa Neacşu din Lipăreşti. 

M.M.B., nr. 27 526 


Orig. rom., hârtie difolio cu filigran (30 x 21), 9 semnături digitale în cerneală. 
Are copie rom. la nr. 27532 (3b). 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 114 (ar. 334). 


21. 1667 (7175) martie f.z. Stoian împreună cu fiul lui, Dobrin, 
vând lui Negre şi Zaharie 15 stj. de moşie din hotarul de sus al Tatarailor, 
cu suma de 2 ughi. Martori: Stroe din Buesti, din Tătărăi: Zaharia, Hărsu, 
Stan, Ursul, Oprea, Pavel, Lepădat, Oprea, fiul lui Nicoară, Stanciul, Ignat 
şi Radul. 


M.M.B., nr.27 331 
Orig. rom., hârtie folio cu filigran (18,5 x 16), 8 semnături digitale in cerneală. 


22. 1667 (7175) mai 15. Oancea portarel din Gemenele impreuna 
cu fiii lui, Tudor şi Panait, vând lui Radu Creţulescu mare logofăt pe 
rumânul Oprea cu fiii lui, Oprea, Albu şi Coman, împreună cu a treia 
parte de delnita din satul Gemenele, j. Dâmboviţa, cu suma de 45 ughi. 
Martori: Gheorghie mare ban, Mihai Cantacuzino mare postelnic, Papa 
mare comis, IE.) clucer, Curuia medelnicer, Staico Bucşanul logofăt, 


+ Semnătură indescifrabilä. 

Hriza al doilea vistier, Vintili [C..]° vistier, [... ]? clucer [B..]? , Radul 
Năsturel al doilea logofăt. Scrie Alixie. 
M.M.B., nr. 26 925 


Orig. rom., hârtie difolio cu filigran (32 x 21,5), 3 semnături digitale in 
cerneală. Are copie modernă. 


Bibliografie: ment.: N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucuresti, 1971, p. 191, n. 1. 


23. 1667 (7175) august 2. Albu darabant vinde lui Mihalcea 
căpitan, naşul lui, o livadă împreună cu loc şi a treia parte din prund cu 
suma de 10 ughi. Martori: Vasilie logofăt din Rătivoeşti, Stoica şi Necula 
vistier din Nenceşti. 

M.M.B., nr. 28 352 


Orig. rom., hârtie difolio cu filigran (20,5 x 15), 3 semnături digitale în cerneală. 
Provine de la Epitropia Aşezămintelor Brâncoveneşti. 


24. 1667 (7176) septembrie 1. Copia diatei doamnei Elena, soţia 
lui Costandin Cantacuzino fost mare postelnic, fiica Doamnei Elena, 
pentru imparteala mosiilor, viilor şi a satelor pe şase frați. De asemenea 
jumătate din moşia Edera împreună cu 14 rumâni o lasă în stăpânirea 
fiului ei, Drăghici. 

M.M.B., nr. 27 002 

Copie rom., hârtie difolio cu filigran (28,5 x 10). Are copie modernă. 


25. 1667 (7176) octombrie 20. Danciu iuzbasa din Burăneşti vinde 
lui Tudor lumânărar 60 stj. de moşie în Boteni, care fusese cumpăraţi de 
la Radu Topor şi de la Stan, fiul lui Ciubotă din Boteni, cu suma de 80 
bani pe stj. Martori: Ianache logofăt, Ianache, fiul lui [Anghel], Mihai 
logofăt şi Nedelco logofăt de slujitori. Scrie Donisie. 


M.M.B., nr. 53 189 
Orig. rom., hârtie difolio cu filigran ( 30 x 20), o semnătură digitală în cerneală. 


26. 1668 (7176) martie 15. Danciu iuzbaşa din Buränesti 
împreună cu jupâneasa lui, Elina, vând lui Tudor lumânărar 130 stj. de 
moşie din Boteni, j. Elhov, cu suma de 52 ughi, care fuseseră cumpăraţi 
de la Nedelco, fiul lui Radu Tătariu portar din Stoiceşti, şi de la Cârstea, 
fiul lui Barbu din Boteni, din Ageşti. Martori: Pătraşco Bucşanul căpitan, 


5 Semnătură indescifrabilă. 
* Citire probabilă. 

Barbu spătar, Ghidul pârcălab, Gherghe logofăt, fiul fostului clisiar, popa 
Manta din Bucureşti, lanache logofăt, Radul al doilea pitar din Bucureşti, 
Mihai logofăt şi Neagul al doilea comis. Scrie Radu logofăt. 


M.M.B., nr. 53 188 
Orig. rom., hârtie difolio cu filigran (31,5 x 22), sigiliu inelar în negru de fum. 


27. 1668 (7176) aprilie 13. Stan din Copăceni împreună cu fratele 
lui, Vlad, şi cu nepotul lui, Vlad, fiul lui Manea, şi Neacşu vând lui 
Dumitraşco logofăt 3 zile din moara lor cu suma de 10 ughi. Martori: 
Radu fost mare logofăt, Stoica Ludescu logofăt, Badea logofăt din 
Ciorogârlă, Stroe postelnic din Drăgeşti, [...] căpitan, [...]’ logofăt, [...]’ 
logofăt din Băleni şi Crăciun. Scrie Apostol din Poienari. 

M.M.B., nr. 28 437 


Orig. rom., hârtie difolio cu filigran (30,5 x 21), 5 semnături digitale in 
cerneală. Provine de la Epitropia Aşezămintelor Brancovenesti. 


28. 1668 (7176) mai 9, Bucureşti. Radu Leon domnul Ţării 
Româneşti întăreşte lui Dumitraşco logofăt şi jupânesii lui, Ioana, stăpânirea 
ocinei din Copăceni, din partea lui Stan şi a fraţilor lui, Vlad şi Neacşu, fiii lui 
Nan din Copăceni, şi a nepoților: Vlad, fiul lui Manea, şi Dumitrasco, fiul lui 
Stănimir, împreună cu vad de moară din apa Răstoacei. Martori: Gheorghie 
mare ban, Mareş mare vornic, Radu mare logofăt, [.. IE mare vistier, Şerban 
Cantacuzino mare spătar, Neagoe mare clucer, Mihai Cantacuzino mare 
postelnic, Gheorghie mare stolnic, Papa mare comis şi Stoia pitar. Ispravnic, 
Radu Năsturel al doilea logofăt. Scrie Goran Olănescu logofăt. 

M.M.B., nr. 28 438 

Orig. rom., hârtie difolio cu filigran (44,5 x 30), invocatia simbolică, litera 
inițială şi monograma domnească scrise cu chinovar, sigiliu inelar domnesc în ceară 
roşie, timbrat, cusut. Provine de la Epitropia Asezamintelor Brâncoveneşti. 


29. 1668 (7176) mai 13. Radu Leon domnul Țării Româneşti 
porunceşte celor 12 boieri hotarnici să aleagă împreună cu sluga domnească 
Naim al doilea portar, partea de moşie din Bădeni a lui Ghiorghie mare ban. 

M.M.B., nr. 27 235 


Orig. rom., hârtie difolio cu filigran (29,5 x 20,5), monograma domnească 
Scrisă cu chinovar şi sigiliu inelar domnesc în chinovar. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 35 (nr. 134). 


7 Semnătură indescifrabilă. 
8 Loc alb în orig. 

30. 1668 (7176) mai 23. Barbu căpitan din Bădeni împreună cu 
părintele egumen Partenie de la Brad, Pătru iuzbaşa din Pătârlage şi cu 
toți moşnenii din Bădeni: popa Tudoran, Radul, fiul lui Crăciun vornic, 
Bălan roşu, Badea, Stroe, Pavel, Nedelcu, Stan din Muşcel, popa 
Andronec, Pătru, Laica, Bratu, Stancu, Stef, Hărsu, Paraschiva şi Ivascu 
dau zapis lui Ghiorghie mare ban pentru hotărnicia făcută de cei 12 boieri 
la moşia din Bădeni. 

M.M.B., nr. 26 908 

Orig. rom., hârtie difolio cu filigran (31 x 21), 3 sigilii inelare şi 13 semnături 
digitale în cerneală. Are copie modernă din 1898. 


31. 1668 (7176) mai 25. Balotă spătărel din Gârbovi împreună cu 
fiii lui, Tudosie şi Balotă, vând lui Gheorghe mare ban alti 60 de stj. din 
moşia Schimbati cu suma de 1 200 aspri. Martori: Stan iuzbaşa din 
Gărbovi, Drăghici vătaf, Nica vătaf din Bucşani, Radu Jălăveanul, Stan 
Mârzacul din Gărbovi, Stan portar din Jălava, Socol căpitan, Lepedat din 
Nănişori, [Marcă] postelnic din Băleni, Drăghici vistier, Toader portar 
din Urziceni, Lazar din Mileşti şi Grozav, fiul lui aga Nita. Scrie Manta 
logofăt. 


M.M.B., nr. 27 236 
Orig. rom., hârtie difolio cu filigran (30,5 x 21), sigiliu inelar în cerneală. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 35 (nr. 135). 


32. 1668 (7176) mai 27. Danciu iuzbaşa din Burăneşti împreună 
cu ginerele lui, Irimia, vând lui Tudor lumânărar 85 stj. de ocină din 
Boteni, din Ageşti, cu suma de 36 ughi, care fuseseră cumpăraţi de la 
Ianache şi Pătraşco, fiii lui Radu Topor. Martori: Şerbu, fiul lui Danciu 
iuzbaşa, Irimia logofăt, Ianache logofăt, Pârvu spătar, Pătraşco Bucşanu 
căpitan, Gheorghe logofăt, fiul fostului clisiar popa Manta din Bucureşti, 
Ghidul pârcălab, Radu al doilea pitar din Bucureşti, Neagu al doilea 
comis şi Marin logofăt. Scrie Radu logofăt. 


M.M.B., nr. 53 187 
Orig. rom., hârtie difolio cu filigran (32,5 x 20,5), 3 sigilii inelare în negru de fum. 


33. 1668 (7176) iunie 16. Postelnicii Matei, Socol şi Ivaşco, fiii 
lui Pătru căpitan din Băleni, vând lui Gherghe mare ban 50 stj. şi jumătate 


? Citire probabilă. 

de mosie din Bädeni, j. Säcuieni, cu suma de 47 ughi. Martori: Nica 
Bucşanu vătaf, Ghidul comis, Badea Bucsanu clucer, Vintilă Bucsanu, 
Stoica Bucşanu, Drăghici vătaf şi Radul pitar. Scrie Gavril din Hurezi. 


M.M.B., nr. 27 237 
Orig. rom., hârtie difolio cu filigran (31 x 22), 3 sigilii inelare în cerneală. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, 
p. 35 (nr. 136); ment. N. Stoicescu, Dicţionar al marilor dregători din Tara 
Românească şi Moldova. Sec. XIV-XVII, Bucureşti, 1971, p. 115, n. 15. 


34. 1668 (7176) iunie 17, Bucureşti. Radu Leon domnul Ţării 
Româneşti lămureşte o pricină de bani între fiii lui Bunea vistier, Nica 
clucer şi Gligorie logofăt, cu Matei spătar, fiul lui Stroe vornic, şi Papa 
postelnic, fiul lui Diicu spătar din Buiceşti. Martori: Gherghe mare ban, 
Mareş mare vornic, Radu mare logofăt, Ianache mare vistier, Särban mare 
spătar, Neagoe mare clucer, Mihai mare postelnic, Balaşa mare paharnic, 
Gherghe mare stolnic, Papa mare comis, Curtache mare slujer, Stoia mare 
pitar. Ispravnic, Radu Năsturel al doilea logofăt. Scrie Dumitraşco logofăt. 

M.M.B., nr. 26 897 

Orig. rom., hârtie difolio cu filigran (42,5 x 28), invocatia simbolică, litera 
inițială şi monograma domnească scrise cu chinovar, sigiliu mijlociu domnesc în ceară 
roşie, timbrat, cusut. Are copie modernă. 


Bibliografie: reg.: I.C. Filitti, Arhiva Gh. Gr. Cantacuzino, Bucuresti, 1919, pp. 
224-225 (nr. 708); ment.: N. Stoicescu, Dicţionar al marilor dregători din Tara 
Românească si Moldova. Sec. XIV-XVII, Bucureşti, 1971, p. 131, n. 3 si p. 186, n. 6. 


35. 1668 (7176) august 26, Bucureşti. Radu Leon domnul Ţării 
Româneşti întăreşte jupânesei Ancuta, soția lui Japa fost mare aga, fata lui 
Mihalcea clucer şi nepoată lui Paraschiva logofăt, stăpânirea a trei parti de 
moşie împreună cu rumânii din satul ladira (Edera), j. Prahova, iar Irimia 
slujer, unchiul ei, să stăpânească o parte. Martori: Gheorghie mare ban, 
Mareş mare vornic, Radu Creţulescu mare logofăt, Ianache mare vistier, 
Şerban mare spătar, Neagoe mare clucer, Mihai mare postelnic, Balasache 
mare paharnic, Gheorghe mare stolnic, Papa mare comis, Curtache mare 
sluger şi Stoia pitar. Ispravnic, Toma Radu Năsturel al doilea logofăt. 
Scrie Mihai logofăt din Târgovişte. 

M.M.B., nr. 27 662 

Orig. rom., hârtie difolio cu filigran (39 x 26), invocatia simbolică, litera inițială 
şi monograma domnească scrise cu chinovar, sigiliu mijlociu domnesc în ceară roşie, căzut. 

36. <1667 septembrie 1 — 1668 august 31> (7176), Bucuresti. 
Radu Leon domnul Ţării Româneşti întăreşte lui Stroe vornic mai multe 
delnite şi vii din ocina satului Leurdeni, j. Muscel, care fuseseră cum- 
părate de la Muşat, Dan şi Bunea, fiii lui Tatu slujer; 40 de stj. de ocină 
împreună cu rumânul Radu Cornea şi fiii lui, Mâinea, Radu, Stäniul şi 
Pătru, cumpărate de la Stan iuzbaşa din Târşor, cu suma de 10 400 bani; 
AO stj. cumpăraţi de la Pătraşco cu suma de 2 700 bani; 40 stj., partea lui 
Vasilie şi a lui Stanciu, cu suma de 2 300 bani; 50 stj. de la Mâinea, fiul 
lui Vâlcu, cu suma de 3 800 bani; 33 stj. de la Neicu şi Stoica, fiii lui 
Vâlcu din Dărmăneşti; 30 stj. de la Gherghe cu suma de 1 800 bani; 20 
stj. de la Iorga, fiul lui Stanciu logofăt din Târgovişte, cu suma de 1 300 
de bani; 43 stj. de la Neacşa, fata lui Neagoe, cu suma de 3 000 de bani; 
80 stj. de ocină din Brăneşti de la popa Stanciu şi soţia lui, Gherghina, cu 
suma de 8 000 bani şi 40 stj. de ocină de la Neagoe Poşca şi Dobrotă cu 
suma de 4 000 bani din satul Dälbänesti, j. Prahova. Martori: Ghiorghe 
mare ban al Craiovei, Mareş mare vornic, Radu Creţulescu mare logofăt, 
Ianache mare vistier, Sarban mare spătar, Neagoe mare clucer, Mihai 
mare postelnic, Balasache mare paharnic, Ghiorghe mare stolnic, Papa 
mare comis, Curtache mare slujer şi Stoia mare pitar. Ispravnic, Toma 
Radu Năsturel al doilea logofăt. Scrie Radu logofăt. 

M.M.B., nr. 13 969 

Orig. rom., hârtie difolio (55 x 41), invocatia simbolică, litera inițială şi 
monograma domnească scrise cu chinovar, sigiliu mijlociu domnesc în ceară roşie, 
timbrat, cusut. 


37. 1668 (7177) octombrie 21, Bucureşti. Radu Leon domnul 
Țării Româneşti întăreşte mănăstirilor bucureştene Mihai Voda şi Sf. 
Ecaterina, stăpânirile peste câte o jumătate din satele Popeşti şi Banciulesti, 
j. Ilfov, împreună cu rumâni. Martori: Gherghe mare ban, Mareş mare 
vornic, Radu mare logofăt, Ianache mare vistier, Särban mare spătar, 
Neagoe mare clucer, Mihai mare postelnic, Bălaşa mare paharnic, 
Gherghe mare stolnic, Papa mare comis. Ispravnic, Radu al doilea logofăt. 
Scrie Dumitraşco logofăt. 

M.M.B., nr. 39 188 

Orig. rom., hârtie difolio cu filigran (44 x 29), invocatia simbolică, litera 
inițială şi monograma domnească scrise cu chinovar, sigiliu mijlociu domnesc în ceară 
roşie, timbrat, cusut. 


Bibliografie: facs.: Documente feudale privind istoria oraşului Bucureşti şi a 
satelor învecinate, aflate în colecția Muzeului Municipiului Bucureşti, coord. dr. Ionel 
Ioniţă, Bucureşti, 2006, p. 25. 

38. 1668 (7177) noiembrie 5. Dumitra, fata lui Riga portar si a 
jupanesei Voica, împreună cu fiii ei, Sima şi Dumitru, vând lui Radu 
Creţulescu mare logofăt 50 stj. de ocină din Cosoba de Jos, j. Elhov, cu 
suma de 12 ughi poli, care fuseseră daţi de zestre de către părinții ei. 
Martori: Gheorghie mare ban, Mareş mare vistier, Şerban Cantacuzino 
mare spătar, Mihai Cantacuzino mare postelnic, Pătraşco Bălăceanul mare 
şătrar, Hriza al doilea vistier şi Ilie mare căpitan. Scrie Aliontie!”. 

MM.B., nr. 39 177 

Orig. rom., hârtie difolio cu filigran (31,5 x 21,5), sigiliu inelar în negru de fum 
şi 2 semnături digitale în cerneală. 


39. 1668 (7177) decembrie 13. Radu Leon domnul Ţării 
Româneşti scrie lui Mihai stegar pentru jalba rumânilor din Comoşteni, 
j. Dolj, puşi la slujbă, fără a fi scrişi la vistierie. 

M.M.B., nr. 28 577 


Orig. rom., hârtie difolio cu filigran (29,5 x 20,5), monograma domnească şi 
sigiliu inelar domnesc in chinovar. Provine de la Epitropia Aşezămintelor Brancovenesti. 


THE CATALOGUE OF DOCUMENTS ISSUED BY RADU LEON 
IN THE COLLECTIONS OF 
THE BUCHAREST CITY MUSEUM 


Abstract 


The collections of the Bucharest City Museum contain only 39 
documents written on paper issued from the chancery of Radu Leon (ante 1664 
December 2 - 1669 March 3). Most of them are sale contracts for various estates, 
inherited land or mill streams, belonging to individuals or monasteries, such as 
Sadova monastery, Mihai-Voda monastery or St. Ecaterina monastery. One 
documents was issued by judet Gherghina, member of the Bucharest magistrate, 
who together with the 12 burghers (pârgari) confirmed ownership over a house 
in town. The documents bears the seal stamp in soot of seventeenth-century 
Bucharest, depicting the Annunciation. 


10 Citire probabilă. 


DIN INSEMNARILE LUI DOSITHEI NOTARA DESPRE 
CALATORIA SA SI A PATRIARHULUI PAISIE 
AL IERUSALIMULUI IN JURUL MARII NEGRE 


OANA MĂDĂLINA POPESCU 


Istoria patriarhilor de Ierusalim, scrisă de Dosithei şi publicată 
ulterior de Hrisant Notara!, fiind concepută ca o istorie generală a bise- 
ricii, conține, alături de prezentarea principalelor evenimente din istoria 
creştinătăţii, între care un loc de seamă revine sinoadelor ecumenice, şi 
date de istorie bizantină sau fapte din vremea autorului, dar care sunt în 
conexiune cu aspectele religioase, pe care au rolul de a le pune mai bine 
în lumină sau a le completa. Lucrarea include unele informaţii de natură 
etnografică şi geografică, necesare creionării cadrului istoric, iar pentru 
istoria românească furnizează date de mare valoare, mai ales în legătură 
cu politica domnilor munteni şi moldoveni de sprijinire a bisericilor din 
lumea ortodoxă. Pe de altă parte, atât datele geografice cât şi cele de 
istorie românească sunt cu atât mai preţioase cu cât autorul însuşi a făcut 
numeroase călătorii în lumea ortodoxă pentru obținerea de fonduri destinate 
patriarhiei din Ierusalim, aflată într-o situație grea la mijlocul secolului al 
XVII-lea. Cu alte cuvinte, datele furnizate sunt culese de la fata locului, iar 
descrierile de regiuni au valoare de adevărate relatări de călătorie. 

În cele ce urmează ne oprim asupra unor pasaje care prezintă călă- 
toria lui Dosithei în Caucaz şi în câteva oraşe renumite din jurul Mării 
Negre, călătorie efectuată între 1657-1660 alături de patriarhul de atunci al 
Ierusalimului, Paisie, Dosithei insotindu-l şi având în acea vreme doar 
rangul de diacon. Aceste vizite făcute de patriarhi în diferite zone ale lumii 
ortodoxe erau frecvente în veacul al XVII-lea şi aveau ca scop principal 
strângerea de ajutoare materiale pentru plătirea datoriilor patriarhiilor, în 
speță a celei de Ierusalim faţă de Imperiul Otoman. În unele situaţii, dincolo 
de ajutorul material, se aveau în vedere şi scopuri politice, de implicare a 


' În legătură cu structura cărții şi tipărirea ei, vezi I.V. Dura, Stiri despre Țările 
Române în «Istoria Patriarhilor Ierusalimului» a patriarhului Dositei al Ierusalimului, 


în ST, seria II, an XXVIII, 1976, nr. 1-2, p. 120-129. 


„Studii şi Materiale de Istorie Medie”, vol. XXVIII, 2010, p. 231-246 

Rusiei in planuri antiotomane, pentru eliberarea crestinilor de sub dominatia 
Porții. Acest ultim deziderat a fost urmărit probabil şi de patriarhul Paisie, 
care realizase cu câțiva ani în urmă, în 1649 o călătorie in Rusia şi pentru 
care fusese întemnițat de sultan, bănuit fiind de planuri antiotomane. 

În acest context, legăturile patriarhilor orientali cu Țările Române 
au o importanță aparte, deoarece domnii Ţării Româneşti şi ai Moldovei 
promovau o constantă politică de ajutorare a bisericilor ortodoxe din 
teritorii aflate sub dominaţia Porții”, si pe de altă parte, pentru că din punct 
de vedere geografic, spaţiul românesc se afla nu departe de Rusia, putând 
constitui o rută până la destinaţia dorită. Între patriarhii de Ierusalim care au 
poposit în Țările Române în secolul al XVII-lea amintim pe Teofan (1608- 
1644) care vine în Moldova la Miron Barnovski în drumul spre Rusia, apoi 
Paisie (1645-1660), susținut de Vasile Lupu, Nectarie (1661-1669) şi 
Dosithei (1669- 1707). De asemenea, patriarhii Alexandriei au venit în 
Țările Române, şi menţionăm aici doar câțiva, pe Nichifor Klarozanis 
(1634-1645) care ajunge in Moldova şi Tara Românească in 1639, Paisie 
(1657-1678) care ajunge în Rusia iar la întoarcere trece prin Țările 
Române, Partenie Prochoros (1678- 1688), Gherasim Palada ori Samuil 
Capasulis”. Au vizitat Tärile Române în secolul al XVII-lea si câtiva 
patriarhi ai Antiohiei, precum Macarie III Zaim, al cărui însoțitor, Paul de 
Alep, a lăsat şi importanta relatare a călătoriei din 1652- 1659°, sau Atanasie 
III Dabbas care a ajuns în 1700 în Tara Romaneasca.° 


? Vezi de pildă I. Rămureanu, Constantin Brâncoveanu, sprijinitor al ortodoxiei, 
în BOR, 1964, nr. 9-10, p. 916-930 sau T. G. Bulat, Daniile lui Constantin Voda 
Brâncoveanu pentru orientul ortodox, în BOR, 1964, nr. 9-10, p. 931-944. 

? Pentru aceste aspecte se pot consulta, de pildă articolele lui I. Georgescu, 
Legăturile Țărilor Române cu Ierusalimul în ST, an VIII, 1956, nr. 5-6, p. 349-362 şi 
N. Iorga, Ceva din legăturile domniilor româneşti cu Ierusalimul în AARMSI, seria III, 
tom XIII, 1932-1933, p. 109-129, precum şi lucrarea lui E. Legrand, Récueil de 
documents grecs concernant les relations du patriarcat de Ierusalem avec la Roumanie 
(1569-1728), Paris, 1895, 478 p. 

* I, Pulpea-Rămureanu, Legăturile patriarhiei de Alexandria cu Țările Române, 
în ST, an VIII, 1956, nr. 1-2, p. 59-80. 

5 Relatarea călătoriei lui Macarie în Țările Române, scrisă de Paul de Alep, în 
Călători străini despre Țările Române, vol. VI, Bucureşti, 1976, 307 p. Textul integral 
cuprinzând şi perioada petrecută în Rusia, precum şi descrierea drumului propriu-zis, a fost 
scris în limba arabă. Se poate consulta însă traducerea englezească realizată de F. C. 
Belfour şi apărută sub titlul The travels of Macarius, patriarch of Antioch, written by his 
attendant archdeacon Paul of Aleppa, Londra, 2 vol., 1834-1836, 421 p. şi 486 p. 

° M. Păcurariu, Legăturile Țărilor Române cu Patriarhia Antiohiei, in ST, an 
XVI, nr. 9-10, 1964, p. 593-621 si Idem, Istoria Bisericii Ortodoxe Române, vol. II, 
Bucureşti, 1994, p. 256-288. 

Dosithei al Ierusalimului, personalitate de seamă a Bisericii 
Răsăritene, despre care cronicarul Radu Grecianu scria că era „mare om şi 
învățat foarte, au păstorit turma pravoslavii ca un vrednec păstoriu, 
lumină multă lumii şi bisericii lui Hristos au fost, ştiut de monarşi şi 
domni mari, toți ereticii şi câți erau impotrivneci preavoslavii să temea de 
el, că putere mare şi tare avea şi la cuvânt si la scris”, s-a remarcat printr-o 
politică constantă de sprijinire a ortodoxiei, materializată în principal prin 
scrierea de cărți teologice si de susţinere a tipăririi şi răspândirii lor în tot 
spaţiul ortodox. În Ţările Române, patriarhul Ierusalimului a venit în mai 
multe rânduri, rămânând vreme îndelungată la curtea lui Constantin 
Brâncoveanu, de unde s-a implicat şi în susținerea transilvănenilor orto- 
docşi, aflaţi sub presiunea unirii cu Roma. În lucrarea sa despre istoria 
Patriarhiei de Ierusalim, el a lăsat importante menţiuni despre unii domni 
români sau despre câteva mănăstiri închinate. 

Călătoria întreprinsă între 1657-1660 alături de Patriarhul Paisie, 
realizată în principal în regiunea caucaziană şi de-a lungul litoralului 
Mării Negre, trece şi prin spaţiul românesc, unde domnea în acea vreme 
Mihnea, care, aşa cum aflăm din text, s-a revoltat contra stăpânirii oto- 
mane, fiind din acest motiv războaie în regiune. Într-adevăr, Dosithei 
surprinde perioada imediat următoare declanşării răscoalei antiotomane, 
realizată prin colaborarea principelui Transilvaniei Gheorghe Rakoczi II 
cu Mihnea III al Ţării Româneşti, cel ce fusese încoronat domn de 
patriarhul Macarie Zaim, şi cu Constantin Şerban, fostul domn muntean 
ajuns în acea vreme pe scaunul Moldoveit. Autorul menţionează că a 
ajuns la Sulina la 8 octombrie 1659. 

Înainte de prezentarea călătoriei propriu-zise, Dosithei dă câteva 
informații despre evenimente politice şi religioase ale locuitorilor din 
fostele teritorii ale Zichiei, Abasgiei şi Colhidei”. Metoda aceasta, de a 
aduce cititorului un plus de informație din autori antici şi medievali, este 
frecvent utilizată şi de alti scriitori din veacurile XVII-XIX, care au vizitat 


7 Radu logofăt Greceanu, Istoria domniei lui Constantin Basarab Brâncoveanu 
Voievod (1688-1714), Bucureşti, 1970, p. 160. 

5 Pentru colaborarea celor trei suverani în vederea războiului antiotoman, 
declanşat la 12 septembrie 1659, vezi N. Stoicescu, Constantin Șerban, Bucureşti, 1990, 
p. 91 sau Ş. Ştefănescu, Istoria Românilor de la Mihai Viteazul la Constantin 
Brâncoveanu, Bucureşti, 1996, p. 88. 

? Vezi O. M. Popescu, Dositheos, the Patriarch of lerusalem. Historical and 
Traveler Notes on the Caucasus, în HY, V, 2008, p. 205-214. 

la rândul lor spaţiul caucazian şi cel învecinat. În ceea ce-l priveşte pe 
Dosithei, el a putut consulta cronicile bizantine citate, chiar în spațiul 
românesc, unde, aşa cum am văzut, a rămas vreme îndelungată, întrucât 
bibliotecile  stolnicului Constantin Cantacuzino sau Constantin 
Brâncoveanu conţineau, aşa cum au dovedit cercetările lui M. Ruffini’, 
M. Carataşu şi C. Dima-Drăgan!!, ediţiile pariziene ale autorilor bizantini, 
editate în veacul al XVII-lea. Interesul pentru istorie manifestat de 
Constantin Brâncoveanu reiese şi din faptul că patriarhul Antiohiei, 
Atanasie III Dabbas, care se afla şi el la curtea domnului muntean, a 
tradus in 1702 pentru acesta lucrarea [storia patriarhilor din Antiohia, din 
limba arabă în limba greacă'?. 

După creionarea cadrului geografic şi punctarea unor evenimente 
politice şi religioase anterioare, cu relevanţă şi pentru istoria locală şi a 
bisericii în general, Dosithei trece la descrierea locurilor pe care el însuşi 
le-a văzut de-a lungul călătoriei. Informațiile oferite sunt de natură 
geografică, politic-institutionala, lingvistică, culturală şi religioasă şi sunt 
cu atât mai valoroase cu cât vin din partea unei persoane cu o vastă 
cultură, deopotrivă laică şi religioasă. În plus, în calitatea sa de însoțitor al 
patriarhului Paisie, a avut posibilitatea să ia contact cu conducători 
politici şi bisericeşti la nivel înalt, să viziteze biserici episcopale ori 
metropolitane, pe care le-a descris uneori în amănunt. 

Cei doi clerici au călătorit pe mare până în Mingrelia, unde au 
debarcat în portul Kurs, unde era cândva Dioscuria, cum spune textul, 
actualmente oraşul Soukhoumi. De aici au innaintat în interiorul ţării, spre 
est, vizitând Mănăstirea Mokfe şi reşedinţa suveranului numită Zugdetion, 
în prezent oraşul Zugdidi din districtul Samegrelo, Georgia. Are loc aici 
întâlnirea cu conducătorul Mingreliei, în acea vreme principat indepen- 
dent guvernat de dinastia georgiană a Dadianilor. 

Din Mingrelia pleacă spre Imeretia, unde se opresc în Kutaisi, oraş 
cu origini coborând până în perioada antică, pomenit şi de Procopius din 


1 M. Ruffini, Biblioteca stolnicului Constantin Cantacuzino, Bucureşti, 1973, 
301 p. 

ll M. Caratasu, C. Dima-Drăgan, Un catalog necunoscut al bibliotecii domni- 
torului Constantin Brâncoveanu, în „Studii şi cercetări de bibliologie”, XI, 1969, p. 209- 
217 sau C. Dima-Dragan, Biblioteca unui umanist român Constantin Cantacuzino 
Stolnicul, Bucuresti, 1967, 405 p. 

12 M. Păcurariu, Legăturile Țărilor Române cu Patriarhia Antiohiei, in ST, an 
XVI, 1964, nr. 9-10, p. 605. 

Cezareea” pe care îl citează Dosithei in acest sens, oraş care se păstrează 
până în prezent sub acelaşi nume. Vizitează aici Mănăstirea Kelate, unde 
rămân peste iarnă şi se întâlnesc cu conducătorul Alexandru, numit mepes 
în georgiană. Revin în Mingrelia, rămânând în vremea Postului Paştilor la 
Mănăstirea Chope. Apoi, pleacă navigând cu luntea iberică pe râurile 
Chope şi Phasis, ajungând in portul Koupoulete al Guriei, cunoscut sub 
numele actual de Koubuleti, oraş în care se întâlnesc cu suveranul Guriei 
Kaehostros. Pe mare ajung în Trapezunt, vizitând şi împrejurimile, apoi 
pornesc spre vest, navigând de-a lungul litoralului nordic al Turciei 
actuale, trecând prin Tripoli şi Sinope. De aici se îndreaptă spre Crimeea, 
unde debarca pe țărmul sud-vestic, ajungând la Baluclava, azi Balaklava. 
Din Crimeea pleacă la Chilia, apoi o furtună le deviază traseul de 
întoarcere, ajungând din nou la Sinope, de unde pornesc spre vest, prin 
Ioanopolis, oraş cunoscut şi ca Inepolis, iar astăzi ca Inebolu; trec prin 
Amastris şi ajung la Heracleea Pontică, azi Eregli în Anatolia de nord. 
Interesant este că autorul menţionează între Batumi şi Trapezunt oraşul 
Athena, acest nume grecesc nefiind singular pe coasta nordică a Turciei, 
căci aşa cum aflăm de la un alt vizitator al zonei din veacul al XVII lea, 
Macarie, patriarhul Antiohiei, la Amastria era un râu larg, despre care 
spune ca se numea în greacă Partheno, numele fiind preluat după un oraş 
din apropiere'*. Aproape de Athena, cale de trei zile, ne spune Dosithei în 
continuare, este oraşul Apsurtos, al cărui nume este explicat de autor prin 
legenda uciderii fiului regelui Colhidei de către Medeea şi Iason, amănunt 
care arată că patriarhul poseda şi o bogată cultură laică, el amintind şi în 
alte cazuri fapte sau persoane mitologice, de pildă vorbea de amazoanele 
din Caucaz, prezentate de numeroşi scriitori antici, din care cita adesea. 
Probabil că în această incursiune în mitologie, Dosithei s-a folosit tot de 
scrierile lui Procopius de Cezareea care vorbea atât despre Athena, cât şi 
despre Apsyrtos, povestind şi legenda Medeei'”. 


' Procopius din Cezareea, Războiul cu goții, traducere H. Mihăescu, Bucuresti, 
1963, IV 14, 49. 

14 The Travels of Macarius, the patriarch of Antioch, written by his attendant 
archdeacon Paul of Aleppo in arabic and translated by F. C. Belfour, London, vol. II, 
1834, p. 425. 

55 Procopius de Cezareea, Războiul cu goții, trad. H. Mihăescu, Bucuresti, 1963, 
IV, 2, 12, 14: „Dincolo de Rhizaion se află hotarele unor oameni de sine stătători, care 
locuiesc între romani si lazi. Este acolo si un sat cu numele Athena... După Athena se 
află Archabis si Apsarus, cetate străveche care e depărtată de Rhizaion cale de cel mult 
trei zile. Aceasta se numea în vechime Apsyrtos, după numele omului care a suferit, 

Atent la detalii, autorul dă informaţii despre arhitectura, pictura şi 
istoricul mănăstirilor vizitate. El aminteşte astfel de Mănăstirea Mokfe din 
Mingrelia, de Mănăstirea Kelate, situată nu departe de oraşul Kutaisi, şi 
de Mănăstirea Chope din Guria, care şi-a luat numele după un râu din 
apropiere. De asemenea, vorbeşte şi de Mănăstirea Sumela de lângă 
Trapezunt, de Mănăstirea Teoskepastos şi Biserica Mitropolitană Sf. 
Filip, ambele din Trapezunt şi de Biserica Sf. Gheorghe din Balaclava. 

Despre Mănăstririle Mokfe şi Sumela amintise şi anterior, 
precizând că a văzut acolo acte scrise în greceşte, cu ilustrație proprie, 
afirmând răspicat că au fost scrise în vremea lui Alexios Comnen şi 
David, mare împărat al Abhaziei'®, menţiune care aduce in prim plan o 
altă categorie a surselor cercetate de autor, alături de cronicile antice sau 
medievale, anume aceea a documentelor de arhivă. Acum Dosithei ne dă 
informații în plus, anume că Mănăstirea Mokfe din Mingrelia, la care 
rezida şi episcopul locului, era pictată de zugravi greci. 

Urmează, în ordinea cronologică a vizitării, Mănăstirea Kelate, 
care este cel mai amplu descrisă. Situată mai sus de Kutaisi cale de circa 
trei ceasuri, după cum ni se spune în text, în Imeretia, Kelate este, la 
rândul ei „pictată de zugravi greci şi iviri în mod minunat” 
(...fstorhmănon @pO ~Ell»nwn ka^ 'Ib»rwn zwgrffwn 
qaumas...wj) şi a funcționat ca necropolă a împăraţilor iviri. Dosithei 
aminteşte şi câteva obiecte de preţ pe care le adăposteşte această biserică, 
anume un cui din cele ale Domnului „pe care Marele Constantin l-a trimis 
ca dar de mare pret ivirilor” (“st*n eŒj Aloj ¢pO tin toa 


kur..ou, Nn D măgaj Kwnstant..noj to<j 'Ib»rsin, "n 


tă kairă aUtod cristian..sasin, épésteilen ant” 
polut..mou dérou) care s-au creştinat in timpul lui, cui care are 
pecetea imperiala, si o placa de aur realizata, se spune, din ,,aurul pe care 
magii l-au oferit ca dar Cuvântului Dumnezeiesc” (e<nai tOn 
crusôn, On prosekOmisan of M£goi). In interiorul bisericii, îl 
impresionează şi două icoane ale Maicii Domnului, una aflată in fata 
catapetesmei, redând-o pe Sf. Fecioară în picioare, cu Hristos în braţe şi 
având un împărat îngenunchiat în faţa ei, probabil un ctitor, dar nespecificat 
de autor. Cea de-a doua, aflată într-o firidă, este aurită în interior şi exterior 


deoarece localnicii zic că acolo ar fi încetat din viata Apsyrtos, prin viclesugul Medeei şi 
a lui Iason şi de aceea locul a căpătat acest nume..” 
a a TM. 


15 Dosithei, 'Istor..a per tîn n ~TerosolUmoij 
patriarceusfntwn, Bucuresti, 1715, p. 1200. 

şi acoperită în întregime cu pietre prețioase, dintre care, la coroană, sunt 
puse pietre rotunde de sardoniu, care în turceşte se numesc lal, ne spune 
autorul. Această icoană este atribuită prin tradiție Sf. Ap. Luca, precizează 
Dosithei. 

Din Kuthaisi, Paisie şi Dosithei ar fi trebuit să plece în regiunea 
Karteli, situată mai la est, însă plecarea nu s-a mai efectuat, ne spune 
autorul, din considerente politice. Prin urmare, cei doi clerici revin în 
Mingrelia şi cu această ocazie vizitează o nouă mănăstire, Chope, unde 
poposesc pentru câtăva vreme. Mănăstirea aceasta, spune autorul, şi-a luat 
numele de la râul din apropiere, fiind situată la granița Mingreliei cu 
Guria, lângă înălțimea Zugdution. Urmează apoi o explicare a toponi- 
mului, atât din punct de vedere al provenientei lui, anume de la hidro- 
nimul omonim, cât şi din punct de vedere al transformărilor fonetice pe 
care le-a suferit, căci, continuă autorul, Chope elenizat se spune Kope, 
căci ivirii zic Chope lui Kope, schimbându-l pe k în ch. Această 
incursiune în lingvistică nu este singulară, Dosithei oferindu-ne pe 
parcursul textului şi alte lămuriri. De pildă, explică numele Mokfelos care 
vine de la Mokfe, căci aşa se numesc în georgiană proprietățile, de la 
Genate, Genatelos, de la Kutaisi, Kutatelos şi de la Mokfe, Mokfelos, sau 
redarea termenului sardoniu în turcă. Aflăm că Mănăstirea Chope adă- 
posteşte o parte din Moaştele Sf. Kerykos şi o bucată dintr-o cămaşă 
despre care a aflat că se spune prin tradiție că ar fi a Maicii Domnului. 

La Mănăstirea Chope, Dosithei şi Paisie stau din iarnă până în 
vremea marelui post, apoi pleacă pe râurile Chope şi Fasis, navigând cu o 
luntre iberică, spre portul Koupoulete al Guriei, unde ajung la 22 martie 
1659 şi unde vizitează o altă biserică, dar despre care nu se dau amănunte. 
Continuând circuitul de-a lungul țărmului estic şi sudic al Mării Negre, 
cei doi navighează spre Trapezunt, unde ajung în mai 1659. Dosithei 
pomeneşte aici de Biserica Mitropolitană Sf. Filip şi de Mănăstirea 
Teoskepastos, în ambele având posibilitatea de a sluji. 

Mănăstirea Sumela, aflată la o distanţă de circa 50 Km de Trapezunt, 
strabatuti de cei doi clerici în două zile, după cum aflăm din text, este 
situată în munți, în locuri prăpăstioase şi greu accesibile, iar intrarea se 
face, pe o scară îngustă. Mai multe nu se spune despre Sumela, dar din 
alte surse ştim că datează, conform tradiţiei, din secolul al V-lea, din 
timpul împăratului Theodosie II'’, în timpul căruia s-au stabilit în aceste 


17 Vezi E. Janssen, Trebizonde en Colchide, Bruxelles, 1969, p. 235; Ilhan 
Aksit, Ancient Civilization and Treasures of Turkey, Istanbul, 2000, p. 236. 

locuri doi călugări, ea a fost refăcută ulterior, dar s-a dezvoltat în mod 
aparte în vremea împăratului Alexie III de Trapezunt, cel care emite şi un 
hrisobul pentru Sumela, în anul 1364. Actul, dat de Alexios în calitatea sa 
de împărat al Trapezuntului în Hristos Dumnezeu basileu şi autocrator al 
întregii Anatolii, Iviriei şi ținuturilor de lângă mare, Mare Comnen!’ este 
împodobit în partea superioară cu o miniatură reprezentându-l pe împărat 
şi pe soția sa Teodora Cantacuzino, cu coroane pe cap, ținând în mâini 
mănăstirea, în ipostază de ctitori”. Alexie III a fost încoronat la 
Mănăstirea Sumela in 1340, edificiu pe care îl va reface si infrumuseta 
ulterior, în 1360-1365, grija pentru acest lăcaş fiind manifestată şi de fiul 
său, Manuel, care i-a dăriut o cutie de argint conţinând o bucată din 
crucea Domnului”. 

Dosithei vede în Trapezunt şi Biserica Mitropolitană cu numele 
Sf. Filip, devenită punct central al oraşului, loc de adunare a întregului 
popor şi are posibilitatea de a sluji în ea, informaţie de mare valoare, care 
ne arată că, la acea dată, în 1659, lăcaşul funcționa încă ca biserică. Nu 
peste mult timp, însă, în 1665 ea va fi transformată în moschee”!. Istoricul 
bisericii coboară până în secolul al XIV-lea, fiind întemeiată de Ana, fiica 
lui Alexios III, având rol de catedrală, de la cucerirea turcească din 1461, 
in condițiile în care Bisericile Chrysokephalos, datând din secolul al IV- 
lea şi Sf. Gheorghe fuseseră transformate în moschei. 

Dosithei şi Paisie au călătorit pe mare din Georgia spre Trapezunt. 
Traseul urmat este firesc dacă ținem seama nu doar de apropierea geogra- 
fică a celor două spaţii cu biserici ortodoxe, ci şi de mai vechile legături 
politice stabilite între Georgia şi Trapezunt, care au facilitat şi multiple 
influenţe reciproce, întărite şi prin relații matrimoniale. De pildă, prima 
soție a lui Andronic I Comnenul era de origină georgiană, fapt care a avut 
puternice implicaţii politice, Andronic refugiindu-se la curtea regelui 
George III (1155-1184), la Tiflis, iar Eudocia, soţia lui Manuel, fiul lui 
Alexie III, era tot de origine georgiană”. De acum se observă că numele 
David, specific dinastiei Bagratide, începe să fie utilizat şi în Bizanţ, unde 


'5 Dosithei, op. cit., p. 1200. 

1 Hrisobulul pentru mănăstirea Sumela din 1364 este redat de A. Bryer, People 
and Settlement in Anatolia and the Caucasus 800-1900, London, 1988, 210 p. 

” E, Janssens, op. cit., p. 52. 

*! Ibidem, p. 223; Ilhan Akşit, op. cit., p. 230. 

2E, Janssens, op. cit., p. 129. 

nu fusese utilizat anterior”. Fondatorul Imperiului de Trapezunt, Alexie I, 
împreună cu fratele lui David, au avut relații speciale cu Georgia, unde 
este posibil să fi stat o vreme, după revolta din 1185 şi de unde ar fi primit 
chiar ajutor pentru cucerirea Trapezuntului in 1204, cronicarul M. Panaretos 
subliniind aportul deosebit al reginei Tamara a Georgiei, înrudită cu frații 
Alexie si David, la cucerirea oraşului”. Iar în unele cronici bizantine, 
împărăția Comnenilor din Trapezunt este denumita tara Colchidei, aşa 
cum citim de exemplu în opera lui L. Chalcocondil din veacul al XV-lea. 
Acesta, referindu-se tocmai la momentul 1204, scria că David „a plecat în 
tara Colchidei la Trapezunt. Sosind aici, cei din partea locului l-au pus în 
domnia Colchidei şi reşedinţa domnească a mutat-o la Trapezunt în 
Colchida”?. Iar cucerirea oraşului de către sultanul Mahomed II este redată 
în termeni similari, indicându-se zona prin sintagma tara Colchilor”®. 

Influențele, vizibile în artă, sunt reciproce între cele două spaţii. 
De pildă, Dosithei menționează că Mănăstirea Mokfe din Mingrelia este 
pictată de zugravi greci şi că se păstra acolo tradiția despre domnia lui 
Alexios şi David, mare împărat al Abhaziei. Autorul scria şi despre 
Mănăstirea Kelate din Imeretia că este pictată de zugravi greci şi iviri, în 
mod minunat, şi amintea de un cui dintre cele ale Domnului, trimis de 
împăratul Constantin cel Mare ivirilor, care în timpul lui s-au creştinat, 
subliniind astfel legăturile georgienilor cu bizantinii din veacurile 
anterioare”. Si la Trapezunt găsim influenţe georgiene, în arhitectura si 
pictura Bisericii Sf. Sofia din acelaşi oraş, ridicată de Manuel I 
Comnenul, dar refăcută de Alexius III, în secolul al XIV-lea”. 


3 A. A. Vasiliev, The foundation of the Empire of Trebizond (1204-1222), in 
„Speculum”, vol. XI, nr. 11, 1936, p. 6. Autorul arată, sprijinindu-se pe autorul bizantin 
Kedrenos, că şi în timpul împăratului Roman III Argyrus în secolul al XI-lea, au existat 
legături matrimoniale între dinastia Bagratidă şi cea bizantină. 

# M. Panaretos, Per” tin tÎj TrapezUntoj basilgon, tin 
megflon  Komnănon , Opoj ka? pote ka”? pôson ecastoj 
ebasileUsen, ed. S. Lambros, in,Neoj ellenomnămon”, 1907, 4, p. 266. 

25 L, Chalcocondil, Expuneri istorice, traducere de V. Grecu, București, 1958, 
p. 264. 

°° Thidem, p. 281: „Aşadar, oraşul Trapezunt a fost cucerit si toată tara Colchilor 
a ajuns sub stăpânirea împăratului”, termenii greceşti fiind „kólcwn cèra”. 

77 Dosithei, op. cit., p. 1200, unde vorbeşte de legăturile dintre Imperiul Bizantin 
şi spaţiul georgian. 

3 D. Talbot-Rice, The Work of the Rusell Trust in the church of St. Sophia at 
Trebizond, în „Actes du XII” congrès international d’études byzantines” Ochride, 10-16. 
09.1961, Beograd, 1964, vol. III, p. 381-383. 

Frescele Mănăstirii Kelate pe care le-a văzut Dosithei şi despre 
care a scris că fuseseră realizate de zugravi greci, cât şi pictura Mănăstirii 
Khope, datează de la sfârşitul secolului al XIII-lea şi începutul celui de-al 
XIV-lea, şi au fost puternic influențate de stilul picturii bizantine din 
vremea Paleologilor””. Picturi din vremea bizantină se mai păstrau si la 
Mănăstirea Panaghia Theoskepastos şi după secolul al XVII lea, aşa cum 
mărturiseau şi alti călători, precum Tournefort, Fallmerayer sau Texier, 
care văzuseră acolo portretul votiv al împăratului Alexie III şi al soţiei 
sale Theodora“ şi o inscripţie cu titulatura sa, anume: „Alexios, credin- 
cios în Hristos Dumnezeu, împărat şi autocrator al întregii Anatolii, Mare 
Comnen”*!, titulatură care se aseamănă cu cea reprodusă de Dosithei, pe 
baza hrisobulului pe care l-a văzut dat mănăstirii Sumela de împăratul 


” I. Lordkipanidze, Le style des Paléologues et la peinture murale aux XIV-e- 
XV-e siècle en Géorgie, în „Actes du XIV* congrès international des études byzantines, 
Bucarest, 1971”, Bucarest, 1975, p. 189-191. 

*° Vezi G. Millet, Les monasteres et les eglises de Trebizonde, p. 419-459. 

3! Ibidem, p. 437. Vezi si Pitton de Tournefort, Relation d un voyage du Levant, 
fait par ordre du roy, vol III, Lyon, Anisson et Posnel, 1717, p. 80-81 şi C. Texier, Asie 
Mineure. Description geographique, historique et archeologique des provinces et des 
villes de la Chersonnese d Asie, Paris, 1882, p. 597-598: „A l'extérieur il présente 
l'aspect d'une fortresse... Le mur du porche faisant office d'iconostase, en avant de la 
chapelle, est décoré de six grandes figures debout. Trois répresentant la Vierge, le Christ 
et Saint Jean, trois autres appellent particulièresement l'attention par les inscriptions qui 
les accompagnes. Ce sont les portraits d'Alexis III Comnene, de sa femme Theodora et 
sa mere Irène. Ces peintures sont noircies par la fumée des lampes et des cierges, mais 
on peut avec l'attention reconnaître le brillant costume des princes de Trébizonde. La 
figure du milieu, l'empereur Alexis, est coiffée de la tiare et porte le sceptre. 
L'inscription peintre sur le mur ne permet pas de douter du nom du personnage; on lit en 
caractères grecs: Alexis croyant en Jésus Christ, roi et empereur de toute |’ Anatolie, le 
grand Comnene. A sa droite est la figure d'une princesse coiffee d'une diademe encore 
en usage chez les princesses russes et qu’on appelle kacochnik ; elle porte entre les 
mains un édifice qui paraît la désigner comme la véritable fondatrice du manastere. Son 
costume est de la plus grande richesse; on lit a côté l'inscription suivante: Irene, par la 
grace de Dieu, mere de l’aigles très pieux roi et seigneur Alexis le grand Comnene. A la 
gauche du prince est un autre portrait de femme portant d'une main le sceptre et d'une 
autre un disque. Sa coiffure et son costume ne sont pas moins riches que ceux d’Iréne. 
L'inscription placée pres de la figure est ainsi concue: Theodora, par la grace de Dieu , 
très pieux maîtresse et impératrice de toute | Anatolie. Ces titres sont peut être un peu 
ambitieux quand on pense a quelle stendue se bornait cet empire; mais ces tableaux 
prouvent qu'a cette époque les arts étaient encore en faveur dans cette limite extrême de 
l'empire d'Orient”. 

Alexie: Alexios, împărat al Trapezuntului, în Hristos Dumnezeu şi auto- 
crator al întregii Anatolii si a ținuturilor de lângă mare, Mare Comnen”. 

Mănăstirea Theoskepastos, construită în rocă, întocmai ca Sumela, 
s-a bucurat de o atenţie deosebită din partea familiei imperiale din 
Trapezunt, daca ne gândim numai la faptul că mai multi suverani au fost 
îngropați acolo, între care Andronic şi Manuel, fiii lui Alexis III şi chiar 
Alexis IV”. 

Legăturile dintre spaţiul caucazian şi Trapezunt sunt evidenţiate şi 
de un alt călător din secolul al XVII lea, Evliya Efendi, care vorbea 
despre frumuseţea femeilor din Trapezunt, fiecare stălucind ca luna sau ca 
soarele, după cum spune autorul, precizând că ele veneau din Abhazia, 
Georgia şi Circasia™’. Legăturile comerciale şi demografice se păstrează şi 
la începutul secolului al XIX lea, când, de pildă, M. Jacques Morier, 
secretar al ambasadei franceze la curtea Persiei, relata despre comerțul 
Trapezuntului că este concentrat pe ţesături de in, obiecte de aramă, alune 
şi sclavi din Georgia. Acelaşi autor pomeneşte de Biserica Sf. Sophia din 
oraş, dar aceasta nu-l impresionează, căci, zice Morier, era nu are ceva 
remarcabil şi în plus este şi mică“. Despre comerţul cu sclavi în regiune 
aminteşte de asemenea şi Efendi”. 

Lucrarea lui Dosithei conţine şi ample informații de natura geo- 
grafică. Sunt amintite râurile Chope, Phasis, Kuros, Arax, unele dintre ele 
pomenite în contextul delimitării graniţelor diferitelor regiuni, altele cons- 
tituind rutele de deplasare ale celor doi clerici, căci, în cazul distanțelor 
mai mari, călătoria s-a făcut pe apă, adică pe Marea Neagră şi pe râurile 
georgiene. 

Despre râul Chope, autorul, după ce face unele precizări lingvistice 
care demonstrează cunoaşterea unor particularități ale pronuntiei popu- 
latiilor din regiune, ne spune că a dat numele mănăstirii din apropiere, 
fenomen des întâlnit în toponimie şi că este mai mare ca cel numit Siret 


? Dosithei, op. cit., p. 1200. 

33 Despre îngroparea lui Andronic aminteşte cronicarul M. Panaretos, op. cit., 
p. 289. Mănăstirea Theoskepastos se presupune că ar fi existat şi înainte de Andronic I 
Comnenul, care a infrumusetat-o, însă. Vezi G. Millet, op. cit., p. 439. 

* Narrative of Travels in Europe, Asia and Africa in the Seventeenth Century, 
by Evliya Efendi, ed. R. J. Hammer, London, 1834, vol. III, p. 47. 

35 Voyage en Perse, en Armenie et Asie Mineur et a Constantinopole, fait dans 
les annees 1808 et 1809 par M. Jacques Morier, Paris, 1813, vol. II, p. 275, 295. 

#6 Evliya Efendi, op. cit., vol III, p. 52. 

din Moldovlahia sau ca Puramos din Mopsuestia®’. Dosithei a avut posi- 
bilitatea de a vedea bine acest râu, deoarece a stat la mănăstirea omonimă, 
din vecinătatea sa, in perioada marelui post, pregătindu-se pentru o noua 
etapă a călătoriei, spre Guria şi, de asemenea, văzuse şi Siretul. 

Despre râul Phasis autorul spune că este numit Rioni de către iviri, 
că este graniţă între Mingrelia si Guria şi că, izvorând din Munţii Caucaz, 
curge prin Imeretia, având insule multe şi diferite guri, dintre care unele 
mari ca ale Dunării. În legătură cu locul de unde izvorăşte Phasis, Dosithei 
aminteşte cuvintele lui Strabon, anume că râul iese din tara Moscului şi 
că, pe o distanţă de patru zile, râul Kuros este navigabil, dar îl combate, 
arătând că Phasis curge din Munţii Caucaz prin Imeretia si Kuros, mai jos 
de Tifliz, nefiind navigabil’. Strabon, într-adevăr, amintise că Phasis 
izvorăşte din tara Moscului, zona pontică împărțită în Colchida, Iviria şi 
Armenia”. Observăm prin urmare că Dosithei, desi citeşte autori antici 
care fac referire la zona în care avea să călătorească, el selectează infor- 
matia $i preia numai ceea ce i se pare a fi corect, ceea ce pune în lumină o 
cercetare critică a izvoarelor istorice făcută de acesta. Strabon mentionase 
şi faptul că Cyrus, cum se numea Kuros, era navigabil“, însă Dosithei 
spune că acest râu, mai jos de Tifliz nu poate fi navigabil, fiind atât de 
strâmt încât el l-a putut trece călare, însă în alte zone poate fi mai larg, 
căci se uneşte cu râul Arax. 

Strabon vorbise şi de râurile Arax şi Cirus, spunând că primul 
separă Armenia de Iviria şi se varsă în Marea Caspică”, iar cel de-al 
doilea, de la care însuşi fondatorul monarhiei persane şi-ar fi luat numele, 
formează la rândul său, graniţă între Armenia si Iviria’’, împreună cu 
Munţii Moschikes, pe care îi considea în legătură cu o ramură a Munţilor 
Caucaz”, ca o prelungire a Munţilor Antitaurus“*. O localizare a acestor 


* Dosithei, op. cit. , p. 1202. 

38 Ibidem, p.1202. 

3 Strabon, Géograpghie, traduction nouvelle par A. Tardieu, deuxième édition, 
vol. II, Paris, 1873, p. 400: ,,Le reste de la Colchide consiste aussu principalement en une 
[étroite zone] maritime arrosée par la Phase, grand fleuve qui prend sa source en 
Arménie et qui se grossit des eaux rivières descendues des montaignes voisines ...” şi 
vol. II, p. 404: „On sait que le Phase prend naissance dans les montagnes situces au- 
dessus de la Colchide et qu'il s’y grossit déja des eaux de nombreuses sources..”. 

“ Ibidem, vol. II, p. 403. 

4l Thidem, vol. I, 1886, p. 103 si vol. II, p. 407. 

“ Ibidem, vol. III, 1880, p. 283. 

# Ibidem, vol. Il, p. 398. 

munți găsim, la începutul veacului al XVIII lea, la Pitton de Tournefort, 
care ia ca punct de referință tot lucrarea lui Strabon, mărturie asupra 
importanţei operei geografului antic, studiat şi citat nu doar de Dosithei, 
ci şi de numeroşi alti autori, până în pragul epocii moderne. 

Pentru descrierea cadrului geografic, Dosithei face trimitere şi la 
Procopius de Cezareea care scrisese despre Phasis. În cartea a patra a 
războiului cu goții, acesta menţiona că Phasis este un râu din Colhida, ca 
izvorăşte din Caucaz, se varsă in Pontul Euxin“, că desparte Europa de 
Asia“ şi că din acea zonă s-ar fi adus Lâna de Aur. 

Exceptandu-i pe de Strabon şi Procopius, citați frecvent de Dosithei 
şi alti autori antici dăduseră amănunte interesante despre raul Phasis. 
Arian, de exemplu, în călătoria sa în jurul Mării Negre, citează pe Plutarh 
cu detaliul că acest râu se revarsă periodic, la apariția stelei Arcturus, 
motiv pentru care mai era cunoscut şi sub această denumire, întocmai cum 
Nilul se revarsa la ivirea lui Sirius, iar Statius amintea şi un alt nume al 
râului, Nivosi“. Pe Arian îl impresionează in mod deosebit faptul că apa 
acestui râu se păstrează curată vreme îndelungată. 

Evliya Efendi, în călătoriile sale in Europa, Asia şi Africa, a trecut 
şi prin Georgia şi a lăsat şi el o descriere a râului Phasis, spunând că este 
un râu mare, lat de o milă şi cu apă foarte proaspătă şi că el curge prin 
Mingrelia, Georgia şi Circasia, izvorăşte din Munţii Caucaz şi se varsă în 
Marea Neagră. Autorul a dat şi varianta în limba turcă a numelui, Fasha”?. 

Phasis si Chope erau renumite prin faptul că erau destul de frec- 
vent tulburate de furtuni care se produceau în apropierea lor, mărturii 
având în acest sens povestirile marinarilor ruşi“. Intelegem mai bine 


“* Ibidem, vol. Il, p. 447. 

“ Pitton de Tournefort, op. cit., p. 159, spune că munţii care se întind de la Cars 
spre Tiflis, spre Marea Caspica, sunt de fapt Muntii Mosquites din antichitate. 

“© Procopius din Cezareea, op. cit., IV, 2, 27-28: Fasis „porneşte din Caucaz şi 
se varsă in Pont, către mijlocul țărmului în forma de lună. Astfel, unii socotesc că el 
desparte cele două continente, deoarece în stânga curentului se află Asia, iar latura din 
dreapta se numeşte Europa”. 

41 Ibidem, IV 6, 7, 13: Fasis „curge pe la mijlocul celor două continente”; „Asia 
şi Europa sunt despărțite de Phasis din Colhida”. 

48 Arrian's voyage round the Euxine Sea, translated and accompanied with a 
geographical disserattion and maps, Oxford, 1805, p. 47-48. 

® Evliya Efendi, op. cit., vol. III, p. 52. 

°° Reproduse de E. Spencer, Travels in Circassia and Krim-Tartary, vol. I, 
London, 1839, p. 309, care arată că aceasta parte a Mării Negre este tulburată de furtuni, 
mai ales in dreptul raurilor Phasis si Chopi, unde ploua fara intrerupere nu doar cateva 

riscurile la care s-au expus patriarhul Paisie şi Dosithei navigând în astfel 
de locuri, acestora adăugându-se, după cum spune textul, zonele prăpăs- 
tioase şi greu accesibile din jurul Trapezuntului, de la Mănăstirea Sumela, 
furtuna de pe mare din dreptul Chiliei, care le-a şi deviat traseul, de altfel, 
complicațiile politice din cauza cărora nu au mai plecat spre Karteli, toate 
acestea marcându-i pe cei doi clerici, care s-au îmbolnăvit şi au suferit 
multe lucruri teribile, fiind în foarte mare primejdie, după propria lor 
mărturie. 

Descrieri interesante ale râurilor Kuros şi Arax găsim nu doar la 
Dosithei, ci şi la călători din veacurile următoare, care confirmă şi comple- 
tează relatările autorului nostru. Chardin, autor francez care la începutul 
secolului al XIX lea a întreprins o expediţie în Orient şi trecând prin Tiflis, 
capitala Georgiei, spunea că aceasta este situată lângă fluviul Kur”!, numit 
Cyr de georgieni, fluviul regelui Bameh, precizând că numele Bameh este 
cel pe care cronicile persane îl dau regelui Cirus”. Se subliniază în aceste 
rânduri o influență persană asupra vocabularului politico-institutional al 
Georgiei medievale şi ne amintim în acest sens şi de cuvintele lui Dosithei 
că stăpânul său s-a întâlnit cu Bameh Dadian”. Semnificaţia termenului 
de Dadian ne-o dă tot Chardin, care spune că suveranii Mingreliei se 
numesc toți Dadian, care are sensul de şef al justiţiei, din cuvântul persan 
dad care înseamnă justiţie”. 

Şi tot Chardin explică şi termenul mepes, folosit de Dosithei, în 
contextul în care relata vizita lor în Imeretia, la conducătorul Alexandru: 
„De acolo a plecat spre Kutaisi, oraş al Imeretiei... unde era mepes 
Alexandru... Chardin spune că suveranul Imeretiei se numeşte mepes, 
care înseamnă rege in limba georgiană”. Cu aceeaşi tendință de a explica 
etimologia diferitelor cuvinte, Chardin se apleacă şi asupra denumirii 
râului Arax, spunând că e numit Kevan de autorii mai vechi arabi, dar că 


ore, ca în Europa, ci zile întregi. Călătoria lui Spencer a fost la rândul ei încetinită de o 
furtună care a doborât copaci peste râul pe care naviga. 

5l Voyages de M. Le Chevalier Chardin en Perse et autre lieux de l'Orient, 
1823, vol. II, p. 155. 

5 Ibidem, vol. IL, p. 122. 

5 Dosithei, op. cit. , p. 

** Chardin, op. cit., vol. IL, p. 253. 

5 Dosithei, op. cit., p.1202. 

°° Chardin, op. cit., vol. I, p. 254. 

în mod obişnuit e numit Bend-Emir, de la Bend, dig, barieră în persană şi 
Emir, print, râul traducându-se aşadar Digul Prințului”. 

Călătoria lui Paisie şi Dosithei a avut şi o latură pastorală, căci ni 
se spune că au slujit în câteva biserici, bucurându-se de ospitalitatea con- 
ducătorilor locali, dar şi a populației, fapt vizibil mai ales la Trapezunt, 
unde au fost bine primiţi de senat dar şi obştea creştinilor. Cei doi clerici 
s-au întâlnit cu personalități religioase şi laice, căci, aşa cum vedem, în 
Mingrelia au fost întâmpinați de episcopul eparhiei Mokfelos, iar apoi au 
vorbit cu Bameh Dadian. După cum reiese din text, Paisie şi Dosithei erau 
atenţi la durerile locuitorilor, care-şi deschideau inima către ei nu doar în 
probleme strict religioase, dar şi în cele laice, cum era şi firesc de altfel, 
căci păstorirea duhovnicească implică şi ascultarea şi alinarea suferin- 
telor. De pildă, ni se spune că stăpânul Guriei, Kaehostros, s-a întâlnit cu 
Paisie, plângându-se acestuia şi acuzându-l pe Alexandru, cu care avusese 
un război. 

Importanţa fragmentului care descrie călătoria celor doi clerici în 
jurul Mării Negre derivă, pe de o parte, din natura izvorului, care este o 
mărturie orientală din veacul al XVII-lea asupra acestui spaţiu, sursele 
orientale în această privinţă fiind rare, deşi cele occidentale sunt mai 
abundente, iar pe de altă parte din varietatea tematică a informațiilor 
oferite. Căci, aşa cum observăm din parcurgerea textului, sunt atinse 
aspecte politico-institutionale, geografice sau religioase, iar detaliile sunt 
cu atât mai valoroase cu cât provin din mărturii de la faţa locului. 


EXCERPTS FROM DOSITHEI NOTARA'S NOTES ON HIS AND 
PATRIARCH PAISIOS OF JERUSALEM'S TRAVEL 
AROUND THE BLACK SEA 


Abstract 


The purpose of this article is to present the journey around the Black 
Sea, performed by two famous ecclesiastic persons of the XVII th century: 
Dositheos Notara and Paisie, the patriarch of Jerusalem. The fragment 
containing the travel notes is included in a monumental work, named The 
History of the Patriarchs of Jerusalem, written by Dositheos, in the Greek 


* Ibidem, vol. IX, p. 45. 

language and printed later in Bucharest by Hrisant Notara, the successor of 
Dositheos at the Apostolic Throne. 

The travel we are referring at was accomplished between 1657-1660, 
around the coast of the Black Sea and even in the Caucasus region. Its aim was 
not only to collect some money for the needs of the patriarchate s throne, but 
also to visit some renowned orthodox places and monasteries and to meet 
different personalities. 

Subsequently, the protagonists made a voyage on the Black Sea and 
disembarked in Mingrelia, at Kurs port. They visited some important places 
nearby, such as the Mokfe Monastery and the residential town Zugdetion. Later, 
they went to Imeretia, close to Mingrelia, and visited Kutaisi town and two 
famous monasteries, Kelate and Chope, and the author gave a detailed account 
of them. 

Then, they went in Guria region from where they navigated to 
Trapezunt. In that town, they had the opportunity to visit and also to officiate the 
divine service in the Metropolitan Church, St. Filip. They also visited Sumela 
Monastery. The following routes included Batumi, Sinope and some other 
ancient towns along the sea shore. They also arrived in Crimeea and Chilia port. 

The importance of the travel notes derives, one the one hand, from the 
mention of the places, towns, churches or rivers which they have seen and, on 
the other hand, from the detailed description of them. So, we can form an idea of 
the geography, history and culture of these regions. It is important to underline 
that the author bases his arguments not only on historical evidences, but on his 
own experience as well. 


ADDENDA ET CORRIGENDA 


1. Nou despre Vlad voda Tepes. Un istoric al artei, Erwin Pokorny, 
a închinat de curând un studiu portretelor domnului Țării Româneşti Vlad 
Tepes, portrete răspândite în Europa centrală începând cu a doua jumătate 
a secolului al XV-lea!. Lăsând la o parte celebrul portret de la castelul 
Ambras din Tirol, trebuie spus că la noi erau totuşi cunoscute unele dintre 
reprezentările trecute în revistă acum de către Dl. Pokorny. De pildă, 
imaginea pictată „prin 1700” şi păstrată în galeria Esterhazy din castelul 
Forchtenstein (fig. 12) — nu departe de Wiener Neustadt — a fost semna- 
lată în anul 1997“. Şi încă mai de demult, din 1973, dar numai din repro- 
duceri alb-negru, a fost cunoscut la noi tabloul Martiriul Sf. Andrei (fig. 8 
din seria ilustraţiilor lui E. P.), în care Vlad vodă figurează în rolul fioro- 
sului proconsul Aegeas din Patras”. După părerea autorului studiului pe 
care îl prezentăm, tabloul cu acest „criptoportret” a fost realizat „prin 
1470/1480”. Şi de acum ştim sigur că se păstrează în galeria de la palatul 
Belvedere“. În acelaşi loc Erwin Pokorny a identificat un alt portret 
„deghizat” al lui „Dracula”, anume pe un „retablu înfățişând Răstignirea, 
pictat pe la 1475 şi atribuit unui atelier apropiat maestrului din Schotten 
(Wiener Schottenmeister)” (fig. 6). În sfârşit, toată atenţia merită portretul 
lui vodă Tepes în postura lui Pilat din Pont, pe panoul de altar „Hristos in 
fata lui Pilat”, pictat la Viena către 1465 şi care se găseşte astăzi în 
Galeria Naţională din Liubliana (fig.5). Mai trebuie reținut faptul că atât 
portretul de la Ambras (fig. 9), cât şi „replica” lui miniaturală aflată la 
Kunsthistorisches Museum din Viena (fig. 10) sunt atribuite intervalului 


' Erwin Pokorny, Bildnisse und Kryptoportrăts des Vlad Dracula, în „Ars 
Transsilvaniae”, XVIII, 2008, p. 109-118 + 12 il. în afară de text. 

? Raymond McNally, Benjamin le Blanc, Dracula într-un tablou necunoscut, in 
MI, XXXI, 1997, 1, p. 12-14 (fotografia tabloului a fost reprodusă pe coperta interioară 
a revistei). 
Vezi „Tribuna României”, II, 1973, 6, din 1 febr., p. 4. Tabloul a făcut parte 
din expoziția Alltag und Fest im Mittelalter, din prima jumătate a anului 1970, de la 
palatul Belvedere din Viena. Portretul lui Tepes a fost semnalat de istoricul de artă 
austriac Walter Peters. 

* În 1973 nu se preciza în chip limpede unde se conservă. 


„Studii şi Materiale de Istorie Medie”, vol. XXVII, 2010, p. 247-252 

1570-1595. Ceea ce ridica problema prototipului. Acesta, cred, nu poate fi 
totusi decat un tablou din colectia de familie a lui Petru voda Schiopul, 
care, cum prea bine se ştie, şi-a trăit ultimii ani de viaţă in Tirol. În 
schimb, reprezentările din prima fază, anume din răstimpul 1465-1480, 
par să fie legate de perioada de captivitate petrecută în Ungaria de către 
voievodul român (1462-1474). În concluzie, nu putem decât să-i fim 
recunoscători D-lui Erwin Pokorny pentru încercarea sa de a grupa 
imaginile pictate ale lui vodă Tepes, pe care el însuşi le-a îmbogăţit cu 
câteva noi reprezentări. 

În categoria „noutăţilor” despre vodă Vlad intră fără îndoială discu- 
tia despre emisiunile lui monetare. Până în 1979 nu i se cunoştea niciuna! 
De abia atunci marele nostru numismat, de curând dispărut, Octavian 
Iliescu a reexaminat un „ban” anepigraf de argint, atribuindu-l lui Tepes. 
Pe reversul acestei monede figurează o reprezentare extrem de neobiş- 
nuită, o „stea cu coadă”, adică o cometă... Ulterior, acelaşi Octavian 
Iliescu a identificat şi un ducat de argint, descoperit în 1968, în cursul 
săpăturilor de la Târgsor, drept o altă monedă a aceluiaşi domn. Iată, însă, 
că un tânăr numismat, Bogdan Costin, contestă această din urmă identi- 
ficare, apreciind că ducatul cu pricina, atât prin iconografie, cât şi prin stil 
este mult mai apropiat de monedele muntene emise în prima jumătate a 
secolului al XV-lea, până la reforma monetară a lui Vladislav II (c. 1452). 
Aşadar, acest „ducat de cruciadă”, cum l-a denumit Octavian Iliescu, ar 
aparține lui Vlad Dracul şi nu lui Vlad Tepes. Ceea ce l-a întărit pe autor 
în această convingere a fost faptul că în anul 2006 a achiziționat un ducat 
de tipul „comun muntean”, adică aparținând seriei binecunoscutilor ducati 
ai lui Vladislav II sau Radu vodă cel Frumos, cu o inscripţie care-l indică 
pe un Vlad voievod drept emitent. Pe de altă parte, desenul scutului este 
apropiat de cel de pe „banul cu cometa”. În consecință, Bogdan Costin 
crede că ducatul respectiv a fost bătut în cursul celei de-a doua domnii a 
lui vodă Tepes, adică între 1456-1462”, 


2. La biografia lui Nica din Corcova. De curând, colegul şi vechiul 
prieten Matei Cazacu a închinat un amănunțit studiu biografic unui epirot, 
Niko din Frastani, cunoscut la noi sub numele de Nica din Corcova. 
Biografia acestui personaj merită fără îndoială toată atenția. Stăpân al 
unui întins domeniu (29 de sate sau părți de sate), acest boier a atins 
zenitul carierei lui politice, aşa cum subliniază Matei Cazacu, în vremea 


$ Bogdan Costin, Ducatul muntean al voievodului Vlad III Tepes (1448, 1456- 
1462, 1476), în CN, XIV, 2008, p. 433-434, 436 şi 439. 

lui Radu vodă Serban, când îl vedem conducând mai multe solii în 
Transilvania, la Praga si la Viena”. 

În cele de faţă doresc să întregesc lista misiunilor lui diplomatice 
din acelaşi moment cu încă una, de astă dată în Moldova. Izvorul este 
neaşteptat: povestea miracolului de la Alba Iulia în vremea stăpânirii lui 
Mihai Viteazul, consemnată de Petru Movilă! La sfârşitul rândurilor sale, 
Petru Movilă a indicat şi sursa informaţiilor: „Acestea s-au scris, cetind în 
letopisetul muntenesc şi auzind-o de la multi marturi vrednici de credință 
şi mai ales de la vistierul ce era atunci, iar acum logofăt mare al Ţării 
Româneşti, şi de la Dragomir, marele pitar”. 

Dregătorul muntean nenumit, fost ,,vistier” şi „acum” mare logofăt 
nu poate fi decât Nica din Corcova, dacă se tine seamă şi de celălalt boier, 
de astă dată indicat nominal: Dragomir mare pitar. Fiindcă acesta din 
urmă este mare pitar doar un scurt răstimp, între 19 aprilie 1604 — 6 iulie 
1605. Or, pe atunci mare vistier în sfat era tocmai Nica din Corcova 
(12 august 1602 — 10 decembrie 1610), care ulterior, într-adevăr, a devenit 
mare logofăt (15 septembrie 1611 — 29 decembrie 1613; 3 octombrie 
1616 — 18 mai 1618). În treacăt fie spus, Petru Movilă a relatat în scris 
miracolul pomenit cel mai târziu în 1618, din moment ce ne spune că 
primul boier este „acum” mare logofăt. 

Solia în Moldova a lui Nica din Corcova şi Dragomir din Băjeşti 
poate fi aşadar datată în 1604-1605, adică pe vremea lui leremia vodă 
Movilă, la curtea căruia se găsea de bună seamă copilul Petru, unul dintre 
cel trei fii ai lui Simion Movilă. Date fiind relaţiile încordate dintre domnii 
Țării Româneşti şi Moldovei, care au precedat-o, este firească întrebarea: în 
ce context a putut avea loc acest demers diplomatic? O descoperire recentă 
în arhivele otomane ne îngăduie astăzi singurul răspuns posibil. Anume, 
faptul că la 4/14 noiembrie 1604 Poarta l-a recunoscut în sfârşit şi l-a 
învestit ca domn al Ţării Româneşti” pe Radu vodă Şerban ne îndeamnă să 
asociem solia cu pricina de acest act. In fond, Ieremia vodă Movilă se situa 
demult, de la începutul domniei sale, pe „axa polono-otomană”. Pregătirea 
păcii între Tara Românească şi Imperiul otoman, anunțată chiar prin 
recunoaşterea lui Radu Şerban, impunea deci şi curmarea, cel putin 
aparentă, a duşmăniei între cei doi domni. 


ê Matei Cazacu, Niko de Frastani ou Nica de Corcova: un épirote au service 
des princes de Valachie, în SMIM, X XVI, 2008, p. 204-205. 

7 Am folosit tălmăcirea lui N. Iorga (Studii asupra evului mediu românesc, 
ediţie îngrijită de Şerban Papacostea, Bucureşti, 1984, p. 380). 

8 Vezi Mihai Maxim, Noi documente turceşti privind Țările Române şi Înalta 
Poartă (1526-1602), Brăila, 2008, p. 308. 

3. O altă mărturie despre familia Ghizolfi. Nicolae lorga a grupat 
odinioara unele date despre ,,supravietuirea” catorva genovezi in Crimeea 
inceputului de veac XVI: ,,... in 1513, trei genovezi din Caffa, Augustin 
de Garibaldi, un Ghizulfo, descendent al fostilor domni de Matrega, si un 
altul, necunoscut, fac pace intre Han si Polonia; Augustin e creat cavaler 
de regele Sigismund la 16 iulie 1514”. Dacă actul cu privire la Augustin 
de Garibaldi, solul lui Mengli Ghirai, „imperator Tartarie et Chazarie”, 
l-am putut regăsi iute, conform trimiterii lui Nicolae Iorga'®, nu tot aşa s-a 
întâmplat cu celălalt act, în care, potrivit tot lui Iorga, apărea numele unui 
Ghizolfi. Până la urmă am constatat că trimiterea era greşită, la volumul 
III din seria Acta Tomiciana, în loc de volumul II. 

Într-adevăr, actul cu pricina, datat 9 februarie 1513 în Poznan, este 
o scrisoare regală adresată lui „Vincentio de Zugulfis et Jo. Baptiste de 
S. Nicolao”. Din ea şi din altele, redactate în aceleaşi zile, rezultă că solia 
tătară sosită la Vilno avea în componenţa ei pe un nepot al hanului Mengli 
Ghirai, pe nume „Jalaldin Soltan”!!. Pacea încheiată acum va lăsa singură 
Moldova în faţa incursiunilor pustiitoare ale tătarilor, cum va fi chiar cea 
din august acelaşi an”. 

Important în privinţa actului din 9 februarie 1513 este faptul că el ne 
dezvăluie numele de botez al personajului, menţionat de Iorga numai sub 
numele de familie: Vincenzo. Avem deci de-a face cu Vincenzo Ghizolfi, 
părintele lui Zaccaria Ghizolfi din Caffa, unul dintre acei „gentilhuomini 
Tartari, cattolici” din serviciul hanilor, care prin 1581 se pregătea să vină în 
Italia, la Genova, ca să-şi revendice o moştenire `. Zaccaria a facut parte 
anterior dintr-o solie tătară trimisă în Suedia, după cum Vincenzo, tatăl său, a 
sosit în Polonia în 1513 tot în cadrul unei solii tătare. Este astfel confirmată 
încă odată observația unor contemporani după care descendenții genovezilor 
din Crimeea slujeau de obicei în aparatul diplomatic al hanilor, pentru 
contactele cu puterile creştine. În fine, anul 1513, în care îl vedem pe 
Vincenzo în plină activitate, ne apropie de epoca sfârşitului de veac XV, a 
seniorului din Matrega, Zaccaria Ghizolfi. Cu alte cuvinte, devine foarte 
plauzibilă ipoteza ca Vincenzo să fie fiul acestuia. 


? N. Iorga, Studii istorice asupra Chiliei şi Cetăţii Albe, Bucureşti, 1899, p. 40. 
Iorga adăuga şi pe Lanfranco Zaccaria, fiul lui Angelo, mort la Caffa la 1 noiembrie 
1523, potrivit inscripției de pe piatra lui tombală. 

10 Acta Tomiciana, IL, nr. CXCIIL, p. 140. 

'! Ibidem, IL, nr. CLXXIII, p. 160; vezi şi nr. CLXX-CLXXI, p. 159. 

'2 Julian Marinescu, Bogdan III cel Orb (1504-1517), Bucuresti, 1910, p. 76-77. 

'5 Stefan Andreescu, Din istoria Mării Negre (Genovezi, români si tătari în 
spațiul pontic în secolele XIV-XVII), Bucureşti, 2001, p. 159-160; Idem, Descendenta 
seniorului din Matrega, in SMIM, XXVII, 2009 p. 335-336. 

4. Moscova — „a treia Romă”? Un foarte incitant eseu, care merită 
a fi cunoscut şi dezbătut, este cel al lui Donald Ostrowski, apărut în actele 
unui colocviu ce s-a ţinut la Metropolitan Museum of Art din NewYork'*. 
Una dintre premisele de la care pleacă autorul este aceea că: „Although 
other early sources claim that Constantinople lapsed into heresy as the 
result of its fall, no official Russian church statement or policy reflects a 
rejection of the Byzantine church or the general authority of the Patriarch 
of Constantinople”. Cea mai bună dovadă în acest sens este vădită de 
nevoia de a obţine, în 1557, aprobarea patriarhului de Constantinopol 
pentru adoptarea titlului de far de către Ivan IV. 

Impotriva unui clişeu adânc înrădăcinat, atât în mediile populare, 
cât şi în cele universitare, Donald Ostrowski se străduieşte să demonstreze 
că teoria „Moscova a treia Romă” nu are de fapt nici o bază documentară. 
De pildă, folosind cele mai noi cercetări, domnia sa arată că în comenta- 
riul din 1492 la Paschalie al lui Zosima, mitropolitul Moscovei, cuvintele 
„Noua Romă” se găsesc într-un singur manuscris (1493), în vreme ce în 
alte trei, tot din anii '90 ai secolului XV, figurează „lerusalim” în loc de 
„Roma”. lar aceste din urmă manuscrise par să fie cele mai apropiate de 
protograf. Aşadar, interpretarea corectă a pasajului ar duce la concluzia că 
Moscova, din perspectiva lui Zosima, era echivalatä cu „Noul Ierusalim”. 

Un alt izvor adesea folosit şi citat spre a consolida aceeaşi teorie 
este „Povestea glugii albe”. Scrierea a fost mereu considerată ca fiind 
alcătuită la finele sec. XV sau la începutul celui următor. Ea surprinde 
faptele legate de transferul de la Roma la Constantinopol şi apoi la 
Novgorod a glugii albe, pe care Constantin cel Mare a dat-o papii Sivestru I, 
în semn de recunoştinţă fiindcă l-a îngrijit de lepră. Se pare, însă, că 
versiunea scurtă a povestirii a fost mai curând redactată după Sinodul din 
1564, ca răspuns la decizia acestuia care le îngăduia prelatilor să poarte 
gluga albă. lar versiunea extinsă a fost probabil compusă dupa 1589, 
deoarece ea „prezice” instituirea patriarhatului moscovit. 

Dar, indiferent de datare, autorul observă că în redacția lungă, unde 
s-a spus că ar apare referința la a Treia Romă, în realitate singura formulă 
existentă este: „țara rusească” (Ruskaia zemlia) şi, mai apoi, „împărăția 
rusească” (Ruskoe tsarstvo). Prin urmare: „A close reading of the Tale 
leads to the conclusion that the author intended to demonstrate that the 
progression of true Christian spirituality, as indicated by the progression of 
the white cowl, was Rome to Constantinople to Novgorod”. Deoarece 
întreaga scriere este de fapt pro-Novgorodiana şi „implicit” anti-Moscovita. 


14 Donald Ostrowski, „Moscow the Third Rome” as Historical Ghost, în 
volumul: Byzantium: Faith and Power(1261-1557). Perspectives on Late Byzantine Art 
and Culture, ed. by Sarah T. Brooks, New York, 2006, p. 170-179. 

În chip semnificativ, „Povestea” ne spune că Filotei Kokkinos, patriarhul 
Constantinopolului, a visat că trebuia să trimită gluga albă arhiepiscopului 
Vasilii al Novgorodului (1330-1352). Şi de aceea, când spune că „a treia 
Romă” este în „ţara rusească”, autorul textului nu are în minte Moscova, 
unde se găsea stăpânul temporal, ci Novgorodul, cu a sa căpetenie 
spirituală. Oricum, trebuie subliniat cu tărie că în nici o redacție a izvorului 
nu figurează cuvintele: „Moscova a treia Romă”... 

In fine, Donald Ostrowski examinează un grup de trei scrisori, atri- 
buite lui Filofei, un călugăr de la începutul secolului XVI din mănăstirea 
Eleazorov de la Pskov. Cele trei scrisori au fost asociate de formularea 
„Moscova a treia Romă”. De pildă, în reconstrucția arhetipului „Scrisorii 
contra astrologilor” a lui Filofei, cea mai probabilă lectură a binecunoscutei 
fraze-cheie ar fi, în tălmăcire engleză: „all the Christian tsardoms came to 
an end and gathered into the one tsardom of our sovereign, according to the 
books of the prophets, and this is the Roman tsardom: for two Romes have 
fallen, a third stands, and a fourth will not be” (p. 174). Dupa parerea 
autorului, „Impărăţia romana” (Roman tsardom) ar putea sa se refere la 
Sfântul Imperiu Roman al lui Carol V. Oricum, „the only way to see any of 
the three letters as implying an imperial ideology is to divorce the Third 
Rome formulation from the context of the rest of the letter’. 

Abia in 1589 apare formula ,,a treia Roma” in textul oficial al 
hotărârii înființării patriarhatului rusesc, semnată de Ieremia II al 
Constantinopolului şi de ierarhii din suita lui. Dar, aşa cum precizează 
Donald Ostrowski într-o notă, nu ei au compus textul, ci, potrivit mărturiei 
lui Ierotei al Monemvasiei, au semnat fără a-i cunoaşte conţinutul, deoarece 
nici unul nu ştia limba rusă şi nici nu li s-a pregătit vreo traducere. lar abia 
în 1594 răsare o însemnare pe o psaltire, cu expresia: „oraşul împărătesc 
Moscova, a Treia Romă”. Ceea ce atestă că acum pentru întâia oară 
expresia a Treia Romă a fost alăturată de numele Moscova. 

In ultima parte a studiului său, Donald Ostrowski reconstituie evo- 
lutia noului concept, cu motivațiile legate de fiecare etapă. Astfel, în genere, 
în secolele XIX şi XX asistăm la un efort al intelectualilor de a stabili locul şi 
rolul Rusiei în lume. Aşa se face că „Moscova a treia Romă” a devenit o cale 
pentru a interpreta istoria timpurie a Rusiei, ba chiar şi a celei cu mult mai 
recente. Insă, aşa cum ne previne în chip limpede autorul în încheierea 
demersului său: „Those who want to use Third Rome as an interpretive tool 
to explain Russian state or church behavior need to be aware that they are 
adopting a modern interpretation that distorts it out of any relationship to the 
way it appears in the historical sources”. 


STEFAN ANDREESCU 

În numărul pe 2008 al SMIM-ului am prezentat episodul VI 
(mănăstirea Ivir) din ceea ce am numit documentarul ştiinţific Florin 
Marinescu şi Muntele Athos. Acum, după numai doi ani, a venit vremea 
prezentării episodului VII: mănăstirea Dohiar. Acest episod, consacrat 
documentelor româneşti din arhiva mănăstirii Dohiar, a fost „turnat”, ca şi 
celelalte şase, într-o manieră ştiinţifică riguroasă, capabilă să dea măsura 
importanţei acestor documente pentru istoria românilor până în primele 
decenii de după mijlocul secolului al XIX-lea. Volumul cuprinde 899 de 
documente dintre 5 ianuarie 1572 şi 21 octombrie 1863 (din care 34 da- 
tate cu aproximaţie): 5 din secolul al XVI-lea, 388 din secolul al XVII-lea, 
324 din secolul al XVIII-lea şi 182 din secolul al XIX-lea. Toate docu- 
mentele sunt privitoare la istoria Ţării Româneşti, mai ales la istoria 
mănăstirii Slobozia lui Ianache sau Vaideei, din judeţul Ialomiţa, închi- 
nată de ctitorul ei, postelnicul Ianache Caragea, şi de domnul Alexandru 
Coconul, şi la istoria metocului Mâstăneşti (mai apoi, schitul Apostolachi), 
din judeţul Prahova, închinat de comisul Apostolache în 1652. Doar patru 
documente amintesc despre un metoc din Moldova al mănăstirii Dohiar, 
schitul Corni, din ținutul Putna sau Tecuci, închinat de mitropolitul 
Moldovei, Veniamin Costachi (considerăm că asupra acestui aspect ar 
mai trebui zăbovit). Majoritatea documentelor din acest volum sunt 
inedite, cu excepția acelora scoase din Condica mănăstirii Slobozia lui 
Enache, păstrată la Arhivele Nationale Bucureşti şi publicate în DIR, 
DRH sau în Catalogul documentelor Ţării Româneşti (până la 1656). 

Chiar dacă primul document din acest catalog este din 5 ianuarie 
1572 de la Alexandru vodă Mircea, istoria legăturilor dintre această lavră 
athonită şi Tara Românească este cu multe generații mai veche, avandu-si 
începuturile în vremea lui Vlad Călugărul, Radu cel Mare şi Neagoe 
Basarab. Apoi, chiar dacă în arhiva mănăstirii Dohiar nu a ajuns, ca 
expresie a milosteniei vreunui domn moldovean vreun document, nici nu 


„Studii şi Materiale de Istorie Medie”, vol. XXVIII, 2010, p. 253-355 

s-a rătăcit vreun act din vreo pricină oarecare (în afara celor patru acte 
amintite mai sus privitoare la schitul Corni), istoria legăturilor dintre 
aşezământul athonit şi Moldova este veche şi importantă, începând cu 
daniile făcute de Petru Rareş şi doamna sa, Elena. Dintre domnii moldo- 
veni s-au ridicat şi un rând de noi ctitori: Alexandru Lăpuşneanul şi soția 
sa, Ruxandra, care au şi fost invesniciti într-un tablou votiv în catholi- 
conul mănăstirii. În 1570, doamna Ruxandra şi fiul său, Bogdan vodă 
Lăpuşneanul, au dăruit mănăstirii suma de 165 000 de aspri, pentru pome- 
nirea lor şi pentru plata datoriilor mănăstirii (documentul se păstrează în 
arhiva grecească a aşezământului monahal; în acest volum, p. 365, a fost 
cuprinsă o fotografie a acestui document, dar din păcate neclară). În 
această mănăstire a vietuit şi un fost mitropolit al Moldovei şi Sucevei, 
Theofan II, ale cărui oseminte se odihnesc în interiorul catholiconului 
mănăstirii, iar mormântul i-a fost înfrumusețat de „ruda” sa, Elisabeta 
Movilă, soţia lui leremia vodă Movilă. Tot acestei mănăstiri, marele 
logofăt Luca Stroici i-a dăruit un Tetraevanghel. Dintr-un pomelnic al 
mănăstirii aflăm că mănăstirea a primit danii şi de la Ioan „Despot” 
(autorul se întreabă dacă nu este vorba despre Despot vodă) şi de la Vasile 
Lupu şi soția sa, Tudosca (p. 31). 

Pe lângă rezumatele documentelor, Florin Marinescu a elaborat un 
solid studiu introductiv, unde s-a străduit să recompună istoria metoacelor 
din Tara Românească, aşa cum s-a putut desprinde din cele aproape o mie 
de documente păstrate în arhivă, reuşind să alcătuiască lungi şi utile liste 
de egumeni şi de moşii. Tot aici, autorul inserează câteva inscripții şi alte 
mărturii privitoare la relaţiile dintre mănăstirea Dohiar şi Ţările Române. 
Volumul cuprinde un indice (împărțit în indice de persoane şi indice de 
locuri) foarte bine şi detaliat întocmit, precum şi câteva fotografii, ce 
cuprind tablouri votive, documente şi chipul de astăzi al mănăstirii 
athonite şi al fostului metoc, Slobozia lui Ianache. Volumul se încheie cu 
un studiu al monahului Theoctist de la mănăstirea Dohiar, care infasiteaza 
legăturile mănăstirii sale cu Ţările Române, folosind şi documentele 
greceşti şi turceşti păstrate în arhivă. 

Si prin acest catalog, Florin Marinescu îmbogăţeşte zestrea 
documentară a istoriei româneşti, aducând în circuitul ştiinţific un număr 
foarte mare de documente, care scot la lumină noi date şi completează 
cunoştinţele noastre despre istoria generală a Ţării Româneşti până la 
mijlocul secolului al XIX-lea. 


Petronel Zahariuc 

Condica Marii Logofetii (1692-1714), ediție îngrijită de Melentina 
Bazgan, Edit. Paralela 45, Pitesti, 2009, 786 p. 


În anul 2009, odată cu tipărirea la Editura Paralela 45 a 
Manuscrisului 705, păstrat la Arhivele Naţionale Istorice Centrale, un nou 
şi valoros instrument de lucru a fost pus la dispoziţia cercetătorilor istoriei 
româneşti a veacurilor XVII-XVIII. Este vorba despre Condica Marii 
Logofetii, întocmită în perioada domniei lui Constantin Brâncoveanu, de a 
cărei transcriere, îngrijire şi editare s-a ocupat cu competenţă şi multă 
acribie, d-na Melentina Bâzgan. 

Noua apariție editorială se deschide cu o introducere (p. V-X), în 
care d-na Bâzgan prezintă metodologia urmată şi normele academice 
folosite pentru publicarea documentelor, precum şi conținutul şi structura 
propriu-zisă a condicii. Urmează apoi un rezumat al documentelor în 
ordinea înscrierii lor in condică (p. XIII-XXXVII), precum şi o dispunere 
a actelor în ordine cronologică (p. XXXIX-LXIV). Cuprinsul Manu- 
scrisului 705 este redat între p. 1-64, pentru ca în final cititorul să aibă 
acces la un indice onomastic (p. 615-758), unul de materii (p. 759-774) şi 
la o listă a cuvintelor şi expresiilor slave utilizate în documentele condicii. 
Urmează în cele din urmă opt anexe care reproduc color câteva pagini din 
manuscris, punându-se astfel în evidenţă grafia textului, pe de o parte şi 
decorația, constând în initiale ornate, chenare şi frontispicii, pe de alta 
parte. 

După cum aflăm din introducere, manuscrisul are 661 file de 
hârtie şi cuprinde un număr de 435 acte de cancelarie, copiate in extenso, 
după originalele elaborate de logofetie între 1692-1714. Actele sunt redate 
în limba română, singura excepţie fiind documentul 226, redactat integral 
în limba slavă, iar caracterele folosite sunt chirilice semiunciale, 
semicursive sau cursive, întrucât la acţiunea de copiere au participat circa 
25 de logofeti şi logofetei, prezentaţi de editoare cu câteva elemente de 
identificare (p. VIII), textele fiind contrasemnate de 7 logofeti de rangul 
al doilea. 

Documentele se referă în general la danii sau întăriri de pro- 
prietati, bunuri sau rumâni, făcute de cele mai multe ori în urma judecății 
domneşti, însă furnizează şi informaţii de mare valoare, de natură socială, 
politico-institutionala, economică, religioasă ori militară. Găsim de pildă 
mențiuni ale unor mănăstiri închinate altora din tara sau patriarhiilor 
orientale, date despre negustori sau bresle, instituţii, ca de exemplu, 
duşegubina, privilegii sau imunităţi. 

Subliniind importanța publicării acestui izvor istoric, devenit acum 
un util instrument de lucru, accentuăm, împreună cu Melentina Bâzgan, 
necesitatea valorificării lui, prin studii ulterioare ale cercetătorilor inte- 
resati de societatea românească a secolelor XVII-XVIII. 


Oana-Mădălina Popescu 


Samile Vistieriei Țării Moldovei, editate de Ioan Caproşu, vol. I (1763- 
1784); vol. II (1786-1798), Casa Editorială Demiurg, Iasi, 2010, 597 p. + 
595 p. 


După ani indelungati de „defrişare” a Arhivelor Nationale, profe- 
sorul loan Caproşu adună în două mari volume munca sa, „semănată”, 
până acum, în diverse reviste de specialitate: „Arhiva Genealogică”, „loan 
Neculce”, „Revista de istorie socială”, „Cercetări isotorice” sau „Hrisovul”, 
vreme de un deceniu, între anii 1996 şi 2006. Majoritatea Sămilor 
Visteriei Țării Moldovei, din cea de-a doua parte a secolului al XVIII-lea, 
care s-au păstrat cu intermitențe, cuprind cronologic intervalul dintre anii 
1763 şi 1798. În cele două volume ieşite de sub tipar anul acesta, a mai 
adăugat încă două Sami; prima, publicată fragmentar de N. Iorga şi Gh. 
Ghibănescu, în 1903 şi 1925, vede acum lumina tiparului, pentru prima 
dată în întregime, anume Sama Visterii din vreme Mării Sale Grigorie 
Ioan Calimah v(oie)vod, 1763 (vol. I, p. 9-274). În aceeaşi situaţie se află 
şi o altă Sama, publicată fragmentar de N. Iorga, care este redată acum 
integral, fiind din vremea lui Alexandru loan Mavrocordat, una din cele 
trei Sămi din anul 1786 (vol. II, p. 77-161). 

Şi alte documente similare s-au păstrat în arhivele ieşene, mai cu 
seamă din primele decenii ale secolului al XIX-lea. Însă merită amintite 
Sămile anuale ale Epitropiei Sfântul Spiridion din laşi, atât cele din a 
doua parte a secolul al XVIII-lea, cât şi cele din secolul următor, publicate 
de profesorul loan Caproşu în cele zece volume de Documente privitoare 
la istoria oraşului laşi, pe care le-a editat între anii 1999 şi 2008. 

Samile Vistieriei constituie un izvor documentar valoros, ,,alcatu- 
iesc o categorie specială de izvoare istorice, care, sub forma în care sinteti- 
zează, anual sau pe mai multi ani, veniturile şi cheltuielile țării, se plasează 
la capătul unui proces cancerial în care au fost folosite, desigur, tot felul de 
catastife de socoteli, de factură însă preponderent fiscală” (vol. I, p. 5). Prima 

referire la existența unor Sămi s-a păstrat în cronica lui Axinte Uricariul, 
pentru prima domnie a lui Nicolae Mavrocordat (1709-1710), când, la 
împlinirea unui an de domnie, vodă a arătat boierilor „sama domniei lui 
cei dintâi, că era în visterie toate izvoadele de câte să scosese pe ţară 
atunce şi de alte venituri. Era izvoade şi de câte să cheltuise şi la acea 
domnie şi la toate trebile şi dările tarai” (ibidem). 

Nu au ajuns până la noi Sămile amintite de cronicar, cea mai 
veche păstrată fiind din 1763, după cum aminteam mai sus, alături de care 
avem Sămile din anii 1764, 1776, 1777, 1784, 1786, 1792, 1795 şi 1798, 
toate publicate de profesorul Ioan Caproşu in cele două volume apărute la 
Iasi, documente fără de care istoria secolului al XVIII-lea nu poate fi 
Scrisă. 


Lucian-Valeriu Lefter 


Însemnări de pe manuscrise şi cărţi vechi din Tara Moldovei. Un Corpus. 
Editat de I. Caprosu şi E. Chiaburu. Vol. I (1429-1750), vol. II (1751- 
1795), vol. Il (1796-1828), vol. IV (1829-1859), Casa Editoriala 
Demiurg, Iasi, 2008-2009, XXX + 667 p.; XXIV + 669 p.; XXIV + 750 
p.; XXIV + 694 p. 


La aparitia acestor impresionante volume din colectia de 
Însemnări de pe manuscrise si cărţi vechi, pentru Moldova, ne alăturăm 
satisfactiei Domnului Profesor loan Caproşu cu atât mai mult, cu cât 
ştiam că Domnia sa avea de multă vreme vol. I dactilografiat şi pregătit 
pentru tipar, iar activitatea de identificare şi adunare a însemnărilor a 
început în urmă cu vreo cinci decenii, după propria-i mărturisire. În acest 
scop, s-a bucurat de sprijinul mai tinerei colaboratoare a Domniei Sale, a 
Doamnei Elena Chiaburu, în special pentru activitatea meticuloasă de 
culegere computerizată şi tehnoredactare. De asemenea, un rol important 
în realizarea acestui demers l-a avut Doamna Alexandrina Ionita, care a 
avut curajul să publice o lucrare atât de complexă, în condiţii grafice 
foarte bune, în colecția Biblion, a Casei Editoriale Demiurg, pe care o 
conduce cu mult profesionalism şi dăruire. 

O scurtă dar densă Prefatä (la primul volum), Bibliografia, un 
grupaj de Sigle şi Prescurtări, preced ediția însemnărilor. Importanţa în- 
semnărilor marginale, ca surse narative, varietatea informațiilor cuprinse 

în ele, fie de interes general, fie de interes local, aspecte ale circulației 
cărții, proveniența şi vechimea însemnărilor, un scurt istoric al cercetării 
şi publicării lor, numele unora dintre primii editori, detalii privind regulile 
de editare, constituie conținutul Prefetei, la care vom face referire şi in 
rândurile următoare. 

În Moldova, primii care au publicat însemnări în diferite reviste 
istorice au fost editorii de izvoare diplomatice, începând cu Gheorghe 
Ghibănescu. Mihai Costăchescu a intuit necesitatea publicării lor într-un 
corpus, iar de la Nicolae Iorga ne-a rămas memorabila sintagmă „istoria 
țării prin cei mici”, exprimând, ca nimeni altul, în stilul său, unicitatea şi 
importanţa însemnărilor pentru reconstituirea vieţii cotidiene, pentru 
studiul mentalităților. După modelul său, în perioada interbelică, s-au şi 
alcătuit câteva corpus-uri regionale de însemnări, din care unele au rămas 
în manuscris. Mai târziu, în planul vast inițiat de Academia Română de 
publicare a tuturor izvoarelor istorice, alături de colecțiile Documente 
privind istoria României / Documenta Romaniae Historica, Cronicile 
medievale ale României, Inscriptii medievale ale României, a fost pre- 
văzută şi colecţia de Însemnări de pe manuscrise şi cărţi vechi, ca o 
firească completare a corpus-ului diplomatic. 

Acest corpus de Însemnări, iniţiat de Profesorul loan Caproşu, 
cuprinde „cvasi-totalitatea”, după aprecierea editorilor, a însemnărilor de 
pe filele cărților şi manuscriselor de origine sau cu circulație in Tara 
Moldovei, în intervalul cuprins între 1429 martie 13 (data celei mai vechi 
însemnări) şi până în anul 1859, indiferent de limba în care au fost scrise. 
Aceste volume cuprind însemnările sistematizate cronologic, după cum 
urmează: volumul I (1429-1750), volumul II (1751-1795), volumul III 
(1796-1828) şi volumul IV (1829-1859). În cazul manuscriselor mai 
vechi, au fost reproduse şi colofoanele, care în lipsa foii de titlu cuprind 
informații deosebit de preţioase (numele copistului, al comanditarului, 
locul şi data/datele copierii sau traducerii, preţul, numărul de coli folosite, 
etc.). Aşa ne explicăm de ce pentru manuscrisele mai noi s-au reprodus şi 
foile de titlu. În treacăt, atragem atenţia că în noianul de însemnări, (în 
volumul II, p. 51), s-a strecurat şi cunoscuta notă tipografică (Înştiinţare 
pentru moaştele Sfântului şi Marelui Mucenic loan cel Nou de la Suceava. 
Cu ce pricină s-au luat de la Moldova şi la această vreme unde se află), 
tipărită de Iacov Putneanul, mitropolitul Moldovei, în Antologhionul de 
Iaşi (1755). 

A fost folosită o bibliografie impresionantă, constituită, în primul 
rând, din cataloagele de manuscrise şi cărți vechi, colecțiile de periodice 

româneşti, dar şi din volume de documente, inventare arhivistice, lucrări 
de istorie, filologie, etc., unele risipite in diverse publicatii mai putin 
accesibile cercetătorilor; de asemenea, au fost cercetate şi unele colecții 
de manuscrise din biblioteci şi arhive publice sau particulare din tara şi 
străinătate. 

Indispensabil unei lucrări de asemenea factură, Indicele general 
alfabetic, de la sfârşitul fiecărui volum, completează firesc şi necesar 
lucrarea, şi-i sporeşte valoarea ştiinţifică. 

În ceea ce priveşte criteriile de editare, s-au adoptat cele folosite în 
colecţia Documenta Romaniae Historica (pentru textele slavone) şi în 
Monumenta linguae dacoromanorum. Biblia 1688 (pentru textele in limba 
romana). 

Desigur, n-au fost putine greutatile cu care s-au confruntat editorii. 
Avem in vedere, in primul rând, datarea însemnărilor (întrucât nu toți 
editorii anteriori s-au încumetat să dateze şi însemnările fără dată), apoi, 
unificarea, atât cât s-a putut, a normelor de transcriere. 

În încheierea prezentării noastre, dorim Profesorului loan Caproşu 
puterea şi timpul necesar pentru a găsi calea potrivită în vederea publicării 
altor volume, din altă colecţie, pe care, fără îndoială, o doreşte începută şi 
pentru Moldova, cea a Inscriptiilor medievale româneşti. Stim, de ase- 
menea, că volumul I, /nscriptiile medievale ale României. Tara Moldovei 
(până la 1859), este parțial dactilografiat. 


Olimpia Mitric 


Pânea pruncilor sau Învățătura credinţei crestinesti, strânsă in mică 
şumă, ediție îngrijită de Florina Ilis, studiu istoric de Ovidiu Ghitta, studiu 
filologic de Florina Ilis, Edit. Argonaut, Cluj-Napoca, 2008, CXII + 136 p. 


Catehismul care face obiectul acestei ediţii a fost întocmit de 
iezuitul Baranyi Laszlo Pal, care probabil din vara anului 1701 a fost 
teologul impus de cardinalul Leopold Kollonich pe lângă mitropolitul unit 
Atanasie Anghel. Cartea a fost tipărită şi a ieşit pe piaţă la Bălgrad în 
1702, dar astăzi se mai păstrează doar trei exemplare, dintre care unul 
singur este complet. 

Studiul introductiv întocmit de profesorul Ovidiu Ghitta reprezintă 
o investigație extinsă asupra momentului apariției acestei cărți şi, mai cu 
seamă, asupra semnificației sale. Cartea acum reeditată a fost precedată 

îndeaproape, în anul 1699, de un alt catehism românesc, Bucoavna, tipărit 
tot la Bălgrad, cu “voia preasfintitului chir Atanasie, mitropolitul Țării 
Ardealului”. Această din urmă carte, spune Ovidiu Ghitta, vădeşte “felul 
în care grupul de clerici români angajat în tratative cu romano-catolici îşi 
reprezenta unirea şi înțelegea semnificația propriu-zis religioasă a actului 
respectiv” (p. XIII). Având un limpede caracter antiprotestant, textul 
respectiv corespundea însă doar până la un anumit punct cu aşteptările 
mediilor catolice vieneze. Căci neincluderea, de pildă, a lui filioque in 
Crez nu putea decât, evident, să nemultumeasca. 

Menirea catehismului lui Baranyi — personaj de altminteri adânc 
implicat în însăşi pregătirea actului unirii — era aceea de a reflecta preocu- 
parea iezuiţilor să sublinieze că aducerea creştinilor răsăriteni în comu- 
niune cu latinii „se făcea, în primul rând, prin acceptarea tradiției teolo- 
gice a acestora din urmă” (p. XIX). Ceea ce, bineînţeles, contravenea do- 
rintei hotărât exprimate a ortodocşilor transilvăneni de a-şi menține 
intactă „legea” lor. Era vorba, până la urmă, de mentalitatea latină con- 
turată după Conciliul de la Trento, care nu concepea decât o „unire- 
includere” în cadrul Bisericii universale (Catholica Ecclesia), ce se 
autoconsidera drept „singura validă şi mântuitoare”. Ne aflăm deci într-o 
ambianta sensibil diferită fata de cea rezultată la sfârşitul sinodului de la 
Ferrara-Florenta, „punctele florentine” nemaifiind decât o parte a 
enunturilor teologice cerute de la creştinii din lumea greacă pentru unire. 
Pe de altă parte, aşa cum arată Dl. Ghitta: „Decizia de a trimite spre 
români o carte scrisă de un iezuit exprimă convingerea cardinalului 
[Kollonich] că elita lor clericală n-avea nici experienţa, nici cultura 
teologică necesare punerii în pagină a unei «învățături de credință» fără 
cusur din perspectivă catolică” (p. XXIX). 

Relectura Pânii pruncilor, cu ocazia pregătirii acestei ediţii, l-a 
condus pe Dl. Ovidiu Ghitta către unele observații şi interpretări noi. 
Astfel, autorul cărții, iezuitul Baranyi, pare să se fi adresat unui public ce 
ținea prin tradiție de Biserica romană şi nu „unui grup cu anumite 
particularităţi teologice, intrat de curând în corpul izbăvitor al «besearicii 
sfinte»” (p. LV). Şi sunt o serie întreagă de argumente pentru această 
observaţie, care de fapt schimbă optica asupra cărţii. lată un element care 
pledează în acelaşi sens: textul catehismului lui Baranyi nu se referă deloc 
la tradiţia bisericească răsăriteană, adică la ,,legea” pe care clerul româ- 
nesc ardelean vroia să o păstreze neştirbită. Autorul cărții discută şi lămu- 
reşte doar elemente ale practicii religioase din sânul Bisericii romane. 

În altă ordine de idei, catehismul de faţă este marcat de „o puter- 
nică şi foarte distinctivă nuanţă antieretică”, este un autentic catehism „de 
front” (p. LXXXIX). Pentru iezuitul maghiar, duşmanii dreptei credinţe — 
ai catolicismului! — sunt „păgânii”, „jidovii” şi „oamenii răi” (sau „mădula- 
rele dracului”!). Iar în acest ultim grup intrau ,,ereticii”, pe care, în treacăt 
fie spus, literatura iezuită îi socotea vrăjmaşi nu numai ai catolicismului, 
ci şi ai creştinismului răsăritean (p. XC). Şi gândul se îndreaptă, fireşte, 
către faptul că, la finele veacului al XVII-lea, structurile politico-admi- 
nistrative ale Transilvaniei erau, într-adevăr, dominate de protestanți. 

Concluzia de mare interes a demersului Dlui Ghitta: „Nimic din 
conținutul propriu-zis al cărții nu denotă că ea s-ar fi plămădit în relație cu 
mişcarea de unire” (p. XCIII). Dimpotrivă, ea pare a fi fost concepută 
înainte de 1701, pentru lectura unor romano-catolici. lezuitul Baranyi ar fi 
profitat prin urmare doar de prilejul oferit spre a-şi vedea imprimată 
lucrarea rămasă în manuscris, în momentul în care cardinalul Kollonich 
era dornic să trimită spre români un catehism de redacție iezuita. 

Nu pot decât să subliniez şi să salut calitatea remarcabilă a acestui 
studiu pătrunzător, ca de altminteri a întregii ediţii de fata. 


Ștefan Andreescu 


Martyn Rady, The Gesta Hungarorum of Anonymous Notary of King 
Béla: A Translation, in The Slavonic and East European Review, 87, 
2009, 4, p. 681-727. 


In pofida nivelului si performantelor sale indubitabile, medie- 
vistica anglo-saxona nu a beneficiat pana acum de o traducere a cronicii 
Notarului anonim al regelui Bela, izvor narativ de importanta excep- 
tionalä nu numai pentru istoria ungurilor, ci şi pentru cea a popoarelor din 
vecinătatea Câmpiei Panonice. Această carenta este anulată graţie asu- 
mării responsabilitatii de a transpune textul faimoasei cronici în engleză 
de către Martyn Rady, profesor de Istorie a Europei Centrale la School of 
Slavonic and East European Studies de la University College din Londra, 
specialist reputat în istoria medievală şi modernă a ungurilor şi, totodată, 
autor al unor studii docte ce au vizat şi teritoriile româneşti intracarpatice. 
După cum ni se destăinuie acesta, îndemnul de a se angaja la un asemenea 
demers a venit din partea colaboratorului său Laszlo Péter (1929-2009), 
memoriei căruia i s-a şi dedicat lucrarea (p. 681). 

Aceasta conţine o succintă parte introductivă (p. 681-685), după 
care urmează traducerea, prevăzută cu câteva note explicative (p. 685- 
727), fără ataşarea textului original. În introducere sunt consemnate date 
esenţiale asupra cronicii, întrucât autorul nici nu şi-a propus mai mult, 
ținând cont de complexitatea uneori inextricabilă a problemelor ce decurg 
din informaţiile oferite de Anonymus şi de opulenta literaturii ce a 
încercat să clarifice identitatea cronicarului, momentul elaborării lucrării 
şi să-i stabilească veridicitatea enunturilor. 

Fără să aducă argumente în sprijinul asertiunii sale, Martyn Rady 
apreciază că Gesta Hungarorum ar fi fost „compusă cel mai probabil în 
primii ani ai secolului al XIII-lea de către un cleric din cancelarie, care 
s-ar fi aflat anterior în serviciul regelui Bela III al Ungariei” (1172-1196), 
versiunea păstrată constând dintr-o copie de la sfârşitul secolului al XII- 
lea, aparent incompletă (p. 681). Acest punct de vedere corespunde cu 
opiniile care se bucură în prezent de cea mai largă audiență din partea 
specialiştilor unguri şi germani, fiind, în mare, consonantă şi cu părerile 
exprimate de cei ce au pregătit remarcabila ediție bilingvă — latino- 
germană — din 1991, care fixează momentul redactării cronicii în jurul 
anului 1200, iar cel al transcrierii manuscrisului în a doua treime a seco- 
lului al XIII-lea (Die „Gesta Hungarorum” des anonymen Notars, ed. G. 
Silagi, în colab. cu L. Veszpremy, Sigmaringen, 1991, p. 1). 

În dezacord cu aprecierile evocate mai sus, dar în concordanță cu 
concluziile purtând girul unor predecesori de prestigiu (Cf. D. Onciul, 
Originile Principatelor Române, în idem, Scrieri alese, ed. Şt. Ştefănescu, 
D. N. Rusu, B.-Al. Halic, Bucuresti, 2006, p. 67-68; G. Popa-Lisseanu, 
Introducere, in Anonymi Bele regis notarii Gesta Hungarorum / 
Secretarul anonim al regelui Bela, Faptele ungurilor (Izvoarele istoriei 
românilor, I), ed. G. Popa-Lisseanu, Bucuresti, 1934, p. 11-12; G. I. 
Brătianu, La thème de Bulgarie et la chronologie de l’Anonyme hongrois, 
în Acta historica, X, Monachii, 1972, p. 107; P. P. Panaitescu, /ntro- 
ducere la istoria culturii româneşti, Bucureşti, 1969, p. 128), mai multi 
reprezentanţi ai istoriografiei româneşti recente continuă să acorde credit 
opiniei potrivit căreia Notarul anonim ar fi fost contemporanul lui Bela II 
(1131-1141) (Cf. S. Brezeanu, „Romani” şi „Blachi” la Anonymus. Istorie 
şi ideologie politică, în Revista de istorie, 34, 1981, 7, p. 1316-1318; A. 
Armbruster, Der Donau-Karpatenraum in den mittel- und westeuropdischen 
Quellen des 10.-16. Jahrhunderts. Eine historiographische Imagologie, 
K6ln-Viena, 1990, p. 39; Al. Madgearu, Românii în opera Notarului Anonim, 
Cluj-Napoca, 2001, p. 20-25; idem, The Romanians in the Anonymus Gesta 

Hungarorum. Truth and Fiction, Cluj-Napoca, 2005, p. 15-20, 154-156), 
care, spre a deveni pe deplin credibilă, mai necesită un plus de argumente, 
nu în ultimul rând din sfera lingvisticii. Unii istorici români îl consideră 
însă pe Anonymus — la fel ca şi Martyn Rady — drept notarul lui Bela III 
(Cf. St. Pascu, Izvoarele istoriei românilor în secolele VII-XIV, în Istoria 
românilor, I, Genezele româneşti, coord. St. Pascu, R. Theodorescu, 
Bucuresti, 2001, p. 10; A.-M. Velter, Transilvania în secolele V-XII. Inter- 
pretări istorico-politice şi economice pe baza descoperirilor monetare din 
bazinul carpatic, secolele V-XII, Bucuresti, 2002, p. 17; P. lambor, Aşezări 
fortificate din Transilvania (secolele IX-XIII), ed. T. Sălăgean, Cluj- 
Napoca, 2005, p. 19), în vreme ce alţii ezită fie în a-l desemna drept curtean 
al regelui Bela II, fie al lui Bela III (Cf. C. C. Giurescu, D. C. Giurescu, 
Istoria românilor, 1, Din cele mai vechi timpuri până la întemeierea 
statelor româneşti, Bucureşti, 1975, p. 259; I.-A. Pop, Românii şi maghiarii 
în secolele IX-XIV. Geneza statului medieval în Transilvania, Cluj-Napoca, 
1996, p. 71). Putin credibilă este coborârea datei întocmirii Gestei la 
perioada domniei regelui Bela I (1060-1063). Cf. P. L. Tonciulescu, 
Anonymus, notarul regelui Bela, Gesta Ungarum / Faptele ungurilor, în 
idem, Cronica Notarului Anonymus, Faptele ungurilor (traducerea de pe 
fotocopia originalului de la Viena), Bucureşti, 1996, p. 5-6 (Din adaosul la 
titlul ediției citate, cel care a realizat-o nu pare să fi aflat că pretiosul 
original nu se mai găseşte depozitat de peste trei sferturi de veac în capitala 
Austriei), T. Sălăgean, Tara lui Gelou. Contribuţii la istoria Transilvaniei 
de Nord în secolele IX-XI, Cluj-Napoca, 2006, p. 11-34; idem, Considerații 
asupra datării Gestei Notarului Anonim al regelui Bela, în Vocatia istoriei: 
Prinos profesorului Şerban Papacostea, ed. O. Cristea, Gh. Lazăr, Brăila, 
2008, p.461-480. 

Manuscrisul cronicii a fost pentru prima data semnalat in secolul 
al XVII-lea în biblioteca castelului Ambras de lângă Innsbruck, de unde a 
fost transferat la Viena în anul 1665, iar din 1928 la Budapesta (p. 681) 
(Potrivit unei alte informaţii, mutarea de la Osterreichische Nationalbibliothek 
din Viena în capitala Ungariei, unde a fost încredințat spre păstrare 
Bibliotecii Nationale Széchényi, s-ar fi produs ca urmare a înţelegerii de 
la Venetia din 1932. Cf. Die „Gesta Hungarorum... ”, p. 1). Ediţia princeps 
a operei Notarului anonim se datorează cărturarului vienez Johann Georg 
Schwandtner, care a inclus-o într-un volum (Scriptores Rerum Hungaricarum 
veteres ac genuini, 1) ce reunea mai multe cronici maghiare, tipărit in 
metropola habsburgică în anul 1746. 

Autorul are cunoştinţă de traducerea originalului latin în ediţii 
publicate în maghiară, română şi germană, ca şi de controversele istorio- 
grafice vizând veridicitatea informaţiilor furnizate de Gesta Hungarorum 
despre popoarele din centrul şi estul Europei, generate uneori de resur- 
genta atitudinilor naționaliste, datorate frustrărilor şi antagonismelor 
interetnice zonale. Faptul că multe din numele conducătorilor ungurilor, 
slavilor şi românilor nu sunt menționate şi în alte surse, ar fi de natură — 
după opinia sa — să conducă spre decredibilizarea unor date transmise de 
Anonymus (p. 682-683). 

În legătură cu identitatea cronicarului, Martyn Rady recunoaşte că 
aceasta rămâne incertă, chiar dacă cercetările au avansat indubitabil. Stilul 
redactării l-ar apropia de şcoala franceză, cu probabilitate de cea din Paris 
sau Orleans, iar anumite formulări i-ar reflecta deficiențe în privința 
însuşirii fără cusur a maghiarei, dar, pe de altă parte, ar sugera înţelegerea 
idiomului turcic (p. 683-684). 

Pentru traducere s-a avut în vedere ediția „clasică” realizată de 
Emil Jakubovich şi Desz Pais, inclusă în primul volum din Scriptores 
Rerum Hungaricarum, coordonat de Imre Szentpetery, apărut la Budapesta 
în 1937. Numele proprii au fost transpuse în grafia actuală, dar în paran- 
teze pătrate s-au redat în mod inspirat şi formele lor originale. Istoricul 
londonez nu a preconizat să-şi însoţească traducerea de comentarii luxu- 
riante, cum se procedează adesea, ci doar de notificări lapidare, plasate în 
notele de subsol, în care se fac localizări ale toponimelor, se identifică 
anumite persoane, se decriptează etimologia unor termeni şi, în cazuri 
rare, se oferă repere bibliografice. 

Examinând redarea pasajelor în care sunt menționați Blachi / 
Blasii, constatăm că ele corespund în cea mai mare parte cu traducerile 
disponibile în limba română. Anumite deosebiri constatăm însă în cazul 
paragrafului referitor la „păstorii romanilor” (pastores Romanorum), 
transpus astfel de Martyn Rady: „For they [the dukes of the Ruthenes] 
that there [in the land of Pannonia] flowed the most noble springs, 
abounding in good fish, in which land there lived the Slavs, Bulgarians 
and Vlachs, and the shepherds of the Romans” (quam terram habitarent 
Sclavi, Bulgarii et Blachii ac pastores Romanorum). in vreme ce istoricul 
englez a preferat să traducă conjunctia ac prin and (p. 692), multi din 
medieviştii români au întrevăzut pentru ac sensul de adică. Cf. Anonymi 
Bele regis notarii Gesta Hungarorum..., ed. G. Popa-Lisseanu, p. 81; 
Crestomaţie pentru studiul istoriei statului si dreptului R.P.R., Il, 
(Feudalismul I), întocmită de St. Pascu şi V. Hanga, Bucuresti, 1958, 

p. 60; A. Armbruster, La romanité des Romains. Histoire d'une idee, 
Bucureşti, 1977, p. 35; N. Stoicescu, Continuitatea românilor. Privire 
istoriografică, istoricul problemei, dovezile continuității, Bucureşti, 1980, 
p. 190; I.-A. Pop, op. cit., p. 81; Al. Madgearu, The Romanians..., p. 45- 
46. Într-o lucrare ulterioară, G. Popa-Lisseanu (Continuitatea românilor 
în Dacia. Dovezi nouă, în Analele Academiei Române. Memoriile Sectiunii 
Istorice, Seria I, XXIII, 1940-1941, p. 211) admite accepțiunea de si 
pentru ac, la fel ca Gh. Şincai, Opere, I, Istoria românilor, 1, ed. F. Fugariu, 
Bucureşti, 1967, p. 259. Mai recent, în ediţia lui Anonymus pregătită de 
P. L. Tonciulescu (ed. cit., p. 29), acesta a tradus pe ac prin chiar si. 

Cu toate că în spaţiul tipografic limitat avut la dispoziție, Martyn 
Rady nu şi-a propus să-şi etaleze eruditia în raport cu textul Notarului 
anonim, consideratiile laconice pe care i le-a dedicat îl trădează drept 
îndeaproape familiarizat cu complexitatea problemelor ce decurg din 
analiza acestei creaţii cronicăreşti declanşatoare de acute şi persistente 
litigii. Nu am fi, de aceea, câtuşi de puţin surprinşi dacă profesorul 
londonez ar dedica Gestei lui Anonymus o consistentă ediție critică, o 
ediție în care, nu ne îndoim, va naviga cu recunoscuta-i obiectivitate şi 
flexibilitate prin vâltoarea dilemelor istoriografice. 


Victor Spinei 


Andronikos Falangas, Jacques Vassilikos — Despote (Despot Vodă). Un 
grec, voiévode de Moldavie. A la lumière des sources narratives roumaines 
des XVI et XVII siécles, Editions Omonia, Bucarest, 2009, 187 p. 


Unul dintre cei mai importanti cercetatori straini care s-au ocupat 
de istoria românilor şi de istoria relațiilor romano-grecesti in ultimele 
două decenii este Andronikos Falangas. Contribuțiile sale ştiinţifice, dintre 
care multe scrise sub oblăduirea domnului profesor Petre $. Năsturel, s-au 
remarcat, în permanenţă, printr-o documentare foarte atentă, prin scoa- 
terea la lumină a noi izvoare şi printr-o interpretare corectă şi originală. 
Acest volum este închinat unui grec, aventurier de geniu, Iacob Heraclide, 
care a ajuns domn al Moldovei (1561 — 1563) într-o vreme în care peste 
Moldova se încrucişau interesele marilor puteri, iar în Moldova relaţiile 
dintre factorii de putere se rupseseră. Acest context internațional şi intern 
încâlcit al primelor decenii de după mijlocul secolului al XVI-lea este 
luminat de Andronikos Falangas prin cercetarea atentă a principalelor 


266 Recenzii şi notite bibliografice 


surse narative româneşti din secolele XVI-XVII, care cuprind date şi 
interpretări despre viata şi domnia lui Despot vodă. Aceste surse literare 
sunt: cronica moldo-polonă, cronica slavonă a călugărului Azarie, 
cuvântul despre zidirea mănăstirii Pangarati, letopisetul lui Grigore 
Ureche şi Simion dascălul, cronica Bălenilor, parte integrantă a istoriei 
domnilor Țării Româneşti a lui Radu Popescu, De neamul moldovenilor, 
lucrare a lui Miron Costin. Textele au fost analizate, atât în sine, cât şi în 
relație cu alte surse narative şi diplomatice datorate unor autori străini 
(cunoscuţi şi anonimi) şi români (Nicolae Costin). Întregul material a fost 
stors pentru a scoate următoarele date: “regruparea critică, în măsura 
posibilului, a informaţiilor strânse din sursele examinate; imaginea lui 
Vasilikos, dar şi aceea a rivalilor săi (Alexandru Lăpuşneanu, Ştefan 
Tomşa), desprinsă din povestirile consultate şi corespondenţa acestei 
imagini în impresia pe care şi-au făcut-o despre el supuşii săi moldoveni; 
gradul de obiectivitate care caracterizează sursele noastre”. 

Andronikos Falangas a citit critic textele, adnotându-le şi 
coroborându-le, la tot pasul, cu alte şi alte ştiri, desprinse din izvoare şi 
din bibliografia amplă strânsă în jurul acestei fascinante figuri de grec 
ortodox, ajuns cel dintâi şi cel mai însemnat dintre domnii protestanți ai 
Moldovei. Cel mai important şi cel mai minuţios text comentat de autor 
este letopisetul lui Grigore Ureche, cu toate straturile care s-au suprapus 
peste rândurile scrise de marele boier moldovean. După părerea noastră, 
această analiză, care se întinde pe cinci din cele zece capitole ale cărții, 
constituie atât sâmburele ei tare, cât şi un model de cercetare istorică a 
unui text, cu atât mai mult cu cât este una dintre scrierile grele ale 
istoriografiei şi literaturii române vechi, formată din interpolări succesive. 
Într-o anexă a lucrării, autorul a inserat câteva gânduri despre alti câțiva 
domni aventurieri, care au ajuns să urce în scaunul domnesc al Moldovei, 
văzuţi, din această pricină, drept epigoni ai lui Despot vodă. Concluziile 
lucrării înmănunchează, atât părerile asemănătoare, cât şi deosebirile, care 
s-au putut desprinde din „spargerea” şi reconstruirea critică a acestor 
lucrări. 

Lucrul pe acest şantier istoriografic a fost dificil, deoarece bio- 
grafia personajului este plină de mistificări şi viziuni fantastice, pe care, 
„constructorul” pentru a le putea înţelege şi povesti a trebuit să dea 
dovadă nu numai de spirit critic, ci şi de măsură. Trei sunt aspectele de 
mare importanță pe care autorul le-a discutat doar în treacăt, din pricina 
faptului că sursele interne alese drept canava, fie nu le amintesc, fie le 
amintesc pe un ton atât de apăsat, încât cercetătorului i s-a părut inutil să 

mai insiste: colegiul de la Cotnari (nepomenit în cele şase texte de bază, 
atât din pricina impactului redus pe care l-a avut asupra societății 
moldoveneşti, cât şi din pricina faptului că a fost un colegiu protestant, iar 
autorii ortodocşi ai cronicilor şi povestirilor analizate au hotărât să-l 
treacă sub tăcere), confesiunea lui Despot vodă (puternic blamată de 
majoritatea autorilor analizati; totuşi, considerăm ca ar fi meritat o 
discuție aparte, pornind de la contribuţiile mai vechi sau mai noi datorate 
câtorva istorici români: Şerban Papacostea, Maria Crăciun şi Daniel 
Benga); politica internă a lui Despot vodă şi inițiativele de politică 
externă (au fost discutate de autor, dar multe date se mai pot scoate, atât 
din documentele interne publicate în colecţiile naţionale de izvoare, cât şi 
din documentele externe publicate în colecția Hurmuzaki şi în volumele 
de documente româno-polone, turceşti etc.). 

Aceste note critice de lectură, pe care autorul le-a desprins din teza 
sa de doctorat („Grecii în lumina vechilor surse narative româneşti 
<secolele XIV-XVI>”), vor putea contribui la alcătuirea unei noi mono- 
grafii dedicate acestui complex şi misterios personaj, Despot vodă, care se 
va adăuga şirului de monografii şi studii de mare întindere început la 
sfârşitul secolului al XIX-lea de M. N. Burghele, continuat de N. Iorga şi 
Constantin Gane în perioada interbelică, de Adina Berciu-Drăghicescu şi 
Gh. Pungă după al doilea război mondial şi de Maria Crăciun după 1989. 
Dacă autorul acestei monografii va fi Andronikos Falangas suntem siguri 
că vom avea în fata un text de mare valoare, în care se vor regăsi, judicios 
interpretate, izvoarele şi contribuţiile ştiinţifice mai noi, iar rezultatul final 
va fi un portret clar al domnului Moldovei, „Iacob Heraclide Basilicus, 
despot de Samos şi marchiz de Paros”. Dacă monografia va fi scrisă de 
altcineva, român sau străin, Andronikos Falangas va primi mulțumiri 
pentru clarificärile aduse acestei captivante biografii de aventurier 
european, ajuns întâmplător pe tronul domnilor Moldovei. 


Petronel Zahariuc 
Alexandru-Florin Platon, Laurenţiu Rădvan, Bogdan-Petru Maleon, O 
istorie a Europei de Apus în evul mediu. De la Imperiul Roman târziu la 


marile descoperiri geografice (secolele V-XVI), Polirom, Iasi, 2010, 548 p. 


Puţini sunt cercetătorii, astăzi, care s-ar mai ocupa de istoria 
universală, iar de cea medievală cu atât mai puţin. Motivele sunt diferite 

şi diverse, cele mai multe sunt deja atât de cunoscute că nu-şi are rostul să 
le mai amintim. Din acest motiv, cartea scrisă de universitarii ieşeni sub 
coordonarea profesorului Alexandru-Florin Platon este bine venită. Ea se 
adresează tuturor celor care sunt interesati/ pasionaţi de această perioadă 
si se declară a fi "prima istorie a Evului mediu referitoare la Apus scrisă 
dintr-o perspectivă românească” (p. 7). Este foarte important de menţionat 
că autorii şi-au propus să lucreze cu terminologia specifică epocii care 
redă o stare sau un statut social, şi să elimine „conceptele” care pervertesc 
sensurile iniţiale ale unor realități proprii Evului mediu. 

Urmărind o cronologie proprie, compendiul de istorie universală 
medievală se deschide cu analiza marilor migrații in Europa şi consti- 
tuirea primelor formaţiuni politice post romane, de la regatul ostrogot şi 
până la regatul vizigot, regatul franc merovingian şi regatul anglo-saxon, 
şi se acordă o amplă dezbatere regatului carolingian (Laurenţiu Rădvan). 

Capitolul dedicat apogeului civilizaţiei medievale (sec. VIII-IX), 
redactat de Alexandru-Florin Platon, este o demonstrație minuțioasă şi 
foarte utilă cu privire la utilizarea conceptelor. De exemplu, atât de con- 
troversatul termen „feudal” primeşte aici o ,,lectie” cu privire la maniera 
în care a fost folosit şi cum ar trebui regândit şi reinterpretat. De 
altminteri, proprietatea nu poate fi încadrată într-o singură tipologie aşa 
cum avea să facă „literatura de stânga”; pluralitatea fiind determinată de 
raporturile specifici cu pământul, sursă de „venituri şi hrană”, dar şi 
„simbol al bogăției şi, deopotrivă, al puterii” (p. 155). In plus, autorul 
arată şi insistă pe necesitatea gândirii acestor structuri cât mai aproape de 
realitățile vremurilor (şi ne alăturăm demersului său) fără a le contamina 
de realitățile noastre cotidiene. „Senioria”, termen regăsit în documentele 
medievale, şi nu „domeniul feudal”, „expresie inventată de literatura de 
stânga a secolelor XIX-XX”, acoperă o realitate în care „stăpânirea” nu 
are numai un sens „funciar”, ci se leagă şi de exercitarea dreptului de a 
condamna, constrânge, pedepsi (p. 156). 

O altă parte a cărții este dedicată „relaţiilor dintre Răsăritul 
ortodox şi Occidentul latin în Evul Mediu” (Bogdan-Petru Maleon) cu o 
analiză asupra raportului dintre „imperiul universal” şi „monarhia 
pontificală”, dintre „Orient” şi „Occident” şi tensiunile generate care 
aveau să ducă la cele opt cruciade, deşi, aşa cum observă autorul „se 
poate vorbi de o mişcare continuă spre Orient” (p. 388). 

Ultima parte este dedicată tranziției spre modernitate şi punctează 
„crizele” care au contribuit la „prefacerea” comunităților şi instituţiilor: 
criza papalității, reforma Bisericii, ereziile şi marea schismă, războaiele 

religioase, dezagregarea Sfântului Imperiu şi constituirea de noi realități 
politice. La finalul volumului, Alexandru-Florin Platon ne oferă în loc de 
concluzii o analiză fină şi deosebit de interesantă cu privire la ,,emergenta 
modernității în Europa”. Interesul rezidă tocmai în dimensiunea com- 
parativă pe care autorul încearcă şi reuşeşte să-l imprime studiului său, 
punându-ne în gardă cu privire la „generalizările pripite”, prezente în 
multe cercetări, şi care nu tin cont de diversitatile şi experienţele culturale 
specifice care acoperă noțiuni ca „Europa de Sud-Est”, „Europa 
Centrală”, Peninsula Balcanică” sau Europa Centrală”. 

Cartea de fata este nu numai un instrument util şi necesar oricărui 
cercetător, indiferent de specializare, ci se dovedeşte şi o lectură plăcută, 
accesibilă datorită manierei în care autorii au reuşit să transmită şi să 
„prelucreze” informaţia; lucru nu tocmai uşor dacă ţinem cont de 
amploarea subiectului. 


Constanta Vintila-Ghitulescu 


Laurenţiu Rädvan, At Europe's Borders. Medieval Towns in the 
Romanian Principalities, trad. Valentin Cirdei, Leiden, Brill, 2010 (seria 
East Central and Eastern Europe in the Middle Ages, 450-1450, vol. 7), 
613 p. + ill. 


Cartea lui Laurențiu Rădvan are o miză importantă: publicată într-o 
serie a editurii Brill, ea deschide istoriografiei internaționale câteva 
aspecte cruciale ale istoriei medievale românești. Nu pot să presupun în ce 
măsura autorul a fost influențat de greutatea acestei mize, însă textul de 
peste 550 de pagini pare să indice că ea a jucat un rol important în proiect. 
Cartea este ambițioasă, scrisă cu acribie şi convinge prin seriozitatea 
demersului şi a rezultatelor. 

Principala concluzie a autorului este că oraşele din cele două tari 
române, desi s-au format cu un mare decalaj fata de procesele de urba- 
nizare din alte regiuni ale Europei Centrale şi Răsăritene, fac parte 
tipologic din fenomenul urban medieval european. 

Cartea are trei părți, fiecare având, într-o cadență reușită, trei capi- 
tole. Prima parte este dedicată oraşelor medievale din Europa Centrală şi 
Răsăriteană, capitolele respective tratând regatul Poloniei, regatul 
Ungariei si sudul Dunării. Partea a doua discută oraşele din Tara 
Românească, iar cea din urmă pe cele din Moldova. Între cele două părti 

există o elegantă simetrie a capitolelor: 1. Urbanizarea; 2. Structuri 
instituționale, sociale, etnice şi economice; şi 3. Studii de caz. 

Marile provocări ale cărţii şi întrebări care sunt încă de deslusit şi 
elucidat le reprezintă apariția statelor medievale româneşti şi, în directă 
legătură cu aceasta, formarea oraşelor din Tara Românească şi Moldova 
începând cu sfârşitul veacului al XIII-lea. Argumentele lui Laurenţiu 
Rădvan sunt echilibrate, autorul prezentând cu echidistanta diferitele 
puncte de vedere ale istoricilor români privind emergenta statului medie- 
val şi al oraşelor. În ciuda eforturilor sale, sunt de părere că autorul nu a 
reuşit să găsească o cale de ieşire din hätisul de opinii, dintre care multe 
au o evidentă încărcătură ideologică şi naționalistă. Lipsa izvoarelor şi 
ambiguitatea interpretărilor creează nesiguranță şi confuzie care îi este 
proprie istoriografiei române în general privind începuturile statalității 
româneşti. De pildă, rolul coloniştilor veniti/chemati din Transilvania în 
fondarea oraşului Câmpulung este acceptat ca fiind în mai mare sau mai 
mică măsură decisiv în evoluţia aşezării ca oraş medieval, dar nu este clar 
explicat cum au ajuns aceşti colonişti să se stabilească aici. Aflăm în 
pagina 149 că nu există dovezi pentru a arăta că principii locali din Tara 
Românească au organizat colonizarea ţării precum în regatele maghiar si 
polon, iar la pagina 152 că regele Ungariei nu avea cum să se implice în 
invitarea de colonişti la sud de Carpaţi la 1300. Nu contează că doar după 
câteva pagini autorul demonstrează că privilegiile juridice şi financiare 
ale oraşului Câmpulung sunt exact la fel ca cele ale oraşelor săseşti din 
Transilvania. Abia la studiul de caz despre Câmpulung se explică exis- 
tenta a două localități, una saxonă şi una mai veche, românească (!), ce 
s-au contopit ulterior. Deşi autorul este foarte atent cu explicarea termi- 
nologiei şi dedică un subcapitol întreg topografiei şi toponimelor, nu ne 
explică de ce numele latin de Longocampo traduce germanul Langenau şi 
slavul Dlagopol şi nicidecum românescul Câmpulung. Există în general o 
rezistență pudică în acceptarea rolului decisiv şi hotărâtor al regalității 
maghiare în coagularea statalității medievale la sud şi est de Carpaţi şi 
implicit în formarea aşezărilor urbane de model central-european. 
Comerţul la mare distanță la gurile Dunării şi Marea Neagră, care a 
favorizat şi progresul economic al oraşelor muntene şi moldoveneşti, tot 
prin politica ambițioasă de expansiune a regalității angevine a luat avânt 
la jumătatea veacului al XIV-lea. Lipsa de precizie a autorului în privința 
posibilei cronologii şi desfăşurări a procesului de urbanizare în Tara 
Românească este compensată în studiile de caz dedicate fiecărui oraş. 
Este evident că statutul de oraş a fost dobândit de aceste aşezări odată cu 

venirea coloniştilor ardeleni, care au adus cu ei şi instituțiile politice, 
juridice şi administrative specifice. Dreptul orăşenesc a existat şi în ţările 
române medievale şi acesta s-ar putea reconstitui din documente târzii şi 
pentru câteva dintre oraşele muntene, urmând demersul lui Dirk Moldt 
pentru oraşele din Transilvania. Până la urmă, existenţa dreptului orăşe- 
nesc sau a dreptului minier ar putea fi unul din criteriile fundamentale 
pentru definirea unei aşezări ca oraş. Formarea primelor oraşe dincolo de 
Carpaţi trebuie văzută, cred eu, ca o prelungire a colonizării şi urbanizării 
regiunilor de margine ale Transilvaniei. 

Laurenţiu Rădvan a avut dreptate să dezbată fenomenul urban în 
Centrul şi Sud-estul Europei şi înţelegerea acestuia ca preconditie pentru 
perceperea contextului general şi specific în care oraşele din voievodatele 
medievale româneşti au apărut pe hartă. Sunt încă câteva remarci de făcut 
şi aici: bariera lingvistică nu i-a oferit decât acces la literatura de specia- 
litate publicată sau tradusă în limbile europene de circulație interna- 
tionala. Multe din numele de referință din istoriografia maghiară de pildă 
apar în notele şi bibliografia cărții, însă există şi un apel consistent la 
autorități perimate şi parțiale unui naționalism desuet. Mă gândesc în 
primul rând la Ştefan Pascu şi al său Voievodatul Transilvaniei, care este 
carte de primă referință pentru Laurenţiu Rădvan, şi din care preia fără 
discernământ, astfel că o afirmaţie precum că românii erau populația 
predominantă în Transilvania în evul mediu nu mai surprinde (p. 84), deşi 
ea nu este susținută de nici o dovadă istorică. 

Am avut adesea impresia că autorul a încercat să explice prea 
mult, să acopere exhaustiv istoria timpurie a Ţării Româneşti şi Moldovei. 
Cartea este un inventar enciclopedic al tuturor informațiilor documentare 
şi arheologice pe care istoriografia română le-a pus în circulație până 
acum. Textul este pe alocuri prea dens şi încărcat de informaţii şi opinii 
contradictorii de care dl. Rădvan ar fi putut să se dispenseze pentru a oferi 
un punct de vedere propriu, coerent şi clar asupra problemelor pe care le-a 
abordat. Este nevoie însă şi de mai mult curaj în evitarea eufemismelor şi 
a nesigurantei. Ezitările autorului însă le atribui în mare măsură şi 
istoriografiei româneşti actuale, fragmentată şi împrăştiată, şi încă prizo- 
niera unor clişee de vocabular şi de gândire pe care parcă nu le putem 
înlocui cu miez şi cu argumente. Cartea lui Laurenţiu Rădvan este, cu 
micile scăpări inerente unei lucrări de o asemenea anvergură (de pildă 
Reforma religioasă a fost tradusă şi prin Reformation dar şi prin 
nepotrivitul şi neuzitatul Reform sau folosirea toponimelor Ragusa si 
Pressburg, deşi ele nu sunt numele oficiale contemporane), rezultatul unui 

efort mare de cercetare şi de sinteză. Dosarul urbanizării şi al istoriei 
oraşelor din Evul mediu românesc este departe de a putea fi clasat, însă 
Laurențiu Rădvan a deschis problema începuturilor statalității medievale 
şi ale oraşelor într-o abordare cuprinzătoare. 


Maria Pakucs 


Viorel Achim, Politica sud-estică a Regatului Ungar sub ultimii 
Arpadieni, Edit. Enciclopedică, Bucuresti, 2008, 350 p. +5 h. 


Abordarea unei teme precum Politica sud-estica a regatului ungar 
sub ultimii Arpadieni presupune depăşirea unei duble dificultăţi, istorio- 
grafice şi lingvistice. Pentru că tema priveşte istoria mai multor națiuni 
balcanice şi sud-est europene, istoricul trebuie să parcurgă o istoriografie 
multilingvă, reuşind totodată să nu se lase influenţat de abordările 
naționaliste, predominante în ultimele două secole. Mai mult, datorită 
diversității izvoarelor — documente de cancelarie unguresti, acte pontifi- 
cale, cronici latine, cronici şi acte slavone, cronici arabe şi lista este 
departe de a fi completă — tratarea acestui subiect presupune un efort de 
cercetare considerabil. De la bun început trebuie spus că Politica sud- 
estică a regatului ungar sub ultimii Arpadieni, teza de doctorat a lui 
Viorel Achim, coordonată de profesorul Şerban Papacostea în cadrul 
Institutului de Istorie „Nicolae Iorga” şi susținută în 2003, a depăşit cu 
succes toate aceste dificultăți. Rezultatul este o lucrare de sinteză, în care 
interpretările autorului se îmbină cu rezultatele mai vechi ale istoriografiei 
într-un tablou coerent şi convingător. Viorel Achim reconstituie politica 
sud-estică a ultimilor Arpadieni integrând într-o singură imagine toate 
acele episoade, îndeobşte tratate separat din cauza confiscării lor de 
istoriografiile nationale. De altfel, chiar opțiunea autorului pentru o 
structurare strict cronologică a cărții, în detrimentul uneia tematice, 
demonstrează dorinţa de a evita capcana împărțirii istoriei medievale în 
dosare naționale. 

Politica sud-estică cuprinde, lăsând la o parte introducerea şi 
încheierea, zece capitole, împărțite la rândul lor în 48 de subcapitole. 
Nouă dintre cele zece capitole urmează cu stricteţe criteriul cronologic: 
(1) Direcţia sud-estică în politica regatului Ungariei până în deceniul al 
treilea al secolului XIIT, (2) Maxima expansiunea a regatului Ungariei în 

spațiul carpato-balcanic: 1228-1241. Hegemonia ungară (3) Marea 
invazie mongola (1241-1242) si consecintele sale asupra hegemoniei 
ungare in spaţiul carpato-balcanic; (4) Politica sud-estică a regatului 
Ungariei în primii ani după invazia mongolă (1242-1246); (5) Noua 
ofensivă a Ungariei în Balcani. 1247-1262; (6) Politica sud-estică a 
regatului Ungariei sub Ştefan V (anii 1262-1272); (7) Politica sud-estică a 
Ungariei în timpul regelui Ladislau IV Cumanul (1272-1290); (9) Politica 
sud-estică a Ungariei în timpul regelui Andrei III (1290-1301). Pierderea 
poziției de putere regională; (10) Situaţia la frontierele sud-estice ale 
regatului ungar în primele două decenii ale secolului al XIV-lea. Revenirea 
Ungariei în politica sud-est europeană. Singura abatere de la criteriul 
cronologic este capitolul al VIII-lea, intitulat Raporturile regatului ungar 
cu mongolii. Factorul tătar în politica sud-estică a Ungariei (perioada 
cca 1260-cca 1290). Văzând cuprinsul cărţii, care se întinde pe patru 
pagini, cititorul ar putea rămâne cu impresia, greşită, a unei structurări 
excesive şi a unei reconstituiri istorice predominant evenimentiale. 
Rațiunea acestei organizări foarte amănunțite este însă explicată de autor 
în introducere, unde arată că Politica sud-estică a fost gândită pentru a 
îngădui două tipuri diferite de lectură: cronologică şi „pe dosare” (p. 25). 
Aşadar, chiar dacă optează pentru o structurare cronologică a cărții, 
Viorel Achim păstrează în planul secund, al subcapitolelor, şi o organi- 
zare tematică. 

Cel dintâi dintre câştigurile istoriografice aduse de această carte 
este interpretarea unor evenimente istorice desfăşurate la frontierele sud- 
estice, în cadrul mai larg al evoluţiilor politice, externe şi interne, din 
regatul Ungariei. Mai întâi, Viorel Achim demonstrează, în chip convin- 
gător, că a existat o politică sud-estică a regatului Ungariei în secolul al 
XIII-lea, pe care o defineşte drept „o politică de ansamblu a Arpadienilor 
în ce priveşte țările şi teritoriile din sud-estul Europei” (p. 25). Selectez în 
continuare doar câteva dintre argumentele aduse de autor în susținerea 
acestei teze, în jurul căreia este construită întreaga carte. Întemeierea 
banatului de Severin în 1231/1232 — subiect căruia Viorel Achim i-a 
dedicat mai multe studii — a avut loc în contextul unei ample reorganizări 
a întregii frontiere sud-estice a regatului, din regiunea Belgradului şi până 
la Curbura Carpaţilor (p.76-87). Instalarea cavalerilor ioaniti în tara 
Severinului este doar una dintre măsurile luate de regele Ungariei pe un 
front foarte larg, care cuprindea Severinul, Bulgaria, Bosnia, fosta 
Cumanie, dar şi Dunărea de Jos şi Constantinopolul, marcând inaugurarea 
unei noi politici ungare în Peninsula Balcanică (p.131-138). Episodul 

Litovoi, atat de discutat in istoriografia romana, este direct legat de 
evolutia raportului dintre fortele locale de la frontierele sud-estice (din 
ținuturile Braničevo, de Kučevo şi Vidin) şi puterea regală (p. 206-214). 
Acestea sunt doar câteva exemple de acțiuni coordonate care au avut in 
vedere întreaga frontieră sudică-estică a regatului Ungariei în vremea 
ultimilor Arpadieni, demonstrând astfel existența unei politici coerente în 
această direcţie. 

O altă teză importantă a cărții este impactul evoluţiei raporturilor 
de putere din interiorul Ungariei asupra politicii sud-estice a regatului. 
Viorel Achim subliniază că politica sud-estică a regatului a fost adesea 
inițiată şi condusă „independent de regele titular şi uneori chiar în contra- 
dictie cu voinţa acestuia” (p. 278). Studiile de caz cele mai elocvente sunt 
cele privind acțiunile prinților Bela (viitorul Bela al IV-lea, p. 49-88) şi 
Ştefan (viitorul Ştefan al V-lea, p. 155-176), pe când guvernau partea 
răsăriteană a regatului ca rex iunior. De asemenea, în perioada 1254- 
1262, principalul actor în politica balcanică a Ungariei a fost ginerele lui 
Bela al IV-lea, Rotislav Mihailovič, duce de Mačva, o întinsă unitate 
teritorială de margine care acoperea frontiera regatului înspre Bulgaria, 
Serbia şi Bosnia (p.141-150). Politica sud-estică a regatului Ungariei nu a 
fost influenţată doar de distribuirea puterii în cadrul familiei regale, ci şi 
de raporturile dintre monarhie şi nobilime. Astfel, rețeaua de şase banate 
care a funcționat pentru o scurtă perioadă (1272-1273) la frontierele 
balcanice ale Ungariei a fost rezultatul direct al consolidării puterii 
baronilor, beneficiarii acestei schimbări administrative, în raport cu regele 
minor Ladislau al IV-lea (p.190-201). Aşadar, politica sud-estică a rega- 
tului ungar, inclusiv organizarea administrativă a frontierei, a fost condi- 
tionata de mai multi factori. Intereselor ultimilor regi Arpadieni li s-au 
adăugat relaţiile din cadrul familiei regale, raporturile dintre monarhie şi 
nobilime, politica pontificală sau evoluția statelor din vecinătatea 
Ungariei. Astfel se explică şi de ce o alianță diplomatică dinastică, 
precum cea dintre Arpadieni şi Angevinii din Neapole, care visau la 
tronul de la Constantinopol şi duceau o activă politică balcanică, nu a avut 
nici un fel de consecinţe asupra politicii sud-estice a regatului Ungariei 
(p. 176-186). 

Dincolo însă de reconstituirea imaginii de ansamblu a politicii 
sud-estice a regatului ungar sub ultimii Arpadieni, principala reuşită a 
cărții, Viorel Achim aduce şi importante clarificări şi contribuţii punc- 
tuale. Pentru că numărul acestora este considerabil, ceea ce dovedeşte o 
dată în plus acribia cercetării, mă limitez la a enumera doar câteva: 

explicarea decalajului cronologic între momentul începutului stăpânirii 
ungare în Cumania şi asumarea titlului de „rege al Cumaniei” (p. 63), 
discutarea deosebirii dintre banatul de Severin şi tara Severinului (p. 86), 
organizarea Macvei initial ca ducat şi nu ca banat (p. 143-144), apropierea 
ungaro-niceeană din ajunul recuceririi bizantine a Constantinopolului 
(p.153-154), implicarea banilor de Severin în disputele politice interne 
dintre Bela al IV-lea şi fiul său, regele tânăr, Ştefan (p. 158-159), sprijinul 
acordat de regatul Ungariei tendințelor separatiste ale Vidinului în cadrul 
taratului bulgar (p. 165-169) sau politica de cooperare cu tătarii a lui 
Ladislau al IV-lea în perioada 1285-1290 (p. 236-239). 

Cartea lui Viorel Achim va deveni, fără îndoială, o referință 
esenţială pentru înţelegerea evoluţiei istorice a sud-estului Europei în 
secolul al XIII-lea. Depăşind prejudecățile istoriografiilor nationale, dar 
asimilând totodată rezultatele la care au ajuns acestea, cartea domnului 
Achim elaborează o nouă interpretare comprehensivă a politicii sud-estice 
a Ungariei în vremea ultimilor regi din dinastia Arpadiană. Dar tocmai 
pentru că propune o nouă grilă de lectură asupra unei teme atât de 
importante, Politica sud-estică deschide noi orizonturi de cercetare şi noi 
subiecte de dezbatere. Înţeleg, desigur, multiplele limitări pe care autorul 
a trebuit să le respecte, mergând de la constrângerile pe care le implică 
redactarea unei teze de doctorat, până la cele editoriale, care ar fi împie- 
dicat extinderea unei cărți, deja foarte consistentă. Fiind însă provocat de 
o lectură înnoitoare şi provocatoare, nu mă pot abtine să nu consemnez 
câteva dintre subiectele pe care aş fi dorit ca Politica sud-estică să le 
abordeze. 

Ar fi fost utilă, poate în introducerea cărţii, o discuţie metodo- 
logică şi terminologică. Pe parcursul analizei sale, Viorel Achim foloseşte 
foarte multi termeni geopolitici moderni (mare putere, politică externă, 
tendințe expansioniste, program politic, Realpolitik, hegemonie balcanică, 
autonomie etnico-teritorială, suzeranitate, schimbare geostrategică, poli- 
tică a interesului de stat) şi, inevitabil, se pune întrebarea dacă nu cumva 
există o inadecvare între realitățile medievale şi aparatul conceptual 
folosit pentru a le analiza. Opțiunea autorului de a utiliza aceste concepte 
este, bineînţeles, legitimă, însă cred că ea ar fi trebuit justificată. Tot aici 
şi-ar fi găsit poate locul o discuţie despre influența religiei asupra deci- 
ziilor politice luate de regii Ungariei. Adesea, Viorel Achim consideră 
dimensiunea religioasă a discursului regal „o haină ce acoperea, în con- 
formitate cu practica epocii, conținutul esențialmente politic al mesajului” 
(p. 17; vezi şi alte considerații asemănătoare la paginile 43, 71, 88, 89, 91). 

Ipoteza preeminentei politicului şi a reducerii religiei la un rol secundar, 
adesea unul retoric-decorativ, ar fi meritat o discuţie mai largă. De pildă, 
ar fi fost de preferat ca Politica sud-estică să cuprindă o analiză detaliată a 
scrisorii pe care regele Bela al IV-lea a trimis-o papei Inocenţiu al IV-lea 
pe 11 noiembrie 1247 (în controversata problemă a datării acestui 
document, Viorel Achim optează, cu argumente solide, pentru acest an). 
Scrisoarea, care ocupă un loc central in argumentatia lui Viorel Achim, 
este considerată „fundamentală pentru înțelegerea mutatiei survenite în 
1246-1247 în politica externă a regelui ungur” şi „unul dintre textele 
politice cele mai profunde elaborate în Europa secolului al XIII-lea” 
(p. 20). O discuţie detaliată ar fi fost cu atât mai utilă cu cât interpretarea 
pe care Viorel Achim o dă scrisorii, considerând-o nu doar o expresie a 
retoricii antemurale Christianitatis ci şi un manifest al noii Realpolitik a 
lui Bela al IV-lea, care „a abandonat misiunea catolică a regatului” 
(p. 128-130), contrazice, cel putin partial, analiza recentă a Norei Berend’. 
În sfârşit, ar fi fost utilă o comparaţie a politicii sud-estice în raport cu 
celelalte direcții majore ale politicii externe a regatului ungar. Astfel, ar fi 
putut fi mai bine înţeleasă şi cântărită importanța pe care ultimii 
Arpadieni au acordat-o politicii lor sud-estice. Abordarea tuturor acestor 
teme ar fi presupus însă scrierea a cel puțin unei alte teze de doctorat. 
Cum se întâmplă însă întotdeauna cu o carte de istorie bună, iar Politica 
sud-estică a regatului ungar sub ultimii Arpadieni face parte, fără 
îndoială, dintre acestea, elucidarea unor probleme implică, inevitabil, 
deschiderea altora sau, citându-l pe Nicolae Iorga „orice nouă descoperire 
despică noi orizonturi de cercetare.” 


Marian Coman 


' Nora Berend, Hungary, The Gate of Christendom, în vol. Medieval Frontiers: 
Concepts and Practices, ed. David Abulafia si Nora Berend, Ashgate, 2002, 195-215 si 
Nora Berend, La defense de la Chrétienté et naissance d'une identite. Hongrie, Pologne 
et peninsule Ibérique au Moyen Age, „Annales HSS”, 2003, 1009-1027. Ambele articole 
dezvoltă o idee mai veche a Norei Berend din At the Gate of Christendom, carte pe care 
Viorel Achim o cunoaşte şi o citează. Potrivit interpretării Norei Berend, Bela al IV-lea a 
folosit formula retorică „Ungaria — poartă a creştinătăţii” încercând să-l convingă pe 
papă să-i permită utilizarea resurselor bisericii pentru consolidarea puterii regale. 
Aşadar, scrisoarea nu este un manifest al noii politici externe a lui Bela al IV-lea, aşa 
cum o consideră Viorel Achim, ci o tentativă a regelui de a instrumentaliza amplasarea 
Ungariei la frontierele creştinătăţii pentru a folosi resursele Bisericii în consolidarea 
puterii regale în interiorul regatului. 

I. G. Konovalova, Bocmounaa Eepona c couunenuax apabcKux 2eo2paqoe 
XIII-XIV ee. [Europa Răsăriteană în operele geografilor arabi din secolele 
XIII-XIV ], Edit. Bocrounaa xureparypa, Moscova, 2009, 223 p. 


Numele Irinei Gennad’evna Konovalova a dobândit de mai multă 
vreme notorietate în medievistica est-europeană datorită numeroaselor 
volume şi studii dedicate problemelor etnico-demografice, economice si 
politice aferente primelor secole ale mileniului al II-lea, in care probează, 
în egală măsură, erudiție, penetrabilitate analitică şi forță de discernământ. 
Pornind de la prospectarea amănunțită a izvoarelor narative si cartogra- 
fice, mai cu seamă a celor orientale, cercetătoarea moscovită a proiectat în 
opera sa un tablou complex al dinamicii etnice din spațiul nord-pontic şi 
din zona gurilor Dunării, abordând cu competență şi numeroase aspecte 
legate de istoria regiunilor est-carpatice din evul mediu timpuriu. Spre 
deosebire de multi din reprezentanții mai vechi sau mai noi ai scrisului 
istoric din Rusia, Ucraina şi, mai cu seamă, din defuncta Uniune 
Sovietică, marcați de perceptibile accente naţionaliste, Irina Konovalova 
etalează un discurs obiectiv şi echilibrat. Din păcate, rezultatele inves- 
tigațiilor sale au avut, cel putin până în prezent, un ecou relativ estompat 
în istoriografia românească. 

Volumul vizat în aceste rânduri este inclus în seria J[peenetiuue 
UCMOuHuUKU no ucmopuu Bocmounou Eeponvi [„Cele mai vechi izvoare 
asupra istoriei Europei Răsăritene”), inițiată de reputatul medievist V. T. 
Pashuto în anul 1977, sub numele de ,[peenetimue ucmounuku no 
ucmopuu napodog CCCP”, modificat în anul 1993, după destrămarea 
Uniunii Sovietice. În această serie, coordonată de Academia Rusă de 
Ştiinţe, au apărut până în prezent peste 20 de tomuri, în care au fost inse- 
rate izvoare narative antice greco-romane, dar şi bizantine, scandinave, 
poloneze, engleze şi arabe medievale, incluzând, pe lângă cronici, texte 
beletristice, epigrafice şi cartografice. Penultimul dintre acestea, datorat 
tot Irinei G. Konovalova, valorifică tratatul de geografie întocmit de 
cărturarul arab al-Idrisi de la curtea regelui normand al Siciliei, Roger II, 
la mijlocul secolului al XII-lea: An-Mopucu o cmpanax u napoôdax 
Bocmounou Eeponei, Moscova, 2006. 

Volumul din 2009 păstrează în linii generale aceeaşi structură ca 
şi cel tipărit cu trei ani în urmă. În acest din urmă caz sunt prospectate 
operele a doi geografi arabi, anume Ibn Sa’id al-Magribi şi Abu-l-Fida, 
din care orientalista moscovită a publicat traduceri în limba rusă, însoțite 
de amănunțite exegeze ale textelor, şi cu alte prilejuri. În ediţia pe care o 

avem în vedere, după o succintă introducere (p. 5-6), se face o prezentare 
biografică a celor doi autori şi o examinare a lucrărilor lor (p. 7-17 şi 76- 
90), cu enumerarea tuturor edițiilor anterioare (p. 17-18 şi 90-91), urmând 
apoi reproducerea originalului arab referitor la teritoriile Europei 
Răsăritene (p. 19-25 şi 92-107), traducerea sa în limba rusă (p. 26-34 şi 
108-128), însoțită de foarte consistente comentarii (p. 35-75 şi 129-166). 
În anexă s-au redat tabele destinate enumerării comparative a hidroni- 
melor, oronimelor, toponimelor, denumirilor etnico-politice şi antropo- 
nimelor est-europene din lucrările lui al-Idrisi, Ibn Sa’id şi Abu-l-Fida 
(p. 167-179), succedate de lista abrevierilor (p. 180-181), bibliografie 
(p. 182-196), indicele antroponimic şi toponimic (p. 197-216) şi rezu- 
matul în limba engleză (p. 217-221). 

Spre deosebire de Geografia lui Abu-l-Fida, binecunoscută atât în 
istoriografia mondială, cât şi în cea românească, prin intermediul 
traducerii franceze datorată lui J.-T. Reinaud şi S. Guyard, tratatul de 
geografie al lui Ibn Sa’id s-a bucurat de un interes mult mai limitat din 
partea specialiştilor, acesta nebeneficiind decât de două ediţii ale origi- 
nalului arab, tipărite la Tetuan în 1958 şi la Beirut în 1970, nu şi de tăl- 
măciri în limbi de largă circulație internaţională. Sesizând această dis- 
funcționalitate, Irina Konovalova s-a aplecat de mai multi ani asupra 
analizei lucrării lui Ibn Sa’id, din care a şi tradus câteva scurte pasaje 
referitoare la arealul nord-pontic. Cf. I. G. Konovalova, ®u3uueckaa 
eeoepabua Bocmounou Eeponvi e eeoepapuueckom couunenuu HOn 
Ca’uda, în /lpeeneiiuue eocyOapecmea Bocmounoii Eeponei. 2002 200. 
Teneanozua Kak @opmMa ucmopuueckoii namamu, red. resp. I. G. 
Konovalova, Moscova, 2004, p. 214-235; eadem, Cesepnoe 
Ilpuuepnomopve 6 apabcKkou eeoepabuuecrou XIII-XIV eexoe, în 
Bonpocei ucmopuu, 2005, 1, p. 93-104. De asemenea, într-o crestomatie 
de texte orientale medievale — arabe, persane, evreieşti —, referitoare la 
Rusia secolelor IX-XIV, apărută aproape concomitent cu volumul pe care 
îl prezentăm, aceasta a inclus traducerea unui fragment din opera lui Ibn 
Sa’id, acompaniindu-l de o lapidară prezentare. Cf. eadem, Hôn Ca'uo 
al-Maepuou, in /lpeenaa Pycv 6 ceeme 3apy6excubiX ucmounukoë. 
Xpecmomamua, red. T. N. Dzhakson, I. G. Konovalova si A. V. 
Podosinov, III, Bocmountie ucmounuku, ed. T. M. Kalinina, I. G. 
Konovalova şi V. Ia. Petrukhin, Moscova, 2009, p. 146-151. 

Apartinand unei familii ce descindea din însoțitorii profetului 
‘Ammar ibn Yasir, Ibn Sa’id al-Magribi s-a născut în a.H. 610 (= 1213- 
1214) într-o localitate de lângă Granada. Tinereţea şi-a petrecut-o la 

Sevilla, iar în a.H. 639 (= 1241) a părăsit Andaluzia, pentru a întreprinde 
un pelerinaj împreună cu tatăl său, care însă a decedat curând la 
Alexandria. După mai multi ani de şedere în Egipt, in a.H. 648 (= 1249) 
şi-a continuat călătoria, poposind în Irak şi Siria, pentru ca în a.H. 666 (= 
1267) să pornească într-un alt voiaj în Orient, prilej cu care a ajuns în 
Iran. De pretutindeni a colectat informații pentru diferite lucrări, 
relefându-se nu numai ca istoric, ci şi ca geograf şi poet. Ultimii sai ani de 
viață au rămas obscuri: se pare că prin a.H. 675 (= 1276) a revenit la 
Tunis, unde şi-a dat obştescul sfârşit în a.H. 685 (= 1286). Cf. Ch. Pellat, 
Ibn Sa'id al-Maghribi, în The Encyclopaedia of Islam, NE, I, ed. B. 
Lewis, V. L. Ménge, Ch. Pellat si J. Schacht, Leiden-Londra, 1971, 
p. 926. 

Cu toate ca nu a pasit niciodata in tinuturile de la nordul Muntilor 
Caucaz şi al Mării Negre, Ibn Sa’id oferă date şi asupra mediului 
geografic şi etnico-demografic de acolo, culese probabil de la diplomații 
şi negustorii din Sultanatul mamelucilor şi din Ilhanatul persan ajunşi în 
teritoriile înglobate de Hoarda de Aur, precum şi de la geografii arabi din 
perioadele anterioare. Mentionarea stăpânirii lui Berke, han al Hoardei 
între 1256 şi 1266, reflectă faptul că sursele orale de care a dispus 
cărturarul originar din Andaluzia proveneau din perioada respectivă. 
Hanul Berke este desemnat drept „sultan al tătarilor musulmani”, 
formulare mai puţin fericită, întrucât, în vremea cât a deţinut tronul, 
numai el şi anturajul său au adoptat dogmele islamului, convertirea în 
masă a populației nomade din Hoarda de Aur la mahomedanism având 
loc de-abia mult mai târziu, în timpul domniei hanului Ozbăg (1313- 
1342). Cf. D. DeWeese, /slamization and Native Religion on the Golden 
Horde. Baba Tiikles and Conversion to Islam in Historical and Epic 
Tradition, University Park, Pennsylvania, 1994, p. 90-158. 

Informaţiile pe care Ibn Sa’id le furnizează asupra regiunilor din 
nord-vestul arealului pontic sunt destul de sumare. Pentru desemnarea 
Mării Negre el foloseşte forma Nitas, larg răspândită la autorii arabi, dar 
şi alte trei denumiri: Marea Sinüba, Marea chazarilor şi Marea Sudăk, 
cea dintâi derivată de la numele portului Sinope de pe țărmul anatolian, 
cea de-a doua (aplicată de alti cărturari orientali şi Mării Caspice) de la 
etnonimul aferent populației care stăpânise vreme de mai multe secole 
litoralul ei nord-estic, iar cea de-a treia de la numele prosperului oraş de 
pe coastele meridionale ale Crimeei. Dacă în cazul Mării Sinüba şi al 
Mării chazarilor geograful islamic notifica faptul că ele nominalizau 
acelaşi areal maritim, în cel al mărilor Mitas şi Sudăk nu întâlnim 

considerații similare, ceea ce ne face să bănuim că acesta nu conştien- 
tizase că se referea la unul şi acelaşi bazin acvatic. Utilizarea a patru 
termeni pentru desemnarea Mării Negre este de natură să releve că autorul 
tratatului de geografie a dispus de mai multe surse de informare. Acesta a 
folosit câte două sau trei denumiri diferite şi pentru Dunăre şi Marea de 
Azov: Marea ruşilor (ar-Rüs) şi Manitas (derivată de la Meotida). 
Atribuirea numelui unui centru comercial de notorietate bazinului maritim 
în raza căruia îşi exercita influența a reprezentat o practică cu o anumită 
proliferare în Europa medievală, pe care o reîntâlnim în cazul Mării Negre 
şi mai târziu. Avem în vedere denumirile Marea Trapezuntului şi Marea 
Lwowului aplicate arealului pontic, pe care le înregistrează unele izvoare 
din secolele XIV-XV. Cf. Gh. I. Brătianu, Marea Neagră. De la origini 
pînă la cucerirea otomană, ed. a 2-a revăzută, trad. M. Spinei, ed. V. 
Spinei, Iasi, 1999, p. 69 şi 71. 

Dintre cursurile de apa din partea de nord-vest a Marii Negre Ibn 
Sa’id aminteşte Dunărea şi Nistrul, plasate in secția a treia din cel de-al 
şaptelea climat. Potrivit cunoştinţelor sale, raul Diniis — adică Dunărea — 
curgea pe versanţii răsăriteni ai munţilor omonimi, situaţi în vecinătatea 
Franței, fiind mai mare decât Nilul si Djaihun-ul (Amu-Daria). De-a 
lungul cursului ei s-ar fi aflat numeroase oraşe şi aşezări, ca şi popoare 
barbare cu nume necunoscute în lumea islamică. Pentru Dinas s-ar mai fi 
folosit şi denumirile de Dină şi Tună, aceasta din urmă fiind turcică. „La 
răsărit de această secție [a treia] se află o tara mare şi putin cunoscută 
(nouă), întinsă pe malul râului Danaşt [=Nistru]. Acesta este unul din cele 
mai märete râuri <fluvii> din lume, curgând la nord de râul Dünüs, despre 
care deja am vorbit. Râul Danaşt porneşte din muntele ac-Saklab 
[= slavilor], mare şi boltit...” 

Pe parcursul lucrării sale, Ibn Sa’id menționează numeroase 
populaţii din regiunile ponto-caspice: ruşi, chazari, alani, bulgari, tătari, 
brutasi, asi, pecenegi, uzi, cumani etc. Dacă în ceea ce priveşte pe 
pecenegi (al-badjinak) şi uzi (al-guzz) s-a utilizat terminologia orientală, 
în cazul cumanilor s-a renunţat la aceasta (gipcak), adoptându-se etnoni- 
mul aflat in uz în Bizanţ şi în alte tari europene, aşa cum a procedat ante- 
rior al-Idrisi pentru „ţara cumanilor (Kumänitia)”. Cf. I. G. Konovalova, 
Aa-Hopucu..., p. 114, 115, 117-119, 127, 128; A. Jaubert, Géographie 
d'Edrisi, II (Recueil de voyages et de memoires, 6), Paris, 1840, p. 399- 
401; B. Nedkov, bozeapua u cvceonume u semu npes XII ex cnoped 
„I eoepaduama” na Hôpucu, Sofia, 1960, p. 93, 107. 

Asa cum am notificat, tratatul de geografie al lui Abu-l-Fida — 
Takwin al-Buldän (,,Compendiu de istorie a rasei umane”) — a intrat de 
multă vreme în perimetrul interesului istoricilor români (N. Iorga, Gh. I. 
Brătianu, N. Gramada, V. Spinei, I. Chirtoagă, V. Ciociltan etc.), care au 
prospectat prioritar datele transmise de acesta referitoare la zona Dunării 
de Jos. 

Ilustrul istoric şi geograf sirian Abu-l-Fida, descendent dintr-o 
ramură a dinastiei Ayyubizilor, s-a născut la Damasc în a.H. 672 (= 
1273), participând de tânăr la mai multe campanii militare. Devotamentul 
afişat în slujba guvernantilor mameluci din Siria i-a adus cu timpul înalte 
responsabilități administrative şi prețuirea sultanului de la Cairo. A murit 
la Hamah în a.H. 732 (= 1331), bucurându-se de o bună reputație ca 
sprijinitor al culturii şi ca autor al unor lucrări cu tematică diversă. Cf. 
H.A.R. Gibb, Abu I-Fidă, în The Encyclopaedia of Islam, NS, I, ed. H. A. 
R. Gibb, J. H. Kramers, E. Lévi-Provengal, J. Schacht, B. Lewis, Ch. 
Pellat, Leiden-Londra, 1960, p. 118-119; [T.-J.] Reinaud, in Géographie 
d’Aboulféda, I, Paris, 1848, p. I-X XXVIII. 

Ca şi în cazul tratatului lui Ibn Sa’id, Irina Konovalova a publicat 
anterior traducerea unor pasaje din Geografia lui Abu-l-Fida în diverse 
lucrări colective (Cf. I. G. Konovalova, V. B. Perhavko, {peenaa Pyco u 
Huacuee IloOynaeve, Moscova, 2000, p. 207-211; I. G. Konovalova, Aéy- 
1-Duoda, în [peenaa Pyco e ceeme..., p. 152-161), dar de-abia în prezentul 
volum a realizat o editare complexă, alăturând originalul arab de tradu- 
cerea rusească, însoţită de ample comentarii. În enumerarea pe care o face 
traducerilor fragmentare existente în diverse limbi i-a scăpat contribuția 
datorată lui Peter B. Golden, care, cu prilejul publicării unei descrieri 
geografice anonime persane, păstrată la Bodleian Library din Oxford, ce 
compilase pasaje din opera lui Abu-l-Fida, a realizat şi tălmăcirea 
acestora din urmă în engleză (Cf. P. B. Golden, A Timurid Persian 
geographical abridgement on the lands of the Northern Mediterranean 
and Black Sea coasts, în Between the Danube and the Caucasus. A 
Collection of Papers Concerning Oriental Sources on the History of the 
Peoples of Central and South-Eastern Europe, ed. G. Kara, Budapesta, 
1987, p. 76-78), ceea ce, de altfel, am relevat cu un alt prilej (V. Spinei, 
Addenda 7, în idem, Universa Valachica. Românii în contextul politic 
international de la începutul mileniului al II-lea, Chişinău, 2006, p. 358- 
359). Nici medievista moscovită (p. 77-78) şi nici alti orientalisti (// 
Genio vagante. Babilonia, Ctesifonte, Persepoli in racconti di viaggio e 

testimonianze dei secoli XII-XVIII, a cura di A. Invernizzi, Alessandria, 
2005, p. 54) nu au precizat dacă traducerea latină a lui Abu-l-Fida, 
pregătită de germanul J. J. Reiske prin 1746 şi publicată de-abia în 1770 a 
inclus şi capitolele referitoare la răsăritul Europei. 

Totodată, dorim să facem şi o succintă rectificare: prenumele 
abreviat al orientalistului Reinaud, binecunoscutul editor şi traducător în 
franceză a operei geografului din Siria, nu este M. (p. 90 şi 184), cum 
apare pe coperta volumelor tipărite la Paris, ci J.-T. [= Joseph-Toussaint] 
(Cf. Larousse du XXe siecle, V, Paris, 1932, p. 990), majuscula M fiind o 
prescurtare de la Monsieur. 

Urmărind sensul traducerilor oferite de Joseph-Toussaint Reinaud 
si, respectiv, de Irina G. Konovalova, nu am remarcat inadvertente semni- 
ficative între ele, dar am apreciat faptul că orientalista rusă a transcris cu 
mult mai multă exactitate forma originală a toponimelor, hidronimelor şi 
antroponimelor, ceea ce, pentru investigarea anumitor probleme, este 
foarte util. Astfel, în loc de termenii Pont-Euxin, Thona / Danube, 
Valaques, Bulgares, Isacdji / Sacdjy, utilizaţi în ediţia din 1848, dispunem 
de grafiile Nitas, Tună, al-avläk, al-bulgăr, Sakdji în ediţia din 2009. 

Daca în opera lui Ibn Sa’id prezenţa românilor nu este înregistrată, 
în schimb confratele său originar din Damasc îi nominalizează în câteva 
rânduri sub grafia al-avläk, ceea ce este pe deplin firesc, întrucât în 
momentul în care îşi încheia redactarea la Takwin al-Buldân — mai exact 
în a.H. 721 (= 1321) — aceştia dobândiseră o anumită notorietate pe scena 
politică sud-est europeană. Abu-l-Fida îi localiza împreună cu ungurii 
(al-mădjăr), sârbii (as-sarb) şi alte popoare ,,necredincioase” in veci- 
nătatea Dunării (Tuna) şi a munţilor Kaska-Tag, nume ce avea sensul de 
„munţii dificili”, întrucât ar fi fost greu de străbătut. Editoarea textului 
arab identifică munţii Kaska-Tag cu lanţul Carpaţilor (p. 138-139, nota 4). 

Într-un alt pasaj al Geografiei sale Abu-l-Fida considera oraşul 
Sakdjr (Isaccea) ca fiind în dependenţa vlahilor (al-avläk), în vreme ce 
Akdja-Karman-ul (Akkerman, Cetatea Albă) de pe râul Turlū (Nistru) era 
plasat în stăpânirea bulgarilor şi turcilor (a/-bulgăr şi al-turk). Dat fund 
că în spațiul geografic pe care şi-a propus să-l acopere nu a fost inclusă şi 
Peninsula Balcanică, din fragmentul din Takwin al-Buldân reeditat de 
Irina Konovalova lipseşte menţiunea despre Tarnovo (Thernan), „oraş din 
tara vlahilor..., locuit de necredinciosi şi aparținând poporului numit 
valahi” (Geographie d’Aboulféda, II, Paris, 1848, p. 318). 

În legătură cu interpretarea utilizării etnonimelor al-avlak şi 
al-bulgăr din opera cărturarului din Siria, pe care am propus-o cu aproape 

trei decenii in urma, acceptata doar partial de medievista moscovita 
(p. 153-155), ţinem să ne reiterăm punctele de vedere: de vreme ce numai 
Târnovo şi Isaccea sunt incluse în „ţara vlahilor”, de fapt în al Doilea 
Țarat bulgaro-român, nu însă şi Akdja Karman (Cetatea Albă), care era 
integrată „țării bulgarilor şi turcilor” (p. 120), rezultă că aşezarea portuară 
de la limanul Nistrului avea atunci un alt statut politic, nefiind în 
stăpânirea țarilor de la Târnovo. Plasarea Akdja-Karman-ului în „ţara 
bulgarilor şi turcilor”, la fel ca şi Saru-Karman-ul (p. 121), identificat cu 
cetatea Chersonesului de pe litoralul sud-estic al Crimeei, nu reflecta 
realitățile contemporane cu Abu-l-Fida, ci pe acelea de cu peste trei secole 
mai înainte, când bulgarii / bulgarii negri sălăşluiau în ţinuturile ponto- 
caspice. După cum se poate lesne constata din parcurgerea textului său, 
acesta furnizează atât informaţii valabile pentru epoca sa, cât şi altele cu 
caracter anacronic, preluate de la predecesori, cum ar fi, spre exemplu, 
desemnarea Balandjar-ului drept oraş al chazarilor (al-hazar) (p. 126), 
plasarea oraşului Dandara în „ţara burtasilor” (al-Burtäs) (p. 127) şi a 
Bular-ului (Bolgarului) în „ţara bulgarilor” [de pe Volga] (a/-Bulgar) 
(p. 125), entităţi statale dispărute de multă vreme. 

Editarea şi traducerea geografilor arabi din secolele XIII-XIV 1-a 
prilejuit Irinei Konovalova atât probarea cunoştinţelor filologice, cât şi a 
celor de ordin istoric, cercetătoarea moscovită, spre deosebire de majo- 
ritatea colegilor săi, dovedind o bună cunoaştere nu numai a literaturii 
ştiinţifice occidentale, ci şi a celor româneşti. Aceasta a folosit numeroase 
lucrări ale specialiştilor din România (C. Andreescu, S. Baraschi, 
C. Brătescu, Gh. I. Brătianu, V. Ciociltan, C. C. Giurescu, N. Grămadă, 
N. Iorga, S. Iosipescu, M. D. Matei, P. S. Năsturel, E. Oberländer- 
Târnoveanu, I. Rămureanu etc.), ceea ce a ajutat-o să interpreteze cores- 
punzător unele probleme legate de istoria ținuturilor de la Dunărea de Jos. 

Traducerea capitolelor din opera lui Ibn Sa’id este oportună nu 
numai pentru informaţiile sale importante asupra regiunilor ponto- 
caspice, ci şi pentru că este de natură să clarifice faptul că datele cuprinse 
în tratatul de geografie al lui Abu-l-Fida asupra teritoriilor româneşti 
dobrogene şi est-carpatice nu au fost compilate de acesta de la autorul din 
Andaluzia, precum era suspectat de mulţi istorici, deoarece l-a citat 
adesea ca fiind o sursă importantă a sa (p. 113, 115, 116, 121, 122, 126- 
128). După cum ne putem edifica, lucrarea lui Ibn Said a fost însă 
folosită pentru alte segmente din tratat. Pe de altă parte, paragrafe 
compacte din Geografia lui Abu-l-Fida, inclusiv cele cu referiri asupra 
ținuturilor de la Dunărea Inferioară, au fost însuşite în prima parte a 

secolului al XV-lea de unii cărturari orientali, între aceştia numărându-se 
un geograf persan anonim (P. B. Golden, op. cit., p. 71) şi enciclopedistul 
al-Qalgashandi din Egiptul mamelucilor (A. P. Grigor'ev, O. B. Frolova, 
Ieoepapuueckoe  onucanue  3onomoii Opôbi e oHyukroneduu an- 
KankamanOu, in Tropkonoeuueckuii coopnuxk, 2001, 3o10maa Opoa u ee 
nacredue, Moscova, 2002, p. 293-294). 

Încheind această prezentare, vom concluziona că volumul datorat 
Irinei Konovalova reprezintă un model de editare a textelor medievale 
orientale, cu o ținută ştiinţifică remarcabilă. 


Victor Spinei 


Walter Pohl, Eastern Central Europe in the Early Middle Ages. Conflicts, 
Migrations and Ethnic Processes, Edited by Cristina Spinei and Catalin 
Hriban, Bucuresti-Braila, Edit. Academiei Romane, Edit. Istros, Muzeul 
Brăilei, 2008, 414 p. 


Volumul prezentat aici apartine seriei Florilegium magistrorum 
historiae archaeologiaeque Antiquitatis et Medii Aevi, coordonată de DI. 
Victor Spinei, profesor la Facultatea de Istorie din cadrul Universităţii 
„Alexandru Ioan Cuza”, Iasi (volumele I-III), şi ajunsă acum la al treilea 
tom. Acest proiect de restitutie istoriografică este menit să înmănuncheze 
contribuții reprezentative ale unor istorici de anvergură europeană şi 
mondială. Contribuțiile înglobate în acest volum aparțin unui savant 
austriac preocupat de perioada migraţiilor şi Evul Mediu timpuriu. Walter 
Pohl este director la Institut ftir Mittelalterforschung din cadrul Academiei 
Austriece de Ştiinţe şi profesor universitar de istorie medievală şi ştiinţe 
auxiliare ale istoriei la Universitatea din Viena. Principalele domenii de 
cercetare privesc sfârşitul Antichității şi noile realități politice de la 
începutul Evului Mediu; dinamica raporturilor dintre triburile germanice 
şi Imperiul Roman; geneza etno-lingvistică medievală; istoriografia; 
istoria popoarelor stepei; istoria şi cultura Italiei până în jurul anului 
1000. Cele mai importante realizări ştiinţifice sunt subsumate acestor 
direcţii de cercetare: Die Awarenkriege Karls des Grofen, 788-803, 
Wien, 1988; Die Awaren. Ein Steppenvolk in Mitteleuropa 567-822 n. Chr., 
Miinchen 1988, 2002; Werkstătte der Erinnerung. Montecassino und die 
langobardische Vergangenheit, Wien 2001; Die Völkerwanderung. 
Eroberung und Integration, Stuttgart/Berlin/K6ln, 2002. 

Studiile si articolele reunite in volumul prezentat aici sunt grupate 
ținând cont de aceste direcții fundamentale ale preocupărilor savantului 
austriac. În primul grupaj, intitulat Studying the Barbarians: Approaches 
and Methods — Uber die barbaren: herangehensweise und methoden sunt 
selectate o serie de studii privitoare la integrarea barbarilor în Imperiul 
Roman şi constituirea noilor realități etnice, demografice şi politice ale 
Evului Mediu. A doua secţiune, From Attila to Alboin — Von Attila zu 
Alboin, reuneşte mai multe contribuţii privitoare la diverse neamuri 
barbare, cele mai multe dintre acestea fiind consacrate longobarzilor. Sunt 
avute în vedere diverse aspecte din istoria acestui popor de neam 
germanic, precum structura socială, dinamica demografică, atitudinea fata 
de Biserică şi relațiile cu Imperiul Bizantin, atât în faza panonica a exis- 
tentei sale, cât şi după statornicirea în peninsula italică. Ultima secvenţă a 
volumului, intitulată The Avar Period — Die Awarenzeit, reuneşte studiile 
savantului austriac privitoare la o altă temă recurentă în preocupările sale. 
Astfel, studiile care fac parte din această ultimă secvență convoacă un 
număr mare de surse, atât scrise, cât şi arheologice, pe baza cărora aduce 
o serie de clarificări privind Istoria avarilor şi a dominaţiei lor în Europa 
Centrală. 

Selecţia prezentată aici aduce în atenţia cercetătorilor interesați o 
serie de contribuții valoroase privitoare la perioada istorică marcată de 
declinul lumii antice şi naşterea celei medievale. Acest din urmă proces 
s-a realizat prin aportul etnic şi demografic al populațiilor care au pătruns 
succesiv în arealul lumii romane şi i-au schimbat definitiv profilul. 
Aspectele esenţiale ale tranziţiei la medievalitate sunt puse sistematic în 
lumină de textele semnate de cercetătorul austriac ale cărui studii sunt 
reunite în acest volum. 


Bogdan-Petru Maleon 


Şerban Papacostea, Studii de istorie românească. Economie şi societate 
(secolele XIII-XVIII), Edit. Istros, Brăila, 2009, 322 p. [Restituiri-3] 


Al treilea volum din seria „Restituiri” a Editurii Istros reuneşte 
studii ale profesorului Şerban Papacostea care nu au fost cuprinse, din 
diferite motive, în lucrări similare publicate în anii precedenţi. Cea mai 
mare parte a contribuţiilor, reunite în secţiunile Demografie şi Societate 

respectiv Vremea Reformelor, reflectă preocupările medievistului după 
revenirea la Institutul de Istorie „Nicolae Iorga? când, aşa cum se 
menționează şi în introducere, i-a fost repartizată ca temă de plan reforma 
agrară a lui Constantin Mavrocordat. Din cercetarea acestei teme au 
rezultat un volum de documente, teza de doctorat consacrată stăpânirii 
austriece în Oltenia şi o bună parte a studiilor din prezentul volum. Pentru 
epoca respectivă rezultatul cercetării a însemnat un semnificativ spor de 
cunoaştere şi, chiar dacă din momentul publicării până astăzi perioada 
fanariotă s-a îmbogățit cu un număr semnificativ de lucrări, este neîn- 
doielnic faptul că textele profesorului Şerban Papacostea constituie lecturi 
obligatorii pentru orice istoric care se apleacă asupra perioadei. Chiar 
dacă unele dintre interpretările propuse pot fi discutate sau nuantate 
rămân drept reper sursele de la care a fost construită analiza. 

Prima parte a volumului (intitulată Studii Pontice) reuneşte şapte 
studii de întinderi şi abordări diferite. Trei dintre acestea constituie sinteze 
ale unor chestiuni de istorie pontică în timp ce în patru cazuri sunt anali- 
zate chestiuni de detaliu pornind de la documente cunoscute, dar insu- 
ficient exploatate până în prezent. Studiile de sinteză privesc rolul Mării 
Negre în perioada secolelor XIII-XV şi actualitatea acestei teme istorio- 
grafice lansate în istoriografia universală de Gheorghe I. Brătianu. 
Ultimul aspect ar părea banal, dar merită amintit că, la începutul secolului 
XXI, un istoric cu greutate (pe atunci) se întreba retoric pe cine poate 
interesa istoria Mării Negre. Studiul consacrat instaurării hegemoniei 
otomane în spațiul pontic (publicat inițial în Germania) s-a bucurat, din 
păcate, de prea puţină atenție din partea medieviştilor occidentali deşi 
publicaţii ulterioare nu au făcut decât să repete (şi uneori mult mai 
superficial) mare parte dintre ideile exprimate de profesorul Papacostea. 

Celelalte patru texte se referă la primele manifestări ale politicii 
pontice a Ungariei, la trecerea basileului loan al VIII-lea Paleolog prin 
Moldova lui Alexandru cel Bun, la sfârşitul hegemoniei bizantine în 
Marea Neagră şi la un episod din istoria alianței genovezo-otomane. 
Fiecare dintre aceste texte ar merita o amplă discuţie fapt ce depăşeşte 
cadrul prezentării de fata. Fără a cuteza să dau calificative unui magistru, 
mă mărginesc doar să spun că studiile constituie o lecție pentru orice 
medievist. Chiar dacă, în unele cazuri, am exprimat rezerve fata de 
concluziile propuse (de ex. în cazul studiului Ungaria şi Marea Neagră în 
secolul al XIII-lea) rămân indiscutabile eruditia strivitoare şi forța de 
argumentare. 

Concluziile unor astfel de prezentari sunt indeobste superlative. 
Fără intenția de a părea original aş exprima doar speranţa ca, dincolo de 
aceste studii, profesorul Papacostea ne va oferi şi o lucrare de ansamblu 
măcar asupra unora dintre chestiunile atinse de volumul publicat la 
Editura Istros. 


Ovidiu Cristea 


Constantin lon Ciobanu, Sfihia profeticului. Sursele literare ale imaginii 
„Asediului Constantinopolului ” şi ale ,, profetiilor” Inteleptilor Antichității 
din pictura murală medievală moldavă, Chişinău, 2007, 416 p. 


Am ezitat îndelung până să mă decid să prezint, fie şi pe scurt, 
cartea dlui Constantin Ion Ciobanu. În primul rând, m-a descumpănit uşor 
titlul, lăsat neexplicat de autor, convins probabil de claritatea sa. (E ade- 
vărat, lucrurile încep să se limpezească, însă abia spre sfârşit.) Apoi, m-a 
pus serios pe gânduri o afirmație a dnei Tereza Sinigalia, semnatara 
cuvântului introductiv. Potrivit reputatului istoric de artă, am avea în fata 
„O demonstraţie extrem de erudită, dar stufoasă, destul de greu de urmărit 
de către cel neobişnuit cu acest tip de analiză interdisciplinară, în care, în 
mare parte, domină aspectul filologic”. În fine, m-a contrariat unul dintre 
cele două suplimente ale volumului, cu care, mărturisesc sincer, mi-am 
început din interes lectura. Vorbind despre „o redacție iconografică rară 
descoperită în pictura murală a altarului bisericii Sfântul Nicolae a 
mănăstirii Probota” (p. 355-341) — figurarea în sanctuar, în registrul 
inferior, in niga de sub fereastra de răsărit, in patenă, a antebratelor unui 
lisus matur, viu, regăsit pictat în imediata vecinătate în braţele Sfântului 
Ioan Gură de Aur — autorul ignoră studiile fundamentale dedicate temei 
de Miltos Garidis şi de Christopher Walter”, foloseşte pentru a desemna 
transformarea liturgică a pâinii şi vinului în „Sfânt Trup şi Scump Sânge” 
un termen uşor impropriu care a stârnit mare vâlvă în lumea creştină de 
secol XVII (acela de transsubstantiere)’ şi pare să nu facă o distincţie 


? Miltos Garidis, Aproche « realiste » dans la représentation du Mélismos, în 
Jahrbuch fiir Byzantinistik, 32, 1982, 5, p. 495-502; Christopher Walter, The Christ 
Child on the Altar in the Radoslav Nartex: A Learned or a Popular Theme?, in Idem, 
Pictures as Language. How the Byzantine Exploited Them, Londra, 2000, p. 

> Pentru detalii, vezi Martin Jugie, Le mot transsubstantiation chez les Grecs 
avant 1629, în „Echos d'Orient”, 10, 1907, p. 5-12. 

foarte netă între Proscomidie şi cele trei momente decisive ale Anaforei, 
anamneza, epicleza şi merismos-ul“. Dacă totuşi am considerat că efortul 
merită făcut, aceasta se datorează faptului că lucrarea conţine multe idei 
interesante, întrebuințează o bibliografie de limbă rusă impresionantă, 
puţin accesibilă publicului românesc, şi are o înfăţişare foarte frumoasă, 
fiind bogat ilustrată şi migălos îngrijită. 

Având ca punct de plecare o teză de doctor habilitat în studiul 
artelor susținută în 2005 în cadrul Institutului Studiului Artelor al 
Academiei de Ştiinţe al Moldovei, Stihia profeticului cuprinde două parti 
si (aşa cum am precizat deja) două suplimente. Are 147 de ilustraţii, o 
bibliografie conţinând 881 de titluri, o listă de cuvinte cheie şi un rezumat 
în limbile engleză şi rusă. 

Prima parte este dedicată ,,Asediului Constantinopolului din pictura 
murală moldavă”, iar marele merit al autorului constă în identificarea şi 
discutarea unor surse necunoscute sau putin frecventate alte temei. 
Amintesc, dintre cele bizantine, omilia de secol IX cunoscută sub numele 
de Hymnus Acathistus. De obsidione Constantinopolis (PG 92, col. 1348- 
1372) şi una dintre citirile Triodului, iar dintre cele slavone Povesirea 
despre luarea Tarigradului a lui Nestor Iskander în redacţia ,,Troitk’””. 
Din păcate, dl Ciobanu optează pentru o interpretare a compoziției în 
siajul lui André Grabar, văzând în dezastrul din 1453 (figurat pe fațadele 
bisericilor „rareşiene” din nordul Moldovei, cu excepția celei de la Arbure) 
o trimitere la „victoria permanentă” profetita de literatura oraculară aflată la 
mare preţ în vremea ctitorului, creditat cu dorinţe aprige de legitimare 
personală şi de recucerire a Oraşului. Personal, aş fi preferat o interpretare 
care să ţină mai mult seama de contextul liturgic al compoziţiei. 

A doua parte, mai consistentă, tratează „sursele literare ale 
‘profetiilor’ Inteleptilor Antichității din pictura murală a Moldovei”. De 
data aceasta, marele merit al autorului constă în aceea că a cercetat în 
paralel numele vestitorilor antici ai venirii lui Hristos cu textele înscrise 
pe filacterele, şi că a încercat să identifice sursele lor literare. Un excurs 
asupra „tradiţiei pseudo-inscriptiilor din pictura murală moldava în con- 
textul artei bizantine şi post-bizantine” şi tratarea succintă a reprezentării 
euharistice de la Probota despre care am pomenit deja completează tabloul. 


* Pentru o excelentă analiză a compoziției, vezi Elena Firea, Artă şi liturghie: o 
reprezentare euharistică inedită din biserica mănăstirii Probota, în „Ars Transilvaniae”, 
18, 2008 p. 119-132. 

> Pentru detalii, vezi stema de la p. 123. 

„Practic, este imposibil de analizat întregul conţinut al acestei 
parti a cărții”, estimează aceeaşi Tereza Sinigalia. Din acest motiv, mă voi 
mărgini să închei succinta mea prezentare cu câteva nedumeriri de ordin 
metodologic. 

Prima priveşte relaţiile dintre Moldova lui Petru Rareş şi lumea 
rusească a vremii. Atât in analiza surselor literare ale ,,Asediului 
Constantinopolului” cât şi a celor ale profetiilor inteleptilor, dl Ciobanu 
face repetate trimiteri la diverse redactii ale Povestirii lui Iskander, ale 
Cronografelor ruseşti, la ilustrațiile din diverse volume (,,Golitin”, 
„Osterman”, „Şumilov”) ale unui Codice împărătesc ilustrat de letopisete 
aflat la Moscova şi la alte compoziții aparținând acestui spaţiu cultural. 
Vorbeşte chiar de influenţe reciproce. Or, mă întreb dacă nu ar fi meritat 
ca aceste relaţii şi influenţe să fie discutate detaliat şi contextualizate, 
pentru ca natura şi căile lor de exercitare să fie lipsite de echivoc. 

A doua priveşte raportul complicat dintre text şi imagine. La un 
moment dat, în cazul predicii De obsidione Constantinopolis, dl Ciobanu 
compară varianta în limba greacă publicată de abatele Migne cu versiunile 
slavonă şi română pătrunse în Triod. Numai că ediţiile alese ca bază sunt 
tipărituri târzii, Moscova 2003 (fără alte indicaţii), respectiv Râmnic 
1782. Mă întreb aşadar dacă nu ar fi meritat abordată mai în amănunt 
circulația manuscrisă a textelor indicate drept surse ale iconografiei. 

Ultima priveşte structura cărții. D1 Ciobanu a pus sub acelaşi titlu 
tratarea surselor Asediului şi ale profetiilor deoarece le consideră ca 
aparținând aceluiaşi gen — cel profetic. Mă întreb totuşi dacă avem de-a 
face cu unul şi acelaşi tip de profeție. Nu cumva Stihia profeticului 
cuprinde lucruri uşor diferite? 


Ovidiu Olar 


Central and Eastern Europe in the Middle Ages. A Cultural History. 
Essays in Honor of Paul W. Knoll, Ed. Piotr Gorecki şi Nancy van 
Deusen, Tauris Academic Studies, 2009, 304 p. 


Titlul cărții editate de Piotr Gorecki şi Nancy van Deusen este unul 
înşelător, pentru că volumul nu se referă la Europa Centrală şi Răsăriteană 
(Central and Eastern Europe), ci la Europa Central-Răsăriteană (East- 
Central Europe). Cele două denumiri, aparent atât de asemănătoare, au o 
istorie diferită şi ar fi fost de aşteptat ca editorii, altfel foarte sensibili la 

folosirea unor concepte inadecvate, să sesizeze această deosebire. De 
altfel, în interiorul volumului editorii înşişi folosesc întotdeauna sintagma 
East-Central Europe şi rămâne o enigma de ce volumul este intitulat 
Central and Eastern Europe. Nu aş fi insistat asupra acestui aspect dacă 
nu ar fi fost important pentru înțelegerea cărții. East-Central Europe este 
o denumire al cărei succes în lumea anglo-saxonă se datorează în bună 
măsură lui Oscar Halecki, care, într-un anumit context ideologic, a folosit 
această sintagmă pentru a desemna Europa dintre Germania şi Rusia. 
Cartea de față este un volum de eseuri dedicate lui Paul W. Knoll, 
medievistul american specializat în istoria Poloniei şi majoritatea auto- 
rilor, 11 din 15, sunt istorici care profesează în Polonia sau în Statele 
Unite. Volumul editat de Piotr Górecki şi Nancy van Deusen este, in bună 
măsură, un produs istoriografic al medievisticii polono-americane, în 
descendența intelectuală a lui Halecki. Cartea nu este structurată tematic 
sau cronologic, însă pentru această recenzie, cu riscul de a simplifica, voi 
grupa cele 16 articole în patru categorii: istorie urbană, istorie socială, 
istorie ecleziastică şi istorie politică. Despre cele două articole care nu au 
putut fi incluse în nici una dintre aceste categorii am să vorbesc la 
sfârşitul recenziei. Tot în încheiere am să mă refer şi la articolele celor doi 
editori, care deschid şi închid volumul. 

Trei dintre articolele incluse în volum, cele scrise de Henryk 
Samsonowicz, Bariša Krekic şi Grzegorz Myśliwski, abordează probleme 
de istorie urbană. Henryk Samsonowicz (The city and the trade route in 
the early Middle Ages) analizează începuturile vieții urbane in răsăritul 
Europei, la începuturile Evului Mediu, din perspectiva tezei lui Pirenne. 
Rezultatul studiului lui Samsonowicz, o încercare de sinteză prin am- 
ploarea spațiului geografic şi a intervalului de timp pe care le acoperă, 
confirmă, încă o dată, teza lui Pirenne, arătând că factorul esențial în 
dezvoltarea oraşelor medievale a fost comerțul la mare distanță. Bariša 
Krekic (Notes on the provision of water for the city of Dubrovnik in the 
fifteenth and sixteenth centuries) discută măsurile luate de autoritățile din 
Ragusa in secolele XV-XVI pentru a asigura buna aprovizionare a 
oraşului cu apă. Documentele analizate acoperă un spectru larg, de la 
reglementările privind construcția unui apeduct (1436-1438) şi buna sa 
întreținere, până la hotărârile Senatului privind amplasarea cisternelor de 
colectare a apei de ploaie. Grzegorz Mysliwski (Venice and Wroctaw in 
the later Middle Ages) reconstituie relaţiile comerciale dintre Veneţia şi 
Wroctaw (Breslau) începând cu secolul al XIII-lea, când au avut loc 
primele contacte între negustorii din cele două oraşe şi până în secolul al 

XV-lea. Printr-o analiza detaliata a acestor schimburi comerciale, 
Mysliwski arată că negustorii din Wroctaw au fost pionierii stabilirii unor 
legături între Veneţia şi regiunile sudeto-carpatice, baltice şi ruseşti. 
Printre contribuţiile de istorie socială, pe lângă articolele Norei 
Berend, lui Tomasz Jurek şi lui Krzysztof OZ6g, l-am inclus şi pe cel al 
lui Florin Curta, deşi acesta ar fi putut considerat, la fel de bine, unul de 
istorie politică. Curta (The archaeology of early medieval service 
settlements in Eastern Europe) analizează un tip particular de aşezare, 
considerată de arheologii din centrul şi estul Europei, rezultatul unei 
colonizări rurale cu lucrători specializați, ţărani sau meşteşugari (service 
settlement). Punând sub semnul întrebării interpretările tradiționale, 
potrivit cărora acest tip de aşezare era fie un fenomen specific slav, fie o 
adaptare central-europeană a unei instituţii carolingiene, Florin Curta arată 
că aceste teorii au la bază nu atât descoperirile arheologice, care îndeamnă 
la o interpretare mult mai nuanţată, cât modelul macro-economic al unui 
stat medieval centralizat. Nora Berend (Oath-taking in Hungary. A 
window on medieval social interaction) analizeaza juramintele in Ungaria 
medievala dintr-o perspectiva antropologica, aratand ca evolutia acestui 
ritual este o oglindă a interactiunii dintre diverse grupuri sociale. În spri- 
jinul acestei teze, Berend identifică diverse tipuri de jurăminte specifice 
anumitor grupuri sociale sau religioase. Astfel, pentru a da numai două 
exemple, renunțarea de către cumani a jurământului depus pe un câine 
tăiat în două dezvăluie gradul lor de integrare, în vreme ce acceptarea 
musulmanilor la ordalii (registrul de la Oradea), demonstrează că şi non- 
creştinii puteau participa, în calitate de acuzatori, la acest ritual juridic. 
Articolul lui Tomasz Jurek (Matrimonium sub fide Judaica contractum. 
Were mixed Christian-Jewish marriages possible in late medieval 
Poland?) pune o foarte delicată problema metodologica, intrebandu-se 
dacă istoricii au dreptate presupunând că normele canonice care inter- 
ziceau căsătoria între creştini şi evrei erau întotdeauna respectate. Plecând 
de la două cazuri extrase din registrele juridice ale episcopiei din Poznan, 
din secolul al XV-lea, Jurek arată că asemenea coabitări mixte, poate 
chiar căsătorii per verba, deşi erau strict interzise in facie ecclesie, aveau 
totuşi loc. Articolul Krzysztof Ożóg (University masters at the royal court 
of Hedwig of Anjou and Władysław Jagiello) este o anchetă prosopo- 
grafică asupra cărturarilor apropiaţi curții regale polone în vremea 
domniei Hedvigăi de Anjou şi a lui Vladislav Jagiello. Spre deosebire 
însă de abordările tradiționale, care se opresc asupra membrilor consi- 
liului regal si ai cancelariei, Ożóg dezvăluie existenţa la curtea polonă a 

unui grup mai putin vizibil, dar foarte important, de cărturari, din care 
făceau parte duhovnici, capelani, medici, astrologi, scriitori şi profesori. 

Articolul lui Jerzy Ktoczowski (The Dominican Order and the 
beginnings of higher education in the Polish Lands), după o prezentare 
detaliată a modului în care a fost construit sistemul de şcoli dominicane în 
întreaga Europă, se concentrează asupra provinciei Poloniei. Teza lui 
Ktoczowski este că începuturile învățământului de tip universitar în 
Polonia sunt strâns legate de reţeaua de studia generalia constituite de 
dominicani. Studiul lui Stanisław Szczur (Papal collectors and state 
power in Central Europe during the fourteenth century) analizează un 
aspect al reformelor introduse de papalitatea de la Avignon, rolul politic 
al reprezentanților în Polonia ai cămarei pontificale. Deşi, inițial, atribu- 
tiile acestora erau exclusive fiscale, collectores ajung să reprezinte scau- 
nul pontifical într-o multitudine de probleme, unele extrem de importante, 
precum medierea între coroana polonă şi ordinul teutonic. Foarte intere- 
santa este analiza implicatiilor politice ale strângerii banutului sfântului 
Petru din întreaga Polonie. Collectores şi regii Piasti defineau Polonia ca 
întreaga dioceză a arhiepiscopiei de Gniezno, ceea ce a dus la o înde- 
lungată dispută cu Ordinul Teutonic şi cu regele Boemiei. Aceştia 
intraseră în stăpânirea unor teritorii care altădată se găseau infra dicti 
regni antiquos limites şi vedeau în colectarea acestei taxe o confirmare 
papală a drepturilor de stăpânire ale regelui Poloniei. Thomas Wiinsch 
(Between conciliar thought and mystical theology. The development of 
ideas for church reform by James of Paradyz 1380/81-1464/5) analizează 
relația dintre două direcţii reformatoare din interiorul Bisericii în secolul 
al XV-lea, mişcarea conciliară şi misticismul, prin prisma biografiei lui 
Iacob de Paradyż. Profesor de teologie la Cracovia, implicat în mişcarea 
conciliară, lacob de Paradyz s-a retras în ultima parte a vieţii la o 
mânăstire, devenind unul dintre misticii apropiaţi de devotio moderna. 
Concluzia lui Wiinsch este că, deşi aparent nu există nici o legătură între 
mişcarea conciliară şi misticism în secolul al XV-lea, cele două erau 
motivate de aceeaşi dorinţă de reformă ecleziastică. 

Jacek Banaszkiewicz (Conrad II’s theatrum rituale Wipo on the 
earliest deeds of the Salian ruler (Gesta Chuonradi imperatoris cap. 5)) 
interpretează un episod din cronica lui Wipo despre încoronarea lui 
Conrad al II-lea, considerat de obicei o punere în scenă a unui ritual 
politic. Viitorul rege, în drum spre biserică, este oprit de trei persoane, 
reprezentând tocmai categoriile pe care un monarh trebuia să le protejeze 
cu precădere, un orfan, o văduvă şi un străin. Conrad al II-lea, spre 

nemulțumirea curții sale, preferă să întârzie momentul propriei sale 
încoronări, pentru a asculta cele trei plângeri şi a face dreptate. 
Banaszkiewicz, pe urmele lui Philippe Buc, interpretează acest episod 
considerându-l o construcţie narativă şi nu un ritual politic. Studiul lui 
Janos Bak (Good king Polish Ladislas"... History and memory of the 
short reign of Wladystaw Warnenczyk in Hungary) se opreşte asupra 
momentului inaugural al celei mai scurte domnii a unui Jagiellon pe 
tronul Ungariei. Articolul lui Janos Bak este o analiza a gandirii politice a 
nobilimii ungare exprimată în două texte elaborate in contextul, atipic, al 
încoronării lui Władysław Warnenczyk (1440): carta prin care dieta 
demonstra legitimitatea noului rege şi diploma regală care aminteşte un 
libellus seu registrum prezentat regelui, cuprinzând drepturile nobilimii. 
Carta dietei nobiliare este construită în jurul a două idei centrale: (1) 
necesitatea unui conducător capabil să conducă lupta anti-otomană; (2) 
dreptul locuitorilor regatului de a alege regele (semper regum coronatio a 
regnicolarum voluntate dependet). Plecând de la această a doua idee, 
Jânos Bak presupune chiar că regatul Ungariei s-ar fi putut transforma, 
dacă nu ar fi fost cucerit de otomani, într-o monarhie electivă de tipul 
celei polone. Acelaşi document cuprinde şi soluția nobililor la delicata 
problemă a încoronării regelui cu o altă coroană decât cea a Sfântului 
Ştefan, care fusese luată de regina-văduvă Elisabeta de Luxemburg pentru 
a-l încorona pe fiul său, Ladislau Postumul. Soluţia propusă de dieta din 
1440 a fost de a folosi în ritualul de încoronare diadema ce împodobea 
relicvariul Sfântului Ştefan. Jânos Bak compară acest moment cu eve- 
nimentele din 1308, când Carol Robert de Anjou, şi el lipsit de coroana 
care se găsea atunci în mâinile voievodului Transilvaniei, a folosit o alta, 
binecuvântată şi legitimată de legatul papal. 

Am lăsat la sfârşit cele două articole pe care nu le-am putut 
încadra în nici una dintre cele patru categorii folosite pentru a ordona 
recenzia. Articolul lui Richard C. Hoffmann (Strekfusz. A fish dish links 
Jagiellonian Krakow to distant waters) este o captivantă incursiune în 
bucătăria curţii regale polone medievale. Plecând de la atestarea unui tip 
de peşte uscat (strekfusz) în registrele de cheltuieli ale casei regale, 
Hoffmann foloseşte izvoare scrise şi arheozoologice pentru a identifica ce 
anume se ascundea sub acest nume: ştiucă sărată adusă din Scandinavia. 
Articolul lui Nancy van Deusen (University studies and trivialised 
pursuits. The place of music in medieval university education), unul dintre 
cei doi editori ai volumului, este si singurul din intreaga carte care nu se 
referă, deloc, la Europa Central-Răsăriteană. Teza lui Van Deusen este că, 

pentru intelectualii Evului Mediu, muzica nu a fost deloc o disciplina 
minoră sau trivială, aşa cum este privită in cele mai multe dintre lucrările 
istorice recente asupra universităților medievale. Plecând de la mai multe 
texte teoretice, în primul rând de la De Musica al lui Augustin, van 
Deusen reconstruieşte perspectiva medievală asupra muzicii, insistând 
asupra funcției de exemplificare care i-a fost atribuită, de a face ideile 
abstracte perceptibile pentru simţuri. 

Am lăsat la sfârşit articolele editorilor, care deschid şi închid 
volumul, pentru că acestea mi s-au părut a fi cele mai slabe din întreaga 
carte. Articolul introductiv al lui Piotr Gorecki (4 road well travelled: 
Culture, politics and learning in the work of Paul W. Knoll (1966-2006) 
este o a analiză istoriografică a operei lui Paul Knoll, interpretată în 
contextul evoluţiei medievisticii nord-americane din ultimii 40 de ani. 
După cum mărturiseşte chiar autorul, articolul este o ambițioasă încercare 
de a aplica biografiei intelectuale a lui Paul Knoll o metodă de cercetare 
dezvoltată chiar de acesta. Asemenea lui Knoll, care îl analizase pe 
tânărul Nicolaus Copernicus integrându-l în mediul universitar din 
Cracovia, Gorecki a încercat să reconstituie un itinerariu intelectual com- 
binând investigația biografică şi interpretarea istoriografică cu o ambi- 
tioasa analiză a evoluţiei peisajului cultural în care Knoll a trăit şi a scris. 
Articolul este inegal, părțile foarte bine scrise alternând cu cele mai puțin 
convingătoare. În rândul celor dintâi aş include analiza scrierilor lui 
Knoll, structurată pe o convingătoare periodizare: (1) interesul pentru 
istoria politică a ultimilor doi Piast; (2) istoria intelectuală în vremea 
Jagiellonilor; (3) mişcarea conciliară şi Universitatea din Cracovia. Mai 
puţin convingătoare este reconstrucția peisajului cultural din care Knoll a 
făcut parte, mai cu seamă încercarea lui Gorecki de a identifica anumite 
trăsături definitorii ale medievisticii americane. Astfel, diferenţa funda- 
mentală între comunitatea medieviştilor americani şi cea a „altor culturi 
academice” — nu este greu de ghicit care anume — ar fi accentul pus pe 
căutare conceptuală şi trecerea pe plan secund a eruditiei. Nepotrivită mi 
s-a părut şi încercarea lui Gorecki de a explica sau mai degrabă de a 
justifica anumite opţiuni de cercetare ale lui Knoll, care astăzi ar putea 
părea „academically incorect” (distincţia între perioade de declin/glorie în 
istoria Poloniei sau interesul său pentru biografie şi pentru istoria 
politică). Articolul de încheiere, scris în colaborare de Piotr Gorecki şi de 
Nancy van Deusen (Toward a new cultural history of East Central 
Europe?) este o încercare de a identifica liniile directoare ale cărții, 
definite ca spațiul în care se întâlnesc diferitele contribuţii incluse în 

volum (a shared intellectual space). Nu este deloc limpede ce rost are un 
asemenea demers la sfârşitul cărţii, când se presupune că cititorul a 
parcurs deja întregul volum, putând să sesizeze singur anumite conexiuni 
între articole, fără a mai fi nevoie ca editorii să-i atragă atenția asupra lor. 
La fel de inutilă mi se pare şi încercarea de a sublinia multiplele legături 
dintre opera lui Paul Knoll şi articolele din volum. Cele mai multe dintre 
acestea fuseseră deja semnalate, prin referinţe explicite, de autorii artico- 
lelor. Articolul se încheie printr-o rediscutare a tuturor contribuţiilor prin 
prisma problemei asemănărilor/deosebirilor fundamentale între Europa 
Central-Răsăriteană medievală şi Europa Occidentală. Concluzia edito- 
rilor este că, judecată în ansamblu, Central and Eastern Europe in the 
Middle Ages accentuează mai degrabă asemănările şi apropierile dintre 
cele două Europe, decât deosebirile. Această încercare, eşuată, de a 
construi direcțiile unei istorii culturale a Europei Central-Răsăritene, 
croşetând contribuţii punctuale foarte bine scrise, nu trebuie însă să 
eclipseze valoarea întregului volum. Central and Eastern Europe in the 
Middle Ages. A Cultural History este, nu neapărat datorită editorilor săi, o 
carte foarte bună. 


Marian Coman 


Antonio Possevino. I Gesuiti e la loro eredită culturale in Transilvania. 
Atti della Giornata di studio Cluj-Napoca, 4 Dicembre 2007, ed. Alberto 
Castaldini, Institutum Historicum Societatis Iesu, Roma, 2009, 171 p. + 
indici onomastici şi toponimici (seria Bibliotheca Instituti Historici S.I.) 


Actele simpozionului dedicat lui Antonio Possevino şi organizat 
de Centrul de Studii Transilvane şi de Facultatea de Istorie şi Filosofie a 
Universităţii Babeş-Bolyai în decembrie 2007 sunt reunite într-un frumos 
volum, publicat în condiţii tipografice elegante şi de un profesionalism 
desăvârşit. Munca de editor a lui Alberto Castaldini este de asemenea 
ireproşabilă: cuvântul înainte prezintă fiecare contribuție şi autor în parte, 
volumul are indici onomastici şi toponimici precum şi un rezumat în 
limba engleză a introducerii. 

Volumul reprezintă o contribuţie importantă la înțelegerea framan- 
tărilor politice şi religioase din Transilvania din a doua jumătatea a 
veacului al XVI-lea. Cele opt contribuţii aparțin unor istorici din Italia şi 
România, al căror puncte comune inevitabil constau în activitatea şi 

scrierile lui Possevino despre misiunile sale în Europa răsăriteană şi în 
Transilvania şi de istoria colegiului iezuit de la Cluj. Marek Inglot S.J. 
urmăreşte misiunile lui Possevino în Suedia şi vestita sa călătorie 
misionară la Moscova la curtea lui Ivan cel Groaznic în 1581/1582. Inglot 
discută şi seminariile pontifice pe care Possevino le-a promovat pentru a 
atrage tineri din regiunile îndepărtate ale Europei sau de alte confesiuni 
creştine, prezentând foarte succint seminarul de la Vilnius şi seminarul de 
traducători de la Tartu. Possevino a înțeles că misionarii, laici sau con- 
firmati, reprezentau un mijloc mult mai eficient de menținere a catoli- 
cismului decât orice acțiuni de natură politică sau diplomatică. Alberto 
Castaldini investighează originile familiei lui Possevino la Mantua, 
proiectând istoria strămoşilor acestuia pe fundalul istoriei micului oraş 
lombard. Este abordată şi chestiunea unei presupuse origini ebraice a lui 
Possevino, care însă nu este susținută de autor. Misiunea în Transilvania a 
lui Possevino ca legat papal este prezentată de Vasile Rus, reliefând 
contextul înființării colegiului iezuit la Cluj în 1581 şi intențiile nefructifi- 
cate de a crea un seminat pontifical pentru românii din Tara Românească 
şi Moldova la Braşov. Autorul abordează şi chestiunea imaginii lui 
Possevino în rândul confratilor săi şi oferă câteva aprecieri date iezuitului 
mantovan în scrisori ale contemporanilor. Luigi Balsamo discută // 
Commentario di Transilvania, scris de Possevino în 1581, şi ajunge la 
concluzia că este o contribuție istoriografică superioară operei dedicate 
misiunii la Moscova, Possevino reuşind să surprindă foarte realist şi 
precis realitățile politice şi religioase din principatul transilvan, putin 
cunoscute în Europa. Raporturile cordiale cu Ştefan Bâthory, care se 
erijase în apărătorul comunității catolice din Transilvania şi sprijinea 
ideea alegerii unui episcop catolic în principat, au influenţat mesajul pe 
care Possevino a dorit să îl transmită Papei despre situația complicată în 
care se afla regele polon şi iezuiții din Transilvania. Referirile la românii 
din Transilvania în opera lui Antonio Possevino sunt discutate în con- 
tributia lui loan-Aurel Pop. Acest autor subliniază că descrierea 
Transilvaniei de către Possevino este inspirată de un puternic misionarism 
catolic, însă este convins şi de faptul că multe dintre observaţiile iezui- 
tului sunt "precise şi folositoare”, cum ar fi originea romană a românilor 
şi similaritatile dintre limbile română, italiană şi latină; apartenența 
românilor la confesiunea ortodoxă ş.a., dar şi că românii sunt predispuşi 
la furt. loan-Aurel Pop observă că Possevino a identificat şi statutul 
inferior al românilor fata de celelalte națiuni politice din Transilvania şi 
poziția privilegiată a mitropolitului ortodox în raport cu Patriarhia de la 

Constantinopol. Nicolae Sabău publică in volum un studiu asupra 
proiectului de construcţie a colegiului iezuit din Cluj (1584), o contribuţie 
dedicată aşadar proiectului lui Possevino de a crea un seminar catolic în 
Transilvania dar şi eforturilor arhitecturale ale lui Massimo Milanesi de a 
proiecta această şcoală. Clădirea colegiului a fost distrusă în 1603 şi 
singura imagine cu aceasta este o xilogravură din 1596 care prezintă o 
’immagine di fantasia”, nerealistă şi idealizantă. Nicolae Sabău, pornind 
şi de la studiile istoricului Andras Kovacs, încearcă să reconstruiască pe 
baza schițelor arhitectului şi a surselor documentare o localizare probabilă 
şi o posibilă înfăţişare a colegiului. Colegiul iezuit din Cluj ca prima 
instituție academică din oraş este prezentat şi de Ionut Costea. Doru 
Radoslav abordează influența modelului cultural iezuit asupra românilor 
din Banat în secolul al XVII-lea, portretizându-i pe Gheorghe Buitul şi 
Gabriel Ivul, doi misionari iezuiți din Banat scoliti la Roma. Buitul a 
activat în Banatul local, în vreme ce Ivul a parcurs o carieră academică 
spectaculoasă la Caşovia şi Viena. 

Volumul publică în anexă câteva capitole din Comentariul asupra 
Transilvaniei al lui Antonio Possevino, pe baza primei ediţii realizate de 
Andrei Veress în 1913. Nedumerirea produsă de o asemenea decizie îmi 
este disipată la o reflecţie mai atentă asupra publicului-tinta vizat de 
editorul Alberto Castaldini. Volumul este destinat mai degrabă cititorilor 
nefamiliarizati cu istoria Europei centrale şi răsăritene şi din acest punct 
de vedere el vine să umple un gol istoriografic. Faptul că o colecţie de 
studii despre moştenirea culturală iezuita din Transilvania este integrat 
într-o serie prestigioasă precum Bibliotheca Instituti Historici Societatis 
Jesu este îmbucurător şi nu putem decât să lăudăm eforturile lui Alberto 
Castaldini de a face cunoscută istoria noastră în Italia cu acelaşi 
profesionalism cu care se achită de misiunea domniei sale de director al 
Institutului Italian de Cultură de la Bucureşti. 


Măria Pakucs 


Modele culturale şi realități cotidiene în societatea românească (secolele 
XV-XIX), ed. Claudiu Neagoe, Ars Docendi, Bucuresti, 2009, 267 p. 


Există anumite cărți pe care nu le poţi trece cu vederea. Fie sunt 
atât de reuşite încât vrei să împărtăşeşti cu colegii de breaslă bucuria de a 
le fi citit, fie sunt atât de nereuşite încât vrei să îi previi. Din ambele 

situaţii nu putem decât să învăţăm să fim profesional mai buni şi mai 
competitivi. Volumul ales pentru recenzia de fata face parte din categoria 
a doua, a cărților care nu sunt scrise cum se cuvine, care nedumeresc şi 
stârnesc reacții contradictorii în cititor. Modele culturale şi realități 
cotidiene in societatea românească (secolele XV-XIX) este un titlu 
pompos dat unei culegeri de studii care nu au prea multe în comun ca 
temă şi ca realizare. Din capul locului îmi asum afirmaţia că acesta este 
un volum de umplutură, încropit la repezeală pentru cheltuirea la termen a 
unor fonduri, deşi editorul nu a avut eleganța de fi scris o cât de scurtă 
introducere, o cerință minimală pentru un volum colectiv ”tematic”, o 
introducere care să lămurească ocazia publicării unei asemenea cărți. Ne 
sunt oferite doar mici fişe biografice şi profesionale ale autorilor. Gran- 
doarea fără temei este însă prezentă: pe coperta a IV-a, Zilot Românul ne 
îndeamnă să nu defăimăm şi să nu mintim, ci să ne închinăm marelui 
stăpân ”adevărul”. Urmând si eu povata înaintaşului de la care se reven- 
dică editorul acestei cărți, declar cu onestitate că numai cinci dintre cele 
douăsprezece studii sunt texte respectabile, bazate pe o citire critică şi 
contextualizată a surselor şi a bibliografiei, şi care împing înainte cunoas- 
terea noastră despre trecut. Le voi da aşadar întâietate în această recenzie, 
în ordinea publicării lor. 

Laurenţiu Rădvan abordează câteva chestiuni privind "structurile 
sociale şi etnice din oraşele Moldovei medievale”, mai ales problema 
existenţei unui patriciat orăşenesc care se identifică în surse ca "oamenii 
buni” şi cea a structurii etnice compozite a oraşelor moldovene. Este într- 
adevăr vremea să ne întoarcem privirea şi către comunitatea care defineşte 
de fapt oraşul. Patricienii nu deţin doar marea parte a bogăției unui oraş în 
patrimonii pe care le transmit din generație în generaţie prin strategii 
matrimoniale precise, ci sunt şi grupul de cetățeni politici, din rândul 
cărora se alege conducerea oraşului. Ei sunt aşadar şi o categorie politică 
în aceeaşi măsură în care patricienii aparțin unor structuri sociale şi 
economice caracteristice. 

Carmen Amarandei publică un articol scurt dar la obiect cu "Mici 
completări la Bibliografia românească veche”, autoarea identificând un 
număr de cinci manuscrise care fie nu au descrieri in BRV pentru că 
autorii au folosit doar surse livresti pentru existenţa lor, fie sunt identi- 
ficate greşit. Studiul este însoțit şi de ilustraţii. 

Cristian Luca analizează "Activitatea portuară şi construcțiile 
navale la Galaţi” la sfârşitul secolului al XVIII-lea, o perioadă de 

transformări politice şi economice care a influenţat pozitiv direct evoluţia 
economică a portului de la Dunăre. Aşa cum ne-a obişnuit, Cristian Luca 
îşi construieşte argumentele pe surse inedite din arhivele venețiene şi pe o 
bibliografie bogată şi bine asimilată. 

Pe baza schimburilor de scrisori dintre emigranții paşoptişti şi cei 
rămaşi în tara, Nicolae Mihai discută "Revoluţia exilată sau dimensiunile 
culpabilizării în rândul emigrației paşoptiste”. Este un studiu plin de vervă 
şi care discută emigrația română în context european, reuşind să deslu- 
şească discursuri şi atitudini în sânul revoluţionarilor români care erau 
nevoiți să îşi administreze eşecul dar şi memoria comună. 

Celelalte opt studii sunt texte scrise de istorici tineri, cei mai multi 
dintre ei formaţi şi cu burse şi deplasări în străinătate, dar cel puţin în era 
internetului şi a informaţiei accesibile. Felul în care au fost învăţaţi (?) şi 
înțeleg să scrie un articol de istorie este cu atât mai surprinzător învechit, 
impregnat de un provincialism feroce şi de o îngustime de abordare 
înfiorătoare. Metoda comună a acestor studii par a fi "Nu citim decât 
sursele pe care am decis să lucrăm şi nu folosim decât bibliografia care se 
referă strict la subiectul nostru”. Articolele abundă de platitudini şi clişee 
de gândire şi de limbă pe care le voi spicui mai jos. Să le luăm pe rând. 

Florentina Udrea abordează ca temă "Satul medieval românesc. 
"Jumătăţi de sat”, care ar putea fi un subiect interesant dacă autoarea ar şti 
să îşi prezinte argumentele mai sistematizat şi mai coerent. Definiţia 
cuvântului ”sat” o citim în primele paragrafe, în vreme ce ”’jumätatea” are 
etimologia explicată în ultimul paragraf al articolului. Trimiterile la 
literatura secundară nu sunt întotdeauna folosite de autoare, astfel că nu 
ştim de pildă care este sursa "sintezei statistice” de unde citează numărul 
de aşezări din secolele XIV-XV (din Tara Românească presupunem, nu 
este precizat) (p. 13). Imprecizia terminologică şi a aparatului critic 
oglindeste de fapt imprecizia temei şi nesiguranța autoarei. 

Toma-Cosmin Roman publică despre "Sibiul şi Braşovul in prima 
jumătate a secolului al XVI-lea”, fără a ne detalia ce anume exact va trata 
în articolul său de 41 de pagini. Este vorba de un melanj de istorie politică 
europeană şi locală şi de istorie economică. Pare-se că avem de-a face cu, 
cel putin pe partea de context istoric general, un capitol introductiv al unei 
teze de doctorat. Pe câteva pagini Toma-Cosmin Roman repovesteşte 
copilăreşte şi reductionist evenimentele politice şi militare care au dus 
inevitabil la momentul Mohacs: situaţia dinastică din Ungaria, ascensiu- 
nea Imperiului otoman, planurile de cruciadă antiotomană de la conciliul 

de la Lateran despre care Suleyman a aflat, furia lui Francois I că nu a fost 
ales împărat, declanşarea Reformei religioase, noile concepții de condu- 
cere a statului potrivit principiului "raţiunii de stat”, războaiele încep să 
fie purtate din rațiuni de stat. Toate acestea sunt prezentate în mai puţin de 
trei pagini. Din acest survol generos asupra istoriei europene, Toma- 
Cosmin Roman aterizează şi asupra Transilvaniei, apropiindu-se şi de 
evenimentele care au marcat istoria Sibiului şi a Braşovului. Bibliografia 
pe care dl. Roman o utilizează constă în mare parte din lucrări (de regulă 
vechi şi învechite) în limba română, dumnealui ignorând contribuţiile în 
alte limbi privind istoria Transilvaniei. Partea a doua a studiului, deşi nu 
este indicată separat de autor, se ocupă de istoria comerțului celor două 
oraşe, o temă destul de bătătorită în istoriografia din România. Datele 
oferite de Toma-Cosmin Roman acoperă chestiunea vămilor vigesime şi a 
arendelor, comerțul cu peşte şi cu mirodenii, comerțul cu arme. Textul lui 
Roman curge ca o narațiune neîntreruptă decât de trei ori de caractere 
bolduite sau italicizate. Autorul este atât de absorbit de propriile sale 
surse de arhivă, încât uită să mai citeze autorii care au numărat şi ei peştii, 
vacile sau boabele de piper din comerțul Braşovului şi Sibiului, în speță 
pe Radu Manolescu, care apare doar sporadic în notele de subsol. Spre 
sfârşitul articolului nici nu mai suntem plictisiti cu note de subsol, ci doar 
de afirmaţiile stângace şi de stilul arid al autorului. Acesta nu are nici un 
fior de nedumeriri metodologice, atunci când ne povesteşte despre kilo- 
gramele de piper de la vămile săseşti. Valorile monetare le-a păstrat în 
original, dar nici aşa nu reuşeşte să fie corect, deoarece în mod generos 
adaugă un "i” la pluralul ”asprilor” în contexte unde acesta nu era 
necesar. Domnului Roman îi plac lucrurile simple, aşa că nu voi reuşi să îl 
conving altminteri. În condiţiile în care domnia sa nu are acces decât la 
ipotezele şi soluțiile oferite de istoriografia scrisă în limba română la 
chestiuni privind istoria Transilvania, reprezentările pe care le are despre 
trecut nu pot fi decât unilaterale. 

Oana Andreia Sâmbrian-Toma a ales să analizeze "Imaginea 
Spaniei la cronicarii români din secolele XVI-XVII” într-o manieră care 
se încadrează bine în stilul colegilor de volum: simplistă şi lineară. Citim 
cu groază că Miron Costin avea cunoştinţe bune despre istoria romană a 
Spaniei, că ne oferă un "portret plastic şi elocvent” al romanizării acesteia 
(p. 113) şi că în general imaginea Spaniei în Moldova era destul de bună. 
Inutil să mai spun că aparatul critic conține doar referiri la paginile din 
ediția operelor lui Miron Costin. Fiul cronicarului, Nicolae Costin, este şi 

mai interesant deoarece traduce ”Ceasornicul Domnilor” a lui Antonio de 
Guevara, o oglindă a prinților în spaniolă de la sfârşitul veacului al XVI-lea, 
pe care Nicolae Costin a tradus-o însă din traducerea ei latină accesibilă 
lui în Polonia. Deşi dna Sâmbrian-Toma ştie că Nicolae Costin a folosit 
traducerea latină a acestui text pe care a văzut-o în Polonia, domnia sa 
este atât de absorbită de propriul ei obiect de cercetare, recte imaginea 
Spaniei, încât este convinsă că traducătorul moldovean a reuşit "să 
păstreze ceva din armonia şi cadenta originalului” (p. 120) şi că ea a avut 
”o influență covârşitoare, mai ales la nivel mental” (p. 130). Următoarea 
victima a acestui articol este Dimitrie Cantemir, si el un bun cunoscator al 
istoriei Spaniei din antichitate şi până în zilele sale. Titlurile spaniole din 
biblioteca stolnicului Constantin sunt, în opinia autoarei, un alt "element 
fundamental” pentru a putea argumenta existența unei "interculturalități” 
între Spania şi Tara Românească probabil. Aş fi fost gata să accept 
această ipoteză, dar la lectura textului reiese de fapt că aceste cărți 
spaniole din biblioteca stolnicului sunt tratate de filozofie, teologie cato- 
licä şi medicină scrise in limba latină de autori spanioli. Oana Andreia 
Sâmbrian-Toma a mai pescuit şi a spicuit orice referire la Spania şi din 
operele cronicarilor munteni minori”, fără alte referințe la literatura 
secundară care ar fi ajutat-o să aibă o privire mai nuanţată şi o înţelegere 
mai bună a ceea ce înseamnă cronicile în general şi cele din ţările române 
în special. Concluzia este orgasmica de-a dreptul: "Spania se oglindeşte in 
operele cronicarilor români, căpătând o personalitate covarsitoare, 
intensificându-şi capacitatea de iradiere, de transcendere şi de trangre- 
siune a spațiilor culturale şi de revelare într-un mediu românesc” şamd. 
Notele de subsol privind istoria Spaniei, puţine de altminteri, conţin şi o 
trimitere la Wikipedia. Nec plus ultra. 

Ionut Vasiloaiei ne prezintă o scurtă investigaţie în istoria 
*bazarului” din Bucureşti de la începuturile sale vag documentate în a 
doua jumătate a veacului al XVI-lea până în secolul XVIII, când ştim că 
*bazarul cel mare” se afla în ”spatele Curţii Vechi”. Textul este presărat 
de lipsa criticii de izvoare şi de preluarea necondiționată a informațiilor 
de la călătorii străini. Mica bază de date în anexă cu "categoriile profe- 
sionale” din Bucureşti nu prea pare conectată la text şi nici nu aflăm 
sursele folosite de autor pentru compilarea ei. 

Editorul volumului, Claudiu Neagoe, este prezent cu două studii. 
Cine împarte parte-şi face? În orice caz, textele dlui Neagoe nu fac parte 
din cele două extreme reprezentate în volum, strălucind aşadar prin 

mediocritate. Unul dintre ele discută arta spectacolului la curtea lui 
Constantin Brâncoveanu, iar cel de-al doilea este intitulat „Din vremea lui 
Alexandru Vodă Ipsilanti”. Există ceva vag imoral, după părerea mea, în a 
construi articole exclusiv pe relatările călătorilor străini. Argumentul 
lipsei de surse interne nu cred că mai tine, şi aici obiecțiile vizează mai 
degrabă lipsa atitudinii critice fata de izvor şi abtinerea de la aplicarea 
măcar a unor metode istorice elementare. Repovestirea unor texte deja 
traduse in limba română de editorii seriei de Călători străini în Țările 
Române poate fi acceptată cu amendamente la nivelul unor referate de 
studenţi începători. Este până la urmă comic să citeşti în articolul lui 
Marin Sâmbrian-Toma despre obiceiurile culinare din Tara Românească 
despre obiceiurile culinare ale „românilor” (sic!), amestecați fiind boieri, 
orăşeni şi țărani deopotrivă în această categorie etnică, din prisma unor 
călători străini fermecati de frumuseţile țării, în paralel cu spicuirile lui 
Claudiu Neagoe despre aceleaşi obiceiuri culinare ale țăranilor munteni, 
cei doi oferindu-ne două tablouri oarecum diferite despre ce se mânca la 
sat în veacul al XVIII-lea. Este evident că în vreme ce dl. Sâmbrian-Toma 
este entuziasmat de abundența de informaţii pe care le găseşte în 
relatărilor vizitatorilor străini şi cărțile de bucate, agenda dlui Neagoe este 
să ne prezinte o țărănime săracă izbăvită de reformele lui vodă Ipsilanti. 
DI. Neagoe ignoră, sperăm că nu cu bună ştiinţă, contribuţii recente la 
istoria ceremonialului domnesc şi a spectacolului de curte. 

DI. Sâmbrian-Toma îşi încheie textul cu un îndemn care în chip 
nefericit mi se pare foarte potrivit şi pentru volumul pe care l-am discutat 
aici: „considerăm că popoarele ar trebui judecate după modul de 
comportament la masă şi mai puţin după cuceriri sau după mărimea 
construcțiilor realizate”. Aferim! Acesta nu este un volum care va cuceri 
lumea şi nici nu impresionează prin dimensiuni. Mai trist este însă faptul 
că nu putem scăpa de senzaţia că nici la capitolul maniere nu stă prea 
bine: este un volum de umplutură, în care istorici onorabili au publicat 
materiale cinstite alături de colegi care au văzut în el un debuşeu pentru 
capitole de teze de doctorat sau referate de master fără mare legătură cu 
tema propusă de editor. Aici desigur că responsabilitatea pentru calitatea 
inegală a materialelor publicate îi revine în exclusivitate acestuia. 


Măria Pakucs 

Ionut Vasiloiu, Dogma si cotidian la comunităţile catolice din Tara 
Românească, în Claudiu Neagoe (coord.), Modele culturale si realităţi 
cotidiene în societatea românească (secolele XV-XIX), Ars Docendi, 
Bucuresti, 2009, p. 80-110. 


După o introducere privind „religia populară”, autorul prezintă 
evoluția comunităților catolice muntene din mediul urban şi rural; trece 
apoi la subiectul propriu-zis al studiului, pe care l-a structurat în două 
parti: Clerul între dogmă şi cotidian şi Parohia între dogma si cotidian. 
În prima parte autorul dezbate tema simoniei şi căsătoriei clerului, 
aspectele culturale şi conduita misionarilor. În cea de-a doua parte se pune 
accentul pe influenţele religioase, superstiții, miracole şi căsătorie în 
general. Centrat pe secolul XVII, studiul se încheie cu consideraţii 
generale. 

Aparent studiul respectă cerinţele unui demers ştiinţific rezonabil, 
dar pe măsura parcurgerii textului, apar lipsuri evidente. Aceste lipsuri sunt 
de trei tipuri: 1. cunoaşterea superficială a izvoarelor şi a bibliografiei mai 
vechi şi mai noi, 2. o la fel de superficială cunoaştere a istoriei comu- 
nitatilor catolice muntene, 3. incapacitatea de analiză critică a surselor. 

Autorul deplange putinätatea surselor referitoare la comunitățile 
catolice din Tara Românească, dar ignoră bibliografia şi izvoarele publi- 
cate. Domnului Vasiloiu îi sunt necunoscute studiile semnate de Bona- 
ventura Morariu, D. Găzdaru, Francisc Pall, Cesare Alzati, Ştefan 
Andreescu, Eugen Zuică, Cristian Luca, Violeta Barbu şi Alexandru 
Ciociltan. În schimb, autorul face trimitere la lucrarea lui Dumitru 
Mărtinaş. Nu este firesc să scrii despre catolicismul din Tara Românească 
în secolul XVII şi să citezi volumul de documente publicat de E. 
Fermendzin prin intermediul lui I. Gabor (p. 89, n. 55, p. 94, n. 108). 
Lipsesc, de asemenea, referiri la studiile şi documentele publicate în 
volumele din „Diplomatarium Italicum”. 

În capitolul despre comunităţile catolice muntene, domnul Vasiloiu 
caută să explice prezența mult mai redusă a populaţiei catolice in Tara 
Românească în comparaţie cu cea din Moldova. Printre altele, autorul 
consideră că prezența unei numeroase populaţii româneşti ortodoxe în 
sudul Transilvaniei a dus la crearea unei „veritabile centuri ortodoxe”, 
formate din „ţările” Bârsei, Făgăraşului, Amlaşului şi Hațegului, care „pe 
de o parte estompa influenţa catolică venită din Transilvania, iar pe de 
altă parte aducea un aport semnificativ ortodoxismului muntean 
submontan” (p. 86). Nu înţelegem ce caută Tara Bârsei în aceasta 

„centură ortodoxă”. În zadar au colonizat teutonii populaţie germană în 
Tara Bârsei, degeaba s-a mai constituit districtul Braşovului ... In atari 
condiţii să te tot miri de ce domnii munteni au căutat alianţa cu fruntaşii 
saşi ai oraşului de la poalele Tâmpei în loc să ia legătura cu căpeteniile 
„centurii ortodoxe”, filiala Tara Bârsei. De fapt, în zona scaunului Sibiului 
„centura” se subtiase considerabil, tot ca urmare a prezenţei săseşti. Se ştie 
că ortodoxia munteană a sprijinit-o pe cea transilvană, nu invers. 

Autorul consideră că la Târgovişte catolicii, saşi şi unguri, s-au 
aşezat începând cu a doua jumătate a secolului XIII. Conform opiniei sale 
ei s-au stabilit în centrul localității, aproape de curtea domnească şi lângă 
biserica catolică a Sfintei Maria” (p. 89-90). Cum să te poți aşeza lângă 
propria ta biserică parohială? E ca şi cum s-ar spune că saşii ardeleni s-au 
aşezat lângă bisericile lor fortificate. Ce curte domnească exista la 
Târgovişte în secolul XIII? Găsim mai departe alte afirmaţii preluate 
necritic din literatura care i-a fost la îndemână autorului. Nu poate fi 
acceptată informaţia târzie din Cronica mănăstirii franciscane, potrivit 
căreia biserica Sf. Maria a fost înălțată la 1300 sau atestarea ei prin 
inscriptionarea anului 1417 pe un vas liturgic care i-ar fi aparținut. Doar 
mențiunea unui pleban din Târgovişte la 1440 nu poate fi pusă la îndoială. 
Domnul Vasiloiu afirmă că saşii s-au stabilit în oraş în a doua jumătate a 
secolului XIII, dar admite înălţarea bisericii lor parohiale doar în secolul 
XIV (p. 90). Ce au făcut saşii în acest răstimp? Au mers la biserica 
ortodoxă? Doar cineva nedeprins cu terminologia elementară a bisericii 
catolice poate trece într-o notă o „descoperire” de genul: „Preotul pleban 
era de fapt preotul paroh” (p. 90, n. 72). 

Afirmația potrivit căreia ungurii s-au stabilit alături de saşi in 
secolul XIII la Câmpulung e gratuită (p. 90-91). Comunitatea catolică din 
Câmpulung era una săsească. Potrivit autorului, comunitatea catolică din 
oraş a crescut „pe parcursul secolelor XIV-XV până la momentul la care, 
în 1427, a fost nevoie de o lărgire a corului bisericii parohiale Sf. Iacob” 
(p. 91). Deci, în loc să lărgească nava bisericii, cum era firesc în cazul 
creşterii populației, saşii s-au apucat să lărgească corul. Lărgirea corului 
bisericii este, conform autorului, o consecință a creşterii populației. De 
parcă la Câmpulung enoriaşii ocupau corul bisericii, iar parohul nava. 
Ceea ce nu ştie autorul e că înlocuirea corului cu altul mai mare a fost 
urmarea distrugerilor provocate de invaziile otomane, care au afectat 
oraşul. Invaziile otomane din secolul XV au determinat în mod cert o 
scădere, iar nu o creştere a populației săseşti din Câmpulung. Dacă ar fi 
crescut populaţia catolică, saşii ar fi extins nava bisericii sau ar fi înălțat 

un alt edificiu de cult. Clopotul din 1525 nu ajută cu nimic la datarea 
ruinării conventului Sf. Elisabeta (p. 91). În continuare, autorul ne asigură 
că: „Biserica parohială Sfântul Iacob, sau Bardatia, a supraviețuit până 
astăzi” (p. 92). De fapt, din biserica parohială a supraviețuit până astăzi 
doar corul înălțat în secolul XV. 

Cronicarul Georg Kraus nu a plasat începuturile comunității 
catolice din Râmnic în vremea cavalerilor teutoni, cum afirmă domnul 
Vasiloiu (p. 89). 

Absența spiritului critic aplicat surselor îl duce pe autor la identi- 
ficarea unor comunităţi catolice medievale care n-au existat vreodată la 
sud de Carpaţi. Lista începe cu Piteşti (p. 88 şi 92). Surpriza e şi mai 
mare, când aflăm că au existat în perioada menționată şi comunități 
catolice în mediul rural. Afirmația porneşte de la interpretarea eronată 
făcută de autor a cuvântului populi din privilegiul emis de Vladislav 
Vlaicu în 1369. Potrivit domnului Vasiloiu, la Leresti, lângă Câmpulung, 
ar fi existat o comunitate catolică în secolul XV (p. 92). Acordând un 
credit total relatării lui Andrea Bogoslavic din 1623, autorul preia infor- 
matiile vădit distorsionate de misionar, care dorea să fie recunoscut de 
Congregația de Propaganda Fide ca episcop de Argeş. Aşa apar lângă 
Câmpulung patru sate de husiti, care, potrivit autorului, ar fi fost initial 
catolice, apoi au trecut la luteranism. Domnul Vasiloiu nu exclude ipoteza 
că în satele menționate de misionar ar fi existat comunități husite, 
„deoarece în secolul al XV-lea o parte a husitilor transilvăneni au fugit în 
Tara Românească la Câmpulung, Târgovişte şi Bucuresti ...” (p. 93). Spre 
a-şi susține ipoteza, autorul face trimitere la Johann Filstich. De fapt, 
învățatul sas, mort în 1743, a văzut în bisericile parohiale din Câmpulung 
şi Târgovişte inscripții şi un model de arhitectură care aminteau de 
existenţa saşilor acolo; neputând cunoaşte cauza reală a stabilirii saşilor la 
sud de Carpaţi, el a pus acest fapt pe seama fugii husitilor ardeleni peste 
munte. În realitate, nici pomeneală de husiti in Tara Românească. Altă 
informație eronată, preluată de autor, provine din textul misionarului 
Giovanni Battista del Monte (1680), care menționează lângă Câmpulung 
un sat locuit de catolici unguri, supuşi bisericii Sf. Iacob. Catolicii de la 
Aninoasa erau bulgari, nu constituiau o comunitate catolică veche, cum 
crede autorul (p. 93). De fapt, n-au existat comunităţi catolice rurale în 
Tara Românească decât începând din secolul XVII, când s-au stabilit 
bulgarii catolici la nordul Dunării. 

Observăm că nici istoria Reformei şi a Contrareformei la comu- 
nitatile pe care le studiază, nu este mai bine cunoscută autorului. Vai şi 

amar de interpretarea surselor! Domnul Vasiloiu afirmă: „În 1581, din 
cauza Reformei, Arsengo mai găsea în Râmnic doar 20 de case cu 180 de 
suflete de catolici. În 1640 mai erau două sau trei familii catolice, iar în 
1670 catolicii dispăruseră din cauza ciumei... Şi comunitatea de aici 
ridicase o biserică care avea un preot şi era în picioare în 1640, dar care se 
găsea deja distrusă în 1660” (p. 89). Să notăm, mai întâi, ideea eronată a 
autorului că Reforma a contribuit la scăderea numerică a comunității 
săseşti din oraş. Misionarul franciscan Ieronim Arsengo nu avea cum să 
„găsească” în Râmnic acele case catolice, deoarece el nu a fost niciodată 
acolo. A ajuns doar la Silistra, în 1581, unde a primit datele despre 
situația fostelor comunităţi catolice din Tara Românească de la fratele 
Celestin Venetianul. Informaţiile transmise de el, coroborate cu alte 
izvoare, dovedesc că toate comunităţile săseşti de la sud de Carpaţi 
(Câmpulung, Râmnic şi Târgovişte) adoptaseră luteranismul şi erau păsto- 
rite de clerici luterani. Nici vorbă să fi rămas catolici o parte dintre saşi, 
după cum afirmă autorul (p. 89, 90 şi 91). Singurii catolici din principat 
erau puţinii nobili genovezi, refugiați din Chios şi stabiliți la Târgovişte, 
pe care doamna țării, Ecaterina Salvaresso, îi ocrotea. Fratele Celestin 
Venetianul îi păstorea şase luni pe an, iar celelalte şase pe raguzanii din 
Silistra. El oficia cultul divin în mănăstirea franciscană din Târgovişte pe 
care căuta să o restaureze. Bogata parohie săsească din oraş era luterană şi 
din această cauză leronim Arsengo l-a îndemnat pe Celestin să încerce să-l 
alunge pe pastorul luteran şi să-i convertească pe saşi. 

Vom prezenta pe scurt etapele Contrareformei în principat, deoa- 
rece studiul domnului Vasiloiu aduce doar confuzie în această privință. 
Primul succes al Contrareformei a fost convertirea comunității săseşti din 
Târgovişte, acțiune care s-a realizat în vremea domniei lui Petru Cercel. 
În 1624-1625 misionarul Andrea Bogoslavié a încercat convertirea saşilor 
din Râmnic şi Câmpulung, s-a autoproclamat episcop de Argeş şi a impus 
saşilor plata decimei. Drept consecință, comunitatea din Râmnic a trecut 
la ortodoxie (doar trei familii au plecat şi s-au stabilit la Câmpulung). La 
fel au procedat saşii din Târgovişte: doar opt familii au mai rămas 
catolice. Mărturiile episcopilor de Sofia, Marinov şi Bakšić sunt clare în 
această privință. De aceea, domnul Vasiloiu caută zadarnic catolici la 
Râmnic (p. 89). Concludenta este vizitatia episcopului de Sofia din 1640: 
înaltul prelat se opreşte la Câmpulung, nu merge mai departe la Argeş şi 
Râmnic, pentru că acolo nu mai erau credincioşi catolici. Bakšić a aflat de 
la saşii din Câmpulung că şi în cele două oraşe (Argeş şi Râmnic) au trăit 
saşi catolici. Saşii din Argeş nu sunt menţionaţi în relatarea lui Celestin 

Venetianul din 1581, probabil pentru ca trecusera anterior la ortodoxie 
sau, ca luterani, emigraseră în Transilvania. Aceeaşi problema are autorul 
cu critica surselor: ia de bună informația din textul lui Bogoslavici din 
1623, care susține că la Argeş trăiau atunci 30 de familii catolice (p. 88). 
Cum putea oare Bogoslavic să pretindă de la Congregația de Propaganda 
Fide desemnarea sa ca episcop de Argeş, dacă informa că lipseau cu 
desăvârşire catolicii tocmai la Argeş? lată şi citatul in care autorul se 
referă la Târgovişte: „În 1581 se mai găseau 22 de case de saşi catolici în 
oraş, număr care a urcat la 40 în 1623 şi a scăzut la 100 de suflete în 
1640, treptat catolicii fiind asimilați de ortodocşii romani” (p. 90). Cum 
să nu te întrebi ce a provocat aproape dublarea numărului de credincioşi 
în intervalul 1581-1623? Răspunsul e simplu: pana lui Bogoslavié din 
1623. Şi nu e vorba de o scădere a numărului de enoriaşi între 1623-1640, 
ci, din contra, de o creştere. Această creştere înregistrată se datora merce- 
narilor poloni ai lui Matei Basarab, care constituiau majoritatea credin- 
cioşilor catolici (1640). Contrareforma a reuşit să înfrângă definitiv 
luteranismul de la sud de Carpaţi abia în 1639, când, cu sprijinul domniei, 
misionarii franciscani conventuali au convertit comunitatea săsească din 
Câmpulung. 

Confuzia şi erorile din lucrarea discutată reies limpede şi din alt 
fragment: „La sfârşitul secolului al XVI-lea, efectele Reformei se vedeau 
deja la Câmpulung, şi totuşi catolicii de aici erau încă în număr de 400, 
rămânând pe parcursul secolului al XVII-lea cu o medie de aproximativ 
250 de credincioşi, pentru ca la sfârşitul secolului numărul lor să scadă 
dramatic la aproximativ 50 de persoane” (p. 91). Lăsând la o parte faptul 
că erau luterani cei 400, cifra de 50 de persoane, cât consideră autorul că 
număra comunitatea catolică din oraş la sfârşitul secolului XVII, este 
categoric eronată. În realitate, comunitatea catolică din Câmpulung a 
cunoscut următoarea evoluţie demografică: 500 de suflete (1640-1644), 
229 (1648), 250 (1653), sub 200 (1663), peste 200 (1667), 200 (1682), 
170 (1731) şi 150 (1736). Necunoaşterea istoriei comunităților protestante 
şi catolice din Tara Românească şi interpretarea superficială a izvoarelor 
îl determină pe autor să facă afirmaţii elocvente pentru nivelul de intele- 
gere atins. Afirmațiile următoare nu mai au nevoie de nici un comentariu: 
„O parte dintre catolicii câmpulungeni îmbrätisaserä Reforma, iar restul 
aveau un pastor luteran” (p. 91, n. 80), „Există o astfel de menţiune legată 
de o enorie a catolicilor din Câmpulung, care la momentul respectiv 
(1639) era condusă încă de pastorul Anania ...” (p. 104) şi „Un număr de 
misionari aflat într-o constantă creştere a fost trimis în zona țărilor 

române, s-au alocat resurse materiale şi s-a încercat dacă nu convertirea, 
măcar menţinerea catolicilor existenți deja” (p. 109-110). 

La subcapitolul despre simonia clerului, autorul dă un singur 
exemplu, anume taxa abuzivă impusă enoriaşilor de pseudo-episcopul 
Andrea Bogoslavié (p. 97). Simonia ar fi deci o excepție, iar nu o regula 
printre franciscanii din Tara Românească. Când nu găseşte alte exemple 
la sud de Carpaţi, domnul Vasiloiu apelează la cele din Transilvania şi 
Moldova (p. 98-99). Portretul clerului misionar, care căuta pe orice cale 
să obțină de la credincioşi mijloace de subzistență (p. 98-99), nu cores- 
punde realităţii. 

Autorul trece apoi la căsătoria clerului, pe care o ilustrează prin 
acuzaţia formulată de franciscanul Silverio Pilotti la adresa colegului său 
Giovenale Falco potrivit căreia, acesta ar fi avut o concubină şi l-ar fi 
îndemnat pe el însuşi să se însoare (p. 99-100). Autorul reține şi alte 
calomnii ale lui Pilotti la adresa lui Falco: acesta din urmă ar fi făcut 
cârciumă din convent. Cu această ocazie, domnul Vasiloiu mai face încă o 
dată dovada incapacității de a utiliza corespunzător sursele. El crede că e 
vorba de biserica din Câmpulung, care avea nişte dughene lipite de casa 
parohială şi acolo ar fi fost „cârciuma” (p. 103). În realitate, Falco a ajuns 
paroh la Câmpulung abia în 1639, iar scrierea lui Pilotti datează din 1637 
şi se referă la conventul din Târgovişte. De altfel, dughenele lipite de casa 
parohială din Câmpulung au fost înălțate abia în secolul XVIII. Dacă ar fi 
cunoscut biografia lui Silverio Pilotti, dar şi cea a lui Giovenale Falco, 
autorul şi-ar fi dat seama că acuzaţiile erau nefondate, fapt dovedit şi de 
ancheta declanşată de Congregația de Propaganda Fide. Mai mult, 
Giovenale Falco a fost un model de conduită în misiunea munteană: el a 
reconstruit biserica catolică din Bucureşti, a refăcut grădina conventului 
din Târgovişte, a contribuit la convertirea saşilor câmpulungeni, cărora le-a 
fost paroh până la moarte. Atât catolicii, cât şi ortodocşii i-au regretat 
dispariția. Domnul Vasiloiu constată că în Cronica franciscană a lui 
Blasius Kleiner există o menţiune potrivit căreia parohul câmpulungean 
Gheorghe (Georgius) şi-a luat nevastă. Autorul caută explicația printr-o 
paralelă cu situaţia din Secuime, unde era răspândit fenomenul parohilor 
catolici insurati (p. 100 si 109). În realitate, situaţia de la Câmpulung nu 
are nici o legătură cu ce se întâmpla în Secuime. Parohul menţionat era, 
de fapt, Sárosi György, pe care episcopul luteran de la Biertan l-a 
hirotonit preot pentru Câmpulung în 1618. După moartea preotului 
luteran, văduva lui s-a botezat ortodox, s-a recăsătorit cu un român şi abia 
la moartea ei misionarii catolici au putut recupera un răzor de vie al 

bisericii, pentru care se judecasera cu ea. Documentul, care face referire la 
proces, a fost publicat de N. Iorga în Studii şi documente cu privire la 
istoria românilor, vol. I-II, Bucuresti, 1901, p. 298-299, nr. LIX, dar cu 
anul gresit 1742, in loc de 1642. Stim ca Blasius Kleiner a utilizat 
documentele din parohii pentru a scrie istoria fiecărui aşezământ fran- 
ciscan. Doar că, în cazul de fata, informaţia documentară a fost 
distorsionată de condeiul franciscan de la mijlocul secolului XVIII. 

Autorul afirmă că în Tara Românească numărul diaconilor era 
limitat (p. 98). De fapt, nu este atestat nici un diacon. Si dacă diaconi n-a 
găsit la sud de Carpaţi, domnul Vasiloiu ne poartă pe urmele lor prin 
Transilvania şi Ungaria otomană. De asemenea, ne întrebăm ce exemple 
cunoaşte autorul de misionari veniți în principatul muntean, care nu aveau 
pregătire teologică? 

Domnul Vasiloiu afirmă că din cauza lipsei mijloacelor de subzis- 
tenta misionarii abia supravietuiau în parohii (p. 98-99); se pune intre- 
barea cum se descurcau parohii ortodocsi, care, potrivit autorului, aveau o 
situație materială cu mult mai precară (p. 101)? Ce venituri şi ce cheltuieli 
avea un paroh ortodox? Cum arăta o parohie ortodoxă? 

La subcapitolul despre căsătoria enoriaşilor (p. 108-109), domnul 
Vasiloiu nu pomeneşte nimic despre saşii divortati şi recäsätoriti, care, 
după triumful Contrareformei la Câmpulung, au avut probleme din acest 
motiv cu misionarii catolici. Nimic despre trecerile de la catolicism la 
ortodoxie în acelaşi oraş. 

Trimiterile de la p. 92, n. 89 şi n. 93 nu corespund în lucrarea 
menționată, iar la p. 101, n. 161 lipsesc din citat toate diacriticele, semn 
că autorul n-a făcut o corectură a textului predat spre publicare. 

Pe lângă lipsurile constatate deja, remarcăm şi absența documen- 
telor inedite. 


Alexandru Ciociltan 


The Romanian Principalities and the Holy Places along the centuries, 
edited by Emanoil Băbuş, loan Moldoveanu, Adrian Marinescu, Edit. 
Sophia, Bucureşti, 2007, 222 p. + 32 pl. 


Volumul de faţă cuprinde actele simpozionului ținut la Bucuresti, 
între 15-18 Octombrie 2006, cu tema The Romanian Principalities and 
the Holy Places along the centuries. Aşa cum aflăm din prefața lucrării, 

redactată de Ioan Moldoveanu, simpozionul a fost organizat de către 
catedra de Teologie Istorică a Facultăţii de Teologie Ortodoxă din cadrul 
Universităţii Bucureşti, reunind specialişti în domeniu, români şi străini. 
Între participanţi, întâlnim personalităţi ale lumii culturale, academicieni, 
cercetători ori renumiţi profesori universitari de istorie sau teologie, între 
care amintim pe regretatul academician Virgil Cândea, acad. Răzvan 
Theodorescu, prof. Dumitru Năstase (Athena), prof. Agamemnon Tselikas 
(Athena), bun cunoscător al paleografiei greceşti, Vera Tchentsova 
(Moscova), prof. Athanasios Karathanasis (Thessalonic), prof. Ioan 
Moldoveanu, Lector Adrian Marinescu, conf. Mihaela Palade, ultimii din 
cadrul Facultăţii de Teologie Ortodoxa “Patriarhul Justinian” din Bucuresti. 

Sunt adunate în această lucrare 14 studii prezentate în cadrul 
simpozionului, dar lipsesc aşa cum sublinia cu regret loan Moldoveanu, 
lucrările lui Adrian Marinescu şi Agamemnon Tselikas, care, din motive 
obiective nu au mai putut să trimită forma finală a acestora pentru a fi 
publicată. Structurată în două secțiuni dedicate locurilor sfinte din Athos 
şi Meteora şi respectiv Patriarhiilor Orientale, precedate de 3 studii despre 
legăturile Ţărilor Române cu locurile sfinte, semnate de Adrian Lemeni, 
Petre S. Năsturel, Emanoil Băbuş, lucrarea prezintă pe rând cercetările lui 
Florin Marinescu (Athena), Dumitru Năstase (Athena), loan Moldoveanu 
(Bucureşti), Nikolaos Arg. Mertzimekis (Thessalonic), Dan Ioan Mureşan 
(Paris), Georgios Papaefthimiou (Athena), Mihaela Palade (Bucureşti), 
Vera Tchentsova (Moscova), Tudor Teoteoi (Bucuresti), Ionut Tudorie 
(Bucureşti). 

Valoarea studiilor este dată în primul rând de competența profe- 
sională a cercetătorilor, specialişti consacraţi, care şi-au întocmit artico- 
lele pe baza izvoarelor istorice, multe dintre acestea inedite şi descoperite 
sau puse în circuitul istoriografic de către autori. Importantei fiecărui 
articol în sine, conceput la standarde ştiinţifice, cu o atentă şi critică 
cercetare a surselor, i se adaugă aceea a întregului volum, prin care avem 
o vedere de ansamblu asupra relațiilor Ţărilor Române cu Athosul, 
mănăstirile de la Meteora sau Patriarhiile Orientale. În plus, reunirea 
atâtor cercetători din România, Grecia, Rusia sau Franţa a dat posibilitatea 
punerii în lumină a unor izvoare istorice păstrate în diferite locuri ale 
lumii. 

De pildă, interesante sunt documentele la care face referire Vera 
Tchentsova, anume actele greceşti referitoare la metohurile româneşti ale 
Sfântului Munte, păstrate la Moscova. Autoarea atrage atenția asupra 
abundenței de documente păstrate la Arhivele Nationale din Moscova, 

care fac referire la metohurile româneşti ale Sfântului Munte sau 
Patriarhiilor Orientale, punând în evidență si rolul acestor metohuri în 
cadrul relațiilor Moscovei cu marile centre creştine ale Orientului. Despre 
metohurile mănăstirii Vatopedu din Tara Românească, Moldova, 
Basarabia şi Transnistria s-a ocupat Florin Marinescu, care a numărat 49 
de mănăstiri, biserici şi schituri din aceste teritorii româneşti închinate 
mănăstirii athonite a Vatopediului sau a metohurilor sale, în perioada 
secolelor XVII-XIX. Tot la metohuri româneşti ale mănăstirilor athonite 
s-a referit şi loan Moldoveanu, care, după expunerea anumitor aspecte ale 
legăturilor dintre cele două spaţii ortodoxe, se opreşte asupra mănăstirii 
Căpriana, închinată mănăstirii Zografu, evidențiind bogăţia lăcaşului de 
cult din Moldova, care a ajutat la restaurarea clădirilor din aripa de sud- 
est a mănăstirii athonite. 

N. Arg. Mertzimekis si-a concentrat atenția asupra broderiilor 
păstrate la Sfântul Munte, pe care le consideră cu valoare liturgică, deco- 
rativă dar şi istorică, în sensul că furnizează date de valoare despre dona- 
tor sau meşterul care le-a lucat. Spre exemplificare, scoate în evidență 
două acoperăminte de icoane păstrate la mănăstirea Zografu, care, potrivit 
inscriptiilor brodate pe ele, sunt donate mănăstirii athonite de Nicolae 
Racoviţă, boier moldovean de la sfârşitul veacului al XVII-lea. 

Despre Luca al Ciprului, renumit caligraf, devenit mitropolit al 
Țării Româneşti la începutul secolului al XVII-lea vorbeşte G. Papaefthimiou, 
care scoate în evidenţă nu doar mulțimea de manuscrise copiate şi ornate 
de acest ierarh (în jur de 25 de manuscrise greceşti), dar şi faptul că a 
întemeiat o şcoală de caligrafi, printre ucenicii săi numărându-se Matei al 
Mirelor, lerotei Kukuzelis, Antim de Ianina sau chiar Arsenie, stareţ al 
mănăstirii Varlaam de la Meteora. 

Despre originea romano-bizantină a unui detaliu din ceremonia de 
încoronare a domnilor români ne vorbeşte Tudor Teoteoi, cercetător în 
cadrul Institutului de Studii Sud-Est Europene. Autorul semnalează că în 
relatarea lui Paul de Alep cu privire la încoronarea lui Constantin Şerban 
ca domn al Ţării Româneşti, din aprilie 1654, se află un amănunt referitor 
la practica suveranilor munteni de a organiza o procesiune în afara 
oraşului, prilej de a împărți bani mulțimii, obicei care se regăseşte în 
cronicile bizantine şi chiar în istoria romană a împăraților şi a consulilor. 

Ionut Tudorie, lector în cadrul Facultăţii de Teologie Ortodoxă 
Bucureşti, prezintă un studiu despre pelerinajul Sf. loan Casian la 
Betleem din 382-385, comparând diferitele informaţii referitoare la 
Biserica Naşterii Domnului, aşa cum apar la acest autor, dar şi în lucrările 

pelerinei Egeria care a vizitat Locurile Sfinte în 383-384 sau al unui 
anonim din Bordeaux care a realizat un Itinerarium în anul 333. 

Diferite elemente arhitecturale sunt analizate în studiile lui 
Dumitru Năstase din Athena şi al Mihaelei Palade, conferenţiar la catedra 
de artă sacră a Facultăţii de Teologie Ortodoxă Bucureşti. Astfel, 
D. Năstase prezintă katholokonul mănăstirii Dochiariu din Sf. Munte, 
construit cu cheltuiala lui Alexandru Lăpuşneanu şi atrage atenția asupra 
unor elemente din arhitectura sa, de origine moldovenească, construcția 
athonită deosebindu-se prin existenţa contraforturilor şi absența absidelor 
laterale athonite, suplinite la interior prin nişe concave. În sens invers, 
arătând o influenţă a Sf. Munte în Țările Române, Mihaela Palade a pus în 
lumină câteva aspecte ale contribuției athonite la menținerea planului 
triconc în arhitectura sacră românească. 

Studiile sunt urmate de anexe color, de o bună calitate, spre 
exemplificarea celor spuse şi o mai bună înţelegere din partea cititorilor a 
diferitelor elemente de arhitectură sau pictură prezentate de către autori. 
În afara planşelor cu planuri de mănăstiri sau cu icoane sunt redate şi 
facsimile ale unor documente greceşti referitoare la relaţiile Țărilor 
Române cu Athosul. 


Oana-Mădălina Popescu 


Boëko I. Bojovié, Chilandar et les Pays Roumains (XV° - XVII siècles). 
Les actes des princes roumains des archives de Chilandar (Mont Athos), 
Editions de l'Association Pierre Belon, Paris, 2010, 266 p. [Textes, documents, 
études sur le monde byzantin, néohelleénique et balkaniques - 10] 


Autorul a menţionat la început, pe pagina de titlu, că lucrarea sa a 
beneficiat de colaborarea lui Petre $. Năsturel, Tomislav Jovanović şi 
Radu Păun. Si, într-adevăr, trebuie spus că dintre aceştia Petre $. Năsturel 
este cel care încă de la începutul anilor '60 a semnalat şi discutat un hrisov 
al lui Vlad vodă Călugărul din noiembrie 1492 (7001), emis la Bucureşti, 
prin care erau daruiti mănăstirii Hilandar de la Muntele Athos 5 000 de 
aspri anual, la care se adăugau încă 500 pentru călugării care veneau să 
ridice această sumă. Principala motivație pentru această danie apare în 
preambulul actului, în care se arată că după dispariția ctitorilor sârbi ai 
mănăstirii, sultana Mara — ultima descendentă legitimă a lor, împreună cu 
sora ei, Catherina de Cilly (Cantacuzino) — a decis să-l roage pe domnul 

Țării Româneşti, pe care-l privea ca pe copilul ei, să nu abandoneze 
mănăstirea Hilandar, ci să-i acorde ajutor şi să-i devină nou ctitor. Boëko 
Bojovié observă că adoptarea lui Vlad vodă Călugărul de către Mara, 
văduva sultanului Murad II, nu a putut avea loc decât în intervalul 1482- 
1487, cel din urmă reper cronologic fiind de fapt data morții ei. 

Elementul nou pus acum în discuţie este un act otoman, un nisan 
din octombrie 1481 al sultanului Baiazid II, care vadeste că voievodul 
Tepelus l-a rugat să scutească de dijmă “mănăstirea sa” de la Hilandar pe 
Muntele Athos. Acest act dovedeşte că la data amintită sultanul încă îl 
recunoştea ca domn legitim al Ţării Româneşti pe Basarab cel Tânăr. 
Rămâne, însă, nelămurită calitatea în care acesta îşi exercita protecția 
asupra mănăstirii. Să fi vrut Mara inițial să-i transmită lui Basarab 
drepturile sale strămoşeşti? Sau avem de-a face cu o activitate ctitori- 
cească mai veche a domnilor români la Hilandar, pe care Basarab Tepelus 
şi Vlad Călugărul doar au continuat-o? Aceste întrebări rămân deo- 
camdată fără răspuns (p. 43-44). 

Sunt scoase la lumină şi comentate în acest volum mai multe acte 
slavo-române inedite din arhiva de la Hilandar. Printre acestea, un hrisov 
al lui Radu vodă de la Afumaţi din 22 decembrie 1528 (nu 1529, cum 
apare la p. 81; de altminteri, chiar autorul s-a corectat la p. 96) pentru 
sihăstria Sf. Sava de la Karies, dependentă de Hilandar. El are pe spate o 
însemnare care atestă că: “Acest hrisov este al voievodului ungro-valah 
Radul, din care un [exemplar] este în marea biserică Protaton la Karies”. 
Ceea ce luminează “obiceiul de a deţine un exemplar al actului în 
mănăstire [Hilandar] şi un altul la Karies” (p. 81). 

Examinarea atentă a donațiilor româneşti pentru Hilandar, care se 
constituie într-o serie continuă timp de două secole, l-a adus pe Boëko 
Bojovic la concluzia următoare cu privire la semnificaţia ajutoarelor 
venite de dincolo de Dunăre: “Dépositaires d'un patrimoine issu d'une 
époque révolue, restés quasiment les seuls continuateurs d'institutions 
démenties par les réalités temporelles, les princes de Valachie auraient 
difficilement pu trouver un moyen aussi suggestif pour assurer la 
légitimation de leur pouvoir. Dans le cas de Chilandar, il ne s'agit pas 
seulement d'une institution de sainteté du fondateur à laguelle il pouvait 
s'associer, mais encore de sainteté princière liturgiquement établie et 
partagée par la communauté athonite et donc en quelque sorte 
universelle. N'oublions pas que les fondateurs de Chilandar ont été trois 
princes du sang, Stefan Nemanja, devenu saint Siméon, et ses deux fils, 
saint Sava et Stefan le Premier Couronné. Il aurait été difficile de 

renoncer a étre assimilé a de tels prédécesseurs, de légitimer le pouvoir 
princier par un aval aussi bien temporel qu'eschatologique” (p. 69). 

În întreaga parte a doua a cărţii sunt transcrise şi traduse in 
franceză actele slavo-române de la Hilandar (p. 123-232). De asemenea, 
un CD aflat la sfârşit cuprinde imaginile originalelor. Bibliografia care 
încheie demersul de fata este deosebit de utilă, în măsura în care pune la 
dispoziție o mulțime de titluri din spaţiul ex-iugoslav, rămase până astăzi 
nefolosite de către istoricii români. 


Ștefan Andreescu 


Ieromonah Marcu-Marian Petcu, Mănăstiri si schituri ortodoxe din Moldova, 
astăzi dispărute, Edit. Bibliotecii Nationale a României, Bucureşti, 2010, 
476 p. + 8 pl. 


Lucrarea prezintă, în ordine alfabetică, mănăstiri şi schituri din 
Moldova (avându-se în vedere, aşa cum aflăm din partea introductivă 
Principatul, Basarabia, Bucovina şi Bugeacul), din perioada secolelor 
XIV-XIX, în prezent dispărute. Pentru fiecare caz în parte sunt urmărite 
câteva elemente şi anume tipul lăcaşului de cult, respectiv schit ori 
mănăstire, hramul, prima atestare documentară, amplasarea geografică 
actuală. La acestea se adaugă, unele precizări suplimentare, acolo unde 
sursele au permis o cercetare mai amănunțită. De exemplu, se aminteşte 
dacă mănăstirea a fost sau nu închinată, de-a lungul istoriei sale, dacă a 
adăpostit monahi sau monahii, precum şi data, exactă sau aproximativă, a 
desființării sale. Uneori sunt pomeniti ctitori, stareti sau vieţuitori ori sunt 
enumerate obiecte de valoare din respectivul lăcaş de închinare. 

Toate aceste informații sunt obținute din analiza critică a izvoa- 
relor istorice primare sau a altor lucrări de istoriografie, cercetate în mod 
competent, cu acribie ştiinţifică, după o metodologie istorică expusă cu 
claritate în prima parte a lucrării. De asemenea, sunt făcute în mod 
sistematic trimiteri, sub formă de note, pentru lămurirea anumitor aspecte 
abordate în text. 

În partea introductivă, este redat stadiul cercetărilor, cu meritele 
sau lipsurile anumitor publicaţii consultate şi este expusă metodologia 
urmărită, care a avut în vedere o coroborare a mai multor tipuri de izvoare 
istorice, de factură diferită, a căror analiză a necesitat şi o pregătire 
specifică, căci au fost transcrise texte în limba română cu caractere 
chirilice, care necesitau aşadar competenţe de paleografie. De asemenea, 

domeniul geografiei, pe care autorul le deprinsese în timpul primei 
facultăți, fiind şi absolvent de geografie. Prin urmare, cele opt hărți de la 
finalul tezei sunt realizate în mod profesionist. 

Lucrarea s-a bazat pe o bibliografie care cuprinde deopotrivă surse 
edite dar si inedite, acestea din urmă fiind valorificate prin consultarea 
documentelor de la Arhivele Nationale Istorice Centrale, precum şi a 
manuscriselor de la Secția de Manuscrise — Carte Rară a Bibliotecii 
Academiei Române, instituție de unde s-au utilizat si hărți istorice din 
secția Colecții Speciale — Harti. 

Sunt selectate apoi şi redate la finalul lucrării câteva din cele mai 
reprezentative documente transcrise din chirilică, care aduc informaţii 
interesante asupra unor lăcaşuri de cult. Autorul a întocmit şi tabele, în 
care a urmărit de pildă ultima atestare documentară a mănăstirilor 
dispărute sau o prezentare cronologică a acestora, cu identificarea unor 
elemente specifice. 

Lucrarea, prin conținutul şi structura sa, constituie nu doar un 
valoros instrument de lucru, punând la dispoziţia cercetătorilor informaţii 
ce pot fi valorificate în studii ulterioare, ci şi operă importantă în sine, 
căci, aşa cum vedem, autorul emite ipoteze, identifică în teren şi ampla- 
sează pe hartă schituri sau verifică atunci când există mai multe nume 
dacă este vorba despre acelaşi locaş de cult sau de schituri foarte 
apropiate. 


Oana-Mădălina Popescu 


Sfânta Mănăstire Putna, Centrul de Cercetare şi Documentare “Ştefan cel 
Mare”, Edit. Mitropolit Iacov Putneanul, Mănăstirea Putna, 2010, 555 p. 


Lucrarea apărută în 2010 cu prilejul sfințirii picturii bisericii, 
prezintă, de-a lungul a şase mari capitole, însoţite de anexe, istoria 
lăcaşului de cult, precum şi a obiectelor de pret păstrate în muzeu şi în 
bibliotecă. Realizată într-o formă grafică deosebită, care pune pe deplin în 
valoare frumusețea exponatelor, lucrarea se deschide cu “file de istorie” 
(p. 17-118), în care sunt analizate principalele etape din istoria mănăstirii, 
privilegiile şi moşiile obținute de-a lungul timpului de la domni. O atenție 
deosebită este acordată istoriei mănăstirii în timpul Sfântului Ştefan cel 
Mare dar şi în timpul celei de-a doua etape de înflorire a sa, din vremea 
lui Iacov Putneanul. Este expusă apoi cu destule amănunte situația obştii 

monahale în vremea stăpânirii austriece, perioadă dificilă pentru mona- 
hismul moldovean, căci au rămas deschise în acea vreme doar trei mari 
mănăstiri, anume Putna, Suceviţa şi Dragomirna, restul fiind închise iar 
obiectele de tezaur împrăştiate. 

Într-un capitol separat aflăm despre “ansamblul monastic” (p. 119- 
190), cu o prezentare clară şi o atentă analiză a picturii bisericii, a 
paraclisului Sf. Petru şi Pavel, o prezentare a turnurilor de tezaur şi a celui 
numit Mihai Eminescu, precum şi a muzeului din incintă. Impresionant 
este capitolul despre odoare (p. 233-376), unde ni se descoperă cărți de 
cult, broderii, țesături, icoane, obiecte de metal sau sculptate, valoroase 
atât prin vechimea lor, multe datând din secolul al XV-lea, cât şi prin 
frumuseţea artistică cu care au fost realizate, numeroase cărți de cult fiind 
împodobite cu miniaturi. Între broderii, un loc aparte îl ocupă acoperă- 
mântul de mormânt al Mariei de Mangop, a doua soţie a lui Ştefan cel 
Mare. Se văd clar pe țesătură nu doar chipul ei, dar şi monogramele 
familiilor Asan şi Paleolog, cu care aceasta era înrudită. Sunt prezentate 
apoi diferite veşminte liturgice, omofoare, epitrahile, feloane şi văluri 
liturgice. Între icoane, atrag atenţia cea a Maicii Domnului, renumita 
icoană făcătoare de minuni datând din veacul al XV-lea, precum şi opt 
piese intrate de curând în patrimoniul Mănăstirii Putna, reprezentând pe 
Sfinţii Apostoli. Aceste icoane au fost atribuite de Engelina Smirnova 
“unui curent clasicizant din interiorul artei moscovite din secolul al XV-lea“, 
cu referiri la pictura bizantină din vremea Paleologilor. 

În capitolul dedicat bibliotecii şi arhivei mănăstirii sunt prezentate 
hrisoave din anii 1470, 1479, 1481, câteva dintre cele mai frumoase 
manuscrise liturgice, scrise în limba slavonă, română sau greacă, precum 
şi tipărituri, ca de pildă un Minei pe aprilie editat la Veneţia în 1770. Nu 
sunt uitaţi nici diferiți părinți imbunatatiti din secolul XX care au vietuit 
în Putna, precum Schimonahul Marcu Dăncilă (1900-1986), Ieromonahul 
Damaschin Schipor (1908-1988) ori Arhidiaconul Teofilact Ciobâcă 
(1926-2010). Despre aceştia şi despre serbările Putnei, începând cu cea 
din 1871 la care a fost prezent Mihai Eminescu şi continuând cu serbările 
din 1904, 1926, 1966, 2004, până în zilele noastre, se vorbeşte în capitolul 
intitulat sugestiv "Ierusalimul neamului românesc“. Lucrarea se încheie 
cu anexe, în care sunt incluse un glosar, notele, bibliografia, un indice 
onomastic şi cu o rubrică de cronologie, în care sunt prezentați staretii 
mănăstirii, începând cu arhimandritul loasaf din 1469-1476 şi terminând 
cu arhimandritul Melchisedec Velnic, care păstoreşte obştea în prezent. 


Oana-Mădălina Popescu 

Mănăstirea Hadâmbu. 350 de istorie şi spiritualitate, vol. editat de Calinic 
Botoşăneanul şi Daniela Livadaru, Edit. Doxologia, Iasi, 2009, 359 p. 


Împlinirea unor cifre rotunde de când s-a petrecut un eveniment, 
de la atestarea unei localități, sau de la zidirea unui monument, îi 
îndeamnă pe istorici să-şi îndrepte privirea mai atent asupra unor 
momente din trecut. Marcarea scurgerii veacurilor devine bun prilej de 
reexaminare surselor şi a părerilor anterioare şi, mai mult, pentru redis- 
cutarea şi punerea în valoare a elementelor ce au făcut ca evenimentul, 
localitatea şi faptele locuitorilor săi, ori monumentul, laic sau religios, şi 
viața care s-a petrecut în preajma aceluia, să-şi păstreze dincolo de 
trecerea vremii forța de atracție. Timpul unui astfel de bilanţ a sosit anul 
trecut pentru mănăstirea de la Dealul Mare, din Codrii Iaşilor, lăcaş zidit 
şi sfințit în urmă cu trei veacuri şi jumătate prin strădania şi evlavia lui 
lane Hadâmbu. Trecutului acestui monument nu priveşte doar istoria 
religioasă ci, în egală măsură, cea urbană. Mănăstirea Hadâmbu nu este 
doar un lăcaş situat în preajma celui mai important oraş al Moldovei, aşa 
cum sunt multe altele începând din a doua jumătate a secolului al XVI-lea, 
legăturile sale cu spaţiul urban sunt mai pronunţate fiind ctitorie a unui 
boier cu îndeletniciri negustoresti. 

Cuvântul înainte îi aparţine lui Calinic Botoşăneanul, episcop- 
vicar al Arhiepiscopiei Iaşilor, initiator al acestui proiect, cel care a reuşit 
să adune eforturile unei echipe de cercetători din care a rezultat un volum 
de 350 de pagini în care ni se dezvăluie, pas cu pas, 350 de ani de istorie 
ai unui monument religios. Prefaţa alcătuită de Ioan Caproşu cuprinde 
referiri la momentele importante care au punctat destinul mănăstirii aşa 
cum sunt ele prezentate pe larg în studiile volumului. 

Prima perioadă a existenţei lăcaşului este analizată de Petronel 
Zahariuc în studiul [storia Mănăstirii Dealul Mare (Hadâmbul) — de la 
întemeiere la începutul veacului al XVIII-lea. Pe temeiul surselor mai 
mult sau mai putin cunoscute şi a unora inedite, precum şi prin inter- 
pretarea contribuţiilor istoriografice anterioare, sunt aduse în discuţie şi 
lămurite câteva detalii importante pentru cunoaşterea ctitorului şi a tim- 
pului în care acesta a zidit, nu departe de drumul cel mare care lega reşe- 
dinta domnilor Moldovei de Țarigrad, mănăstirea care-i va purta numele. 
Din citirea surselor ne este înfätisat acel Iane Mano, poreclit din pricina 
unui beteşug, Hadâmbu, aparținând categoriei veneticilor vorbitori de 
limbă greacă, originari din Epir, şi care sub oblăduirea lui Vasile Lupu 
vor ajunge la boierie, apoi vor suferi urgia vremurilor de după răsturnarea 

ocrotitorului lor, pentru ca supraviețuitorii furtunii, între care se numără şi 
Iane, să cunoască iarăşi tihna după înscăunarea lui Gheorghe Ghica. Sunt 
aduse lămuriri în privința legăturilor de familie ale epirotului, este 
amintită apartenența sa la mediul negustoresc ieşean cu care se identifica 
prin origine şi ocupaţie şi sunt înfăţişate raporturile sale cu domnii pe care 
i-a slujit şi din partea cărora a căpătat recunoaştere sau asuprire. După 
lămuririle biografiei şi destinului ctitorului, Petronel Zahariuc desluşeşte 
şi legăturile dintre aşezământul ridicat şi sfințit la 8 septembrie 1659, în 
ziua prăznuirii Naşterii Maicii Domnului, şi un schit ridicat anterior din 
lemn, cu hramul Sfântului Nicolae. Autorul află suficiente indicii care îl 
fac să creadă că ambele l-au avut initiator pe Iane Hadâmbul. În conti- 
nuare, prezintă soarta pe care a avut-o lăcaşul în primele decenii de 
existență. O parte a acelui timp, până în 1681, de înzestrarea şi purtarea de 
grijă a obştii călugăreşti de la Dealul Mare s-a ocupat, ziditorul, cel care a 
reuşit să îndrume către lăcaşul închinat Sfântului Mormânt şi faptele 
pioase ale altor creştini, domni, boieri sau targoveti. Închinarea la 
Ierusalim este socotită rodul prestigiului care îl avea în Moldova 
patriarhul Paisie, care înainte de întronarea sa, din 1645, fusese egumen al 
unei mari lavre ieşene închinate la Ierusalim, mănăstirea Galata. Mai 
mult, se afirmă că datorită destoiniciei patriarhului Paisie şi urmaşilor săi 
în scaunul ierusalimitean: patriarhii Teofan al III-lea, Nectarie, Dosithei, 
Hrisant, Patriarhia de Ierusalim va fi principalul Loc Sfânt din creştină- 
tatea răsăriteană către care se vor îndrepta daniile şi închinările românilor, 
mai cu seamă ale acelora din Moldova. 

Între particularitatile arhitectonice ale bisericii zidite in 1659, 
amenajarea defensivă de tip „breteche”, asemănătoare cu aceea de la 
biserica Sfântul loan Botezătorul din Iaşi, este definitorie pentru gândul 
pe care l-au avut ctitorii de a face din acea biserică nu doar un adăpost 
pentru sufletele credincioşilor ci, în caz de primejdie, şi a vieţii acelora. O 
trăsătură care a pricinuit, spune autorul, multe neajunsuri aşezământului 
în veacurile următoare, aici aflându-şi adăpost, în vremurile tulburi nu 
doar oamenii ci şi bunuri de pret ispititoare pentru jefuitori. Incursiunile 
de pradă nu au întârziat să lovească zidurile mănăstirii. Abia trecuse un 
deceniu de la zidire, la începutul anului 1661, când căpitanul Apostol 
Durac, unul din comandanții ostilor lui Constantin Serban, prada mănăs- 
tirea îndemnat de promisiunea aflării în spatele zidurilor a averii ctitorului 
şi a altor targoveti înspăimântați de jafurile căzăceşti. Mănăstirea şi toată 
avutia postelnicului Iane Hadâmbul vor fi din nou prădate în timpul 
revoltei orheienilor şi lăpuşnenilor din iarna anilor 1671-1672 ce a grăbit 

sfârşitul celei de-a doua domnii a lui Gheorhge Duca în Moldova. În 
ciuda nestatorniciei vremurilor lane Hadâmbu se va îngriji de buna 
înzestrare a mănăstirii pe care, după fiecare atac ruinător, o va reaşeza 
ajungând ca în anul 1676 aceasta să numere sate şi părți de sate, selişti, 
prisăci, vii la Iasi, Cotnari şi în ţinutul Tutova, sălaşe de ţigani şi, peste 
toate mai multe case şi dughene în Iasi aducătoare de venit. În anexele 
studiului, Petronel Zahariuc, publică cincisprezece documente. Primul 
este un act, din 1659 februarie 7, prin care Gheorghe Ghica voievod 
confirma lui Iane locul de la Dealul Mare unde urma să ridice o bisericuță 
destinată a fi închinată Ierusalimului, iar ultimul este un act de blestem al 
patriarhului Meletie, datat <1731-1733>, în care este descrisă starea de 
risipă şi neorânduială la care ajunsese averea mănăstirii. Doar câteva din 
aceste acte au cunoscut până acum editări integrale, cele mai multe fiind 
publicate sub formă de rezumate sau mențiuni. 

Pr. Daniel Nitä-Danielescu în studiul Așezarea monahală Dealul 
Mare (Hadambu) — metoc al mănăstirilor Sfântul Sava si Galata din laşi 
deapănă mai departe firul încurcat al destinului mănăstirii. Sistemul de 
fortificati şi izolarea în Codrul Iaşilor nu au oferit lăcaşului suficientă pro- 
tectie în fata pustiirilor ce au răvăşit tara la sfârşitul secolului al XVII-lea. 
În primii ani ai secolului al XVIII-lea patriarhul Ierusalimului, Dosithei 
Notaras, constatând risipa averilor şi pustiirea mănăstirii de la Dealul 
Mare abătută în timpul „cumplitelor vremi”, hotărăşte, în speranţa reaşe- 
zării, închinarea lăcaşului la mănăstirea Sfântul Sava din Iasi. Ulterior, 
rolul de purtători de grijă ai schitului din Codrul Iaşilor l-au avut, spre 
jumătatea secolului al XVIII-lea şi până la jumătatea celui următor, 
egumenii de la Galata. Starea ţării şi inconsecventa măsurilor de indrep- 
tare a situației schitului au făcut ca viața monahală să mai păstreze prea 
putin din buna întocmire din primele decenii, atunci când s-a aflat sub 
ocrotirea ctitorului. Nestatornicia şi lipsurile nu au ocolit mănăstirea nici 
în a doua jumătate a secolului al XVIII-lea, îndreptările precum cea din 
timpul cât a fost epitrop, cu voia egumenului Galatei, Andrei Beldiman, 
fiind de scurtă durată. Informaţiile desprinse din sursele documentare au 
reprezentat temeiul cercetării, în cuprinsul aceluiaşi studiu, a existenței 
schitului şi în prima jumătate a secolului al XIX-lea. Sunt redate în 
facsimil câteva acte considerate reprezentative pentru marcarea destinului 
lăcaşului de la Dealul Mare în perioada studiată, acestora li se adaugă şi 
două imagini vechi ale mănăstirilor Sfântul Sava şi Galata cărora le-a fost 
închinat aşezământul. 

Sub titlul Biserica din Schitul Hadâmbu (cu hramul Naşterea 
Maicii Domnului) în a doua jumătate a secolului al XIX-lea şi începutul 
celui următor Mihai Giosan îşi îndreaptă atenția asupra schimbărilor care 
le-a presupus secularizarea averilor mănăstirilor închinate. Retinem că în 
anul 1864 biserica era închisă şi pustiită şi că viata duhovnicească va 
urma aceeaşi cale anevoioasă de vreme ce în anul 1907, atunci când 
Nicolae Iorga vizita lăcaşul, afla zidirea Hadâmbului în aceeaşi părăsire şi 
degradare. Pr. Cătălin Nicolae Luchian ne dezvăluie tenebrele unei alte 
perioade întunecate din istoria mai recentă în Ateismul comunist si cruci- 
ficare monahismului românesc. Schitul Hadâmbu — un destin dramatic, 
pentru ca Pr. Matei Corugă să ne infatiseze, în Mănăstirea Hadâmbu in 
ultumul deceniu al sec. al XX-lea şi primul deceniu al sec. al XXI-lea, 0 
stare actuală dătătoare de speranţă că se va împlini peste veacuri dorința 
ctitorului de a întemeia în preajma Iaşilor un loc de rugăciune unde 
credincioşii să afle sprijinul duhovnicesc. 

Istorie şi contemporaneitate: ansamblul arhitectural Mănăstirea 
Hadâmbu reprezintă contribuţia lui Ion I. Solcanu care intregeste din 
perspectivă artistică imaginea trecutului şi a prezentului centrului mona- 
hal. Pe temeiul observaţiilor şi a surselor autorul afirmă că aşa cum se 
prezintă azi vechea zidire, aceasta nu este foarte diferită, ca structură şi 
dispoziţie, fata de cum arăta acum trei veacuri şi jumătate. În încheiere 
este prezentat în detaliu şi noul ansamblu arhitectural ridicat în ultimii ani 
lângă cel vechi, iar în anexă sunt prezentate atât planurile construcției 
vechi, cât şi ale bisericii noi, cu hramul Acoperământul Maicii Domnului. 
Studiul mai conține numeroase planşe care înfăţişează planul iconografic 
urmat în pictarea noii biserici. Petronel Zahariuc împreună cu Daniela 
Livadaru ne oferă un Catalog al micului muzeu înfiinţat în incinta 
mănăstirii, cuprinzând cărți, documente, icoane, veşminte şi obiecte 
liturgice a căror imagini însoțesc descrierea. 

În finalul volumului aflăm trei studii de actualitate pentru noua 
dimensiune spirituală pe care a căpătat-o în vremea din urmă mănăstirea. 
Pr. Matei Corugă semnează articolul, Icoana făcătoare de minuni a Maicii 
Domnului de la Mănăstirea Hadâmbu; Bogdan Constantin Neculau ne 
îndrumă în Pedagogia pelerinajului. Pelerini ai Maicii Domnului la 
Mănăstirea Hadâmbu, iar Pr. Vasile Nechita în, Filantropia Bisericii din 
Moldova după 1900, aminteşte una din funcțiile esenţiale ale aşeză- 
mintelor monahale. 

Alături de ţinuta ştiinţifică pe care am încercat să o descriem în 
cuprinsul observaţiilor noastre, şi care poate servi ca model pentru 

proiecte asemănătoare, remarcăm şi înfăţişarea grafică de excepție a 
volumului. Cele două dimensiuni, conținutul şi forma, sunt trăsături care 
alătură această carte şirului de fapte ctitoriceşti petrecute în ultimele două 
decenii la mănăstirea de la Dealul Mare. 


Marius Constantin Chelcu 


Andronikos Falangas, Presences grecques dans les Pays Roumains 
(XI V° — XVI siècles). Le témoignage des sources narratives roumaines, 
Editions Omonia, Bucarest, 2009, 336 p. + 2 cartes + 12 pl. 


Sustinuta mai întâi ca teză de doctorat, în 1992, într-o importantă 
universitate parisiană, cu un titlu uşor schimbat, lucrarea Presences 
grecques dans les Pays Roumains (XIV — XVI siècles). Le témoignage 
des sources narratives roumaines, elaboratä de Andronikos Falangas, unul 
dintre cei mai buni cunoscätori ai istoriei medievale a românilor, reprezinta 
un eveniment istoriografic important ce trebuie semnalat specialiştilor. Încă 
de la început putem spune că lucrarea ce face obiectul prezentării de fata 
este rodul unei munci de cercetare, acumulare şi de interpretarea a unei 
bogate informaţii, astfel încât autorul a reuşit, nu numai să reconstituie cu 
minutiozitate şi acribie “une histoire des relations gréco-roumaines du 
XIV" au début du XVII siècle”, dar să şi ordoneze şi să pună în valoarea 
“des informations disparates” menţionate în sursele vremii, redactate în 
greacă, slavonă, germană şi română, şi a căror varietate şi complexitate nu 
mai trebuie subliniate. Trebuie spus, de asemenea, de la început că analiza 
autorului se concentrează cu predilecție asupra evidentierii rolului şi a 
implicării „grecilor” atât în viaţa religioasă, cât şi în ceea ce priveşte 
evenimentele politice din spațiul nord-dunărean. 

După o prezentare a bibliografiei (p. 11-41) şi a surselor docu- 
mentare utilizate (p. 51-66), autorul îşi începe demersul prin prezentarea 
rolului jucat de legendarul Nicodim de la Tismana atât în ceea ce priveşte 
organizarea vieții monahale muntene, în contextul ofensivei catolice a 
regatului ungar, cat şi în stabilirea legăturilor canonice dintre Tara 
Românească şi Patriarhia ecumenică constantinopolitană (L 'Epigonation 
de S. Nicodème “de Tismana” et la politique du Patriarcat oecuménique, 
p. 67-78). Avatarurile începuturilor canonice ale bisericii ortodoxe din 
Moldova urmare a dezacordului dintre autorităţile politice moldave, pe de 

o parte, şi aceeaşi patriarhie constantinopolitană, pe de altă parte, referitor 
la dreptul de desemnare al titularilor noului scaun mitropolitan, constituie 
subiectul celui de-al doilea capitol al lucrării; în urma unei analize 
pertinente şi de substanţă a surselor, autorul reuşeşte astfel să ne ofere o 
explicaţie plauzibilă în ceea ce priveşte „tăcerea” acestora asupra primilor 
ierarhi greci titulari ai scaunului mitropolitan de la Suceava (Les débuts 
cannoniques de l'Eglise Moldave et l’oubli de sa hiérarchie grecque, 
p. 79-109). Conflictul se va stinge la începutul secolului al XV-lea, 
urmare probabil şi a noii politici promovate de Alexandru cel Bun abia 
urcat în scaunul țării, odată cu recunostea lui Iosif, susținut de ierarhia 
locală moldavă, ca mitropolit al Moldovei de către patriarhul Matei I 
(1397-1410). Eforturile pentru consolidarea şi ridicarea prestigiului 
bisericii moldave vor fi continuate de Alexandru cel Bun şi după obti- 
nerea reconcilierii cu ierarhia constantinopolitană; în această direcție se 
înscriu nu numai înființarea scaunelor episcopale de la Rădăuţi şi Roman, 
dar şi demersurile, încununate de succes, de aducere la Suceava a moas- 
telor Sf. loan cel Nou, devenit din acel moment patronul spiritual al 
Moldovei (S. Jean le Nouveau. Un saint martyr grec patron de la 
Moldavie, p. 111-128). 

Dincolo de aceste prime contacte stabilite între lumea greacă şi 
cele două tari române, pe care le-am putea încadra în categoria celor 
„instituţionale”, autorul acordă în aceeaşi măsură atenție şi celor 
„personale”. Sunt astfel prezentate cazurile Mariei de Mangop, cu origini 
imperiale bizantine, devenită soția lui Stefan cel Mare, cel al călugărului 
Maximian „fils du Despote, l’empereur grec” — nimeni altul decât George 
Branković, ajuns în scaunul mitropolitan al Ţării Româneşti şi autor al 
unei cronici —, şi cel al Mariei Palologhina, soţia domnului Moldovei, 
Iancu Sasul (De quelques personnalités de haute lignée et de leurs liens 
avec les pays roumains, p. 129-147). Următoarele două capitole sunt 
închinate figurii ex-patriarhului constantinopolitan Nifon al II-lea, ajuns 
în Tara Românească în timpul domniei lui Radu cel Mare (1495-1508), 
atât sub aspectul implicării sale în viaţa politică a principatului muntean la 
începutul secolului al XVI-lea (Le patriarche æœcuménique S. Niphon IT, le 
voivode Radu le Grand et les tribulations de la vie politique valaque, 
p. 149-164), cat şi în ceea ce priveşte „moştenirea spirituală” a acestuia, 
canonizat şi trecut în rândul sfinților după cum se ştie ca urmare a 
eforturilor depuse de Neagoe Basarab. Legăturile greco-române în vremea 

domniei acestuia din urmă nu se vor rezuma însă doar la ataşamentul fata 
de cultul Sf. Nifon, al cărui fiu spiritual de altfel se declara, şi mănăstirea 
Dionisiu, unde se păstrau moaştele sfântului, ci ele vor fi mult mai ample 
dacă avem în vedere numeroasele donaţii ale voievodului muntean şi către 
celelalte mănăstiri athonite şi nu numai, ceea ce îi va atrage calitatea de 
„grand fondateur de toute la Sainte Montagne” (L'héritage spirituel de 
Niphon II en Valachie et la politique religieuse du voivode Neagoe 
Basarab, p. 165-187). De altfel, exemplul si generozitatea lui Neagoe 
Basarab fata de mănăstirile athonite le vom regăsi şi în cazul celorlalți 
domni ai Ţării Româneşti şi ai Moldovei pe parcursul întregului secol al 
XVI-lea (Les princes roumains et l’Église grecque dans la foulée de 
Neagoe Basarab, p. 189-209). 

Fenomenul puternicei emigrări la nord de Dunăre a elementelor 
greceşti după cucerirea Constantinopolului de către otomani, aparținând 
unor familii importante sau mai putin importante, este surprins şi analizat 
de Andronikos Falangas în mai multe capitole ale lucrării sale. Dintre 
figurile de marcă ale acestei diaspore greceşti ce au reținut atenția 
autorului, amintim pe cea a lui Ghiorma banul, ctitorul a două aşezăminte 
religioase in Bucuresti, a lui Oxofie, ajuns să ocupe dregătoria de mare 
aga în divanul ţării, sau cele ale lui Apostol şi Zota Tzigaras, înrudiți cu 
familia domnitoare, şi exemplele ar putea continua. De o analiză 
minuțioasă se bucură şi figura lui Mihai Viteazul, fiind prezentate în mai 
multe capitole legăturile sale — de rudenie sau politice — cu puternica 
familie a Cantacuzinilor şi rolul acesteia în propulsarea reprezentantului 
lor în scaunul țării într-un moment dificil (Michel le Brave, Jean, son 
misterieux parent, et Andronic Cantacuzene, p. 241-264), originile greco- 
balcanice ale unora dintre cei mai apropiaţi colaboratori ai domnului 
muntean (aga Lecca, Mihalcea Caragea şi Manta mare ban), precum şi 
aşteptările şi ecourile acţiunilor sale militare în rândul populaţiei sud- 
dunărene. 

În finalul prezentării noastre nu putem decât să salutăm această 
apariție editorială, convinşi fiind că lucrarea d-lui Andronikos Falangas 
va constitui din acest moment un punct de referință pentru oricine va dori 
să abordeze problematica „grecilor” din spaţiul românesc. 


Gheorghe Lazăr 

Cristian Luca (coord.), Negustorimea în Țările Române, între Societas 
Mercatorum si individualitatea mercantilă, în secolele XVI-XVIII, Galati 
University Press [Galati], 2009, 299 p. 


Volumul reuneşte textele câtorva cercetători ale căror preocupări 
pentru studierea trecutului economic al spațiului locuit de români, în 
cadrul mai larg al economiei Europei Est-Centrale şi Sud-Estice din 
timpurile pre-moderne sunt recunoscute, conturând în anii din urmă un 
câmp de studiu bine articulat. Cartea îngrijită de Cristian Luca este rod al 
unui proiect de cercetare CNCSIS cu titlul: Contribuția minorităților 
etnice şi confesionale la dezvoltarea comerțului exterior al Țărilor 
Române (a doua jumătate a secolului al XVI-lea — începutul secolului al 
XVIII-lea) şi reuneşte zece studii organizate în cuprinsul a două secțiuni. 
În prima secţiune atenţia este îndreptată către negustorii levantini, iar în 
cea de-a doua accentul cade asupra relaţiilor comerciale cu Veneţia. 

Contribuţia Mariei Pakucs-Willcocks intitulată Negot si negustori 
în comerțul oriental al Transilvaniei în secolul al XVI-lea a fost clădită pe 
surse arhivistice editate şi inedite, autoarea a propunându-şi rediscutarea 
unor opinii mai vechi privitoare la căile de pătrundere şi la identificarea 
rolului pe care l-au avut în comerțul Principatului negustorii numiți 
„greci”. Dintru început se optează pentru „o perspectivă mai putin 
marțială” care să nuanteze impresia mai veche a existenței unei opoziții 
acerbe a negustorilor saşi față de pătrunderea şi practicile balcano- 
levantinilor. Activitatea intensă a celor din urmă pe piaţa Transilvaniei pe 
parcursul secolul al XVI-lea nu avea cum să nu lase urme şi în felul în 
care ceilalți subiecți, mai vechi, ai comerțului se raportau la aceste ele- 
mentele noi, devenite esențiale pentru legăturile acestei tari cu Orientul. 
Evoluţia prezenţei negustorilor „greci” poate fi surprinsă pe baza 
registrelor vamale ale Braşovului şi Sibiului, cu toate precautiile care se 
nasc din caracterul fragmentar al acestor informaţii. Transporturi şi 
negustori în comerțul oriental al Braşovului, 1503-1554; Transporturi şi 
negustori la Sibiu, 1500-1595; Asocieri de negustori în registrele vamale 
ale Braşovului, 1542-1550 şi Asocierile de negustori în registrul vamal de 
la Sibiu din 1600/1601, sunt titlurile a patru tablele ce reunesc datele 
extrase din sursele utilizate. Pentru modul cum funcționau legăturile între 
negustorii greci care derulau afaceri pe teritoriul Transilvaniei ne este 
oferit cazul unui proces între doi negustori „greci”, Konda şi Panthaleon, 
care rezidau la Tălmaciu. Ca element de noutate, disputa a fost tranşată de 
către autoritățile transilvănene, iar din context reiese „o colaborare între 
negustorii greci şi cei locali, în locul unei competiţii acerbe”. 


Recenzii si notite bibliografice 325 


Florina Ciure, in studiul Contribuția negustorilor străini din 
Transilvania la dezvoltarea comertului exterior al Tarilor Romane in a 
doua jumatate a secolului al XVI-lea, pune in evidenta principalele orien- 
tări ale comerţului exterior şi actorii acestuia. Între promotorii acestui 
comerţ se disting, aşa cum am văzut şi din primul studiu al volumului, cei 
cunoscuţi sub denumirea generică de „greci”. Aceşti negustori, vor ajunge 
treptat, în ciuda unor măsuri restrictive care urmăreau protejarea celor 
autohtoni, să se impună pe piaţa transilvăneană adoptând diverse strategii, 
între care şi dobândirea statutului de cetăţeni ai unor oraşe ardelene. Acest 
proces de persuasiune va fi încununat spre sfârşitul secolului al XVI-lea 
cu obținerea unor privilegii. Pe temeiul surselor documentare sunt identi- 
ficate şi mărfurile ce făceau obiectul negotului respectiv. În concluzie, 
autoarea consideră că „atât în calitate de negustori, cât şi ca meşteşugari, 
străinii stabiliți în Transilvania au avut o contribuție importantă la 
dezvoltarea comerțului exterior al Ţărilor Române”. 

Claudiu Neagoe, vorbindu-ne despre Negustori câmpulungeni din 
secolele XV-XVII, contribuie la cunoaşterea trecutului unui centru urban 
situat în apropierea graniței cu Transilvania, înfățişându-ne şi rolul pe 
care l-au avut schimburile comerciale, a căror intensitate maximă se înre- 
gistra cu ocazia târgului periodic cunoscut sub numele de „zborul de la 
Sfântul Ilie”. O imagine a legăturilor comerciale din secolul al XVI-lea 
ale acestui oraş cu Transilvania aflăm din cuprinsul registrelor de socoteli 
ale Braşovului şi Sibiului. Informaţiile au fost sintetizate în cuprinsul unor 
tabele din care aflăm numărul total al negustorilor câmpulungeni prezenți 
în comerțul braşoveano-muntean, sau valoarea mărfurilor tranzitate în 
anumiți ani şi, de asemenea, date despre negustori campulungeni şi măr- 
furile aduse de aceştia la Sibiu în perioada 1550-1591. Aceste legături, 
mai cu seamă cele cu Braşovul, mai bine atestate documentar, sunt urmă- 
rite până spre jumătatea secolului al XVIII-lea când, în urma decăderii 
comerțului respectiv, pricinuit şi de tulburările politice, în 1737, târgul 
organizat la Câmpulung în preajma hramului Sfântului Ilie a fost închis. 

Cristian Nicolae Apetrei îşi îndreaptă atenţia către Moldova de la 
cumpăna secolelor al XVI-lea şi al XVII-lea şi către Un urmaş al împă- 
ratilor bizantini, negustor, dregător si diplomat în slujba Movilestilor: 
marele postelnic Dumitrache Chiriţă Paleologul. Ne sunt înfăţişate 
cunoştinţele anterioare despre acest personaj şi, pe baza izvoarelor epocii, 
este urmărită cariera acestuia. O carieră care-şi va afla tragic sfârşitul 
după bătălia de la Cornul lui Sas, atunci când Stefan Tomşa al II-lea, 

hotărând să curme din rădăcină un posibil sprijin pentru Movileşti, îl va 
executa pe postelnicul Dumitrache Chiriţă Paleologul alături de multi alti 
boieri opozanți. În intenţia de a recompune profilul moral al boierului 
grec atenţia cade asupra faptelor sale pioase. Cristian Nicolae Apetrei 
urmărind lămurirea legăturilor de familie, pe baza unor noi informaţii şi a 
unei interpretări proaspete, oferă dezlegări în direcția susţinerii descen- 
dentei imperiale a personajului studiat şi pune în evidență preocupările 
negustoreşti ale membrilor acestei familii. 

, Negutätoriu streinu” de tara. Date noi privitoare la negustorii 
alogeni din Țările Române în secolele XVII-XVIII este titlul studiului prin 
care Cristian Luca ne informaţii dintr-un dosar deschis în urmă cu câțiva 
ani de autor şi în care a adunat şi a pus în valoare materiale documentare 
păstrate în arhivele italiene. De la început autorul remarcă poziția specială 
a Moldovei: „în secolele XVI şi XVII a reprezentat o zonă de tranzit 
pentru mărfurile care, din nordul Peninsulei Italice şi din Balcani, ajun- 
geau spre desfacere pe piaţa lioveană”. În acel comerţ s-a implicat masiv, 
prin capitalurile investite, elementul greco-levantin, devenit precumpă- 
nitor numeric în negotul pe distanțe medii şi lungi. Mai mult, acelaşi 
element, pe filiera clientelei domneşti, a reprezentat bazinul de recrutare 
al aşa-numitei dregătorimi „greceşti”. Fructificând informaţii desprinse din 
acte aflate în arhivele venețiene, Cristian Luca ne prezintă câteva nume de 
astfel de negustori care, în prima jumătate a secolului al XVII-lea, au 
contribuit la schimbul de mărfuri între Republică şi Polonia trecând prin 
Moldova. Într-o măsură mai mică în acele schimburi s-au implicat şi 
negustorii musulmani. Aceştia din urmă, se remarcă nu neapărat în 
exportul de mărfuri din Ţările Române către piețele italiene, prin Venetia 
şi Ancona, aşa cum se întâmplă în cazul celor numiţi „greci”, ci mai cu 
seamă prin practicarea cametei. Aceleaşi surse au stat la baza întocmirii 
unor tabele cuprinzând date legate de Transporturi de ceară ajunse la 
Veneţia, tranzitând Durazzo, în anii 1702, 1703 şi 1705 şi Transporturi 
de ceară şi piei ajunse la Veneţia, tranzitând Durazzo, în răstimpul 1705- 
1707. Cu cât ne îndreptăm spre mijlocul secolului al XVIII-lea autorul 
constată o decădere a rolului Veneţiei în definirea fluxului acestui comerț. 

Rafael-Dorian Chelaru şi-a propus în studiul Implicarea clerului 
catolic din Moldova în activităţi de natură comercială (sec. al XVII-lea — 
prima jumătate a sec. al XVIII-lea) — consideraţii preliminare o analiză a 
proporțiilor pe care le-au căpătat în acea perioadă astfel de îndeletniciri în 
rândul preoţilor catolici şi motivele practicării lor. Autorul şi-a structurat 
textul pe trei paliere având drept suport surse narative şi documentare 

publicate. Întâi de toate a urmărit practicarea explicită de activități comer- 
ciale de către preoţi şi misionari, apoi a împrumutului bănesc şi încheierea 
unor contracte de credit cu scop comercial, pentru ca, spre sfârşit, ca o 
completare a primelor două, să se refere la cheltuielile efectuate de clericii 
catolici pentru renovarea bisericilor şi a caselor parohiale. Comerţul era 
pentru clerul catolic o activitate prohibita atât de regula ordinului minori- 
tilor conventuali, cât şi de decretele Congregației „De Propaganda Fide”. 
Cu toate acestea, în ciuda numeroaselor acuzaţii şi dispute, mai frecvente 
în a doua jumătate a secolului al XVII-lea, preoţii catolici din Moldova au 
practicat negustoria, împrumutul bănesc şi închirierea unor imobile ce 
aparțineau bisericii, motivând cel mai adesea aceste îndeletniciri prin lipsa 
resurselor necesare întreţinerii clerului şi a lăcaşelor de cult. 

Marius Păduraru şi Aurel Radu ni-l prezintă pe Martin Buliga, 
exponent al elitei negustoreşti din Tara Românească, în prima jumătate a 
secolului al XVIII-lea. Într-o primă secţiune a studiului ne sunt oferite 
informații despre familia negustorului, fiind sugerate şi posibile legături 
cu alți purtători ai acestui nume. Apoi ne sunt înfăţişate rudele de sânge, 
părinți şi fraţii, iar apoi cele prin alianţă, în urma căsătoriei lui Martin 
Buliga cu fiica lui Constantin Merişanu, membră a unei familii boiereşti 
aflată în declin. În alt loc, autorii urmăresc activitatea comercială, proprie- 
tatile imobiliare şi patrimoniul funciar al negustorului, atât cât pot fi 
reconstituite pe temeiul surselor documentare care s-au păstrat. Pentru a 
întregi imaginea personalității lui Martin Buliga, pe lângă îndeletnicirile 
negustoreşti, sursă principală a însemnatei sale averi, ne este înfăţişată şi 
latura religioasă, actele ctitoriceşti numărându-se între manifestările vizi- 
bile ale acelei trăiri. Negustorul a fost ctitor a patru lăcaşuri: schitul 
Buliga, mănăstirea Stânişoara şi două biserici de mir, una cu hramurile 
Sfântul Dumitru şi Sfântul Nicolae, din Valea Rea, iar cealaltă dedicată 
Sfântului Gheorghe, din Bascov. În anexele studiului sunt editate 
unsprezece acte din perioada 1740-1753, scrise în limbile română şi 
greacă, majoritatea inedite, care îl surprind pe Martin Buliga în dubla 
ipostază de negustor şi de ctitor. 

Gheorghe Lazăr, sub titlul Contribuţii documentare privind activi- 
tatea casei comerciale „Hagi lanus si frații”, foloseşte prilejul editärii 
unui document important pentru cunoaşterea felului în care s-au desfă- 
şurat afacerile unei însemnate familii de negustori al cărei întemeietor a 
fost epirotul Costa Petru pentru a ne oferi şi o succintă prezentare 
evoluţiei acelei familii. În plus, autorul descrie principalele direcții care 
le-au urmat afacerile casei de comerț la cumpăna veacurilor al XVIII-lea 

şi al XIX-lea, până la moartea lui Hagi lanuş survenită în anul 1823. 
Actul editat la sfârşitul studiului este un „raport” întocmit de o comisie 
formată din trei boieri care, în urma poruncii Divanului, au constatat 
datoria pe care o acumulase casa de comerț fata de diverşi membri ai 
familiei Brăiloiu. Alături de sume şi încrengături de afaceri între negustori 
şi boieri, actul publicat acum ne dezvăluie o filă din dosarul unui fali- 
ment. Prăbuşirea economică a fost pricinuită nu doar de dispariția fizică a 
lui Hagi Ianus, ci, in bună măsură, aşa cum aminteşte autorul, de negli- 
jarea activităților comerciale propriu-zise şi orientarea către împrumutul 
bănesc, o practică ce s-a dovedit a fi, pe termen lung, „una păguboasă”. 
Andreea Atanasiu-Croitoru, împreună cu Ovidiu Cristea, sub titlul 
Portulane greceşti ale Mării Negre de la sfârşitul Evului Mediu publică 
traducerea unui document ştiut şi folosit în istoriografia noastră încă din 
1957, atunci cand Petre $. Năsturel prezenta Așezarea oraşului Vicina si 
țărmul de apus al Mării Negre in lumina unui portulan grec. Acest 
demers a fost considerat necesar de către cei doi autori în dorința reluării, 
pe o bază mai solidă, a discuţiei asupra toponimiei şi topografiei Mării 
Negre, localizarea unor centre comerciale stârnind de-a lungul timpului 
polemici aprinse. Studiul care prefateazä traducerea nu a fost conceput, 
aşa cum tin să menționeze editorii, pentru a oferi soluţii, ci pentru a face 
un inventar sumar al problemelor puse de acest tip de document. De la 
început se poate vedea că întrebările la care trebuie să răspundă cel care 
publică sau utilizează informaţiile acestor documente sunt numeroase iar 
răspunsurile greu de aflat. Observațiile se îndreaptă către caracteristicile 
portulanelor, redarea distanțelor dintre localităţi, şi indicarea direcțiilor. 
Pornind de la aceste elemente de conţinut, editorii se întreabă la ce rezul- 
tate s-ar ajunge dacă s-ar compara textele celor traduse acum cu altele din 
aceeaşi vreme, dar concepute în Apus. Un astfel de efort ar fi necesar 
pentru a vedea în ce măsură portulanele greceşti conţin trăsături originale 
şi cât datorează influenţei celor occidentale. În privința consemnării 
direcțiilor, în comparaţie cu documente similare apusene, poate fi bănuită 
o notă de originalitate născută din dorinţa autorilor acestor texte de a le 
face pe înţelesul celor cărora se adresau şi nu au fost doar simple compi- 
latii. În încheiere, autorii afirmă că „portulanele sunt un izvor departe de a 
fi uşor de descifrat; totodată însă înțelegerea corectă a datelor oferite ar 
putea facilita scrierea unor capitole importante din istoria Mării Negre”. 
La sfârşitul cărţii a fost întocmit şi un indice ale cărui voci ajută 
cititorul să descopere mai uşor informația din cuprinsul studiilor. 
Volumul editat de Cristian Luca are meritul de a fi reunit contribuţii care, 

pe temeiul utilizării surselor publicate sau inedite, ultimele aflate in 
fonduri arhivistice din tara şi străinătate, pun în dezbatere câteva subiecte 
importante pentru cunoaşterea trecutului economic al spaţiului locuit de 
români. 


Marius Constantin Chelcu 


Florentina Udrea, Structuri sociale ale ţărănimii. Structuri de rudenie 
(secolele X-XVIII), cIMeC — Institutul de Memorie Culturală, Bucuresti, 
2009, 322 p. 


Trecutul înnegurat al istoriei noastre, consecință a sincopelor 
documentare pentru vremurile mai îndepărtate, devine aproape de nepă- 
truns atunci când privirile unor cercetători vor să „dezgroape” urmele 
țărănimii de odinioară. Faptul este întru totul läudabil, mai ales că această 
problemă este definitorie pentru evoluţia societăţii româneşti. O nouă 
lucrare, Structuri sociale ale țărănimii. Structuri de rudenie (secolele X- 
XVIII), apărută de curând sub egida Institutului de Memorie Culturală din 
Bucureşti, are drept ţintă luminarea acestei chestiuni esenţiale, anume 
țărănimea românească, fapt pe care l-am putut deduce numai după ce am 
parcurs paginile lucrării, căci autoarea, Florentina Udrea, a omis să pre- 
cizeze în titlu despre care țărănime face vorbire. Un asemenea amănunt 
este necesar pentru definirea unei lucrări ştiinţifice, mai ales că aceasta 
este o teză de doctorat. Nu numai atât, dar oricine va vrea să se informeze 
despre problema ţărănimii cu greu ar putea identifica această lucrare într- 
un fişier bibliografic, şi cu bună dreptate s-ar întreba dacă nu cumva 
autoarea descrie aspecte din istoria ţăranilor chinezi. Însuşi titlul lucrării 
poate fi considerat nefericit ales. În ansamblul ei, societatea este compusă 
din structuri sociale, atât ierarhic cât şi în plan orizontal. Una dintre aceste 
structuri sociale poate fi considerată şi țărănimea, componentă a societății, 
dar nimic mai mult. Dacă am reuşit să înțeleg bine titlul, autoarea ne 
sugerează că structurile de rudenie ar putea fi aşezate printre acele 
structuri sociale din care s-ar ansambla țărănimea, ceea ce este greşit. Cel 
mult țărănimea, ca structură socială în sine este la rândul ei constituită 
ierarhic, în baza unor forme de organizare precum casa, gospodăria sau 
familia, bazată pe nişte structuri de putere prezente în plan local, în 
fiecare sat în parte, diferite de la caz la caz. M-aş fi bucurat să regăsesc 
aceste noțiuni prezentate in mod clar, dar, din păcate, cu greu pot fi 


330 Recenzii şi notite bibliografice 


identificate în paginile cărții de faţă. Toate aceste precizări sunt menite sa 
confirme ceea ce autoarea recunoaşte încă de la început, anume că 
subiectul lucrării de fata este departe de a fi epuizat (p. 3). 

Structura lucrării cuprinde cinci capitole. Nu am înțeles de ce un 
mic capitol este premergător celui dintâi, consacrat stadiului cercetărilor 
în Europa, ceea ce este firesc, numai că aici găsim tratată fugitiv (p. 5-7), 
plimbându-ne prin aproape toată Europa, numai problema satelor dispă- 
rute; această temă este reluată în mod mult mai consistent, dar numai 
pentru spațiul românesc, in subcapitolul 1.3. 

Printr-un titlu care anunţă un subiect captivant, Geneza structu- 
rilor sociale ale ţărănimii. Structuri de rudenie (p. 8-71), autoarea îmi 
confirmă bănuiala ce o aveam citind titlul, că relaţiile genealogice sunt 
considerate structurile sociale pe care se întemeiază țărănimea. $i aici, 
structura unor informaţii şi fraze (ca să fim în atmosfera lucrării!) are de 
suferit. Aflăm că „şirul informațiilor despre Ţările Române suferă o lungă 
întrerupere, ce încetează abia spre sfârşitul secolului al XIV-lea” (p. 8). 
Or, despre care întrerupere este vorba? Dacă abia atunci ţările româneşti 
şi-au început existenţa politică, cum avea să înceteze hiatusul documentar 
al unor tari inexistente?! În continuare, autoarea a procedat la o trecere în 
revistă a teoriilor sociologice referioare la „structuri clanale”, adică despre 
fratrii (jumătăţi de clanuri) şi triburi. Însă, lipsa unui „fir călăuzitor”, a 
unei logici care să arate necesitatea recurgerii la surse diverse de infor- 
matie crează senzația tulburătoare a unui amalgam de informaţii, precum 
în cazul de față (după cum se va vedea şi în alte locuri de-a lungul 
lucrării) care amestecă nedisimulat lumea antichității greceşti şi romane 
cu triburile de polinezieni şi amerindieni din vremurile moderne. Sau, de 
la Xenopol şi lorga până la Giurescu şi Panaitescu s-au produs unele 
schimbări de optică asupra problemelor istoriei sociale, dar autoarea le 
aşează alături precum cărțile pe raft, fără a da impresia că sesizează 
contradicţiile dintre opiniile acestor istorici. Altfel, cum s-ar putea împăca 
fraze specfice anilor 1950, de certă ideologie marxistă, cu altele preluate 
din lucrările istoricilor „burghezi”. În anul de graţie 2010, ne este dat să 
citim: „Istoria aservirii ţărănimii române e în acelaşi timp şi decăderea 
obstii. Boierii atacă şi cotropesc pământul” (p. 29), sau, după cum zice 
peste mai multe pagini, „întreaga istorie a lumii rurale de la noi este 
istoria aservirii obştii săteşti, a supunerii satelor” (p. 48); asemenea fraze 
cu sentinţe copiate din lucrări marxizante sunt amestecate cu informaţii 
preluate din studii de certă valoare ştiinţifică, precum cele ale lui 
Constantin Giurescu, referitoare la rumâni şi boieri, din 1916, dar din care 

autoarea extrage din context frânturi de informații care bulverseaza 
cititorul. După ce se arată că prin legarea de glie a lui Mihai Viteazul 
țăranii „se transformă în rumâni şi sunt däruiti boierilor fără bani” 
(o formulare neinspirată!), imediat răsare parcă din neantul istoriei o frază 
fără legătură cu aceasta: „În secolul XV, ţăranii sunt atribuiti boierilor 
împroprietăriți cu delnitele lor, asupra cărora au drept ereditar, păstrând 
neştirbită libertatea lor de strămutare”; poate că locul acesteia era ceva 
mai sus, sau poate că o reformulare care să arate în mod comparativ 
situaţia era mai nimerită! În categoria formulărilor neinteligibile intră şi o 
altă frazăcare, pur şi simplu, ne uimeşte prin definiţie: „Cu timpul, 
termenul de boier se extinde el fiind dat tuturor categoriilor de boieri” 
(ibidem). No comment! 

Problema obstii săteşti şi a ţăranilor liberi străbate această lucrare, 
fiind, de altfel, aşa cum arată subcapitolul I.2 „punct de plecare a istoriei 
medievale”, având la bază lucrarea lui P.P. Panaitescu din 1964, 
consacrată acestei probleme, precum şi trilogia dedicată satelor devălmaşe 
româneşti, care-i aparține lui Henri H. Stahl, apărută între anii 1958 şi 
1965. Acestea sunt cărți care au teoretizat şi au fundamentat vreme de 
generaţii perspectiva istorică românească asupra istoriei sociale, aruncând 
în umbră contribuţiile fundamentale ale unor istorici precum Radu 
Rosetti, Constantin Giurescu şi Constantin Cihodaru. Disputa creată în 
jurul problemei obştii ţărăneşti şi a ţărănimii libere in Moldova şi Tara 
Românească pare să-i fie necunoscută autoarei, care doar inventariază 
diversele ipoteze istoriografice, fără a trasa câteva linii directoare care să 
clarifice această chestiune esenţială a istoriei noastre. Pentru autoare 
constituie o adevărată necunoscută faptul că împotriva curentului istorio- 
grafic al vremii s-a aşezat istoricul ieşean Constantin Cihodaru, care, într-o 
recenzie din 1957, arăta confuzia creată de autorii lucrării Viaţa feudală în 
Tara Românească si Moldova, apărută atunci: „Obştea ţărănească, cu 
orânduieli din vremea anterioară formării statului feudal, este confundată 
cu obştea răzăşească de origine mai nouă” (C. Cihodaru, Recenzie la 
Viața feudală in Tara Românească şi Moldova (sec. XIV-XVID, 
Bucureşti, 1957, în „Studii şi crecetări ştiinţifice. Istorie”, an. VIII, 1957, 
fasc. 1, p. 260). Recenzia a fost urmată de replica neargumentată a lui 
P. P. Panaitescu, în anul următor (Note şi discuţii pe marginea volumului 
„Viaţa feudală”, în aceeaşi revistă (an. IX, 1958, p. 162): „Afirmăm că 
obştea răzăşească este continuarea vechii obşti prefeudale din Moldova, 
aceeaşi obşte transformată în decursul veacurilor dintr-o comunitate 
gentilică într-o comunitate vicinală. Nu poate fi vorba, cum crede tov. C., 

de o «origine mult mai nouă» a obştii răzăşeşti [...] ea nu poate fi decât 
rezultatul transformării obstii străvechi”. În aceeaşi secţiune de note si 
discuţii se află şi răspunsul lui C. Cihodaru, care preciza, că referitor la 
problema obştii ţărăneşti P. P. Panaitescu „răspunde cu diferite consi- 
deratii lipsite de orice bază documentară” (ibidem, p. 175), anunțând ca va 
scrie un text ce va elucida această problemă. Şi într-adevăr, peste câțiva 
ani C. Cihodaru a scris un studiu, care poate fi considerat şi ca o replică 
nespusă la primele două volume din trilogia lui Henri H. Stahl, apărute 
între timp. Astfel, in 1961 apare studiul său, Câteva constatări în legătură 
cu proprietatea feudală şi situaţia țărănimii din Moldova în a doua 
jumătate a sec. al XV-lea, în aceeaşi revistă în care avusese loc polemica 
(an. XII, 1961). Un text fundamental, cu totul necunoscut autoarei acestei 
cărți, care a fost dedicat cercetării documentare a tuturor satelor din sudul 
Moldovei, din bazinul superior al râului Bârlad. Istoricul nu găseşte aici 
nici urmă de obşte țărănească liberă, căci toate satele aveau stăpâni, prin 
urmare „obşti ţărăneşti libere nu mai existau in a doua jumătate a sec. al 
XV-lea în partea de sud a Moldovei şi cu atât mai puţin în regiunile 
nordice” (ibidem, p. 44); altfel spus, nu existau „în a doua jumătate a 
acestui veac ţărani liberi proprietari” (ibidem, p. 49). Desigur, Cihodaru 
nu contestă existenţa taranilor liberi, precizând în mod ironic, chiar „după 
cum spune Karl Marx”, că în perioada cercetată documentar, ei deve- 
niseră „tot atât de rari ca şi corbul alb” (ibidem, p. 32). Desfiintand obştea 
liberă täränescä, demonstrând inexistenţa țăranilor liberi încă din secolul 
al XV-lea, cercetarea lui Cihodaru, întemeiată pe documente, a subrezit 
temeinic edificiul sociologic clădit de Stahl. Cu toate acestea, Panaitescu 
nu renunţă la teoria sa, arătând în noua sa lucrare (Obstea țărănească în 
Moldova şi Tara Românească. Orânduirea feudală, Bucureşti, 1964, p. 9), 
faptul că C. Cihodaru revine la vechea teorie a Radu Rosetti, susținând 
descendența räzesilor din boieri: „Teoria lui Rosetti, urmată de Cihodaru, 
ar duce la concluzia azi depăşită, că boierii sunt străvechii stăpâni ai 
satelor şi nu autorii unor continue aserviri a satelor libere în decursul 
secolelor”. Mai mult, precizează că obştile ţărăneşti libere constituie o 
situație specială în istoria României (ibidem, p. 84). Situaţia era intr- 
adevăr specială, dar dintr-un alt motiv, provenit din confuzia creată între 
răzeşi/moşneni şi ţăranii liberi, cei dintâi fiind urmaşii vechilor boieri şi 
stăpâni de sate din primele secole de existență a statelor medievale 
româneşti. Merită amintită şi mai vechea polemică, aceea dintre Radu 
Rosetti şi Gheorghe Panu, pe marginea cărții celui dintâi (Pământul, 
sătenii şi stăpânii în Moldova, Tomul I. De la origini până la 1834, 

Bucureşti, 1907), pe care am expus-o detaliat, dimpreună cu toată 
problema şi istoriografia consacrată proprietăţii (Lucian-Valeriu Lefter, 
Pe urmele unei ficțiuni istoriografice: problema stăpânirii funciare, in 
„Caietele Şcolii Doctorale”, Iaşi, I, 2007, p. 5-34). Dintre cercetările mai 
noi, necunoscute autoarei, care înmulțesc argumentele lui Rosetti şi 
Cihodaru, fiind întemeiate numai pe documente, amintim pe cele ale 
profesorului Mircea Ciubotaru, din care amintesc doar pe cea referitoare 
la toate satele de pe valea Rebricei (Mircea Ciubotaru, Toponimia 
bazinului hidrografic Rebricea (jud. Iasi — jud. Vaslui). Oiconimele. 
Perspectiva istorică, I-II, în „Anuarul Institutului de Istorie şi Arheologie 
«A.D. Xenopol»-lasi”, XXVIII-XXIX, 1991-1992). 

În istoriografia românească s-au născut două drumuri, ieşite din 
atmosfera şi ideile romantismului secolului al XIX-lea. Istoricii acelei 
epoci introduseseră în circulaţie o legendă, potrivit căreia în vremurile 
glorioase medievale, în Moldova ar fi existat numeroşi proprietari mărunți 
numiți răzeşi sau ţărani liberi, problema fiind abordată în acelaşi mod şi 
pentru Tara Românească, iar răzeşii din epoca modernă ar fi fost urmaşii 
celor din vremea lui Bogdan I. Însă, după cum observa Radu Rosetti, 
existența unei asemenea realități sociale este improbabilă: „Partizanii 
acestei legende nu voiesc să ştie nici de faptul că o mică proprietate 
datând din mijlocul veacului XIV s-ar fi redus la nimic prin impartelile 
săvârşite de douăzeci şi două de generatiuni, nici de acel că toate obstile 
răzăşeşti, fără exceptiune, îşi trag neamul dintr-un mic număr de bătrâni, 
fii ai unui moş comun [...]. Şi partizanii legendei nu sunt în stare să citeze 
măcar un singur act din care să rezulte că într-adevăr ar fi existat, pe 
vremea întemeierii, sate de mici proprietari, nesupuşi vreunui stăpân” 
(Radu Rosetti, Pământul sătenii, stăpânii... p. 169). 

Din această perspectivă, descendența dintr-un strămoş comun a 
satelor răzăşeşti este o realitate. Nu putem vorbi doar de o apartenență la 
un „sistem genealogic simbolizat prin moş sau bătrân” (p. 19), aşa-numita 
legendă etiologică a eroului eponim al satului fiind un fapt, care în majo- 
ritatea cazurilor, unde s-au păstrat documentele, poate fi dovedită. Îmi 
este neclar cum unii cercetători, în lipsa tuturor documentelor, pot afirma 
că în secolele X-XIII, în sânul obştilor săteşti s-au născut „elemente 
structurale boiereşti” (p. 25), când nici un stat românesc nu exista şi, în 
consecinţă, nici boieri. Tot aşa cum este greu de înţeles de ce autoarea a 
ales să cerceteze țărănimea începând cu secolul al X-lea, moment care nu 
reprezintă absolut nimic pentru spațiul românesc. Mai mult, primele 
informații despre ţărani, şi acelea nesemnificative, le avem cel devreme 
din secolul al XVI-lea. 


334 Recenzii şi notite bibliografice 


Lista jumatatilor de sat ocupă un spaţiu generos (p. 58-64), fiind 
constatate 56 de „jumătăți” în Moldova şi 76 în Tara Românească. Deci 
avem o listă cu jumătăți de sate, şi — vorba marelui Tanase, cu asta ce-am 
făcut?! O cercetare documentară pentru fiecare din acele sate ar fi fost cu 
adevărat utilă, ar fi adus rezultate veridice care ar fi putut lămuri sensul 
apariției acestor jumătăţi de sate începând, preponderent, cu ultimele 
decenii ale secolului al XV-lea. Adică tocmai atunci când, după trecerea a 
câtorva generații de la cea a descălecătorilor, domeniile funciare s-au 
färâmitat între numeroşii urmaşi ai primilor boieri descălecători, în lipsa 
unei reglementări juridice succesorale, în sensul realitatilor occidentale. 
De altfel, autoarea a folosit sursele documentare in mod nestiintific. 
Ultima ediţie a colecţiei de documente, cea mai bună de altfel, respectiv 
Documenta Romaniae Historica (DRH), a utilizat-o după bunul plac, pe 
ici pe colo; în schimb a recurs masiv la vechea ediţie, Documente privind 
istoria României (DIR), amestecând în mod frecvent notele de subsol cu 
trimiteri la documentele editate de Costăchescu şi Panaitescu, încât ai 
impresia că se urmăreşte doar diversificarea „banalei” înşiruiri de simple 
note, ceea ce sugerează faptul că lista poate fi preluată cu tot cu note din 
alte surse, precum Panaitescu sau Stahl, reflectând fidel nivelul docu- 
mentar al anilor 1950-1960. În mod obligatoriu, orice nouă cercetare 
trebuie să actualizeze aparatul critic cu ultimele sau, măcar, cu cele mai 
bune surse documentare, ceea ce nu se poate spune despre paginile cărții 
de fata. Cu acest prilej, din lectura inevitabilă a notelor de subsol, aflăm 
lucruri deosebit de interesante, ieşite parcă de pe scena unui teatru absurd, 
anume că cele două volume de documente moldoveneşti ale lui Mihai 
Costăchescu au apărut în anii 1931 şi 1932, la Editura Ştiinţifică din 
Bucureşti, în anul 1957 (nota 195, p. 58). Înaintând anevoios pe ogorul 
literar, avem de luptat cu o altă frază: „Fie că avem de-a face cu un antro- 
ponimic, al numelui boierului stăpân, fie cu un antroponimic țărănesc, fie 
că avem de-a face cu un nume neantroponimic, forma plurală se referă la 
oastea ţărănească” (p. 67). Autoarea vrea să spună că numele satului 
Mänesti, deşi acesta e stăpânit de boierul Manea, se referă la populaţia 
satului, adică la „ţăranii stapaniti de neamul Măneştilor” (ibidem), nici- 
decum la stăpânii locului. Evident, explicația este pe deplin eronată, aflată 
în contradicție cu o afirmaţie ulterioară, prin care ni se spune că numele 
satului „se alcătuieşte adăugând la numele descălecătorului terminația -eşti” 
(p. 70). Rămâne, totuşi, o nelămurire: care e locul oastei ţărăneşti aici!? 

Un aspect esenţial care atinge începuturile statelor medievale 
româneşti este cel legat de apariţia cnezilor şi juzilor, care ocupă un spațiu 

meritat în lucrarea de fata (p. 72-107) în cel de-al doilea capitol al cărții. 
Orice timp al începuturilor este prielnic „lucrurilor minunate” — potrivit 
unei sintagme sadoveniene. Poate că în această categorie intră şi faptele 
„boierimii ostăşeşti maramureșene”, sau, mai exact, ale „armatelor 
maramureşene” care cu vitejie au „recucerit Moldova” (p. 97). Lipsa 
simțului istoric, absolut necesar unui cercetător al acestui domeniu, dă 
naştere unor asemenea elucubratii dramatice, încât ceata de fugari mara- 
mureşeni din regatul maghiar a fost metamorfozată în „armate” care au 
recucerit Moldova. Însă problema este una de logică: cum poate fi recu- 
cerit un stat care n-a existat? Avem de-a face cu unul dintre „lucrurile 
minunate”! În realitate, autoarea trebuie informată despre acest lucru, 
chestiunea este ceva mai limpede, teritoriul Moldovei a fost pur şi simplu 
cucerit de oastea ungurească, în care se aflau şi români, purtând lupte la 
est de Carpaţi cu tătarii Hoardei de Aur, stăpânii de până atunci ai acestor 
locuri. Iar „armatele maramureşene” imaginate de autoare, nu erau decât 
fie cete din oastea Coroanei maghiare, în vremea lui Dragoş, fie ceata 
fugară din Maramureş, sub conducerea voievodului Bogdan. Au urmat 
apoi întâmplări care ne minunează pe deplin, odată cu întemeierea statului 
moldovenesc conducerea obştilor locale fiind acaparată de familii înstărite 
care „debranşându-se de sistemul electiv au ajuns ereditare” (p. 99). 
Desigur, o formulare neinspirată, aceeaşi soartă având şi terminologia 
aplicată inadecvat epocii respective, preluată, evident, din trista realitate 
televizată a zilelor noastre. 

Încă persistă clişeele depăşite ale istoriografiei timpurilor trecute, 
care, din nefericire, se încăpățânează să nu moară. Astfel, ,,penetratia 
maghiară” din secolul al XI-lea a stăvilit „procesul de unificare a «ţărilor» 
într-un stat centralizat de sine stătător, aşa cum se va produce în secolul 
XIV, în provinciile extra carpatice locuite de români” (ibidem). Or, unifi- 
carea în termeni moderni nu are nimic de-a face cu statul medieval, cu 
atât mai puțin procesul de centralizare. Istoriografia românească a fost 
multă vreme prizoniera acestor clişee, la care adăugăm şi frumoasa 
poveste a „republicilor” libere, care-şi are sorgintea în opera lui Dimitrie 
Cantemir. Teoria apărută în cadrul şcolii sociologice interbelice, cu 
influenţe ideologice de stânga provenite din şcoala franceză, este cons- 
truită de Henri H. Stahl pe realități sociale greu de explicat, precum satele 
din Tara Vrancei, una din cele trei „republici” pomenite de Cantemir. 
Această zonă, ocolul Vrancei din fostul ţinut al Putnei, care cuprindea 14 
sate, era considerată ca un ultim vestigiu de cultură arhaică, conținând 

„forme de foarte înaintată disolutie a unor «comune primitive»” (H. H. 
Stahl, Contribuţii la studiul satelor devălmaşe româneşti, 1, Bucureşti, 
1998, p. 5), caz unic în tara. Rezonanta deosebită a acestei teorii s-a 
perpetuat nestingherită şi în noul tratat de istorie al Academiei Române, 
unde regăsim afirmaţia că, în secolele XIV-XV, erau numeroase satele de 
țărani liberi, precum în Vrancea, Tigheci şi Câmpulung Moldovenesc, 
sau zona subcarpatică a Ţării Româneşti (Mehedinţi, Gorj, Buzău etc.), ba 
chiar aflăm că „țăranii liberi sunt încă numeroşi în veacul al XVII-lea în 
Țările Române extracarpatice” (Academia Română, [storia românilor, IV. 
De la universalitatea creştină către Europa ,,patriilor”. Coordonatori: 
Ştefan Ştefănescu, Camil Mureşan, Tudor Teoteoi, Bucureşti, 2001, 
p. 113; ibidem, V. O epocă de innoiri în spirit european (1601-1711/1716). 
Coordonatori: Virgil Cândea, Constantin Rezachevici, Bucureşti, 2003, 
p. 411). În realitate, încă din secolul al XIX-lea, sâmburele discordiei l-a 
constituit cercetarea originii răzeşilor, mai ales în contextul în care pro- 
blema agrară a dus la crize sociale majore, situaţia agravându-se în urma 
împroprietăririi clăcaşilor de la 1864 şi a celor ulterioare. În secolul al 
XX-lea, problema a căpătat un puternic înveliş ideologic, denaturând grav 
realitatea istorică, cercetarea originii proprietății fiind de aşa natură, încât 
a dat naştere unei teorii, pe care o putem considera ficțiune istoriografică. 
Cu câţiva ani în urmă, cercetând documentele am constatat că 
Tigheciul era o unitate administrativă şi fiscală ca orice alt ținut al 
Moldovei şi, prin urmare, nu constituia o excepție, aici fiind trimişi 
slujbaşi domneşti care să exercite diferite atribuţii, printre care şi 
strângerea dărilor (Lucian-Valeriu Lefter, Stăpânirea funciară în ținutul 
Tigheciului. Realitate documentară şi ficţiune istoriografică, în vol. Pro 
Basarabia — repere istorice şi nationale, coord. de Mircea-Cristian 
Ghenghea şi Mihai-Bogdan Atanasiu, Iasi, 2007, p. 11-18). Această zonă 
geografică nu a putut şi nici nu putea face excepţie, cum nu a făcut nici 
Câmpulungul Moldovenesc sau Vrancea. Informația oferită de Dimitrie 
Cantemir este „şubredă”, încât „trebuie pusă la îndoială veracitatea şi a 
celorlalte ştiri despre situaţia excepțională a locuitorilor campulungeni” 
(Teodor Balan, Din istoricul Câmpulungului Moldovenesc, Bucureşti, 
1960, p. 28), căci în fruntea ocolului se găseau dregători domneşti iar 
dacă locuitorii plăteau bir ţării nu mai putea fi nici vorbă de „republică”. 
Si ocolul Vrancei, alcătuit numai din şapte sate la 1751, Negulesti, 
Tulnici, Păuleşti, Spineni, Poiana, Năruja şi Bârseşti, era administrat de 
un dregător domnesc, vornicul de Vrancea. Exemplul satului Păuleşti este 
ilustrativ, alături de Nereju. Atestat la 1507, evoluţia curgerii proprietății 

şi a stăpânilor satului Păuleşti poate fi urmărită până la 1617. La Nereju 
se aflau trei mazili la 1820, care nu puteau fi decât urmaşii vechiului 
stăpân al satului. (C. Constantinescu-Mirceşti, Vrancea arhaică. Evoluţia 
şi problemele ei, Bucureşti, 1985, p. 42-43; în această lucrare, autorul 
sesizează partial corect realitățile istorice, dar nu a reuşit să renunţe la 
unele clişee istoriografice). 

Dimitrie Cantemir, care îşi petrecuse foarte putin din timpul vieţii 
sale în Moldova, nu deţinea o prea bună cunoaştere a realitatilor locului. 
El avea ştiinţă de o realitate socială inexplicabilä, şi a văzut-o din pers- 
pectiva omului din afară, aidoma celei percepute de Jan Dlugosz, când 
vorbea de ,,taranii” din oastea lui Ştefan cel Mare, fapt pe deplin explicat 
de istoricul Ştefan S. Gorovei: „Stăpânii unor suprafeţe mici de pământ — 
oameni liberi şi socotiți nobili (boieri) — treceau uşor drept «țărani» în 
ochii străinilor, necunoscători ai realitatilor româneşti ale vremii”. Însă, 
„Moldova medievală nu a cunoscut o categorie socială care să poată fi 
numită ţărani liberi. Cei care i-au fost alături lui Stefan cel Mare şi au 
constituit fundamentul oastei sale au fost oameni liberi, stăpâni de 
pământ: indiferent de întinderea acestei stăpâniri, ei erau nobili şi apar- 
țineau boierimii”; altfel spus, „răzeşii coboară, nu urcă; nu se creau răzeşi 
prin «înnobilarea» sau «împroprietărirea» unor «tärani»”, ci prin descen- 
denta numeroasă a acestora din vechii boieri (Stefan S. Gorovei, Maria 
Magdalena Szekely, Princeps omni laude maior. O istorie a lui Ştefan cel 
Mare, Sfânta Mănăstire Putna, 2005, p. 137-138). 

Şi în Basarabia, la începutul secolului al XX-lea, Paul Gore avea 
să scrie că „stăpânitorii actuali, răzăşii, sunt familiile mărite ale primilor 
proprietari ai ocinilor. Şi numai pe această bază, ei iau parte în această 
stăpânire”, în temeiul spitelor genealogice (Paul Gore, Räzäsii, în vol. 
Paul Gore. Omul şi opera, Chişinău, 2003, p. 179-180). În 1849, 
legislația rusească avea să constate că „în numărul originalitatilor regiunii 
sunt răzăşii” (ibidem, p. 177). Traducătorul rus de la 1831 al manualului 
juridic al lui Andronachi Donici se lovise de aceeaşi problemă, dar 
explicând ce înseamnă răzeşii, i-a numit moşieri şi coproprietari, „cum 
sunt de fapt” (ibidem, p. 179). 

Toate acestea ar fi trebuit să fie cunoscute autoarei, nu să facă doar 
o inventariere seacă a explicatiilor, în cadrul celui de-al III-lea capitol — 
Regimul juridic apusean şi răsăritean referitor la starea ţărănimii (p. 108- 
161). Prin trecerea în revistă a teoriilor şi etimologiilor fanteziste referi- 
toare la răzeşi (p. 139), autoarea ameteste cititorul fără să-i lase vreo şansă 
de supraviețuire. Istoricii Radu Rosetti şi C. Cihodaru arătaseră limpede 

că termenul răzeş provine dintr-unul maghiar — reszes, care înseamnă 
coproprietar, părtaş la moşie, şi care apare abia pe la 1580, când după 
trecerea a multor generaţii, numeroşii descendenţi ai primului stăpân au 
faramitat succesiv moşia. Autoarea cunoaşte aceste explicaţii, dovedite de 
faptul că le citează parțial (p. 139-140), dar nu dă impresia că a înţeles 
realitatea socială, care este într-adevăr una specifică ţărilor româneşti. 
Explicația este valabilă şi pentru moşneanul din Tara Românească, 
termenul fiind ceva mai vechi, din prima parte a aceluiaşi secol, dar 
apărut tot ca urmare a unei realități sociale identice, continuare a 
„înjumătăţirii” satelor, in ultimele decenii ale secolului al XV-lea, 
fenomen care se agravează în secolul următor, când moşiile se împart 
succesiv în sferturi, optimi etc. Barbu Catargiu afirmase despre aceştia că 
sunt acei „proprietari mici, ce se numesc moşneni, cari se bucură de 
aceleaşi drepturi ca şi cei mai mari boeri, deşi nu sunt, mai toți, decât 
simpli ţărani, cu zeghe şi opinci” (Barbu Catargiu, Proprietatea in 
Principatele moldo-române, Bucureşti, 1857, în Acte şi legiuiri privitoare 
la chestia ţărănească, vol. IV, Broşuri şi extrase româneşti şi străine 
1772-1872, Bucureşti, 1908 p. 352-353), iar mai târziu, un mare jurist 
ieşit din rândurile moşnenilor de sub munte, avea să spună acelaşi lucru: 
„proprietarul liber echivalează in latineşte cu nobilis, care pe româneşte 
înseamnă boier şi moşneanul era boier şi s-a socotit întotdeauna că este 
boier” (Andrei Rădulescu, Moşnenii (1946), în vol. Pagini inedite din 
istoria dreptului vechi românesc, Bucureşti, 1991, p. 74). 

În cel de-al IV-lea capitol ne aflăm pe tărâmul dreptului românesc 
şi al evoluției instituţiilor juridice medievale româneşti (p. 162-177). Şi 
aici călătorim prin atmosfera romantică plină de imaginaţie, unde 
judecatile „începeau la nivel sătesc, cu obştile ţărăneşti libere sau aservite, 
unde oamenii buni şi bătrâni erau chemaţi să aplaneze litigiile pe cale 
tradițională” (p. 162-163). Numai că, acest drept nu se exercita în nici un 
caz în „obştile aservite”, într-o societate medievală fiind privilegiul stăpâ- 
nului, iar „calea tradițională” o putem identifica câteva pagini mai încolo, 
fiind vorba, în opinia autoarei, despre „o concepție juridică numită, în 
general, drept țărănesc, sau drept popular român” (p. 168). Afirmatii de 
acest gen, fanteziste, neîntemeiate pe serioase studii de drept, ci pe unele 
studii etnologice (care trebuie înţelese într-un anume context), nu ar trebui 
să-şi găsească locul într-o lucrare ştiinţifică ca aceasta, de istorie şi, 
totodată, teză de doctorat. Pe aceeaşi cale mergând, dacă sintagma „țărani 
proprietari” pentru perioada medievală este nepotrivită, cu atât mai 

hazardată este expresia „ţărani liberi fără pământ” (p. 164), într-o vreme 
când libertatea individuală era condiționată tocmai de stăpânirea funciară. 

Suntem avertizați în capitolul ce urmează, cel de-al V-lea (p. 178- 
216) şi, în acelaşi timp, ultimul, că se va încerca analizarea „originii 
nobilului şi boierului”. Mai întâi, trebuie precizat, că nobil este sinonim 
cu boier. Apoi, probabil autoarea vrea să spună că societatea e structurată 
ierarhic pe ranguri, nicidecum pe „canguri”! (p. 179). Iar afirmaţii de 
genul că „boierii nu agreau domnii războinici deoarece vremurile de pace 
erau prielnice averilor” (p. 180) sau alta, aflată câteva pagini mai încolo: 
„boierii pomeniti în aceste acte erau toți proprietari” (p. 188), sunt cel 
puţin gratuite şi nu-şi au locul aici. Şi în acest ultim capitol, autoarea se 
află în contradicţie flagrantă cu propriile afirmații care străbat aproape 
întreaga lucrare, bazate pe cunoscutele teorii sociologice amintite, atunci 
când precizează că „până în secolul XVIII, numele de boier îl purtau toți 
proprietarii de pământ, indiferent de suprafața stăpânită, şi cel ce avea 
zeci de sate, şi cel care trăia în devălmăşie cu rudele lui pe o parte pe o 
parte dintr-un sat, tot boier se chema” (p. 180). Afirmația îi aparţine lui 
Constantin Giurescu. Aşadar, ce ne facem cu țăranii liberi proprietari din 
obstile libere, cei despre care în repetate rânduri a arătat că nu erau boieri! 
Cum împacă domnia sa, autoarea, teoriile lui Stahl şi Panaitescu, despre 
care a făcut destulă vorbire pe parcursul cărții, cu cele spuse acum?! Mai 
mult, revine în penultimul paragraf, de dinaintea concluziilor, atunci când 
se aminteşte despre societatea germanică, şi ne spune că „nu orice pro- 
prietar este nobil, căci avem şi proprietate țărănească, ca şi pe meleagurile 
noastre” (p. 216). În acest caz, ce să înţeleagă cititorul!? Explicaţia vine 
de la sine, pentru că răsfoind întreaga carte ai impresia unui colaj de texte 
cusute neîndemânatic din diverse stiluri şi opinii aşezate cam în grabă, 
precum cărțile pe raft, după cum ziceam mai sus. D-na Florentina Udrea nu 
vrea să nea dea impresia că ar stăpâni subiectul abordat, cu atât mai puțin 
terminologia şi bibliografia. 

După cum veți constata, în cazul în care veți citi lucrarea, 
concluziile nu au legătură cu subiectul propriu-zis al operei, după cum 
nici titlul lucrării nu reflectă întru totul conţinutul, realitățile secolului 
XIX-lea şi din primele decenii ale celui următor fiind prezente în mod 
consistent în paginile cărții. Nu văd aici rostul unor judecăţi de valoare 
referitoare la ţăranii zilelor noastre, precum cele de genul: „cumpărarea 
utilajelor performante se va face numai atunci când țăranul român va 
înțelege că pământul trebuie adunat la un loc, că este necesară asocierea 

dacă se vor rezultate bune”. Sau: ,,Mutatis mutandis, poate ca ar fi 
necesară, în condițiile actuale, pentru revitalizarea mentalităților oame- 
nilor de la ţară, reluarea unui program de educaţie permanentă pe care s-a 
bazat întreaga Scandinavie” (p. 220-221). Si cu toate acestea, suntem 
informați, în încheiere, că lucrarea de față urmărind valorificarea izvoa- 
relor documentare, „într-o concepţie de ansamblu, oferă o sinteză utilă 
despre rolul şi poziţia ţăranului român în istoria noastră”, autoarea având 
speranța că „lucrarea de față va stimula pe viitor găsirea unor noi metode 
de cercetare”. Trebuie însă să mărturisesc, că, din păcate, nu am reuşit să 
identific calitatea de „sinteză utilă” a acestei lucrări, iar stimularea unor 
cercetători cu siguranță a stârnit-o, drept dovadă fiind rândurile de fata, 
care surprind doar unele elemente negative ale lucrării, însă scrise doar cu 
gândul la țăranul roman. 


Lucian- Valeriu LEFTER 


Oana Rizescu, Avant I'«Etat - juge»: Pratique juridique et construction 
politique en Valachie au XVII siècle, Edit. Notarom, Bucureşti, 2008, 
547 p. 


După un sir lung de studii privitoare la istoria Ţării Româneşti în 
secolul al XVII-lea, care au consacrat-o drept o bună cunoscătoare a 
societăţii româneşti a perioadei de trazitie spre modernitate, Oana Rizescu 
a publicat această carte despre societatea şi statul românesc de la sud de 
Carpaţi, în care liantul pricipal îl constituie dreptul românesc vechi. 
Cartea este importantă şi interesantă, pentru că autoarea cunoaşte bine 
sursele istorice, de orice categorie ar fi acestea, are răbdarea să le 
descifreze şi puterea de a le înțelege, şi pentru că autoarea a adunat cu 
sârg întreaga bibliografie românească, prelucrând-o atent cu instrumentele 
metodologice noi, inventate şi aplicate de istoriografia şi sociologia din 
spațiul cultural francofon. Oana Rizescu a ales o altă metodă pentru 
reconstrucția istorică a veacului al XVII-lea, nu dinspre politică spre 
Justiție, ci dinspre practica juridică spre construcția politică, fapt care 
conferă cercetării sale gradul necesar de noutate şi de interes. Traseul 
cercetării este clar expus, chiar la începutul cărții: „Această cercetare are 
două obiective. În primul rând, acela de a descrie şi analiza practicile 
Juridice într-o societate tradițională din Europa de Est, înainte ca această 

societate să sufere transformări fundamentale generate de influenţele 
economice, politice şi ideologice ale Occidentului. În al doilea rând, acela 
de a descrie şi înțelege procesele de structurare politică care se derulează 
în societate în aceeaşi epocă. Din această ultimă perspectivă, cercetarea 
practicilor juridice apare ca un instrument pentru analiza unui fenomen de 
mai largă amploare”. 

Una dintre ideile majore care au jalonat această cercetare este 
dezvăluită de autoare în Introducere şi urmărită pe întreg parcursul cărții: 
„procesul de etatizare şi de rationalizare a practicilor juridice este intim 
legat de fenomenul dominaţiei otomane şi de strategiile pe care domnul şi 
clasa politică (,,boierii”) le-au adoptat, pentru a-şi menține statutul de 
autoritate internă în contextul dominaţiei țării de către o putere străină”. 
Tot aici, autoarea arată şi justifică care va fi spațiul politic şi geografic 
peste care se va întinde cercetarea sa: „lucrările de istorie instituţională şi 
socială românească au oscilat între tendința de a trata în ansamblu Tara 
Românească şi Moldova şi aceea de a le trata separat. Noi am optat pentru 
al doilea procedeu, din considerentul că în ciuda asemănărilor indiscu- 
tabile, cele două principate române au prezentat numeroase diferenţe care 
țin atât de structurile instituționale şi sociale, cât şi de vocabularul 
specific care le desemnează în epocă”. Mărturisim speranţa că un studiu 
asemănător va fi lucrat şi pentru Moldova, urmând ca, după aceea, să se 
degajeze mai uşor asemănările şi diferenţele între structurile instituţionale 
şi sociale ale celor două Tari Române. În ceea ce priveşte bibliografia 
subiectului, Oana Rizescu a adunat o cantitate impresionantă de titluri din 
cele mai diverse domenii, constatând totuşi interesul slab al istoricilor 
dreptului pentru perioada vechiului drept românesc. Situata se prezintă 
altfel în ceea ce priveşte sursele documentare, unde autoarea a putut 
observa, în urma muncii rodnice la colecția Documenta Romaniae 
Historica, că are la dispoziţie un „bazin documentar foarte larg”, care are 
în centru actul de cancelarie, alături de care a aşezat şi alte categori de 
surse, în pricipal: colecţiile de legi, cronicile, relatările de călătorie etc. 

Materialul documentar şi bibliografic adunat a fost străbătut pe 
următorul drum: „cercetarea noastră îşi propune să pună accentul asupra 
interdependentei dintre lege şi cutumă, pentru a sesiza cum, din punct de 
vedere tehnic, cele două se susțin reciproc”; iar călăuză pe acest drum i-a 
fost autoarei teroria lui H. H. Sthal şi Daniel Chirot, privitoare la originea 
şi evoluţia categoriilor sociale. Din acest subcapitol, intitulat „prolego- 
mene istorice şi juridice”, reținem câteva idei şi statistici interesante: în 

aparatul de stat al Ţării Româneşti „înainte de secolul XVII este aproape 
imposibil de a se face o distincţie clară între subalternii marilor boieri de 
sfat şi cei care sunt apropiații lor”; în secolul XVII, din cei 400 de boieri 
incluşi în sfatul domnesc, în cele 25 de domnii ale epocii, doar 15% 
reuşesc să-şi păstreze aceeaşi demnitate sau alta de la un sfat la altul, iar 
printre aceştia din urmă doar 8 boieri au avut la început o condiţie socială 
modestă şi nu au contractat mariaje avantajoase; în lumea satului pe 
parcursul secolului XVII, fenomenul social cel mai răspândit a fost fuga 
țăranilor liberi sau a rumânilor. În acelaşi subcapitol, Oana Rizescu face o 
pătrunzătoare analiză a terminologiei juridice româneşti, având în centru 
legea şi cutuma; pentru aceasta din urmă, sunt parcurse o multitudine de 
sensuri, dintre care unul ni se pare mai important: „cutuma este în primul 
rând teritorială, în sensul că este aplicabilă la toți locuitorii Ţării 
Româneşti”. Interacțiunea dintre lege şi cutumă afirmă autoarea, pe 
urmele lui P.P. Panaitescu, a avut ca „rezultat un clivaj intern în societatea 
românească, ca expresie a unei reacții conservatoare a întregii tari — domn 
şi boieri deopotrivă — împotriva elementelor alogene, greci şi turci, 
inserati în tara prin voința administrației”. 

Prima parte a cărţii: De la solidaritatile tradiționale spre relațiile 
contractuale, a fost împărțită în trei capitole, lucrate în jurul unor pro- 
bleme capitale ale relațiilor juridice din societatea munteană a secolului 
XVII. În capitolul I: „reglementarea juridică a relaţiilor contractuale”, 
Oana Rizescu analizează toate tipurile de „înfrățire”, cu accent pe 
„înfrățire ca sistem succesoral”, realizând o bună legătură între sociologie 
şi istorie. Autoarea a remarcat că infratirile sunt „fapte sociale totale”, 
pentru că afectează întreaga societate şi instituțiile sale. O altă problemă 
analizată este „contractul de vânzare între interesul individual şi interesul 
public”; autoarea cercetează, punct cu punct, fiecare aspect care decurge 
dintr-un contract de vânzare-cumpărare: de la formele de validare ale 
actului până la semnificaţiile juridice ale actelor domneşti de cumpărare. 
În continuare, sunt discutate daniile către mănăstiri, atât cele din tara, cât 
şi cele din străinătate, insistând asupra perioadei dintre Mihai Viteazul şi 
Matei Basarab: de la începutul practicii închinărilor mănăstirilor din tara 
către mănăstiri din sudul Dunării, până la „ruperea” unora dintre aceste 
închinări şi efectele pe care le-a produs. Consideratiile privitoare la atitu- 
dinea lui Matei Basarab fata de mănăstirile închinate şi la funcționarea 
mănăstirilor în vremea acestui domn ar merita o tratare specială. Capitolul 
se încheie cu prezentarea detaliată a căilor de „transmitere a drepturilor şi 
bunurilor prin succesiune”. Capitolul al doilea este consacrat 

„reglementării datoriilor prin practica garantiilor personale” şi începe cu 
definirea solidarității, precum şi cu explicarea termenilor şi a evoluţiei lor 
în timp. Miezul acestui capitol, „garanţia <chezăşia> în secolul al XVII-lea”, 
constituie cea mai solidă abordare a acestui câmp de cercetare în 
istoriografia românească de până acum. Capitolul al treilea este închinat 
„reglementării datoriilor”, având în centru cercetarea curamei, forma 
românească a unei vechii instituţii romane: cessio bonorum. 

Cercetările de amănunt şi ideile generale din prima parte a cărții 
capătă chip în partea a doua: Practică juridică şi construcţie politică. 
Aparatul administrativ şi judiciar al statului. Primul capitol din această 
secțiune prezintă „fundamentele construcției politice”, văzut ca un joc 
politic tripartit: domnul, boierii şi sultanul otoman. Autoarea a urmărit 
principalele trăsături ale organizării politice a statului muntean, de la 
instaurarea dominației otomane până în secolul XVII, adâncind cercetarea 
pentru acest din urmă veac. Un loc important este ocupat de relevarea prin- 
cipalelor aspecte ale ceremonialului puterii domneşti. Al doilea capitol: 
„administrarea justiției ca parte a activităţii administrative generale”, 
cuprinde câteva dintre contribuţiile marcante ale autoarei în domeniul 
ilustrării politice a unor practici juridice: putere patriarhală şi toleranță 
domnească (cu o menţiune aparte pentru analiza unui cuvânt: „scârba”); 
responsabilitatea colectivă a aparatului de stat în jurul tributului (cu o 
interesantă discuție în jurul sintagmei „rămăşiţele de la domni”); inovație 
şi profesionalizare în aparatul juridic al statului: cetele de „boieri 
socotitori”. Ultimul capitol al acestei parti şi al cărții: „forţa şi slăbiciunea 
puterii domneşti: eficacitatea lucrului judecat în procesul civil”, este 
dedicat uneia dintre chestiunile cele mai importante din istoria vechiului 
drept românesc, autoritatea lucrului judecat. 

Cartea se încheie cu un grup consistent de concluzii, din care 
decupăm doar două: „organizarea aparatului judiciar de către structurile 
puterii din ce în ce mai elaborate marchează trecerea lentă în Tara 
Românească de la gestiunea privată a litigiilor la controlul lor de către 
autoritatea publică. Această lentă «modernizare» a structurilor tradiționale 
se sprijină totodată pe o rationalizare organizaţională, pe o elaborare 
normativă generală, în jurul ideii de contract, şi pe o construcție de 
corpuri specializate. Ea depinde de acţiunea centralizatoare susținută de 
domnie şi presupusă de structuri sociale şi fiscale solide”; ,,insitutia 
domniei pune în evidență două dimnesiuni fundamentale care persistă în 
istoria Justiției: legătura între formele puterii şi extensia teritoriului; 
legărura între formele de justiţie şi modelele de dominație politică. O a 

treia dimensiune nu poate fi subestimată: relațiile între instituţiile judi- 
ciare şi actorii sociali”. Totodată, cartea cuprinde o anexă referitoare la 
garanţii (chezaşii) în documente, în răstimpul 1594-1699, precum şi o 
foarte consistentă bibliografie. 

În concluzie, putem spune că, o dată cu această cercetare a Oanei 
Rizescu, dosarele istoriei instituţiilor româneşti şi al istoriei vechiului 
drept românesc s-au îmbogăţit considerabil. În acelaşi timp, autoarea a 
cercetat în amănunt diferite segmente temporale din istoria Ţării 
Româneşti, oprindu-se mai cu seamă asupra domniei lui Mihai Viteazul; 
de aceea, considerăm că lucrarea este şi o contribuţie de mare însemnătate 
la cunoaşterea istoriei acestei domnii. În ansamblu, această carte repre- 
zintă consacrarea deplină a Oanei Rizescu drept un cercetător de valoare 
al istoriei instituțiilor şi al istoriei dreptului în perioada de sfârşit a Evului 
Mediu şi de început a epocii moderne. 


Petronel Zahariuc 


Dirk Moldt, Deutsche Stadtrechte im mittelalterlichen Siebenbürgen. 
Korporationsrechte — Sachsenspiegelrecht — Bergrecht, Köln, Böhlau, 
2009 (Studia Transylvanica vol. 37), 259 p. 


Monografia lui Dirk Moldt, materializarea tezei de doctorat susti- 
nute la Technische Universitat Berlin, deschide noi perspective de cerce- 
tarea a istoriei dreptului medieval in Transilvania. Ambitia istoricului de a 
cuprinde întreaga paletă de ”’drepturi”, şi anume drepturile corporative, 
dreptul cutumiar saxon sau dreptul minier medieval (al comunităților 
miniere), este justificată de lipsa unor studii fundamentale care să se 
scuture de clişee, generalizări şi de reprezentări eronate. Dirk Moldt 
recunoaşte că nu a reuşit să răspundă la toate întrebările cu care a plecat la 
drum, dar însuşi faptul că s-a aplecat asupra acestor chestiuni este admi- 
rabil şi se lăsa demult aşteptat. Împărtăşesc nerăbdarea autorului si 
nemulțumirea sa privind nenumăratele surse de arhivă care nu sunt încă 
scoase la lumină, în special documente de la sfârşitul evului mediu şi 
începuturile epocii moderne. 

Moldt şi-a împărțit cartea în unsprezece capitole: dreptul medieval 
receptat în Ungaria; sistemul de drept al Sibiului; Bistriţa şi teritoriul ei; 
Braşovul şi Tara Bârsei; Clujul; Greavii; Breslele din Transilvania; 
Dreptul minier; ligi orăşeneşti (Stădtebiinde); Dreptul germanilor din 

Transilvania. Este vorba aşadar de un proiect mare şi complicat, pe care 
Dirk Moldt a ştiut să îl controleze într-un demers metodologic ireproşabil 
şi mereu ancorat în documente. Câteva concluzii se desprind din volum: 
prima ar fi aceea că în Transilvania ca şi în regatul maghiar au coexistat 
drepturi ale coloniştilor de sorginte diferită dar care au ca numitor comun 
relația directă cu regele Ungariei. Deşi există multe variaţii de context, 
Dirk Moldt a identificat o relaţie biunivocă între colonişti şi regele 
maghiar, în care fiecare parte se bucură de trei drepturi, respectiv obligații 
minime. Astfel, fiecare comunitate de colonişti beneficia de folosirea neli- 
mitată şi transmisibilă a pământului pe care locuia, dreptul la adminis- 
tratie şi jurisdicție proprii cu regele ca instanță supremă, şi recunoaşterea 
de către acesta a comunităţii de colonişti. Regele la rândul său avea un set 
de trei drepturi minime, şi anume: plata regulată a contribuţiilor către vis- 
tieria regală, serviciul militar al supuşilor şi poziția de instanță supremă. 

Dreptul oraşelor săseşti este similar cu cel al celorlalte oraşe de 
drept german din Ungaria, în care se contopesc elemente din dreptul de 
Magdeburg şi cu cel de Buda. Deşi oraşele de drept german din regatul 
maghiar nu au fost întemeiate pe dreptul de Magdeburg, există multe 
elemente de drept orăşenesc inspirat de dreptul de Magdeburg sau de 
Iglau (Jihlava). 

Dirk Moldt elucidează şi aspecte neclare privind recepţia dreptului 
cutumiar saxon la coloniştii germani din Transilvania. Venirea acestora în 
părțile acestea a început cu câteva generaţii înainte ca Sachsenspiegel să 
fie aşternută în scris de către Eike (de Repgow); în Ungaria se poate vorbi 
de un melanj între dreptul săsesc şi cel de Magdeburg (”sächsisch- 
magdeburgisches Recht”). Despre faimosul Codex Altemberger aflăm în 
sfârşit o concluzie avizată, bazată pe o analiză comparativă a mai multor 
surse: manuscrisul este o compilație de mai multe drepturi orăşeneşti şi 
cutumiare germane (Magdeburg, Iglau, oglinda şvabă, şi anume dreptul 
de Niirberg), care reflectă în fapt evoluția receptării diverselor drepturi la 
saşii ardeleni în Evul Mediu. Colonizarea ”oaspeţilor” în Ungaria s-a 
făcut pe privilegii de corporație şi nu pe distincţia dintre oraş şi sat care a 
apărut ulterior, cu drepturile specifice. Moldt este de părere că tocmai 
această percepţie comunitară a coloniştilor şi-a pus amprenta asupra 
evoluţiei istorice a aşezărilor acestora. "Universitas saxonum” — universi- 
tatea săsească — decurge dintr-un vocabular al dreptului civil şi se coagu- 
lează ca o corporație "sub uno judice”, sub aceeaşi jurisdicție a judelui şi 
primarului din Sibiu. Nu putem vorbi în Transilvania de ligi orăşeneşti, 
nici pentru oraşele din Pământul Crăiesc, nici pentru oraşele cu drept minier. 

Autorul a reconstruit cu minutiozitate un puzzle complex de 
drepturi medievale în diferitele lor aspecte şi contexte. Sursele sale au fost 
în cea mai mare măsură privilegiile şi mandatele regale, statutele orăşe- 
nesti şi puţinele compilaţii scrise de drept (Tripartitum-ul lui Werbôczy 
sau Codex Altemberger) pe care le avem la dispoziție. Nu ştim foarte 
multe despre aspectele practice ale administrării dreptului la nivel local şi 
la instanțele de apel. Sunt de acord cu Dirk Moldt că acesta este urmă- 
toarea pistă, absolut necesară, de investigaţie privind Justiţia şi dreptul în 
Transilvania. 

Cartea lui Dirk Moldt este densă şi plină de informaţii punctuale. 
Faptul că autorul a ales să privească dreptul medieval german din regatul 
maghiar în ansamblul său a fost o alegere corectă, care 1-a permis să 
desprindă concluzii coerente şi pertinente despre Transilvania medievală. 
Cartea este accesibilă într-o publicare selectivă şi pe Google Books. 


Măria Pakucs 


Emmanuel Moutafov, Ivanka Gergova, Alexander Kujumdzhiev, Elena 
Popova, Elena Genova, Dimitrios Gonis, lPRURH ZOTPADH E ELAIAPA 


CAGA 1453 r. Eddnvec ayioypagoi otn Bovdyapia peta to 1453, Sofia, 
2008, 271 p. 


Lucrarea de față, rodul muncii unei echipe de cercetători de la 
Institutul de Istoria Artei al Academiei Bulgare, prezintă, sub forma unui 
catalog alfabetic, pictorii de icoane din actualul teritoriu al Bulgariei, din 
secolele XV-XX. Desemnati cu apelativul greci pentru apartenenţa lor la 
tradiția cultural bizantină şi post-bizantină a Peninsulei Balcanice, iar nu 
pentru etnie neapărat, aceşti zugravi au condus, după părerea autorilor, la 
formarea unei arte specifice, vizibil diferită de cea a influențelor 
naturaliste ale pictorilor din vestul Europei. Au fost studiati şi incluşi în 
acest catalog numai acei meşteri din Bulgaria de astăzi, excluzându-se 
însă multi pictori reprezentativi pentru arta greacă religioasă din afara 
acestor graniţe. 

Lucrarea se adresează deopotrivă specialiştilor în arta de factură 
bizantină, dar şi celor mai putin cunoscători ai acesteia, însă interesați de 
moştenirea culturală a Bulgariei în perioada stăpânirii otomane. Este o 
ediție bilingvă, greco-bulgară şi are la final şi un rezumat în engleză. 
După o introducere scrisă de Elena Popova, urmează catalogul propriu-zis 
şi reproduceri de bună calitate ale icoanelor lucrate de aceşti meşteri. 

Pictorii sunt redati în ordine alfabetică, iar in interiorul fiecărei 
litere, în ordine cronologică. Se indică, pentru fiecare în parte numele, 
diferite informaţii biografice, acolo unde sursele istorice permit aşa ceva, 
operele realizate şi eventualii colaboratori. Aşezarea zugravilor într-un 
catalog a dat posibilitatea de a se observa anumite aspecte, anume că 
lucrările realizate de aceştia se concentrau în special în sudul Munţilor 
Balcani, de-a lungul coastei Mării Negre, în zonele cu populație compactă 
greacă, ca Plovdin, Asenovgrad, Arbanasi, Melnik, Tsarevo, iar în cele- 
lalte zone ale Bulgariei operele realizate de ei se întâlnesc sporadic, fiind 
comandate de diferite persoane sau aduse de pelerini de la Sfântul Munte 
Athos sau Ierusalim. La o analiză pe secole, s-a observat că sunt 3 pictori 
care semnează în greacă şi care au lucrat în Bulgaria în secolul al XVI-lea, 
2 în secolul al XVII-lea, 17 în veacul al XVIII-lea, 60 în XIX şi câțiva în 
XX. Echipa de cercetători bulgari a precizat că la realizarea acestei 
statistici a avut în vedere pe acei zugravi care semnează în greacă, fapt 
care nu indică neapărat etnia, însă, ei putând fi şi din alte neamuri, dar 
elenizati. Dincolo de particularitatile stilistice ale fiecărui artist în parte 
sau a şcolilor de pictură (din Tryavna, Samokov or Bansko de pildă), 
echipa de cercetători bulgari a găsit şi anumite caracteristici comune ale 
picturii de tradiție bizantină din Bulgaria secolelor XV-XX şi a observat 
că sunt redati şi sfinți mai putin pictaţi în tradiția locală, precum Sf. 
Galene, Sf. Theodora din Salonic sau Sf. Fevronia. 

Realizată cu atenţie şi competenţă, prin studierea unei bibliografii 
vaste şi de calitate, folosind o metodologie de lucru interdisciplinară, 
lucrarea cercetătorilor bulgari se constituie într-un valoros instrument de 
lucru pentru istoria artei post-bizantine din Bulgaria din timpul dominației 
otomane, iar forma grafică în care a fost prezentată publicului pune în 
evidenţă pe deplin frumuseţea icoanelor pictate. 


Oana-Mădălina Popescu 


Antique Ottoman Rugs in Transylvania, ed. Stefano Ionescu, Verducci 
Editore, 2007, Roma, ed. a Il-a, 238 p. + il. 


Catalogul privind covoarele otomane din Transilvania a fost 
publicat de neobositul Stefano Ionescu în mai multe limbi: engleză, 
italiană şi cele trei limbi principale ale Transilvaniei, şi anume germană, 
maghiară şi română. Tipărit în condiţii tipografice excelente, catalogul a 

fost premiat şi cu premiul Academiei Române în 2008 (pentru 2006) 
pentru contribuţia fundamentală adusă cunoaşterii ştiinţifice. Este greu să 
scrii despre catalogul covoarelor otomane fără apel la superlative. Această 
carte este pur şi simplu frumoasă, cu ilustraţii de o calitate fără cusur şi cu 
textul care le însoţeşte scris cu măsură şi echilibru. 

Catalogul cuprinde 300 de covoare otomane din perioada seco- 
lelor XV-XVIII, provenind din biserici din Transilvania şi muzee din 
România, a căror listă apare pe pagina de gardă. Din echipa editorială au 
făcut parte specialişti şi istorici din tara, precum Mircea Dunca de la 
Muzeul Naţional de Artă Bucureşti şi Andrei Kertesz de la Muzeul 
Naţional Brukenthal, şi Alberto Boralevi (specialist şi colecționar italian), 
însă cele mai multe contribuţii îi aparțin editorului Stefano Ionescu. 
Capitolele I şi II se ocupă cu istoriografia subiectului, care surprinzător nu 
este foarte largă, şi cu circumstanțele istorice prin care colecţiile de 
covoare otomane au fost adunate în parohiile reformate din Transilvania. 
Se ştie că o sursă sigură şi eficientă a fost comerțul cu produse orientale, 
după cum atestă informaţiile oferite de registrele vamale de la Braşov şi 
Sibiu folosite din belşug de autori. Ionescu şi Kertesz abordează şi rolul 
covoarelor otomane în Transilvania, relevând că ele erau considerate ca 
mijloace de tezaurizare, erau cadouri politice prin excelență şi că erau şi 
obiecte de prestigiu. O explicație satisfăcătoare a succesului imens şi de 
durată de care covoarele otomane s-au bucurat în Transilvania mai ales în 
mediile luterane (există covoare păstrate şi în câteva biserici calvine) încă 
nu a fost dată. La sfârşitul secolului 19 şi în prima jumătate a secolului 
trecut a avut loc un exod masiv al covoarelor către colecționari şi muzee 
din Europa şi SUA, proces stopat doar de instaurarea comunismului. 

Stefan Ionescu ştie să se adreseze atât publicului avizat cât şi 
cititorilor profani. Tipologia covoarelor otomane din Transilvania, 
discutată în capitolul III, explică pe îndelete care sunt principalele grupuri 
de covoare, denumite în literatura de specialitate, într-o terminologie 
inconsecventa, fie după desenul lor ("Chintamani”, ”Pasăre”), fie dupa 
numele pictorilor în ale căror tablouri apar (’Holbein”, "”Ghirlandaio”, 
Memling”, ”Tintoretto”), fie după destinaţia lor (cum sunt covoarele de 
rugăciune) sau după regiunea din care provin. Editorul ne oferă detalii 
tehnice privind ornamentele şi desenele specifice. 

Catalogului propriu-zis, realizat de Stefano Ionescu împreună cu 
Alberto Boralevi, îi este dedicat capitolul al IV- lea. Sunt 100 de pagini cu 
reproducere de cea mai bună calitate a covoarelor, grupate în funcţie de 
tipologia lor. Cele mai frumoase exemplare beneficiază de ilustraţii mari 


Recenzii si notite bibliografice 349 


pe o pagina. Fiecare covor este însoţit de o fişă explicativă, incluzând şi 
menţiunea publicării anterioare în catalogul lui Emil Schmutzler din 
1933. Capitolul al V-lea reordonează informaţii cunoscute şi inedite 
despre marile colecţii de covoare otomane din Transilvania, printre care: 
Biserica Neagră din Braşov, bisericile evanghelice din Bartolomeu, 
Rupea, Biertan, Sebeş şi Bistriţa, Muzeul Naţional Brukenthal, Muzeul 
Naţional de Artă Bucureşti şi colecţii particulare din străinătate. Editorul 
are marele merit de a fi abordat chestiunea inventarierii şi catalogării cât 
mai exhaustive a covoarelor păstrate. 

Anexele sunt dedicate unor aspecte tehnice privind covoarele 
otomane, cum ar fi inscripțiile (Stefano Ionescu) sau indicii privind 
localităţile unde se află păstrate covoare şi cei ai covoarelor publicate. Un 
tabel complex oferă o "analiză tehnică” a covoarelor din catalog, cuprin- 
zând date precum lățimea şi lungimea lor, lungimea bordurii (kilim), 
culoarea firelor de urzeală şi țesătură, densitatea numărului de noduri sau 
aşa-numitele ”linii leneşe”. Primul mare editor al unui catalog de covoare 
orientale din Transilvania, Emil Schmutzler, este omagiat în această carte 
cu o biografie. Teodor Tuduc, cel mai cunoscut falsificator de covoare 
orientale, este de asemenea prezentat în anexa II, Stefano Ionescu şi 
Alberto Boralevi reuşind să evoce un personaj interbelic insolit care 
îmbina comerțul cu piese originale cu vânzarea covoarelor tesute de el si 
care a profitat de nepăsarea regimului comunist pentru a vinde nestin- 
gherit multe piese de patrimoniu. Mircea Dunca discută chestiunea 
covoarelor orientale din Tara Românească şi Moldova, care au fost pieţe 
de desfacere a acestora în aceeaşi măsură ca şi Transilvania, însă nu au 
reuşit să transmită posterităţii colecţii seculare precum cele din 
Transilvania. Dl. Dunca sugerează că în cele două principate covoarele au 
intrat în universul cotidian al locuitorilor şi că s-au degradat mult mai 
repede decât dacă ar fi fost păstrate ca obiecte de decor şi prestigiu. Este 
evident că aici covoarele otomane nu s-au bucurat de aceeaşi prețuire 
artistică şi că preocupările de colectare şi tezaurizare au apărut mult mai 
târziu şi doar la nivel individual şi nu de comunitate. 

Catalogul covoarelor otomane din Transilvania este mai degrabă 
un început decât un final de drum. Patrimoniul textil extraordinar al 
României este reintrodus în circuitul ştiinţific international prin inter- 
mediul acestei cărți, din a cărei realizare răzbate pasiunea şi aplecarea 
metodologică a editorului ei. 


Măria Pakucs 

Revista română de istorie a cărţii, III-IV, nr. 3 (2006) / 4 (2007), 328 p. 


Ultimele numere din Revista română de istorie a cărţii, urmând, 
ca structură, pe cele precedente, sunt deosebit de interesante, atât ca 
tematică, cât şi în ceea ce priveşte valoarea contribuţiilor ştiinţifice. 

Au apărut, ca şi până acum, sub îngrijirea celor trei biblioteci 
importante: Biblioteca Academiei Române, Biblioteca Centrală 
Universitară „Carol I” şi Biblioteca Naţională a României. 

Materialele incluse în acest volum au fost grupate în rubricile deja 
cunoscute, unele adaptate, în funcție de conţinutul materialelor (Arta 
tiparului, ,, Tolle, lege!” — Cititori, lecturi, biblioteci), altele noi, precum: 
Filigran, p. 7-15 (cuprinde cuvinte de aducere aminte la plecarea regreta- 
tului academician Virgil Cândea, semnate de către Gabriel Strempel si 
Letiţia Constantin, precum şi republicarea unui articol de la începutul 
activității sale publicistice: Poate fi inclusă cartea lui Carra, Histoire de 
la Moldavie et de la Valachie, în Bibliografia Românească Veche?), 
Românica, p. 157-172, ce include două materiale realizate de către 
Stefania-Cecilia Stefan (Din colecția de carte veche românească a 
Bibliotecii Naţionale a Austriei) şi Gabriela Dumitrescu (Miron Grindea 
şi revista Adam) şi Restitutio, p. 237-255, în cadrul căreia s-a retipărit 
studiul lui Gabriel Strempel (Sprijinul acordat de Rusia tiparului 
românesc în secolul al XVII-lea), de neocolit, când se vorbeşte despre 
activitatea tipografică românească din secolul al XVII-lea. 

De data aceasta, din partea Colegiului de redacţie, Cuvântul 
înainte (p. 5), dedicat rostului cărţii de-a lungul timpului, este semnat de 
către prof. univ. dr. Mircea Anghelescu. 

În prima secţiune Pentru o hermeneutică a cărții (p. 16-106), 
prima contribuţie, (,, Cărți de laudă” pentru Petru Movilă), ce exprimă 
interesul permanent al urmaşilor pentru faptele culturale ale marelui 
teolog şi cărturar român, aparține regretatului academician Dan Horia 
Mazilu; în continuare, Ileana Dârja ne face cunoscute noi particularități 
ale unui exemplar cunoscut din Palia de la Orăştie — exemplarul de la 
Biblioteca Naţională — filiala Batthyaneum din Alba Iulia —; în paginile 
următoare, Ileana Dârja mai semnează un interesant studiu, Consideraţii 
istorice şi codicologice pe marginea manuscrisului Psalterium Davidicum 
cum calendario (Franţa: Pontigny/Sens, ante 1170) din colecțiile 
Bibliotecii Nationale a României, Filiala Batthyaneum — Alba Iulia, 
despre cea mai frumoasă Psaltire miniată din întreg tezaurul cultural 

conservat in această prestigioasă Bibliotecă; Un Tetraevanghel de la 
Biblioteca Sfântului Sinod este titlul articolului semnat de Ierom. drd. 
Policarp Chitulescu; avem de-a face cu un frumos Tetraevanghel, din anul 
1535, scris pe pergament, dania vistiernicului Matei şi a fratelui său, 
vistiernicul Sima, pentru mănăstirea Dobrovăț. Despre conţinutul, colabo- 
ratorii, evoluția în timp a unei reviste literare cu un mare impact în epocă, 
promotoare a idealurilor naționale, astăzi o raritate bibliografică, Revista 
Luceafărul (Budapesta: 1902-1906; Sibiu: 1906-1916; Bucureşti: 1919- 
1920), scrie Radu Cornelia Luminiţa. Date interesante despre prezența 
cărții româneşti vechi, a valorilor bibliofile, inclusiv a periodicelor 
româneşti, astăzi, în biblioteca Universităţii de Stat din Cernăuţi, găsim în 
articolul Olimpiei Mitric, Cartea românească veche în colecțiile 
Bibliotecii Universităţii Nationale „Iurii Fed'kovici” din Cernăuţi 
(secolele XVIII-XIX). Elena-Maria Schatz, autoarea principală, alături de 
Robertina Stoica, a Catalogului colectiv al incunabulelor din România 
(Bucuresti, Cimec-Institutul de Memorie Culturală, 2007), ne prezintă 
multe completari si observatii la cuprinsul celui mai celebru dintre incu- 
nabulele germane: Cronica de la Mirnberg (1493), expresie definitorie a 
umanismului german. Ediţia din anul 1582 a Metamorfozelor lui Ovidiu si 
locul ei intre celelalte editii cunoscute, din colectia de raritati bibliofile a 
Muzeului din Alba Iulia, ne este prezentată de către Doina Dreghiciu şi 
Gabriela Mircea: Un exemplar renascentist al Metamorfozelor lui Ovidiu 
în patrimoniul Muzeului Unirii din Alba lulia, pretext pentru câteva re- 
memorări culturale. Următorul articol (Originea Codexului Albaiuliensis 
— Epistulae ex Ponto de Ovidiu) semnat de către Martin Helzle aduce 
importante contribuții privind originea manuscrisului albaiulian; un erudit 
comentariu a Trei Epistole soborniceşti editate în Olanda anului 1654, 
acum păstrate în colecțiile Bibliotecii Brukenthal din Sibiu, semnează 
Constantin Ittu; în ultimul articol al secțiunii (Isaac Newton — un detaliu 
biografic), Dan Lăzărescu ni-l prezintă pe savant în postura de sponsor al 
unor ilustraţii de carte. 

Secţiunea Arta tiparului, p. 107-156, debutează cu articolul lui 
Doru Bădără, consacrat dezvoltării activității tipografice din timpul lui 
Constantin Brâncoveanu: Acțiune politică şi demers tipografic in epoca 
brâncovenească. Gabriela Mircea revine cu un alt material despre viaţa şi 
activitatea unui om al cărţii, pe rând, zetar, tipograf, gravor: Lucrători 
tipografi în medalion: Ştefan Huszi (sau Hoszu), meşter al vechii Oficine 
din Blaj (+ 1817). Articolul lui Andras Emédi, Tipografia Seminarului 
Romano-Catolic din Oradea (1745-1804), constituie rezumatul volumului 

cu acelaşi titlu, lansat la Oradea, în anul 2004, cu prilejul organizării 
expoziţiei jubiliare a tipografiei. Luminiţa Kôvari (în studiul Încercare 
pentru o tipologie a letrinei în tipăritura veche românească de la 1508 
până la începutul secolului al XVIII-lea) realizează o atentă analiză a 
evoluţiei initialei ornate în cărțile primelor două secole de tipar românesc; 
pornind de la realitatea din spațiul vest-european, propune alcătuirea unui 
„catalog al letrinei româneşti”. 

Secţiunea Tolle, lege! Cititori, biblioteci, lecturi (p. 173-236), 
dedicată practicilor de lectură, circulaţiei cărților, lecturii publice (în baza 
unor documente privind împrumutul de carte), unor mari bibliofili, ince- 
puturilor bibliografiei româneşti, precum şi marii literaturi europene, cu- 
prinde lucrările semnate de către: Alexandru Ofrim (De la lectura cu voce 
tare la lectura silentioasa), Olga Cicanci (Circulaţia cărților greceşti în 
Țările Române în veacul al XVII-lea si al XVIII-lea), Constantin Mälinas 
(Împrumutul de carte la Oradea prin anii 1784-1810); Gabriela Mircea, 
Ioan Mircea, (,, Umbra lui Mihai la Alba Iulia "sau Un aspect al pro- 
blemei româneşti resuscitat în timpul desfăşurării Conferinţei regnicolare 
din 11-12 februarie 1861); drd. Doina Hendre Biro (Batthyany o familie 
de magnați, o familie de bibliofili din spaţiul european al secolului al 
XVIII-lea); Măriuca Stanciu (Legende şi mituri călătoare: Moses Gaster 
pe urmele Sfântului Graal); Ileana Stanca Desa (Un aspect al României 
europene la sfârşitul secolului al XIX-lea: Bibliografia Naţională); 
Marina Vazaca (Ne mai interesează clasicii? — Chateaubriand în limba 
română —). 

La rubrica Portret (p. 256-262), prof. univ. dr. Mihai Mitu ne 
aduce în prim plan o personalitate culturală poloneză: Un bibliolog 
polonez la a 90-a aniversare: Tadeusz Ulewicz. 

Rubrica Biblion, (p. 263-276), cuprinde prezentările unor volume 
recente semnate de Adriana Mitu (Mitric, Olimpia. Manuscrise româneşti 
din Moldova. Catalog. Prefata de prof. dr. Gabriel Strempel. Iasi: Editura 
Junimea, 2006, 502 p.+13 f. facsimile color), Olimpia Mitric (Viaţa 
Cuviosului Paisie de la Neamţ: manuscris românesc inedit. Prezentare şi 
studiu introductiv de pr. Eugen Drăgoi. Galati: Editura Partener, 2002, 28 
p., [78] p. cu reproduceri), Mircea Anghelescu (Drace-Francis, Alex. The 
Making of Modern Romanian Culture. Literacy and the Development of 
National Identity. În: Tauris Academic Studies. London-New York, 2006, 
248 p.; Cantemir, Dimitrie. The Salvation of the Wise Man and the Ruin 
of the Sinful World. Arabic Edition, English Translation. Editor’s Note, 


Recenzii si notite bibliografice 353 


Notes and Index by Ioana Feodorov. Introduction and Comments by 
Virgil Candea. Bucuresti: Editura Academiei Romane, 2006, 381 p.), 
George Gana (Cugno Marco. Mihai Eminescu: nel laboratorio di 
, Luceafarul”. Alessandria: Edizioni dell’ Orso, 2006, 261 p.), Doru 
Badara (Twyman Michael. L’imprimerie: histoire et techniques. Traduit 
de l’anglais par Bernadette Moglia. Lyon: ENS éd.: Institut d’histoire du 
livre: Les Amis du Musée de l'imprimerie, 2007. Collection: 
Métamophoses du livre. [1]f.: il., 114 p.: il. Color, [1]f.). 

În Agenda (p. 277-288), Doru Bădără, drd. Cătălina Macovei, 
Cristina Bădără, ne prezintă tematica unor expoziţii interesante, la a căror 
pregătire şi organizare au participat ei înşişi, de la Muzeul Naţional 
Cotroceni, Biblioteca Centrală Universitară „Carol I’, Biblioteca 
Academiei Române, Biblioteca Naţională a României. Din păcate, nici o 
ştire despre expoziţiile organizate în provincie. 

La rubrica Note (p. 289-301), Ştefania-Cecilia Ştefan ne pune la 
dispoziție lista unor titluri din categoria ,, Transilvanice” din fondul 
Bibliotecii Naţionale a Austriei. 

În sfârşit, la p. 302-328, întâlnim Rezumatele în limbile franceză şi 
engleză a materialelor cuprinse în acest număr dublu al revistei. 

Şi de data aceasta, ne exprimăm speranţa că acest periodic de 
bibliologie — singurul din ţară —, cu adevărat european, prin aspectul 
grafic (hârtia cretată, reproduceri color, aşezarea în pagină întotdeauna 
inspirată), prin larga deschidere europeană a conţinutului lucrărilor, îşi va 
continua apariția; tocmai aceste calități, prin demersurile Redactiei, 
trebuie să-i asigure şi un loc binemeritat, în cadrul revistelor recunoscute 
pe plan naţional. 


Olimpia Mitric 


Historia Urbana, XVI, 2009, 369 p. 


Revista Comisiei de Istorie a Oraşelor din România a fost de 
curând inclusă într-una din bazele internaționale de date fapt care îi 
conferă o vizibilitate mai bună în afara țării, mai mult, această nouă cale 
de publicare, înlesneşte accesul celor interesați la informaţiile din 
fascicolele periodicului. Noul statut este susținut şi prin ponderea pe care 
au căpătat-o în acest număr textele scrise în limbi de circulaţie. 

Volumul reuneşte contribuţiile participanților la lucrările sesiunii 
de comunicări ştiinţifice cu tema „Oraşul şi biserica”, care au avut loc în 
perioada 26-28 septembrie 2008 la Oradea. Un subiect vast care a 
necesitat o fragmentare tematică din care au rezultat trei secțiuni. 

Relaţiile oraş — biserică de-a lungul secolelor este cea dintâi 
subtemă în cadrul căreia primul studiu este cel al lui Alexandru Ciociltan, 
Prope Turcos et inter Scismaticos. Conventurile ordinelor medicante din 
Tara Românească (secolele XIV-XVI). Ne este înfăţişată, pe baza surselor 
şi a unei bibliografii consistente, evoluţia misiunilor călugărilor domini- 
cani si franciscani în perioada de început a prezenţei acestora pe teritoriul 
Țării Româneşti, în oraşe precum Câmpulung, Târgovişte şi Severin. 
Urmează studiul Les églises dans les villes de la Valachie (XIII — XVI 
siecles) în care Gheorghe I. Cantacuzino reia, pe baza mărturiilor docu- 
mentare şi a vestigiilor arheologice, un subiect mai vechi, cel al legăturii 
dintre evoluţia demografică a unei localităţi şi apariția sau dispariția unor 
biserici, fie ele parohiale, de curte sau mănăstirești, situate în cuprinsul 
oraşului sau în vecinătatea acestuia. Sunt examinate câteva cazuri de 
oraşe medievale din Tara Românească, precum Câmpulung, Arges, 
Severin, Târgovişte, Bucureşti, Râmnicu Vâlcea, Buzău, Piteşti şi Craiova 
la acestea se adaugă cazurile Targsorului, Gherghitei şi Flocilor, cele din 
urmă pierzându-și in timp caracterul urban. Pe baza observării acestor 
cazuri Gheorghe I. Cantacuzino afirmă că numărul bisericilor reflectă în 
mod evident importanţa unui oraş, numărul lăcaşelor de cult sporind mai 
cu seamă atunci când localitatea deţine şi funcții administrative şi reli- 
gioase, fiind reşedinţă domnească, mitropolitană sau episcopală. În acelaşi 
registru al raportului dintre oraş şi biserică se înscriu şi următoarele studii 
întocmite de: Carmen Oprescu, ,, Negru Vodă” Monastery and its Place in 
The History of Campulung Town; Ramona Adina Neacsa, The Fondational 
Politics of the Wallachian Voiveodes in the 15 Century: the Case of the 
Princely Churches from Arges and Targoviste; Sanda Nastasia Baboniu, 
Iulian Nedelcu, Ofelia Mitrache, La ville de Turnu Severin — de sa 
fondation et tant que chef-lieu du département de Mehedinti a sa 
transformation en centre épiscopal; Enicô Riisz-Fogarasi, Asistenţa 
sociala si biserica de la medieval la modern, de la general european la 
regional transilvanean; Judith Pal, Lupta dintre reformati si catolici pentru 
conducerea oraşului Satu Mare; Constantin Juan-Petroi, The Church and 
the Southern Banat Urban Communities Between the ,,Border Guard” 

Period and the Instauration of Communism; Dan Dumitru Iacob, 
Sinagogile din Iasi la mijlocul secolului al XIX-lea (aspecte culturale, 
sociale, arhitectonice şi urbanistice). 

Cea de-a doua rubrică: Relaţiile oraş — biserică sub aspect 
urbanistic cuprinde şase texte datorate lui Michel Tanase, Importanța 
planurilor cadastrale în localizarea unor biserici dispărute. Două cazuri 
semnificative la Medias; Tamara Nesterov, Prezențe ale arhitecturii 
ecleziastice autohtone la Cetatea Albă şi Chilia; Liliana Roşiu, Eglises du 
Banat dans les trois derniers siecles — aspects de typologie et d’influence 
dans la structuration urbaine; Teodor Octavian Gheorghiu, Oraşul 
medieval românesc extracarpatic, loc al inovării arhitecturii bisericeşti 
până în secolul al XIX-lea. Pe baza unor studii de caz două din Moldova, 
laşi şi Târgu Ocna şi alte două din Tara Românească, Târgovişte şi 
Buzău, autorul celui din urmă text, privind formele arhitectonice ale 
edificiilor religioase, afirmă că în cazul bisericilor din oraşele resedinte 
domneşti se observă înrâurirea permanentă a unor influențe dinspre 
exterior şi o apetentä pentru inovare. În schimb, la bisericile din oraşele 
mai mici predomină formele tradiționale, sesizându-se o slabă apetenta 
către adoptarea unor contururi novatoare. Din acelaşi registru mai fac 
parte şi studiile Violetei Puşcaşu, Biserica — indicator al dinamicii urbane 
a oraşului Galati şi cel al lui Corneliu Crăciun, L'église de l’espace 
public (dans l’entre-deux-guerres). 

Ultima secţiune a dezbaterii a fost dedicată trecutului ecleziastic al 
oraşului gazdă, Oradea. Au intervenit pe această temă loan Horga cu 
Aspects of the Responsibility of the Greek-Catholic Superior Clergy 
Related to the Requirements of the Josephinist Enlightened Reformism; 
Mihai D. Drecin, Gabriel Moisa, References Marks of the Jewish 
Community’s Implication in the Life of Oradea; Ion Zainea, Oradea and 
its Confessional Schools in the 20" Century; Mircea Brie, Intercon- 
fessional Dialogue and Ecumenical Movement in the Latter Half of the 
20" Century. Case Study: Oradea. 

Volumul se incheie cu studiul On Urban Economy in Medieval 
Moldavia (the End of the 14” Century — the Former Half of the 16 
Century) aparţinând lui Laurenţiu Rădvan şi cu o rubrică de recenzii şi 
note bibliografice în care sunt prezentate cele mai noi apariții editoriale 
având ca subiect teme de istorie urbană. 


Marius Constantin Chelcu 


BULETIN BIBLIOGRAFIC 
intocmit de Serban Papacostea 


Virgil Ciociltan, Semnificatii istorice ale toponimului Sighişoara şi ale 
hidronimului Târnava, “Alt Schaessburg”, 2, 2009, p. 9-14. 


In inaintarea lor din initiativa regatului arpadian spre sud-estul 
Transilvaniei, unde şi-au fixat sălaşul definitive, secuii s-au oprit o vreme 
pe cursul mijlociu al Târnavei, unde au înălțat fortificația Segesvar. Locul 
lăsat liber de ei a fost ocupat de coloniştii germani care au dat fortificaţiei 
numele germanizat de Schăssburg care are la bază denumirea ungară. 
Preluarea de români a formei originare în varianta Sighişoara e un indiciu 
al prezenţei lor în regiunea Târnavei înainte de deplasarea secuilor spre 
sud-est. La rândul său, numele de Târnava, preluat de români dela slavi, e 
un indiciu al prezenţei lor în regiune înainte de unguri şi germani. 


Liviu Câmpeanu, Cronicarul bizantin Mihail Ducas despre şederea lui 
Vlad Dracul la curtea împăratului Ioan VIII Paleologul, „Alt Schaessburg”, 
2, 2009, p. 51-58. 


Spre deosebire de istoricii care l-au precedat, autorul susține că 
prezenţa lui Vlad Dracul la Constantinopol. la curtea împăratului loan 
VIII Paleologul a avut loc nu înainte de 1436, dată la care viitorul domn 
se afla în anturajul împăratului Sigismund de Luxemburg, ci în anii 1443- 
1444. De aici, Vlad Dracul a fost trimis spre Tara Românească din initia- 
tiva sultanului Murad II şi cu coniventa basileus-ului. 


Ioan-Aurel Pop, Sorin Sipos, Silviu Dragomir şi dosarul Diplomei 
Cavalerilor loaniti, Academia Română, Centrul de Studii Transilvane, 
Cluj-Napoca, 2009, 209 p. + pl. 

Cercetare consacrată studiului, rămas inedit până de curând, în 


fondurile de manuscrise ale Bibliotecii Academiei Române, consacrat de 


„Studii şi Materiale de Istorie Medie”, vol. XX VII, 2010, p. 357-363 

unul dintre cei mai de seamă istorici romani ai secolului XX, diplomei 
acordate de regele Bela IV cavalerilor ioaniti instalati in sud-estul 
Transilvaniei Studiul propriu-zis inchinat acestei chestiuni e precedat de 
o temeinică prezentare a carierei şi a activității stiintifice a lui Silviu 
Dragomir, cu specială privire asupra operei sale de medievist. Autorii 
lucrării apreciază efortul erudit al istoricului in sträduinta sa de a contesta 
autenticitatea actului din 1247 dar conchid negativ, susținând că actul este 
autentic. În anexă e publicat studiul Diploma din 1247 a regelui Bela IV. 
Studiu critic de Silviu Dragomir 


Paul Brusanowski, Contributiii la organizarea politică si bisericească a 
coloniştilor germani din Transilvania până la sfârşitul secolului al XV, în 
vol. Saşii şi concetatenii lor ardeleni. Die Sachsen und ihre Nachbaren in 
Siebenbürgen. Studia in honorem Dr. Thomas Nagler, ed. loan Marian 
Tiplic, Konrad G. Giindisch, Edit. Altip, Alba Tulia, 2009, p. 123-138. 


Studiul oferă o sinteză clară a genezei şi evoluţiei regimului legal 
al saşilor în Transilvania de la primele colonizări — priores — în secolul al 
XII-lea până la închegarea universități săseşti la sfârşitul secolului al 
XV-lea. Primii colonişti au alcătuit asociaţii de oameni liberi, privilegiați 
de regii arpadieni, scutiţi în general de obligaţii fata de voievozii Transil- 
vaniei şi aflați sub autoritatea greavilor (comites) aleşi de ei. Procesul de 
agregare a acestor comunităţi libere a înregistrat un însemnat progres sub 
Andrei II, reflectat de diploma Andreanum — al cărei conţinut e temeinic 
sistematizat de autor. Sunt prezentate în continuare Organizarea politică 
a Provinciei Sibiului până la sfârşitul secolului al XV-lea, Acordarea 
dreptului sibian saşilor din Mediaş, Braşov şi Bistrița, Formarea Univer- 
sitatii Națiunii Săseşti, Sasii de pe teritoriul comitatens şi Organizarea 
Bisericii Săseşti din Transilvania. 

Ar fi de dorit întocmirea unor microsinteze similare pentru cele- 
lalte ,natiuni” ale Transilvaniei medievale; din alăturarea celor patru 
studii ar rezulta o imagine complexă a realitatilor etno-politice ale 
Transilvaniei în vremea voievodatului. 


Toma — Cosmin Roman, Die Zollaktivitat des mittelalterlichen Hermannstadt. 
Vigesimalrechnung aus den Jahren 1536-1570, în vol. Die Sachsen und 
ihre Nachbaren in Siebenbiirgen. Studia in honorem dr. Thomas Năgler, 

ed. Ioan Marian Tiplic, Konrad G. Güundisch, Edit. Altip, Alba Iulia, 
2009, p. 215-228. 


După o introducere în istoria registrelor vamale sibiene şi a editării 
lor, autorul reproduce un registru vicesimal privitor la anii indicaţi în titlul 
studiului. Materialul interesează istoria încasărilor veniturilor vicesimale 
cu indicarea sumelor percepute şi a utilizării lor. Studiul interesează, 
fireşte, şi pe cercetătorii circulaţiei monetare din Transilvania în intervalul 
de timp amintit. 


Octavian Tătar, ,,Pretul” Ungariei în negocierile habsburgo-otomane din 
1547-1551 reflectat în corespondenţa diplomatică austriacă din Istanbul, 
în vol. Die Sachsen und ihre Nachbaren in Siebenbiirgen. Studia in honorem 
dr. Thomas Nagler, ed. loan Marian Tiplic, Konrad G. Gündisch, Edit. 
Altip, Alba Iulia, 2009, p.229-240. 


Articolul cuprinde date instructive pentru cunoasterea metodelor la 
care a recurs diplomaţia habsurgică în raporturile cu Înalta Poartă la mij- 
locul secolului al XVI-lea, a utilizării masive a corupției în scopul câştigării 
bunavointei marilor demnitari otomani în scopul dobândirii pe cale paşnică, 
prin „cumpărare”, a Ungariei sau doar a Transilvaniei. Instructive sunt 
preţurile succesive oferite de Curtea din Viena în acest scop. 


Ioan-Aurel Pop, Relatări ale ambasadorilor venețieni de pe lângă împă- 
ratii romano-germani despre Ungaria, Transilvania, Tara Românească şi 
Moldova în a doua jumătate a secolului al XVI-lea, în vol. Die Sachsen 
und ihre Nachbaren in Siebenbiiurgen. Studia in honorem dr. Thomas 
Nagler, ed. loan Marian Tiplic, Konrad G. Güundisch, Edit. Altip, Alba 
Tulia, 2009, p. 241-248. 


Referiri cu titlu de exemplificare din vastele rezerve de documente 
venețiene, edite şi inedite, cu privire la situaţia celor patru state 
menționate cuprinse în spaţiul înfruntării dintre puterea habsburgică şi cea 
otomană. 


Robert Offner, Lore Poelchau, Tim Roder, Beschreibung Ungarns und 
Siebenbiirgens in der Geographia des Claudius  Ptolemäus, 
herausgegeben 1596 von Giovanni Antonio Magini, în vol. Die Sachsen 

und ihre Nachbaren in Siebenbiirgen. Studien in honorem dr. Thomas 
Nagler, ed. loan Marian Tiplic, Konrad G. Gündisch, Edit. Altip, Alba 
Iulia, 2009, p. 267-284. 


Descriere amănunțită, actualizată a Ungariei şi Transilvaniei intoc- 
mită la sfârşitul secolului al XVI-lea pe baza textului antic al lui Ptolemeu. 


Ioan-Aurel Pop, Românii şi națiunile (nationes) transilvănene în secolele 
XVI şi XVII: între excludere şi acceptare, în vol. Historia sub specie 
aeternitatis. In honorem magistri Alexandru Zub, ed. V. Spinei şi Gh. 
Cliveti, Edit. Academiei Române, Muzeul Brăilei, Edit. Istros, 2009, 
Bucureşti-Brăila, p. 386-399. 


Studiul discută semnificaţia termenului de naţiune în Transilvania 
medievală — grup privilegiat cu bază etnică — şi trecerea de la națiunea 
medievală la cea modernă, cu precumpănirea elementului etnic. E analizat 
statutul special al românilor în voievodat şi principat, excluderea lor din 
rândul privilegiatilor pe criterii confesionale. Sunt menţionate şi încer- 
cările de a-i atrage pe români la una dintre religiile „receptate”, îndeosebi 
la calvinism în secolul XVII. Noţiunea de ,,toleranta” referitoare la regi- 
mul confesional al Transilvaniei e acceptabilă, dar cu rezerva capitală că 
toleranța nu era recunoscută decât între cele trei religii „recepte”, şi nu era 
acordată şi celorlalte religii din tara, în primul rând celei ortodoxe, 
împărtăşită de populaţia majoritară 


Alexandru Ciociltan, Prope Turcos et inter Scismaticos. The Monasteries 
of the Mendicant Orders in Wallachia (14-th — 16-th Centuries), in 
"Historia Urbana”, XVII, 2009, p. 3-24. 


Studiul tratează pentru prima oară în ansamblu aşezămintele domi- 
nicane şi franciscane din teritoriul dintre Carpaţi şi Dunăre în secolele 
XIII-XIV. E indicată data probabilă a întemeierii lor, apartenenţa 
mănăstirilor dominicane de contrata Valacie Majoris, trecerea lor în 
secolul XV în componenţa Provinciei dominicane ungare şi dispariția lor 
finală. Date similare oferă studiul referitor la cele două mănăstiri fran- 
ciscane întemeiate în Ţara Românească, cea dintâi în secolul XIV, cea de 
a doua la începutul secolului XVI. Autorul oferă o imagine cuprinzătoare 
a acestui capitol din istoria Ţării Româneşti, bază necesară pentru 
investigațiile viitoare. 

Carmen Oprescu, „Negru Voda” Monastery and its place in the History 
of Câmpulung Town, în „Historia Urbana” XVII, 2009, p.33-45. 


Studiul analizează semnificația inițiativei lui Matei Basarab, 
fondatorul mănăstirii Negru Vodă din Câmpulung şi al complexului de 
construcții anexate acesteia. Marele ctitor care a fost Matei Basarab a 
înțeles să confere o semnificație politică deosebită vechii resedinte 
domneşti şi, în acelaşi timp, să destrame vechile privilegii ale comunităţii 
orăşeneşti, în parte transferate noii fundații. Semnificativă în această 
privinţă a fost trecerea târgului anual sub jurisdicţia mănăstirii. 


Alexandru Madgearu, The Lykostomim Theme on the Lower Danube (9-th 
Century), în vol. Studia antiqua et medievalia. Miscellanea in honorem 
annos LXXV peragentis Professoris Dan Gh. Teodor oblata, ed. Dan 
Aparaschivei, Edit. Academiei Romane, Bucuresti, 2009, p.297-304. 


In contextul politicii vest si nord-pontice a Imperiului Bizantin in 
secolul al IX-lea, al efortului de apărare împotriva varegilor şi a statului 
bulgar, autorul redeschide discuția cu privire la aşezarea Lykostomion 
menţionată în Lexikon-ul lui Photios (sfârşitul secolului IX). În dedicatia 
către un protospatharios şi arhon al aşezării. Lykostomion ar fi, potrivit 
autorului, unul dintre elementele sistemului de apărare organizat de 
puterea imperială în bazinul pontic pentru a fi în măsură să facă fata 
multiplelor amenințări din regiune. 


Radu Mârza, Recitindu-l pe Panaitescu: Bulgaria în nordul Dunării, în 
vol. Studii de istoriografie românească, coord. Gabriel Moisa, Dacia, 
Cluj-Napoca, 2008, p. 159-178. 


Prezentare de ansamblu a vicisitudinilor politice şi biografice ale 
istoricului P.P. Panaitescu în evoluţia sa de la ipostaza de aderent de 
frunte al mişcării legionare la aceea de istoric marxist. Se evidenţiază 
interesul manifestat de puterea comunistă din România la începuturile ei 
de a câştiga colaborarea principalului slavist al țării la acea dată pentru 
rescrierea istoriei în spiritul tendinței de slavizare a trecutului românesc 
şi de restrângere a rolului istoric al romanitatii. Acesta a fost rolul studiu- 
lui despre dominaţia primului țarat bulgar la nordul Dunării publicat sub 
pseudonim într-una dintre revistele de istorie ale vremii. Teza dominaţiei 
bulgare nu era nouă, ea fusese susținută şi înainte de instaurarea regimului 

comunist de unii istorici români, inclusiv de P.P. Panaitescu. La cele obser- 
vate de autor se impune o adăugire. Cei care au fost de fata la susținerea 
comunicării în sala de conferințe a Institutului de Istorie — astăzi Nicolae 
Iorga — tin minte presiunea puternică desfăşurată de Mihail Roller asupra 
lui Panaitescu pentru a-l determina să susțină că şi creştinismul a fost adop- 
tat de români prin filieră slavă, teză pe care istoricul a refuzat să o adopte, 
spre cinstea lui. A urmat o nouă perioadă de izolare a lui Panaitescu. 


Radautii şi întemeierea Moldovei 650 de ani (1359-2009). Biserica Sf. 
Nicolae Rădăuţi, „Panteonul Moldovei”, Edit. Basilica, Bucureşti, 2009, 
324 p. (Arhiepiscopia Sucevei şi Rădăuţilor. Mănăstire Bogdana Rădăuţi). 


Culegere de studii şi reflecții prilejuite de aniversarea unui an 
însemnat în istoria Moldovei, 1359, presupus a fi anul întemeierii dar 
care, in orice caz, a marcat o dată importantă în evoluţia ţării spre 
organizare statală. Contribuțiile autorilor privesc istoria întemeierii şi 
personalităţile care au ilustrat-o, biserica instituţie a religiei şi monument 
arhitectonic şi arta religioasă în general şi istoria tiparului. Semnatarii 
contribuţiilor aparțin atât ierarhiei ecleziastice cât şi istoricilor de 
provenienţă laică. 


Conscripția fiscală a Transilvaniei din anul 1750. Vol. 1, Descrierea 
localităţilor conscrise, Ladislau Gyemant, Remus Câmpeanu, Anton 
Dorner, Florin Mureşan, partea I, CCXXXI + 1272 p.; partea a Il-a, 
p. 1273-2549 + pl., hărţi şi fotografii, Edit. Enciclopedică, Bucuresti, 
2009 (Academia Română, Institutul de Istorie „George Barițiu”, Cluj- 
Napoca) 


Cu această lucrare în care s-a îmbinat la nivelul cel mai înalt 
competenţa şi devotamentul unui mănunchi de reputați istorici transilvani, 
istoriografia română se imbogateste cu o excepţională ediţie a unui izvor 
de cea mai mare însemnătate pentru cunoaşterea realitatilor demografice, 
economice, geografice şi sociale ale Transilvaniei la mijlocul secolului al 
XVIII-lea, produs al mercantilismului habsburgic ajuns la apogeul puterii 
sale. Un imperiu în expansiune, cu exigente materiale în continuă 
creştere, în raport cu necesitățile afirmării puterii sale pe plan intern şi 
extern s-a străduit tot mai intens să cunoască resursele umane şi materiale 
ale teritoriilor întinse pe care le stăpânea, pentru a le putea exploata mai 
rațional şi mai eficient decât în trecut şi pentru a le pune astfel în slujba 

ambitioasei sale politici. Instrumentul de predilectie al acestui tel au fost 
conscriptiile, evidenţele scriptice ale situaţiei provinciilor imperiale, în- 
tocmite potrivit unor criterii din ce în ce mai riguroase elaborate de 
organele centrale ale puterii habsburgice. 


Catagrafia fiscală a Moldovei din anul 1831, editat de Corneliu Istrati, 
Edit. Universităţii „Alexandru Ioan Cuza”, Iasi, 2009, 228 p. 


Un instrument de lucru valoros a fost pus la dispozitia cerceta- 
torilor prin editarea lucrarii de fata, care insumeaza date statistice despre 
toate aşezările şi ţinuturile Moldovei rezultate in urma recensământului 
din anul 1831. Un consistent şi foarte util studiu introductiv (p. 7-60) 
explică de fapt modul cum s-a procedat la realizarea catagrafiei. După 
tabelele statistice referitoare la Moldova anilor 1828 şi 1829, sunt 
prezentate tabele cu situaţia fiscală a tuturor aşezărilor în anul 1832 
(extractele verificării dajnicilor şi nedajnicilor pe anul 1832), repartizate 
pe ocoale şi ținuturi (p. 73-190). Indicii de persoane şi locuri fac ca 
această lucrare să fie uşor utilizată, inclusiv de medieviştii care cercetează 
istoria socială şi evoluţia aşezărilor, precum şi a stăpânilor acestora. 

In memoriam Demény Lajos 


(22 octombrie 1926-20 noiembrie 2010) 


Alături de Andrei Veress, care 1-a fost în mare măsură un model si 
a cărui corespondenţă cu diverşi cărturari români a şi publicat-o, Demény 
Lajos a fost istoricul maghiar căruia istoriografia şi cultura românească îi 
datorează indiscutabil destul cât să merite omagierea postumă într-o 
revistă de medievistică românească. Din 1955, când a debutat în paginile 
revistei ,,Studii”, revista Institutului de Istorie „Nicolae Iorga”, unde va fi 
angajat începând cu 1962 şi până la pensionare, Demény Lajos a împletit 
în cariera lui ştiinţifică de aproape o jumătate de secol diverse direcții de 
cercetare. Traseele acestor direcții se întrepătrund, se încrucişează, se 
leagă unele de alte, alteori se despart şi merg în paralel, fiecare pe drumul 
ei. Între acestea, cultura românească veche, cartea şi tiparul din secolul al 
XVI-lea, au fost un soi de fir de aur, preţios şi rezistent. Pretios, pentru că 
sinteza apărută în 1986, Carte, tipar şi societate la români în secolul al 
XVI-lea (scrisă în colaborare cu Lidia Demeny) a rămas unică prin pro- 
portia investigaţiei, prin noutatea abordării, prin valoarea descoperirilor 
aduse în discuţie. Rezistent, pentru că puține au fost informațiile şi con- 
cluziile care, de atunci, au mai fost revizitate, corectate sau imbogatite. 
Concluziile prezente în această sinteză au fost tipărite apoi în reviste 
germane şi maghiare. În 1971, împreună cu eminentul lingvist Emil 
Petrovici, Demény Lajos realizează o ediție facsimilata, cu studiu lingvis- 
tic şi istoric al Evangheliarului de la Sibiu (1551-1553), aşa-numitul 
Evangheliar de la Petersburg, infirmând teoria lui Petre P. Panaitescu, 
care il considera opera lui Dimitrie Ljubavici şi confirmând datarea 
filigranologica a lui Alexandru Mareş. 

În afară de studiul tipăriturilor slavone şi româneşti din secolul al 
XVI-lea, Demeny Lajos a scos la iveală şi a publicat documente din 
secolul al XVII-lea, însemnări de carte inedite din secolul al XVIII-lea, 
diploma latină a lui Petru I conferită principelui Dimitrie Cantemir, 
adnotările acestuia pe Biblia de la 1688, documente privitoare la 

reprezentantii Scolii Ardelene, precum si alte izvoare ale istoriei culturii 
româneşti. 

Tot lui Andrei Veress îi datorează Demeny Lajos pasiunea pentru 
izvoarele istorice, din care a ales să editeze o categorie anume de surse, 
cele de istorie socială, din care s-au născut apoi studii de istorie socială. 
Originar din Scaunul Mureş, istoricul a fost ataşat de lumea secuiască pe 
tot parcursul întregii sale vieți. I-a dăruit o bogăţie de surse demografice 
şi de istorie socială (conscriptiile militare), reunite în şase volume din 
colecţia Szekely oklevéltar (Diplomatarium secuiesc), primele trei în cola- 
borare cu Pataki Jozsef şi Tüdôs Kinga, continuare a seriei vechi, înte- 
meiate de Szabó Karoly la sfârşitul secolului al XIX-lea. Despre rapor- 
turile dintre secui şi Mihai Viteazul a scris o carte apărută în 1977, iar, 
separat despre răscoala lor survenită în anii 1595-1596, o altă monografie 
în limba română, împreună cu Benkő Samu şi Vekov Karoly, apărută în 
anul următor, după ce, în 1976 dăduse o privire de ansamblu asupra 
tuturor mişcărilor de rezistenţă din secuime în secolul al XVI-lea: Székely 
felkelések a XVI. század második felében. Răscoalele şi mişcările sociale 
au fost de altfel o direcție a istoriei sociale, urmărită constant vreme de 
mai multe decenii, de la cartea de debut, dedicată răscoalei de la Bobâlna 
şi legăturilor acesteia cu mişcarea husită Az 1437-1438-as babolnai népi 
felkeles (Bucureşti, 1960), la ediţia revizuită şi adăugită din 1977, până la 
cea maghiară apărută la Budapesta în 1980, cu titlul Parasztfelkelés 
Erdelyben 1437-1438. În sfârşit, celei mai puternice răscoale militare din 
Tara Românească, cea a seimenilor de la sfârşitul domniei lui Matei 
Basarab şi începutul domniei lui Constantin Şerban, Demeny Lajos 1-a 
închinat o monografie, scrisă în colaborare cu Lidia Demeny şi Nicolae 
Stoicescu Răscoala seimenilor sau răscoală populară? 1655, Tara 
Românească (Bucureşti, 1968). 

Cine parcurge bibliografia lui Demeny Lajos, însumând peste 200 
de titluri, sesizează imediat o altă direcţie de cercetare, care se degaja prin 
consistenţa studiilor, istoria economică. În colaborare cu prietenul său de 
o viață, Paul Cernovodeanu, publică în 1974, singura sinteză până astăzi a 
Relatiilor politice ale Angliei cu Moldova, Tara Românească si 
Transilvania, iar în 1969, în revista „Studii” îi apare un articol amplu 
despre Comerţul de tranzit spre Polonia prin Tara Românească si 
Transilvania (ultimul sfert al secolului al XVII-lea). 

Recitite astăzi, puţine dintre paginile semnate de Demeny Lajos 

„datează” ca informatie sau trădează ideologia dominantă. Chiar şi 

studiile privind revoltele sociale, la moda de altfel nu numai in tarile din 
est, ci în toată Europa anilor 1960 (Barrington Moore, Eric Hobsbawm, 
George Rudé, E. P. Thompson), revin astăzi din nou în atenţia istoricilor 
britanici, olandezi, italieni (Samuel K. Cohn Jr., Graeme Small, Steven 
Rigby, Peter Arnade, Geneviève Warwick, Ernesto Screpanti etc.), de pe 
o poziţie interdisciplinară, deschisă spre ştiinţele politice. Recitite astăzi, 
multe dintre paginile semnate de Demény Lajos bucură pe cercetător prin 
exactitatea şi obiectivitatea informaţiei, raționalitatea construcției, pru- 
denta interpretării. În spatele acestor pagini, stătea un spirit devotat, un 
savant erudit, de o dârză modestie, exigent, de o rigiditate extremă, când 
venea vorba de compromisuri cu acribia. A avut doctoranzi, discipoli şi 
multi prieteni, de a căror prețuire sinceră s-a bucurat, fără vanitatile 
inutile ale celor care folosesc profesia pentru poziţii de putere în câmpul 
istoric. În Transilvania principilor calvini, în Transilvania principelui 
Bethlen Gabor, a cărui biografie a reconstruit-o, s-ar fi simțit probabil 
mult mai la îndemână, decât în vremea în care i-a fost dat să trăiască. Ca 
în acele timpuri, era cumpătat şi sobru, curtenitor şi îndatoritor, aspru cu 
sine şi märinimos cu alții. Se mulțumea cu putin şi dăruia mult, îşi trăia 
credinţa ca pe o muncă zilnică, şi muncea ca şi când ar fi trăit o credinţă, 
avea țeluri şi nutrea idealuri care treceau dincolo de limitele lui şi care 
luau în calcul propria conştiinţă şi putin, foarte putin, aprecierea oame- 
nilor şi a instituţiilor. 


Tüdős S. Kinga 
Violeta Barbu 

ABREVIERI 


= Analele Academiei Romane. Memoriile Sectiunii Istorice 

= Analele Academiei Romane. Memoriile Sectiunii Literare 

= Acta Patriarchatus Constantinopolitani, ed. Franz Miklosich şi 
Joseph Miller, Viena 

= Arhiva Genealogica 

= Arhiva Genealogică Romana 

= Anuarul Institutului de Istorie şi Arheologie, Cluj 

= Anuarul Institutului de Istorie şi Arheologie "A. D. Xenopol", 
laşi 

= Anuarul Institutului de Istorie Naţională din Cluj 

= Anuarul Institutului de Istorie "A. D. Xenopol", Iasi 

= Annuario dell’Istituto Romeno di Cultura e Ricerca 
Umanistica di Venezia 

= Anuarul de Lingvistica şi Istorie Literară, laşi 

= Arheologia Moldovei 

= Acta Moldaviae Meridionalis (Vaslui) 

= Acta Musei Napocensis 

= Analele Brăilei 

= Analele Dobrogei 

= Analele Moldovei 

= Arhivele Olteniei 

= Analele Putnei 

= Acta Poloniae Historica 

= Arhiva Românească 

= Academie Roumaine. Bulletin de la Section Historique 

= Analele Ştiinţifice ale Universităţii "Al. I. Cuza", Iasi 

= Analele Universităţii Bucureşti. Seria Istorie 

= Analele Universităţii laşi. Seria Istorică 

= Bulletin de l'Association Internationale d'Etudes du Sud-Est 
Européen 

= Biblioteca Academiei Romane 

= Buletinul Bibliotecii Romane din Freiburg 

= BCIR 

= Buletinul Comisiei Istorice a României 

= Buletinul Comisiunii Monumentelor Istorice 

= Byzantinische Forschungen 

374 Abrevieri 

BMI = Buletinul Monumentelor Istorice 

BOR = Biserica Ortodoxă Romana 

BRV = Bibliografia Romana Veche 

BS = Byzantinoslavica 

BSt = Balkan Studies (Thesaloniki) 

BSH. BSHAR = ARBSH 

BSGR = Buletinul Societatii Geografice Romane 

BSNR = Buletinul Societatii Numismatice Romane 

BSOAS = Bulletin of the School of Oriental and African Studies 

BZ = Byzantinische Zeitschrift 

CDM = Catalogul documentelor moldovenesti din arhiva istorica 
centrală a Statului, vol. I-V, Bucuresti, 1957-1975 

CDTR = Catalogul documentelor Tarii Româneşti din Arhivele Statului 

CI = Cercetări Istorice 

CL = Cercetări Literare 

Cv. L = Convorbiri Literare 

CMRS = Cahiers du Monde Russe et Soviétique 

CN = Cercetari Numismatice 

CNA = Cronica Numismatica si Arheologica 

DANIC = Directia Arhivelor Nationale Istorice Centrale 

DIR = Documente privind Istoria României (seria A: Moldova; seria B: 
Tara Românească; seria C: Transilvania) 

DR = Dacoromania 

DRH = Documenta Romaniae Historica (seria A: Moldova; seria B: 
Tara Românească; seria C: Transilvania; seria D: Relaţii între 
țările române) 

EB = Etudes Balcaniques, Paris 

EDr = Ephemeris Daco-romana 

EBPB = Etudes Byzantines et Post Byzantines 

FHDR = Fontes Historiae Dacoromanae 

GB = Glasul Bisericii 

Hurmuzaki = Hurmuzaki, Eudoxiu de (si colaboratorii), Documente privind 
(şi colab.) istoria românilor 

HU = Historia Urbana 

HY = Historical Yearbook 

LAR = Literatura şi Arta Română 

LL = Limbă şi Literatură 

MA = Mitropolia Ardealului 

MB = Mitropolia Banatului 

MCA = Materiale şi Cercetări Arheologice 

MEF = Moldova în Epoca Feudalismului, Chişinău 

MI = Magazin Istoric 

MMS = Mitropolia Moldovei şi Sucevei 

MO = Mitropolia Olteniei 

NEH = Nouvelles Etudes d'Histoire 

OCP = Orientalia Christiana Periodica 

RA = Revista Arhivelor Abrevieri 

RC = Revista Catolica 

RCr. = Revista Critica 

REB = Revue des Etudes Byzantines 

REG = Revue des Etudes Grecques 

REI = Revue des Etudes Islamiques 

RER = Revue des Etudes Roumaines 

RES = Revue des Etudes Slaves 

RESEE = Revue des Etudes Sud-Est Européennes 
RH = Revue Historique 

RHSEE = Revue Historique du Sud-Est Européen 
RdI = Revista de Istorie 

RI = Revista Istorică (ambele serii) 

RIAF = Revista pentru Istorie, Arheologie şi Filologie 
RIM = Revista de Istorie Militară 

RIR = Revista Istorică Română 

RIS = Revista de Istorie Socială 

RITL = Revista de Istorie şi Teorie Literară 
RM = Revista Muzeelor 

RMM = Revista Muzeelor şi Monumentelor 
RRH = Revue Roumaine d'Histoire 

RSL = Romanoslavica 

RT = Revista Teologică 

SAI = Studii şi Articole de Istorie 

SAO = Studia et Acta Orientalia 

SB = Studia Balcanica 

SCI = Studii şi Cercetări Istorice 

SCIA = Studii si Cercetări de Istoria Artei 
SCIM = Studii şi Cercetări de Istorie Medie 
SCN = Studii şi Cercetări de Numismatică 
SCSI = Studii şi Cercetări Ştiinţifice. Iasi 
SEER = The Slavonic and Fast European Review 
SMIM = Studii şi Materiale de Istorie Medie 
SOF = Süd Ost Forschungen, München 

ST = Studii Teologice 

Studii = Studii. Revistă de Istorie 

SUBB = Studia Universitatis Babeş-Bolyai. Historia 
TR = Transylvanian Review 

TV = Teologie şi Viaţă 

UKB = Urkundenbuch zur Geschichte der Deutschen in Siebenbiirgen 


Autorii sunt rugaţi să folosească aceste abrevieri în materialele trimise 
pentru publicare, semnalând titlurile necuprinse în această listă. 


